
BEVEZETÉS. 


Aki csak valamelyes hivatottsággal és felelősséggel 
átérezte és átldnlódta azokat a lelki és szociális problé¬ 
mákat, melyek elé ez a mi korunk Isten országának 
minden rendű és rangú munkását állítja, az már Pro- 
hászka életében tisztába jött az ő egyéniségének és élete 
művének páratlan irányító, termékenyítő és építő érté¬ 
kével és egészen kivételes nagyságával. Az az űr, melyet 
hitvalló halála hagyott, és az a távolság, melyet az idő 
kérlelhetetlen sodra folyton tágít közte és köztünk, 
egyre élesebben és részletesebben mutatja nekünk nagy¬ 
ságát és értékét, és kétszeresen megbecsülteti velünk 
írásait. Ezek az írások nem sejtett terjedelmükkel és 
változatosságukkal szelleme átütő erejének, hódító va¬ 
rázsának és tartalmi gazdagságának oly hagyatékát 
örökítik át a magyar nemzetre, mely bizonyos érte¬ 
lemben folytonosítja és a következő nemzedékek számára 
is biztosítja az ő pótolhatatlan élete-művét. 

Ebben a meggondolásban kész örömmel vállalkoz¬ 
tam a Szent István-Társulattól rendezett gyűjtemé¬ 
nyes kiadás szerkesztésére, jóllehet tudtam, milyen súlyos 
munkára vállalkozom. Hiszen arról volt szó, hogy a 
szerződés megkötésétől (1927. aug. vége) számított egy 
éven belül a 16 kötetre és körülbelül 320 ívre tervezett 
kiadás készen álljon. 

Ez az időbeli és terjedelmi megkötés megszabta 
szerkesztői feladatomat. Mindenekelőtt számolnom kel¬ 
lett azzal a ténnyel, hogy a Szent István-Társulat a 
magyar könyvkiadói viszonyokra való tekintettel gya¬ 
korlati célokat szolgáló és nem filológiai kiadást kíván 
tőlem : nem tudósoknak és könyvtáraknak, hanem a 
Prohászka-tisztelő olvasóközönségnek szánja. Ezért 
eleve le kellett mondanom arról, ami a filológiai kiadás 
első kelléke, hogy Prohászka írásait időrendben közöl¬ 
jem és egy-egy kötetet merőben technikailag zárjak, 

mint azt pl. Brunsvick mintaszerű Pascal-kiadása (Ha- 
chette) teszi. Ezt a hiányt lehetőség szerint pótolja majd 
egy az összes publikációkra kiterjedő időrendi tartalom- 
jegyzék, mely tervbe van véve. 

Azután : Prohászka nyomtatásban megjelent dol¬ 
gozatainak egy ma már teljes jegyzéke csakhamar meg¬ 
győzött, hogy a megszabott keretekbe nem fér bele 
mindaz, ami Prohászka életében nyomtatásban meg¬ 
jelent, és az az aránylag kevés anyag, amely nyomta¬ 
tásra kész kéziratban maradt fenn. Tehát válogatnom 
kellett. Már most a gyűjteményes kiadásba belekerült 
mindaz, amit az olvasóközönség külön kiadások révén 
ismer és itt méltán várhat (ez a gyűjteményes kiadás¬ 
nak kb. a felét öleli fel), és azonkívül a legkülönfélébb 
folyóiratokban és lapokban szétszórt dolgozatokból 
mindaz, ami Prohászka szellemének és művének iro¬ 
dalmi reprezentálására alkalmas és elégséges. 

Ami még ezután kiadásra vár, a következő csopor¬ 
tot alkotja : a) az itt még fel nem vett kisebb dolgo¬ 
zatok, különösen napi- és hetilapokban megjelent ki¬ 
sebb cikkek és polemikus dolgozatok; b) a kéziratos 
hagyaték kiaknázása — nyomtatásra készen hagyott 
dolgozatok itt már nem várhatók, de az előkészítő jegy¬ 
zetek és naplószerű feljegyzések még sok gyöngyöt tar¬ 
talmaznak; c) a levelek, melyeknek egyelőre csak az 
összegyűjtése is óriási munka ; ilyen levelek birtoko¬ 
sainak önzetlen és energikus közreműködése nélkül pedig 
lehetetlen dolog ; d) a stenogrammos beszéd- és konferen¬ 
cia-feljegyzések megfelelő kiaknázása (v. ö. Ö. M. XIII. 
k. bevezetését). Ezektől a publikációktól Prohászka 
irodalmi arcképének lényegesen új vonásait már nem 
igen lehet várni; viszont a géniusz anyajegyeit ezek is 
egészen sajátos módon viselik, úgy hogy kiadásuk a 
Prohászka-hagyaték sáfárainak elsőrendű kötelessége. 

A gyűjteményes kiadás anyagának csoportosítása 
így történt: Mindenekelőtt kiadásra kerültek, még pe¬ 
dig a megjelenés időrendjében, az önállóan megjelent 
művek; azután azok a dolgozat-gyűjtemények, melyek 
a szerző életében könyv-alakban láttak napvilágot, de 
úgy, hogy a régi tartalom mellé a címnek megfelelően 
sok új dolgozat került, melyek ezeknek a köteteknek 
egészen új jelleget adtak ; s végül új címek alatt az 
eddig egyáltalán össze nem gyűjtött dolgozatok. Ez a 

csoportosítás az olvasónak aránylag könnyűvé teszi az 
egyes kötetek használatát —- Prohászka irodalmi mű¬ 
vének összes tartalmi kincseit folyósítani a tervbe vett 
betűrendes tartalommutató lesz hivatva —, a Prohászka- 
kutató számára pedig rendkívül tanulságos, imponáló 
keresztmetszeteit adja Prohászka irodalmi működésé¬ 
nek : bemutatja egymásután Prohászkát a szociológust, 
a szónokot, a természettudóst, a költői elmélkedőt és 
misztikust, a korát értelmező és irányító váteszt, az el¬ 
beszélőt, a leírót, a filozófust, a theológust. . . 

Az egyes kötetek berendezésénél szereplő külön 
szempontokat a bevezetések adják, az egyes dolgozatok 
irodalmi sorsáról a jegyzetek tájékoztatnak. Ugyancsak 
a jegyzetek vannak hivatva bizonyos nehézségeknek, 
főként theológiai nehézségeknek eloszlatására. A tar¬ 
talmi nehézségek megvilágítására természetesen nem 
vállalkozhattam. Akinek szüksége van tartalmi magya¬ 
rázatra, — Prohászka szédítő terjedelmű műveltségénél 
fogva aligha lehet el valaki nélkülük — megtalálja egy 
jó lexikonban és a kiadó Dogmatikájában és Bölcsele¬ 
tében, a tartalom-mutató segítségével. 

Igen nagy gondot okozott megbízható szöveg terem¬ 
tése. A filológiai kiadásra itt, sajna, gondolni nem lehe¬ 
tett, mert egyrészt a filológiai technikájú szövegeket 
a nagyközönség nem igen tudja olvasni, másrészt és 
főként pedig azért, mert az eredeti kéziratok nem voltak 
felhajthatok és így az editio princeps-ekre, illetve a szer¬ 
zőtől hitelesített utolsó kiadásra voltam utalva. Mal¬ 
most Prohászka igen gondosan készítette elő műveit 
és a nyomdának mindig igen tiszta, gondos és jól olvas¬ 
ható kéziratot bocsátott rendelkezésére, — de azután 
már nem sokat törődött sem a kézirattal, sem a szö¬ 
veggel : a kéziratokat átengedte tisztelőknek, a korrek¬ 
túrákat többnyire «szolgálatkész Ielkeknek», kik több¬ 
kevesebb szerencsével feleltek meg ennek a nobile offi- 
cium-nak. 

Ilyen körülmények között az én feladatom nem 
lehetett más, mint a lehetőség szerint hű, mindenelc- 
felett pedig olvasható szöveget adni. A sok sajtóhibát 
Prohászka kéziratának és a nyomtatási technikának 
megfelelő ismerete alapján nem volt nehéz kijavítani. 
Ezzel a szöveg olvasási nehézségeinek nagy része meg¬ 
szűnt. A maradékon csak konjekturákkal lehetett segí- 

teni. Ezeket a szöveg mindenütt pontosan feltünteti: 
általában elfogadott szöveg-kiadási szokásnak megfele¬ 
lően [ ] az olyan kitételeket zárja, melyek nem valók 
a szövegbe, < > pedig azokat a betoldásokat jelzi, me¬ 
lyeket az értelem követel, jóllehet a rendelkezésre álló 
szövegben nincsenek benne. 

Attól óvakodtam, hogy az alap-szövegben bármily 
csekély nyelvi vagy stílusbeli simítást tegyek. Tudva 
van, hogy Prohászka páratlan alkotó tehetsége és stí¬ 
lus-érzéke mellett nem volt professzor vagy tollrágó, 
aki a stilisztika és nyelvtan szabályai szerint csiszol- 
gatott volna ; így néhány alárendelt nyelvtani és stílus¬ 
beli hanyagságot írói pályája végéig magával vitt; 
könnyű lett volna ezeken egészen jelentéktelen bele¬ 
nyúlásokkal segíteni — némely kiadó nem is állott ellen 
ennek a csábításnak. Engem visszatartott a kiadói 
lelkiismeret és kegyelet. Itt az olvasó úgy kapja Pro¬ 
hászka műveit, amint — a most hozzáférhető appará¬ 
tus szerint megállapítható fokban — tolla alól kike¬ 
rültek. 

Két mozzanatot le kell számítanom : a központo¬ 
zást (nem annyira a pontok, hanem inkább a vesszők, 
pontosvesszők és olykor a kettőspontok helyét) az érte¬ 
lem kiemelése és az olvasás megkönnyítése végett néhol 
ki kellett igazítani. Ezt azért mertem megtenni, mert 
úgysem az eredeti kéziratok központozásával volt dol¬ 
gom, hanem olyan interpunkcióval, melyben a kívá¬ 
natosnál nagyobb szerep jutott már a szedőknek és a 
fent jelzett korrektoroknak. 

A másik dolog a helyesírás. Amennyire csak lehet¬ 
séges volt, az akadémiai helyesírást vittem keresztül. 
A teljes következetesség azonban Prohászka saját he¬ 
lyesírási következetlenségeinek, az akadémiai helyes¬ 
írás hézagainak és a majdnem ötven évre terjedő any- 
nyira különböző alap-szövegeknek színe előtt teljesen 
lehetetlen volt. 

Gondolom, mindent összevéve, az olvasó mégis hí- 
vebb és korrektebb szöveget kap, mint amilyent vala¬ 
mennyi előbbi Prohászka-kiadás nyújt. 

A Szentháromságos Úristen iránti mélységes hálával 
bocsátom ezt a kiadást a Prohászka-tisztelők közsé¬ 
gének és az egész magyar nemzetnek szolgálatára. Nem 
csekély áldozatba és emésztő fáradságba került, és még 

így sem sikerült volna Sebes Ferenc, Vézner Károly és 
Zimányi Gyula rendtársaimnak önzetlen segítsége nélkül. 

Magam tudom legjobban, mennyire mögötte ma¬ 
rad ez a kiadás az ideálnak. De éltet a remény, hogy 
mégis alkalmas lesz arra, hogy a nagy Prohászka az ő 
apostoli küldetését e nemzet körében tovább is telje¬ 
sítse, hogy papokat és más népnevelőket irányítson és 
termékenyítsen, hogy minden olvasójának épülést és 
emelkedést szerezzen — olyant, amilyent semmiféle más 
szerző nem adhat; és végül, hogy az irodalombuvárok- 
nak és az eszmetörténet kutatóinak alkalmas alapul 
szolgálhasson a Prohászka szellemével szemben való 
kötelességük immár eredményesnek ígérkező lerovására. 

A fent jelzett külső megkötöttség következménye, 
hogy ebben a kötetben együvé került két olyan munka, 
melyek két egészen ellentétes oldalról mutatják be 
Prohászkát. 

Isten és a világ Prohászkának könyvalakban meg¬ 
jelent első műve. Célja Prohászka nagy programmjának 
egy mozzanata : megmutatni a kinyilatkoztatott tan 
örök igazságát a törtető és hetvenkedő természettudo¬ 
mánnyal szemben. A Prohászka-programm e vonalán 
a legtökéletesebb mű a Föld és ég. 

Ebben az első művében elénk lép az állig felfegy¬ 
verzett filozófus és theológus, aki imponáló szakisme¬ 
ret és -irodalom birtokában kérlelhetetlen dialektikával 
szedi szét a természettudományos írók filozofáló és 
theologizáló gondolatmeneteinek szálait, kimutatja lo¬ 
gikájuk hiányait, és korlátái közé utalja vissza a hatá¬ 
rukon és illetékességükön átlépő ifjú tudományokat. 
Ez a mű természetesen magán viseli a «haladékony idő» 
jegyeit; ma a természettudományos álláspont nem egy 
kérdésben más, mint volt azelőtt 35 évvel; de a metafizi¬ 
kai gondolatok függetlenek a szaktudományok esélyeitől, 
s e thémáról irodalmunkban ma sincs munka, mely tar¬ 
talmilag versenyezhetne Prohászka zsengéjével. 

Persze, aki az utolsó nemzedék Prohászkáját ke¬ 
resi, meglepődve egy kemény szavú, fáradhatatlan ener¬ 
giájú, kurta kötésű gondolkodót talál, kinek csak drá¬ 
mai erejű gondolatszövése, fordulatos stílusa s itt-ott 
egy tartalmi oázis (v. ö. 105—6. 11.) sejteti a Föld és 
ég Prohászkáját. 

Egészen más világba vezetnek a Missziós levelek: 
itt a fölséges arányú irgalmas szamaritánus, a fogyha¬ 
tatlan buzgalmú apostol, a kegyelem forrásaiból merítő 
és adó lelki ember s a hangok és színek összes skáláján 
teljes biztossággal játszó író szól hozzánk, és adja a 
lcatholikus keresztény szociális lelkületnek és tevé¬ 
kenységnek olyan lelki fonalát, aminőt hiába kere¬ 
sünk más irodalmakban. Egészen sajátos ízt ad ezeknek 
a leveleknek az az életszerűség, mely egymaga meg¬ 
fellebbezhetetlen bizonyság rá, hogy szerzőjük nem a 
képzelet vagy maga-csinálta világ légüres terében mo¬ 
zog, hanem maga is az irgalmasságnak szent lelkű szol¬ 
gája volt. Meglep az az energia, mellyel új meg új mo¬ 
tívumokat és erőt sugároz az annyira áldozatos szociális 
tevékenységre, és az a hatalmas erő, mellyel a világ¬ 
háborúnak komor hátterét és feladatait eleven és él¬ 
tető lelki szálakkal beleszövi a szociális gondolkodás 
és tevékenység e fölséges kátéjába. 

Külső szempontok hozták össze ezt a két művet 
egy kötetbe — és szimbólum lett belőlük. Ez Prohászka : 
a szédítő tudású, biztos logikájú és szívós gondolkodó, 
aki nem tér ki egy probléma elő) sem, amit a kor és a 
szellem örök forrásai fakasztanak, és egyben egyetemes 
fogású, lánglelkű apostol, aki egész életével beleáll Isten 
országának szolgálatába és erre a szolgálatra szánja 
összes fölséges tehetségeit, köztük ritka varázsú tol¬ 
lát is. 

Budapest, 1928. július 2. 


Schiilz Antal. 

ISTEN ÉS A VILÁG 

Különös tekintettel a természettudományok!' 


HARMADIK KIADÁS 


Prohászka : Isten és a világ — Missziós levelek. 

Előszó a második kiadáshoz. 


Csak néhány hónap választja el e második kiadást az 
elsőtől, melyet a magyar közönségnek a világot mozgató 
kérdések iránt való érdeklődése csakhamar szétkapott. 
A könyvpiac e jelensége vigaszos fényt derít gondolkozó 
köreinkre, melyeket bel- és külföldön kicsinyleni szokás. 

Azonban a mű gyors elkelését a hazai sajtónak is köszö¬ 
nöm, mely dicséretes nyiltsággal s elfogulatlanul ismertette 
a művet s lojális kritikát gyakorolt rajta. 

A kifogások közül csakis a methodológiai megrovást 
fogadom el; de nem tértem ki előle most sem, mert az egyes 
fejezeteken s a fölvetett kérdések tárgyalásán nem változtat¬ 
hattam. Csak annyit mondhatok védelmemre, hogy a metho¬ 
dológiai hiányok nincsenek a világosság s a bizonyítás hát¬ 
rányára ; mert az itt-ott elmaradt kifejtés, mi miatt pl. az 
ősnemzésről szóló fejezetet hibáztatják, oly közel fekszik, 
hogy okvetlenül rábukkan még a dilettáns olvasó is. Ha az 
élet nem származhatik a szervetlen anyagból sem e földön, 
sem a Szaturnuson : honnan legyen? természetes, hogy Isten 
a megteremtője 1 S itt el nem hallgathatom csodálkozásomat, 
melyet egy különben derék kritikus támasztott bennem, 
midőn az Isten létét bizonyító érvekről azt írta, hogy azokból 
Istenre következtetni bajos dolog, de az ősnemzésből az élő 
Istenre következtetni, kitűnő érvelés. Mindenesetre ez utóbbi 
valóban kitűnő érvelés, de csak azért, mert az előbbi követ¬ 
keztetés is olyan ; mindkettő a relatívnek abszolút alapot 
keres, — mindkettő az okság elvének láncán függ. 

Az efféle kifogásokra, hogy «mit nyertünk vele, hogy 
Isten van, ha nincs fogalmunk róla s eszünkkel lényegét föl 
nem foghatjuk)), csak annyit felelek: tessék átolvasni a 

1* 

logika azon fejezeteit, melyek az ismeretről, a fogalmakról 
szólnak; ott megtudja az ellenvető, hogy igenis van fogal¬ 
munk az Istenről, s hogy milyen az? 

Ajánlom e művet mindazoknak, kiket a legfőbb kérdése¬ 
ket illetőleg a frázis s a divat megzavart. Föl kell kelteni a 
gondolatot! Tudjuk, hogy a frázis s a divat a gondolat szem- 
födője. 

Esztergom, 1892. februárban. 



1. §. A személyes Isten és a hit. 

Iskoláink, vizsgáink — a rigorózumokat sem véve ki, 
disputációink a vasúti kupékban és az asztalnál, tétovázá¬ 
sunk a tudomány nevében zöldeket állító nagyságokkal 
szemben •— szolgáljanak e fejtegetések ajánlására. 

Strauss Dávid azt kérdezte: (Hiszünk-e mi az Istenben?# 
s kereken azt felelte : «Nem». Van-e vallásunk s keresztények 
vagyunk-e még — ezen kérdések megoldása az Isten föl- 
ismerhetésétől függ. A religió föltételezi Isién létét s Isten fel- 
ismerhetését; aki ezeket tagadja, annak Strauss Dávidhoz kell 
állania. Még pedig a személyes Isten fölismerhetése képezi e 
kérdés sarkpontját; a végtelen tökélyű, értelmes, szabad 
szellem, ez a religió Istene. 

Ha ezt az Istent az ész teljes bizonyossággal föl nem ismer¬ 
heti, babonává s egyiptomi sötétséggé válik minden vallás, 
sőt a természelfölötli kinyilatkoztatásban s a rajta épülő ter¬ 
mészeti ölötli hitben amily veszélyes és átkos, oly tűrhetlen 
fanatizmussá fajul. Ha nem akar fanatizmussá fajulni a leg¬ 
tisztább hit, észszerűnek kell lennie; ha észszerű akar lenni, 
tudományos bizonyossággal kell begyőznie, hogy az Isten van. 
Tehát a hit észszerűségének, logikájának, igazságának, jogo¬ 
sultságának első és nélkülözhetetlen alapja az a tétel: hogy 
az Isten létét az ész világosan fölismerheti. 

Amely filozófia vagy pláne theológia a természetes ész 
ezen tételét nem mint begyőzött igazságot védi, hanem a 
praktikus vagy ethikus követelmények elmosódott cégére 
alatt hozza be a tudományba : az egyrészt ugyan az értelmi¬ 
ség ösztönének enged, midőn nem akar attól a személyes 
ősoktól végleg válni, másrészt azonban elfojtja az igazság 
világos öntudatra jutását. 

A pantheizmus istenről beszél, a monizmus szintén, még 
az atheizmus is istent emleget, — ezek mind hamis istenek. 
Haeckel szerint «Golt isi das allgemeine Kansalgesetz »,■— Spinoza 
szerint «az anyag és szellem » képezik az « egyetlen abszolút, isteni 
állagot »; mások Istenben az mbszolnt szellemeh, érts egy elvont 
fogalmat, látnak, vagy a imlág lelkére » ismernek. Mire való ez 

a névvel való visszaélés? Addig nem találják meg az ősokot, 
míg nemcsak a nevet, de a fogalmat sem akceptálják. A név¬ 
vel nem csitítják az ész vasszükségszerűségét, mely folyton 
forrong és protestál. Valamennyi filozófus, jobban mondva, 
valamennyi gondolkozó nem zárkózhatik el a legfőbb kérdé¬ 
sek elől, melyekről Spencer, a darvinizmus bölcselője mondja : 
«Was ist das Weltall? und woher kommt es? sind Fragen, 
welche nach Lösung verlangen. Um dieses Vacuum im Denken 
zu füllen, erscheint jede beliebige vorgeschlagene Theorie 
geeigneter als gar keine# (!). Felelet nélkül e kérdéseket nem 
hagyhatjuk, késztet rá maga az a Haeckel-féle isten, «az 
általános okság törvénye#, melynek egyetlen paragrafusa ez : 
egyenlő okok, egyenlő hatások. A gondolat nem emancipál¬ 
hatja magát ezen paragrafus alól; kiindul okot keresni. Foly¬ 
ton téved, de folyton is keres. Absztrakciókba fekteti az 
állítólagos «okot», milyenek «a törvény#, az «anyag», az ccrö», — 
vagy azonosítja az okot az okozattal, mondván : az ok maga 
az ((önmagában mindig változatlanul megmaradó univer¬ 
zum# ; de a gondolat e gyászos hajótöréseivel párhuzamosan 
halad az igaz fölismerés, melynek Newton oPrincipia philo- 
sophiae naturális# című művében mély meggyőződésből 
folyó, keresetlen kifejezést adott: «Elegantissima haecce 
Solis, Planetarum, Cometarum et stellarum fixarum compa- 
ges nonnisi consilio et dominio Entis intelligenlis et potentis 
oriri potuit#. «Hic omnia regit, non ut anima mundi, séd ut 
universorum Dominus et propter domínium suum Dominus 
Deus 7xavxoxpáxtop dici sólet.# «Aeternus est et Infinitus, 
Omnipotens et Oinnisciens, id est durat ab aeterno in aeter- 
num et adest ab infinito in infinitum, omnia regit et omnia 
cognoscit, quae fiunt aut sciri possunt. Non est aeiernitas vei 
injiniias, séd aeiernus et infinitus, non est duratio vei spatium, 
séd durat et adest .» 

Nem a pantheizmus, sem a naturalizmus absztrakciói 
adják az Isten fogalmát; az Isten nem a világ lelke, nem az 
örökkévalóság, nem a tér: az Isten mindenek Ura, aki teremtett 
mindent, maga pedig örök c's végleien. 

Ez ismeret az észszerűség bevehetien pozíciója. 

Az atheizmus különféle kiadása korunkban a tudóst 
negélyzi, s úgy tesz mint aki a természettudományokra sze¬ 
retne támaszkodni s az exakt tudós káprázatával akarja el¬ 
hitetni a dillctáns tömeggel, hogy pünkösdi királysága a 
természettudomány által felvirradt igazság országa. Hogy 
mennyi vakmerőséggel s mily kevés joggal gyakorolja hatal- 

mát a hitetlenséggel kacérkodó « intelligenciám , arra a komoly 
tudomány gyászos világot vet. A természettudomány nem 
ad semminemű pozitív feleletet azon kérdésre, mi a világ 
végoka? Nem is adhat: mert a természettudomány az anyag¬ 
gal, erőivel és törvényeivel foglalkozik, ott kezdődik, ahol 
ezek léte már kész, bevégzetl tény; azontúl nem mehet. Azon¬ 
ban másrészt meg kell jegyezni azt is, hogy ha a természet- 
tudomány nem ad fölviíágosítást a természeten kívül álló 
Istenről, ad pozitív kimutatást arról, hogy a természetes hatók, 
erők és történések körében végokra, egységes kiindulásra nem 
akadunk. Pozitív fölviíágosítást ad tehát aziránt, hogy az 
egységes végok, ha kell ilyennek lennie, nem létezik a természet 
körén belül. 

Ez a legfontosabb szó, melyet a természettudomány e 
kérdésben ejt; hogy ezt jól megértsük, tekintsük a természet- 
tudomány feladatát. 

A természetet háromféle szempontból tekinthetjük : 

a) mint különböző elemek, összetételek és történések vilá¬ 
gát. Ezen szempont alatt a természet a változatosság képét 
nyújtja ; 

b) tekinthetjük ezeket a különböző lényeket egymásra 
való hatásukban. Ha ugyanis a lények specifikus különb¬ 
ségétől eltekintünk, látunk sok mindenféle mozgást, válto¬ 
zást, folyamatot, jelenséget: a kő esik, a víz folyik, párolog, 
a sugár reszket, a tenger hullámzik, a növények élenyt lehel¬ 
nek ki, a felhők képződnek, villámlik, a delejtű északra for¬ 
dul, a szín fakul, a szervezetek és vegyületek bomlanak. Ezen 
szempont a « kauzalitás elvéin nyújtja, s ez elvben egy nagy 
egységet találunk, mely általános, mely alól nincs kivétel, s 
melyet így formulázunk : 

1. Nincs változás ok nélkül, s nincs változás hatás nélkül. 

2. Egyenlő okok, egyenlő hatások, — más szóval — a 
hatás egyenlő az okkal. 

c) Tekinthetjük a természetet mint oly anyagi világot, 
mely az elemeket és összetételeiket nem mint egymásra hányt 
dirib-darabot foglalja magában, hanem ezeket oly arány¬ 
ban, sorban, számban, hogy számtalan, egységes, önálló egye- 
deket, s ezek az egyedek összevéve egy nagy szisztematikus egé¬ 
szet képeznek ; így például szemünkbe ötlik a jegec, a hárs, 
a bokor, az állat, az ember, a csillag, a hold, a naprendszer, 
a kozmosz. Ezek nemcsak testek, ezek egyedek, melyekben 
részek képezik az egységes egészet. 

A természettudomány ezen három irányban veszi a 

való világot vizsgálat alá : szétszed, megfigyel, mér, vegyít, 
összeköt, kombinál, s ez úton vagyis a tapasztalai, az m po- 
steriori » útján gyűjti ismereteit. 

Világos dolog, hogy ez úton a szellemi ősokra az Istenre 
sehol sem bukkan, positive tehát föl nem leli; de amint föl 
nem leli az Istent, épúgy — s ezt eléggé hangsúlyozni nem 
lehet — nem mutathat fel sehol egy anyagi ősokot, sőt vilá¬ 
gosan kimutatja, hogy a különbségeket nem lehet egységes 
anyagi eredésre, a hatásokat nem lehet egységes anyagi őshatóra 
visszavezetni. Ezt a kimutatást nevezem fizikai eljárásnak 
az Isten létének bizonyításában. 

Miután tehát sem a különböző lényeknek, sem a hatások¬ 
nak egységes okát az anyagi világban nem találtam : az anya¬ 
gon túl, a fizikán túl egy metafizikus okot kell fölvennem. 
A fizika köréből kiléptem a fizikán túl fekvő valóságba; ezt 
természetesen nem tehetem a fizikai elvek, hanem a meta¬ 
fizikai következtetés erejében. Következtetés által, mely oly 
természetes és éles mint a gondolattá lett merő észszerűség, 
egy abszolút, szellemi, személyes ősok ismeretére jövök. Az 
első és második szempont alá fogott természet a kozmológikus 
érvet, a harmadik szempontból kiinduló következtetés a 
ideologikus érvet adja. 

Valóban csak a «fascinatio nugacitatis* régi hatalma s 
a metafizikai érzék — így nevezem a gondolkozásra való 
hajlamot — végleges kiveszése béníthatta meg annyira a 
XVIII. és XIX. századot, hogy az atheizmus majdnem 
divattá s a hitetlenség az élet komfortjának egyik kellékévé 
lett. A gondolkozás ezen kínszenvedése a történelem leg- 
eszmeszegényebb korszakának bélyegét fogja ránk sütni. De 
a kínszenvedő gondolkozásban is dereng a föltámadás haj¬ 
nala : a természettudományokra való hivatkozás Isten léte 
ellen szédelgésnek bizonyul, s nincs egyetlen természettudós, 
aki a tudományból elvet vagy tényt emlegethet Isten léte 
ellen. Amit «tudománynak» szeretnek mondani, nem egyéb, 
mint gyökerében téves különféle spekuláció, melyeket ma¬ 
terializmusnak, darvinizmusnak, monizmusnak hívnak. Azért 
szükséges főleg természettudományos szempontból a régi 
érvek teljes jogérvényét kimutatni, hogy az emberi gondo¬ 
lat újra visszahódítsa a polcot, melyről lebukott. Nem buj- 
dokolva, hanem nyilt csatában kell mérkőzni a theizmusnak 
az atheizmussal; nem a «dogmatizmus» becsmérlő bélyege, 
hanem a tudomány szent létjoga illeti a tételt: van egy 
abszolút, szellemi, személyes ősok, a világ teremtője. E tétel 

elismerésével emelkedik a hitnek félreismeri s megköpdösött 
fönsége; fölragyog az az észszerűség, mely az abszolút, szellemi, 
személyes ősoknak nyújtott hitben nyilvánul. 

«Az Isten létét bizonyító érveket az újabb korban, főleg 
Kant híres kritikája óta, becsmérelni szokás. Azóta hívők és 
hitetlenek közt lábrakapott a vélemény, hogy Isten létét nem 
lehet bizonyítani. Még némely theológusok is úgy tartják, 
nevetik a sikertelen fáradozásokat s azt gondolják, hogy 
ezáltal szolgálják azt a hitet, melyet prédikálnak. Azonban 
nem úgy áll a dolog; Isten létének érvei egybeesnek azon 
érvekkel, melyek bizonyítják, hogy higgyünk Istenben; 
hiszen ezek az érvek csak tudományos kifejezésre hozott 
objektív okok arra, hogy higgyünk. Ha nincsenek ily érvek, 
nem találunk okot arra, hogy higgyünk, s egy oktalan hit, 
ha ugyan lehetséges, már nem is hit, hanem önkényes, szub¬ 
jektív ötlet. Nincs kétség benne, hogy ha az Isten létét be 
nem bizonyíthatjuk, a vallásos hit a merő illúzió vagy az 
elmebeteg rögeszméjének színvonalára süllyed, mert akkor 
ellenkezésben áll vele az objektivitás, a tudományosan ki¬ 
derített tények sora és az ezeken épülő; objektív világnézet.** 

Az Isten létét bizonyítjuk az anyagi és értelmi világ¬ 
ból, más szóval: a dolgok és fogalmak rendjéből. Mindkét 
világ az ő műve. Az anyagi világból különösen a két legfőbb 
ok nyomában : a causa ejficiens és a causa finalis szerint, 
miután ez a két legfőbb kérdés, melyet a kutató ész tesz ; az 
egyik : miért, per quid, Stce xc, a causa efficienst, a létesítő 
okot keresi; — a másik: minek, ad quid, oö Svekgc, a causa 
finalist szemléli. E szerint az anyagi világból vett érv két 
részre oszlik: a kozmológikus és a teleológikus (tIXo; = cél) 
érvre. 


Ulrici, Gott und die Natúr. 




2. §. Kozmológikus érvek. 

I. Az okság elvéből vont érv. 

A kozmológikus érv élénkbe tárja az egész világot össze¬ 
ségében s mindenegyes részében : a naprendszerekben ép- 
úgy, mint az egyedi alakokban : elemek-, vegyületek-, jegecek-, 
növények- és állatokban. Az okság hatalmas elvével, a fizika 
és mechanika alaptörvényeivel, melyek szerint: nincs vál¬ 
tozás ok nélkül, — nincs mozgás mozgató nélkül, — anyag 
nem vész el — mozgás nem vész el, — a sajátság ismeret¬ 
len, — a mennyiség ismeretes, — a tulajdonságok egymás¬ 
ból le nem hozhatók és ki nem magyarázhatók, — minden 
tér és idő szerint határolt, — ezen alaptörvényekkel kezünk¬ 
ben szemügyre vesszük az élenyt, könenyt s a többi hetven 
elemet; azok összetételeit: a híg, folyékony és szilárd tes¬ 
teket, ezek közt ismét a szigorúbban egyedieket: a jegece- 
ket, növényeket, állatokat; — azt a bolygó csillagzatot, 
melyet Terrának hívnak és holdját, fizikájával, meteoro¬ 
lógiájával, — végül a bolygók rendszerét, mely az élet és a 
hő tűzfoka körül forog, annak kozmikus viszonyait és életét 
s a többi rendszereket és világokat, vagyis a mindenséget: 
az okság elvét állítjuk oda mindenhez mérvesszőül, s kér¬ 
dezzük ; per quid — 8iác ú — est? Lehet-e fölfödözni rajta 
eredetének nyomait? 

éUétehtaU Ezt ismét kétféleképen tehetjük: metaphysice és physice. 
y * Tekinthetjük a világot a metafizikai elvek szerint, amennyi¬ 
ben a dolgok lehetőségét, kontingenciáját, tökélyfokait, véges 
sorait vesszük fel, s magukból e fogalmakból érvelünk, vagy 
pedig tekinthetjük a világot physice, midőn szigorúan a fizikai 
valóságba állunk, s azokat a valóságos testeket, hatásokat, 
tényeket szemléljük, hogy fölfedezzük bennük az ősokot. 
Mert hát hogyha ez a nagy természet itt körülöttünk csupa 
valóság, magában bírja-e okát vagy másban, s ha magában 
bírja okát, mi az az ok, hogy hívják, hol van, merre van, 
csak nem költözött el? Ezt természetesen nem lehet meg¬ 
tenni alapos természettudomány nélkül, mely kifürkéssze a 

testeket, tulajdonságaikat, erőiket, törvényeiket, hogy végre 
is kitűnjék, vájjon az a parány s a tömees épúgy, mint az 
a jegec és növény, és az a föld azzal a naprendszerrel együtt 
nem-e kézi gyártmány, «manufacture», «opus manuum tua- 
rum»? Ha a kozmológikus érvet a fizikai valóság körébe, a 
merő empiria megvilágításába állítjuk, akkor azt a szokásos 
ellenvetést is elkerüljük, hogy az argumentációban az ész 
elvont fogalmainak fizikai valóságot tulajdonítunk, mint 
mondani szokás: «hiposzta táljuk a fogalmakat.)) Ily odavetett, 
általános szólam által sokszor tönkreteszik a spekuláció leg¬ 
szebb ötleteit; legalább ezt a benyomást viszik magukkal 
haza sokan, kik a metafizikában nem jártasok. Pedig ugyan 
kevés jártas abban ! 

1. Metafizikai eljárás. 

A konkrét világban két szembetűnő tény ragadja meg 
figyelmünket; az egyik az okság elvének konkrét kifejezése, 
hogy semmi sem történik ok nélkül, s miután ez az elv az egész 
természetben s annak minden részecskéjében érvényesül, — 
ennyiben a természetben a legnagyobb egységet látjuk; ez az 
egyik tény: a legnagyobb egység az okság elvének uralma 
alatt. A másik tény, hogy csupa különböző s különálló lények¬ 
kel, alakokkal, folyamatokkal találkozunk; levegő, nap, csilla¬ 
gok, homok, szikla, fű, folyó, tölgy, kő, kutya, hó, szivár¬ 
vány, tűz, füst. . . alkotják a valóságot: ennyiben a ter¬ 
mészet a legnagyobb különbözőséget és változatosságot tárja elénk. 

Mind a kettőre, az egységre úgy, mint a változatosságra 
alapítjuk a kozmológikus érvet különálló alakban : az egyik 
az oksági elv erejében kíván végső okot, — a másik a különböző¬ 
ségnek és változatosságnak követel végső okot; ezt a végső okot 
egyik sem találja föl az anyagban. 

Az oksági elv erejében így argumentálunk : 

Minden hatás és állapot, működés és jelenség, történés és Az okság 
folyamai, mely a jelen percben a természetben föllelhető, okát érr alatítósa 
bírja az előző perc tényezőiben; de az előző perc tényezői is megint 
csak hatásai más előző okoknak, vagyis nem végokok s így megy 
ez mindvégig, míg az anyagnál maradunk; hogy tehát a végokot, 
mely a tulajdonképeni ok, megtalédjuk, az anyagon kívül álló 
okra kell következtetnünk. 

Minden történésnek, minden jelenségnek, minden álla- Mimién 
pótnak, minden mozgásnak, mely a jelen percben a világot *n. T “' 
alkotja, az előző perc történésében, jelenségében, állapotá- 

bán, mozgásában van oka, — még pedig szigorú mathema- 
tikus szükségszerűséggel annyira, hogy a jelen világ nem 
más, mint funkciója az előző perc világának, ez ismét az 
előbbinek s így tovább. Minden történésnek tehát tényezői 
vannak, s minden tényezőnek ismét hátrább fekvő okai van¬ 
nak. Minden hatás okokra vezettetik vissza, s minden ok 
magában véve ismét más tényezők hatása, s ezt így 
folytathatni gondolatban visszafelé a legelső moccanásig, 
rezgésig, ütésig, mozgásig; a facit az marad : ami most 
így vagy amúgy van, az mástól van ezen állapotába bele¬ 
teremtve. 

Ez a mechanika alapelve, mely mindenütt érvényesül. 
Mindenütt, mondom. Tehát a jelen percben való anyagi világ 
minden pontja azon állapotban van , melyet a mathézis a közre¬ 
működő tényezők funkciójául meghatároz. 

Ha a szél belekapaszkodik az ágakba s kergeti szerte- 
széjjel a sárguló levelet, ahová ez a levél esik, ahogy esik, 
amely felére esik : az mind semmi más, mint eredménye a 
közreműködő mechanikus tényezőknek: a levél súlyának, 
alakjának, függési módjának, a szélnek, a szomszéd fák állá¬ 
sának, a gallyaknak, a talaj minőségének, a göröngyöknek, 
fűszálaknak, stb. Hogy hányat fordul, míg leér, vájjon meg¬ 
akad-e valamiben vagy nem, — mindez mechanikus szaba¬ 
tossággal a tényezők funkciója, végeredménye. De minden 
tényező magában véve ismét csak más előző hatók ered¬ 
ménye : a levél súlya, alakja, függési módja csak eredménye 
a fa élettörténetének, — a szél eredménye a meteorológikus 
hatóknak, talán annak, hogy a napot e vidéken felhők borí¬ 
tották, a felhők ismét eredményét képezik más tényezők¬ 
nek ; — a talaj minősége, a göröngyök, a fűszálak más 
bonyolult hatók és hatások funkcióit képezik. De bármily 
bonyolódott legyen az okok sora, azért ez a sor tényleges, 
valóságos, áttörhetlen s bizonyára visszavezet az első okra. 

Ügy vagyunk minden egyes történésben. 

Ha egy követ elhajítok : közreműködnek karom izmai 
és a föld vonzása. Az izmok visszautalnak a tápláló vérre, a 
vér a levegő élenyére és a táplálék szénenyére, — a levegő 
élenyének oka a föld flórája, mely ezt az élenyt kilehelte, 
a flórának többi közt okai a föld, az eső, a nap és a szülő-, 
nagyszülő-, dédszülő-, ükszülő-növények s azok átalakuló 
példányainak s az átalakulásokban mindannyiszor szereplő 
számtalan tényezőknek sorai; — mikor aztán a kő leesik, 
egyel dobban : ez a hang függ az ütés erejétől, a kő minő- 

ségétől, az ellenálló test tulajdonságaitól, főleg ruganyossá¬ 
gától, keménységétől, sűrűségétől stb. 

íme látni, hogy a köznapi ész axiómájának, mely azt 
tartja, hogy semmi sem történik ok nélkül, a haladó termé¬ 
szettudományok óriási feneket kerítenek, mely alól nemcsak 
hogy nem búvhatik ki semmi, ami van, akárhogy legyen, 
mozgásban vagy nyugvásban, hanem hozzá minden termé¬ 
szeti tény, legyen az mozgás vagy másféle állapot, vissza¬ 
felé egy beláthatlan, de áttörhetlen vagy csak a mechanika, 
tellát a lehetetlenség rovására áttörhető okláncolattal bír. 

S hová vezet visszafelé az okok és okozatok, a hatók és 
hatások, a tények és tényezők a természet minden pontjá¬ 
ban s atomjában föllelhető sora? Mindig följebb és följebb, 
vissza a kezdethez ! 

Ez alól ki nem vonja magát semminemű mozgás, álla¬ 
pot és változás, még az élet sem. 

Az élet is egymást váltó állapotok és mozgások sora. a, <i e t 
A tenyészeti életet, tekintve a testi erők összeségét, a táp¬ 
lálék mozgatja, a levegő élenye, a nap melege. Minden mocca¬ 
násunk a tagokban, a szervekben, a sejtekben, az idegek<ben) 
és izmokban a széneny, éleny, légeny, köneny vegyületeinek 
erejével történik; ezeknek eleven ereje egyenlő bármely 
pillanatban a vér lüktetésével, a tüdő pihegésével, a tagok 
és szervek mozgásaival, a kisugárzott meleggel, az agy és 
az idegek munkájával. Az elemek elégnek, mint a szén a gép 
kemencéjében, s a melegnek egy része munkára fordíttatik, 
másik része elillan, — a testben épúgy, mint a gépben. 

Ugyanez áll az érzéki és értelmi életre. Az okok lánco¬ 
lata itt is megvan, ha nem is kizárólag anyagiak az okok, de 
azért valóságos okok. így, hogy az érzékek működjenek, 
kell, hogy a hanghullámok, a lebrezgések, a tárgyak más¬ 
nemű hatásai érjék az érzéki idegeket; — hogy az ész működ¬ 
jék, kell, hogy az érzékek hassanak rá. Az ész nem ismer 
mindent egyszerre, azt nagyon is jól tudjuk, hanem egy 
gondolatról áttér a másikra ; egyik gondolat tehát a másikát 
mozgatja. Az akarat nincs kivéve az okság láncából; a gon¬ 
dolatok hatnak az akaratra, s ha esetleg nem hat az akaratra 
semmi, nem is akarhat semmit. A filozófia régi elvei: «nil est 
in intellectu, quod prius non fuerit in sensu» és «nil volitum 
quin praecognitum» csak részleges kifejezései azon általános 
elvnek: nincs történés, nincs változás ok nélkül. 

Vegyünk föl már most egy időpontot a teremtés tör¬ 
ténetében : minden atom azon állapotban van, melyet az 

előző perc története elébe szab ; állapota átmeneti, esetleges, 
amennyiben lehetne egészen más; ami meghatározásait 
illeti, t. i. hogy mily atomokkal van összekötve, — mily 
viszonyban áll hozzájuk, — mily sebességgel rezeg, — szilárd, 
folyékony vagy híg halmazállapotot képez-e másokkal, — 
hol van a térben, — hogy mindezen meghatározásokból 
melyik érvényesül, s hogy a meghatározások egyes osztályai¬ 
ban a végtelen sok eset közül mehik van most tényleg, — 
ez mind az előző tényezők által határoztatik meg. Szóval az 
oksági elv egy pontban sem szenved kivételt. A mai világ a 
tegnapinak következménye, ez a tegnapelőttinek; az ok 
mindig a kérdéses állapot előtt s azon kívül fekszik. 

A természet ezen áttörhetlen okszerűsége nyújtja a 
kozmológikus érv első alakját, mely szeiint : 

Minden időpontban az egész teremtés semmi más, mint 
előző tényezők funkciója; de ezek az előző tényezők sem vég¬ 
okok, mert maguk is más előzök által határoziattak meg; pedig 
az okság elvénél fogva kell e hosszú láncnak végleges okkal bírni, 
amely végleges ok nem lehet anyag, mert ha anyag, akkor ismét 
mástól jog determináltatni. Az ősok tehát az anyagon kívül áll. 

Ezen érv ellen, amint előttünk fekszik, azt lehetne 
mondani: 

I. Az oksági elv erejében fönnálló sorok mindenesetre 
áttörhetlenek, s az egyik állapot szükségkép az előzőre utal 
vissza ; de abból nem következik, hogy a végok az anya¬ 
gon kívül s az anyag előtt feküdjék ; mert elgondolhatjuk 
magunknak, hogy az anyag épen azon erőkkel és föltételek¬ 
kel van szükségképen fölszerelve, amelyeknek kombinációja 
és kifejlése a világ folyását adja ; a folyást mindenütt a 
mechanikus szükségszerűség jellemzi; minden történés az 
előbbiben fogja okát bírni: de hogyha végre azt kérdezzük : 
a múltnak bármely időpontjában ez a tömeg, ez az elhelye¬ 
zés, ez az erőkészlet, az eleven és a lappangó erőknek ez az 
állapota, a sebességnek ezen mennyisége és iránya honnan? 
nem azt kell felelni: egy előtte való s végső elemzésben egy 
kívülfekvő októl; — hanem azt kell mondani: az anyagnak 
ez a természete, hogy ilyen meghatározásai legyenek. 

Felelet: e felfogás legeklatánsabb bizonyítéka annak, 
hogy mikép lehet egy s ugyanazon elvet ugyanazon gon¬ 
dolatmenetben állítani és tagadni. Pedig ezt egyik-másik 
természettudós teszi 1 Elfogadják az okság elvét minden 
részre és — kiveszik az okság elvéből az egészet; uralma 
alá hajtják az anyag- és erőmeghatározást a vonal minden 

pontján s — kiveszik a kész egész vonalat. ((Önmagától 
meghatározott anyag» tagadása az okság elvének; mert 
minden, ami bizonyos meghatározásban van, más által hatá- 
roztatik meg. Ne mondja senki, hogy a dolgok lényegei 
önmaguk által s önmagukban állnak. A dolgok lényegei 
nem lények, nem valóságok, tehát nem esnek az oksági elv 
alá ; a dolgok lényegei csak a gondolatban léteznek. Az anyag 
azonban létezik a valóságban, még pedig ezen s nem más 
meghatározásokkal: tehát az oksági elv erejében mástól 
határoztatik meg. Épen úgy : az anyag kezdi a fizikus és 
mechanikus hatások bizonyos sorát: tehát az oksági elv alá 
esik kiindulásában is, abban a kezdetben is. 

II. Azonban nem lehetne-e azt mondani, amit Nágeli 

' o oküá£ elve 

s mások állítanak, hogy az okság elve a megkezdett, folya- t»p»«t»i»ioii 
maiban levő történésekre és állapotokra áll, de talán az 
empíria határain túl nem lesz úgy? 

Hogy lehet ily ellenvetést cáfolni? Mindenesetre lehet 
máshonnan vett fogalmakból, például az anyag kontingen- 
ciájából, az örök világ, a végtelen szám lehetetlenségéből, 
stb. ; de ezekre szeretik rámondani, hogy az ész fogalmait 
hiposztatáljuk, s a valóságba visszük át azt, ami csak a 
logikus rendben bír léttel. De meg lehet cáfolni a methodo- 
lógia alapján I Csak aki a kutatás és ismeret módszerét láb¬ 
bal tiporja, az vetemedhetik ily ellenvetésre. Ha most több 
részről hallani ily nehézségeket, hogy miért ne lehetne ez 
meg ez, — talán előbb máskép volt, — talán más csillagon 
van mozgás mozgató nélkül is, ennek okát a logika és a mód¬ 
szer hiányában kell keresnünk. Ha az emberi ész a legegy¬ 
szerűbb igazságokban nem bírja megállapítani, hogy az állít¬ 
mány lényeg szerint vagy csak esetlegesen találtatik-e fel 
az alanyban : akkor a tudás egyáltalában lehetetlenség s 
nem áll egyébből, mint általánosított tapasztalatokból. 

A tudomány abból indul ki, hogy a valóságban van törvény- 
szerűség, szükségszerűség, egység és állandóság — szóval — 
és ez a fő, hogy van észszerűség. Az ész annyiban ismerheti 
meg a valóságot, amennyiben a valóságban észszerűséget 
talál; ami nem észszerű, az fölismerhetetlen. Észszerűség és 
fölismerhetőség egy és ugyanaz. 

Valaki már most azt mondja, meglehet, hogy az oksági 
elv nem volt mindig érvényben, — meglehet, hogy a világ 
kezdetére nem érvényes az ok és okozat közti viszony, csak 
a már folyamatban levő világra, — meglehet, hogy más csil¬ 
lagokon van valami ok nélkül is, — mit állít az ilyen? azt, 

hogy a világ kezdete és más csillagvilágok nem észszerűek. 
Kiveszi azokat az ész fölismerési köréből, nem mintha lénye¬ 
gük más volna s az emberi észt meghaladná, hanem egyszerű 
esetleges körülmények miatt, milyen a kezdet, — milyen 
a térben, a súlyban, a sebességben való különbség. Ha a 
világ kezdetére nem érvényes az okság elve : akkor az ember 
nem érti, s nemcsak az, hogy nem érti, — hanem az emberi 
észnek ellentmond a világ kezdetén az atomok összes viszo¬ 
nya egyszerűen azért, mert az első időpontot vesszük fel 
észlelésre. Minden egyebet értünk, és pedig értjük az oksági 
elv erejében ; de a kiindulást nem érthetjük, mert ott az 
oksági elv nincs érvényben. Ez magában véve az észszerűség 
teljes tagadásával fölér. Ha valaki azt mondja, hogy Clausius 
törvényei a hőről az anyag túlságos szétoszlásánál változást 
szenvednek vagy legalább szenvedhetnek s következőleg 
nem lehet kimutatni, hogv az ősködben a hő mikép visel¬ 
kedett : ez logice van monová; hanem hogy valahol és vala¬ 
mikor az anyag ki legyen véve az oksági elv alól, — hogy ne 
érvényesüljön benne az észszerűség, melynél fogva fölismer¬ 
hető s van róla mechanikánk és fizikánk, ez már nem tévely, 
ez tudományos hóbort. Lehet-e anyag, melyről mechanika 
és fizika nem adatik? melyről nem lehet törvényeket és elve¬ 
ket fölállítani? Ha az okság elve valamikor az anyagra nézve 
megszűnik érvényesülni, akkor létezni fog egy valóság, mely¬ 
nek nincs törvénye, nincs elve, nincs fölismerhetősége. Ez a 
legélesebb ellentmondás, amelyet képzelhetünk. 

Nekünk az anyagot sehol sem szabad kivennünk az 
oksági elv alól; amely percben ezt megkísérelnők, tagadnék 
az oksági elvvel együtt a mechanikát és a mathézis alkal¬ 
mazását a természeti tüneményekre. A mathézis alkalma¬ 
zása által emelkednek a fizikai tudományok a tökély fokára ; 
így mathematikai képletekre vezetjük vissza a természeti 
tüneményeket; azáltal ismerjük meg azokat alaposan ; már 
pedig a mathézis föltételezi az anyag restségét, hogy nem 
mozdul, s nem is moccan meg magától; — aki az ellenkezőt 
lehetségesnek tartja, az tagadja az anyag restségét, de azzal 
együtt a tulaj donképeni tudományt; mert tudomány csak 
addig van, míg föltételezzük, hogy minden szigorú okszerű¬ 
ség szerint történik, vagyis hogy semmi sem történik ok 
nélkül. 

atrauflssz»- III. Strauss Dávid (Dér alté u. d. neue Glaube p. 111.) 
ezeket hozza fel a kozmologikus érv ellen : Rendszeres követ- 
keztetés útján sohasem jövünk ki a világ keretéből. Ha a 

világban mindenegyes dolognak más előző tényezőben van 
oka, mindig előbbre és előbbre mehetünk — vég nélkül; 
legföljebb végtelen sorokat nyerünk; de nem hagyhatjuk el 
ezt a sort sehol, hogy egy ugrással a soron kívül álló okra 
következtessünk. Nem akadunk Istenre, hanem örök változa¬ 
tokban fejlődő világra, az állagra , melynek esetékes nyilvtínnlásai 
a lények, erők, történések. 

Végtelen sor, — örök világ, — pantheista állag, — de 
nem Isten, — ez kell Straussnak. 

Felelet: a) ((Végtelen sor» és «örök világ» ellenmondások, 
melyeket e helyen nem bántunk. 

b) Mindenegyes dolognak más tényezőben van oka, 
— ennek ismét másban, — ennek megint másban : vagyis 
a dolgok és történések végleges okát nem találjuk, s men¬ 
nünk kell mindig feljebb ; de ha vég nélkül megyünk is tovább 
visszafelé, találunk-e többet, mint azt, hogy ((tovább, tovább», 
«én nem vagyok a végleges ok», «előttem van»: de ha vég nél¬ 
kül mindig előttem van, abban a végnélküli sorban bizo¬ 
nyára nincs. Mi az a végtelen sor? Oly tényezők sora, melyek 
okukat magukban nem bírják, s az előzőre utalnak ; de hát 
a végtelen sor által megváltozik-e természetük? Nem ; meg¬ 
marad az a természetük, melynél fogva okukat másban bír¬ 
ják : kapunk tehát egy végtelen sort, melynek mindenegyes 
tényezője másban bírja okát; s mit nyertünk vele? 

Föltéve, hogy Isten a világot öröktől fogva teremtette, 
a mai nap jelenségei egy végtelen előző sornak utolsó számai 
volnának ; nem lehetne-e ezen föltevésben is épúgy az Isten 
létére következtetni? Hogy ne lehetne, sőt kellene ; hisz a 
végtelen sor oly tényezők sorát állítja föl, melyek valameny- 
nyien rajtuk kívül fekvő okra utalnak. 

Azonban mindenikünk érzi, hogy ez a nehézség első lát¬ 
szatra imponál és pedig azért, mert a végtelenbe, a belát- 
hatlan távolba rejti a végokot; ad Calendas Graecas ha¬ 
lasztja a végok ügyének tárgyalását s az észnek odadob vég¬ 
telen sorokat, beláthatatlan sok okot, hogy csitítsa egyre 
felvetődő kérdését: «hol van a végok?*; de megoldást nem ad. 
Okoskodása ilyen ; amennyire a természet folyását követhet¬ 
jük, mindig úgy találjuk, hogy az anyag minden állapotát 
más állapot előzi meg, mely a következőnek okát képezi. . . 
így tehát a végső ok a végtelenségben rejlik. Ez az okoskodás 
szaporítja a végső okot követelő történéseket s megoldás 
helyett nyomósít ja a meg nem oldott nehézséget. A sor nem 
változtat a dolgokon; a dolgok pedig nem bírják okukat 

Prohászka: Isten és a világ — Missziós levelek. 2 

önmagukban ; akár véges, akár végtelen a sor; a dolog min¬ 
dig egyforma marad, okot kíván. 

“Ha azon kérdésre, hogy mi a természet végső oka, az 
“örökkévalóság# fogalmával felelünk, ép oly helytelenül járunk 
el, mintha azon kérdésre, hogy mi ezen vízesés oka, azt mon¬ 
danék : annak oka az, hogy ez a víz öröktől fogva esik, — 
s jól jegyezzük meg, hogy ez a felelet nem azért volna hely¬ 
telen, mert a mozgásnak valóban volt kezdete, hanem azért, 
mert az a ható, mely a vizet mozgásba hozza, minden perc¬ 
ben csakúgy működik, mint az inditásban.» 

Ugyanis nem az indítás, nem a kezdet oka annak, hogy 
a víz esik, hanem azért, mert van ott egy működő ok, mely 
hat, azért van indítás s van kezdet is. Ha esetleg kezdet nem 
volna, a víz ez esetben is nem azért esnék, mert nincs esésé¬ 
nek kezdete; hanem bizonyos x. y. ható ok miatt. Tehát 
akár van kezdet, akár nincs : az egészen mindegy ; semmiben 
sem érinti az ok valóságát. 

«Ami pedig áll a vízesés közvetlenül haló okára, melyet 
természettudományosán kimutathatunk, ugyanaz áll ezen, 
valamint minden egyéb természeti jelenség végső okára, me¬ 
lyet természettudományosán föl nem ismerhetünk. A merő 
idő, legyen bár örökkévalóság, nem illetékes ezen kérdések¬ 
ben, melyekben szó van az okról; mert az idő nem működő 
és eszközlő elv, hanem csak forma, melyben a működések 
végbemennek. Aki a természet örökkévalóságát elfogadja, 
annak azonkívül egy örökké ható okot kell követelnie, mely 
valamennyi az időben föllépő jelenségnek végső oka legyen. 
Tehát az örökkévalóság sehogy sem érinti a végső ok kér¬ 
dését, annál kevésbbé képes azt megfejteni. Ez a kérdés nyilt 
kérdés marad, akár örökkévalónak, akár ideiglenesnek gon¬ 
doljuk is a természetet. Gyarló és tehetetlen megfejtési mód 
ez, melyhez merő rezignációból nyúltak#. (Wigand, Dér 
Darwinismus und die Naturforschung Newtons und Cuviers. 
II. 267. 1.). 

c) Épen ez a baj, hogy ha a végtelenbe hosszabbítjuk 
is meg az okok láncolatát, e láncolaton belül végső okot nem 
találunk ! Mindenegyes jelenség visszafelé utasít; tehát a 
soron kívül kell azt keresnünk. A végtelen világ csak oly elég¬ 
telen arra, hogy létezzék, mint az egyes elszigetelt tünemény, 
épen azért, mert a végtelen világ nem egyéb, mint végtelen 
sok, okát magában nem bíró tüneménynek és hatásnak 
lánca. De okkal kell bírni valamennyinek : tehát kell a vilá¬ 
gon kívül álló okhoz fordulni. 

Hogyan fogja föl Strauss ezen, okát magában bíró s 

* elront fogai* 

mint o mondja «ónmaga áltál meghatározott vilagot?» A világoperái, 
szerinte «egy állag, melynek esetékei az egyes lények®. Ez 
nem igaz ; a világ nem egy állag, hanem a világ annyi külön¬ 
álló állag összetétele, ahány különálló lény létezik. Egyiknek 
sincs oka önmagában. Hol legyen az az állag, melynek esetéke 
a levegő, a vas, az ember, a fény? Létezik valami «egy», amely 
osztatlan mindezekben? Mi semmi ilyesmit nem ismerünk. 

Az anyag, az erő, a törvény csupa elvont fogalom. Melyik 
legyen ezek közül a produktív elv, mely a világot meghatá¬ 
rozza, vagyis magamagát? Egyik sem. Sem az anyag, sem 
az erő, sem a törvény nem létezik a valóságban ; hanem igenis 
léteznek a természeti egyedi alakok: az elemek és összetéte¬ 
leik, a jegecek, a növények és állatok, az égi testek és nap, 
s ezektől mi elvonjuk az anyag, az erő és törvény fogalmait. 

Az elvont fogalom produktív elv nem lehet. 

«Önmagát meghatározó anyag® nem fizikai fogalom, 
mert ki van véve az oksági elv keretéből; minden változat¬ 
nak megfelelő oka van: minden, ami változik vagy mozog 
a térben, más által mozgattatik. Ezen elv alól kivétetik az 
önmagát meghatározó anyag. Újra kérdezem, melyik anyag? 

Az-e, mely a valóságban létezik, konkrét formákban mint 
víz, levegő, tigris, tölgy, vagy pedig az elvont fogalom, mely 
az anyagot általában egynek tünteti föl? A valóságban más 
anyagi hatást nem ismerünk, mint azt, mely az oksági elv 
szerint nyilvánul. Ha már most valaki azt mondja, hogy az 
anyagnak ez a prédikátuma is lehet, hogy önmagát megha¬ 
tározza, úgy ez először önkényes eljárás, másodszor nem 
magyarázat. «Prédikátum» tulajdonítása által nem magya¬ 
rázunk semmit; például, ha valaki a mákony hatását azáltal 
magyarázza, hogy tulajdonít neki «altató erőt®: ez csak 
ismétlése a magyarázandó ténynek ; épúgy, ha valaki az 
((önmeghatározást® az anyag prédikátumának mondja, ismétli 
a ((meghatározottság® tényét. 

2. Fizikai eljárás. 

Az okság elvéből következtettünk egy kívül álló okra. 

Ez metafizikus eljárás. Fizikus eljárás az volna, ha az okok 
sorozatán fölfelé haladva valósággal feljuthatnánk ahhoz az 
első ősokhoz. Nem lehetne-e ezt is megkísérlem? Lépjünk 
a fizikai térre; lássuk, lehetne-e valamit föltalálni abból az 
ősokból metafizikai következtetések és spekulációk nélkül. 


2 



Létezik-e egy 
ősök a világon 
helül? 


Anyagi ősok 
ebe tétlenség 


Az anyagi őaok 
nem fejti meg 
az elemek kü¬ 
lönbözőségét. 

Mert hát a metafizika a hitetlen tábor nagy része előtt egy 
trón vesztett potentát, kin szánakozni szabad, de akitől félni 
nem szokás. Argumentumait a régi dicsőség fönnmaradt ko¬ 
pott drapériáinak nézik, melyek akkor nagy furorét csaptak, 
de most már a lomtárba vágyódnak. Tehát mit lehetne a 
kozmoszban föltalálni metafizikai következtetések, spekulá¬ 
ciók nélkül? 

Akik az Istent mint személyes ősokot tagadják, azok 
természetesen beérik egy anyagi ősokkal. Az a kérdés már 
most, nem lehetne-e ezt az anyagi ősokot a kozmoszban föl¬ 
lelni? Ha minden, ami van, oksági viszonyban áll, akkor az 
okok és okozatok során végre föl kellene jutni a sorok első 
láncszeméhez, — az ősokhoz. A kérdés tehát ez : talál-e a 
természettudomány egységes, anyagi ősokot? 

Felelet: aj nem talál; bj nem találhat. 

a) Nem talál: az első állítás csak a legszembeszökőbb, 
általános tényt konstatálja. A tudomány mindenütt egysé¬ 
get és egyformaságot lát, de az egység okát materiális, végső 
tényezőben sohasem leli. A tudománynak sejtelme sincs arról 
a konkrét, materiális ősokról, melyből a változatos hatások 
beláthatlan sorai kifejlődtek. Mondják ugyan némelyek, hogy 
a konkrét, materiális ősok, mely a világ minden stádiumát 
csirában magában foglalta, maga az ősanyag; azonban, hogy 
mennyire felületes és okadatolatlan az ilyen felfogás, kitűnik 
a következőkből, melyek egyszersmind a felelet második 
részét is megvilágítják. 

b) Nem találhat; az egységes, materiális ősoknak 
ugyanis feladatokat kellene megoldani, melyekre minden 
tekintetben képtelen. Lássuk ezeket. Az egységes, materiális 
ősokkal szemben áll: 1. az alakok, a folyamatok, a testek 
sokfélesége; 2. az egyes lények összetett volta; 3. a látszó¬ 
lagos esetlegesség az egymásután következő állapotok és 
hatások sorában. Tehát a legváltozatosabb sokféleség 1 
Bírja-e visszavezetni a sokféleséget az egységre, az össze¬ 
tettet az egyszerűre, az esetékest a szükségszerűre? Ha ezt 
bírja : akkor az ősok lehet anyagi; ha ezt nem bírja, akkor 
az ősok nem lehet anyagi. Hogy miért állíthatjuk fel ezt a 
diszjunktivát, annak oka abban van, mert az ősoknak olyan¬ 
nak kell lenni, hogy mindent, ami van, belőle lehessen le¬ 
hozni és kimagyarázni. 

Hogyan fejlett ki az egységes, anyagi ősokból a vegytan 
hetven eleme? Az ősanyag a föltevés szerint egységes; mikép 
indult meg benne az a különiilés, mely hetven különböző testet 

állított a világba? Tegyük fel, hogy az elemek valóságban 
nem állnak másból, mint az ősanyag allotropikus összeköt¬ 
tetéseiből, mint ahogy az ózon az éleny allotropikus álla¬ 
pota ; vagy tegyük fel, hogy az elemek nem alkottatnak más 
által, mint egy eredeti ősanyag kisebb-nagyobb mennyiségei 
által : amint némelyek a könenyt emlegetik őselemnek, 
melynek több vagy kevesebb atomja adná a többi elemeket; 
de hát ez a hetven különülés mindmegannyi különböző tény, 
már pedig nincs változás és történés ok nélkül: az ősanyagra 
külső behatás nincs, miután az ősanyag az első és végső oka 
minden történésnek, belülről kezdődött tehát a különülési 
folyamat. De hogyan kezdődjék belülről az elkülönülés, 
mikor az ősanyag egységes, egyforma, homogén? Mert ha 
nem egységes, nem egyforma és nem homogén, akkor már 
nem ősoka a különféleségnek, hanem már magában is különb¬ 
ségeket hord, melyeknek oka rajta kívül lesz. Tegyük hozzá 
azt is, hogy a különülés bizonyára erőkifejtés kíséretében 
történt. De honnan a különböző erő a homogén anyagban? 
Hogy ezen találgatásoknak konkrét alakot adjunk, alighanem 
úgy kell az erőkifejtést gondolnunk, hogy a kezdetben egy¬ 
séges őserő a később elkülönült erőket mind magában fog¬ 
lalta ; azután a különálló erők, milyen a vonzás, a hő, a 
villany osság, delej esség később kiváltak az őserőből; e kivá¬ 
lás által más-más anyagrészek más-más erőkkel bírtak ; a 
különböző erők különbözően hatottak az anyagra; megvál¬ 
toztatták alkatát; — csak így gondolhatjuk el, hogy az 
anyagban, mely eredetileg egységes és homogén, különbsé¬ 
gek lépnek föl. E felfogást segíti a modern fizika, mely sze¬ 
rint az erő csak mozgás, s a mozgás különfélesége adja a 
különböző erőket. 

Még ezen felfogásban is egy cseppet sem közelítettük 
meg azt a lehetőséget, hogy az.egységes homogén ősanyag¬ 
ban különbség és sokféleség támadjon. Mert föltéve, hogy 
az egységes őserő bomlott szét a henne lappangó összete¬ 
vőkre, — ami pedig csak képletesen van mondva, mert bom¬ 
lásról itt szó sem lehet, hanem csak átváltozásról, — mon¬ 
dom föltéve, hogy az őserő kezdte megteremteni a különb¬ 
ségeket : miután nincs történés ok nélkül, kérdezzük, mi 
volt annak oka? Az erő bármilyen kifejlését csak az anyag 
kémiai vagy morfológiai változása teszi lehetővé; meg¬ 
találjuk-e az el nem különült, egységes és homogén ősanyag¬ 
ban az egymást váltó kémiai és morfológiai állapotokat, 
melyek az alaperő átváltozásait, ismeretes erőkre való ősz- 


Nem adja oká 
ftz erők külön¬ 
bözőségének. 

lásait lehetővé tegyék? Ha ezek a különböző állapotok csak¬ 
ugyan megvannak: akkor az őserő — megengedjük — 
szintén különülhet hővé, villanyossággá stb. ; csakhogy akkor 
a különbség oka nem az őserőben fekszik, hanem hátrább az 
ősanyagban. Már pedig az ősanyag homogén, egységes, egy¬ 
forma alkatában nincs meg a különbség. Ha megvolna, — 
s ezt újra ismétlem — akkor még hátrább kell menni valami 
más tényezőhöz, mely a különbségeknek oka. 

Az egységes, anyagi ősokból sehogy sem lehet a ter¬ 
mészetben fönnálló különbségeket kimagyarázni. 

ÍSS, “Síd Amint nem lehet kimagyarázni az ősanyag homogén 
alakulását, voltából az elemeket és az alaperőt, úgy nem lehel kimagyarázni 
a jóidéi csodálatos életével és a mindenségel. Az egyforma, 
különbségek nélkül létező ősköd nem hordja magában a 
különbségek rajzó sokaságának okát. Hogy miért jött for¬ 
gásba az egész ködtömeg s miért nem külön-külön óriási 
részei; s ha már forog az egész tömeg, miért forog nyugat¬ 
ról kelet felé; miért vált el kilenc bolygó s miért nem több ; 
miért oly nagysági arányokban? Ezek morfológiai tények; 
van-e ezen különböző tényeknek oka az egységes, homogén 
anyagban? Hacsak nem fektetjük már bele e különbségeket 
amúgy lappangó állapotban, akkor ugyan nem akadunk 
okukra az egységes, anyagi ősok keretében. De ha belefek¬ 
tettük : akkor megtagadtuk az alapföltételt, t. i. azt, hogy 
az ősanyag homogén ; mert a homogén ősanyagban nincse¬ 
nek különbségek, akár tényleg, akár lappangó állapotban. 

így van az mindenütt, a természettudomány vala¬ 
mennyi ágában. A különbségeknek oka nem az ősanyag, 
legyen az akár szerves, akár szervetlen. Az egységes anyag¬ 
ból nem lehet levezetni a nagy mindenség számlálhatlan, 
különálló alakjait, milyenek a jegecek, növények, állatok, — 
nem lehet levezetni a hetven elemet s azok töméntelen ösz- 
szetételeit, — nem lehet levezetni a történések folyamatait. 
Bármint törekszik a természettudomány föltalálni a fönn¬ 
álló különbségek egységes okát, folyton tapasztalja, hogy 
az egységes okot az anyagban föl nem lelheti, 
iíp'jgy az őssejt Ez a játék ismétlődik a darvinizmusban. A különböző 

néni magya* _ 

c it«k \aK£ a * a k°k egységes okát állítólag egy első szerves sejt rejté, 
zíMgét. melyből valamennyi élő alak leszármazott. Eltekintve attól, 
hogy ez a leszármazás concrete sehol sincs kimutatva, 
inkább azt kérdezzük, ugyan magyarázza-e a különbsége¬ 
ket az egységes alakból való leszármazás hipothézise? Az 
állítólagos őssejt épolg szerepet játszik az élet százezrekre menő 

alakjaival szemben, mint amilyet az ősanyag a szervetlen és 
szerves alakokkal szemben; belőle származott valamennyi élő 
alak. Nem magyaráz semmit, már csak azért sem, mert 
lehetett sok őssejt, mindenegyes más és más, s ezeknek 
utódai alkotják a különálló specieseket. Ha támadhatott egy 
őssejt az anyagi kombinációkból, támadhatott több is, annyi 
is, ahány a valóságos s nemcsak látszatos species, s mi lesz 
akkor a leszármazásból s a különféleségek egységes őssejtjé¬ 
ből? Ha pedig valóban több őssejt is támadhatottt a vilá¬ 
gon, mit fognak akkor szemükre hányni azoknak, kiknek 
esetleg tetszik mindenegyes speciesben külön teremtési 
aktust látni? Ha külön előálló őssejtekből fejlődhetett min¬ 
denegyes species; akkor bizony külön teremtve is lehet. 
Ha pedig nincs magyarázat rá, hogy mikép álljanak elő 
azok a különálló őssejtek: arra sincs magyarázat, mikép 
álljon elő egyetlen egy őssejt is. «Azonban a természet egy¬ 
sége és összefüggése, a problematikus leszármazás alkalma¬ 
zása, mely főleg a biológiában annyira termékeny és gyü¬ 
mölcsöző volt, hogy a leszármazási hipothézis valósága mel¬ 
lett bizonyít, nyomósán követelik a föltevést, hogy az élő 
alakok egy őssejtből származtak, s innen ered az ő rokonsá¬ 
guk stb.» — Nem tagadjuk; legyen, de mit nyertünk vele? 
Meg van-e ezáltal magyarázva az őssejt, mint a különböző 
alakok egységes leszármazásának ősoka? Semmiesetre ; mert 
csak oly fölfoghatatlan és érthetetlen ennek az egy őssejt¬ 
nek, mint annak a százezernek eredete. A szám kisebb lett, 
a dolog maga érthetőbb nem lett. A speciesek különálló őssej tjei 
helyett fölvesznek egy őssejtet; lett-e ezáltal a nehézség 
kisebb? Ha száz bogár mászkál előttem, melynek ősokát 
kutatom, közelebb jutottam-e az ősok kimagyarázásához 
azáltal, hogy kilencvenkilencet szétkergetek s a századikat 
veszem vizsgálat alá? Ezáltal maga a tudás semmivel sem 
haladt. így állunk az őssejttel is; ha valamennyi valóságos 
speciesnek külön-külön egy őssejtet tulajdonítok, melytől 
leszármaztak, vagy ha a különálló őssejtek helyébe egy közös 
leszármazási láncolatot állítok, élén az egyetlen őssejttel, 
mit nyertem vele? Mennyivel jutottam közelebb az őssejt 
azon szerepének kimagyarázásához, mely szerint belőle szár¬ 
mazott le minden növény és állat? 

Nemcsak, hogy nem jutottam közelebb az őssejt meg¬ 
értéséhez, hanem végtelenül megnehezítettem azt a meg¬ 
értést. Mialatt ugyanis az őssejtben az ősok első jellegét sür¬ 
gettük, azt t. i., hogy első s eo ipso egyetlen legyen, azáltal 

ezt az őssejtet oly komplikálttá tettük, hogy lehetetlen csak 
elgondolni is annak konstrukcióját. Az ügyetlen őssejtben 
ugyanis bennfoglaltatik valamiképen mindazon töméntelen 
sok alak és változat, mely belőle eredt. Valamint a tyúk 
csírasejtje magában foglalja a csibét, s ha még oly hasonló¬ 
nak látszik a ló vagy a kanárimadár csírasejtjéhez, abból 
mindig csibe támad és nem ló, és pedig azért, mert (ha nem 
is bírjuk észrevenni a tyúk és a ló csírasejtjei közt a különb¬ 
séget,) mégis megvan az a különbség bennük : úgy kell annak 
az őssejtnek azt a képességet rejteni magában, hogy belőle 
idővel valamennyi alak kifejlődhessék. Ennek a képesség¬ 
nek benne kell lenni — már úgy ahogy, — mert minden csak 
azzá fejleszthető, amire képes; a fejlesztést végezhetik 
külső hatók; a képességnek bensőségesnek kell lennie és 
maradnia. 

Juthat-e a tudomány ily őssejt megértéséhez, hogy 
levezethesse belőle az élő alakokat? Semmit se vezethet le 
belőle, csak amit előbb — legalább képesség gyanánt — 
belefektetett. Hogyan eredi, mikép eredi, miért eredt az élő a 
csirából, — azt nem képes megérteni a most élő állatok és 
növények csírasejtjeiben, melyek halomszámra fekszenek 
előtte : mit értsen akkor az őssejtből, melyben valamennyi 
alak képességileg bennfoglaltatik? Az őssejt fölállítása csak 
megnehezítette a föladatot, sőt kimondhatjuk, hogy a vég¬ 
telenbe fokozta a magyarázat azon elementáris lehetetlen¬ 
ségét, mellyel mindenegyes sejtben találkozik. 
a variAbiiités Azt mondhatná még valaki, hogy nem kell az őssejtbe 
“lönbMiV a belőle leszármazó alakokat még képesség gyanánt sem 
fektetni, hanem csak azt kell föltételezni, hogy az őssejt 
variálni kezdett, a külső körülmények pedig majd ezen, 
majd azon variációnak kedveztek, azt megszilárdították, s 
ekkép különböző alakok származtak. Tegyük fel, hogy az 
élő alakokat ez úton kívánná valaki ősokukra, az «őssejtre» 
visszaterelni; sikerülhet-e majd valamikor — mert a most- 
ról szó sincs — ez a nagy vállalat? 

Soha; a variációval nyélbe sütött magyarázatok merő 
tautológiák. A variáció maga bizonyos határok közt biológiai 
tünemény, valóságos tény; nem ok, hanem tény ; a tény¬ 
nek oka a variáló alak belsejében van. Ha valaki végtelenbe 
menő variálási képességet tételez föl, ezáltal semmit sem 
nyert, nem egyszerűsítette a magyarázatot, nem födözte fel 
az okok azon láncát és sorát, mely az alakokat összeköti; 
hanem ellenkezőleg végtelen sok, különféle okot fektetett a 

variáló alakba. Csak ha ez okokat kimutatja, akkor magya¬ 
rázott volna meg valamit. 

.'■? Összefoglalva e részleges kérdést a szervezetek ősoká- ^ 
ról, az így fog hangzani: eredhetett-e ez a sok alak egy ős- 6 “ 

sejtből és pedig kizárólagosan az anyagi mechanikus ténye- 
zők és hatások erejében, s kimutathatja-e ezt valamikor a 
tudomány? íme, ez részleges, konkrét kifejezése azon álta¬ 
lános kérdésnek : találhat-e a természettudomány egységes, 
anyagi ősokot? A felelet világos : a variáció nem ok, hanem 
tény, — az általános, korlátlan variáció nem egy ok, hanem 
végtelen sok tény; e végtelen sok ténynek tulaj donképeni 
okaiba épúgy, mint egy egyetlennek okaiba nincs belátá¬ 
sunk s nem is lehet; következőleg az okláncolat is mind¬ 
ezen tényekben megszakad s lehetetlenné teszi kimutatni 
azt, hogy merőben anyagi okok által fejlődtek ki az alakok 
egyetlen egy őssejtből. 

A fizikai okok terére állva tehát hiába igyekszünk egy^™^{ 
esetleg anyagi ősok fölismeréséhez jutni; a természettudo- 
mány anyagi ősokot nem talál, hanem minél feljebb megy, 
annál inkább megsokszorosodik kezei közt az okok száma, 
így, aki az orgonasíp zengését fölbontja, többféle tényezőre 
akad, úgymint a hanghullámok bizonyos hosszúságára, se¬ 
bességére és az ón ruganyosságára, melyek közül a hang¬ 
hullám hosszúságáról és sebességéről megértem, hogy mi 
az, míg az ón ruganyossága oly tényező, melyet érteni nem 
lehet. Vagy gondoljunk a fönt említett levélhullás tüne¬ 
ményére, mely a legbonyolódottabb történések és tényezők 
tömkelegébe vezet. Minden hatás és jelenség legalább is 
két tényezőtől függ, a hatás minőségétől és a tárgy tulaj¬ 
donságaitól, melyre a hatás irányul; már pedig a tulajdonsá¬ 
gok előttünk teljesen érthetetlen tények, melyekről okszerű 
ismeretünk nincs; amit tudunk róluk, az arra szorítkozik, 
hogy mint tényekről szerzünk róluk tapasztalatokat. Azon¬ 
kívül semmit sem mondhatunk róluk. Hogy a dörzsölés által 
meleg támad, — hogy az éleny és köneny bizonyos meny- 
nyiségei egyesülve folyékony testet adnak, melyet víznek 
hívunk, — hogy a cseresznyefának piros gyümölcse van, 

— hogy az állatok fogai szaruállományból vannak, s min¬ 
den egyéb, ami a testeket alkotja és sajátságaikat, erőiket 
képezi, a priori soha meg nem ismerhető; nincs elv, mely 
megokolhatná a sajátságot, vagy amelyre következtetéseinkben 
az egyik ' sajátságról a másikra, támaszkodhatnánk. Minden 
amit tudunk az erőkről és a kvalitásokról, azt a tapasz- 

talatból tudjuk, ezentúl egy lépést sem tehetünk sem előre 
sem hátra. 

A tapasztalat pedig csak azt mutatja, hogy az egyik 
jelenség a másik által meghatároztatik és determináltatik, 
— az, hogy mikép, hogyan és miért történik ez így és nem 
máskép, előttünk mindig ismeretlen marad ; ez a kvalitás 
kerete, abból pedig mi teljesen ki vagyunk zárva. Azonban 
ha a természet ez oldalától, amennyiben, t. i. kvalitásokból 
áll, eltekintünk s csak a determinációk sorait visszafelé kö¬ 
vetjük : ezen fizikai úton sem jövünk el a végső okhoz, így 
sem találjuk fel az első indítót kézzelfoghatólag. Indulást, 
kezdetet igenis találunk a fizikai sorokban hátrafelé haladva, 
de indítót és kezdeményezőt a sorok első tagjául sehol sem 
lelünk. Oka ennek nem más, mint az, hogy az indító és 
kezdeményező nem anyagi tényező, nem fizikai ható, hanem 
az anyagin túlfekvő, vagyis metafizikai tényező. Aki a világot 
vizsgálja, úgy tesz mint az, aki egy gépet szemügyre vesz 
s azt részeire bontja ; mit fog az ilyen okvetlenül tapasztalni? 
Azt, hogy ha még oly praecise érti is a gép szerkezetét: nem 
találja a szerkezetben a gépépítőt magát; mert ez nem tar¬ 
tozik a géphez, nem képezi a szerkezet rúdját vagy rúgóját 
vagy csavarját: épúgy kutatván a fizikai világ tényezőit, 
egymásba fogódzó hatóit: építőjét magát sehol sem talál¬ 
hatjuk meg ; ez az alkotó nem képezi a fizis részét, nem fizi¬ 
kai tényező, hanem metafizikai. 

Honnan tudjuk azt, hogy az ősok nem fizikai, hanem 
metafizikai tényező (s következőleg, hogy a természettudo¬ 
mányokban, melyek a fizist kutatják, Istennek nincs helye, 
s hogy a természettudósok mint természettudósok az Isten¬ 
hez nem érhetnek, s róla ezen minőségükben nem nyilat¬ 
kozhatnak, sőt directe eltekinthetnek minden ilyen Isten-ku¬ 
tatástól, mondván, hogy ez hozzánk nem tartozik), — mon¬ 
dom — honnan tudjuk ezt? 

i'oziti- 4 . Ezt eddigelc positivc egy metafizikus következtetésből tud¬ 
juk, melynél fogva abból, hogy a létező dolgok az okság 
elve alatt állnak a világ létezésének minden időpontjában, most 
épúgy, mint minden percben, — azt következtettük, hogy 
a világon kívül létezik az ok, melyre a hatások és történések 
negatív ered- általános láncolata visszautal. Negative megismertük ezt an- 
m ° 7 ' nak kimutatásából, hogy a fizikai világ keretében a termé¬ 
szettudományok ősokot s eo ipso anyagi ősokot nem talál¬ 
nak, de nem is találhatnak ; mert a természet alakjai és 
tényei minden felé leküzdhetlen nehézségeket állítanak út- 

jókba, s mert ezen alakokat és tényeket a természettudo¬ 
mány csak tapasztalatilag, de okszerűen sohasem ismerheti 
meg; azért logice anyagi ősokról sohasem beszélhet. A ter¬ 
mészettudomány sem anyagi, sem szellemi ősokot nem talál, 

— s nem is találhat. 

Mi pozitivet és konkrétet talál mégis a természettudo¬ 
mány, ha visszafelé halad az okok során? 

Mindenütt kezdetet talál. Azt találja, hogy az ember 
nem létezett mindig, hanem lett. A terciér rétegekben el- talu ' mk ' 
vesztjük nyomát, és pedig nem azért vesztjük, mert esetleg 
tán valami katasztrófa megsemmisítette azokat a kövülete¬ 
ket, hanem elvesztjük azért, mert az emberi nem sora egy¬ 
szerűen ott kezdődik. Eziránt nincs kétség. így járunk a 
szerves lények többi osztályaival is. Egymásután tünedez- 
nek; a tökéletesebbek előbb, a tökéletlenebb később, s 
végre kivesz mindennemű organizáció nyoma. A paleonto¬ 
lógia kimondja, hogy állat és növény egyaránt a földalaku¬ 
lás bizonyos időszakában veszi kezdetét. Volt tehát idő, 
midőn szerves élet nem volt a földön. Ez egy természettudo¬ 
mányos tény. 

A paleontológia (uaXató$ —régi, őv — lény) nyomozá¬ 
sát átveszi a geológia. Ez azt kérdezi, volt-e a föld mindig? 

S azon meggyőződésre jut, hogy a földnek csakúgy voltak 
egymást váltó szakai, mint az élő alakoknak. A föld folyé¬ 
kony, izzó khaoszból való. A csillagászati fizika kiterjesztette 
ezt a tételt valamennyi égi testre; ezek mind folyékony, 
izzó állomány voltak s részben most is még azon állapot¬ 
ban vannak. Már most egyrészt nem állíthatjuk azt, hogy 
az izzó, folyékony állapot az anyag eredeti állapota, más¬ 
részt a távol világokban a csillagászat azt találja, hogy az 
izzó állapotnak van előzménye, ott ugyanis az anyag mint 
gáz vagy mint köd terjeng az űrben : ezekből azt következ¬ 
tették, hogy az egész mindenség kezdetben mint ősköd te¬ 
rült el a térben. A most fennálló naprendszerek kezdete az 
ősköd. Az ősködig följut a tudomány; minden természet¬ 
magyarázat az ősködön kezdődik. Honnan van ez az ősköd, 
s mikép kezdődött ez ősködből alakulni a világ? — arról sem¬ 
mit sem tud. Kezdődött-e az ősköd is, vagy pedig fönnállt 
öröktől fogva? —- azt a természettudomány nem tudja. Min¬ 
den ami a természettudomány elé kerül, az térben és időben 
véges; mert csak az tárgya a természettudománynak, ami 
az észleleten és tapasztalaton alapszik; mi pedig sohasem 
észlelünk mást, mint ami véges úgy a térben, mint az idő- 

ben. A véges és ideiglenes anyag tehát, ez természettudományos 
tény. Aki örök, végtelen anyagot emleget, az nem áll empi¬ 
rikus alapon; aki véges és ideiglenes anyagból kiindul, az 
empirikus alapon áll. Minden metafizikai spekuláció nélkül, 
a merő indukció alapján fölállíthatjuk a thézist, hogy az 
anyag tér és idő szerint mindig határolt, 
tudomány ke* «Véges, anyagi világ», ezen kereten belül van a ter- 
rete ' mészcttudomány. Sohasem mondhatja valaki a természet- 
tudomány nevében, hogy az anyag «örök». E fogalmat a 
természettudomány nem ismeri. Aki e fogalmat és e szót 
használja, az abban a percben a természettudomány teré¬ 
ről átlép a bölcsészetbe, — lemond a világ fizikai magya¬ 
rázatáról s egy transzcendentális fogalmat (a véges, anyagi 
világot meghaladó fogalmat) hoz be magyarázatul. Ha va¬ 
laki azt mondja, hogy a világ ősoka az Isten, s ha más azt 
mondja, a világ ősoka az örök anyag, — mindketten meg¬ 
egyeznek abban, hogy a világ magyarázata ezen ponton 
csak egy transzcendentális, metafizikus fogalom által léte¬ 
síthető 1 


II. A dolgok specifikus különbségeiből vont érv. 

A világ csupa különböző lény, különböző történés, külön¬ 
böző alak óriás hálózata. Hogy ezek a különböző lények, törté¬ 
nések és alakok épen olyanok, és nem másfélék, ennek oka nincs 
a természeten belül: tehát a világnak oka valami más, a termé¬ 
szeten kívül álló tényező. 

A kozmológikus érv ezen alakja a természetet össze¬ 
tevői különbözőségének szempontjából veszi vizsgálat alá. 
Ami különbözőséget a természetben észreveszünk, az mind 
e három kategóriában talál helyet: különböző testek, kü¬ 
lönböző történések, különböző alakok. Mi ezen különböző¬ 
ség oka? 

nikM^i B íSd Nem arról van most szó, hogy a természetben minden 
fűm oldala, az oksági elv szerint függ össze, tehát hogy minden, ami mo¬ 
zog, azért mozog, mert mozgattatik, — hogy minden ember¬ 
nek van apja, s minden növény magból kelt ki, — hogy min¬ 
den, ami meleg, ez állapotának okát másban bírja, ■— hogy 
a levél úgy hull a fáról, amint szükségképen kell neki az 
előzmények után hullni s máskép nem lehet, — hogy min¬ 
den állapot külső behatás folytán változik, semmi sem kezd 
mozogni és semmi sem” áll meg, ami mozog, külső ok nélkül, 
— mondom, nem erről van itt szó, Ez a természetnek me- 

chanikus oldala ; ez oldalról úgy tekintjük a természetet, 
mint a hatások nagy hálózatát; csupa ok és okozat, ami 
végső elemzésben egy első mozgatóra vezet vissza. A koz- 
mológikus érv most tárgyalandó alakja nem a lények mű¬ 
ködését, hanem azok tulajdonságait, összetételét, alkatát, meg¬ 
határozásait, körülvonalozásait veszi szemlélet alá s kérdezi: 
mi e specifikus különbségek oka. 

A világ csupa konkrét alakból áll: éleny, köneny. .. 
s a többi hetven elemből, — azután azok összetételeiből: víz-, 
szénsav-, levegő-, kő-, földből, — azután specifikus alakkal 
bíró testekből: jegecek-, növények-, állatokból. Mindezen 
lények valóságuknak utolsó porcikájáig meg vannak hatá¬ 
rozva, körül vannak vonalozva elemeik, tömecseik, része- 
cseik szerint, ha specifikus alakkal bírnak, akkor még olda¬ 
laik, szögeik, tagjaik, formáik szerint. Minden elemnek és 
összetételeiknek meg van határozva specifikus súlya, sűrű¬ 
sége, kémiai rokonsága, halmazállapota, olvadási pontja, 
viselkedése a hővel, a villanyossággal, delejességgel szem¬ 
ben. Nincs egy szemer sem a nagy világban, melynek ne 
volna ily specifikációja. Legtökéletesebb ez a specifikus ki¬ 
fejezés azon testekben, melyeknek sajátos külső alakjuk is 
van, milyenek a jegecek, növények és állatok. Van-e mind¬ 
ezen meghatározásoknak belső, lényeges oka? Szükséges ha- 
tásai-e ezek a meghatározások általános elveknek és potenciák¬ 
nak, vagy pedig egyszerű tények, esetleges valóságok, melyek¬ 
nek az anyagban nincs okuk? A metafizikai okoskodás csak¬ 
úgy, mint a fizikai kutatás azt bizonyítják, hogy a világot 
alkotó különféleség nem lényeges, hanem esetleges, nem szük¬ 
ségesség, hanem egyszerű tény, melynek oka kívül álló ténye¬ 
zőben keresendő. 

Mi az oka annak, hogy van arany, van ezüst, van ólom, 

— mi az oka annak, hogy van hő, van fény, van villanyos¬ 
ság, — mi az oka annak, hogy van lúdvirág, zsálya, tölgy, 

— kutya, macska, medve? A különbözőség a legszembeszö- 
kőbb tény; hogy magyarázzuk ki e tényt? A szerves világ 
különbözőségét Darwin akarta magyarázni természetes okok¬ 
ból, — hogy mily sikerrel, meglátjuk máshol; de a szervet¬ 
len világ különbözősége eddig is s ezután is meg nem magya¬ 
rázott s meg nem magyarázható tény számba jön. 

1. Vegyük fel először az elemekei. 

Á kémia most már hetven elemről beszél. Tehát hetven 
mekbeu elemi különbségnek kellene okát adni. A priori természetesen 
okát meg nem találjuk. Miért 70, miért nem 100? A hetven 
elem egy természettudományos tény. Van-e ennek a ténynek 
természetes oka? Azt lehetne talán mondani, az elemek 
csak reánk nézve elemek, magukban véve pedig összetéte¬ 
lek, az ősanyag atomjainak összetételei. Jól van ; hát az ős¬ 
anyag bír-e valamiféle tulajdonságokkal? s miért bír ezek¬ 
kel és nem másokkal? Ha valaki azt mondja : ez az anyag 
lényege, hogy épen ezekkel bírjon, annak azt feleljük, 
hogy ezáltal legföljebb arra volna adva a felelet, hogy a 
létező anyag miért bírjon ezen tulajdonságokkal, de nem 
arra, hogy miért létezzék. De hát hisz az sem igaz, hogy 
az anyag lényegéhez tartozónak mondhatjuk annak min¬ 
den tulajdonságát; nem tartozik lényegéhez az, hogy ennyi 
legyen és nem több, — hogy ily nagy sebességgel bír, — 
hogy ennyi különálló egyedre van osztva. 

Azonban térjünk vissza a föltevéshez, mely szerint az 
elemek az ősanyag összetételei. Azt kell kérdeznünk, miért 
van csak ennyi összetétel, miért nincs több? Az összetétel 
az ősanyag bizonyos arányai szerint eszközöltetik. Csak ezen 
hetven arány lehetséges? A modern természettudomány a 
kémiai különbségeket a tömeg és a mozgás különbségeire 
akarja visszavezetni; de ha valaki ebbe bele nem egyeznék 
s a tömeg és a mozgás különbségeit más előzetes kvalitatív 
különbségek funkcióinak tartja, mindegy : mindkét föltevés¬ 
ben a különbségek a tömeg<gel> és a mozgással összefüggnek, s 
következőleg a tömeg és mozgás meghatározásainak esetle¬ 
ges jellegét viselik. Az elemek egymással csak bizonyos 
mennyiségben egyesülnek, például ezen arányban 1:8; vagy 
1 : 5, stb. ; egy font köneny nem egyesül hét font élennyel, 
hanem nyolccal; így van ez minden elemnél. Kérdés : miért? 
A fönnálló arányok közt állhatna sok más, például: 1:6%; 
2:5; 3 : 4V 5 ; miért nem léteznek ily elemek, melyek ezen 
arányokban egyesülnének s következőleg egész más tulaj¬ 
donságokkal bírnának, szóval más elemek volnának. Hány 
ily arány lehetséges a most fönnállókon kívül? hányat 
lehetne közbeszúrni? A fönnállók kiválasztatása annyi lehet¬ 
séges közül természeti tény ; mi az oka? 

Azt lehetne ellenvetni: léteztek mindezen arányok a 
valóságban, de azután a körülményekhez alkalmazkodtak; az 

alkalmazkodók megmaradtak, a többi megszűnt lenni s másba 
ment át. 

Mindezen ellenvetések egy közös hibában szenvednek, 
abban t. i., hogy azáltal igyekeznek egy tényt kimagya- “ * létí "“ k - 
rázni, hogy más ténytől teszik függővé, de ezáltal nem ad¬ 
ják okát, hanem csak hátrább tolják az okot. így, aki azt 
mondja, hogy az anyag (épen ezen és nem más) tulajdon¬ 
ságainak oka az anyag lényege: a létező tulajdonságok okát 
a lényegre szorítja vissza; de magának a létező lényegnek, 
hogy miért épen ilyen és nem más, természetesen hiány¬ 
zik az oka. Épen így, aki azt mondja, hogy az ősanyag 
sok más lehetséges arányban létezett a valóságban, de 
azután a körülmények miatt ezen kombinációk közül néme¬ 
lyek megmaradhattak, mások eltűntek: a létező és az eltűnő 
arányok okát a körülményekbe fekteti. Hát a körülmények 
honnan? Mi határozta meg azokat, hogy ilyenek legyenek 
és nem mások? Ha mások volnának, akkor az éleny, légeny 
stb. elem helyett, vagyis az ősanyagnak most fönnálló, a 
körülményekhez alkalmazkodott ezen arányai helyett, az 
eltűnt arányok léteznének; ezek az eltűnt arányok más ele¬ 
meket adnának; más elemekből más világ állna elő. Lám, 
mily esetleges a fönnálló hetven elem 1 

2. A hetven elem különböző összetételei adják a fönnálló világot. 

a) Az atomok a végtelen térben végtelen sok lehet¬ 
séges kombinációkat képezhetnének, — vagy szerteszéjjel 
hullhatnának; miért képezik ezeket itt és most? 

b) A tapasztalat azt mondja, hogy az elemek nagyrésze 
a természetben csak mint összetétel szerepel. Az összetéte¬ 
lektől függ a világ alakja. Ha a levegő élenye más kom¬ 
binációkba lépne, például a természetben létező könennyel 
egyesülne, akkor a levegő az életre alkalmatlanná válnék, 
másrészt a víz a szárazföldet ellepné. Csak ha az éleny egy 
része folyton a levegőben marad s a levegőből a szénsavba, 
s a szénsavból a levegőbe lép át, csak akkor lehetséges az 
élet. Ezt kell mondanunk mindenegyes elemről s annak 
kombinációiról. Számtalan sok lehetséges összetétel van s 
minden egyes összetételben a számtalan sok lehetséges meny- 
nyiségi arány közül léteznek a jelenlegi világot alkotó elemek 
és tömegek. Hogy ezek az összetételek s azoknak arányos 
tömegei megvalósuljanak, ahhoz beláthatlan sok, különféle 
föltét és körülmény kellett, amint most is a mesterséges 

összetevésnél, mely a laboratóriumban megy végbe, s a ter¬ 
mészetesnél is, mely például a szervezetekben történik, min¬ 
den — a körülményektől és a szükséges föltételektől függ. 
Ezen körülmények nélkül nincs kémiai összetétel. Már pe¬ 
dig e körülmények esetlegesek, meghatározásuk mástól függ. 
A laboratóriumban a vegyésztől függ, a természetben más 
tényezőktől, például a szervezetektől. Hogy az elemek a je¬ 
lenleg fönnálló világgá egyesüljenek, ahhoz szükség volt, hogy 
a vegyületek létesülését eszközlő körülményekben ez a világ¬ 
rend már predeterminálva legyen. Bármennyire menjünk is 
visszafelé, sohasem szabadulunk e követelményektől; a kérdés 
mindig sarkunkban van: honnan az esetleges jöltételek és 
következmények ? 

3. Az összetételek fölött állnak a sajátos alakkal bíró testek. 

A testek skáláján fölfelé haladva, azon régióba lépünk, 
ahol minden testnek sajátos alakja is van. Belső alakja és 
külső alakja. Belső alakja alatt értjük a tömecsek elhelye¬ 
zését, a sejtek, szervek alkatát és viszonyát; — külső alak 
alatt a tömegek sajátos körvonalait. Honnan a szerves egye- 
dek ezen alakjai? Az ősnemzésről itt nem szólunk. Sőt meg 
is engedjük, hogy van ősnemzés. A kérdés, mely minket ér¬ 
dekel, az alakok ezen meghatározott sorait és szisztémáját ku¬ 
tatja: honnan vannak ép ezen alakok? Hogyan képződtek 
a széneny (C), köneny (H), éleny (0), légeny (N) tömegei- 
az ősnemzés- Hői a szervezetek, — ha úgy tetszik, akár az ősnemzés által is 
n“ek‘“ „Si — vagyis, hogyan épül kőből, mészből és homokból ház? 

Erre azt felelik : « mechanikus erők által»; mindenesetre; de 
az nem elég; az is kell hozzá, hogy ki legyen szabva, 
mennyi, milyen mechanikus erő lépjen fel, mily sorban, — 
mely helyen, — vagyis kellenek külső meghatározások ; ha 
ezek megvannak, a többit elvégzi a mechanikus erő. Ugyan¬ 
ezt kell mondanunk az elemeknek szervezetekké való egye¬ 
süléséről ; meg kell határozva lenni a mennyiségnek, rend¬ 
nek, egymásutánnak, az egyesülés külső föltételeinek. Lehet¬ 
ségesek-e, föltalálhatók-e ezen külső meghatározások az anyagi 
szervezeten kívül is? — arról a tudomány semmit sem tud ; 
de mindenesetre e meghatározások a laboratóriumban csak 
úgy kellenek, mint az élő szervezetekben. Honnan veszik 
ezek magukat? 

Annyi bizonyos, hogy az anyag azon meghatározásai, 
melyek a föltételesen megengedett ősnemzés megindításához 

szükségesek voltak, az anyag lényegéből le nem vonhatók; 
világosan belátjuk, hogy az anyagnak nem kellett szükség¬ 
képen úgy összevetődnie, hogy az ősnemzés föltételeit meg¬ 
adja ; az anyag kombinációinak volt sok más lehetséges 
útja; ha már most valóban ezt az utat, az ősnemzés útját 
követte, —- miután mindent, amit tesz, oksági meghatározás 
erejében tesz, — rá volt szorítva külső meghatározások által. 

Üjra ismétlem s ezt valóban legfontosabbnak tartom : a, r,^a„zí, 
a természeimagyarázat azáltal, hogy visszanyúl előbbi okokra, a C poaűv°mé (! 
nem küszöböl ki egyetlen okot sem, mely a mai természetben 
szerepel; hanem csak összeszorílja, egyre viszi vissza mind¬ 
azt, ami a későbbi stádiumokban külön áll. Ebben az egy ok¬ 
ban, ebben az egy tényezőben, melyei az alak vagy az egész 
szerves világ kezdetének mond, benn kell foglaltatnia mind¬ 
azon hatásoknak, melyek időfolytával az alakok kifejtésében 
föllépnek. Ha a szervezetek az anyagból ősnemzés által 
eredtek: akkor az anyagnak magában kell foglalnia az okok 
azon szétbonthatlan gombolyagát, melyet a kész szervezet 
manap önmagán felmutat. Mert ezek az okok, melyek most 
külön-külön működnek, azáltal álltak elő, hogy az ősnemzés 
látszatra egyszerű történése sok hatásra, különféle műkö¬ 
désre oszlott, egyszóval kifejlett. Az eredeti okban és körül¬ 
ményekben minden bennvolt már, ami később belőlük ki¬ 
fejlett. 

Hiába magyarázzuk az organikus alakokat a szervetlen 
anyagból; az nem magyarázat; mert nem küszöbölünk ki ható¬ 
kat s nem egyszerűsítjük a folyamatot; hiszen minden meg¬ 
határozást, melyet a szervezet fejlődése korában és kifejlett 
állapotában feltüntet, bele kell fektetnünk abba a szervetlen 
anyagba is mint okba, hogy belőle azután az ősnemzés által 
az a szervezet előállhasson. Ha valaki tehát a szervetlen 
anyagról mondja, hogy a világ bizonyos korában kifejlett 
belőle a szerves élet, ezzel csak annyit mond, hogy a világ 
nagy szerkezete már úgy volt elrendezve, hogy a szerves 
alak előállhasson. S mit nyertünk ezzel? Kimutattuk-e, hogy 
a szerves alak keletkezéséhez meykívántatott föltételek az anyag 
lényegéből szükségképen folynak? Ha pedig ezt ki nem mutat¬ 
tuk, mit magyaráztunk? 

A skolasztikusok nem ellenezték az ősnemzést, pe- Az ősnemzés 
dig ugyan nem voltak materialisták. Azon állatoknál, melyek 
rothadt anyagokból vagy nedves földből származnak, —sze- ** ML 
rintük — a nemzés körülményeit az égi testek befolyása 
pótolja. Szent Ágoston magyarázata szerint a teremtő Isten a 

Prohászka : Isten és a világ — Missziós levelek. 3 



34 


PROHÁSZKA OTTOKÁR 


földbe, a vízbe bizonyos erőt, bizonyos potenciát, dispozi- 
ciót rejtett, melyből a növények és alsóbb állatok kifejlődtek. 
A potencia, a dispozició nélkiilözhetlen minden hipothézis- 
ben; modern nyelven szólva : ezek volnának az egyesüléshez 
megkivánlatoll külső körülmények. Isten ugyanis úgy ren¬ 
dezte a föld fejlődését, hogy a fejlődés i bizonyos,,szaká¬ 
ban az organizmusok eredéséhez szükséges föltételek elő¬ 
álltak. Ezen fölfogásban a külső meghatározások, a föltéte¬ 
lek, a körülmények az anyagon kívül álló rendezőre utal¬ 
nak. Ezen értelemben egyetért Szent Ágostonnal Wigand A. 
«Der Darwinismus und die Naturíorschung Newtons und 
Cuvier’sa című kitűnő művében. 

«Azon föltételek, melyek közt a szervetlen elemek a 
bennük lakó erők folytán organizmussá egyesülhetnek, nem 
lelhetők fel a magára hagyott anyagban, hanem bolygónk¬ 
nak kezdettől fogva sajátosan rendezett kifejtésében. Ameny- 
nyiben ez a fejlődő, nagy egyedet képező föld (Erdindivi- 
duum) bírta egykor az organizmusok keletkezéséhez szük¬ 
séges föltételeket, mondhatni az organizmusok anyjának, 
mint ahogy az anyanövényt mondhatni a csíra keletkezési 
földjének. Valamint ugyanis az anyanövény semmi más, 
mint az anyagnak egy darabja, de oly darabja, melyben az 
anyagi erők, elemek és folyamatok úgy vannak rendezve, 
hogy belőlük a csíra előálijon : úgy bírtak az elemek is — 
a föld fejlődésének valamely szakában — oly meghatározott 
egyesülési iránnyal és morfológikus sorakozással, hogy or¬ 
ganizmust képezhettek. Mindenütt, hol sejtek keletkeznek, 
két tényező szerepel: az anyag és egy egyedi tényező, t. i. 
az anyai szervezd, mely az anyagot hatalmába keríti és 
szervezetté alakítja ; — nincs tehát jogunk az ősnemzésnél 
ezt a másik faktort mellőzni egyszerűen azért, mert anyai 
szervezetről akkor szó nem lehetett, hanem kell helyette 
valami más egyenértékű tényezőt gondolnunk, melyet az 
elemek rendjében s alkalmas meghatározásaiban találunk. 
Az ősnemzés azon felfogása, mely szerint a szervezetek oka 
merőben az elemek sajátságaiban keresendő, — s hogy a 
szervezeteket az elemek ismert tulajdonságaiból meg lehet 
magyarázni, teljesen alaptalan. A szervesnek a szervetlen¬ 
ből való kimagyarázása elvi lehetetlenség, és pedig azért, 
mert az organizmus okát csak az anyag tulajdonságaiban 
keresi, s az anyag láncolatára, mely az elemek alkalmas 
mozgásainak föltétele, ügyet nem vet». II. köt. 141. 1. 

Minden specifikus alak egy sokféleképen határolt tény, 

melynek meghatározásait nem lehet levonni valami á ‘alá¬ 
nos képletből; ha már egyszer létezik, akkor a mechanikus 
szükségesség és okság törvénye alatt áll, de hogy létezzék, 
s hogy ilyen meg olyan legyen, az nem szükségesség, az 
merő tény ! 

4. A természetnek ezen jellegét hordja magán az egész világszerkezei. 

A bolygók a nap körül forognak. Forgásuk törvényei¬ 
nek Kepler és Newton a legtökéletesebb számtani és fizi¬ 
kai kifejezést adták, Távolságaik és sebességük viszonyai¬ 
ból kitűnt, hogy az általános nehézkedés törvényei alá es¬ 
nek. Mit magyaráztunk meg ezáltal a nagy világszerkezet¬ 
ből? Fölvettük a világszerkezetet mint tényt, melyet készen 
találunk minden meghatározásaival együtt, s kimutattuk, 
hogy mily törvények alatt áll mozgása. De a mozgás csak 
funkciója a meghatározásoknak : a tömegnek, sebességnek, 
iránynak, pályának; ha a meghatározások változnak, a 
mozgás is változik. A törvény nem változik, de a tény vál¬ 
tozik. A meghatározások ugyanis nem állnak a mechanikus 
törvények alatt ; azokat nem lehet semminemű törvény¬ 
ből kimagyarázni; azok egyszerű tények. Két fontnyi 
nehéz tárgy úgy vonzatik, mint 100 fontnyi. A körben 
forgó test ugyanazon törvény alatt áll, mely a kerülékben 
és parabolában szerepel. A víz úgy vonzatik, mint a hegy, 
mint az erdő, mint a város, — egy homokrakás épen úgy, 
mint a gótikus dóm. A törvény egy, — de hogy mi áll 
a törvény alatt, azt a törvényből nem értjük meg; azt nem 
a törvény, nem a természet mechanikus oldala határozza 
meg, hanem más, nem mechanikus okoktól függő tényező. 

A mechanikus okok nem magyarázzák a következőket: 

a) Honnan van az, hogy az anyag gázállapotban vagy mint A természet- 
ősköd létezett? Az ősködről mondhatni, hogy naponként köze- ‘fZcSiT 1 
lebb érünk valóságos létezésének elfogadásához ; de honnan muS rL 2 T m ’ 
az ősköd ténye? A természettudomány nem bírja okát adni.* 

* «Wenn die Materié dér Körper unsers Sonnensystems in dér 
Urzeit sich in einem gasíörmigen Zustande befunden hat, so fragen 
Wir uns, wodurch dies möglich war. Die Hauptmasse dieser Materié 
ist ja bei gewöhnlicher Temperatur fest und geht erst bei den höchsten 
uns bekannten Hitzegraden in den flüssigen Zustand tiber. Es ist ganz 
undenkbar, dass jemals eine Temperatur geherrscht habé, welche das 
Gestein zu Gas verflüchtigte. Wo wáre diese Wárme hingekommen, 
wenn dér ganze Himmelsraum damit erfüílt war? Und wie hatte sie 
sich zusammenhaufen können, wenn es nur eine lokálé, den Raum 

b) Miért terjeszkedett ki az ősköd ily nagy s nem nagyobb 
térben? Miért itt és nem centillió mérfölddel feljebb a «Lyra» 
irányában? 

c) Miért képződtek sűrűsödési központok? miért ennyi és 
nem több? 

d) Miért vetődtek ép a föld sűrűsödési központja köré ezek 
a sokféle elemek? miért ép ezen arányban, mely lehetségessé teszi 
a föld fejlődését? 

e) Honnan a körben való mozgás? Hogy körben való moz¬ 
gás létesüljön az általános vonzáson kívül, mely a központ 
felé hat, szükséges egy, az érintő irányában ható lökést is 
elfogadni. Ezen érintői erő nem folyik az anyag mivoltából; 
az érintői erő nem más, mint egyszerű tény. Meglehet, hogy 
valaki a bolygókat kergető, érintői lökést az ősköd saját 
tengelye körül való forgásából akarná magyarázni; előbb 
azonban felelnie kell azon kérdésre, honnan az ősköd rotációja? 

f) Ha a rotációt ki lehetne magyarázni az anyag ős- 
erőiből, vagyis a minden részecsben székelő vonzó és taszító 
erőkből (ezeket veszi fel Kant az anyag lényeges erőinek; 
miért 1 nem lehet az anyag nélkülök?), honnan van az, hogy 
az egész tömeg ugyanazon irányban forgott? Hiszen a részecs 
vonzó- és taszítóereje nem adja okát annak, hogy valamennyi 
egy irányban forogjon tengelye körül; foroghatott egy részük 
úgy, mint most a bolygók, nyugatról keletre, más részük 
keletről nyugatra; azonban ez nem történt; valamennyi 
bolygó nyugatról keletre fordul, s következőleg a föltételes 
ősköd is egész tömegében ezt az irányt bírta ; miért nem bírta 
az ellenkezőt? Vagy miért nem fordult egy része így, más része 
úgy? Ez is egy tény; ennek nincs oka az anyagban. 

Mások a rotációt úgy magyarázzák, hogy nem vesznek 
fel eredetileg egy ősköd-golyót, hanem sokat; ezekről föl¬ 
teszik, hogy a központi ködgomoly felé esnek, s mivel föl 
nem tehető, hogy mindannyian egyenesen a központ irányá¬ 
ban estek a gomolyra, lökéseik által a tömeget forgásba hoz¬ 
ták. Azt is mondják, hogy nem szükséges épen föltennünk, 
hogy a forgó őstömegtől gyűrűk váltak el, melyek azután 
szétszakadtak s golyókká tömörültek, hanem magában az 
őstömegben fölvehetünk egyes sűrűsödési központokat, melyek 

unsers Sonnensystems erfüllende Hitze war. Überdem hat ja die 
Wármebildung, die uns bekannt ist, erst mit dér Zusammenballung dér 
ursprünglich zerstreuten Materié begonnen». Nágeli : Mechanisch- 
physiologische Theorie dér Abstammungslehre. München und Leipzig, 
1884. 620. 1. 

köré gyülekezett a szomszédos anyag. Bármily alakba 
öntse is a nehézségek elkerülése végett a tudomány Laplace 
kozmogónikus elméletét, a mechanikus korlátokat sehol át 
nem lépi: a tömeg mennyisége, minősége, homogeneitása vagy 
különbözősége, — a tömegek távolsága, — a sűrűsödési köz¬ 
pontok s azok száma, ezek mind tények, adatok; kell adva 
lenni sok tényezőnek, csak aztán lép föl intézőleg köztük és 
rajtuk a mechanika. 

g) Honnan a bolygók kerülékes pályája, mely a körhöz 
közel áll? Miért nem vettek más utat: hyperbolát vagy para¬ 
bolát vagy messze elnyúló kerüléket? 

h) Honnan a föld tengelyének célszerű elhajlása, mely az 
évszakok különbségeinek oka? 

Aki csak a mechanikus mozgás törvényeit keresi, mint 
Kepler és Newton, az sikert arat; veszi a fönnálló testeket, 
távolságokat, sebességeket, s precíz, számtani kifejezésre 
hozza a mechanikus történést. De aki magát a testet, mozgását, 
irányát, tengelyének elhajlását, sebességét, nagyságát, sűrűségét ,* 
a testek számát és egymástól távolát meg akarja okolni: annak 
létező s mechanice meg nem okolható adatokat kell föltéte¬ 
leznie. Ha mást nem, legalább az ősköd mennyiségét, szét- 
ömlését, a sűrűsödési centrumok számát és azok egymástóli 
távolát, — ezeket mint adott tényezőket kell tekintenie : 
különben nem mozdulhat egy tapodtat sem. Honnan ez adatok? 

Ha azt mondja, hogy ép ez az ősanyag lényege, hogy ily 
adatokban lépjen föl, nem tesz mást, mint hogy az adatok 
kontingenciáját az ősanyagba mint okba veti vissza; de 
hiába, mert ha ezek az adatok nem léteznek szükségképen : 
akkor az a lényeg is, melyből az adatok mint sajátságok foly¬ 
nak, sem fog létezni szükségképen. Ha az adatokról nincs 
kimutatva, hogy szükségesek : akkor azok oka is csak konti- 
gens. Vagy hát nyertünk-e azáltal valamit, ha mondjuk, hogy 
az ősanyag lényegéhez tartozik, hogy billió és centillió kilo¬ 
gramm súlya legyen? Ha az ősanyagnak ilyen lényege Van, Az anyag Iá- 
akkor maga ez a lényeg nem szükséges, mert épúgy lehetne J morfológia 
több vagy kevesebb súlyú más anyag. Vagy ha mondjuk, hogy “°” k,lek ‘ 
lényegéhez tartozik ennyi meg ennyi mozgási erély : akkor is 
ez az ősanyag nem szükséges, mert lehetne más nagyobb 
vagy kisebb sebességgel bíró ősköd. Ami véges, az mindig 
határozásokat szenvedett, melyek nem erednek lényegéből. 

Azért logice jól teszik, hogy az anyagot végtelennek mondják. 

De mi köze a végtelen anyagnak ahhoz, hogy a nap 1,409.725- 
ször oly nagy mint a föld, s hogy 25 nap alatt fordul meg 

tengelye körül? Mi köze van a végtelen ősködnek ahhoz, 
hogy a legközelebbi sűrűsödési centrum, melyből azután a 
Merkúr bolygó alakult, nyolc millió mérföldnyire van a nap¬ 
tól, — hogy átmérője 670 mérföld, míg a földé 1720 stb. stb? 
Ezek mind adatok, melyeken túl nincs fizikai vagy mecha¬ 
nikai magyarázat. Mi köze a végtelen anyagnak ahhoz, hogy 
a bolygók másodpercenként 30 vagy 40 vagy 100 kilométernyi 
sebességgel mozognak? Mi csak törvényeiket ismerjük ; min¬ 
den egyéb pozitív meghatározásra áll az, amit Newton mond 
a mozgásról : «Hi omnes motus regulares originem non habent ex 
causis mechanicis) >. De hát nem képződött-e minden mecha¬ 
nikus szükségességgel az ősködből, mint azt Kant, Laplace, 
Rraun magyarázzák? Igenis, minden mechanikai szükséges¬ 
séggel képződött és alakult, de természetesen az adott tömegek 
és azok tulajdonságainak alapján. Ezek voltak az okai az egész 
okszerű kifejlődésnek. A szükségszerű kifejlődés megint csak 
pozitív adatokból indul ki. 

Most már összefoglalhatjuk mindazt, amit a lények, 
történések és alakok kontingenciájárói mondtunk. Mindenütt 
ugyanazon eredményre bukkanunk. 
öeszígezÉs. Kezdve az elemeken, az összetett testeken és alakokon 
át, föl a kozmosz óriás szerkezetéig, minden meghatározás, 
tulajdonság, mennyiség és szám nem más, mint merő teng. 
Sem a kémiai, sem a morfológiai elemzés nem bírja levezetni 
a lények és alakok egyetlenegy kvalitását és meghatározását 
az anyagból. Az összetételekben nemcsak azt nem tudjuk, 
hogy mily módon történik az egyesülés, de azt sem, hogy miért 
ily föltételek és körülmények közt. Minden egyesülés nem más, 
mint merő tény. Miért van a fának ily alakja, miért ily levele? 
Lehet-e az alakot az elemek kémizmusából levezetni és éle¬ 
tét a kémizmusból és az alakból? Csupa tény! Lehet-e az 
állatot a növényből megérteni, — s a növényt a jegecből? s 
ismét lehet-e a cserfát megérteni a földi eperből s az orosz¬ 
lánt a csigából? Mind merő tények. Igaz, hogy mind anyagból 
állnak s hogy az az anyag minden alakban a mechanikai 
szükség útján jár; de az anyagnak ilyen alakká való egye¬ 
sülése, -— a kvalitás, — a fokok különbözősége, — ezek azon 
tények, «quae non habent originem ex causis mechanicis». 

Tehát arra, hogy a természetben a lények ezen rang¬ 
fokozatát látjuk, t. i. kémiai elem, kémiai vegyüld , jegec, 
növény, állat, — s mindenegyes rangfokozatban a lények és 
alakok beláthatlan különbözőségét, — arra mondom, mecha¬ 
nikus okot sohasem fogunk találni; — sajátos lényüknek 

oka rejtve lesz előttünk mint természettudósok előtt. Olyan 
képlet nincs, mely által az ősanyagból levezethetnők a ter¬ 
mészet konkrét lényeit. Szóval a föld, a nap, minden növény, 
jegec és állat, minden kémiai elem külső föltételek állal meg¬ 
határozott természeti lények* 

Méltán ismételhetjük ezek után a kozmológikus érv ezen 
második alakját: 

A világ csupa különböző lény, különböző történés, külön¬ 
böző alak óriás hálózata. Hogy ezek a különböző lények, történé¬ 
sek és alakok épen ilyenek, amilyenek valóban s nem másfélék, 
ennek oka nincs a természeten belül; tehát a világnak oka valami 
más, a természeten kívül álló tényező. 


III. A kozmológiai érvek nemcsak alakító, de teremtő ősokot 
bizonyítanak. 

Az eddig kifejtett két kozmológikus érv az anyagot 
kétféle meghatározás alatt tűntette fel; az első bemutatta a 
természetet mint a mechanikus hatások beláthatlan hálóza¬ 
tát, melyben minden ok és okozat szerint függ össze ; a máso¬ 
dik bemutatta ugyanazt a természetet mint különböző, ese- 
Lékes formák összeségét, melyeknek okát nem találni az 
anyagban. 

De hát bizonyítják-e ezen érvek, hogy maga az anyag, 
mely ezen meghatározások, ezen formák alatt áll, hogy mon¬ 
dom, az anyag maga az ő állagában esetékes valami? Mert 
hisz a működésben és a formákban lehet helye oly meghatáro- 

* «Vergessen wir nicht, was in allén Gebieten des Seins unbe- 
greiflich und unerforschlich bleiben wird. Wenn wir auch Schritt íür 
Schritt einen Prozess oder eine Lebensbewegung verfolgen und den- 
selben durch absolut giltige Gesetze íixiren können, so bleibt uns doch 
dér ursachliche Grund . . . yerborgen. Woher kam dér Anstoss, dér die 
Weltkörper kreisen macht? woher dér Antrieb, dér Sauerstoff zu 
Wasser, die Elemente dér Luft und des 'Wassers zu organischen Sub- 
stanzen verbindet? woher das Gestreben dieser Stoffe, sich zu Zellen, 
zu Pflanzen und Tieren zu organisieren? Wir sind hier absolut gezwun- 
gen, zu einer unserer Erkentnis unerreichbaren (!) Kraít unsere Zu- 
flucht zu nehmen. Sie wohnt in jeder Erscheinung dér organischen und 
unorganischen Natúr und ist, wenn sie auch in jeder einzelnen eigen- 
tümliche Resultate zu Tagé fördert, doch die namliche. Es ist die 
wahrhaft lebendig machende Kraft, welche iiber allén Kráften thront, 
die Quelle aller Bewcgungen ist, allé Gesetze beherrscht; es ist das uns 
ilberall unbegreifliche Warutn, wahrend unserem beschrankten Auge 
nur das Wie zuganglich ist, — dér unerforschliche erste Grund, von 
dem Alles ausgeht». Nageli: System. Übersicht d. Érsekein, im Pflan- 
zenreich. 1853. p. 60. 

zásnak, mely külről jön ; de a meghatározásokat magába fel¬ 
vevő anyag, meglehet, hogy nem esetékes. 

A Síi* kl ' Ez az ellenvetés megegyez Kant nehézségével, melyet 
főleg a célszerűségből kiinduló érvek ellen emel; amennyiben 
mi szerinte ezen és hasonló érvekben csak az anyag ((rendező¬ 
jére)) és nem «teremtőjére» következtethetünk. Abból például, 
hogy az anyag annyi számtalan alakban, annyi különbség¬ 
ben fordul elő, nem lehet azt következtetni, hogy az anyagot az 
Isten teremtette, hanem csak azt, hogy az Isten az ősanyagot elő¬ 
ször hetven elemmé, azután ezeket összetételekké, az összetételeket 
jegecekké, növényekké, állatokká formálta. Hogy honnan veszi 
magát az anyag, azt érvünk világánál meg nem tudjuk. Kant 
kifogása valóban az Isten létének bizonyítása ellen irányul; 
mert csak aki teremt, az valóságos Isten: —ha mi csak azt bír¬ 
nék bizonyítani, hogy az Isten a tőle független s nem tudni 
honnan s hogyan lett anyagot rendezte : akkor ugyan nem 
bizonyítanék a szellemi ősoknak, a valóságos Istennek létét. 

A kozmológikus érvet Kant nehézsége meg nem ingatja, 
hanem inkább alkalmul szolgál, hogy mélyeibe hatolhassunk 
s hogy egy absztrakt fogalmat, az «anyagot» s a vele párhuza¬ 
mos «erőt», éles kritika alá fogjunk; mert ezen absztrakciók 
kínozzák édesanyjukat, az emberi észt legkegyetlenebbül, s 
bolonddá tartják őt legkomolyabb törekvéseiben. A tudósok 
folyton ezzel a két szóval: «anyag» és «erő» dobálódznak, a 
pantheizmus mint bevehetien, ősi sáncai közé vonul mögéjük, 
s még a materialista természettudomány is egyre szeret rájuk 
támaszkodni. 

A kérdés az : minő rendező Istent mutat be a kozmo¬ 
lógikus érv? 

Szerintünk a levegő, a szivárvány, a kutya, a homok, 
a csillagok, a folyók, a föld, a füst, a szénsav, az éleny — 
csupa kontingens lény, az ősanyag bizonyos kombinációja. 
Helyén lesz talán, ha megjegyzem, hogy a tudósok szeretnek 
manapság az elemeken túl fekvő ősanyagot fölvenni, mely 
a mi földünkön eredeti állapotában ismeretlen, de talán még 
a távoli <(csillagköd» anyagával azonos. Nekünk nincs okunk 
e föltevést elvetnünk ; meglehet, hogy a mi «elemeink» össze¬ 
tételei valami ősanyagnak; vannak, kik a két villanyosságot 
emlegetik ősanyagul. — Végső elemzésben tehát erre az ős¬ 
anyagra bukkannánk. Kant itt azt mondja : érvetek ennél 
az ősanyagnál kezdődik, s így annak eredetét, a tulajdonképeni 
teremtést nem érinti. De hát hogyan is kezdődik az az érvelés 
az ősanyagnál? Érvünk abból indul ki, hogy minden anyagi 

s mondhatni — amit mi nem érintettünk — minden véges 
szellemi lény magán viseli a kontigencia jellegét. Nincs apri- 
ori képlet vagy törvény vagy elv, melyből a konkrét lények 
meghatározásait le lehetne hozni. A konkrét lények merő 
lények, melyeknek természetes, hogy van okuk, de nincs ön¬ 
magukban, hanem rajtuk kívül fekvő tényezőben. Világos 
tehát, hogy ez az argumentáció minden konkrét lényre illik, 
amely nem szükséges; s ha ülik minden konkrét lényre, hol 
kezdődik majd alkalmazása? Mi az az «ősanyag»? Nincsenek-e 
erői, tulajdonságai, nincs-e sűrűsége, rezgési gyorsasága, 
nincs-e semminemű kémiai és morfológiai meghatározása? 
Hogyne volna ; hiszen anyagi valóság- s valamennyi meg¬ 
határozásnak és «praedicatum»-nak hordozója. Az az ősanyag 
is egy specifikus lény, véges, korlátolt, meghatározott. Hogy 
miféle tulajdonságai vannak, azt nem tudom ; de hogy nem 
létezik tulajdonságok nékül, azt a konkrét lét fogalmából 
következtetjük. Ezek a tulajdonságok nem szükségesek, már 
csak azért is, mert korlátoltak és végesek. Ki szabta meg 
tehát az «ősanyag» lényegét? Ki adott neki létet? ilyet, itt, ekkor 
ily mennyiségben sib. stb.? 

Mit művel az ellenvetés? A valóságos világból elvonja 
az ősanyag» fogalmát, s ezzel a merő absztrakcióval, mely 
nem tartalmaz más fogalmi jegyet, mint ezt, hogy minden 
részecskéje mozgásba hozható s viszonyba léphet szám, 
súly, hely szerint mással, begyőzi, hogy ezt az «ősanyagot» az 
Isten rendezi világgá, hogy csak a rendezés által lép a való¬ 
ságba az éleny, a köneny, a víz, a kő, a tűz stb. De az ((ős- 
anyag# nem absztrakció, az «ősanyag» való, konkrét lény, — 
lehet róla elmondani «quid, qua!e, quantum»: tehát magá¬ 
ban véve nem kezdet, hanem más által meghatározott való¬ 
ság. Aki meghatározta ennek a végső elemi valóságnak tulaj¬ 
donságait : az adott neki létet is. Mert amint nem lehet meny- 
nyiséget adni milyenség nélkül, vagyis nem lehet egy fontot 
adni mint fontot, hanem igen font húst vagy vasat vagy követ 
vagy vizet vagy levegőt: úgy nem lehet adni mennyiséget és 
milyenséget in concrelo valóságos lét nélkül. Adni, meghatározni 
a végső elem milyenségét és mennyiségét, — ez annyit jelent, 
mint adni és meghatározni létét is. Már pedig a végső s tulaj- 
donképeni «elem)>, az «ősanyag» meghatározásokkal bír, mert 
konkrét valóság; tehát aki e meghatározásokat adta, az 
ugyanaz által adott neki létet is. Az «ősanyagot» teremteni 
kellett. Isten a teremtője. 

Hogy Isten az anyagot valóban teremtette, azt abból 


Az őeanyag 
épügy kíván 
teremtet, mint 
az összetett 
anyag ren¬ 
dezőt. 


Akt megha¬ 
tározza az 
első tulajdon* 
Ságokat: az 
adja a létet L». 

bizonyítjuk, hogy az anyag mindig egy konkrét valóság, 
s nem létezik az az általános «anyag és erő», melyet a pantheiz- 
mus, a materializmus s minden egyéb helytelen bölcseleti 
rendszer mindannyiszor az első csatasorba állít. Szerintük az 
('anyag)) valami «Weltsubstanz», mely érintetlen s változatlan 
fönségben és szükségességben rejlik az empirikus világ mögött. 
Nem fér hozzá a tünemények és történések változékonysága ; 
«das im ewigen Wechsel dér Erscheinungen sich gleichblei- 
bende Universum», —- ezzel ütnek el mindent. Az anyagból 
gyúrhat valaki más alakokat, de az anyag maga — legalább is 
egy második isten, — örök, szükséges, végtelen. 

Első tekintetre világos, hogy ez az általános «anyag» és 
«erő» semmi más, mint egy absztrakció, — ens rationis ; nem 
reális elv, melynek léte van a tárgyi rendben, hanem egy ens 
rationis, mely csak a fogalmak világában létezik. S ami első 
tekintetre világos, azt a tudományos kutatás lépten-nyomon 
bizonyítja. Az «anyagot» elleneink úgy léptetik föl, mint álta¬ 
lános, előbb is létezett, s a valóságos világ tényeitől független 
valamit. A világban, mint kimutattam, csupa sajátosan kör¬ 
vonalazott, specifikált és egijedekd alkotó lények vannak, s más 
Általi)no, anyag nem létezik Tulajdonságairól semmit sem tudunk, csak 
Tholacm” ió azt, amit ezeken a konkrét valóságokon tapasztalunk. Az ató- 
mok is valóságos, specifikus testek ; arról az állítólagos ((álta¬ 
lános anyagról)) semminemű felvilágosítással nem szolgálnak, 
nem is szolgálhatnak, mert az atomokat mi csináljuk hipo- 
théziseink által, fölruházzuk őket azon sajátságokkal, melye¬ 
ket az empirikus anyagon tapasztaltunk, azután konstruáljuk 
belőlük — ismét hypothetice — a tapasztalatból jól ismert 
testet. Nem mondom én, hogy az atomok a valóságban nem 
léteznek, — tudom, hogy nincs manapság jelentékeny termé¬ 
szettudós, aki az atomok létéről kételkednék; de azért mégis 
csak tudnunk kell, hogy hányadán állunk az atomizmussal. 
Az atomizmus egy hipothézis, melyben könnyen kezelhető 
kifejezésre hozzuk a kémiai és fizikai tényeket, melyeknek 
megfejtését keressük, — semmivel se több. Fölvilágosítást. az 
«anyag» lényegéről nem ad. 

Tegyük föl már most a kérdést: micsoda a valóságos 
világ? 

a) Csupa individuális alak, melyek szűkebb vagy tágabb 
köröket képeznek rokonsági jellegeik szerint s összeségükben 
egy nagy összefüggő rendszert. Ami általános, az nem létezik 
a valóságban. Nincs általános anyag, általános erő, általános 
hatás. Csak ami valóságos, az hat; — az pedig mind külön- 

külön áll magában. A valóság tehát csupa sokaság és külön¬ 
bözőség, egységes törvények alatt. 

b) Csupa konkrét erő, általános erők nincsenek. Anyagi 
erőt anyagon kívül nem ismerünk ; sőt többet mondok, mi 
általában véve semmi erőt sem ismerünk, mi azt se tudjuk, 
hogy mi az erő. Ez a fogalom «erő» tulajdonképen csak egy 
más kifejezése a hatás tényének. A hatás okát erőnek hívjuk ; 
a hatást látjuk, az erőt nem látjuk, az erőről magáról tehát 
nem is tudhatunk semmit, csak amit a hatásból belefektetünk. 
Nem lehet az erőt az anyagban oly módon képzelnünk, mint 
egy dugványt, melyet a földbe szúrunk ; jól mondja Wigand, 
hogy akkor nagyjából csak azt tennők, mit a mithológia, mi¬ 
dőn minden fába, szirtbe, forrásba egy-egy nimfát képzelt, — 
ható, éltető elem gyanánt. 

Általános erők nem léteznek. Nincs általános vonzás, álta¬ 
lános villamosság, általános meleg, — mely mint mindmeg¬ 
annyi folyam rendelkezésre készen áll az ((általános anyag* 
zsilipéi mögött s majd itt, majd ott ömlik kisebb-nagyobb 
mérvben s hoz változatot az egyforma «anyagba». Hanem 
igenis léteznek általános törvények, melyek szerint a minden 
testben különálló, konkrét erők hatnak. Nincs általános von¬ 
zás, hanem minden testnek megvan a maga specifikus súlya ; 
— nincs általános meleg, hanem minden testben sajátszerű 
meghatározásban lép föl az a tünemény, melyet mi az elvont 
«hő» vagy «meleg» szóval jelzünk. Nincsenek általános halmaz- 
állapotok, «szilárd, folyékony és légnemű* testek, hanem csak 
valóságos, külön-külön álló, specifice meghatározott testek : 
a szén, a trachit, — a víz, az olaj, — a levegő, a szénsav. 
S következőleg nincs egyetlen atom sem, mely ne volna min¬ 
den tekintetben konkrét tulajdonságok által precizírozva. 
Tehát midőn mi a hőről vagy a villamosságról beszélünk, 
midőn törvényeket formulázunk, nyilvánvaló, hogy absztrak¬ 
ciókkal van dolgunk. Az absztrakció pedig természetesen 
másodrendű jelentőséggel bír ; az elsőrendű, a mérvadó, a döntő 
az maga az empirikus tény, az egyénileg és fajilag kidomborított 
jelleg. 

Mi következik már most ebből? Az, hogy a természet¬ 
ről s annak ősokáról okoskodván, ne hozakodjunk elő ((álta¬ 
lános anyaggal és erővel*, mely csak absztrakció, hanem ma¬ 
radjunk meg a valóságoknál. Amit ezekről bebizonyítunk, 
az áll minden anyagra és erőre. Ha tehát a valóságokra rá¬ 
bizonyítottuk, hogy meghatározásaik egy kívül álló okot kö¬ 
vetelnek, nem üthetjük el ezt a bizonyítást azzal, hogy az 

egyes lények igenis követelik a konkrét meghatározást, de 
az általános anyag az nem követeli. Igaz, nem követeli, de 
miért? Nem követeli, mert nem létezik; nem létezik, mert 
absztrakció; absztrakció, mert nincs benne a valóságos kon¬ 
krét dolog minden jegye, hanem egy részük, t. i. néhány 
tulajdonság, — s épen a valóságos lét, az marad el az ab¬ 
sztrakcióban. Mihelyt valami valóságos léttel bír : azonnal 
konkrét, meghatározott lény, mely kívül meghatározót kíván. 

Ezen magyarázat ellen azt lehetne mondani, hogy ellen¬ 
kezik a természettudomány föladatával, sőt tagadja azt; 
ennek célja ugyanis minden egyes tüneményt és történést álta¬ 
lános okokra, általános erőkre és törvényekre visszavinni, s ha 
ez sikerült, akkor a történésről azt mondják, hogy meg van 
magyarázva. így például, ha kimutatják, hogy a ház azért 
gyulladt ki, mert a villám ütött bele, ez még nem nagy tudás, 
de ha a villámot és a delejtű elhajlását ugyanazon okra 

A természet* vezetik vissza, ez már tudomány. Hasonlókép, ha egyszerűen 

talános oko- okadatolják, hogy az alma azért esik le a fáról, mert a föld 
ka*, űré,. vonzzaj ez va i am j. <j e a tudomány célja az egyes történést 
általános okra vinni vissza s azért törekszik kimutatni, hogy 
egy s ugyanazon törvény szerint esik az alma a fáról, leng 
ívben az inga, nő lefelé a gyökér, árad és apad a tenger, 
jár körben a hold, a föld s a bolygók rendszere. Tehát a tudo¬ 
mány általános okokat keres, s akkor lesz legtökéletesebb, ha 
esetleg mindent általános okra vezethetne vissza, föltéve ter¬ 
mészetesen azt, hogy ez a visszavezetés a valóságnak meg¬ 
felel. 

Általános okot Azonban ez az ellenvetés ugyanazon hibában szenved, 
cznc ' melyben az «általános anyag és erő» leledzik. ((Általános okok» 
nem léteznek ; ezek merő absztrakciók. Szokás ugyan mon¬ 
dani, hogy ezt vagy azt a tüneményt ilyen meg olyan ((álta¬ 
lános törvényi) és ((általános erő» magyarázza ; de az a ki¬ 
fejezés nem azt jelenti, hogy annak az illető tüneménynek reális 
oka valami általános törvény, hanem csak annyit mond, hogy 
azon tüneményben a reális, konkrét ok hasonló azon reális és 
konkrét okokhoz, melyekről az «általános erőh elvontuk; — vala¬ 
mint azt is jelenti az a kifejezés, hogy a tüneményben a tör¬ 
ténés konkrét módja hasonló azon reális és konkrét módok¬ 
hoz, melyeket más testekben is megfigyeltünk s e megfigye¬ 
lésünknek szóban kifejezést adtunk, melyet törvénynek hí¬ 
vunk. Tehát a úörvény » épúgu, mint az «állalános erő » általános 
okok nem lehetnek, egyszerűen azért nem, mert absztrakciók; az 
absztrakciók pedig nem léteznek s következőleg nem is hatnak. 

Ebből kifolyólag azt lehetne ismét mondani: minek ipar¬ 
kodik tehát a természettudomány általános okokat, erőket 
és törvényeket fölállítani, ha ezek csak absztrakciók, s a való¬ 
ságban nem léteznek. 

Erre azt feleljük : «általános» vagy azt jelentheti, hogy 
szám szerint «egy valamh, ami mindenütt van s mindenütt <*<* •>««» 
hat; vagy azt jelenti, hogy megszámlálhatlan sok, de «egy- 
féle». A tudás azáltal is halad, hogy az óriási változatosság¬ 
ban megismeri az «egyfélét» s az «egyféleségben» tudja mindjárt 
a törvényt, mely benne megvalósul. Ha tehát kimutatta a 
tudomány, hogy a leeső és guruló almában, a lengő ingában, 
az apály- és dagályban egy törvény lép föl: akkor azt is állít¬ 
hatjuk, hogy az almában, az ingában, a tengerben és a hold¬ 
ban egyféle erő, egyféle ok működik. De azért az eső almában, 
a lengő ingában, a dagadó tengerben nincs ám valami általános , 
mely szám szerint egy s ugyanaz, — hanem az alma atomjai, 
az inga atómjai, a tenger atomjai bírnak egyféle erővel, mely 
egyféle erő annyi konkrét s különálló valóság, ahány atom, 
vagy ha azon túl is kell mennünk, ahány különálló anyagi 
elem létezik. 

Ha tehát a reális, a létező okot keresed, ne azt mondd, 
hogy az alma azért esik a fáról, mert az általános vonzerő 
hajtja ; — hanem azt mondd, azért esik, mert az alma atom¬ 
jában székelő töméntelen kis vonzerők és a föld atomjaiban 
rejlő még töméntelenebb kis vonzerők eredője ez a mozgás, 
melyet esésnek hívunk. 

Csak így menekülhetünk az absztrakcióknak velünk 
űzött bujdosdi játékából! Általános erők, általános okok 
nincsenek; ami valóságos, az mind különálló és konkrét. 

Egy más nehézséget ekkép formulázhatunk: az erők 
egyenértékénél fogva tudjuk, hogy erő nem vész el, hanem 
igenis átváltozik. így, ha jeget olvasztunk, a tűz vagy a kéz 
melege átváltozik a tömecsek szélesebb kirezgésévé, mely a 
folyékony halmazállapotot adja; ha a vasat dörzsöljük, azBenyit]*., „ 
inak mechanikus munkája átváltozik a vasban hővé; — a SSL ’2“u- 
gőz feszereje hajthatja a fújtatót, tehát mechanikus munkát ““ " M ' ! 
ad, a mechanikus munka eszközli a levegő összeszorítását, a 
levegő kiömlése okozza az orgonasíp rezgését, ez közli magát 
a levegővel, a levegő rezgésbe hozza a dobhártyát, a dob¬ 
hártya afficiálja a halló ideget, azáltal alterációt és kémiai 
működést vált ki az agyban, mellyel a lélek közreműködik. 

Az erők egyenértéke tehát azt látszik bizonyítani, hogy csak 
egy, általános erő létezik, mely az anyagon végigszalad, mint 



46 PROHÁSZKA OTTOKÁR 

a patak vize, s a különféleség csak az anyag különbözőségétől 
függ. A nehézség tehát ez lesz: létezik egy általános erő, s ez a 
mozgás. 

Felelet, a) Közvetlenül mindig csak erőkkel, sajátságok¬ 
kal, tulajdonságokkal körül vonalazott és precizírozott anyagi 
dolgokat ismerünk. Anyagot, melynek ne volnának erői, saját¬ 
ságai, tulajdonságai, nem ismerünk : azért a merő indukció 
Alaptalan ez révén állítjuk, hogy anyag erők nélkül nincs. Van-e azonban erő 
iu; erő nem anyag nélkül, azt semminemű indukció által ki nem deríthetjük. 
mozgá,. Azért tehát ez az állítás is, hogy az erő nem más, mint mozgás, 
s következőleg valami, ami mindig mozgó anyagban létezik 
s azt feltételezi, — egészen észszerűtlen, mert okadatolatlan 
állítás. Még ha az anyagi világra alkalmazzuk is, ott is csak 
a tapasztalat általánosságával dicsekedhetik. Nagyobb álta¬ 
lánossága nincs. Meglehet, hogy minden anyagi erő mozgás¬ 
sal jár, — meglehet, hogy nem. Jóllehet nekem semmi ki¬ 
fogásom sincs az ellen, aki mondja, hogy eddig minden anyagi 
erő mozgással jár. 

b) «Általános mozgás »sehol sem létezik, hanem mindenütt, 
ahol mozgás van, ott mozog valami, mozog valahogy, mozog 
egyenesen vagy görbén, hullámzatosan vagy ütésszerűleg, gyorsan 
a mozgásban vagy lassan. Mihelyt a mozgás in concreto föllép, tulaj donsá- 
n köwnbörté-' 14 gokkal, meghatározásokkal bír, csak úgy, mint minden más 
s%rt s létező tárgy. Mozgás a fény, mozgás a villám, mozgás a hang, 
8é2et " mozgás a gőz feszereje, mozgás a vasút iramlása, mozgás az 
esés, mozgás a széttörés, mozgás a lökés, mozgás az explozió, 
mozgás az alteráció, mozgás a dörzsölés; de mindez a moz¬ 
gás qualilative úgy különbözik egymástól, mint különbözik a 
vas, a higany, a víz, a kender, a majom. Hol van itt valami, 
ami általános? Hol van itt valami, amit általános mozgásnak 
hívhatunk? Általános mozgás csak absztrakcióban van; tény¬ 
leg sehol sincs. 

Hanem hát a majmot nem lehet kenderré változtatni, 
míg a lökést lehet fénnyé, lehet meleggé, lehet feszerővé vál¬ 
toztatni; úgy látszik tehát, hogy jóllehet minden létező moz¬ 
gás konkrét meghatározásokkal bíró lény, ezek a meghatáro¬ 
zások alighanem csak esetékes módosulások, melyek alatt a 
mozgás egy és ugyanaz marad. 

Ez az ellenvetés végre megérleli az egcsz kérdés tulaj don- 
képeni megoldását. Valamint különbözik a majom és a ken¬ 
der : úgy különbözik a hő és a hang. Csak kérdezzük ön¬ 
magunktól : nemde két egészen különböző dolog a hő és a 
hang? Ez a milyenség, melyet hőnek hívunk, sohasem vál- 

tozik át hanggá, de igenis a mechanikus munka, mely a hő¬ 
ben szerepel, átmegy más testbe, ahol a testnek a kémiai, 
fizikai, morfológiai tulajdonságai miatt nem hőt, hanem 
hangot eszközöl. A mechanikus munka, ez a mozgás egyik oldala, 

— a kvalilás, ez a mozgás másik oldala. A mechanikus munkát, 
melyet az ütés, a feszítő gőz, a rezgő napsugár, a villám végez, 

— az mindezekben egyféle s mérhető, — de a mozgásnak az 
a sajátos alakja, melynél fogva ezt a mozgást ütésnek, emezt 
a gőz feszülésének, azt a napsugár rezgésének vagy villámnak 
mondjak, kvalitatív különbségeket tűntet föl, melyek csak¬ 
úgy nem változnak át egymásba, nem mérhetők, nem adhatók 
össze, mint ahogy nem lehet összeadni vizet, kendert és maj¬ 
mot. A különböző mozgások különböző lények, szorosan függnek 
össze a testek kémiai és morfológiai tulajdonságaival. íme, 
a villanyszikra a puskaport meggyujtja, — az élenyt és 
könenyt pedig vízzé egyesíti; valóban itt két lényegesen 
különböző mozgást látni; de honnan ez a különbség a moz¬ 
gásban? Magából a kémiai és morfológiai különbségből. 
Amily különbözők a kémiai és morfológiai tények : oly kü¬ 
lönbözők a mozgások is. 

Mire vonatkozik tehát az «erők egyenértékének» tör¬ 
vénye? Az erők mechanikájára és nem kvalitására. 

Ezen hosszas kitérésnek eredménye az, hogy kimutattuk, 
miszerint nincs ('általános anyag» és ((általános erő», s hogy 
mindkettő merő elvonás. Mivel pedig elvonások, nincs ben¬ 
nük több, mint azon valóságokban, melyekről e fogalmakat 
elvontuk. Ha a valóságos alakban, milyen a víz, a levegő, 
a tűz, a szivárvány, nem találni fel azt az ősokot, mely az 
illető jelenséget megokadatolja : akkor ezt az ősokot nem 
találni fel az ((általános anyagban# s az ('általános erőben# sem, 
épen azért, mert ezek csak elvonások. A «törvény», az is csak 
elvonás. Ha valaki azt mondja, hogy az inga lengésének oka 
a nehézkedés törvénye, helytelenül beszél; az ok mindig reális 
valami, — a törvény pedig elvont forma ; nincs a valóságban, 
csak az észben ; ami nincs a valóságban, az eszközlő ok nem Miben su 
lehet. S mégis arra törekszünk, hogy minden jelenséget ál- u iSL»t 
talános törvények alá hozzunk ; halad-e ezáltal a tudomány? 
Hogyne, hisz a tudomány ismeret; már pedig, ha sikerült 
eddig ismeretlen tüneményeket általános törvények alá 
soroznunk, azt azon fölismerés által tehettük, hogy bennük 
egyféle erők működnek ; világos azonban, hogy ezáltal sem 
az erő, sem a működés megismerése felé egy tapodtat sem köze¬ 
ledtünk. Sőt ha a világ valamennyi jelenségeit általános tör- 

vények alá hozhatnék is : akkor sem haladtunk előbbre a 
reális erők és a reális okozás ismeretében. 

Bízvást ismételhetjük már most az imént fölvetett kér¬ 
désre «micsoda a valóságos világ?# adott feleletünket: a 
valóságos világ csupa individuális alak és csupa konkrét erő; 
s következőleg az ((általános anyag és az általános erő# az 
egy «non ens», s az is volt mindig, amelyből épenséggel nem 
lehet argumentálni sem előre, hogy a világot belőle ki¬ 
magyarázzuk, sem hátra, hogy azt az okok sorában utolsónak 
állítsuk. Azonban hogy mondhatni azt, hogy a valóságos 
világ mindig csupa konkrét erőkből és individuális alakokból 
állt, mikor mi is megengedjük a Kant-Laplace-féle theóriát 
az ősködről? Ügy látszik, hogy az ősködben individuális 
alakokat és konkrét erőket nem találni? 

Már többször megadtam a feleletet ezen nehézségre. 
Nem tagadjuk mi, hogy az alakoknak és erőknek vannak 
«csíraállapotaik». A kozmosz, a föld, a növény, az állat való- 
V™ S ^8 0S kifejlésen megy végig. A különbségek, melyek a ki- 
iita[áao.«to.fejlődés stádiumaiban egymásután fellépnek, nem voltak 
meg kezdet óta ■— ezen alakjukban ; de nem voltak e meg 
sehogyan sem? Hiszen ez épen az oksági elv ellen van. Ha a 
különbségek valóságos lények: kell valóságos okkal bírniok. 
Ha pedig ezek a lények valóságos különbségek, kell az okokban 
különbségeknek fönnállaniok. Semmi sincs a hatásban, ami 
nincs a ható okban ; — ha tehát a hatásokban valóságos 
különbségek észlelhetők, kell az okokban is valóságos különb¬ 
ségeknek létezniük. Változtat-e ezen szükségességen az, hogy 
kezdetben egy ősköd létezett? Semmit; ha létezett, úgy 
abban az «egy»-ségben csíraképen bennvolt valamennyi 
különbség. Aztán kifejlődtek: először az anyagi, szervetlen 
alakok, azután a szervesek, — épúgy először a kémiai, azután 
a fizikai és kozmológikus erők. Honnan a különböző kifejlés? 
a különbségekből, melyek az ősködben bennvoltak. 

Ezen különbségekbe beleérthetjük azokat a «potentia»- 
• kát és «semina»-kat, melyekről Szent Ágoston beszél a növé¬ 
nyek és állatok teremtésében. Isten, ki az ősködbe a különb¬ 
ségeket csíraképen behelyezte: behelyezhette azon különb¬ 
ségeket is, melyek a kozmosz s elsősorban a mi földünk 
bizonyos kifejtési stádiumában hatni kezdettek, s melyekből 
a növények és állatok előálltak. Sokan nem tartják tudomá¬ 
nyosnak a különálló teremtési aktusokat, melyekkel Isten 
a specieseket külön-külön a létbe hívta. Legyen ; őrizze meg 
a természettudomány a természet impozáns egységét azon 

posztulálum fölállítása által is, hogy minden egymásból ered. 

Nincs a kinyilatkoztatás ellen, ha valaki fölteszi, hogy a 
növények és állatok mind egy őssejtből származtak, — nincs 
a kinyilatkoztatás ellen, ha valaki állítja, hogy ez az őssejt 
a jöldből vagy a vízből nőit ki; de az oksági elven sohasem szabad 
magunkat túltennünk: az az őssejt, amely a földből vagy 
a vízből kinőtt, — azok a növények és állatok, melyek abból 
az őssejtből származtak, pozitív különbségeket tüntetnek 
fel; a különbségeknek okai az őssejtben s még hátrább 
a földben vagy a vízben voltak. Amint nem bírják a 
különböző alakok, a higany, a tűz, a só, a szilva, a 
macska stb. okukat önmagukban, úgy nem bírják ez alakok 
csírái, s a csírák kezdetleges pontjai okukat önmagukban. 

Tehát ismét hangsúlyozom : ez a természetmagyarázat a) egy 
különbséget sem fejt meg, •— b) egy különbséget sem tüntet 
el, hanem — c) hátratolja okaikat, míg végre — d) az ősködbe 
rejti valamennyit kifejletlen állapotban. S mit ér el ezáltal? 
Megóvja a természet egységéi, de nem magyaráz ki semminemű 
különbséget. A különbségek ugyanis tények, melyeket pozitív 
akarat állapított meg. 

Még csak arra kívánok felelni: mit kell azalatt gon¬ 
dolnunk, ha a tudomány «általános erőkről* beszél, milye- »“ » jjjjjj; 
nek : az általános vonzás, a villamosság, a hő stb.? s mi felel' non erf*l»? 
meg nekik a konkrét világban? Először azt mondtuk, hogy 
((általános erők* a valóságban nem léteznek azon értelemben, 
mintha ezek mindmegannyi folyamhoz hasonlólag végig 
járnák az anyagot s majd itt, majd ott érvényesülnének. 
((Bizonyos megszokott kifejezések úgy veszik ki magukat, 
mint hogyha a természetben egy vagy több erőforrás léteznék 
(vonzás, villamosság, hő stb.), melyekből az egyes lények 
úgy merítik mozgató erőiket, mint ahogy a gyárnak különféle 
gépeit egy közös gőzgép hajtja. Nem úgy áll a dolog, hanem 
minden egyes test, de sőt az anyag minden egyes atomja 
saját maga erőinek forrása. Ép azért látjuk a természeten, 
hogy az él, ellentétben a gépekkel, mert ezeket közös (erről 
mondhatni, hogy általános) erő, a gőzgép ereje hajtja, a ter¬ 
mészeti alaknak pedig minden egyes pontja bír tulajdon 
erővel, mely általános törvények szerint működik. A természet 
inkább oly gyárhoz hasonlít, melynek minden egyes kerekét 
és rúdjátkülön-külön emberi kéz hajtja, vagy egy hadsereghez, 
mert ezeknek annyi erőközpontjuk van, ahány a munkás 
s ahány a katona*. Wigand. i. m. II. 175. 1. Tehát «általános 
erők* nem léteznek; ami a természetben ezen fogalomnak 

Prohászka: Isten és a világ — Missziós levelek. * 

megfelel, az nem egyéb, mint az anyag minden egyes atom¬ 
jában rejlő erősziporkák egy félesége. Ezek az erősziporkák 
hatásaikban egyesülnek s egy közös eredőt adnak; de 
csak a hatások egyesülnek, az erők nem. Ezek, valamint 
minden egyes atom, s minden összetételük megmaradnak 
individualitásukban; s ezen minőségükben nem találni 
bennük semmi okot, hogy miért épen ilyenek, s nem más¬ 
félék. 

Tehát a természet valóságában nincs semmi, ami álta¬ 
lános : nincs általános anyag, nincs általános erő, nincs álta¬ 
lános törvény. A természet csupa individuumot alkotott. 
Nincs az anyag egy részecse sem, mely vagy önmagában 
teljes individuum ne volna, vagy egy nagyobb egyedi alaknak 
részét ne képezné. Az «általánosságok» csak az ész absztrakciói: 
a valóságos természetmagyarázat nem az általános törvények 
alá való sorozásban, hanem az individuum teljes fölértésében 
állna. De mivel az individuum végső oka nem az anyag, 
nem az erő, s nem a törvény, hanem egy tény, mely a termé¬ 
szeten kívül áll, azért a természettudomány saját elvei erejé¬ 
ben, melyek a természet korlátái közé szorítják, e fölértéshez 
nem emelkedhetik ; — a természettudós pedig, ha a természet- 
tudomány elveit elhagyja, fölemelkedik a végső okhoz, 
a tények okához, de eo ipso nem mint természettudós, hanem 
mint bölcselő. 

Nagyon hosszúra nyúlt az (általános anyagnak s az általá¬ 
nos erőnek» szentelt kitérésünk, melyre alkalmat szolgáltatott 
a szokásos különböztetés a valóságos világ és az anyag közt. 
Mialatt mi kozmológikus érvünket a valóságos világra építjük: 
addig a spekuláció egy testbe bújtatott absztrakcióval szeretné 
tönkretenni bizonyításunkat. Ez a fogás közös remeklése 
Kant ellenvetésének, — a pantheizmusnak — és a materializ¬ 
musnak ! Azért méltán nagy súlyt kell fektetnünk ezen 
Al üStaí° lók absztrakciókra. Mert az bizonyos, hogy az Isten léte ellen 
emelt nehézségek közt gonosz kísértetképen két elvont fogalom 
jár: anyag és erő. Az emberi ész végzetes szülöttei ezek, 
arra valók, hogy kínozzák anyjukat. Epedve lesi az ember, 
mint nyílik szét a világ eredését takaró lepel, mint kél ki 
a tagadás és a kétség zűrzavarából az igazság, — s íme, az 
elvont fogalmak látszatos testet öltve folyton zavarognak, 
kiszakítják a kutató gondolat Ariadne-fonalát, a derengésbe 
borús felhőt varázsolnak, s az analízis és absztrakció fényes 
tehetségéhez végzetes démon gyanánt szegődnek. Ez a ielen- 
ség nem új 1 

A í filozófia hajótöréseiben, — kezdve a régi bölcsek 
álmodozásain, a platóni eszméken, a nominalizmus okoskodá¬ 
sain föl egész a modern gondolkozás kategóriás vagy kate- 
góriátlan tévedéséig — nagyban szerepel a való világba át¬ 
helyezett, testbe öltöztetett absztrakció. Szokás ugyan erről a 
skolasztikát vádolni; folyton zúgnak, hogy a skolasztikusok 
«hiposztatálják» a gondolatokat, vagyis, hogy fogalmaiknak 
való létet tulajdonítanak. íme, a materializmus és pantheiz- 
mus valóban hiposztatál elvont fogalmakat. ((Általános anyag 
és erő» csak absztrakció, s mégis úgy argumentálnak, mintha 
valóságos reális lények, ható okok volnának. így készül a 
tévedés, így a zavar, a kétség, a skepszis 1 Az ész elvoná¬ 
saira ráfogják, hogy léteznek tér- és időben, — ugyanazon 
módon, mint léteznek az észben, s azután kezdődik az érvelés ; 
a logika vaskövetkezetességgel belekerget a tévelybe. 

Két ily veszélyes absztrakt fogalom : az anyag és az erő. 
Veszélyesek azért, mert az Isten létét bizonyító érvekre a 
((fascinatio nugacitatis» régi hatalmával borút öntenek; tö¬ 
rekszenek utat törni azon messziről villámló kételkedésnek, 
hogy talán nem bizonyítanak azok az érvek, hogy talán 
van kibúvó alóluk. Azért szükséges ezen oldalról is lehető¬ 
leg éles megvilágításba helyezni az Isten létét bizonyító ér¬ 
veket, különösen a kozmológikus érvet. 

IV. Kant ellenvetései a fölhozott kozmológikus érvek ellen. 

Minden figyelmes olvasó számot tud adni arról, hogy 
a kozmológikus érvelés mily állításokon nyugszik, -— mikép 
következtet, — s mit hoz le. 

Az első érv a természet első törvényén, a mechanikus 
okság elvén épül, mely szerint minden hatás, mozgás, szó¬ 
val változás a dolgokban, rajtuk kívül fekvő meghatározás¬ 
tól függ; már pedig a mechanikus okság elve egyenlőkép 
terjeszkedik ki minden anyagra : tehát minden anyag egy 
rajta kívül fekvő meghatározótól függ. 

Az anyag mindig és mindenütt ilyen, — még ha öröktől 
fogva léteznék is, akkor is ilyen volna: tehát végok nem lehet. 

Ezen érvelésnek ereje nem abban van, hogy nincsenek vég¬ 
telen sorok visszafelé, — korántsem; ez az érvelés egy¬ 
szerűen szemügyre veszi az anyagot, mely a mechanikus ok¬ 
ság elve alatt áll,- s ezen elvnél fogva mondja rá, hogy kell 
egy nem-anyagnaK lenni, mely maga nem változtattatik meg 
ismét mástól, kell egy független lénynek lenni. Ez az Isten. 

4* 

Épen úgy a másik érv mondja : kell egy lénynek lenni, 
mely maga oka minden különbségi meghatározásnak s mely 
nem határoztatik meg mástól, kell egy szükséges, okát magában 
bíró lénynek lenni. 

Mindkét érv deduktív s nem induktív; nem induktív 
azért, mert nem azáltal jutottunk el ahhoz az első okhoz, 
hogy végig mentünk a tényezők sorain, míg végre megáll¬ 
tunk az elsőnél, az ősoknál; hanem deduktív, vagyis logikus 
okoskodás által értünk el az ősokhoz ; a) a folyton s lénye¬ 
génél fogva külbehatás alatt változó anyagnak kerestünk okot, 
— b) az esetékesen meghatározott s korlátolt dolgoknak kerestünk 
okot, sa ratio sufficiens elvénél fogva jutottunk a változatlan 
s önmaga által meghatározott ősokhoz. 

Eddig ilyen ősokot ismerünk s mást nem, hogy aztán 
ez az ősok egy, hogy végtelen, hogy szellemi s eo ipso szabad, 
ezt nem vesszük directe a kozmológikus érvből, hanem az 
általa nyújtott eredmény alapján lehozzuk. 

Ugyanezen eredményre jutunk, ha a világnak térben 
és időben való végességéből kiindulunk, vagy máskép ala¬ 
kított metafizikus okoskodások által is emelkedünk az első, 
anyagtalan okhoz, melyek azonban mind többé-kevésbbé 
az említett kozmológikus tényeken és érveken alapulnak, 
így például senki sem kételkedik a következő metafizikus 
okoskodáson : 

Ha vannak dolgok, melyek más által lettek, kell egy 
oly lénynek lenni, mely nem lett mástól, hanem magában 
bírja okát. Ez világos ; nem lehet minden mástól; — mert 
ha mindenről van szó, akkor azon a «mindenen» kívül nincs 
semmi, pedig mi a «mindenen» kívül «mást» is emlegetünk. 
Ez a kifejezés: <<minden mástól van» contradictio in terminis. 
Kell tehát oly lénynek lenni, mely nincs mástól, ha egy¬ 
általában van valami. A világ léte eo ipso egy szükséges 
létet egy ens a se •— létet hirdet. Mert ha van valami, nem 
lehet mind mástól. Azért mondják a pantheisták : a világ 
maga ez a szükséges lét; mi pedig mondjuk : a világ utal 
egy szükséges létre, mert aj önmagán oly meghatározásokat 
hord, melyek nem szükségesek, korlátoltak, lehetségesek, 
esetlegesek; b) mert nem szellemi; c) a szellemivel egy 
állagot nem képezhet, mint ezt máshol kimutatjuk. 

Kant és követői a kozmológikus érvelés lehetőségét 
tagadják. Ezen híres tagadással szemben meg kell jegyez¬ 
nünk : 

1. Természetesen nagyon jogos kívánalom, hogy senki 

se mondjon bebizonyítottnak valamit, ami nem az, s hogy 
ne tulajdonítson nagyobb erőt az argumentumnak, mint 
milyennel bír: de viszont ne várjon egy érvtől mindent. — 
Keli-e, hogy a kozmológikus érv közvetlenül bizonyítsa, 
hogy az az ősök egy, hogy végtelen lökélyö, teremtő, hogy 
értelmes? Kell-e bizonyítania, hogy mindenható és végtelen 
bölcs? Szóval kell-e az Istent minden attribútuma szerint 
élénkbe állítania? S ha nem állítja, lehet-e mondani, hogy 
semmit se bizonyít? S miért kelljen egy érvben minden 
momentumnak bennfoglaltatni vagy legalább miért kelljen 
közvetlenül bennfoglaltatni? 

2. Tudni kell, hogy mikép bizonyít egy érv; ha ezt 
szem előtt nem tartjuk: akkor aztán nehézséget eleget talá¬ 
lunk. Miben rejlik az érv bizonyító ereje? Miből indul ki? 
Mire támaszkodik? 

Mindkét pont ellen hibázott Kant kritikája, s azért 
rosszul kritizált, és rosszul kritizálnak, kik a nagy mester 
szavaira esküdnek. 

1. Kant a kozmológikus érvek elégtelenségét abban leli, 
hogy az okság elvének erejében ki nem emelkedhetünk a tapasz¬ 
talati világból: tehát mindig csak anyagi okra akadunk; ha 
pedig ki is emelkednénk, akkor sem találnánk egy végtelen ösokot, 
mert a végesről végtelenre nem következtethetünk. 

Felelet: Élesebb összeütközést valóban képzelni sem 
lehet. Mindenesetre igaz, hogy ha az okság elve csak a tapasz¬ 
talat keretére terjed s azon túl nem tudni, támadhat-e valami 
a semmiből, s mozoghat-e az anyag mozgató erő nélkül: 
akkor következtetni az anyagi világon túlra nem lehet. De 
ha valaki okszerűséget nemcsak az agyvelő organizációjá¬ 
ból folyóTszükségnek nézi, hanem az objektív lét valóságos 
elvének ismeri: az ellenvetésben semmi érdemlegeset nem 
talál. Az anyagi hatók láncolatában nem találunk okra ; már 
pedig okkal kell bírniok : tehát a láncolaton kívül fekszik 
az ok. Már-most milyen lesz az az ősok? végtelen-e vagy 
véges, — azt nem azáltal hozzuk tisztába, hogy a végesből 
egyszerre a végtelenre következtetünk; hanem a véges dol¬ 
gokból egy szükséges lényre következtetünk : a szükséges 
pedig eo ipso végtelen (Lásd Nageli és Strauss D. ellenveté¬ 
seit 15 kk. 1.) 

2. Azonban, ha az ősok az oksági elv szerint függ össze az 
empirikus okok láncolatával: akkor az ősok is tartozik e láncba; 
ha pedig beletartozik: akkor maga is véges. 

Felelet: Ha beletartozik e láncba mint fizikai, empirikus 

ható, mely mozgattatik és azért mozgat: maga is véges 
lesz, — ezt megengedjük ; ha beletartozik e láncba mint 
metafizikai ható, mely mozgat s nem mozgattatik, mely más 
szóval magától való : maga is véges lesz, — ezt tagadjuk. 
Épen ez a főkövetelménye az oksági elvnek, hogy mivel a 
fizikai hatókban végokot nem találunk, kell metafizikait 
felvennünk, vagyis mivel a világ oksorai nem állnak meg 
magukban : kell a világon kívül fekvő okhoz folyamodni. 
De hogy lehet e sorokból kilépni? Az abszolút értékű oksági 
elv erejében. 

3. A kozmológikus érv az esetékes létről a szükséges létre 
következtet, — a föltélelesről a föltéilenre, pedig a valóságban 
csak esetékes és feltételes léttel találkozunk: tehát adott létről 
következtet nem adott létre. Szabad-e azt tenni? 

Felelet: A következtetésnek ép ez a természete, hogy 
«adottról) «ncm adottra » tér; mert ha a másik tény is adva 
van : akkor a következtetésnek eo ipso nincs helye. Ha a 
valóságban feltétlen léttel találkoznánk, nem kellene követ¬ 
keztetni. A kozmológikus érv a tapasztalati adatokból és az 
okság elvéből, tehát apriorisztikus elvből indul ki, épen 
azért a kozmológikus érv sem nem empirikus, sem nem aprio¬ 
risztikus kizárólag; hanem; az adatok tapasztalatiak s az 
elv analitikus. 

4. Mi az oksági elv erejében következtetünk egy ösokra, 
amelynek nincs oka másban: pedig ez épen az oksági elvvel 
ellenkezik. 

Felelet: Az oksági elv szerint mindennek okkal kell 
bírni; a szükséges őslénynek is van oka ; ez az ő szükséges 
lényege. Azért szükséges, mert magában bírja okát: azért 
esetleges valamennyi többi lény, mert nem bírja magában 
okát; de oka valamennyinek van. Mi csakis esetleges lénye¬ 
ket ismerünk, melyeknek másban van okuk; ugyanezen 
oksági elvnél fogva következtetünk arra, hogy van egy lény, 
mely magában bírja okát, vagyis amely szükséges. Tehát 
távol vagyunk az oksági elv megtagadásától, sőt ép ez az 
elv visz minket erre rá, hogy szükséges lényt ismerjünk fel. 

5. Honnan tudják, hogy az a szükséges lény az Isten? 
Onnan, mert magától van, s ami magától van, annak semmisem 
hiányozhalik. De ha ez igaz, hogy a szükséges lénynek semmije 
sem hiányzik, azt is lehetne mondani, hogy amiről gondoljuk, 
hogy semmije sem hiányzik, az eo ipso a valóságban létezik. 
Pedig akkor a fogalomból bebizonyíthatnók a lény létét. 

Felelet: A mi következtetésünk ez: a működésében s 

létében föltételes világ egy föltétien, szükséges ősokot kíván. 
Azután, hogy ez a szükséges ősok az Isten, azt így mutatjuk 
ki: ha az a föltétlen, szükséges ősok valóban létezik, akkor 
minden léttökéllyel kell bírnia, mert nincs semmi ok rá, 
hogy ne legyen benne minden tökély, s mert minek lényege 
a lét, abban minden lét megvan. Nem a szükséges őslény 
fogalmából következtetünk annak reális létére; hanem a 
már reálisnak bebizonyított őslény jegyeiben föltaláljuk a vég¬ 
telen tökélyt s abban az észt, az akaratot, a szellemi létet. 

Az imént említett ellenvetés azt állítja, hogy mi a vég¬ 
telen lény fogalmából bizonyítjuk be annak reális létezéséi. 
Ezt az érvet ontológikus érvnek mondják, mely határozot¬ 
tan téves, mivel abból, hogy én a legfőbb lényt okvetlenül 
létezőnek s nem merő lehetségesnek gondolom (ha csak lehet¬ 
ségesnek gondolnám, nem volna a legfőbb), azt vonja le, 
hogy tehát annak a gondolt lénynek kell léteznie. — Igaz, 
hogy aki a legfőbb lényeget el akarja gondolni, annak a «léte- 
zést# is föl kell venni jegyei közé, vagyis gondolni kell azt is, 
hogy létezik ; s következőleg nem szabad a lényeg fogalmából 
hiányzani a «létezés» fogalmának; de fog-e azért létezni a 
valóságban? Összezavarják a «létezés elgondolását# a való¬ 
ságos létezéssel. 

Ezzel tisztáztuk a helytelen kritika által össze-vissza- 
kúszált kozmológikus érveket, melyek eredménye semmivel 
sem több, mint ez : az okság elvénél fogva kell az anyagon 
kívül fekvő ősokban megállapodni. 

Lesz-e végtelen, — lesz-e szellem ez az ősok? 

1. Végtelen lesz: a) mert, ami magától való, az eo ipso 
végtelen. Ha ugyanis lényege maga a szükségesség: ez a 
lényeg csak úgy érthető és lehetséges, ha minden tökéllyel 
bír. b) Végtelen lesz, mert véges annyiban volna, amennyi¬ 
ben esetékes meghatározások alá esnék; de ezek alá nem 
eshetik/í mert más lény kívüle nincs, amely meghatároz¬ 
hatná ; a lényeg pedig magamagát végesen meg nem hatá¬ 
rozhatja. Ha ugyanis véges meghatározások alá esik vala¬ 
mely lényeg, akkor sok más egylényegű vagy hasonló lényegű 
lény képzelhető, s egysem lesz már szükséges, s egynek sem 
lesz oka magamagában. Tehát, ami szükséges, az eo ipso 
végtelen, eo ipso egyetlen ; csak a végtelen lényeg szükséges, 
a többi mind csak esetleges. 

2. Szellem lesz: a) mert nem tudományos gondolat a 
szellem és anyag közé eső lényegről beszélni^ mely se nem 
anyag, se nem szellem; b) mert az esetékes meghatározások 

a számtalan lehetőségek közül szabadakaratra utalnak; 

c) mert az elemek, alakok s folyamatok különbözősége a 
teremtő gondolataiban bírja okát s nem vezethető vissza 
anyagi erők hatásaira ; az anyagi erők ugyanis csak mennyi¬ 
ségi különbségeket állítanak a világba és nem milyenségüket; 

d) a világrend, a törvényszerűség, a célszerűség, az egység 
nem egyéb mint az anyagi világba fektetett észszerűség. 
A természetben minden törvények alatt áll; a dolgok és tör¬ 
ténések a legnagyobb egységben teljesen megfelelnek logi¬ 
kánknak. Az anyag a törvényszerűség, az egység és a cél¬ 
szerűség formái alatt áll. Honnan ezek az észszerű formák? 
Az észből; az anyag teremtőjének szellemiségéből. 


V. A világ végessége térben és időben. 


Harmadik koz* 
mológllnu érv. 


KozmogÓDikoa 

spekuláció. 


A harmadik kozmológikus érvet ekkép alakíthatjuk: 
A mindenség térben és időben véges; kell tehát más valaminek 
lenni, ami végtelen a térben és időben: ez az Isten. Honnan ez 
a föld, a nap és csillagok? Felelet: az anyagból és erőből. 
S az anyag és az erő honnan? . . . Vagy azt mondják : igno- 
ramus et ignorabimus ; — vagy azt, hogy az anyag maga¬ 
magától való. Mi tartja a földet, a napot és csillagokat? 
A kölcsönös nehézkedés. S ezt mi tartja? Mi adja? Honnan 
lett? Felelet: az magától lett. 

Valaminek kell öröknek, kell végtelennek, kell szüksé¬ 
gesnek lenni; ezt még az is beismeri, akinek lelke odatapadt 
az empíria göröngyéhez, s szántszándékkal kiszorít minden 
nem empirikus gondolatot: mert ez a belátás, hogy vala¬ 
minek kell öröktől fogva létezni, oly meglepő és közvetlen, 
hogy ráerőszakolja magát az észre. 

Ennélfogva azt mondják, hogy a mindenség anyag és 
erő szerint végtelen úgy az időben, mint a térben, hogy nincs 
kezdete és nincs vége. A világ mostani alakulásainak, pél¬ 
dául a most fönnálló naprendszereknek van kezdetük; ezek 
lettek az ősködből, de az ősköd az mindig volt; előbb más 
naprendszereket képezett, ezek előtt ismét másokat in infi¬ 
nitum : s épígy eltűnik majd a mi naprendszerünk s kelet¬ 
kezik belőle új ; ez is megöregszik s feloszlik, előáll belőle 
ismét egy új, sígy megy ez a bomlás és alakulás a végtelenbe. 

A világ keletkezésének ezen előadásában összezavarták' 
a természettudományt a spekulációval. Hogy a most fönn¬ 
álló világot visszavezethetjük az ősködre, arról a kozmogó- 
nia, geológia, asztronómia és fizika szolgálnak felvilágosítás- 

sál; de az ősködnél tovább a természettudomány nem jut; 
hogy az ősköd honnan lett, vájjon mindig volt-e vagy más 
elbomlott világból származott-e, arról nincs természettudo¬ 
mány. A világköd hipothézise a hipothézisek sorában elő¬ 
kelő helyet foglal el, s nem tagadhatni, hogy mindinkább 
közeledik a tudományos bizonyossághoz. 

E hipothézis szerint azt gondoljuk, hogy naprendsze¬ 
rünk anyaga — a levegő, víz, fák, állatok, kövek, minden, 
ami testi — a legfinomabb porrá vagy köddé volt oszolva 
s oly gömböt képezett, milyet például a Neptunnak a naptól 
való távolságával, mint sugárral, lehetne minden irányban 
leírni. Ez a távolság 621,234.000 földrajzi mérföld. E por¬ 
nak finomsága oly nagy, hogy egy köbmérföldre valamivel 
több mint egy gramm jutna. Tegyük föl tehát, hogy ez a 
kozmikus köd valóban létezett; most azután kellett bele 
mozgás; a köd és a mozgás elvégzi a többit: a kozmogó- 
niát. Ez még mind természettudomány. De honnan a moz¬ 
gás és honnan a köd? Erről a természettudomány hallgat, s 
jól teszi, mert nem tartozik hozzá. A természettudós lehet 
filozófus is, de a természettudomány nem lehet filozófia is. 

A természettudomány és a filozófia ezen megkülönbözteté¬ 
sét különösen szükséges öntudatunkra hozni. Ezek előre¬ 
bocsátása után a «végtelen anyag és erő» ellen következőkép 
érvelünk : 

A) természettudományos alapon ; 

B) bölcseleti alapon. 

A) Természettudományos alapon 1. az általános indukció Az indukció 
erejében. A természettudomány az érzékelhető, anyagi vi- teS>‘ayIgői. 
1 ággal foglalkozik; épen azért végtelen és örök létről sem¬ 
mit sem tudhat. Minden, ami empirikus, szükségképen vé¬ 
ges, nem végtelen; ideiglenes és nem örök. Végtelen anyag, 
örök anyag elfogadására nem nyújt az empíria segédkezet, 
hanem ellentmond minden ily kisérletnek, amennyiben az 
empíriában nincs semmi, ami nincs térben és időben, vége¬ 
sen. A véges és ideiglenes anyag, ez tehát természettudo¬ 
mányos tény. Aki örök, végtelen anyagot emleget, az nem 
áll empirikus alapon ; aki véges és ideiglenes anyagból ki¬ 
indul, az empirikus alapon áll. 

Ugyanezt kell mondanunk az anyag állítólag örök és 
végtelen erőiről. A természettudomány nem ismer végtelen 
erőket; mindig csak mérhető, tehát véges adatokkal bajló¬ 
dik. Bárhol veszünk fel valamiféle mozgást, az mindig egy 
természeti tény. Mint természeti tény eo ipso véges és nem 

végtelen. Végtelen mozgás ellenkezik minden empíriával. 
Aki tehát végtelen mozgást vesz föl, az nem áll empirikus alapon. 

Tehát az empíria nem ad semmit, ami anyagi s a mel¬ 
lett végtelen és örök legyen. De nemcsak, hogy a termé¬ 
szettudomány más anyagot, mint végest nem ismer ; de nem 
is mutathat föl rajta semmit, ■— akár sajátságot, akár lényeges 
jelleget, mi örökkévalóságát és végtelenségét bizonyítja? 

Nem. Minden ismeretünk az anyagot oly darabos, tö¬ 
kéletlen, esetleges valaminek tünteti föl, hogy gondolatban 
sem vehetjük le alacsonyságáról azt a két békét, melyek 
közül az egyik a véges térhez, a másik a véges időhöz köti. 
Lássuk csak. Az anyagról csak annyit tudunk, amennyit 
erőiből megismerünk; ha az erőktől eltekintünk : akkor az 
anyagról fogalmunk sincs. Mit értünk pedig ezekből az erők¬ 
ből? Mennyit a legfontosabbakból? Semmit. Mit tudunk a 
nehézkedésről és ruganyosságról, mit a parányok taszítása- 
és vonzásáról, mit tudunk a delej ességről és villamosságról? 
Semmi lényegben és főben járót; mérünk, fontolgatunk, 
számlálunk, — de hogy mi az, amit mérünk és mérlege¬ 
lünk?, — arról a legtudósabb professzor sem adhat fölvilágosí- 
tást, mert maga sem tud semmit. Hogy ezek az erők hogy 
vannak az anyagban, arról szintén nincs fogalmunk; tő¬ 
lünk ugyan máskép is lehetne. Nincs tehát semmi, amiből 
következnék, hogy a dolognak valóban így kell lennie ; nincs 
semmi, ami az anyagot öröknek, létét szükségesnek bizo¬ 
nyítaná. 

De persze valaminek kell ősoknak lenni, tehát.... 
tehát? más nem lehet ősok, mint épen az anyag. S miért 
nem lehetne egy személyes, végtelen és örök lény az anyag¬ 
nak ősoka? Mert ez a hithez tartozik s nem a tudomány¬ 
hoz. Ezek azután a tudományos frázisok 1 A tudományhoz 
mindaz tartozik, ami természetes, észbeli elvekből kiindul. 
Minden, észszerű elvekből és tapasztalati tényekből vont 
következtetés tudományos, akár Istenre, akár anyagra vo¬ 
natkozzék. Ki mondhatja azt, hogy csak az észszerű, ami 
az anyag keretén belül marad, mintha az ész és anyag egy¬ 
másnak teljesen megfelelnének s nem volna észszerűség 
az anyag terjedelmén túl? Tessék ezt bebizonyítani, hogy 
észszerű és anyagi, anyag és valóság teljesen födi egymást; 
— s következőleg, hogy nem lehet valami észszerű és való 
igaz, ami nem anyagi! S mégis a modern tudomány egy része 
önként nyújtja nyakát ez oktalan dogmának jármába s el 
akarja hitetni a világgal, hogy a dogmától felszabadítja az észt. 

Ezen dogmatizmus sötétségében a következőképen okos¬ 
kodnak : a ködben, már t.. i. abban az ősködben nincs kutató 
eszünknek végleges maradása, mert valaminek kell végte¬ 
lennek és öröknek lenni; azt kell tehát mondanunk, hogy 
az ősköd, hogy az az anyag örök és végtelen s magában 
bírja okát. Nem tudjuk fölfogni, nem értjük, de így kell neki 
lenni, mert más lehetőség nincs* 

Mi pedig így okoskodunk : valaminek kell szükségké¬ 
pen végtelennek lenni; már pedig az ősanyag nem végtelen 
és nem örök : tehát más, nem anyagi ősok létezik, amely 
végtelen és örök. 

Hogy az anyag nem végtelen és örök, azt eddig általá¬ 
nos indukció révén hoztuk le: vegyünk most más érvet. 

2. A fizika minden ága a mechanikára támaszkodik. 
A mechanikának alapelve pedig ez : nyugvó test nem jön moz¬ 
gásba magamagától, — mozgó test nem változtatja meg 
mozgási állapotát magamagától. Nevezzék ezt az elvet rest¬ 
ségnek, tehetetlenségnek, erőmegmaradásnak vagy bármi¬ 
nek : a név alatt rejlik valóságban az anyagi lét fő- és alap¬ 
törvénye. Már most azt kérdezem : minő állapotban volt 
öröktől fogva az az ősköd? Mozgásban vagy nyugalomban? 
Ha nyugalomban volt: akkor sohasem mozdult meg, — ezt 
mondja a mechanika. Nincs az a lehetőség, amelybe bele¬ 
köthetnének, hogy az öröktől fogva nyugvó anyag valami¬ 
kor mozgásba jönne. Mert az anyag és a mozgás két kü¬ 
lönálló valóság ; az anyag közönyös mozgás és nyugvás iránt; 
bontsd fel, elemezd fogalmát, lényegét, nem találsz pontot 
kiterjedésében és pillanatot létében, melyből lehozhatnád a 
mozgás okát. Ha tehát öröktől fogva nem volt mozgásban : 
örökkön-örökké nem mozdul meg. Csak valamit lehet itt 
kockáztatni: vagy azt, hogy mondjuk: megmozdult egykor, 
mert akart, — vagy pedig azt, hogy «e véghetetlen nagy köd¬ 
golyó . . . már mily erőnél vagy tényezőnél fogva, nem tudjuk, 
tengelye körül mozgottá (Bpesti Szemle 1890. 328 1.). 

Ez valóban remek eljárás : tehát az ősköd már mily 
erőnél fogva, nem tudjuk, tengelye körül mozgott. így min¬ 
den nehézséget el lehet kerülni, csak ott kell kezdeni a ma¬ 
gyarázatot, ahol a nehézségen már túlvagyunk. Az ősköd 

* «Was von naturwissenschaftUcher Seite gégén eine solche 
Unendlichkeit dér Welt. . . vorgebracht werden mag, dagegen ver- 
wahrt sich die Philosophie.» Reuschle, Philosophie und Naturwissen- 
schaft. Bonn 1874 104. lap. Tehát ez a filozóíia harci lábon áll a ter¬ 
mészettudománnyal I Fontos nyilatkozat. 

mozgott! De mozgott-e mindig?, — erről van szó, mert hogy 
a ködgolyó mozgott valamikor a fejlődés elején, s anyaga 
mozog most is, azt jól tudjuk. Ha előbb nem mozgott, hon¬ 
nan a mozgás? Bizonyára nem az anyagból, azt a monizmus 
is vallja Dubois Reymonddal élén : tehát kívülről jött bele 
a mozgás, vagyis az Istentől. 

De talán öröktől fogva mozgásban volt? Mindig új meg 
új világokat támasztott? Talán pihent a mindenség egyik 
részében, mint ahogy pihen most a mi holdunkban, hol 
nincs nesz, nincs folyás, nincs növekvés, nincs meleg, — 
nincs semminemű élet ; s a mindenség másik részében ébre¬ 
dezett, mint ahogy ébredezik a távoli naprendszerek köd¬ 
foltjaiban ; máshol ismét fejlődött, mint ahogy fejlődik most 
Jupiter bolygón ; néhol meg az a mozgás épen befejezte 
pályáját, mint történik azon testeken, melyek a napba s 
más csillagokba esnek s újra párává, köddé válnak; s így új 
meg új változatokban s alakulásokban űzte játékát? 

Akárhogy csűrj ük-csavarjuk, örök mozgás merő lehe¬ 
tetlenség : 

a) Visszafelé haladva a mai naptól, a csillagok állásá¬ 
tól, a világ energiájának mai állapotától szükségképen kell 
elérkeznünk a mozgás kezdetéhez; mert ha nem érkeznénk 
el innen a kezdethez, azon föltevésben t. i., hogy a mozgás 
örök : épúgy nem érkeznénk az örök mozgástól a mai nap¬ 
hoz, s épúgy nem adhatnánk hozzá az örök mozgáshoz folyton 
új meg új mozgásokat és átmeneteket; már pedig tény az, 
hogy a mai naphoz ért a mindenség: következőleg van is 
mindennek abszolút kezdete. 

b) De azután meg, ha örök is az a mozgás, mi az örök 
mozgás oka? honnan van? az anyagból-e? Nem, mert ez kö¬ 
zönyös a mozgás iránt. Vagy a mozgás és anyag két külön¬ 
álló, egymás mellett fekvő végtelenség ; dehát ez sem lehet, 
mert a mozgás nem önálló lény, hanem az anyag esetéke. 
Mivel tehát sem önmagában nem áll fönn, sem az anyagból 
nem való, — s hozzá még magán viseli a mennyiség és milyen¬ 
ség minden meghatározásait: következik, hogy sem végtelen, 
sem örök, s így másban bírja magyarázatát. 

c) E változatok és alakulások közt elérkezett úgy-e a 
jelen pillanat, mikor az őserő épen a jelen alakulásokban 
van lefoglalva? De ha a mozgó őserőnek rendelkezésére, állt 
az örökkévalóság, hiszen akkor mindent, amit mozgásával 
elérhetett volna, öröktől fogva el kellett volna érnie I Mert 
mi a mozgás más, mint átmenet egyik állapotból a má- 

síkba? De ha ezen átmeneteknek az örökkévalóság áll ren¬ 
delkezésükre, legyen számuk bármily nagy, már öröktől 
fogva véget értek volna, és pedig nemcsak ezek, melyek 
eddig lefolytak, hanem minden mozgás, kombináció, alaku¬ 
lás, amely történni fog s amely történhetik, véget ért volna, 
még akkor is, ha milliárd évnyi szünetet vetünk minden csepp 
mozgás közé. Mert az örökkévalóságban bennvan minden 
idő; a uminden idő» alatt pedig a mozgás, mely az időben 
van, mindent megtett volna, amit egyáltalában tehet. 

Naville «La physique modernes művében így fejti ki ezt 
az érvet: Ha az anyag s a mozgás örök, akkor bárhol veszünk 
is fel a múltban egy időpontot, melytől fogva számítani 
akarunk, azon időpont mögött máris egy örökkévalóság 
fekszik. Következőleg a világ már azon tőlünk kontemplált 
időpontban elérte volna azt az állapotot, melyet most bír, 
sőt elért volna minden állapotot, melyet a jövőben elérni 
fog; mert minden időpontban örök ideje lett volna a jelen 
állapot elérésére. Már pedig a világ akkor, midőn Thales 
585-ben Kr. előtt egy napfogyatkozást előre kiszámitott, 
nem volt azon állapotban, melyben az 1888. jan. 28/29-diki 
teljes holdfogyatkozáskor létezett. Ha örök mozgást tétele¬ 
zünk föl, akkor nem lehet sehol egy időpontot fölvenni, 
melytől előre vagy hátra számítani lehessen; mert azon 
időpont előtt örök idő fekszik, azalatt pedig a mozgás min¬ 
den megtehetőt szükségképen megtett volna. 

3. A mozgás egy elvont szó; vegyünk föl a mozgás 
helyett konkrét állapotokat és erőket, s nézzük, létezhet¬ 
nek-e örök anyagi erők. A munka és a hő a fizikának alap- 
jelenségei. Az ősköd mozgása munkát végez, mely mint hő 
jelentkezik. Ez a hő szükségképen kisugárzik a világűrbe, s 
csak egy része marad meg az ősködben ; ennek ismét csak 
egy része marad az izzó világtestekben ; az izzó világtestek 
ismét csak hűlnek, vagyis kisugároztatják melegüket; a már 
megkérgesedett bolygók és holdak is folyton vesztik mele¬ 
güket. Végre elvész minden meleg, vagyis megszűnik min¬ 
den mozgás, kivéve a világtesteknek forgó és haladó moz¬ 
gását a világűrben. Ez a kisugárzott hő nem változik át 
újra munkává ; mert a világűrnek képzeletet meghaladó hi¬ 
degében nagyon alacsony fokra száll, ily állapotban pedig 
sem munkát nem produkálhat, sem pedig magasabb hőfokra 
vissza nem hozható. A hő tehát folyton kisugárzik és ezáltal 
hasznavehetetlen lesz, vagyis folyton-folyvást vész a kisu¬ 
gárzás által a mindenség munkaereje. 


Navlle érve¬ 
lése az Örök 
mozgás ellen. 


Az erők át¬ 
változása bővé 
bizonyítja az 
Örök mozgás 
lehetetlen¬ 
ségét. 

Mi volna pedig a mindenségbol, ha az anyag és az erő 
örök? Minden erő, minden mozgás átváltozott volna már 
hővé; a hő kisugárzott volna, s minden erő egyensúlyba 
helyezkedett volna; az pedig nem így van, mindenki látja. 
A Duna azért folyik még, mert nem folyik öröktől fogva ; 
azért virradtunk a mai napra, mert nincsenek végtelen 
számú napok mögöttünk; ha öröktől fogva mozgott volna 
az anyag, akkor örök jég és örök sötétség borítaná a min- 
denséget. 

E végzetes következtetés elkerülésére az örök anyag 
hívei meg akarják ifjítani a vénülő világokat, meg akarják újí¬ 
tani a mozgást; de mivel mozgást nem teremthetnek, azon 
törik fejüket, hogy szállhatna vissza a kisugárzott hő a ki¬ 
hűlt világtestekbe? 

(lDe hogy újul meg újból és újból az erő, hogy kerül 
tani? vissza a vesztett meleg a kihűlt anyagba, a kihűlt világ- 
testekbe?# 

«Mondva volt, hogy a kiszórt világtestek folytatják azon 
irányban és azon sebességgel körút jókat a véghetetlen min- 
denségben, mellyel azok a főnaptól kiszórattak; de mint¬ 
hogy kiindulási pontjuk oly irányt vett, hogy útjoknak 
vissza kellett vezetni oda, ahonnan kiindultak, a részben már 
kihűlt napok mindinkább közelednek a főnaphoz. Minél kö¬ 
zelebb jönnek, annál inkább nő sebességük, és pedig annál 
nagyobb mértékben, minél nagyobb a különbség nagyságra 
nézve e főnap és a visszatérő napok között, míg végre iszo¬ 
nyú sebességgel beleesnek a főnapba, hol mozgásukban rög¬ 
tön megakasztatván, a fehér izzásig hevülnek, visszaadván 
a főnapnak a hő azon részét, melyet kiszórásuk alkalmával 
tőle elvittek# (Budapesti Szemle 1889. 324 1.). 

Ez a világok örök körjárata. Mit kellett volna bebizo¬ 
nyítani? Azt, hogy a kisugárzott meleg a világűrből vissza¬ 
vezethető a főnapba, vagyis az anyagba. S e helyett mit 
bizonyítottak be? Hogy a csillagok beleeshetnek a főnapba 
s ott a térben való mozgásuk hővé változik. És a kisugár¬ 
zott hő hol marad? Ez nyilván vissza nem tér. Mit bizo¬ 
nyítanak be tehát de facto? Azt, hogy egy ideig foltozni 
lehet a világot; de bebizonyítják-e azt is, hogy meg lehet 
újítani? Megújítani csak akkor lehetne, ha azt a kisugár¬ 
zott hőt mind visszavezethetnék; míg ezt nem teszik, 
addig semmire sem mennek. Még ha föl is tesszük, hogy 
a csillagok összeütközése által lehetne egy főnapot eredeti 
hőfokára visszaemelni; ezt is csak más testek rovására le- 

hetne megtenni; mert mindig igaz marad, hogy az anyagból 
kiszabadult bizonyos hő, mely mint erő nem veszett el, de 
az anyagot nem mozgathatja. Ha pedig millió év alatt csak 
egy hőfokkal is vész az anyag mozgcása : akkor a világ örökké¬ 
valóságának vége. 

De különben is ebben a világmegújítási tervben hem¬ 
zseg a fizikailag helytelen állítás és az okadatolatlan föltevés, 
úgyhogy méltán mondhatni: ez nem fizika, hanem tűnő¬ 
dés. Nem fizika ; mert a) föltételezik, hogy a csillagok moz¬ 
gása szükségkép olyan, hogy vissza kell térniök a főnapba ; ez 
nem természettudományos állítás; ezt csak kívánják, hogy úgy 
legyen. A mechanika törvényei szerint a világtesteknek ki kell 
hülniök smegszűnik rajtuk mindenmozgás: világtetemekké vál¬ 
nak ; de miután ily gyászos sorsra jutottak, fogják-e folytatni a 
dupla mozgást: tengelyük körül és a térben haladó mozgásukat, 
azt senki se tudja. A tudomány arról mélyen hallgat. Hi¬ 
szen idővel megszűnhetik a gravitáció is; ha például a gra¬ 
vitáció az étherparányok lökésén alapul, akkor el kellene 
jönni az időnek, amikor a parányok a világűrben szétszó¬ 
ródnak, s akkor aztán a világtestek is a röperő irányában 
mehetnének a végtelenbe. Honnan szedik tehát a világ¬ 
megújulás gondolatait? Nem a tudományból, b) Az égi tes¬ 
tek összeütközése sohasem képes a kezdetleges hőt vissza¬ 
adni ; ez mathematice bizonyos lény (Braunnál: Über Kos- 
mogonie etc. Münster, 1889. 241 lap.). Ha az ég valamennyi 
csillaga, — ha mind a húszmillió egymásba ütköznék: 
még akkor sem állna elő a tüzesedés és párolgás következ¬ 
tében egy oly ködgomoly, mely azt a tért elfoglalná, mely¬ 
ből eredetileg a nap egymaga szedte össze anyagát, c) Ha 
elő is állna újra egy oly ködgomoly, milyenből a világ lett, az¬ 
által nem a kisugárzott hő térne vissza, hanem más mozgás, 
más munka változnék át hővé. A kisugárzott hő sohasem 
tér vissza ; az összeütközés által is nem a kisugárzott hő 
térne meg, hanem az összeütköző csillagok sebessége és 
tömege létesítené azt a munkát, mely által a napban a hő¬ 
fok emelkednék. S meddig lehet így ezt a hőt emelni? 
míg van csillag, mely belehulljon. Azalatt pedig folyton su¬ 
gárzik a hő, vagyis folyton egyensúlyba helyezkedik s el- 
oszlik a világűr mélységesen alacsony hőmérsékletében. 
d) Ez a világmegújítási terv föltételezi, hogy van a ter¬ 
mészetben oly körjárat, melyben az erő csonkítatlanul 
szállhat vissza oda, ahonnan kiindult. Már most azt kér¬ 
dezem : természettudományos fogalom-e ez? A természet- 

ben van körjárat, de az mind csak relatív kör járat, ab¬ 
szolút körjárat, milyen itt kell, olyan sehol sincs. Milye¬ 
nek a természet kórjára!ai? Látjuk, hogy a víz a ten¬ 
gerből páraalakban fölszáll, a felhők szárnyain mindenfelé 
vitetik, leesik eső alakjában, termékenyít, szivárog, folyók¬ 
ban egyesül, lefolyik a tengerbe s onnan újra kezdi forgá¬ 
sát. A víz, mely a malmot hajtja, lefolyik, — felhőbe száll, 
újra a magaslatokra kerül s ismét a malmot hajtja A hő 
beleveszi magát a növénybe, ott közreműködik a levegő 
szénsavának kiválasztásában, mint energia bele van fek¬ 
tetve a növény alkatrészeit képező kombinációkba, — a 
növényt megeszi az állat, az állati szervezetben «elégnek» 
a növény tápláló részei, az energia ismét mint hő nyilvá¬ 
nul. íme a természet körjáratai. De miféle körjárat ez? Tán 
bizony úgy történik, hogy mindig ugyanaz az erő jár ott 
körbe? ugyanaz a nap melege, mely a vizet a tengerből a 
felhőkbe emelte, emeli-e újra megint, miután a folyók ágyá¬ 
ban a tengerbe visszatért? Bizony nem, hanem a napnak 
újonnan kisugárzott melege fogja most a munkát végezni. 
Tehát a víz körben jár, de folyton új meg új erőt kell a 
napnak kisugároznia ; ha nem áradna a napból folyton új 
meg új erő, új meg új hő, bizony csakhamar megszűnnék 
minden körjárat. Meddig folytatódhatik tehát ez a körjárat? 
Addig, míg a nap melege tart. S mi lett az előbbi hővel, 
az előbbi hajtó, emelő erővel? Elveszett? Nem, az erő nem 
vész el, de nem használható, eloszlik, egyensúlyba helyez¬ 
kedik : in spécié a hő világűrbe való kisugárzás által foly¬ 
ton alacsonyabb fokra száll, s nem emelhető fel eo ipso 
magasabbra. Nem lehet az alacsonyfokú hőt munkává át¬ 
változtatni, s így reánk nézve és a mozgásra nézve elveszett. 

A tapasztalati világban tehát abszolút körjárat nincs, 
minden körjárat a nap kontójára történik s addig tart, míg 
a nap bírja, ami hála Istennek, még millió évekig tarthat. 

Ezek után méltán mondhatjuk: ha ez a kisugárzás 
öröktől fogva tartott volna, — pedig azon föltevésben, hogy 
az anyag örök, valóban tartott volna, — mi maradt volna meg 
a mozgásból a mindenség anyagában, dacára a főnapok, 
napok, csillagok és holdak összeütközésének? Semmi. De 
maradt ránk valami: tehát a mozgás s az anyag nem örök. 
újulííHr! 4. Gyönge reflexió is halomra dönti a világmegújulás 
K &»a körforgását. A föltevés szerint a mindenség világai körben 
váltakoznak. Járásukat szemeink elé állítja a körvonal. Miután 
a körforgás örök, a körvonal is zárt; a kör tehát teljes. A kör- 

ben nincs kezdet és vég: meg van tehát fejtve az örök vilá¬ 
gok problémája. 

Méltán csodálkozunk ily abszurd ötleteken ! 

Nézzünk szemébe először ez állítás logikájának ; aztán 
majd az okság törvényének nevében mondjuk el róla, hogy 
mily tárgyilagos és alapos. 

Egy körnek, mikor már kész, a vonal irányában való¬ 
ban nincs kezdete s nincs vége; de leírtak-e már egy kört, 
melyet valahol meg nem kezdettek s eo ipso be nem fejez¬ 
tek volna? S minő kör az, mit a világmindenség forgása 
leír? Egy kész, teljes kör vagy egy nyilt, folyton ké¬ 
szülő kör? Hiszen szerintük mai világunk összeesik s ismét 
köddé bomlik s újra világ készül belőle; a kör tehát nem 
teljes ; ha pedig nem teljes: akkor még az az elvont vonal 
sem segít rajtuk. 

Ennyit a körfogás logikájáról. — Vegyük most az ál¬ 
lítást az okság szempontjából. Ha a körnek egyes pontjai 
alatt az egymásból eredő világokat értjük, mindenegyes 
világ okát képezi a következő világnak ; a világ jelen álla¬ 
pota ugyanis okát bírja az ősköd előtti világban ; ez az ős¬ 
köd előtti világ ismét egy más előtte valóban s így sine fine. 
S előre haladva a mi jelen világunkból, majd ha megöreg¬ 
szik s bomlásában ismét ősköddé válik, ered egy másik 
világ, ebből megint egy más harmadik s így tovább. Ne¬ 
vezzük a mi világunkat a kör x pontjának, az ösköd előtti 
világot y-nak, az utánunk következő világot z-nek. Mi kö¬ 
vetkezik már most ebből? Az, hogy valami akkor hat, mi¬ 
kor még nincs I Ezt nem is nehéz bebizonyítani. Az a moz¬ 
gás, az az erőkészlet, mely a mi világunkat alkotja, vagyis 
mely az x pontban van, átadatik a minket követő világ¬ 
nak, vagyis a z pontnak; innen megy tovább ; de mivel 
körforgásról van szó, visszatér valamikor az x pontba az y 
ponton át, hogy ismét tovább folytassa körjáratát. így te¬ 
hát x hajtja z-t és z hajtja x-et. Vagyis a mostani világ 
képezi okát a következő világnak; de ez a következő 
világ, mely még nem létezik, máris okát képezi a most fönn¬ 
állónak. 

Erről mindenki meggyőződhetik, aki irónnal kört ír le 
s fixirozza az y, x, z pontokat; szem előtt tartva azt, hogy 
a körforgás örök, hogy tehát a kör mindig zárt; le van írva 
öröktől fogva, s nem most kezdi azt a világ leírni. 

B) Bölcseleti alapon a végtelen anyag lehetetlenségét jel- 
tünteti: 


Prohászka: Isten és a világ — Missziós levelek. 


5 

A végtelen 1. Az anyag föltételes és esetékes volta. Mindenki be- 

Tié^boí' látja, hogy a valóságos világon kívül lehetséges más anyag 
caeieti alapon. an y a g. Lehetne több ember, több állat, több nö¬ 

vény, mint amennyi van, — több faj, több nem. Hogy le¬ 
het végtelen az, melyhez folyton hozzáadunk — legalább 
gondolatban — végtelen sok lehetséges alakot és anyagot? 

Ugyan nem lehetne földünk egy fonttal nehezebb vagy 
mondjuk csak egy lattal, vagy egy grammal? Bizonyára 1 
Ezt a földet mi mérjük és mázsáljuk ; ugyanezt tesszük a 
nappal és bolygókkal. Mindent mérünk, mert mindezeknek 
véges a súlyuk és kiterjedésük. Hát van-e oly csillag, mely¬ 
nek nincs véges súlya és kiterjedése? Bizony olyan nincs. 
Minden csillagnak tehát megvan véges súlya és kiterjedése. 
De ha nincs oly anyag, melynek ne volna véges súlya, lesz 
talán az anyagnak mind összevéve végtelen súlya? 

2. A mozgás lehetetlensége a végtelen anyagban. Vég¬ 
telen anyagban nem indulhat meg semmi, mert nincs semmi 
tér; a végtelen anyagnak ugyanis mindent ki kellene töl¬ 
tenie. Az egész csak úgy nem mozoghat, például tengelye 
körül, mint az egésznek egy része; mert ha egyszerre is in¬ 
dulna meg: egyszerre mindenütt kellene térnek lenni. 

3. A végtelen szám metafizikai és algebrai lehetetlen¬ 
sége. A valóságos szám, a valóságos tömeg, a valóságos 
sokaság szükségképen olyan, hogy ahhoz mindig hozzá le¬ 
hessen adni; szükségképen olyan, hogy azt nagyobbnak és 
kisebbnek lehessen gondolni, s ami nem ilyen, az nem való¬ 
ság, hanem reánk nézve határozatlanság. Ha az anyag és a 
mozgás végtelen és örök : akkor kellene léteznie de facto 
egy végtelen számnak, vagyis olyannak, melyet ne lehessen 
kisebbnek vagy nagyobbnak gondolni; — de ez ellentmon¬ 
dás : tehát lehetetlenség, hogy az anyag, melyet mérni s a 
mozgás, melyet számlálni lehet, végtelen és örök legyen. 

A végtelen szám ellentmondását föltünteti az algebra is. 

A végtelen szám olyan, hogy ha az egységnél kezdjük 
s mindent, ami hozzá való, hozzáadtunk, ne lehessen 
hozzáadni semmi többet. A végtelen szám tehát ez lesz : 
1+2+3+ .... n, vagyis minden, ami oda tartozik, pél¬ 
dául minden anyag és minden mozgás, ami az ellentétes 
vélemény szerint végtelen számot ad. Már most a végtelen 
szám olyan, hogy ahhoz hozzáadni semmit sem lehet. Mit 
jelent ez? Azt, hogy az az utolsó pozició, az az «n» már magá¬ 
ban véve is végtelen, amit így jelzünk: oo. Hát hogyha 
most összeadjuk az egész sort, milyen szám fog akkor ki- 



KOZMOLÓGIKUS ÉRVEK 


67 


jönni? A végtelennél nagyobb. Ezt fogjuk nyerni 1+2+3+ 

. ... n (vagyis végtelen: oo) = oo; ami annyit jelent: 
oo > oo a végtelen szám olyan, hogy kisebb is, nagyobb 
is magamagánál. 

Ez a mathematikai alak lehetetlenséget jelent; jelenti 
a végtelen anyagnak önmagában való ellentmondását, s követ¬ 
kezőleg, hogy nincs, s hogy a valóságban nem is létezhetik 
semmi, ami anyagi s a mellett végtelen legyen ; ami mérhető, 
s aminek vége ne legyen ; ami számlálható s aminek végére 
ne lehessen jutni. A végtelen, örök anyag sehol sem léte¬ 
zik, csak a tévelygő észben, — valóságban egy «non ens», 
semmi. 

4. Hogy a mindenség magamagától örök és végtelen nem 
lehet, kitűnik az anyag és a mozgás egymáshoz való viszo¬ 
nyából. Ez a viszony magán hordozza az esetékesség min¬ 
den jellegét. Az anyag közömbös a) aziránt, hogy mozog¬ 
jon-e vagy nem, b) hogy hol mozogjon, c) hogy mily sebes¬ 
séggel és irányban mozogjon ; pedig nincs mozgás, mely 
mindezen tekintetek alatt ne volna meghatározva. Honnan 
tehát ez a meghatározás? Bizonyára nem az anyag lénye¬ 
géből ; ezt a kifogást a mechanika tagadja, épen azért az 
anyag közömbös a mozgás iránt; tehát a meghatározás csak 
külről jöhet. Az a külső tényező kiválaszt egy konkrét moz¬ 
gást a millió lehetőségből s ezt megvalósítja. 

VI. A világmegifjítók más ellenvetései. 

1. Azt lehetne még mondani, hogy talán az anyag álta¬ 
lános vonzóereje indítja meg a többi mozgást és történést. 
Gondolhatjuk ugyanis, hogy a vonzóerő az anyag lényegé¬ 
hez tartozik, s következőleg az anyag lényegével meg volna 
adva a mozgás is. 

Felelet: Hiába beszélünk vonzóerőről , mikor nem tud- E i ég . e »vonzó- 
juk, hogy mi az a vonzóerő. Lehetséges, hogy a vonzóerőéit 
is mozgás, a mozgásnak módozata, amint azt az új fizika 
emlegeti; ez esetben nem magyarázná a mozgást. De ha a 
vonzóerő nem is volna merő mozgási módozat, akkor sem 
nélkülözhetnők a külső okból leszármaztatandó meghatáro¬ 
zásokat. Akkor is meg kell határozni a tömeget, — a tömeg 
elhelyezését a térben, hiszen ezek nélkül nincs mozgás, 
különösen pedig nincs vonzás. A vonzás csak akkor indíthat 
meg tömegeket, ha ezek nem helyezkedtek egyensúlyba, 
ehát ha kellőleg el vannak osztva a térben. S ha még azt is 

5* 

megengednék, hogy a tömegek természete magával hozza 
az egyensúly folytonos megzavarodását, de ini adja okát 
annak, hogy a föld és naprendszer a világtér ezen darabján 
forog és mozog, hiszen lehetne ott is, ahol az Orion ragyog? 
Honnan ez az elosztás a tömeget és tért tekintve? Honnan 
az elosztás az erőt tekintve? Mert hiszen a nap- és csillag- 
rendszerek ereje minden bizonnyal véges, — a mi földünk 
erői kétségkívül végesek, a tömeg véges, a sebessége véges. 
Mikép lehessen ezekből végtelenséget lehozni akár a térben, 
akár az időben? 

De a fizikai törvények szerint ránk hárulandó mozgás- 
és életvég ellen szabadkozik az észszerűség ! 
a víiAghajÁi A logika is meg az ész homályos ösztöne is folyton keres 
vegtelenseget; nem tud mit csinálni a veges világgal, — ha 
nincs Istene. Minek kóvályogjanak az űrben a kihűlt világ¬ 
testek : a megdermedt föld, a kialudt csillagok, az elsöté¬ 
tedett napok? Minek s meddig? Pedig ezzel a véges tömeg¬ 
gel, véges erővel más kilátásuk nincs, mint az, hogy minden 
melegük kisugárzik, munkára hasznavehetetlenné válik, 
hogy minden mozgásuk elakad : — mindez megtörténik a 
hőnek mechanikai elmélete szerint, melynek Clausius tudo¬ 
mányos alakot s mathematikai kifejezést adott. 

«Végezni, buta szó !» — kiálta fel egykor Goethe. «Miért 
végezni? Vég és semmi, az mindegy.# Lám, ez is a közész 
elementáris posztulátuma 1 Mit csinálnak tehát a hő mecha¬ 
nikai elméletével? Hová futamodnak az ijesztő végenyészet 
elől, mely a mindenségben sötét temetőt mutat: kihűlt s 
kihalt világtestek forgását hideg, néma sötétségben? 

Némelyek végtelen sok világtestet vesznek fel s azt 
mondják, hogy míg az egyiken kihal az élet és a mozgás, a 
másikon javában folyik, a harmadikon kezdődik s így a 
mindenségben a fejlődés sohasem vesz ki, hanem vég nélkül 
vándorol csillagról-csillagra, rendszerről-rendszerre. Mások 
tagadják a mechanikai hőelmélet formuláinak általános, az 
empírián túlterjedő érvényét. Halljuk ez irányok képviselőit. 

Flammarion 2. Flammarion, a mindenség örök életének «költője» 
<,tlet0, ezeket írja (Uranie. Paris, 1889. 34. I.): «A mindenség vég¬ 
telen sok, különálló világokból áll, melyeket a semmiség 
örvényei választanak el egymástól)). 

((Végtelen sok? Hogy lehetséges a végtelen szám?# 

«Ime egy számtani nehézség? Bizonyára nincs oly szám, 
melyet ha még oly nagy is, végtelennek mondhatnánk, mert 
lélekben növelhetjük ezt a számot, folyton hozzáadhatjuk 

az egységet, szorozhatjuk kettővel, hárommal, százzal. Azon¬ 
ban gondold meg, hogy a jelen perc csak nyílás, melyen át 
a jövő a múltba árad. Az örökkévalóságnak nincs határa, s 
bizonyára a mindenségek számának sincs». 

((Mehetnénk világról-világra, s nem találnánk véget 
sehol. . . s bármeddig s bármennyire mennénk, folyton a 
végtelenség előcsarnokában járnánk. Nem haladunk előre 
egy tapodtat sem.» 

S mi van ebben a végtelen mindenségben? Általános, 
örök élet. Az élet vándorol csillagról-csillagra ; a halhatatlan 
lelkek költözködnek naprendszerből-naprendszerbe; most 
valamennyi csillag nem «lakott föld», de majd lesz (39. 1.). 

«A mindenség örökké tart. A föld kihűl és kihal s valamikor 
puszta temetővé válik. De majd lesznek új napok s új földek, 
új életmosolyok, s az élet folyton virágozni fog a minden¬ 
ségben)) (50. 1.). Elköltözünk tehát innen, s megyünk más 
világokba, melyek lassan-lassan, hosszú kifogyhatlan sor¬ 
ban lakhatókká válnak. Ez Flammarion végtelen minden- 
sége 1 

Megoldotta-e a végtelen szám lehetetlenségéből folyó 
nehézséget? Ugyancsak nem 1 Nélkülözhetővé tette-e a vég¬ 
telen számú napok és földek fejlődési processzusában az 
anyagon kívül álló, értelmes ősokot? Épenséggel nem ! Kell 
életnek lenni! ((Végezni, buta szó 1» — mondotta Goethe, s 
Flammarion is hasonlót mond : «Az élet a teremtés célja. 

Ha nincs élet, ha nincs gondolat, minden csak úgy volna, 
mintha nem is volna# (38. 1.). De a föld kihűl s ((temetővé 
válik#, mi lesz akkor? Ne aggódjál! Végtelen sorban fejlődik 
a mindenség ; átmegyünk a földről máshová ! 

Fölületes gondolat 1 Ha végtelen sok világtest léteznék 
is : akkor is kifogyna belőlük a mozgás és az élet. Mert ki 
mondja, hogy egymásután fejlődnek és élnek, s nem egyszerre? 
Honnan veszik az anyagba azt az erőt, mely meghatározza 
magának fejlődése kezdetét? Ha a mozgás iránt közönyös az 
anyag: közönyös lesz az idő iránt is. Ha pedig lényegében 
van, hogy mozogjon : akkor szükségképen mozog ; nem vár, 
míg a másik naprendszer s a naprendszernek utolsó csillaga 
lejárja magát. 

Ha azonban igazán úgy volna, hogy a naprendszerek 
egymásután lakhatókká válnak : nemde ezt az egymásra 
következést csak egy rendező értelemnek lehetne betudnunk? 

3. Nágeli máskép akarja biztosítani a mindenség moz- na gl -ii orot 
írásának és életének végtelenségét. Szerinte Clausius kép- TU4e “' 

létéi és törvényei, melyek mathematikus pontossággal ki¬ 
mutatják, hogy a hőt nem lehet teljesen visszaváltoztatni 
azon erővé, mely állal a hő lett, csak a tapasztalat alá eső 
világban bírnak érvénnyel; hogy a tapasztalat határain 
kívül milyen az atomok viselkedése a hővel szemben, azt 
nem tudjuk. Halljuk őt magát (Mechanisch-physiologische 
Theorie dér Abstammungslehre. München und Leipzig. 1884. 
618. 1.): 

«Mivel az anyagi testek apraja és nagyja mind válto¬ 
zik, azt kell fölvennünk, hogy a kémiai atomok is változ¬ 
nak. Változásaik különböző irányban történhetnek, külön¬ 
böző tulajdonságaikat illethetik. .. Minket jelenleg az 
atomok azon tulajdonsága érdekel, melynél fogva hőt kötnek 
le. Hasonlítsuk csak össze a szénenyt és a könenyt... az 
első legkevesebb hőt köt le valamennyi elem közt, az utóbbi 
legtöbbet. Ha már most a széneny ezen tulajdonsága meg¬ 
változnék, akkor a kisugárzott hő óriási mennyiségét leköt¬ 
hetné, vagyis mozgássá változtatná azt át. . .» így azután 
az atomok megváltozott természetében föltalálnék a módot, 
mint lehetne a kisugárzott hőt ismét mozgássá változtatni. 

Nageli föl is hoz bizonyítékot arra, hogy az atomok¬ 
ban valóban föllép néha ily tulajdonságváltozás. «Az a föl¬ 
tevés, hogy az anyag valamikor ősköd-állapotban létezett, 
annak elfogadására kényszerít, hogy az atomoknak akkor 
más természetük volt, melynél fogva egy oly alacsony hő¬ 
fokkal bíró világűrben, milyen az volt, gázállapotban létez¬ 
hettek. Természetük változtával folyékony állapotba men¬ 
tek át, majd pedig megszilárdultak. Ez a folyamat egyre 
tovább halad s addig fog tartani, míg a hőmérsékek egyen¬ 
súlyba jutnak, s a világ megdermed, vagy mig az atom ter¬ 
mészetének új változása által a kisugárzott hőt megint le¬ 
kötheti s mozgássá változtathatja.® 

Felelet: aj Miután az atomok is összetett testek, nem 
szükséges, hogy szét ne eshessenek részeikre, s akkor azok a 
részecsek, meglehet, máskép viseltetnek a hővel szemben. 
Azt megengedhetjük, s azért mondtam e felfogást ((logikus¬ 
nak® (14 1.). Hogy mikép viselkedett az ősköd a hővel 
szemben, azt bizonyosan nem tudhatjuk, hanem az indukció 
révén azt kell mondanunk, hogy nagyjában az anyag ősködi 
halmazállapotban úgy sugározta ki a meleget, — úgy hűlt 
ki, mint a már elkészült atomok tették később és most. Az 
a föltevés, hogy megváltozott az ősköd anyagának termé¬ 
szete s azáltal szabadult ki a hő, nem természettudomá- 

nyos, s nem okadatolt, mert föltételezi, hogy az ősköd és a 
világűr alacsony hőmérséke egymásnak megfeleltek: tehát, 
hogy az ősköd beleillett az alacsony hőmérsékbe, s nem hűlt 
ki, mert hasonló hőmérsékkel bírt; míg ellenben most a 
pára és gőz csak magas hőmérsékben lehetséges. De honnan 
tudja azt Nágeli, hogy az ősköd, az őspára, az ősgőz meg¬ 
felelt az alacsony hőmérséknek? Ellenkezőleg, ha azt kér¬ 
dezi, hogyan történhetett az, hogy alacsony hőmérsék mel¬ 
lett gőz- és páraalakban létezett az anyag, azt kell felelnie, 
hogy erre természettudományos okot nem ismerünk. 

b) Önkényes eljárást követ Nágeli, midőn fölveszi azt, 
hogy az ősköd megváltoztatta természetét s kisugározta 
melegét. De hagyjuk ezt s kérdezzük inkább : megfogja-e az 
anyag még egyszer változtatni természetét? S meg fogja-e 
ezt tenni épen a széneny? S más nem? S ha más is megteszi, 
nem fog-e ezáltal kiegyenlíttetni a kedvező és kedvezőtlen 
változás? Azután meg, hogy változik meg a széneny termé¬ 
szete? Tudjuk ugyanis, hogy e kisugárzás által az anyag 
mozgási energiája vész, s midőn végleg kihűlt, akkor teljes 
az anyagi részek közt az egyensúly: az anyag nyugalomban 
van. Mi fogja megindítani a széneny atomjaiban a változást? 
A belső egyensúly, mely a legbiztosabb és legszilárdabb lesz, 
magától bomlik-e föl? Vagy külső hatók zavarják-e meg, 
melyek a föltét szerint nincsenek, miután szintén egyensúly¬ 
ban lesznek! Az anyagnak általános törvénye, hogy mindig 
szilárdabb egyesülésekbe lép. Minél tovább tart a világ fejlő¬ 
désének processzusa, annál inkább közeledik az anyag a szilárd 
egyesülések egyensúlya felé. Szilárdabb egyesülésekbe pedig 
azáltal lép, hogy hőt bocsát ki magából. Tehát minél több 
hőt bocsát ki az anyag, annál inkább erősbödik belső állandó¬ 
sága, vagyis a hőnek az anyagból való kibocsátásával nő az 
egyensúly belső állandósága* Ha most ehhez hozzávesszük 
az anyag «tehetetlenségét», látni fogjuk, hogy Nágeli föltevése 
fölér az okság elvének tagadásával; mert az anyag nem 
vakarja)) szilárd egyensúlyát bolygatni; már pedig kémiai 
és morfológiai változások nélkül nincs «természetváltozás». 

c) Clausius második főtétele szerint a hőt nem lehet 
egészen erővé visszaváltoztatni. A széneny ((természetének 
megváltozása)) sem volna képes a világ kisugárzott hevét 
újra befogni az anyagba, már csak azért sem, mert a hő¬ 
rezgés a végtelenbe terjed s kilép nagy részben a széneny- 
atómok vonzási kerületéből. 

• Dressel L. S. I.: Az élő és az élettelen anyag. Temesvár, 1886.10.1. 

nL ’SSSik Nincs tehát a természetben abszolút körjárat s a világ- 
mí.rSLi“aj*‘ halál mindenesetre beáll! Az erő megmaradásának törvé¬ 
nyét ez távolról sem érinti. A törvény csak azt mondja, 
hogy egy csepp sem vész el, hanem csak átváltozik. Ez az 
elv csak más formája az anyag tehetetlenségének. Mivel 
ugyanis az elevenerő egyenlő a tömeg és a második hat¬ 
ványra emelt sebesség szorzatának felével, hogy erő elvesz- 
szen, vagy az anyagnak vagy a mozgásnak kellene elvesznie 
kompenzáció nélkül. Hogy anyag el nem vész, azt bizonyítja 
a kémia, ugyanezt állítja a mozgásról a fizika. — Ha mégis 
azt mondjuk, hogy végre minden mozgás pihenőre száll, az 
onnan van, mert az erők átváltozásánál leginkább a hő 
szerepel. A hőnek előnye két pontban nyilvánul: 1. az erők 
átváltozása hővé azért történik, mert a hő a legelementári- 
sabb mozgásforma, s egyszersmind a legkönnyebb; 2. Clausius 
kimutatta, hogy a hő, mely x. y. erőből származott, át nem 
változtatható egészen munkává; például: ha kő esik a 
magasból, s ütközése által meleget fejleszt, látnivaló, hogy 
bizony nehéz volna ezt a szerteszéjjel szálló hőt összeszedni 
s ismét arra használni, hogy a követ odaemelje, ahonnan 
leesett. 

Ebből következik, hogy az anyag valamikor csakis hőrez¬ 
gést fog végezni, ezáltal valamennyi test kiegyenliti hőfokát, 
s az egész földön egyenlő hőmérsék fog uralkodni. De akkor 
egy test sem fog hathatni más testre ; a természeti történé¬ 
sek végső nyugalomra térnek. Tehát az anyag munkaképes¬ 
sége véges, melynek az időben kell befejeződnie. Véges idő¬ 
ben pedig nincs helye végtelen sok kombinációnak. Méltán 
mondtuk azért, hogy a világ elemeinek végtelen sok lehet¬ 
séges kombinációja nem fog föllépni, s a célszerű és törvény- 
szerű világrend össze vetődésének értéke = 0 (Natúr und 
Offenbarung 1887. 393. 1.). 

4. Honnan a mozgás a «tehetetlen» anyagban? S ha örök¬ 
től fogva van, mikép lehet, hogy még most is tart? Ezen fizi¬ 
kai kérdések elől nem bír kitérni a materializmus. Van azon¬ 
ban még egy félszámba vehető ellenvetése, mely az örök moz¬ 
gás lehetőségére vonatkozik. 

, 0 Azt mondják ; lehetséges az örök mozgás, ha feltesszük, 
JSSTvSl- ho h ; y öröktől fogva végtelen kicsiny volt, melyről nem mond- 
“kLirtét' 1 hatni, hogy zéró volt, de époly kevéssé mondhatni, hogy 
valami meghatározható nagysággal bírt. Tehát kisebb, mint 
bármily szám, de mégsem semmi; a mathematikusok az efféle 
mennyiséget «differenciálé»-nak mondják. Ez a végtelen ki- 

csiny végtelen időn át növekedett, míg végre a mai nagysággá 
nőtt. A mozgás tehát öröktől fogva benn lehetett az anyagban! 

Felelet: a végtelen kicsiny sehol sem létezik a valóság¬ 
ban, csak a mathematikusok fejében. A végtelen kicsinyt gon¬ 
doljuk és pedig határozatlanul kicsinynek, — minden adott 
mennyiségnél kisebbnek ; — de ilyesmit csak gondolni lehet; 
minden valóság egy meghatározott mennyiség; a mozgás s a 
mozgó testek csupa valóság, nem potenciális lét, hanem való 
lét, aktuális érték. 

'Végösszegezés . Fizikai bizonyossággal tudjuk, hogy a 
világ nincs öröktől fogva s hogy nem marad meg örökké ; — 
értem ezt az élő, mozgó világot. Biztos halál vár rá ! S «vé- 
gczni» buta szó, észszerűtlcn dolog : tehát a világ halála nem 
fejti meg a lét problémáját. A világ halála csak azt bizonyítja, 
hogy a világ mozgásának volt valamikor kezdete, — csak 
azt bizonyítja, hogy élete, mozgása nem ered az anyag lénye¬ 
géből, s hogy egy értelmes lényre kell visszavezetni azt az 
indítást s azt az elrendezést, mely mellett az élet és mozgás 
lehetséges volt. Ezen lehozás nem ellenkezik semminemű fizi¬ 
kai törvénnyel. 

VH. A pantheizmus állásfoglalása a kozmológikus érvekkel 

szemben. 

A pantheizmus mindenfelé kísért. Támaszkodni akar 
Szent Tamás Summájára s különösen a kozmológikus érvekre. 
Elfogadja azokat azon értelemben, hogy valóban létezik a 
világ végoka, de ugyanakkor tagadja ez érvek értékét arra 
nézve, hogy ez a végok a világtól különbözik-e vagy nem. 

A «kozmológikus érv», mondja dr. Kuhn, tübingeni dog- p™tMsta u- 
matikus, ((követel ugyan az esetékes létnek okául szükséges mSXu. k ér- 
létet, de ennek a szükséges őslénynek nem kell a világon kívül TCk 
állania, lehet a dolgok immanens ősállaga, «das pantheistische 
Absolute». A német racionalista theológusok a középkori 
skolasztikusokban és Szent Tamásban többé-kevésbbé be¬ 
vallott pantheistákat láttak. 

A pantheista felfogás beleköt a kozmológikus érvbe. 

A pantheizmus azt feleli érveinkre : Igazatok van, az 
esetékes, feltételes dolgoknak van valahol szükséges okuk, — 
a célszerűen berendezett természetnek van értelmes rende¬ 
zője : de ki mondja nektek, hogy ez a szükséges ok, hogy az 
az értelmes rendező a világon kívül van? Hátha a világ maga 
az a szükséges és értelmes ősállag, mely jelenleg ezzé a tér- 

mészetté határozta meg s alakította át magamagát, — mely¬ 
nek lényege végtelen és örök, de amely kétféle, esetékes nyil¬ 
vánításban lép elénk: mint anyag és mint szellem? E szerint 
minden különbségnek, ami a világban van, milyenek : anyag 
és szellem, — törvényszerűség és tervszerűség, — szabadság 
és szükségesség, —mechanikus okság és cél, — Isten és világ — 
a valóságban egy abszolút ősállag felel meg: «minden csak egy)). 

Az anyaginak) és szellemnek pantheista ősállagba való 
elegyítését különféleképen próbálgatták; az alapfelfogás 
azonban az «Istennel» szemben ugyanaz : a személyes Isten¬ 
nek tagadása. 

Strauss D. szavait már idéztük (16. 1.): ((Rendszeres kö¬ 
vetkeztetés útján sohasem jövünk ki a világból. Ha a világ¬ 
ban minden dolognak más előzőben van oka, s így a végte¬ 
lenbe tovább mehetünk, nem akadunk oly okra, mely a 
világot alkotta, hanem egy állagra, melynek esetékei (Akzi- 
denzien) az egyes lények. Nem akadunk Istenre, hanem 
magamagán alapuló s a jelenségek örök változatai közt vál¬ 
tozatlanul megmaradó világmindenségre)) (D. alté und d. neue 
Glaube. 111. 1.). 

Tehát «ein auf sich selbst ruhendes Universum®, «Ursache 
und Wirkung zugleich», «Quelle alles Seins und Lebens®: ez 
Strauss D. ősállaga. Ilyen vagy ehhez hasonló a többi. Schel- 
ling beszél «a természet és a szellem ugyanazonosságának 
monizmusáról®. Henne am Rhyn szerint «a szellem a termé¬ 
szetnek felsőbbfokú kifejlődése®. Lotze szerint «a véges lények 
csak merő alakokat nyújtanak, melyek mögé a végtelen rejlik®. 
«A véges dolgokban tulajdonképen az egy végtelen működik, 
mely minden végesnek örök termékeny oka®. «Az egyes dolog 
nem áll magában, hanem csak nyilvánulását képezi az «egy 
mindennek)). Müller Miksa még el is képzeli az «egy végtelent)) 
alaktalan, általános valaminek, mely itt mint hegy és fa, 
ott mint villám és fergeteg nyilvánul, — majd mint teremtő 
és kormányzó, majd mint az okok oka tűnik fel a gondolkozó 
előtt. 

a panthebmus A pantheizmus egyes alakjai az okság elvének eltagadása 

“ért w árán szűrődhettek csak le a képzelgő agyvelőben (lásd 15. és 
k. 1.); másokat a «tiszta ész® kriticizmusának konzekvenciája 
léptetett a világ színpadára. Különben a gondolat régi, csak 
az alak más. Kérjük számon a sok szó alá rejtőzött magot. 

Beszélnek egy ösállagról, mely anyag is, szellem is, világ 
is, Isten is ; «ein auf sich selbst ruhendes Universum®, ön¬ 
magában álló s önmagát meghatározó mindenség. 

a) Az ember már most azt kérdezi, hogy hol létezik az 
az ősállag, mikor azt állítják róla, hogy az a «minden», ((min¬ 
den lét»? Azon értelemben mondják-e «mindennek», amely¬ 
ben az általános «anyagról», ((általános erőről», ((általános 
törvényrőh) beszélünk? Tudjuk, hogy ezek elvonások, tehát 
nem valóságok, tehát nem végokok. Ha az ősállag ezen érte¬ 
lemben «minden»: akkor az is csak elvonás és sehol sem léte¬ 
zik. Ha pedig az ősállag nem elvonásban létező «minden», ha¬ 
nem konkrét «minden»: akkor egyéb nem lehet, mint minden 
állagnak összesége. Az a valóságos, állagos világ: az lesz az 
az ősállag. S mit nyer a pantheizmus az «ősállaggal», mihelyt 
azt a konkrét világgal azonosítja ? Mindenegyes állag az 
okság elve alatt áll; az összeség is eo ipso ugyanezen áll; 
mert az összeség nem változtat az elven : tehát a «minden- 
ség» az okság elve alatt áll. S mit tesz a pantheizmus? Azt 
állítja, hogy az összeség magamagát határozza meg, «ein 
immanentes Universum». Mily áron lehet ezt tenni? Az okság 
elvének tagadása árán. 

b) Az ősállag fogalma minden atomban érvényesül, tehát 
annyi az ősállag, ahány parányi rész van, melyben az állag 
fogalma megvalósul. A pantheizmus pedig folyton egy ős¬ 
állagról, mint egyedi végokról beszél. Micsoda egység ez? Látni 
való, hogy a pantheista zűrzavarban egy ősállag s egy végok 
sehol sem létezik. Az anyag minden atomja önálló erőforrás, 
s az egyik nem tud a másikról. Mi határozza meg tehát azt, 
hogy az az ősállag köneny- vagy éleny-atóm legyen : mi 
intézi azt, hogy ilyen tulajdonságok és törvények lépjenek 
fel benne? Ha ezt az ősállag természete határozza meg: 
akkor nincs ok, hogy miért nincs csupa éleny vagy csupa 
köneny a világon? 

c) Hogy lehet az éleny és köneny ugyanazon egy ((min¬ 
dem)? S ugyanezt kérdezzük minden ellentétről és különbség¬ 
ről. Ugyanazon egy ősállag eszes is meg nem is, — ugyan¬ 
azon egy ősállag mozog is meg nyugszik is, — ugyanazon 
egy ősállag végtelen is, s másrészt véges korlátozásban jelenik 
meg a valóságos világban : nemde világos, hogy az az «egy 
ősállag» nem egyéb absztrakt fogalomnál, amint mondani 
szoktuk: Péter ember, Pál ember s mindenki közöttünk em¬ 
ber, — ugyanazon emberi iermészeltel bír. Hogyan «ugyanazon- 
nal»? Bizonyára nem szám szerint ugyanazon csontokkal, bőr¬ 
rel, hússal, lélekkel, hanem a fogalom szerint ugyanazon 
jegyekkel. Főleg pedig teljesen felfoghatatlan az, hogy mikép 
lehessen ugyanazon egy állag anyag is, szellem is, vagyis 


a mindensá.g 
az okság elve 
alatt áll 


«egy Őróllag 
sehol nincs; 


az tégy Ősál¬ 
lag* csak el¬ 
vonás. 

anyag és nem anyag? Kiterjedt és ki nem terjedt, — osztható 
és oszthatatlan? Azt mondják erre : a különbségek a világban 
csak eselékes nyilvánulásai a mögöttük rejlő egyetlen ösállag- 
nak; nem kell ezeket a különbségeket, melyek előttünk feltűnnek, 
az állagnak tulajdonítani. De igenis kell; mert hiszen e kü¬ 
lönbségekben különböző erőkről van szó, az erőnek hordo¬ 
zója pedig mindig az állag; az anyagi erők hordozója az 
anyagi állag, a szellemi erők hordozója a szellemi állag. 
Lehetetlen egy és ugyanazon állagba két heterogén állagot 
foglalni; — lehetetlen egy fogalomba, milyen az «isteni állag#, 
két heterogén s egymást kizáró jegyet olvasztani. Két külön¬ 
böző állag egyesülhet egy lényben : így az emberben van 
test és lélek; ez a két fogalom két állagot jelez, melyek egy 
természetté egyesülnek. Legföllebb azt lehetne tehát mon¬ 
dani, hogy az «isten» anyagból és lélekből áll; de azt állítani, 
hogy az «isten» szám szerint egy ősállag, mely test is, lélek is,— 
merő ellentmondás. Az előbbi feltevésben, hogy az «isten» 
anyagból és lélekből áll, megmarad a dualizmus, s nemcsak az, 
hanem nincs «végoka» a világnak, mert a különálló két állag: 
«anyag» és «lélek» visszafelé nem konvergálnak egységes fonás¬ 
ban. Nem marad xnás hátra, mint megállapodni azon foga¬ 
lomnál, hogy az Isten tiszta szellem, ki ősoka a világnak. 
fcSÍSST d) Az ősállag nyilvánulásai külre esetékesek, változé- 
nm i^eto k konyak, föltételesek ; igaz, hogy a pantheizmus szerint ezek 
nem az ősállag maga, hanem csak nyilvánulásai; de ez a 
megkülönböztetés nem segít rajtuk; mert hát utóvégre is, 
mik azok a nyilvánulások? Bármik legyenek, mindig részét 
képezik annak a «mindennek», mert tagadhatatlan, hogy 
belőle vannak. Hogyan léphet fel véges kiadásban, határolt 
minőségekkel, korlátolt erőkkel az az ősállag, mely magában 
végtelen, mely örök, mely maga az Isten? 

S£s pe aíili» A világ csupa esetleges, lehetséges történések és formák 
esetékes, összege i hogyan lehetnek ezek a végtelen, szükséges ősállag 
nyilvánulásai? Hiszen 

1. nincs apriori semmi oka mindazon folyamatoknak, 
melyek a jelen percben a világban végbemennek; 

2. miért vannak ezek most, miért nem két perccel ké¬ 
sőbb? Sőt ép az ellentétes folyamatok lehetnének most; a 
nap most süthetne, pedig most esik, — most tél lehetne, pedig 
most nyár van ; 

3. valamennyi lehetőség sohasem realizálható ; mert van¬ 
nak lehetőségek, melyek egymást kizárják : például hideg, 
meleg ; — világosság, sötétség. Ha örökké állna is fel a világ, 

sohasem realizálható mindenegyes lehetőség, mert hogy a 
jelen percben hideg legyen, az lehetséges, — de mivel most 
épen meleg van, eo ipso nem lesz hideg, csak lehetne, ha 
meleg nem volna. íme ez a lehetőség, hogy a jelen percben 
hideg legyen, az egész örökkévalóságon át nem fog realizál- 
tatni. Tehát csak némely lehetőségek valósíttatnak meg; 
de ha «minden», ami történik, az ősállag szükséges nyilvá- 
nulása volna, mindennek szükségképen kellene történnie, s 
lehetőségek, pláne olyanok, melyek az örökkévalóságban sem 
fognak megvalósulni, egyáltalában ellenmondások volnának. 

Itt is tehát logikus szükségszerűséggel fölmerül a kérdés • sót maga a 
Miért létezik a világnak ép ezen folyása, ha az őslény szükséges Is esetékes. 
s a világ nem egyéb, mint az őslény folytonos nyilvánulása? 

Miért fejlődik, 

1. mikor úgy a fejlődés, mint a hanyatlás és az örök 
egyensúly lehetséges; 

2. mikor minden mozgás, akár fejlődés, akár hanyatlás, 
meghatároztatik a kiindulás adatai által, melyek tényleg más¬ 
félék lehetnének. Mily fokról kezdett az az ősállag kifejlődni? 

Mily fokról indult meg? 

3. Végesen vagy végtelenül messze áll-e az a kiindulási 
fok a végtelen tökélytől? Ha végtelenül messze: akkor az a 
fok eo ipso véges : tehát több lehetséges kiindulás adatik, s nincs 
ok, hogy miért kezdődött a világfejlődés azon és nem máson. 

Ha végesen messze fekszik a kiindulási tökélyfok a végtelen 
tökélytől: akkor maga is végtelen lesz ; de akkor több végtelen 
világ létezhetnék; mert a véges messziség 1, 2, 3, 4, 5, 6 . . . stb. 
fokot foglal magában : létezhetnék tehát egy végtelen világ, 
mely egy foknyira, — más, mely két foknyira, — ismét más, 
mely három foknyira állna távol a végtelen tökélytől. Melyik 
lett már most a sok végtelen világból! Bármelyik lett: lehe¬ 
tett volna más is. Miért van ez s nem más? 

4. Ha végtelen az az állag, akkor tökéletes volt mindig : 
megvolt mindene, nem nyerhet semmi újat, nem is fejlőd¬ 
hetik. Hová fejlődik? Ha pedig tökéletlen volt, honnan nyeri 
az időben tökéletesebb formáit? Hisz ezek a formák belőle 
vannak. A végtelenben minden, ami van, szükségképen van ; 
a végtelent nem érheti se közelről, se távolról fejlődés, hala¬ 
dás, változás. 

e) Bármint csűrjük és csavarjuk a pantheizmus magya- A au ^“ l ^. sts 
rázatait, a végeredmény az lesz, hogy az anyag gondolkodik. 

Két tulajdonsága van e szerint az anyagnak : az, hogy ki- 
terjedt s az okság elve alatt áll, — a másik az, hogy min- 

den atomja gondolkozik és akar. Mert egyrészt el nem tagad¬ 
hatni, hogy a világ valóságos anyagi állag, — másrészt nem 
ignorálhatni, hogy egységes és értelmes ősokra kell mindent 
visszavezetnünk. A pantheizmus összeköti tehát az anyagot 
és értelmet, oly módon, hogy az anyagot értelmesnek mondja. 
De talált-e ezáltal egységes ősokra? nem; mert ha az anyag 
gondolkoznék is, annyi gondolkozó volna, ahány anyagi 
részecs. Ezen értelem *úgy tapadna az anyaghoz, hogy annak 
következtében az anyag minden részecse külön gondolkoz¬ 
nék s külön meg akarná valósítani azt a részletes célt, mely a 
világban rávár, — vagyis a levegő egyes szénenyatómjai 
akarnának bizonyos növénysejtekbe belépni, — s az éther 
atomjának nemcsak azt kellene akarnia, hogy a levélzölddel 
vállvetve a szénsavat elemeire bontja, hanem azonkívül ki 
kellene szemelnie azt a levelet s azt a sejtet, melyben a kémiai 
hatás érvényesüljön. Ha két önálló, különböző alak egymásra 
illik, például a virág s a méh szívó nyelve, a C. H. 0. N. ato¬ 
mokról föl kellene tételeznünk, hogy midőn a növény csíra¬ 
sejtévé egyesülnek, oly növényt és virágot akarnak előterem¬ 
teni, mely a mézetkereső méhet képes legyen magához von¬ 
zani, — s épenúgy a kémiai elemekről, melyek a méh petéjét 
alkotják, föl kellene tételeznünk, hogy ismerik a virág nek- 
táriumát, melyhez alkalmas szívónyelvet pödörítenek a 
méhnek.» 

Létezik-e ilyen atomokhoz tapadt értelem? S ha az ato¬ 
mokban volna gondolkozási képesség: volna-e ez az intelli¬ 
gencia a világ egységes végoka? 

Az ilyen, atomhoz tapadt értelem sehol sem képezi okát 
a történésnek. Mi nem ismerünk más történést, mint azt, 
melyet a mechanikus okság meghatároz. Hogy két atom 
azért helyezkedik el valamiképen, mert eredetileg kikalku¬ 
lálták s ebben megállapodtak, azt sehol sem venni észre; 
hanem igenis látjuk, hogy két atom azért hat egymásra, mert 
érintkezik, — s azért érintkezik, mert más külön körülmények 
és hatók állal terelteltek ezen viszonyukba, — ezen hatókat ismét 
más tényezők határozzák meg, s igy tovább. Az atom semmit 
sem akar, és semmit sem kombinál; nem töri fejét, hogy 
mikép viselkedjék x. y. elemmel szemben, — hogy hánnyal 
egyesüljön és hánnyal ne; a növényben, a kőszénben, az 
ember agyában ugyanazon széneny a maga meghatározott s 
változhatlan törvényei szerint tesz, vesz. 
nem volna egy- De az egyes atom intelligenciája azért sem segíthet raj¬ 

tuk, mert nem az egyes atom alkotja az alakot, hanem mii- 

lió; — nem egy atomon áll az egész, hanem valamennyin: 
következőleg nem az egyes atom intelligenciája hordja magá¬ 
ban az egésznek eszméjét, hanem inkább azon folyamatoknak , 
melyek az atomokat kiszabadították s azután újra elegyí¬ 
tették, — inkább azon szeleknek és lökéseknek, melyek az ato¬ 
mokat hordták és mozgatták, — kellene tulajdonítanunk 
akaratot és észt. Azonban tudjuk már, hogy ezen tényezők 
is más megelőzőknek hatásai. Egységes végokra ezen föl¬ 
tevésben sem találunk soha. Részletes, darabolt intelligencia 
eo ipso számtalan sok léteznék; mi lenne hát ezek egységének 
elve? Mi köti össze egységes működésre az elszigetelt atóm- 
intelligenciákat? Mi egyesíti a közös cél megvalósítására? 
Semmi. 

«Valamint a természet harmóniáját ki nem magyaráz¬ 
hatjuk az anyag azon tulajdonságaiból és erőiből, melyek a 
mechanikus okság elve alatt állnak és melyeket a természet- 
tudomány kimutat: époly kevéssé lehet ezt a harmóniát, 
ezt az egységet az anyag intelligens akaratából kimagya¬ 
rázni, amely apró akaratok együtt járnának ugyan a szük¬ 
ségszerűen ható erőkkel, de azoktól mégis lényegesen külön¬ 
böznének. Mi több, ezen föltevésben is azon eredményre 
jutunk, hogy létezik az anyagtól független elv, mely a mecha¬ 
nikus okságon kívül álló terv szerint ügy rendezi és szervezi 
az anyagot, hogy erőiből az alakok és folyamatok összhangja 
támad.» Wigand i. m. II. k. 389 1. 

Különben az ember méltán kérdezi, mire való ez a szó- 
szátyárság? Miért nem mondják ki egyszerűen, hogy az anyag 
magamagának oka? Hanem e helyett összekötnek fogalmakat, 
milyenek <(szellem», «anyag», s azt állítják róluk, hogy egy s 
ugyanazon állag tulajdonságai. Kell szellem a világba, látják 
a természet észszerűségében az ész kinyomatát, de különálló, 
személyes szellemet elfogadni nem akarnak, összekötik tehát a 
két heterogén fogalmat: «anyag» és «szellem», s azt mondják, 
hogy mindem a valóságban «egy». 

Ez a pantheista «minden egy» (monizmus) a spekuláció 
és absztrakció gyermeke. Azáltal keletkezett, hogy az ész az 
elvonásokba belebonyolódott, s a gondolat módját átvitte a 
lét módjára. 

Ép ezen spekulatív jellegénél fogva nem válik — főleg 
manapság — népszerűvé; csak egy monizmus válhatik nép¬ 
szerűvé, s ez a materializmus. A világnézetek nem így oszolnak 
meg: Isten vagy anyag-szellem (pantheizmus), hanem szel¬ 
lem vagy anyag ; személyes Isten vagy merő anyag; theiz- 

mus vagy materializmus. A pantheizmus valóban csak át¬ 
menet vagy a német idealizmusba, mely minden valóságot 
tagad és elkritizál, vagy a materializmusba, mely a világban 
merő anyagot lát. Akik e két végpont valamelyikébe meg 
nem érkeztek, azok a pantheizmushoz ragaszkodnak, miután 
benne költői világnézetük kielégítését találják. Ezekhez tar¬ 
toznak azok, kik a mindenséget élő és gondolkozó organiz¬ 
musnak tartják, melynek lelke az Isten. 

Némelyek vi- A föld, a hold, a nap és a többi bolygó, — a csillagok, — 
modozuak. a kettős, narmas naprendszerek, — a csillagkodok, — az 
üstökösök, szóval a világteslek képezik atomjait azon agy¬ 
velőnek, melynek gondolkozó és akaró lelke az Isten : vala¬ 
mint a széneny-, a köneny-, a légeny-atómok és-tömegek alkot¬ 
ják az emberi agyvelőt, melynek gondolkozó és akaró lelke 
az emberi lélek. 

Fiiunmarion. «Az Isten a mindenség lelke: benne élünk, mozgunk, 
és vagyunk. Valamint a lélek mozgató ereje a testnek, épúgy 
a végtelen lény mozgató ereje a mindenségnek. A mindenség 
merően mechanikus elmélete tarthatatlannak bizonyul min¬ 
den kutató előtt, ki a dolgok mélyére hat... Ti, a XIX. szá¬ 
zad vak bölcsei, térjetek vissza Mantua hattyújához : «Mens 
agitat moIem». Flammarion, Uranie. 93 1. 

S mit talált Flammarion, ki a mindenség merően mecha¬ 
nikus elméletét tarthatatlannak látta? Azt, hogy az a «mens», 
mely a mindenséget mozgatja, az erő. «La force c’est Dieu.» 

Nigeu. Hasonló világnézetről tesz említést Nágeli, Mechanisch- 
physiologische Theorie dér Absíammungslehre. 613. lap : 

((Valamint a térnek kisebb és kisebb részekre való oszt¬ 
hatósága folyton új és parányinál parányibb individuális 
részekre vezet, épúgy a térnek végtelensége folyton össze¬ 
tettebb és nagyobb organizmusok lehetőségét nyújtja. Meg¬ 
lehet, hogy a csillagos ég, mely egyre nagyobb és nagyobb 
szisztémákból áll, valamiféle individuális egységet képez, mely 
ismét más, még nagyobb egésznek része, — talán csak olyan 
rész, mint amilyen az atom a kémiai vegyületben, vagy 
mint amilyen a tömecs a jegecben, vagy mint a tömecs a 
gáztömegben. Meglehet, hogy a világrendszerek művészi orga¬ 
nizmusokká vannak összefűzve, melyek a mi szervezeteinket 
észre nézne messze fölülmúlják.» 

((Hajlandók vagyunk ugyan hinni, hogy gondolataink 
a végtelenbe menő összetétel- és szervezésről akár a parányi¬ 
ság, akár a nagyság irányában, a képzelet elcsigázott szüle¬ 
ményei. Pedig nem azok, hanem józan ésszel levont követ- 



KOZMOLÓGIKUS ÉRVEK 81 

kezmények, melyek azért lepnek meg, mert az érzékeink 
alatt álló világra szeretünk támaszkodni. Ezáltal azon hely¬ 
telen levonásra jutunk, hogy a legkisebb részeket, melyek¬ 
ről tudomásunk van, oszthatlan elemeknek tartjuk, — a 
csillagos eget pedig világmindenségnek nézzük*. 

Tehát lefelé is, fölfelé is csupa organizmus, csupa élet, 

— és pedig szellemi élet, ész és akarat. A világ-organizmus 
gondolkozó lelke pedig: az «Isten». 

A «képzelet ez elcsigázott szüleménye* mégis «józan 
ésszel levont következménynek* larlja magát; kérdezzük, 
mily alapon? Azt feleli, «az általános analógia alapján ; hiszen 
minden szervezve van*. Igen, minden szervezve van, ameny- 
nyiben rendezett; de van-e minden szervezve, amennyiben él 
is, akar is, gondolkozik is? Az analógia úgyis csak az alattunk 
álló anyagi testekről beszélhet: már pedig találunk-e lefelé 
mindenütt észt és akaratot? Ellenkezőleg, s ezt valóban a 
szigorú következtetések és levonások útján. 

Tudjuk ugyanis, hogy az intelligencia az anyag nagy¬ 
fokú szervezettségét föltételezi, milyen van az agyvelőben ; 
már pedig biztosan tudjuk, hogy az elemekben nincs ily nagy- 
tökélyű szervezettség : tehát nincs ész. Valaki erre azt mond¬ 
hatná : ebből csak az következik, hogy nincs benne nagy ész, 
olyan, milyen az emberé, de nem az, hogy nincs semmilyen. 

Azonban ez a nehézség nem alapos; mert azon feltevésben, 
hogy az elemek s általán az anyag ésszel bír, ezen észnek 
alkalmas erőnek, megfelelő tényezőnek kell lenni az atomok 
és az anyag viselkedésének magyarázásában ; ha ugyanis 
semmit sein tesz, s ha nem is tehet, akkor semmirevaló és 
«non ens». Már pedig nern kis ész, hanem nagy ész kell ahhoz, 
hogy az elemekben s általán az anyagban uralkodó célszerű¬ 
séget kimagyarázhassuk. Ez a nagy ész nagytökélyű szerve¬ 
zettséget, az anyag nagy formai tökélyét föltételezi, ami 
pedig a kémiai elemekben egyáltalán nem található. 

Ész csak ott van, hol az anyag formája nagy tökélyre 
emelkedett. Megtörtént ez az emberi agyban. Lefelé az anyag 
ezen formáját nem találjuk, — fölfelé tehát semminemű ana¬ 
lógiával nem következtethetünk. De ha valakinek tetszik a 
«világlélek» a mindenség organizmusában, mit ér el vele? 

Nem állapodik-e meg a dualizmusnál: «anyag» és ((világiélek*, A v^giaet 
melyek visszafelé nem konvergálnak egy közös okban? Vagy 
a pantheizmusnál: «anyag» és «világlélek» egy mögöttük fekvő 
«ősállag», — ami lehetetlen? 

Azért mondtam, hogy a logika a materializmus részén 

Prohászka: Isten és a világ — Missziós levelet. 6 

van, melynek tétele ez : az igaz monizmus az anyag monizmusa, 
amellyel ugyan világosan kimondja, hogy mit gondol, de 
semmit sem magyaráz, mert ez a monizmus folyton azt kí- 
a vuág áiiaga vánj a, hogy a világ állagát öröktől fogva szükségesnek gondoljuk, 
szükséges amely folytonos kifejtésben van s e fejlődésében célszerűen alakul. 

Ezt pedig gondolni nem lehet; mert 
ztüvíSui" a ) m i n den történéshez és kifejtéshez pozitív meghatá- 
miatt; rozások, adatok kellenek ; a világ fejlődésének mai stádiuma 
épúgy, mint valamennyi előző positíve határoltak s nekik 
megfelelő kezdetből származtak; kellett tehát szabadon 
meghatározni a kifejlődés adatait. 

Ksifau'u' ^ Honnan a kifejlődés? A kifejlődés jelenleg tökéletes- 
’bülés ; de az ilyen kifejlődés maga is csak bizonyos körülmé¬ 
nyek közt indulhat meg; akkor t. i., ha úgy van a hatók 
láncolata beosztva, hogy működésük magasabb fokú alako¬ 
kat eredményez. De épúgy lehetséges, hogy a fejlődés nem 
egyértelmű a tökélesbüléssel, s nem mond mást, mint a lap¬ 
pangó erők mozgásba való átmenetét, akár emelkedjék ez 
átmenetben a mindenség tökéletessége, akár szálljon, akár 
egy fokon maradjon. Tehát a kifejlődés az anyag pozitív és 
szabad beosztását föltételezi. 

íJTt TT -w c j A mindenség valóban fejlődik, ezt tanítja a geológia, 
“toSk 4 ez t bizonyítja a paleontológia. A növény- és állatvilágban 
‘ g ‘ fokozódó tökélesbülést látunk. Honnan ez? Már most erre 
azt mondják : «Az anyag természete szükségképen épen ezt 
a rendet állította a létbe s nem mást; nem kell tovább kérdezni, 
hogy miért ezt s nem mást? Azért ezt s nem mást, mert ilyen 
az anyag természete)). Ez nem áll; a mindenség tökélesbülésé- 
nek nincs oka az anyagban, a tökélesbülés nem az anyag 
természete. Minden oknak kell oly tökéletesnek lenni, mint 
az eredménynek ; ezt gondolom világos; tehát a természetnek 
mint ősoknak oly tökéletesnek kell lennie, mint amily töké¬ 
letes a fejlődés végső stádiuma. Másrészt a természet nem 
válogat, hanem megteszi mindazt, amit tehet: miért nem 
hozta tehát létre ezt a végső stádiumot mindjárt, miért kezdte 
a tökéletlenen. Minden ok, amely szükségképen hat, mindazt 
létesíti, amit bír; már pedig az ősanyag oly tökéletes, mint a 
mai világ, és szükségképen hat; miért nem állította tehát 
a létbe mindjárt a tökéletes világot? 

d) Mindig a föltevést kell szem előtt tartanunk. A föl¬ 
tevés szerint az anyag nem szabad, hanem szükségképen 
ható lény. Tehát ez a világ is az anyag lényegéből szükség- 
képen folynék. Ami a lényegből folyik, az mindig megvan ; 

abban nincs egymásra következés, hanem csak együttiét. 

Ahol azt találjuk, hogy van a részek vagy az átváltozások 
közt az időben egymásra következés, ott bátran követkéz- e SS e 
tétünk arra, hogy ezek nem a merő lényeg funkciói, hanem 
esetleges tények következményei; ilyen minden mozgás, 
mely esetleges indítást tételez föl. A lényegben nincs idő¬ 
beli egymásra következés. A lényegben csak logikai egy¬ 
másra következés van, például az akarat nem lehet ész 
nélkül; mi előbb gondoljuk az észt, aztán az akaratot, nem 
mintha a tárgyi rendben is előbb léteznék az ész, utána az 
akarat; mind a kettő egyszerre, egy időben elválaszthatlanul 
van, ép azért, mert a lényeghez tartozik ; — míg ellenben 
az ész fejlődése ismeretek szerzése által időben megy végbe : 
ép azért az ismeret nincs megadva az ész lényegével, csak 
aktuációja az észnek külső, esetleges megindítás következtében. 

Tehát a világ fejlődése nem indulhat ki az anyag lényegéből: 
a) mert a lényeg nem mond semminemű pozitív meghatározást, 
hanem maga is konkrét meghatározásokra szorul; —• b) mert 
nem adja okát a fejlődésnek, — hogy miért van fejlődés s nem 
pangás, miért van mozgás és nem nyugvás; — c) mert a fejlődés 
maga nem egyeztethető meg egy szükséges lényeggel. 


6* 



3. §. A teleológikus érv. 

A világ nemcsak elemeket, összetételeket, dirib-darabokat 
foglal magában — akárhogyan, hanem mindezeket oly arányban, 
sorban, számban, hogy számtalan egységes, önálló egyedet s ezek 
az egyedek összevéve egy nagy szisztematikus egészet képezzenek; 
már pedig az egyedet nem lehet kimagyarázni az anyagból: tehát 
a világ, mint önálló egyedek összfoglalata s mint olyan, mely 
maga is egy nagy egyedet képez, intelligens alkotói követel. 

Ez a célszerűségből vett érv. Az érvelésben említett 
nagy szisztematikus egész a «kozmosz», — a számtalan ön¬ 
álló egyed pedig, melyről szintén szó van : a bolygók és 
holdjaik, a mi földünk, a jegecek, a növények, az állatok 
és emberek. Mindezek anyagból állnak ; de itt nem az anyag, 
hanem az alak jön tekintetbe, mert ami az egyedet jellemzi, 
az az alak, — az egység, — soknak összetartozása, — egy¬ 
másra illése, — úgyhogy a sokból kikerüljön az egész. A ré¬ 
szekből álló egész, melyet egyednek hívunk, a legeklatán- 
sabb természeti tény. — A természet mindenütt egyedeket 
állít a világba, — az egyediség pedig nem egyéb, mint meg¬ 
valósítása, konkrét kifejezése a célszerűségnek, — a cél¬ 
szerűség nem az anyagból való ; tehát a természet követel 
egy anyagon túl fekvő értelmes okot. 

Az argumentumnak achillese mindenesetre az, hogy 
az egyed az anyagból ki nem magyarázható; és pedig sem 
célszerűsége s még kevésbbé célra törekvése szerint. Ezt kell 
tehát föltüntetni. 

Ezen célból vegyük tekintetbe először az egyedeket külön- 
külön, másodszor az egyedeket egymáshoz való kölcsönös viszo¬ 
nyukban. 

I. Az egyed és a célszerűség. 

Minden egyed számtalan részből áll; minden rész — 
akár az állatban, akár a növényben — amily sajátszerű, oly 
elütő alakkal bír. Gyomor és kéz, — bél és szem, — fog és 
tüdő, — gyökér és virág, — szár és gyümölcs, — levél és 



A TELEOLÓGIKUS ÉRV 85 

mag — áthidalhatlan különbségeket mutatnak. Minden 
egyes szerv millió és millió sejtből áll, melyek ismét külön¬ 
félék. Minden sejt változatos mozgásokkal bővelkedik, — 
minden mozgásban ezer és ezer atom szerepel. Már pedig 
egy atom és egy sejt és egy szerv sem tud a másikról semmit: 
honnan tehát az egység? 

a) Az anyag csakis szükségszerűen működik és alakul, 
nem lép más viszonyba, mint a mechanikus hatás viszonyába, 
mindig csak azt teszi, amit itt és most tenni kell, nincs tenden¬ 
ciája a távolfekvő, a közvetlen el nem érhető állapotba és mű¬ 
ködésbe. A mechanikus okság elve csak azt követeli, hogy 
minden hatás mechanice megfeleljen az oknak, ezenkívül 
semmi sem tartozik e törvény keretébe, s minden más tény, 
milyenek a hatások egymásra illése, soknak egy közös cél el¬ 
érésére való irányzása, — egymáshoz való alkalmazkodása 

— semminemű összeköttetésben nem áll vele. Pedig ép ezen 
lények alkotják az egyedet. A részek egymásra illenek, egymást 
föltételezik, annyit tesznek, amennyit az egyed célja kíván, — 
alkatukat, funkciójukat meghatározza az egész, — mindenegyes 
résznek és szervnek oka és célja nincs önmagában, nincs más 
részben és szervben, hanem az egészben, úgyhogy a rész csak 
az egészből érthető. A rész nem egy-egy darabja az egésznek, 
mely a többi részhez hozzájárult, hanem mindenegyes rész 
már egy előző közös terv szerint van alkotva s alkata és funk¬ 
ciója úgy van meghatározva, hogy más részek funkcióinak 
továbbítása, előzménye vagy komplementuma legyen, hogy 
így valamennyiből egy teljes egész kijöjjön. Egyik sem elsőbb 
a másiknál, egyik sem bír okszerűséggel a másik nélkül; 
szóval nem a rész, hanem az egész bír csak érthetőséggel. 
Részeket csak az alkothat, aki az egész előzetes fogalmával 
bír, mert az egész határozza meg a részt. íme tehát a részek 
csak közvetve — t. i. az «egész» fogalmának közvetítésével 

— bírják alakjukat, alkatukat, szöveteiket, erőiket, — az 
«egész» fogalmának közvetítésével határoztatnak meg azzá 
a valósággá, amelyet bírnak, — nem önmagukért hatnak, 
hanem az egészért: az anyag pedig mintegy csak azt teszi, 
amit közvetlenül tenni kell, — nem kalkulál, nem kombinál ; 
hatása az «itt és most» keretébe zárkózik. Következőleg az 
egyed és az anyag, jóllehet minden egyed anyagból áll, ide¬ 
genen és kimagyarázhatlanul áll egymás melleit; az anyag¬ 
ban nincs célszerűség, az egyedet pedig ép a célszerűség 
alkotja; a célszerűség tehát nem az anyagból való, hanem 
az anyagon túl fekvő, nem mechanikus okból. 


A trész* és 
«egész» nem 
mechanikus 
fogalmak. 

M. m éfToéi- b) A természetben uralkodó két legfőbb ok, vagy mond- 
-afejf jíík inkább két legáltalánosabb tény közt nagy különbség 
tátong. Az egyik tény az, hogy minden mechanikus szük¬ 
ségszerűséggel történik, — a másik tény pedig az, hogy 
minden célokra van irányozva. Az egyik tény a mechanikus 
okság elve, a másik tény a célszerűség. Minden, ami célszerű, 
az mechanice szükségszerűen megy végbe ; — de nem minden, 
ami mechanice szükségszerű, célszerű is. A khaoszban, a 
robbanásban csak oly szükségszerűen működik az anyag, 
mint a legegészségesebb növényben, — az óra, mely délkor 
5 órát mutat, csak oly szükségszerűen jár, mint az, mely 
jól mutat, — a beteg emberben a vér, a nedvek, a szervek 
csak oly szükségszerűen működnek az egyed szétoszlására, 
mint a virágzó ifjúban az alak célszerű kifejlesztésére; ok¬ 
szerűség és célszerűség két külön tény, s nem magyarázzák 
egymást. 

c) A mechanikai szükségesség képezi az anyag jelle¬ 
gét, ép azért önmagából nem bírja a célszerűség árnyékát 
sem. Célszerű az, ami célhoz vezet, mechanikai az, ami a 
determinált anyagból indul ki; az anyag, mely hat, eo ipso 
i£ létezik, — de a cél, mely a jövőben fekszik, eo ipso az anyag- 
kr \r‘ Bl b an nem létezik. De ha a tárgyi rendben csak a valóságos, 
konkrét ok működhetik, hogyan lehet mégis sok mindenféle 
történés, hatás, kombináció egy nem létező, s csak a jövőben 
előálló cél szerint, — hogy lehetnek valamire irányítva, 
ami még nincs, — hogy történhetik, hogy mehet végbe az 
anyagban valami, ami másért van s csak a jövőben lesz 
érthető? Pedig ezen kérdésekben van jellemezve a «causa 
finalis». A célszerűség tehát nem anyagi ható ok. 

tégbeTnem egyedekben nemcsak egyszerű célszerűség talál- 

csak tényt ható, hanem van bennük valóságos célratörekvés, mely mindig 

látunk, hanem , . , , , . , .. 1 , , ° . _ ., , ^ ® 

/oly tón mű* határozott típusokat valósit meg.* Ez egyike a legfontosabb 

* A célratörekvés valóságos benső elv: oDupliciter contingit 
aliquid ordinari et dirigi iu aliquid sicut in finera : unó modo per se 
ipsum, sicut homo, qui se ipsum dirigit ad locum, quo tendit, alio modo 
ab altero . . . Per se quidem in finem dirigi non possunt, nisi illa, quae 
finem cognoscunt . . . séd ab alio possunt dirigi in finem determinatum, 
quae finem non cognoscunt. Séd hoc dupliciter contingit : quandoque 
nempe id, quod dirigitur in finem, solummodo impellitur et movetur 
a dirigente sine hoc, quod aliquain formám a dirigente consequatur, 
propter quam ei compctat taiis directio vei ordinatio . . . Aliquando 
autem id quod dirigitur in finem, consequitur a dirigente aliquam for¬ 
main, per quam sibi talis inclinatio competat, inde et talis inclinatio 
érit naturális, quasi habens princípium naturale. Et per liunc módúm 

megjegyzéseknek. E nélkül a célszerűségben nincs erős bizo¬ 
nyíték. Elismerik ugyanis, hogy a célszerűség tényleg létezik 
a dolgokban, de tagadják, hogy abból a célszerűség elvére, 
mely folyton teremt a természetben célszerűséget s mely valóságos 
célratörekvés, lehet következtetni. Mi azt mondjuk, hogy a 
célszerűség nemcsak tény, hanem valóságos célratörekvési 
elv: 1. mert ha minden ténynek van oka, kell a célszerűségnek 
is okkal bírni. A célszerűség pedig nem egy elvétett tény, 
hanem egy folytonos, a legváltozatosabb komplikációkban, 
a fejlődés egymást váltó stádiumaiban állhatatosan újra 
előkerülő természeti tény: kell tehát megfelelő elvvel bírnia. 

2. Az egyediség a természetben nemcsak egy szubjektív 
fogalom, hanem a legkifej ezettebb tény. Ha tehát az egyedi¬ 
ség (individualizmus) a mechanikus történés mellett zavar¬ 
talanul fennáll: valamint a mechanikus történés a ható ok elve 
(causa efficiens) szerint megy végbe, úgy kell a másik mellé 
is egy természeti elvet a cél-ok elvét (causa finalis) állítani. 

3. Az anyagban nincs semmiféle törekvés kémiai és morfo¬ 
lógiai tulajdonságok által változatlanul meghatározott típu¬ 
sokat képezni, például vizet ilyen s nem más tulajdonságokkal, 

még kevésbbé szerves alakokat vagy másféle egyedeket, 

omnia naturalia in ea, quae iis conveniunt, sünt inclinata, habentia in 
seipsis aliquod inclinationis princípium, ratione cujus eorum inclinatio 
naturális est, ita ut quodammodo ipsa vadant et non solum ducantur in 
íinés debitos; violenta enim tantummodo ducuntur, quia nihil con- 
íerunt moventi : séd naturalia vadunt in finem in quantum cooperantur 
inclinanti et dirigenti per princípium eis inditum». S. Thomas : Quaest. 
disp. q. 22. de vérit. a. 1. 

«• ■ • Jeder individuelie Naturkörper, ja jedes Atom dér Materié 
ist seine eigene Kraftquelle. Deshalb gerade erscheint die Natúr im 
Gegensatze zu einer Maschine, als ein Lebendiges, nicht weil sie von 
gemeinsamen Kraften getrieben wird, sondern weil jeder Punkt dér 
Materié und jedes zusammengesetzte Ganzé eine treibende Kraft 
nach allgemeinen Gesetzen ausübtn. Wigand: Dér Darwinismus etc. 
1876. IT. 275. 1. 

«Wenn wir für jede individuelie Erscheinung dér organischen 
Natúr eine besondere Lebenskraft aus dem Grunde nötig habén, weil 
sich ihre Lebenserscheinungen nicht aus den physikalischen und chemi- 
schen Kraften begreifen lassen, so müssen wir in strenger Konsequenz 
auch für jede individuelie Erscheinung dér unorganischen Natúr eine 
besondere Lebenskraft annehmen, weil dieselbe aus den zusammen- 
setzenden Teilen ebenso unbegreiflich erscheint. Die Pflanzen sind 
durch die sie zusammensetzenden organischen Stoffe genau so voll- 
kommen und so unvollkommen erklart als Eiweiss, Zellulose, Ápfel- 
saure, Quarz, Kohlensáure, Wasser aus den Atomén, welclie in ihre 
Verbindungen eingchcn». Nagcli, System. Übersicht dér Erscheinungcn 
im Pflanzenreiche. 1853. 60. 1. 

milyenek a jegecek, az égi testek, a naprendszer. Az anyag 
minden atomja külön-külön az erő forrása, s az egyik nem 
tud semmit a másikról. Épen azért nem is lehet bennük 
valamiféle törekvés rajtuk túl fekvő valóságok után, pl. egy¬ 
séges természetek vagy épen egyedek képzése után, sőt 
mihelyt az egységre szükséges feltételek hiányzanak, az ato¬ 
mok szerteszéjjel hullnak. Kell tehát specifikus típust alkotó 
elveknek, kell természeti alakoknak lenni, melyek ezt az egységet 
az anyagba belehozzák. Azt lehetne tán mondani, hogy nem 
kell ehhez külön elv, mely az egységet létesítse; az egység 
majd helyreáll, ha meglesznek a szükséges föltételek az 
egyesülésre. Azonban a föltételek közé tartozik ép ez az 
egyedi elv is, mely az egyesülésnek módját és irányát s a 
fejlődés folyamatát intézi. Ezt szembeszökően látni a szerves 
testekben, ahol a species az egész fejlődési és működési irány 
által jellemeztetik. Minden alakulás az elemek materiális 
erői által megy végbe, de az irány, hogy így s ne máskép 
történjék, mikor százféleképen is történhetik, — ez a species 
egységes elve által valósul. 

»nAancffl A célszerűség elve tehát valami bensőséges magá- 

ratőrekvő el* bán az alakban. Ha ugyanis a célszerűség csak az alakban 
ve e tett rem és a kombinációban van : akkor mindig azt lehetne ráfelelni, 
hogy a célszerűségből nem lehet megismerni a teremtöt, hanem 
csak a rendezőt; valamint a szoborból nem lehet következtetni 
a márvány teremtőjére, hanem csak a már kész márvány 
idomítójára. Míg tehát a célszerűséget és a cclratörekvést csak 
az anyag külső alakjának, esetékes tulajdonságának tekint¬ 
jük : addig a teremtő létének bizonyítására alkalmatlan marad. 

Azonban a célszerűség és a célratörekvés ilyen esetékes, 
külsőséges felfogása tarthatatlan. A természet tökéletessége 
nemcsak mesterséges, hanem természetes, vagyis magában 
a dolgok lehetőségében bírja okát. Nem lehet akármiből 
akármit csinálni, hanem a dolog természete az első meg¬ 
határozója annak, hogy mi lehet és mi nem. Az az egység, 
mely a célszerűséget jellemzi, s mely nélkül célszerűség nincs, 
az anyagtól függ; hogy az anyag ilyen és nem más, ez azon 
egységnek oka. Tehát már az anyag úgy van alkotva, hogy 
az egység e beláthatlan hálózatának alkalmas szubsztrátu- 
mául szolgáljon.* A célszerűség behat az anyag lényegébe 

* «Die Ordnung in dér Natúr, insoterne sie als zufallig und aus 
dér Willkür eincs verstandigen Wesens entspringend angesehen wird, 
ist gar kein Beweis davon, dass auch die Dinge dér Natúr, die in soleher 
Ordnung nach Weisheit verknüpft sind, selbst von diesem Urheber ihr 

és alkatába ; az a körülmény, hogy az anyag is célszerű 
egységeket alkothat, bizonyítja, hogy értelemnek köszöni 
eredését, mely a sok lehetőség közül kiválasztotta s meg¬ 
valósította ép ezt. Tehát az anyag célszerűen van nemcsak 
rendezve, de alkotva. 


II. Az egyedek kölcsönös viszonya. 

Másodszor tekintsük a különálló eggedeket kölcsönös 
viszonyukban. A természetben sok oly szervei látunk, melyek 
egymástól függetlenül támadtak s mégis meglepően egy¬ 
másra illenek; ilyen a virágok nektáriuma és a méhek s más 
rovarok szívó nyelve, — a növények porzói és termői. 

Ezen szervek egymást föltételezik, — egymásért A természet 

nak s mégis függetlenül támadtak. Miből támadt az a nek- 
tárium s az a szívónyelv is, mily alakulásokon ment át, míg “i 
nektáriummá és szivónyelvvé lett? Támadt a csírának bizo- 

Dasein habén. . . Vielleicht nur seit dér Zeit als uns die Offenbarung 
eine vollkommene Abhangigkeit dér Welt von Gott gelehrt hat, hat 
auch allererst die Weltweisheit die gehörige Bemühung daran gewandt, 
den Ursprung dér Dinge selbst, die das rohe Zeug dér Natúr aus- 
machen, als so etwas zu betrachten, was ohne einen Urheber nicht 
möglich sei. Ich zweifle, dass es jemanden hiermit gelungen sei, und 
ich werde in dér letzten Abteilung Gründe meines Urteils anführen. 

Zum Mindesten kann die zufallige Ordnung dér Teile dér Welt, inso 
férné sic einen Ursprung aus Willkür anzeigt, gar nicht zum I U:\veis 
davon beitragen . . . Ganz anders aber falit das Urteil aus, wenn mán 
wahrniinmt, dass nicht allé Naturvollkommenheit künstlich, sondern 
Regein von grosser Nutzbarkeit auch mit notwendiger Einheit ver- 
bunden sind, und diese Vereinbarung in den Möglichkeiten dér Dinge 
selbst liegt. Was soll mán bei dieser Wahrnehmung urteilen ? Ist diese 
Einheit, diese fruchtbare Wohlgereimlieit ohne Abhangigkeit von einem 
weisen Urheber möglich? Das Formale so grosser und vielfaltiger Regel- 
massigkeit verbietet dieses. Weil indessen diese Einheit gleichwohl 
selbst in den Möglichkeiten dér Dinge gegründet ist, so muss ein weises 
Wesen sein, ohne welches allé diese Naturdinge selbst nicht möglich 
sind, und in welchem als einem grossen Crunde sieh die Wesen so mancher 
Naturdinge zu so regelmassigen Beziehungen vereinbaren. Alsdann aber 
ist klar, dass nicht alléin die Art dér Verbindung, sondern die Dinge 
selbst nur durch dieses Wesen möglich sind, das ist : nur als Wirkungen 
von ihm existieren können. welches die völlige Abhangigkeit dér Natúr 
von Gott allererst hinreichend zu erkennen gibt. Fragt mán nun : wie 
hangén diese Natúrén von solchem Wesen ab, damit ich daraus die Über- 
einstimmung mit den Regein dér Weisheit verstehen könnte? Ich ant- 
worte: sie hangén von demjenigen in diesem Wesen ab, das, indem es 
den Grund dér Möglichkeit dér Dinge enthalt, auch dér Grund seiner 
eigcnen Weisheit ist». Kant, Naturgeschichte und Theorie des Him- 
mels. 238. 1. 



90 PROHÁSZKA OTTOKÁR 

nyos fejletlen részecskéjéből, amelyből azután szigorúan me¬ 
chanikus hatások által fejlett ki nektáriummá és szívó nyelvvé, 
mialatt számos átváltozáson és átalakuláson ment keresztül. 
A csíra ezen részecskéjét nevezzük «a»-nak, az átalakuláso¬ 
kat a 1 , a 2 , a 3 . . míg végre előállt a nektárium, melyet «A»- 
val jelzünk. Ép így a tömecsek valamiféle összeköttetése, 
melyet «b»-nek hívunk, fejlődésbe lépett s b 1 , b 2 , b 3 . . . lép¬ 
csőkön át «B»-vé, szívónyelvvé lett. Már most illenek-e a 
kezdetek egymásra, az «a» és «b»? Semmi közük egymáshoz. 
Illenek-e egymásra a 1 , és b 1 , — a 2 és b 2 , — a 3 és b 3 , s végig 
a többi alak? Semmi közük egymáshoz. Csak a kifejlett 
A és B, ezek egymásért vannak. Sem a kezdetben, sem a 
fejlődésben nincs az alkalmazkodásnak nyoma s következő¬ 
leg nincs az egymásra illésnek oka. Az az ok, amely a ki¬ 
fejlődött alakok szerveit egymásra illesztette, az célba vette 
magát ezt az egymásra illést, s erre rendezte be a csírákat, 
erre az egész fejlődési menetet. A vég miatt, a finis miatt 
van az a kezdet, van a sok lépcső ; ezek mind eszközök a célra. 
Az ilyen ok, mely csak a végben, a «finis»- ben nyilvánul, s 
minden egyéb történést csak a végért indít meg, «causa fina- 
lis)i-nak mondatik. 

Szemetszúró különbség létezik a «causa finalis» és az 
anyagi történés közt. A mechanikus okság elvénél fogva a már 
lézető anyag hat, ez a valóságos hatás ismét más hatást, ez 
ismét mást s így tovább szül. A «causa finalis» pedig egy 
megvalósítandó eszméből, célból indul ki, tehát az anyagi 
világban még nem bír valósággal, s rendezi az anyagi ható¬ 
kat úgy, hogy működésük vége az eszmének megvalósítása 
legyen. A «causa efficiens» tehát előre hat, a «causa finalis» 
visszafelé hat. A «causa efficiens» mindig reális, a «causa 
finalisn mindig intencionális, vagyis eszmei. Midőn tehát szá¬ 
mos történésben, s azok egymásra következésében azt vesz- 
szük észre, hogy csak azért mennek végbe, hogy a kész szer¬ 
vet megvalósítsák s hogy egy más növény <ben> és állatban szin¬ 
tén számos történés csak azért megy végbe, hogy egy szervet 
készítsenek, mely arra a másik, függetlenül előálló szervre 
illik: azt kell mondanunk, hogy a történések e két függet¬ 
len folyamát az indította meg és az rendezte, aki a kész 
szervek egymásra illését célba vette. Miután tehát a cél mindig 
a jövőben fekszik s nem bír realitással a valóságban : azért 
nem lehet anyagi tényező. 

A cél, mint a latin szó «finis» mondja, mindig vég. A ter¬ 
mészetes fejlődésben a vég mindig az egész, az egyed, mert 

ez befejezése, komplementuma a történésnek. Azért az egyed 
és a cél elválaszthatlan fogalmak. Az egyedben számtalan, 
független folyamat megy végbe csak azért, hogy egy szép 
összhangban, a kész egyedben egymást kiegészítsék. Ki ren¬ 
dezte ezeket a folyamatokat úgy, hogy ily végben találkoz¬ 
zanak? Az, aki az egyed ideájával bírt, s abból kiindulva 
fogta az anyagi hatókat s oly viszonyba helyezte össze őket, 
hogy hatásaik végesvégül azt az individuumot adják. Ezek 
a hatások képezik a részeket, az egyed pedig adja az egészet. 

Aki konstruálni akar többféléből egyet, az első, ami kell, 
az egész fogalma, azután lehet abból meghatározni a része¬ 
ket. Már pedig eklatáns természeti tény, hogy a természet¬ 
ben mindenütt komplikált részek futnak össze egy egészben: 
ha ezek valóságos részek, — pedig azok, — akkor az egész 
által vannak meghatározva, de az egész még nem létezik az 
anyagi valóságban, csak az eszmeiben ; ... az eszmei egész: 
az a «causa finalis». 

A természet mindenütt «causa finalis»-t tüntet föl, ahol 
egyedeket s még inkább egymásra vonatkozó egyedeket al¬ 
kot. A természet egy okot követel minden egyednek, amely 
ok a különféle tényezőket és hatásokat egy végbe terelje. 

Ha már most az egész kozmoszt összefüggő, egymásra illő, egy¬ 
mást kiegészítő részekből álló egyednek nézzük, amint néznünk 
kell: azt kell következtetnünk, hogy ennek a nagy egyednek is 
egységes, egyedi végső okkal kell bírni,.. . egy eszmével, egy 
gondolattal,... eggyel, aki azt a létesítendő egészet gondolta. 

A «causa finalis» a legnépszerűbben bizonyítja Isten lé -a oéinua- 
tét. A célszerűség az ész legtermészetesebb gondolata, s csal- ni ŐSUrí 
hatatlan tapintattal kiérzi a célszerűség elvét minden tör- blz ‘ m7Uék “' 
ténésben és alakban. A kéz munkára való, azok a csontok 
és ízek és izmok úgy vannak egymáshoz illesztve, hogy az 
a kéz munkára alkalmas szerv legyen. A szem úgy van össze¬ 
illesztve, hogy látásra alkalmas legyen. Nem úgy van a dolog, 
hogy véletlenül látunk, mert esetleg képződött a látószerv, 

— hanem hogy lássunk, azon célból lett szemünk ; külön 
e célra alkottatott. Ez a fölfogás közvetlen, intuitív isme¬ 
ret, mely az evidencia hajthatatlan kényszerűségével lép 
föl. S mi tulajdonkép ez intuitív ismeret alapja a tárgyi 
rendben? Az analógia. Látjuk, hogy a természet oly cél¬ 
irányosan dolgozik, . mint mi, — hogy részekből állít össze 
egészet, — hogy terv szerint módosítja a hatókat, — hogy 
a jövőben megvalósítandó célra irányozza a cselekvések 
láncolatát. A kar az emeltyű elmélete szerint, — a szem 

a camera obscura törvényei szerint készült, — minden orga¬ 
nizmus komplikált gépezet; ha már egyszerű gépről is azt 
kell mondanunk, hogy értelmes alkotója van: mennyivel 
inkább az organizmusokról. Ezek mind őserővel bíró, ele¬ 
mentáris érvek, s nincs az a fortély, mely tönkre silányítsa 
őket. 

A filozófia mégis megkisérlette, hogy tévedést, anthro- 
pomorfizmust, eszme-hiposztatálást mutasson ki a célsze¬ 
rűség állítólagos fölismerésében, — mások kereken tagadták a 
célszerűséget, szerintük nincs célszerűség, — mások a cél¬ 
szerűséget természeti szükségszerűségnek, -— ismét mások a 
véletlen eredményének mondták. Ez ellenvetések méltánylása 
még világosabban fogja föltüntetni a célszerűség valóságát. 

I. A célszerűségei szerintük anlhropomorfizmus által tu¬ 
lajdonítjuk a természetnek. Miután ugyanis a természeti '/jelen¬ 
ségek lejolyására csak egy példát találunk azon cselekmények¬ 
ben, melyeket az értelmes ember végezi . . . «ez okból a szerves 
világ célszerűségét csak kétféle módon tudták magyarázni, de 
mind a kél magyarázat azon nézeten alapult, hogy a természeti 
tünemények lefolyása bizonyos értelmi önkénynek van aláren¬ 
delve .» így Helmholtz «Népszerű tudományos előadások# 
377. lap. 

Az idézet két ellenvetést rejt. Az egyik: a természeti 
jelenségek hasonlítanak azon cselekményekhez, melyeket az 
értelmes ember végez, s mi ezen hasonlóság miatt az emberi 
cselekmények célszerűségét átvisszük a természet cselek¬ 
ményeire. Ez az anthropomorfizmus. A másik nehézség : a 
természetben nincs helye az önkénynek; minden szükség¬ 
szerűen történik: a célszerűség beleviszi a természetbe az 
értelmi önkényt, mert e szerint a természeti jelenségek azért 
mennek végbe így és nem máskép, mert egy értelmes lény 
rendezte s igazította el azokat így és nem máskép. 

Felelet az első nehézségre. Igen, az analógiánál fogva, 
mely az értelmes cselekvés s a természeti történés közt 
fönnáll, tulajdonítunk a természetnek célszerűséget. Ez a ha¬ 
sonlóság a legnagyobb valóság ; —- mindenki elismeri, Helm¬ 
holtz is, hogy «a világban, melyben élünk, a jelenségek ily¬ 
nemű lefolyására csak egy példát találunk azon cselekmé¬ 
nyekben, melyeket az értelmes ember végez#. Már most 
ezen hasonlóságot magyarázni kell. Ha találunk más magya¬ 
rázatot, akkor a célszerűség látszatát korrigáljuk; — ha nem 
találunk, akkor a hasonlóság okát egy s ugyanazon elvbe 
fektetjük, t. i. az értelembe. Már pedig nem találunk más 

magyarázatot: tehát azon hasonlóságnál <fogva>, melyet a ter¬ 
mészet s az emberi cselekvés mutat, tulajdonítunk mi a termés¬ 
zet nek célszerűséget. Észszerűen csak úgy érthetjük meg a 
természeti jelenségeket, ha a szervezetek egyediségébe s 
azok egymásra való illésébe «causa finalist» gondolunk ; más 
észszerű magyarázat nincs. A célszerűség époly észszerű, 
mint az a szükségszerűség, hogy nincs okozat ok nélkül. A mi 
természetmagyarázatunk ezen két észszerű elvből indul ki. 

Mi észszerűen gondoljuk azt, hogy a természetben minden 
történés az okság elve szerint megy végbe, s az észnek ezen 
elvét alkalmazzuk a természeti történésre; de van nekünk 
egy más észszerű elvünk is, s ez a célszerűség elve. Miért 
alkalmazza a természetmagyarázat az oksági elvet, hogy 
t. i. minden változásnak anyagi okát keresi? Mert észszerű, 
s mert a tapasztalat mindenütt kideríti, hogy igazán lé¬ 
tezik ok, ha első tekintetre nem is látni. S miért — nem 
alkalmazzuk a természetre a másik elvet, a célszerűséget, 
mely az észnek époly posztulátuma s melyet a tapasztalat 
bizonyít, midőn kimutatja, hogy ez a jelenség vagy szerv 
valóban alkalmas a jövőben előálló szükségletre, tehát hogy 
eszköz valamire? A természetet csak igy lehet érteni, vagyis 
a természet csak üymódon észszerű. «Érteni lehet# és ((ész¬ 
szerű#, az mindegy. A célszerűség csak annyiban antbro- 
pomorf, amennyiben az ész is az. Az ész is emberi, sőt leg¬ 
inkább emberi. Lehet-e az észt azzal elütni, hogy emberi? 

II. Helmholtz másik ellenvetése szerint a természetben nincs 
helye az önkénynek; a célszerűség beleviszi a természetbe az 
értelmi önkényt. Miért? Mert evagy azt kell feltételeznie, hogy 
(pl. a szerves testekbenJ az életfolyamatokat folytonosan az 
éltető szellem (a lélek) kormányozza, vagy azt, hogy minden 
élő faj a természet fölött uralkodó értelmiség (az Isten) egy külö¬ 
nös tette folytán keletkezette. I. m. 377. lap. 

A nehézség tehát a következő : hogy lehet a termé- “mj”**** 
szetben célirányosság, mikor ott minden az okság elve sze- 
rint egy szükségszerű, átszakíthatlan kifejlés? Hogy lehet a 
mechanikus szükségszerűséggel megegyeztetni a célszerűséget? 

Felelet: nem kell szétszakítani azt, ami egy, akkor nem 
is kell egyeztetni. Hogy is képzeli Helmholtz ezt a két el¬ 
vet : az okság és a célszerűség elvét? Alighanem úgy, hogy 
késznek gondolja az anyagot mechanikájával, törvényeivel, 
erőivel — azután elképzeli, hogy hozzálép az alkotó, s céljai 
szerint idomítja a mechanikát. De az ilyen alkotó nem volna 
Isten. Nincs független, kész anyag, melynek elve a mecha- 

nizmus, — s hozzájáruló, értelmes lény, melynek jellege a 
célszerűség. Hanem az Isten a mechanice, szükségszerűen 
működő anyagot teremtette s ugyanazon teremtésben úgy 
elhelyezte és elrendezte, hogy a mechanikus folyamatok 
azon állapotokat és alakokat eredményezzék, melyeket eleve 
célba vett, s melyekhez alkalmazta a mechanikus folyama¬ 
tokat. Mi sem változtatunk semmit a vason, semmit a vízen, 
a tűzön, semmit a forgás, lökés, s ruganyosság és ellentállás 
mechanikus szükségszerűségén s mégis megalkotjuk a gépet. 
A gőzgépben minden, ami történik szükségszerűen történik : 
tehát nincs benne célszerűség : — lehet így következtetni? 
A törvény, a mechanika mindenütt érvényben marad, de a 
törvény és a mechanika nem teszik a valóságot, hanem 
szükség van meghatározó tényekre, melyek törvényből és 
mechanikából le nem hozhatók. A törvény azt mondja, hogy 
a háromszögben 180° s a körben 360° van ; ad-e maga ez 
a törvény valaminemű kört vagy háromszöget, s nem függ-e 
tőlünk ez alakok tényleges meghatározása? Teljes szabad¬ 
sága marad az összeállítónak, hogy egyenszárút vagy derék¬ 
szögűt, hogy kicsit vagy nagyot, hogy fából vagy fémből 
alakítson. 

Nemcsak, hogy a törvényszerűséget nem zárja ki a 
célszerűség, hanem követeli és föltételezi, mert célszerű¬ 
nek csak azt mondjuk, ami a természet törvényei szerint 
áll elő, nem pedig «önkényből». A szervezetekben a szellem 
semmit sem tesz önkényesen, minden a mechanika és kémia 
útján halad, de azért minden célirányos. Valamint a leg¬ 
komplikáltabb gyárakban is minden a mechanika törvényei 
szerint megy végbe. A mechanikai történés tehát ki nem 
zárja a célirányosságot, de nem is zárja magában. A cél- 
irányossság egy fensőbb ok, mely disponál a mechanikai 
történéssel a nélkül, hogy azt megváltoztatná. 

’Sírtíim!' Erre azt mondhatná valaki: tehát az Isten most már 
művén, melyben minden szükségszerűen megy végbe, sem- 
may«i. m it sem változtathat? S ha úgy volna, mi következnék ab¬ 
ból? Az-e, hogy nem céljai szerint, hanem az anyag sajá¬ 
tos, független szükségszerűsége szerint fejük a világ? Koránt¬ 
sem ; csak az következnék abból, hogy az Isten örök tervei¬ 
ben változatlan. 

Az ellenvetés utolsó mondatának semmi köze a cél¬ 
szerűséghez. Helmholtz szerint «azt kell föltételezni, hogy 
minden élő faj a természet fölött uralkodó értelmiség egy 
különös tette folytán keletkezett)). Hogy ezen föltételezésre 

semmi szükség sincs, azt egy hasonlat mutatja. Az óraszer-'“j™ 
kezetet egyszer állítja össze a mester, azután jár, mutat, üt *=» w 
mechanikus szuksegszeruseggel; «ertelmi önkeny» meghata- 
rozta az óraműnek összeillesztését, azután nem szükséges 
többé hozzányúlni. De bizonyára az óra úgy is járna, mu¬ 
tatna, ütne, ha mindez az óra afölött uralkodó értelmiség 
egy különös tette folytán keletkeznék'). Hogy a «világ fö¬ 
lött uralkodó értelmiség)) a célszerűség melyik módját vá¬ 
lasztotta, azt itt nem tesszük szóvá; nem is változtat a dol¬ 
gon cseppet sem; de bizonyára helytelen az az állítás, hogy 
«fÖl kell tételezni, hogy a természet fölött uralkodó értel¬ 
miség minden élő fajt különös tette által» hívta a létbe. Nem 
igaz ; — a természet két tényező által határoztatik meg: 
az egyes alakok sajátossága és morfológiai összetétele által egy¬ 
részt, — másrészt az anyag mechanikus erői által, amely erők 
folyamataira nézve épen az alakok sajátossága és a morfológiai 
összeköttetés módja a döntő. Az Isten kezdet óta úgy intéz¬ 
hette ezt a két tényezőt, hogy minden kifejlés és mozzanat 
az ő «különös tettei) nélkül, különös közbelépése nélkül men¬ 
jen végbe, — csakis azon ős elrendezés erejében. A ((különös 
tett» folytonos ismétlése tehát nem szükséges feltétele a cél¬ 
szerűségnek, sőt azt mondhatni, hogy egészen esetleges körül¬ 
mény. 

III. A célszerűség új oldalról való támadását meg¬ 

kísérli a pantheizmus. 

Minek hozunk be a természetbe dualizmust, két elvet, 
a mechanikai szükségesség és a célszerűség elvéi? A törvény 
és az önkény, a szükségesség és az akarat elvét? Hogy a termé¬ 
szet célszerűségét magyarázzuk, nem kell az anyagon kivid 

fekvő elvhez fordulnunk, ha képzeljük az anyagot úgy, hogy 
természetéhez tartozik a célszerű alakulás és a kifejlés. Képzeljük 
a természetet mint oly állagot, mely lényeges sajátosságai szerint 
kifogyhallan új meg új alakok létrehozásában. 

Jól van, képzeljük ; mit nyertünk vele? 

a) kizártuk-e ezáltal a dualizmust a természetből? A cél- A célszerűség 
szerű alakulást az anyag lényeges sajátosságának mond- chanlzmua két 

juk ; miféle sajátosság ez? Olyan-e, mely a természet tör- vau dualizmus, 

vény- és szükségszerűségében bennfoglaltaik vagy pedig 
azon kívül áll? Tudjuk már, hogy a törvény- és szükség- 
szerűség magában véve közönyös a célok iránt. A szükség¬ 
szerűen ható anyag, mint ilyen, a célokra nincs tekintet¬ 
tel; ha célszerűen, ha nem célszerűen hat, ahhoz semmi 
köze, de mindig szükségszerűen működik. Tehát a mechani- 

kából, a szükségszerűségből nem értjük meg a világot, s 
kényszerülünk új sajáisúgot fektetni az anyagba, melyet a 
célszerű alakulás sajátságának hívunk. Miféle sajátság ez, 
ha nem mechanikai? Transzcendentális sajátság. Üj, a mecha¬ 
nikai szükségszerűségtől különböző elv. Van ismét elvünk. 
Mások egyszerűen azt mondják, hogy az anyagnak lelke és 
értelme van. Ez még egyszerűbb. De megszabadultunk-e 
ezáltal az anyag és lélek, a szükségszerűség és az akarat dualiz¬ 
musától. 

b) Ez az ellenvetés gondolkozó emberhez nem méltó ; 
mert semmit sem magyaráz, hanem csak más formában 
mondja el a kérdéses tényt a nélkül, hogy okát adná. A kér¬ 
déses tény a természet célszerűsége ; a magyarázat pedig 
ez : tegyük fel, hogy az anyag azon sajátsággal is bír, hogy 
célszerűen alakul. Mintha valaki az élet okát így magya¬ 
rázná : tegyük fel, hogy az anyag sajátsága az élet. Ez igen¬ 
is hiposztatálása a gondolatnak. A tény sajátosággá dekla- 
ráltatik. A célszerű alakulás sajátságát az anyagban sehol 
sem találjuk. Az ész célszerű intézkedéseit ismerjük s erre az 
ismert okra vonatkoztatjuk az anyagban észlelt célszerűséget 
is. Mi tehát a módszert illetőleg is egészen helyesen járunk el. 

c) Az anyagnak nincs lelke ; ezt kimutattuk a pan- 
theizmus cáfolatában. 

IV. Vannak, kik a világ «lökéletlenségeibe» kapaszkod¬ 
nak, hogy a célszerűséget tagadhassák. Hány csíra, hány pete, 
hány tojás megy tönkre! Lángé szerint: valamint egy ember, 
aki millió puskát állítana föl és sütögetne szerteszéjjel hegyen¬ 
réten, hogy egy nyulat lőjjön, célszerűtlenül cselekednék: épúgy 
a természet is, mely annyi csírát és életei pazarol s csak arány¬ 
talanul kevés esetben juttat kijejlésre iit-ott néhányat, a célszerűt- 
lenség bélyegét hordja magán. 

a wkéietieoflég Felelet: a) Mivel a célszerűség mégis óriási aránvok- 

célszerűséget. bán valósul meg s értelmi alkotót követel, nem kellene-e 
még azon esetben is, ha a tökéletlenségek valóban létezné¬ 
nek, ezeket a célszerűséggel megegyeztetni? 

b) Nem volna-e sokkal tökéletlenebb, sőt a tönk szélén 
a világ, ha minden petének lába kelne, ha minden gomba 
és baktérium akár a gyomor, akár a tüdő oldalain kivirulna, 
ha minden mag megfogamzanék, — ha az állat azért nem 
ennék, mert füvet, állatot, ázalagot tesz tönkre? 

c) Lángé hasonlata nem találó. Az ember, aki úgy cse¬ 
lekednék mint ő írja, bizonyára célszerűtlenséget, merő hó¬ 
bortot művelne, mert akinek esze van, az nem így cselek- 

szik : de a természetnek nincs esze, következőleg nem lehet 
ráfogni, hogy, ha a vadász módjára kapkodnék is, célsze¬ 
rűtlenül működik. 

«A természet és az ember közt kettős különbség van, 
mely a felhozott érvelést teljesen fölforgatja. Először is min¬ 
den ember jól teszi, ha szerzett birtokát, erejét, idejét és 
mindent, ami hasznára lehet, lehetőleg kíméli, mert e javak 
csak kisebb mérvben képezik osztályrészét, és minden cél¬ 
talan vesztegetés az ember kárára van. De a természet tud 
fölhasználni minden hulladékot, mindent, ami egy helyen 
használatlanná vált, más helyen értékesítem.®* Nem csodá¬ 
latos dolog-e az, hogy ezen materiális-ideális természettudós, 
ki nagyra van — s méltán — az erők egyenértékűről, a 
természetben észlelt körforgásról, az erő fönntartása- s meg¬ 
maradásáról szóló tanokkal, a ideológiát bombázván egy 
zulu néger természettudományos álláspontjára helyezkedik. 
A célszerűség fényesen nyilatkozik a szerves anyag bom¬ 
lásában, az élő lények halálában, legalább is oly fényesen, 
mint millióm sejt és rost szervezetté való szövésében, — 
ezt az anyag és erő megmaradása törvényének dicséretére 
mondom. Tekintsd a bomló állati testet vagy petét vagy 
gombát, anyaga és ereje megmarad, nem lesz haszontalan 
és céltalan a legkisebb parány, mely romjaiból szabad 
szárnyra kel. Meglehet, hogy miután messze elszállingózott, 
ismét a földbe vegyül, onnan egy rózsa félig nyílt ajkára 
haj tátik, onnan mint illat bájolgat el téged, újabb kombiná¬ 
ciókba sodorta tik, bekerül agy velőd labirinthjaiba s vegy¬ 
tani erőivel alapját képezi annak a nagy világnak, melyet nyit 
a képzelet és az ész. «Azután pedig — és ez a fő — az embernek 
esze van, a természetnek nincs! Hogy lehet ezt szem elől 
veszíteni! Kinek esze van, nincs szüksége általános és ál¬ 
landó törvényre működésében, hanem igazodhatik minden¬ 
egyes eset természete szerint. A természetben is, mely va¬ 
kon engedelmeskedik a teremtő akaratának, ezt az utat kö¬ 
vethetné az Isten, hogy mindenegyes esetben előírná az 
irányt és a működés módját. De mi lenne ennek következ¬ 
ménye? Csak az egyet említem, hogy a csoda, mely a ki¬ 
nyilatkoztatás bizonyító jele, elesnék. Ha tehát a természet 
folyamát általános törvényeknek kellett alárendelni, akkor 
csak az a kérdés : jól vannak-e választva a törvények? Föl¬ 
tételeznek-e értelmet.®** 

* Isenkrahe : Idealismus oder Realismus. §. 3. 

** Isenkrahe : Idealismus oder Realismus. 


Prohászka: Isten és a világ — Missziós levelek. 

Lángé ellenvetése többet nem kívánhat: ily méltányos 
és stoikus nyugalommal értekező bölcselőn is megesik, hogy 
a hasonlatok szemlélhetősége, mely valamiben megegyezik 
a kérdéses tárggyal, elnyeli a gondolatot és a következ¬ 
tetés rovására terjeszkedik ki észrevehető öntetszéssel. 
A természetnek nincs esze, nincs szeme ; a vak tapogat és 
fogódzkodva halad végig a fal mellett, tartja magát egy 
általános rendszabályhoz ; ha látna, nem tenné ; tehát cél¬ 
szerűtlenül tesz? Alkalmazza ugyanezt a természetre ! 

V. Ez a gondolat , hogy a célszerű alakulás talán az anyag 
sajátsága, mindenjéleképen jelentkezik; így például ezt is 
mondják: nem lehet-e föltenni azt, hogy egyedi alakokat magára 
venni époly sajátsága az anyagnak, mint amily sajátsága a 
köneny- és élenynek vízzé lenni, — mint amily sajátsága a sónak, 
a cukornak bizonyos formákban jegecesedni? Nem lehetne-e 
föltenni, hogy az is képezi a szerves anyagnak sajátságát, hogy 
majd oly alakba áll, mely a virágot adja csészéjével, szirmaival, 
nektáriumáual, — majd ismét oly alakba, melyben a növényevők 
gyomrának sajátszerű fogak feleinek meg. 

Ha azt gondoljuk, hogy az anyag erői magukkal hoz¬ 
zák, hogy ilyen vagy olyan célszerű alakokat képezzenek : 
ezáltal nem fejtettünk meg semmit, hanem a célszerűség 
okát az alakokból áttettük az erőkbe. Most tehát szükség¬ 
képen azt kérdezzük, honnan van az, hogy az erők épen 
ilyen s nem másféle alakokat alkotnak, mikor mások is le¬ 
hetségesek? Honnan van az, hogy épen ezek találkoznak 
és pedig a kellő arányokban és a kellő egymásutánban? 
Tehát a célszerű alak csakúgy nem bírja magában okát, 
mint a célszerű erő vagy a célszerű lényeg. 

De téves ezen nehézségek kiinduló pontja is. Azt gon¬ 
dolják ugyanis, hogy szerintünk a célszerűség valami kül- 
sőséges, a már «fix und fertig» anyaghoz hozzájáruló alak, 
mint például az agyaghoz hozzájárul a fazekas korongján a 
bögre alakja. Ez valóban primitív gondolkozás volna ; -— 
nem, — mi a célszerűséget benső sajátságnak nézzük, mely 
nélkül az anyag nincs. Mi azt mondhatjuk, hogy valamint 
minden kvalitást, úgy a célszerű alakulást is a teremtő 
belealkotta az anyagba ; amint teljes joggal mondhatni: 
olyanná alkotta az anyagot, hogy éleny és köneny a víz 
sajátságát adja : épúgy mondhatni, olyanná alkotta az anya¬ 
got, hogy az az anyag a szerves összetételekben az élők sa¬ 
játszerű szerveit és alakjait adja. A lélek ugyanis, ide ér¬ 
tem a növények tenyészeti lelkét, az állatok érzési lelkét 

és az ember lelkét, — nem lök, nem mozgat, nem art me 
chanikus erőt az anyagba, hanem egyesülése által az anya¬ 
got szervessé teszi. A szerves anyag azután azon sajátság¬ 
gal bír, hogy célszerű alakokká rendezkedjék : nektárium- 
mal bíró virággá, kérődző állattá sajátszerű gyomorral és 
fogazattal. Ez az alakulás a szerves anyag valóságos saját¬ 
sága. Tehát nem arról van szó, vájjon a célszerű alakulás 
nem mondható-e az anyag sajátságának, — hanem arról, 
vájjon ez a sajátság levezethető-e az anyag fizikai és ké¬ 
miai tulajdonságaiból és a mechanikai törvényszerűségből. 

Mert mi elismerjük, hogy a célszerű alakok valóban felépülnek 
a szerves anyag erői és tulajdonságai által; mi a szerves ala¬ 
kokat valóságos gépeknek nézzük, hol minden erőműködés 
csakis az anyag mechanikus erői által megy végbe, — hozzá 
még oly gépeknek, melyek az anyag erői által épülnek: 
mindazonáltal igaz marad, hogy ez a sajátságuk, melynél 
fogva önmagukból alakulnak és épülnek, nem vezethető le 
az anyag tulajdonságaiból a mechanikai szükségszerűség útján; 
sem a tulajdonságok, sem a mechanikai szükségszerűség tör¬ 
vénye nem ad magyarázatot. A célszerűség tehát egy ele¬ 
mentáris sajátság, melyet az alkotó intelligencia fektetett 
a dolgokba. 

Az imént fölhozott nehézség a természet célszerűsé- a teieoiófi- 
gének mélyebb megismerésére vezetett. A szerves alakok- k erejében, 
bán bennvan a célra való törekvés. Nem abban áll a teleo- 
lógikus érv, hogy egyszerűen azt mondja : van a világban 
sok célszerű alak és történés : tehát van a világnak értel¬ 
mes alkotója ; — korántsem ; hanem a teleológikus érv a 
maga teljes erejében ez: van a világban valóságos célra- 
törekvés, — az egyes alakokban benn van a célratörekvés: 
tehát a világot oly ok hozta létre, mely ezt a célratörek- 
vést belefektette az alakokba, az pedig csak értelmes ok 
lehet. A célszerűség tehát nemcsak materialiter, mint merő, 
bevégzett tény létezik a világban, melyről nem tudni, váj¬ 
jon véletlenül vetődött-e össze, vagy pedig a cél, a meg¬ 
valósítandó eszme szerint megy-e végbe, — hanem forma¬ 
liter, mint valóságos célratörekvés lép föl. 

A szerves alakok általános sajátsága az, hogy belülről a c« ra t«r*. 
nőnek kifele, vagyis, hogy testüket bennük lakó törvény sze- 
rint alkotják. De hogyan alkotják? Akkép-e, hogy egyszerre 
készen állnak? Nem, hanem sok átmeneti, ideiglenes alakon 
és állapoton át hajtják és képezik a fejlődő formát, míg 
végre teljesen elérik. Minden szervet számtalan fejlődési 

7* 

stádiumon át úgy alakítanak, hogy egykor alkalmas legyen 
a tevékenységre. Semmi sem készül a szervezetekben csak 
találomra, minden úgy, hogy egymásba üljék. Minden faj 
a maga sajátos rendeltetése szerint szövi leveleit, építi ágait, 
teszi össze rügyeit, nincs egy fölösleges szerv, egy fölösleges 
alakulás, de annál nagyobb a különbözőség és változatosság 
a szervek közt, melyek mind azért képződnek, hogy az 
egésznek, az egyednek létét lehetségessé tegyék. Minden a 
célra irányul, — minden azért történik, hogy az egész elő- 
álljon, — minden egyes rész egyjormán, a jaj típusa szerint 
alakul s nem tér el tőle. 

Az egyednek nincs más magyarázata mint az, hogy van 
a szerves anyagnak egy sajátos, belső elve, melyet az egyed 
természetének mondunk : ez a természet minden részecst s 
minden történést egységes terv szerint igazgat s a célra irányoz. 
Azért nem tér el irányától a millió mozgásból és elegyedésből 
álló fejlődés, vagy ha eltérítik, visszatér, — azért nem té¬ 
veszti el az utat, — azért nem zavarodik meg s nem akad 
fönn a rajta kívül álló hatókon és működéseiken, hanem ki¬ 
fejti a maga teendőit: mert egy belső, valóságos célravaló- 
törekvés érvényesül benne. Azért nem változtathatunk azon 
az organizmuson, — azért nem alkothatunk hozzá új tagokat, 
új szerveket: mert egyedisége nem kívülről van meghatározva, 
hanem belülről. Azért oly állandó, s ha a külső körülmények¬ 
hez némileg alkalmazkodik, ez az alkalmazkodás is belső ter¬ 
mészete szerint történik, — azért marad ugyanaz minden 
nemzedéken keresztül, — azért fejlődik állandóan s minden 
tojásban egyformán az embrió: mert a szervezet ugyanaz 
maradt, ugyanazon célratörekvés, ugyanazon «causa finalis®. 
Azért fejleszt a természet csak neki való szerveket, nem 
többet, nem kevesebbet, — ott, ahol kell, — akkor, amikor 
kell, — oly egymásutánban, melyben kell, — azért javít és 
pótol; ha egy szerv újra nő, például a csiga levágott feje vagy 
a rák letört ollója, az csak úgy nő, oly hosszúra, oly arányosra 
amint csak az alak kívánja : mert egy megvalósítandó cél sze¬ 
rint van belül minden berendezve. 

VI, Vegyünk egy új nehézséget. A célszerűség valósággal 
létezik, de a régi Empedokles óta számos álbölcselő szerint, 
lassú alkalmazkodás, millió éveken át folytatott próbálgatás 
helyezhette a létbe mindezen alakokat, melyekről mi azt 
mondtuk, hogy végtelen, célokat valósító bölcseségnek kö¬ 
szönik létüket. Miután a világ létezik, kell célszerűnek lennie, 
— hiszen különben nem létezhetnék. A célszerű világ a lehet- 

séges kombinációk egyik esete, amely valósággal bekövetkezett. 
Bekövetkezett úgy, mint ahogy bekövetkezhetett volna egy más 
állapot, melyet khaosznak mondunk. Khaosz vagy célszerű világ, 
két esetleges állapota a világ atomjainak. Az egyik úgy, mint a 
másik merőben mechanikus okoknak és történésnek kifolyása. 

Felelet: a) Ezen nehézség egy általános elvet vet föl 
világmagyarázatnak; tősgyökeres megoldást a darvinizmus 
tarthatlanságának kimutatásában fogjuk adni. 

b) Ezen nehézség a célszerűségnek csak egyik végét fogja, 
a másikat elhallgatja. A világban nemcsak való igaz célszerű¬ 
ség létezik; hanem célratörekvés. Minden szervben és alaku¬ 
lásban van célratörekvés. Igaz, hogy a célratörekvés minden 
ízében mechanikus erők által megy végbe, de végbe megy egy 
később, esetleg messze jövőben elérendő célra való ki tekintetből. 

Nem tagadom, hogy véletlenül, mechanikus úton előállhat 
egy rendezett, tehát célszerű alak, pl. ha a táblára dobom a 
krétás szivacsot, előállhat ott kecses, szelíd arckép, de hogy 
a dobás következtében a szivacs szálai és rostjai szétfoszol- 
janak és össze-visszabonyolódott kombinációk által új so¬ 
rokba és rendekbe álljanak, hogy ezek a kombinációk egy¬ 
másután hónapokig váltakozzanak, míg végre ismét más és 
más permutációk által azt az alakot adják, mely a táblán 
van, azt tagadjuk. A különbség világos: Az első a merő cél¬ 
szerűség, egy bevégzett állapot; a második a célratörekvés. Az 
elsőben egyszerre érjük el a célt, a mechanikus hatás közvet¬ 
lenül hozza létre a meglepő képet. A másodikban közvetve, 
fejlődés által a megkezdett irányban pl. a szemideg képzé¬ 
sében. Miért nem megy visszafelé, mikor még nincs semmi 
alkalmazása? Miért megy át a kezdődő alak annyi változáson, 
mikor ezek az ő aktuális létével semmi összefüggésben nin¬ 
csenek? Szóval abból a fejletlen tojássárgából egy komplikált, 
biztos menetű fejlődés indul ki, mely a kész csibére irányul, 
mást nem próbál, s a kibújt csibe is nem bír más tendenciával, 
mint meglett tyúkká nőni ki magát. 

c) Célratörekvés nélkül s következőleg rendező intelli¬ 
gencia nélkül a világrend létre nem jöhet; kitűnik ez majd a 
valószínűségi számításból. 

VII. Tyndall, a híres vándor-búvár és tanár szintén tagadja Tyndall a cél- 
a célszerűségnek fölismerhetéset. A vízről értekezvén, előadja, Km,8és e "“' 
hogy a víz 4° Celsiusnál a fagypont fölött eléri legnagyobb 
sűrűségét, mely 4°-on alul és 4°~on felül egyaránt kisebb. 

Ha tehát a víz felső rétegének hőmérséke 4°-ra száll, ezen 
réteg aránylagos legnagyobb sűrűségénél fogva a fenekére 

száll, s egy más réteg kerül a fölszínre, mely ha lehűl, ismét 
másnak engedi át helyét. A négy fokú víz báborítlanul lepi 
el a fenéket vagy nagyobb mélységnél a medret, mert ha a 
fagy «vas marka# nyomja is a felsőbb vízrétegeket, azok 
megfagynak, miután zérus fokú hőmérsék mellett kisebb 
sűrűséggel bírván, le nem bukhatnak. De a víznek ezen maga¬ 
tartása a szabályon kívül áll; a többi testek, ha folyékony 
állapotból szilárd halmazaiba mennek át, mindig megsűrű¬ 
södnek ; a víznél az ellenkező eset áll be. A víz e kivételes 
magatartása teszi lehetségessé a vízben élő állatok s növé¬ 
nyek fönnállását, különben bennfagyna minden szerves lény, 
s tavaszkor úgy húzhatnék ki halainkat a jégből, mint a 
mammutokat és az elefántokat Szibéria folyamaiból. Mindenki 
indíttatva érzi magát a víz e magatartásában egy teremtő 
értelem rendelkezését látni, mely épen a vizet választja ki 
arra, hogy ily természetes sajátságok mellett oly bőséges 
életnek menhelye legyen, vagyis hogy a földet nagy terjede¬ 
lemben borító víz, mely azon különös sajátsággal bír, hogy 
4° C hőmérséknél legsűrűbb, —és a szerves világ sokféle fajai 
ily kedvező, életbiztosító körülmények közt találkozzanak: 
ez egy célok után induló értelemnek müve. 

F.llenben Tyndall másféle megjegyzéseket kockáztat: 
((Természetes, hogy az ily tények megragadják és pedig joggal 
ragadják meg a kedélyt. Az élet vonatkozásai az élet feltéte¬ 
leihez, a célnak és eszközeinek megfelelő volta — igaz — a 
legnagyobb mérvben felébreszti a természetbúvár érdeklő¬ 
dését. De ha természeti tüneményekkel van dolgunk, gondo¬ 
san kell őrködnünk az érzelmek felett (és az okság elvén épülő 
szillogizmusok fölött ?). Gyakran oda visznek bennünket, 
hogy akaratlanul túlhajtsunk a tények határain. így például, 
hallottam hivatkozni a víznek most érintett csodálatos tulaj¬ 
donságára mint megdönthetien bizonyítékára a tervszerű 
szándéknak. Miért, hozzák fel, miért kellene csupán a víznek 
így viselnie magát, ha azért nem, hogy a természet megvéd- 
hesse magát önmaga ellen ?»* Tyndalí cáfolata pedig abban 
áll, hogy azt mondja : nemcsak a víz, de a bizmút is ily rendet¬ 
lenül viseli magát. 

A bizmútféle ellenvetésekre a célszerűség szempontjából 
alkalmas feleletet adhatunk. Kérdezzük Tyndallt: csak akkor 
lenne-e célszerű a víz magaviseleté, ha nincs az elemek tarka 
tömegében és a vegyületek végtelen sorában egy sem, mely a 


* A hő. III. fej. 

vízzel egyenlő viseletét mutatna ? Az «élet vonatkozásai az 
élet feltételeihez, a célnak és eszközeinek megfelelő volta», a 
konkrét esetben a hüllők és növények élete a víz kivételes 
sűrűségi állapotában megszűnik-e célszerűnek lenni azért, 
hogy a bizmút is ily magatartást követ ? Mit kíván tehát 
Tyndall, s mibe rejti ellenvetésének élét! Éle abban rejlik, 
hogy a bizmútban halak nem élnek, s mégis úgy sűrűsödik 
mint a víz, tehát ha célszerűség honolna a természetben, melyet 
egy célt szem előtt tartó értelem alapít, akkor a bizmútnak 
nem volna haszontalan tulajdonsága, s következőleg a víz 
kivételességéből sem kell célszerűséget befektető értelemre 
következtetnünk. A felelet igen egyszerű. Lehetnek a biz¬ 
mútban is azon általános tényezők, melyek a víz e kivételeit 
eredményezik, miután pedig adva vannak a vízben, a teremtő 
fölhasználta a vizet azon szerepre, amellyel a természetben 
bír; a bizmútnak lényegéből folyó sajátságait pedig nem 
kellett megváltoztatnia, hanem lehetett meghagynia, amint 
vannak — látszólag használatlanul. De nem is lehetett fel¬ 
használni a bizmút e sajátságát, mert olvadt fémben állat 
nem élhet, tehát Tyndall szerint nincsenek meg «az élet vonat¬ 
kozásai az élet feltételeihez, nincs meg a célnak és eszközeinek 
megfelelő volta». Azért a bizmúttal a célszerűségnek nem 
lehetett dolga ; a vízzel lehetett, és volt is. 

A vizet tehát fölhasználta a célszerűség, mert terveibe 
beillett, a bizmútot nem használta föl, mert más részről nem 
is lehetett: de azért meghagyta vízzel rokon sajátságát. 

A célszerűség nem állítja, hogy a teremtő céljaira való 
tekintettel megváltoztatta a testek lényegét vagy az abból 
folyó sajátságokat, vagy hogy céljaira való tekintettel a tes¬ 
teknek oly új sajátságokat adott, melyekkel lényegüknél fogva 
nem bírtak. A célszerűség tehát nem önkényes, nem változ¬ 
tatta meg a dolgok lényegét, hanem először az egyszerű ele¬ 
meket sajátságaik szerint kellő mérvben felhasználta, s másod¬ 
szor az összetett testek közül azon vegyületeket léptette föl, 
melyeket használhatott, s ismét úgy, amint használhatta. 
A Tyndall-féle ellenvetésnek akkor lenne értelme, ha a cél¬ 
szerűség tana állítaná, hogy az Isten a víznek a hüllőkre való 
tekintettel az illető sajátságot adta, mely tömecs-szerkeze- 
tének magában véve nem felel meg ; akkor aztán hozzátehette 
volna : már pedig az nem igaz, mert a bizmútnak is megvan 
azon sajátsága, jóllehet benne semmi élőlény nem tartózkodik, 
így is még ráillik a felelet, hogy lehet más célja is a bizmút e 
magatartásának; — de fölösleges e gondolatok tovaszövése. 

VIII. Helmholtz nehézsége : Helmholtz szerint a szem, 
nemcsak hogy nem tökéletesebb optikai eszköz azoknál, 
melyeket az ember keze alkot, hanem a dioptrikai eszközök 
kikerülhetlen hibái mellett még olyanokat is mutat, melye¬ 
ket mesterséges eszközöknél élesen megrónának, — s a fül a 
külső hangot szintén nem közli velünk valódi erősségének 
viszonyában, hanem azt sajátságos módon szétbontja, meg¬ 
változtatja, s magassága szerinti különböző mértékben gyen¬ 
gíti vagy erősíti.* 

Felelet: A célszerűség nem mondja, hogy minden, ami 
van, a legtökéletesebb. A tökéletesnek és célszerűnek fogalmai 
nem azonosak, különösen ott, hol a célszerűségben sokféle, 
egymást befolyásoló, egymásba nyúló tényező szerepel. Ha az 
egyes tényezők legtökéletesebbek lennének, akkor talán sok, 
nagyon sok esetben egymás hátrányára s az egésznek kárára 
volna összetételük ; — kell, hogy az egésznek eszméje a cél 
szerint megszabja és temperálja a részek tökéletességét. E sze¬ 
rint megvalljuk, hogy a szem nem a legtökéletesebb láteszköz, 
lehetne tökéletesebb ; a ^homlokból előnövő teleszkóp elő¬ 
nyökkel bírna, melyekkel most nem rendelkezünk. Hanem 
beleillenék-e két ily kinövés az emberi szervezetbe ? Kétség¬ 
kívül előnyös volna, ha a koponya oly kemény lenne, hogy 
minden baltacsapásnak ellentállhatna. De nem vonna-e maga 
után ily tömör csont sokkal nagyobb hátrányokat ?»** 
A szem célszerűsége optikai tökéletlenségei mellett is meg¬ 
marad ; legalább célszerűbb, mint minden kémiai laborató¬ 
rium, célszerűbb, mint a legparányibb zsebóra. Hiszen min¬ 
den a célra, a látásra irányul benne. Ha pedig a nehézség 
kiinduló pontját keressük, melyből logikai erejét meríti, 
azt találjuk, hogy a szem állítólag azért nem készült cél¬ 
szerűen, vagyis, hogy alakulását azért nem intézte vala¬ 
mely célok után induló ismeret, mert nagy tökéletlenségeket 
árul el. Fontolja meg még az olyan ember is, ki nem német 
alapossággal törekszik a dolgok mélyébe hatolni, mily érvelő 
erő rejlik ebben : azért mert valaki nem működik a legtöké¬ 
letesebben, nem működik célszerűen. A kölni dóm épúgv 
elárulja, hogy célok után értelem rakta össze oszlopait, pillé¬ 
reit, rózsáit, ékítményei ágait-bogait, mint a part alatt letele¬ 
pedett zsellér vályogból épült kunyhója. De a kölni dóm 
tökéletesebb ; a célszerűség a célnak, az iránytadó eszmének 


* Helmholtz •. A természettudomány céljáról s haladásáról. 

** Pesch : Die grossen Weltratsel. 

nyoma, képe, kivitele az anyagban: a tökéletlen célnak, a 
hiányos eszmének épúgy lehet az anyagban megfelelő kivitele, 
mint tökéletesnek. Aki belép a kölni dómba és azután meg¬ 
látogat egy zsellérházat, az mindkettőről elismeri, hogy cél, 
hogy eszme rakta össze a köveket s a vályogot, és nem lehetett 
össze-vissza való hajítgatásból alakulniok. Követel-e ennyit 
a szemben észrevehető csodálatos rend és összefüggés ? 
A kisebb-nagyobb tökéletesség semmit sem változtat azon. 

III. A célirányosság konkrét kimutatása. 

A célratörekvő elv a kert minden virágában, minden 
levelében és szárában működik. 

Nézem a rózsa alakjának szépségét, színezetének kel¬ 
lemét, egész valójának elegánciáját, érzem lehelletének illatát, 
— mellette a liliom hófehér kelyhe, karcsú szárát lecsüngő 
levelek takargatják szemérmesen, — az orgonabokor kábító 
illatködében méhek hajlítgatják virágainak finom tölcséreit: 
mi az, ami ez alakok változatosságában az emberi lelket 
megragadja? A titkos erő, a titokzatos elv, mely az egyes 
alakok életét igazgatja, — mely megválogatja a légnek, a 
víznek, a földnek alkalmas elemeit, mely olyan jól ért hozzá 
csoportosítani és asszimilálni a tömecseket, hogy kike¬ 
rüljenek belőlük ez az elegáns szár, ezek a gyengéd zöld 
levélkék, ezek a finom, lehelletszerű szirmok, ezek a váloga¬ 
tott színárnyalatok, ezek a gyönyörűséges illatok. Egy darab 
földön, egy légkörben ennyi különféleség és ennyi — szívós¬ 
ság. S hogy küzd ez a célratörő elv az akadályokkal; hogy 
eresztgeti gyökereit mindenfelé, elkerül köveket, áttör alkal¬ 
matlan rétegeket, hajlik, kapaszkodik, — keres fényt és vizet. 

A rózsa, a liliom, a nefelejts, — a méh, a futonc, — 
a gyík s az ember ugyanazon elemeket eszik, isszák, lélekzik. 
Ugyanazon éleny, széneny és köneny vegyül s elég bennünk 
s bennük. Miből áll a mi testünk? Miből áll az a 70 kilogramm, 
melyet a felnőtt ember teste átlag nyom? 52 kilogramm 
vízből a vérben s a húsban ; — a többi szerves anyag, az 
albumin, fibrin, casein, gelatin az élenynek, azotnak, köneny- 
nek és szénsavnak összetételei; vannak szerves produktumok, 
melyekben éleny nincs, ilyen a cukor, a zsírok, ezek szénenyét 
és könenyét az éleny emészti fel, melyet belélekzünk. 

Miből állunk tehát? Gázból, lehelletből. 

S minden állat s minden növény teste nem más, mint 
sűrített gáz kombinációja. Láthatatlan tömecsekből áll. 


célszerűség 

anyagcseré¬ 

ben. 

melyek nem érintik egymást s melyek folyton kilépnek 
testünkből s helyükbe mások állnak. 

A ragyogó szem, a virágzó arc, a skarlát ajak, a leomló 
haj, — mindez mi volna más, mint forgó, rezgő gázok szé¬ 
dítő játéka, melyet a térben elővarázsol a titkos életerő, 
a titokzatos célratörő elv. Tudjuk, hogy a szerves testek¬ 
ben folytonos anyagcsere megy végbe. Lélekzésünk, ita¬ 
lunk, ételünk nyújtja az elemeket, melyek előbb az állat 
testét, a saláta leveleit, a répa gyökerét, az alma- és szilvafa 
gyümölcsét képezték, — most a mi testünkbe kebeleztetnek 
s belőle a lélekzés, az izzadás által ismét kiválnak ; — újra 
más szervezetekbe lépnek s az «ezeregy éj» meséinek vará¬ 
zsához hasonló kalandos utakat futnak be, s az a vasatom, 
mely Caesar kardjában nyugodott, Dante halántékainak erei¬ 
ben folyhatott s most egy gyors futonc ércesfényű hátán 
csillámlik. S minden atommal így vagyunk; minden atom 
életből életbe lép át: Caesaréba vagy a futoncéba vagy a 
rózsáéba. Halálból halálba ; majd szellő, majd hullám, majd 
rög, azután állat, ismét virág. A haldokló lehellete a levegőbe 
árad, innen én szívom tüdőmbe, innen elnyeli a virág, s a virág 
gyengéd pártájában mint életfriss szín szerepel. 

Honnan már most az atomok forgóiban, tölcséreiben, 
örvényeiben az a rend, az az egymásután, az az arány, az 
a harmónia? Honnan a millió eltérések, elváltozások, egye¬ 
sülések lehetőségeinek labirinthjában a szigorú egyféleség? 
Honnan a végtelen sok lehetséges változatokban a folyamatok 
azon szívóssága, mely a magból mindig ugyanazt a növényt 
azokkal a levélkékkel, fodrocskákkal, csipkékkel, azokkal 
a szövetekkel, sejtekkel, rügyekkel hajszálig pontos mére¬ 
tekben s egyforma típusokban előteremti? 

Ez az a belső, célratörő elv, melyet a régiek forma sub- 
stantialisnak, — a gondolkozó újkoriak «Finalprinzip»-nak 
hívnak. Logikusabb eljárás volna : tagadni a szervezeteket 
és az egyedeket, mint elismerni, hogy vannak egyedek s mégis 
tagadni a «causa finalist», a célralörekvő belső elvet. 

Felfoghatatlan, hogy mennyire süllyedhet a gondolat 
az emberekben. A mechanikus okságot nem tagadják, mert 
in concreto az állat is észreveszi; de a másik általános faktu¬ 
mot, az egyediséget, melyet mindenki lát s melyről a fizika 
és kémia minél tovább halad, annál inkább kimutatja, hogy 
végtelenül különbözik a mechanikától, — okszerűen fel nem 
fogja, elvét —a célratörő elvet —tagadja. Ez az ész bankrotja, 
a tévely alogiája, az érzék filozófiája. 

Általában mondhatni, hogy bölcsészek és közönséges 
halandók egyaránt elismerik a természet célszerűségét. 

Boyle Róbert és Newton Izsák, kik hajlamukat, min¬ 
dent a mechanika alapjaira fektetni, ugyan nem titkolták és 
akiknek kezdeményezése által megérlelődött a gondolat, 
hogy az egész nagy mindenséget ugyanazon erő sodorja 
végtelen pályáján, mely a porszemet a földre vonja, meleg 
szavakban fejezik ki meggyőződésüket a célszerűségről. 
Boyle összehasonlítja a mindenséget a strassburgi münster 
művészi órájával. Ez a mindenség előtte egy óriási, határo¬ 
zott törvények szerint mozgó mechanizmus; hanem ép azért 
kell, mint a strassburgi órának értelmes alkotóval bírnia. 
Boyle hívő lelke teljes borzalmával, de egyszersmind kutató 
lángelméje belátásával elfordul a vén Empedokles által 
támasztott tantól, hogy a célszerű a célszerűtlenből lett, 
megvetette e szerint Darwint régi görög kiadásában. Világ¬ 
nézete épúgy, mint Newtoné, a célszerűséget a mechaniz¬ 
musra alapítja. 

Voltaire rajongott Newtonért; eszméinek mindenütt 
tért szerzett, s így a célszerűséget úgy vette át, amint azt 
a nagy angol mathematikus tanította. Deklamált ő unalmas 
és vizenyős modorában ez igazság javára is, amint nem 
ellenezte, sőt védte is az Istenben való hitet, de nem az 
egyházi hitet, hanem a természettudományokon átszűrődött 
deista fogalmat. Az enciklopédisták közül Diderot kelt síkra 
a célszerűség megvédéséért, kinek tüzes lelke a természet 
célszerűségét is az eszmény bájaival és fényével fölruházta; 
nem is kellett neki lelkesülésében c célszerűség teljes megvilágí¬ 
tására más, csak egy lepke szárnya'; többet akart vele tenni a 
szellem csatáiban, mint Sámson a szamár állkapcsával. Az 
óriási detail-munka, mely most hangyaszorgalommal folyik a 
természettudomány minden szakában, valóban legalkal¬ 
masabb a célszerűség megvilágítására. Az egyszerű emberi 
ész is, a nagyjában észlelt tünemények s az egymásba fogódzó 
hatások fonalán dönthetlen meggyőződést alkot magának 
a célszerűségről. Azonban nem kell megállnunk a célszerű¬ 
ségről való, nagyjában vett fogalomnál. Manapság az egyes 
sejtnek és rostnak szentelt napok s évek, a csapadékok és 
vegyületek közt lefolyó sok emberélet az előbb durva fogal¬ 
mat végső ízeire bontották és a mikroszkóp új világában 
az ezerszer finomabb s ép azért csodálatosabb célszerűség 
bonyolódott szálait fejtegették ; mondják azt is, amit szívesen 
elhiszünk, hogy a természet szemmel láthatlan világa mű- 

vésziesb és remekebb, finomabb és pompásabb, mint a szemmel 
látható ; mondják, hogy fogalmunk e láthatlan világról csak 
olyan, mint a gyermeké, mely sohase látott belülről egy gyárat, 
hanem csak a zakatolását hallotta, s mennyire megváltozik 
fogalma, ha a forgó, pergő, sodró, vetélő, taszító, emelő, 
feszítő rudak, kerekek, emeltyűk közt végig haladtunk. 

A tudomány kutatásai s a köznapi tapasztalat lelkünkre 
ráerőszakolják a meggyőződést a természet célszerűségéről, 
s magyarázat nélkül értjük, ha nem is definiáljuk a causa 
finalist. 

Röviden felhozok egyes adatokat, melyeket az újabb 
empirista tudomány a természet minden országából és a 
vizsgálat minden szakából felhoz; a meggyőződés úgyis 
nem a célszerűség elvont fejtegetése által fogamzik meg 
bennünk, hanem inkább a látvány fönsége s a kivitelben 
meglesett causa finalis élvezete által. Már Aristoteles ajánlja, 
hogy minden okot, minden tényezőt azon tüneményben 
vegyünk szemügyre, amelyben leginkább lép érvényre, s 
nem az alsóbbrendű tüneményekben, melyekben az illeLő 
tényező típusa el van mosódva, vagy más nevű behatások 
által eltompítva. így a célszerűséget is nem kell első sorban 
az élettelen anyagban fölkeresnünk, ahol a rendező eszmének 
vég-elható sugaraival találkozunk, hanem a szerves anyagban. 
Mihelyt szerves anyagról van szó, a szervek különféleségében 
a sejtek megszámlálhatlan sokaságában szemünk elé lép 
minden testnek vagy növénynek egysége, ez egységben az 
összhang, az összhangban a célszerűség. A szervezet lényege 
épen a sokféle részek egy egésszé való, célszerű alakulásában 
és egymástól való észszerű függésében áll. Hanem mily 
bonyodalmas egy állat vagy növény egységes szervezete, 
arról a mikroszkóp nélkül fogalommal sem bírnánk, üressel 
jellemzése szerint alkossunk magunknak fogalmat e labora¬ 
tóriumról és az egymásba fogó sok kéz munkájáról. 

A célszerüHég Ha egy fűszált kézbe veszesz, a sejtek ezreit mérlegeled, 
vezetében, ' Mindenegyes sejt, — vannak köztük olyanok is, hogy 100 
vagy 200 egymás mellé helyezve még egy milliméternyire 
sem terjed, bonyolódott vegyi folyamatok, sokféle mozgások 
és áramok zajos színhelye. A sejtben, melyet nyúlánk folyadék 
tölt el, úszik a sejt magva, sokszor azonban van több ily mag 
is. A tojásdad sejtburkot belülről egy átlátszóbb réteg béleli, 
melyből a központ felé kis karok ágaznak ki, ezek össze- 
fogózkodva tartják a sejtmagot. E kis mechanizmus közeit 
egészen a folyadék tölti ki, amelyben sokféle anyagrészecs 

úszkál. «Amire most kizárólag figyelni akarunk, az a mozgás. 
Szünet nélkül tolongnak a sejtburkot bélelő rétegben a kis 
magvak, valamint a közbe kinyúló karokban vagy jobban 
mondva szálakban. Az egyes plazmaszalagokból kiömlik 
az enchylema a hegyi patakhoz hasonlóan, mely szűk medré¬ 
ből előtörve a síkon szétárad. Lassabban folydogálva külön 
irányt vesz a szétoszló tömeg és elterül a sejt falán. Ezen is 
ellentétes irányokban folynak a csermelyek, egymásba ütköz¬ 
nek, torlódnak s örvényben forognak. Többnyire azonban 
megmaradnak medreikben, s jó darabig haladnak egymás 
mellett. Az anyagrészecsek alakjuk <hoz> s tömegükhöz képest 
majd lassabban, majd gyorsabban iramlanak az árban. 
Minél nagyobb az árban úszó parányinál parányibb jármű, 
annál könnyebben kerül zátonyra vagy megakad egy szög¬ 
letben. Látni az iramló magvakat és szemcséket, amint 
fönnakadnak, torlódnak, aztán rögtön megerednek, épen 
úgy, mint a kövek s egyéb törmelék, melyet a hegyi 
patak ragad magával.» Emlékezzünk meg, hogy e leírás 
nem alpesi patakok játékát állítja szemeink elé, hanem pici 
sejtnek változatos világáról regél. De e változatos mechaniz¬ 
mus mozgásán kívül sokkal erélyesebb a vegytani folyamat. 
Az egyes sejtben semmi sem állandó, a sejt teste folytonos 
asszimiláció és dezasszimiláció műtétéi közt változik ; asszi¬ 
milál és épít, hogy ismét rontson, gyűjt, hogy emésszen. 
Reinke tanár szerint minden szerves állati vagy növényi 
sejt az atommozgás folyamának és örvényének tekintendő. 
E szédítő változásban pedig minden egyensúlyt tart. 

Tekintsük a sejtek élelmezését 1 A szervetlen világból 
fölveszik az egyszerű vegyületeket: a szénsavat és néhány 
sót, melyekben kálium, kalcium, magnézium egyesítve van 
kénsavval, salétrommal. De e vegyületeket nem használja 
a sejt ezen alkatukban, hanem a fölbontott elemeket tarka 
és állhatatlan kombinációkon keresztül igen bonyolódott és 
sok atommal bíró tömecsekké csoportosítja, melyek a szer¬ 
vetlen kombinációktól eltérőleg 150, 200, 220 atomot is tar¬ 
talmaznak. Az ily számos atommal bíró tömecsekben növek¬ 
szik a vegytani feszerő és a visszahatási képesség, és az első 
adott alkalommal fölbomlanak nagy meleget fejlesztvén ki, 
mely szükséges kelléke bárminemű életnek. E kis csodás 
laboratóriumok munkáját összehasonlítják az óra felhúzásá¬ 
val ; midőn az órát fölhúzzuk, akkor karunk erejét fektetjük 
a rúgóba, az ingaóráknál pedig leküzdjük a súlyok nehéz¬ 
ségét, midőn azokat kellő magasságba emeljük, vagyis karunk 

erejét a nehézség erejévé változtatjuk; mikor pedig az óra 
jár, akkor a műbe befektetett erő lassankint fölemésztetik, 
legöngyölődik. Épúgy a sejtek vegytani laboratóriuma a 
fölcsigázott atómegyesületek által sok erőt halmoz föl, mely 
a bomlásban fölszabadul és az élet céljainak szolgál. «De arra 
kell még figyelnünk, hogy a legutolsó sejt mint mechanizmus 
minden gépeinket messze túlhaladja. Láthatlan picinysége, 
legnagyobb egyszerűsége és kevés segédeszköz és szer föl- 
használása dacára a műtétek beláthatlan sokasága fejlik 
ki benne. Csak mellesleg említjük, hogy a növényi sejtek 
a kifejlett meleggel ügyesebben bánnak, mint a legtökéle¬ 
tesebb gépek.a 

Ez egy sejt élete, munkája, de az ezer és millió sejtek 
nincsenek elkülönözve, egy növényt, egy fát képeznek, — 
más funkciókkal bírnak a gyökérben, mással a törzsben és 
levelekben ; micsoda ezer kéz tervszerű munkája, rmcsoda 
a strassburgi münster csodaórája a sejtek rendezett köz¬ 
társaságával szemben! S mint törekszik pótolni minden sejt 
a maga hiányait, s mint változtatja működését, ha a körül¬ 
mények változnak; s ha külső tényező sebet üt e kis sejten, 
akkor még csak sürgősebb a vegyifolyamat, a protoplazma 
fölhasználja minden erőit, minden más anyagrészecs hátra¬ 
szorul, hogy az ujjáalkotásnak útjában ne álljon. 

A tökéletesebb növényeknél a célra való törekvés még 
feltűnőbb lesz, amennyiben a sejtek a szükséglet szerint majd 
ezen, majd azon munkálatok végzik, hogy a körülményekhez 
alkalmazkodva az egésznek élete biztosítva legyen. Már most, 
ha elgondoljuk a legutolsó sejtben lefolyó műtéteket, ha 
hozzá vesszük, hogy e műtéteket nem az egyszerűen adott 
körülmények, nem a holt elemek egyesülését szabályozó 
törvény határozza meg, hanem egy, a jövőben változalos 
kombinációk fonalán elérendő cél ; ha tekintetbe vesszük, 
hogy az élő sejtek szervezetben állnak, melynek nem az 
egyes sejt, hanem az egész szabja ki alakulását és összefüg¬ 
gését, hogy e szervezet bonyolódo tt ha Lás s visszahatás hosszú 
során végre virágát fakasztja és magvát érleli, s ezután elhal, 
hogy hamvaiból új élet támadjon, akkor ellenállhatlan erővel 
kezdjük belátni, hogy itt nemcsak tényleg célszerűség van, 
hanem hogy egy előre megállapított cél szerint van minden 
kiszabva és kormányozva. 

Mellőzöm a növényélet számtalan tüneményeit, melyek 
a legcélszerűbb mozgásokkal vannak összekötve, és a cso¬ 
dálatos szabályszerűséget, mely a parányi viszonyokon 

az óriási mérvekig minden arányt föltűntet, mindenegyes 
fajnak leveleit és virágait kecsesen formálja, és jóllehet min¬ 
den növényben a változatosságot szereti, azt az egység vagyis 
célszerűség rovására soha túl nem hajtja. A föld sara is a nap¬ 
sugárból szövi ruháját, építi gerendázatát; alakját és nagy¬ 
ságát vagy piciségét pedig megszabja az élet elve, a princípium 
vitae, melyben a kifejezés ereje és a kifejlés vége, a cél azono¬ 
sítva van. 

Ha az állatvilágra térünk át, úgy itt mindenekelőtt A 
maga a testi szervezet beláthatlan apparátusa, mely az egy- 
ség jellegét hordja minden ízére vésve, fönnen hirdeti a cél¬ 
szerűséget, de teljes fényét csak e szervezetben lefolyó moz¬ 
gások- és folyamatokban tükrözteti vissza. Az állati testtel 
foglalkozó tudományok dacára vívmányaiknak inkább csak 
tapogatódznak, ha kérdezzük tőlük az idegrendszer magya¬ 
rázatát. Mily mesterséges hálózat ez, hány szálból van 
fonva, melyeknek — mint a billentyűknek más-más hang, 
— más-más érzet felel meg. Csak a célszerűség adja a mozdu¬ 
latok helyes megválasztását a gyermekben úgy, mint a fej¬ 
lett testben : csak a megtestesült törvény tudja bebizonyí¬ 
tani és célra vezetni, amit az ember nem tud, nem ismer. 
Nevetni és sírni senki sem tanult, látni, hallani époly kevéssé, 
és tudod, hány idegizom mozog, hány determináció indul ki 
az agyvelő Iabirinthjaiból, mikor ezek egyikére kedved tá¬ 
mad? S minden szerv teljes fölszerelésében a maga helyén 
megfelel az összhangzó egésznek. 

De ismételnem kell, amit kezdetben mondtam, a cél¬ 
szerűség elvont fejtegetésben elveszti begyőző élét; itt min¬ 
denkinek empiristának kell lenni, mindenki az állattá vagy 
növénnyé alakult célszerűséget vegye figyelembe. — Az 
állati testben uralkodó célszerűség egyik kiváló hordozója 
az izomrendszer. Elemezzük röviden az izmok alkatát és 
működését, hogy a célszerűség eszméje a vizsgálatban ki¬ 
domborodjék. Ismét Dressel jeles műve nyomán indulok. 

A sejtek belsejében lefolyó mozgás, valamint a testrészek, 
legyenek azok állatiak vagy növényiek, különböző funkciói¬ 
ban észrevehető mozgások a sejtnedvben és a sejtburokban, 
a protoplazma összehúzódási tehetségén alapulnak. Máskép 
mozog a szív, máskép a nyelv, a szem, mert a sejtekben ere¬ 
detileg egyenlő mozgás a szervek bonctani alkatánál fogva 
elütő eredőt nyújt. Tekintse meg már most bármily kétkedő 
az izmok mechanizmusát. Az egyes sejtek összehúzódnak ; 
ez az összehúzódás hasonlít a kör összelapulásához : az össze- 

lapuló kör az egyik átmérő irányában rövidebb lesz, a másik 
irányában pedig meghosszabbodik. Mikor a sejtek ekkép össze¬ 
húzódnak, ezáltal az izmok is, melyek ép e sejtekből állanak, 
összehúzódnak s munkát fejtenek ki. De mi szolgáltatja ez 
összehúzódáshoz az erőt, vagyis honnan az izom ez össze- 
húzódási ereje? A helyváltoztatáson kívül az izom sejtjeiben 
vegytani műtétek folynak, melyek az elemeket oly vegyüle- 
tekbe hozzák, hogy fölbomlásuk nagy meleget vagyis feszítő 
erőt vonjon maga után ; a keringő vér pedig folyton hömpöly- 
get életképes anyagot, s tovább söpri a hasznavehetetlent. 
«A tapasztalati adatok nyomán ekkép írhatjuk le az izomban 
lefejlő műtétet. A művésziesen elrendezett izomrendszer oly 
ágyúhoz hasonló, mely nemcsak elevenerőt fejt ki, hanem 
amely mozgató erővel, lőporral magamagát megtölti. . . 
Ügy látszik, hogy a fehérnyerészek az izomban lőporként hat¬ 
nak, amennyiben tömecseik először megpattannak és azután 
az oxigénben elégnek. Hanem valamint a lőpor, míg meg nem 
gyűl, a mozgató erőt az elemek vegyületében mint potenciális 
energiát, vagyis mint feszerőt bírja : épúgy az izom ereje is, 
míg nem dolgozik, a vegytani egyesületekben mint feszorő 
rejlik, és a vegyületek fölbomlása által fölszabadul. Továbbá 
valamint az ágyúban a lőpor nem sül el magától, hanem a 
gyutacs szikrája által, épúgy az izomnak is működése meg¬ 
indításához az idegeken végigfutó ingerre van szüksége. Az 
inger nem ad erőt, hanem csak fölszabadítja, megindítja a 
már fönnlevő, de lekötött erőt.»* 

De az izom munkájának célszerűsége különösen nyil¬ 
vánul az izmok alkalmazkodásában a külteherhez, vagy bár¬ 
mely leküzdendő akadályhoz. Mert az izom oly alkalmasan 
működik, oly kiszámított arányban, mintha a legügyesebb 
gépész ülne benne s kormányozná. Nagy terhek leküzdésé¬ 
ben a fölszabadult energiának nagyobb része fordíttatik a 
mechanikus munkára, körülbelül egy harmada ; kisebb erő¬ 
feszítésből 1 / 5 , még kisebbeknél 1 /20 ; nagy munkánál e szerint 
az izom takarékosabb gép, kisebbeknél pedig csak valami¬ 
vel jobban köti le és hasznosítja az erőt, mint a közönséges 
gőzgép. 

Ezek a természet csodái, az örök célszerűség rejtett kör¬ 
vonalai ; szakadozottan kerülnek napfényre, csak mint tör¬ 
melékei az Isten remekművének, melyet az anyagba rejtett. 
Az ész szikrája ez a holt matériában, mely jóllehet természe- 


Dressel : Az élő és az élettelen anyag. 



113 


A TELEOLÓGIKUS ÉRV 

ténél fogva nem az egység, nem az összhang, nem a fönn¬ 
álló rend hordozója, a causa finalis békóiban a szférák szim¬ 
fóniájára és a sejtek és az izmok tarka játékára képesít- 
tetik. 

Ha pedig az idegek befolyására vagyunk tekintettel, 
melyek ingerkedése folytán a különféle izom működik, akkor 
az összefüggés finom szálai a célszerűség újabb argumentu¬ 
mát szövik. «Az idegen végig fut a determináció folyama 
vagy az agy velő legmagasabb központjától, s ez a lélek aka¬ 
ratát s parancsát közli az izommal, vagy az alsóbbrendű 
idegközpontokból, ahonnan a kellemes vagy kellemetlen 
érzeteket követő inger származik, vagy a vegetáció ideg- 
csoportozatából a nélkül, hogy azt érzéki észrevevés meg¬ 
előzné vagy követné.))* 

A fiziológia terén az idegrendszer befolyása következté¬ 
ben támasztott mozgások száma beláthatlan, akár azokat 
tekintjük, melyek az akarattól függnek, akár azokat, melyek 
a természet impulzusa folytán mennek végbe az élő testben. 
S utóvégre a célszerűséget az akarattól függő mozgásokban 
is nem az akarat hozza létre, hanem be van az már fektetve 
a szervezetekbe. Hány ideget és izmot mozgatsz, ha sírsz, 
ha nevetsz, ha szédítő gyorsasággal ide-oda kapkodsz ; hol 
adod föl az akarat határozatát, az idegrendszer mely billen¬ 
tyűjét érinted, ha kisújjadat mozgatod, és az ideg elektrikus 
folyama mint ismeri ki magát a nagy hálózatban, s nem téved, 
eltalálja a mozgató izmok végső elágazását?! 

A legnagyobb célszerűséget látjuk mindazon folyama-' 
tokban, melyek öntudatunk nélkül bonyolódnak le ; milye¬ 
nek a belső szervek működései, a tüdő folytonos munkája, 
a szív mozgása, az anyagcsere, a vér keringése, az életnedvek 
előállítása és célszerű elszállítása, a tápanyagnak arányos 
elosztása, mindamellett, hogy megállapodás és változatlan 
merevséggel sehol sem találkozunk. Azután tekintsük meg 
az állati testet és alakját, mely az embrióból fejlődött, és a 
kezdetben különbözetek nélkül elnyúló nyálkás anyagból 
ideggé, csonttá, izommá tömörödött, mely bonyolódott 
alkotása szerveket vett föl magába, mely az ereken úsztatott 
anyagból itt csakis csontot, ott velőt, itt izmot, ott hajat és 
szarvakat képez, s nem többet, mint kell, s nem hozza elő 
a csontot az azt előállító vegyifolyamat miatt, az izmot és 
ideget és bőrt sem a megindult és vegyülő elemek szükség- 

* Ugyanott. 

szerű egyesülése miatt, hanem az egész miatt, mely most még 
nem létezik, de majd hosszú fejlődés után létezni fog. 

Mi indítja meg a szem képződését az embrióban? Minden¬ 
esetre szükségszerűen ható, anyagi elemek kombinálódnak. 
De hogyan kombinálódnak? Ügy, hogy sajátszerű összekötte¬ 
téseik, anyagcseréik, elemfölvételeik, melyek hosszú láncban 
egymást váltják, — itt és most a szervezetre nézve semmi 
céllal nem bírnak ; — míg ezek itt folynak, velük párhuza¬ 
mosan más gócok és központok támadnak, más szövetek, 
más dirib-darabok szövődnek ; — mindeniknek semmi jelen¬ 
tősége, semmi alkalmassága magában és a fejletlen organiz¬ 
mus egymásra következő stádiumaiban ; érthetősége, jelen¬ 
tősége, alkalmassága csak akkor lesz, mikor a részek össze- 
A ^“ véve C 8Y teljes, befejezett szervet képeznek. Minek folyik 
“Su“ az a töméntelen sok remeklő folyamat itt és most, mikor en- 

iráimiinak. jjgjj az jLt és most létező organizmusnak erre az alkalmatlan 
szervre semmi szüksége? Folyik azért, mert a most csak fej¬ 
lődő egyednek egyszer majd lesz a kifejlett szervre szüksége. íme, 
egy a jövőben megvalósítandó állapot képezi okát mindeme 
történésnek. Ez okot causa finalisnak mondjuk. A célhoz 
az oxigénnek, nitrogén-, hidrogénnek, — a fehérnvének, a 
rostoknak és a sejteknek semmi közük, nincs vele semmi ösz- 
szeköttetésük. Minden elem és minden összetétel a maga 
munkáját végzi, jövőben elérendő állapotokat célba nem 
vehet; arra, hogy a folyamatok azért menjenek végbe meg¬ 
határozott módon, így és nem máskép, hogy végre hosszú 
közbevetések után valami alkalmasat hozzanak létre, okot 
az anyagban nem találni. — Minden folyamat, jóllehet fizi¬ 
kai vagy kémiai, nem határoztatík meg irányadólag a törne- 
csek természetes sajátságai és erői által, hanem a vegyi folya¬ 
matoknak viszonya által a célhoz, az állat életéhez. 
a szervetlen Azonban nemcsak a szerves testekben van célszerűség, 

természet cél- . . f n 

szerűsége, hanem a szervetlen termeszei nagy háztartásában is. A föld 
épúgy, mint a kozmosz, gyönyörűen van berendezve. E rend 
nélkül nincs élet. Mert nem elég az élethez, hogy az állati vagy 
növényi test fölszerelésében az élet belső föltételeit egyesítse, 
kell, hogy a talaj, melyen állni vagy nőni akar, el ne nyelje, 
hogy a lég éltesse, hogy a nap ne perzselje, hogy a meteorok 
össze ne zúzzák, hogy a fagy ne jegecesítse, hogy az anyag 
ne csak kővé s fénnyé tömörülve körítse, hanem hogy minden 
elem kellően elosztva, minden hatás mérsékelve dédelgesse 
a természet amily remek, oly érzékeny gyermekét, a szerves 
testet s kifejlett s másokra is átszármaztatható életét. 

A földgömb és az egek mechanikája, az elemek alkal¬ 
mas egyesülete, a föld kellő távolsága a naptól, a hő és fény 
által rezgetett éthervilág, a meteorológia hatalmas tényezői 
és azok változatai, a viz, a lég, a gőz óvó hatásai, alkalmas 
arányai.. . mindez célszerűséget hirdet. Hogy csak egyet 
említsek : honnan van az, hogy a levegőt alkotó éleny és 
légeny arányai mindig állandóak? Azt lehetne erre mondani, 
hogy az éleny a növényvilág s az állatvilág állandó mennyi¬ 
ségétől függ. Azonban a szénsav, mely szintén cirkulál a 
fauna- és flórában, korántsem mutat állandó arányokat, 
miért mutat mégis az éleny? 

Egyelőre vessünk még egy pillantást az élettelen ter¬ 
mészetre. 

A célszerűséget az élettelen természetben közvetlenül 
nem az egyes elemek- vagy testeken és vegyületeken látni, a 
vizsgálónak inkább az anyag összegére és arányos fölosztá¬ 
sára kell figyelni. Ha egy darab kövön vagy a hidrogén és 
oxigén bizonyos vegyületén akarom feltüntetni a célszerűség 
momentumát, keveset találok, mert ezek nem egvedek: 
hanem ha tekintem az erő körforgását a szervtelen természet¬ 
ben, az erő megmaradásának törvényét, a változatlan vi¬ 
szonyt, melyben a hatások milyensége s mennyisége új meg 
új fordulatokban előkerül, s az egész szervetlen természe¬ 
tet, amint minden ereje, minden tüneménye a növény- és 
állatországgal szép összhangban áll, létük föltételeit nyújtja, 
éltüket és fejlődésüket védi, akkor a célszerűség a minden- 
ség holt mechanizmusában is előtűnik, annyira, hogy a földet 
s magát a kozmoszt is nagy organizmusnak mondhatjuk. 

Érdekes a mi «földünk» háztartása. 

A célszerűség csodálatos momentumát képezi az, hogy 
a növényország az állatok és a szervetlen természet közé 
van szúrva. Miért? Mert ez az élet legelső föltétele. Ugyanis 
a szervetlen anyag főtörvénye az egyensúly, s következőleg 
célja is a legállhatatosb egyensúly. Az utolsó tömecs is, min¬ 
denütt, minden vegyületében, kevés kivétellel a legbiztosabb 
és háborítlan egyensúlyba törekszik helyezkedni minden más 
anyagrészeccsel; azért elhagyja az egyik elemet, ha a másik¬ 
hoz jobban vonzódik, vagyis, ha vele szorosabban egyesül¬ 
het ; épúgy kiválasztja a változásnak kevésbbé alávetett 
tömecsállapotot; innen van, hogy a természeti változások 
folyama folyton az állandóbb egyensúly felé törekszik, a lég¬ 
nemű tömecsállapotból a folyékonyba s ebből ismét a szilárd 
halmazállapotba áthajlik, a szilárd halmazállapot pedig 

ismét kétféle, vagy az elem sajátságos erői rendezik minden 
külbefolyástól menten, vagy pedig megakadályoztatnak ter¬ 
mészetes hajlamaikban; az első esetben előáll a jegecedés, 
a másodikban a rendetlen tömörülés; a jegeces halmaz- 
állapot szilárdabb, mert természetesebb, mert csakis az anyag 
sajátságos erői alakították; s íme azt vesszük észre, hogy a 
jegeces halmazállapot felé nehezednek az elemek mind, a 
szabályos tengelyrendszerek szerint tömörülnek. Mindenütt 
tehát szilárd halmazállapot a cél, melyhez siet az anyag, 
siet túladni minden mozgáson, siet megmerevülni. De csak 
akkor éri el e célját, vagy azt mondom, el nem éri célját a nél¬ 
kül, hogy a mozgást képező vagy a mozgással együttjáró hőn 
is túl ne adjon. A természet nagy folyama tehát merev s 
fagyos óceánná akar lapulni, kő és jég borzalmas terei födik 
majd a végtelen űrben egyre bolygó élettelen tekéket. 

De a célszerűség gátat emel a szervetlen anyag ez élet¬ 
ölő áramának, s amily hódító- és ellenállhatatlannak látszik az 
óriási, mindent megtörő erők rohama, époly enyhén s gyengé¬ 
den játszik vele, s játékában megbénítja hatalmát a földet 
ruházó pázsit és lomb, a növényország, mellyel a célszerűség 
bevonta a hideg s élettelen anyagot, hogy gátat építsen 
öldöklő törvényszerűsége ellen s lehetővé tegye az állati 
életet is. 

Ha ugyanis emlékezünk azon kevés rövid adatra, melyet 
föntebb fölhoztam a sejt élete köréből, észrevesszük, hogy a 
növény szervezete épen a megfordított munkát végzi, mint 
az élettelen anyag. Ez szilárd és biztos egyensúlyba tereli 
az elemeket, a növény pedig minél állhatatlanabba ; az merev¬ 
ségben megbénít minden mozgást, a növény pedig halmozza 
a mozgató energiát; a holt anyag túlad minden melegen, 
a növény gyűjti és fokozza a túlcsigázott vegyületek és bom¬ 
lások tarka játéka által a hőt; tehát a növényzet megakasztja, 
sőt visszafelé indítja a megmerevülés, az elhalás ijesztő folya¬ 
mát. 

A hÖ és a víz Összeköttetésben a növényzet életével a célszerűség 

céi 8 «r^ mc-á^ai ura it világrendnek két tényezőjére figyelmeztetem még 
a kutatót, az egyik a tűz, a másik a víz. A tűz a napból árad 
a földre, izzító sugarak mint étherré vált tűzfolyam alakjá¬ 
ban. A napsugarak energiája szállítja a növényzetnek az ele¬ 
venerőt, mely által a növény szervezete az élettelen anyag¬ 
ból élő anyagot vegyít, szervezetét kiépíti, levéllel és lombbal 
ruházkodik, szóval él. A növényzet életét tehát első fokban 
a nap fém- és láva-óceánjának kisugárzott heve ápolja s fej- 

Ieszti: «A nap fényében és hevében a növényi élet igazi ős 
forrására bukkanunk)).* 

A természet nagy organizmusának célszerűségét kiváló- 
lag megvilágítják a nap sugarai! Sir John Herschel idézete 
Tyndallnál összefoglalja a nap hevének munkálatait: «A nap¬ 
sugarak képezik majdnem valamennyi, a föld felületén végbe¬ 
menő mozgás végső forrását. Hevök létesíti a szeleket s a 
légkör villanyos egyensúlyában mindazon háborodásokat, 
melyek a villám jelenségét s valószínűleg a föld delej ességét 
és az északi fényt is előidézik. Éltető hatásuk képesíti a növé¬ 
nyeket táplálék szedésére a szervetlen testekből, valamint 
arra is, hogy részökről ember és állat számára táplálékul 
szolgáljanak, s forrásává legyenek ama nagy erőkészletbeli 
raktáraknak, melyek széntelepeinkben nyugszanak az ember 
használatára, ők okozzák, hogy a vizek a levegőt gőzalakban 
átjárják, s megöntözik a földet, forrásokat és folyókat alkot¬ 
ván. ők idézik elé a természet elemeiben a kémiai egyen¬ 
súlynak mindazon megháborításait, melyek a vegyülések és 
vegybomlások során keresztül új terményeket hoznak létre 
és anyagcserét keltenek. Maga a szétmállás is, amelyet a 
földterület szilárd alkatrészei szenvednek s melyből a föld 
geológiai változásai legfőképen állanak, egyrészt majdnem 
egészen a szél és az eső gyakorolta lesúrolásnak, a forróság 
és fagy változásának tulajdonítandó, — másrészt pedig a 
tengerhullámok folytonos csapkodásának, melyeket a nap¬ 
sugarak okozta szelek mozgatnak ;... (e lesúrolások folytán) 
nem lesz nehéz fölfognunk, mint törhet ki a földalatti tüzek- 
nek az egyik oldalon lefogott, a másikon pedig fölszabadított 
rugalmas ereje oly helyeken, hol az ellenállás épen csak hogy 
elegendő visszatartásukra; nem lesz tehát nehéz magát a 
vulkáni tevékenység jelenségét is a nap befolyásának álta¬ 
lános törvénye alá keríteni)).** 

Végül a legcsodálatosabb célszerűség nyilvánul az állati 
ösztönben. Az ösztön ép úgy jellemzi az állatfajokat, mint a 
csontváz, sőt jobban határolja el egymástól, mint az ; tehát 
az állatfaj jellegei közé tartozik. Az ösztön által él az állat, 
ösztön nélkül, még pedig a specifikus ösztön nélkül halomra 
dőlne minden oktalan élet; tehát az ösztön az állatfaj élet- 
fenntartó jellegei, lényeges jellegei közé tartozik. A legtöbb 
állatfaj ösztöne egészen elüt egymástól, s amennyiben meg- 


célszerűség 
állati ösz¬ 
tönben. 


* Tyndall : A hő. XVI. fej. 

** Tyndall: A hő. XVI. fej. 

egyeznek, annyiban képtelenek lennének az illető állatfaj 
fönntartására. Mi következik ebből? Az, hogy az ösztön fej¬ 
leszti az állatot, s nem az állat az ösztönt. Nincs oka egy faj¬ 
nak sem, hogy ösztönét megváltoztassa, hanem amily ked¬ 
ves élete, oly szívós ragaszkodása ösztönéhez. Az állat nem 
szokta magát megmérgezni, jóllehet erre lépten-nyomon 
alkalma volna ; az ösztön adja neki a botanikusok tudomá¬ 
nyát, s csalhatlanul kiszemeli a füvek azon nemeit, melyek 
nem ártalmasak. így Linné szerint: «a borjú 246-féle füvet 
eszik, s 218-lioz nem nyúl, melyekhez férhetne ; a juh 141-félét 
mellőz s 387 neműt szívesen vesz ; a kecske 449-et eszik s 
126-ot megvet; a lónak 212 nem kell s 216-ot elfogad. És ezen 
csodálatos válogatás amennyire bebizonyítható, leginkább 
összefügg a növény ártalmasságávah). 

Eltekintve az ösztön ezen életfenntartó jellegétől, a ter¬ 
mészettudomány még legvérmesebb álmaiban sem nyert 
fogalmat arról, mikép fejlődjék az ösztön a faj jellegével s 
koMtÁíh," 1 aztán mikép származzék át a faj egyedeire. Az állatok leg- 
"SVgy'ir különbözőbb magaviseletére, az emberi értelmet meghaladó 
,2 " a té ° T - ügyességükre nézve ugyanazon hely és körülmények, sokszor 
még ugyanazon lényeges testalkat fölvilágosítást ugyan nem 
ad. Hátha föl akarnók számlálni azon ösztönöket, melyek, 
amily bonyolódottak, oly nélkülözhetlenek! Hátha komoly 
megfigyeléssel vetnők magunkat azon ösztönök kutatására, 
melyeknél első tekintetre világos, hogy tanulásról és tovább¬ 
adásról szó sem lehet. Ki tanította a bogarak sok faját arra, 
mint rakják le petéiket s hová s mily elővigyázattal a jövő 
esélyei ellen? Tanulás által ezen ösztönök nem fejlődhetnek. 
A peték semmit sem tanulhatnak, egészen a kedvező vagy 
kedvezőtlen körülmények kezébe van letéve sorsuk, ha ki¬ 
fejlődhetnek, örüljenek létüknek, de tapasztalattal nem fog¬ 
nak bírni. A kifejlődött rovar nem tudja, min esett át, nem 
hagyhat ilynemű örökséget ivadékaira ; az anyarovar anyai 
szerepét majdnem egészen a természet viszi. S mégis a rovar 
tudja, hová rakja petéit, s hol keresse az életfejlesztő tényező¬ 
ket ; máskép viseli magát tavaszkor, máskép ősszel; mindent 
vezérel az ösztön, mely nem öröklésből alakult, hanem amely 
nem egyéb, mint a rovar faját meghatározó célszerűség ki¬ 
nyomata az anyagi szervezetben. 

aem '‘mm*- Az ösztönt nem lehet szokással megmagyarázni. Mikép 
lehet valamihez szokni, ami egyszer, a tanulásra egészen al¬ 
kalmatlan körülmények közt történt? Azonkívül az ösztön 
következtében az állat, a leghatározottabban és legszaba- 

tosabban oly számítással működik, hogy az emberi ész ön¬ 
kénytelenül elégtelennek ismeri a tanulás- és megszokásból 
származtatni az állat csodálatos magaviseletét; s mert ezzel 
szemben minden tényezőt, mely a kifejlődött természethez 
járulna, tehetetlennek ítél: a világot kormányzó bölcseség- 
hez folyamodik. Ott a természetrajzban kell a célszerűség 
argumentumait a szemlélhetőség ellentállhatlan erejében 
látni és párhuzamba állítani a modern tudomány ((természe¬ 
tes fejlődésével*. Az ily érvek erejét jó lesz önmagunkon 
tapasztalni; e célból lefordítom P. Peschnek egyik leírását: 
((Figyelmeztetünk az attelabidák egyik fajára. Hogy e fajú 
bogár ki ne vesszen, szükséges, hogy a ritka tojások és álcák 
sokféle ellenség ellen megvédessenek. Midőn a tojásból lábra 
kel, éleimül száraz lombot kíván, és gyengéd szervezetének 
meg kell védetnie a kedvezőtlen időjárás ellen. E célból a 
bogár nyírfalevélből tölcsért göngyölít, melyben figyelmes 
vizsgálat után csodálatos remekműre ismerünk. Miután a 
bogár a levél középidegét átharapta, hogy a nedv nagyobb- 
mérvű bejuthatását megakadályozza, a levél jobb részén egy 
álló, bal oldalán ennek megfelelőleg egy fekvő S görbe vonalat 
hasít ormányával. Ez által megoldja a felsőbb mathézis 
nehéz feladványát: az evolvendából az evolutát konstruálni. 
Ezen számtani probléma a legalkalmasabb műtét, hogy egy 
nyírfalevélből az erő, az idő és anyag lehető legnagyobb meg¬ 
takarításával egy szorosan zárt tölcsért alakítsunk. Meg¬ 
figyelendő az is, hogy a kis mathematikus a levél változatos 
alakja és neme szerint eljárásában más-más utat-módot követ, 
de mindig a legcélszerűbben*.* 

íme a legbegyőzőbb argumentáció menete a természet¬ 
rajz érdekes tüneményei közt vonul el; a filozófia csak 
néhány axiómát ad kísérőül, melyek az ösztön határozott 
és határolt típusára, szívósságára, csodálatos bonyolódott- 
ságára, minden durva mechanizmussal ellentétben álló cél¬ 
szerűségére szorítkoznak. Aki ezen gondolatok által vezérelt 
megfigyeléssel megy végig a mezőn, a rét és bokrok tarka 
lakói közt, szemlélvén a pillangót, mely petéit elhelyezi, a 
hernyót, mely a levél széleit fűrészeli, a hangyaköztársaságot, 
mely emeletes házakat és termeket rak, a póknak szövedékeit 
s e kegyetlen kötéltáncos iramlását; aki azután innen a 
mezőről az erdőbe téved, s ez élő gót egyházban szemmel 
kíséri a rovarok és bogarak millióit, mindenik fajt más élet- 


* Pesch : Die grossen Weltrátsel. 375. lap. 

tel, ruhával, ügyességgel, s míg lábai körül nyüzsög a sürgö¬ 
lődő kis munkások serege s minden fűszálon más-más bogárka, 
tarka pettyekkel, sok pici kis lábbal reng és hintálózik, addig 
az erdőn végigjáró és hangzó lágy melódiákkal elvegyül a fák 
gallyaiban fészkelő madárkák éneke: azt nehezen fogják 
kielégíteni Darwinnak még oly bőséges adathalmazai, melyek 
most is érvényesülnek, de nem a célszerűség tanának mellő¬ 
zésére, hanem a célszerűség szolgálatában, mint mérséklő 
és nemesítő tényezők. 


IV. Isten léte a valószínűségi számításból. 

A világot az elemek kombinációi alkotják ; nem az ele¬ 
mek akárhogyan, hanem az elemek alkalmas találkozása adja 
a világrendet. Az alkalmas találkozás valóságos, természeti 
tény; ennek tehát okkal kell bírni. 

Erre azt mondják: nem kell külön okot keresni; mert 
az elemek valamennyi kombinációja közt létezik az is, mely 
igaz., ez: »a mai világot adja : amint tehát előállhatott volna egy x, y 
gea volt, teliát kombináció (s egynek kellett előállnia), úgy tényleg előállt 
rendező nélkül ez a mostani. Az x, y kombináció meglehet zűrzavarban 
hagyott volna mindent, — az pedig, mely tényleg beállt, a 
legnagyobb rendet mutatja. Rend vagy rendellenség nem jön 
tekintetbe a mechanikus hatóknál, melyek egyenlő szüksé¬ 
gességgel dolgoznak, s mindig csak azt teszik, amit tenni 
kell; —- a rend, a célirányosság, a célszerűség nem mecha¬ 
nikus fogalmak s következőleg ezektől a világeredés egészen 
eltekint. 

peieiet. a) Az elemek valamennyi kombinációja (ezek közt van 
a mi világrendünk is) absolute lehetséges. Ezt meg kell 
engednünk. Tehát előállt? Ezt tagadnunk kell. De miért nem 
állhatott volna elő, ha lehetséges volt? Azért, mert a ((lehet¬ 
ségesből)) nem következtetünk a tényleges létre. A világ az 
elemeknek absolute lehetséges kombinációja... de hogy 
mily ok, mily ható aktuálja ezt a lehetőséget, azt a lehetőség 
nem mondja ; vájjon értelmes ok, vájjon mechanikus ok — 
az más kérdés. 

Az elemek összevetődhettek volna úgy, hogy a valósá¬ 
gos világot adják ; — igen, per se, ez igaz ; de ez a valóságos 
világ csak egy esete a lehetséges összevetődéseknek : hát 
azon végtelenszer végtelen sok összevetődés közül miért lett 
ép ez az egy valósággá? Hogy várhatjuk, hogy a beláthatlan 
számú, kedvezőtlen lehetőségek közül ez az egyetlen ked- 

vező emelkedett ki? Egy a végtelen sokaság ellen. Igaz, hogy 
a föltét szerint az atomok mozgásban vannak; létezik tehát 
egg valóságos ok arra, hogy valami kombinációba álljanak, de 
hogy az a kombináció épen rend legyen és pedig ez a kom¬ 
plikált rend és nem millióféle rendetlenség, arra nincs ok; 
azt csak az esetlegesség fogja meghatározni. 

Ha tehát mégis várjuk a kedvező eset beállását, úgy 
ezt nem tehetjük más objektivitással, mint melyet a való¬ 
színűségi arány nyújt. Minél kevesebb a kedvező eset s minél 
több a kedvezőtlen eset: annál kisebb objektivitással mond¬ 
hatni azt, hogy a kedvező esetek egyike fog bekövetkezni. 
Ha valamely történésben csak egy eset lehetséges, akkor az 
objektivitás ez esetre nézve teljes, ez az objektivitás maga 
a szükségesség; például: ha valamennyi golyó fehér, bizo¬ 
nyára fehéret fogunk kihúzni; — ha pedig egyetlen egy fehér 
golyó sem volna a tartóban, akkor lehetetlen fehéret ki¬ 
húzni : a fehér golyó kihúzása lehetetlen. Az első esetben 
szükségképen fehér golyót fogunk kihúzni, — a másodikban 
lehetetlen fehér golyót kihúzni; — minden más közbeneső 
fehér és fekete golyókeverékből csak valószínűleg fogunk 
fehér vagy fekete golyót húzni; ez a valószínűség egy tört 
lesz, melynek számlálója a kedvező esetek száma, nevezője 
valamennyi lehetséges, akár kedvező, akár kedvezőtlen ese¬ 
tek összege. Minél nagyobb a nevező, annál kisebb a tört 
értéke, vagyis annál kisebb az eset bekövetkezésének objek¬ 
tivitása. Ha pedig a nevező oly nagy, hogy kimondhatatlan : 
akkor a tört értéke = 0, vagyis a valószínűség s vele az eset 
objektivitása egy non-ens, nem létezik. így ha három krajcárt 
és egy hatost rázok a markomban, azután az asztalra dobom 
s azt várom, hogy a hatos másodiknak essék le : a lehetséges 
esetek száma a permutáció szabályai szerint = 1.2.3.4, — 
a kedvező esetek száma = 1.2.3; a valószínűség tehát, hogy 
a hatos második helyen fog állni: 

1.2.3 1 

1 . 2.3.4 = 4~ 

Ezen képlet szerint tájékozhatjuk magunkat bármily 
történés iránt. Ha 75 golyót kidobunk s várjuk, hogy a 74 
fekete golyó két részre 37—37-re oszolva közbe fogja az 
egyetlen (a 75-dik) fehéret: e várakozás bekövetkezésének 
objektivitását számokban ekkép fejezzük ki: 

1.2.3.4 . 73.74 1 

1.2.374777773.74.75 “ 75 


E IcheWság 
objektivitását 
méil a való¬ 
színűségi 
arány. 



A valószínű¬ 
ségi tört meg¬ 
állapítása a 
világ elemei¬ 
ben. 


122 PROHÁSZKA OTTOKÁR 

Ha pedig nemcsak azt várnók, hogy a 74 golyó a 
75-diket középre fogja, hanem hogy egyenes vonalban sora¬ 
kozzék jobbra-balra a fehértől: számításba kellene venni, 
hogy hányféle alakba és miféle görbe vonalakba állhatna a 
37—37 golyó; — ha pedig azonfölül nemcsak azt várnók, 
hogy egyenes vonalba sorakozzék, hanem a fehér golyó köz¬ 
pontján keresztül húzott vonalat is meghatároznók, hogy 
melyik irányban feküdjék, mert hiszen annyi egyenes vonal 
lehet, ahány sugár képzelhető: számításba kellene venni és 
pedig kedvezőtlennek kellene fölvenni minden egyéb lehet¬ 
séges egyenes vonal számainak sorozatát, — ha pedig azon¬ 
felül még ezen meghatározott egyenes vonalban azt várnók, 
hogy egyenlő közökben álljanak egymástól a golyók : szá¬ 
mításba kellene venni minden lehető közt; világosan látni, 
hogy ezen esetekben sokszorosan a végtelenbe zsugorodik 
össze a valószínűség törtjének értéke. Az eset be nem áll. 

75 golyóval is a kívánt eredményt sohasem érjük el. 
S el fogjuk-e érni a világ megszámlálhatlan atomjaival a 
fönnálló rend végtelenszer komplikáltabb kombinációt? 

A fönnálló rend megszámlálhatlan atomból épül; nevez¬ 
zük számukat a-nak. Hányféle viszonyba állhat e beláthat- 

lan sokaság? A permutáció szabályai szerint = 1.2.3. 

(a—3).(a—2).(a—l).a. Azonban ez a kifejezés nem adja a 
lehetséges elhelyezkedések számát. Az elhelyezkedés a tér¬ 
ben történik ; a tér pedig három irányban s mindenegyes¬ 
ben végtelen sok elhelyezkedési lehetőséget nyit; valamennyi 
atom egy vonalba állhat, s azon vonalon vezelett sok elhelyezést 
találhat; — azután ismét egy síkban helyezkedhetik el s 
abban az egy síkban végtelen sok vonalban foglalhat állást; — 
végre végtelen sok síkban helyezkedhetik el. Ezen háromszor 
végtelen sok lehetőséggel szemben, hogy az atomok egy 
bizonyos állásba helyezkedjenek, mely valami rendet ad, s 
azáltal valami törvénynek megfelel: arra a valószínűség ez lesz: 

([(—i—) 00 ] 00 ) °°-"ir 

A valószínűség törtjét tehát harmadrendű végtelen hat¬ 
ványra kell emelni. Már most a mathézis minden törtnek 
értékét, melynek számlálója az egység s nevezője nagyon 
nagy szám, zérónak tekinti. Az atomok száma = a, kimond- 
hatlan nagy, tehát a tört -i- már magában véve = 0. De ha 
végtelen hatványra emeljük s hozzá még háromszor végte- 

lenre : akkor teljes biztossággal az ily tört értéke végtelen¬ 
szer nagy semmi. 

Pedig azt kell mondani, hogy még ez a tört sem fejezi 
ki eléggé a kérdéses valószínűséget. Mert nemcsak egyféle 
törvénynek, nemcsak egyféle rendnek kellett volna abban 
az esetleges összevetődésbcn előállnia, hanem a fönnálló ter¬ 
mészet valamennyi törvényeinek, tehát n-nek. A nevezőt 
meg kell szoroznunk még n-nel. 

b) Ha ehhez hozzávesszük, hogy a világ ezen ((vélet¬ 
len)) alakulásainak nemcsak egy percig kell fönnállaniok, 
hanem folytonosan kell fejlődniük és megújulniok ; ha hozzá¬ 
vesszük, hogy minden alaknak fejlődése sajátos iránnyal 
bír, meghatározott időszaki stádiumokkal, — hogy egy kom¬ 
plikált egymásután jellemzi a fejlődést, amely egymásután¬ 
nak minden pontján történhetnék eltérés azáltal, hogy vagy 
nem lépnek be a vegyületekbe a megkívánt elemek, vagy 
nem oly számban, vagy máskép kombinálódnak ; ha hozzá¬ 
vesszük, hogy a kombinációk egymásutánja a viszonyok és 
változatok végtelen lánca, amely ügyesen és alkalmasan 
reagálni képes minden idegen, ellenséges befolyásra, s csak 
a jövőben fekvő cél megvalósítására törekszik; ha mondom, 
mindezt összefoglaljuk s csak a «véletlen» s az «absolute 
lehetséges találkozás)) föltételéből kívánjuk kimagyarázni : 
akkor e háromszor végtelenül nagy nevező még végtelenszer 
és n-szer nagyobb lesz s a törtnek értéke oly biztos semmi— 0, 
hogy nincs egy más hozzá fogható. A teljes képlet ez lesz : 


valószínűség = 


_1 

a 3 n. oo.oo 


ami annyit tesz: ily találkozás sohasem fog megtörténni. 

Mindenegyes növény és állat, mely az apró csirasejtből x™ írhatni 

, ,, , , XJ .. , ■ . , i a mlUIO Jeh». 

fejlődik harssa vagy elefánttá, liliommá vagy hoscincerre, a lég- 
fényesebben bizonyítja a fejlődés millió változatai alkalmas uw»ít. 
találkozásának lehetetlenségét, ha a merő mechanikus szük¬ 
ségességgel működő elemeket vesszük, melyeknek legfőbb 
tendenciájuk az egyensúlyba helyezkedés. A helyett ép az ellen¬ 
kező úton haladnak, a legállhatatlanabb egyensúlyú vegyü¬ 
letekbe lépnek, nyakra-főre fokozzák az energiát, hogy annál 
nagyobb hőt fejtsenek ki. S ezzel a hővel a soha meg nem 
tagadott törvényszerűség útján építik a különböző szerve¬ 
ket ; az eltérések labirinthjából biztos irányban haladnak a 
megvalósítandó cél felé. 

Célirányosság nélkül, merő «absoIute lehetséges)) talál- 

kozás útján a petéből ki nem mászik a hernyó, ebből nem 
lesz álca, ebből nem válik színpompás pillangó. Mindenegyes 
állapot oly szerveken dolgozik, melyek azon fokon nem cél¬ 
szerűek, csak majd a következőn fognak beválni: a tojásban 
kemény rágó szervek, kurta letapadó lábak, szövő szervek 
s tág gyomor képződnek a hernyó számára; az álcában szár¬ 
nyak, hosszú lábak, szívónyelv a pillangó számára. 

c) A valószínűség sokszorosan nullával egyenlő értéke 
új semmiséggé fokoztatik azáltal, hogy a természetben a már 
kész, kifejlett alakok egymást föltételezik, például a méh sövé¬ 
nyéivé és a növények nektáriuma. Tegyük fel, hogy az alakok 
az «absolute lehetséges és alkalmas találkozás;) által lettek ; 

Műt az alakok magukban véve, ez csak az egyik tény, — a kész 
alakok egymásra illése, ez a másik tény. Mind a kettő való¬ 
ságos tény, mind a kettőnek okkal kell bírni. Minő oka lesz 
a kész alakok egymásra illésének? Szintén a merő lehetőség? 
Az-e, hogy mondjuk : lehetséges, hogy két alak úgy képző¬ 
dik, hogy egymásra illik. Az bizonyos, hogy ez aabsolute 
lehetséges*. De az ilyen magyarázat azután nem észszerű 
gondolkozás, még kevésbbé tudomány. Ezen magyarázatban 
az egymásra illésnek nincs oka; mert a lehetőség, az nem ok. 
Semmi sem történik azért, mert megtörténhetik ; mert akkor 
a lehetőség már csupa valóságos tény volna. 
ájSSíu A lehetetlenség ezen mathematikus kimutatása ellen 
StA p m^: azt az ellenvetést hozhatni, hogy az alakok célszerűségét ki 
*Yfayé.. ér ' l e h et magyarázni lassú átváltozás és alkalmazkodás által. 
Megengedik, hogy a szem nem állhat elő egyszerre az ele¬ 
mek véletlen keveréséből, —- ezt a valószínűségi számítás 
fényesen bizonyítja; de nem is ezt állítják ők ; hanem a 
szerves alak kezdetét veszik kiindulásul s a legtökéletlenebb 
kezdetekből apró változatok sokszorosodása által Teremtik 
elő a csodálatos szervet — a szemet, vagy az alakot — az 
embert. 

Azonban ez csak szemfényvesztés. A valószínűség sok¬ 
szorosan végtelen zéró értéke megmarad, akár egyszerre álljon 
elő az alak és a világrend, akár apró kis tökéletesbülések 
által. Miért? 

Afcfcrajto* Mert vagy azt kell mondani, hogy a fokozatos tökéles- 
vagy Tatai- bülés szükséges következménye annak az első stádiumnak, 

. amely esetlegesen előáll, vagy azt, hogy nem szükséges, 
hanem ismételt próbálgatások közben állanak elő a haladó 
fokozatok. 

Ha a fokozatos tökélyesbülés szükséges következménye 

az első összevetődésnek, akkor ebben az összevetődésben 
már bennfoglaltalik minden belőle szükségképen kifejlődő fokozat 
s következőleg minden tökéletesség; de ezzel együtt ráillik 
a valószínűségnek sokszorosan végtelen semmisége, melyet 
az imént megállapítottunk. Ha pedig a fokozatos tökélyes- 
bülés nem szükséges következmény, hanem folytonos pró¬ 
bálgatások eredménye : akkor ezen folytonos próbálgatások¬ 
ból előkerülő alkalmas tökélyesbülések valószínűségeinek szor¬ 
zata nemcsak hogy fölér az előbb kimutatott tört semmi¬ 
ségével, de esetleg azt még meg is haladja. Ugyanis az első 
«rendezett» összevetődés ezen föltevésben azáltal tökélyesbül, 
hogy újra meg újra próbálgatna a természet, s ezen próbál¬ 
gatásokban még veszélynek tenné ki a már elért eredményt. 

Mily valószínűség szól a mellett, hogy a végtelen sok lehető¬ 
ségből ép az a kombináció fog elő állani, mely a már elért 
eredményre illik, és pedig kedvezően illik, úgyhogy azáltal 
az alak magasabb fokra hágna? S hányszor kellene ezt a 
nagy semmit magamagával szorozni? Annyiszor, ahány pró¬ 
bálgatáson esnék át a készülő alak: tehát végtelen sokszor. — 

Az eredmény tehát ugyanaz. 

Valóban az esetlegesség útján sehogy sem találjuk meg 
a világrend nyitját. Nem maradna más hátra, mint azon föl¬ 
tevéshez menekülni, hogy ez a világrend az anyag szükséges 
kivirágzása, mely lényegéből folyik. 

Ezen ellenvetés már sokféle alakban fordult elő. Elte¬ 
kintve attól, hogy soha senki sem fogja bebizonyítani, hogy 
a világ folyása szükséges volna azon értelemben, hogy ma 
kell derült tiszta égnek lenni fejeink fölött s nem lehetne 
épúgy borús az ég s így tovább, —• különösen azt kell han¬ 
goztatni, hogy ezáltal egy tapodtat sem haladtunk a világ¬ 
rend mechanikus kimagyarázásában (lásd 80. 81.11.). 

Vannak, kik kifogásolják a valószínűségi számítás ille¬ 
tékességét a célszerűségből vett érvelésben. Ellenvetik: 

1. A világnak keletkezéséről a valószínűségi számítás Eii<me»»k 
azt állítja, hogy az véletlenül sohasem fog bekövetkezni, mert 
a valószínűség törtjei = 0. Ez úgy látszik nem áll; mert, 
ha pl. 400.000 szám van egy vederben, hogy valaki épen a 
100-ast húzza ki előszörre, annak valószínűsége 40Q 1 00 q : de 
ha belenyúl a vederbe s valóban kihúzza a százast, akkor 
a tény bekövetkezett, s húzás után a valóság = 1 áll előttünk. 

Épígy a világ keletkezésében is: a valószínűség értéke, 
mielőtt a világ keletkezett volt, i = 0; de miután előállt 

= 1. A valószínűtlenség tehát nem határoz a való tény 
fölött: a világ valóban előállt, jóllehet valószínűsége = 0 volt. 

Felelet: A valószínűtlenség megtartja teljes igaz¬ 

ságát, ha a 100-ast ki is húzzák ; csak vissza kell dobni s 
meg kell kísérleni újra a húzást, meglátják, hogy a tört 
mennyire igaz 1 De valamikor ki fog jönni, mert a) valószí¬ 
nűsége csekély bár, de valami; — b) mert addig húzhatnak, 
míg kijön. Ellenben a világ keletkezésében a valószínűség 
sokszoros semmi, — s nincs semmi ok, hogy miért ismétlőd¬ 
jék az összevetődés a végtelenbe. 

2. Erre azt lehetne mondani: az atomok bármely kom¬ 
binációja álljon is elő, akár a legnagyobb rendetlenség, arra 
nézve is ez lesz a valószínűség értéke = -i, s miután kimond- 
hatlan nagy az atomok száma (a), bármely rendetlenségre is 
rámondhatjuk, hogy nem fog bekövetkezni. 

Felelet: Hogy mi fog valószínűleg bekövetkezni, azt a 
kezdetleges adatok, vagyis az atomok helyzete és mozgása és 
száma — határozzák meg; valamely rendetlenség, melynek 
valószínűsége = -i =0, természetesen nem fog bekövet¬ 
kezni : de mihelyt csak valamiféle törvényszerű sorakozásról 
van szó, miután minden törvényszerű kombináció már vég¬ 
telen messzire esik minden lehető rendetlenségtől, s a fönn¬ 
álló vagy más lehetséges világrend pedig még sokszorozza a 
végtelent, sőt végtelenszer veszi még ezt a szorozatot is : vilá¬ 
gos, hogy ha minden lehetséges rendetlenség, melynek való¬ 
színűsége Á- — o, bekövetkeznék is, a világrend sohasem 
fog előállni. 

3. A valószínűségi számítás csak valószínűvé teheti a 
világrendnek értelmes teremtőtől való eredését, de bizonyos¬ 
ságra ez állítást sohasem emelheti. 

Felelet: A valószínűségi számítás a két határra nézve, 
t. i. midőn az eredmény = 1, vagyis midőn valami valóban 
megtörténik, s a másikra nézve, midőn az eredmény = 0, 
vagyis midőn valami valóban nem fog megtörténni, nem ad 
valószínűséget, de bizonyosságot. 

4. A valószínűségi számítást nem szabad a végtelenre 
alkalmazni; a mathézis nem mérvadó, mihelyt végtelenről 
van szó, mert ez nem szám, nem mennyiség. 

Felelet: A mathézis ki nem terjeszkedik a formális vég¬ 
telenre ; midőn végtelen naggyal vagy kicsivel dolgozik, 
csak azt érti alatta, hogy az oly szám, oly mennyiség, mely 

minden adottnál nagyobb, vagy kisebb, mintegy folyton nő 
vagy apad, s nincs benne megállapodás. De a valószínűségi 
számítás sem dolgozik formális végtelennel; midőn végtelen¬ 
ről beszél, ezzel csak azt jelzi, hogy ez oly szám, mely a meg¬ 
határozatlanba elnyúlik, s mellyel, ha az egységet osztjuk, 
biztos eredményül a határértéket, a zérót kapjuk. 

5. Még azt lehetne mondani, hogy számításunk azért 
nem jó, mert a ránk nézve kedvezőtlen tényezőt, az időt nem 
vettük fel bele. Az idő ugyanis végtelen ; végtelen idő alatt 
pedig az anyag minden kombináción áteshetett volna, tehát 
azokon is, melyek rendet adnak. 

Felelet: a) a mi valószínűségi törtünk nem elsőrendű, 
nem is harmadrendű, hanem végtelenrendű, mert 

1 

v = - —- - , 

a o n. oo. oo 

s ez annyit jelent, hogy nemcsak elsőrendű végtelen sok a 
lehetséges kombináció, hanem harmadrendű, sőt végtelenszer 
végtelenrendű sokaság. Ha tehát volt is végtelen idő, mely 
alatt végtelen sok lejátszódhatott: hátramaradt még végte¬ 
len sok, amely le nem játszódott; 

b) nem igaz, hogy az idő végtelen ; 

c) nem igaz, hogy az anyag minden kombinációt be¬ 
futott; mert néhány változás után okvetlenül nyugalomra 
tért volna. Az egyensúlyba helyezkedés az anyag általános 
tendenciája ; nincs semmi ok arra, hogy az anyagot folytonos 
változásokban gondoljuk el; 

d) ha Isten nincs, akkor az anyag nem véges, s követ¬ 
kezőleg az atómok száma oo, s így ez az egy végtelenség is 
ellensúlyozná a végtelen idő révén feltűnt kedvező lehetősé¬ 
get (Natúr u. Offenbarung. Münster, 17. és 33. kötet). 



4. §. Az ősnemzés. 

A modern tudomány így gondolja magának a világ 
és az élet eredését: az ősködből alakult a naprendszer; a 
földön sok hányás-vetés után ősnemzés által származott a 
szerves lény ; ez a szerves lény azután fejlődött, s különböző 
változataiból hosszú sorokban származtak az osztályok, csa¬ 
ládok, nemek és fajok. Ha az ősnemzés csak egy őslényt 
produkált: akkor az egész állat- és növényvilág egy nagy 
családfát képez ; ha több őslény állt elő : akkor több család¬ 
fába kell besoroznunk a szerves alakokat. 

Az ősköd theóriájáról elmondtuk véleményünket; me¬ 
chanikai és fizikai magyarázatai és bizonyításai a legnagyobb 
valószínűségre emelik a hipothézis értékét, de az adatokat 
föltételezik, s úgy az anyag mennyi- és milyenségére, mint 
a mozgás esetlegességére vonatkozik Newton szava: «Hi 
omnes motus regulares originem non habent ex causis me- 
chanicis». 

Ami ezután következik : ősnemzés . . . leszármazás . .. 
tele van logikai hibákkal, alaptalan állításokkal, sejtelmek révén 
megtoldott « tapasztalatokkal )>; maguk a kérdések is össze vannak 
zavarva. 

■ Nem minden leszármazási elmélet darvinizmus. A le¬ 
származási elméletek azt akarják kimutatni, hogy az alakok 
valóban egymásból származtak le ; már most hogyan történt 
ez, vájjon az alkotótól az első szervezetekbe fektetett belső 
kijejlődési törvény folytán, vagy esetleges variálás által, mely 
a külső körülményeknek megfelelt s ezek következtében fönn¬ 
maradt s fölhalmozódott, — ebben fekszik a leszármazási 
elméletek különbözősége. Mi nem vagyunk elvi ellenei a 
leszármazás gondolatának; a belső kifejlődési törvény meg¬ 
valósulása által életbelépő leszármazás nem ellenkezik a 
kinyilatkoztatással. De azért a leszármazást el nem jogadjuk, 
mert nincs bebizonyítva; lehet Baer-rel bizonyos rokontipu- 
sokra nézve korlátolt leszármazást is pártolni. Azonban a 
darvinizmust határozottan elvetjük, mert karikatúrája a 
természettudományoknak. 

A fönnemlített hibák különösen az «ősnemzés» tárgya¬ 
lásában hemzsegnek, melyeknek a magyar tudomány is tárt 
kaput nyit. 

Az általános indukció tételét: omne vivum ex ovo, — 
mindenütt megvalósítva találjuk. Amennyire kutatás és 
tapasztalás terjed, a szerves lények csírákból és petékből 
kelnek ki. De ezzel az indukcióval be nem érjük, s tovább 
kérdezzük : honnan az első szerves lény? Mert kellett elsőnek 
vagy elsőknek lenni; volt az izzó és hülő földtömegen azoikus 
(élet nélkül való) korszak, melyben az élet lehetetlen volt. 

Honnan tehát az élő, a szerves alak? 

Mi azt feleljük : Isten teremtette; — mások azt mondják : 
önként lett, összevetödött a szervetlen anyagból; ezt az önkéntes, 
magától való eredést (generatio aequivoca) ősnemzésnek mond¬ 
ják. Ha pedig valaki tovább kérdezné: mit teremtett Isten? 
azt mondjuk: akár az első fajokat, akár az őssejteket, melyek- 
ben megvolt a képesség idő folytával azokba a nagy állat- és nö¬ 
vénycsoportokba megoszolni. Érdekes e részben Szent Tamás 
véleménye (I. q. 69. a. 2.): «Circa productionem planta- 
rum aliter opinatur Augustinus ab aliis. Alii enim expositores 
dicunt, quod plantae productae sunt in adu in suis specie- 
bus.. . secundum quod superficies litterae sonat. Augusti¬ 
nus autem dicit, quod causaliter tunc dictum est produxisse 
terram herbam et lignum, i. e. producendi accepisse virluterroh 
És ismét (I. q. 69.): «Augustinus dicit, quod quinta die 
aquarum natura produxit pisces et aves polentialiten. Szent 
Tamás nem veti meg Szent Ágoston véleményét; látnivaló, 
hogy a középkori írástudónak korántsem kell a fajoknak 
megfelelő külön teremtési aktusokat védeni. 

De térjünk vissza az ősnemzéshez 1 Kérdezzük : miért **, , ' j “ ,l0 “ 12éa - 
állítják a modern tudósok, hogy a szerves önként lett a szer- 
vetlenből? A direkt bizonyítéknak, hogy a szervetlenből szer¬ 
ves lett, nyoma sincs. A direkt bizonyítékot ugyanis vagy a múlt 
időszakok történetéből, vagy a jelen tapasztalatból kellene merí¬ 
teni; már pedig sem a múlt, sem a jelen nem szolgál adattak 
Az újkorban megejtett kísérletek, melyek Pasteur nevéhez 
fűződnek, csak bemutatták az «omne vivum ex ovo» sejtel¬ 
met meghaladó érvényét; mihelyt tönkretesszük felforralás 
vagy tűz által a levegőben és vízben rejlő csírákat, nem tör¬ 
ténik semminemű nemzés. Igaz, hogy azt vetik ellen, hogy 
a felforralás és tűz által nemcsak a csírákat ölik ki, hanem az 
ősnemzésre megkívántatott föltételeket is megsemmisítik, 
de ez az ellenvetés föltételezi, hogy vannak ily föltételek, 

Prohászka : Isten és a világ — Missziós levelek. 9 

pedig aki az ősnemzést tagadja, az tagadja a föltételek objek¬ 
tivitását is. Legalább ki kellene mutatni, hogy mik ezek a 
föltételek. Ez az ellenvetés mutatja, hogy akinek minden¬ 
áron szüksége van az ősnemzésre, az elbujhatik a ((föltételek 
megsemmisülése)) mögé ; de a kísérlet — akár megsemmi¬ 
síti a föltételeket, akár nem — az ősnemzésnek sehogysem ked¬ 
vez. Igaz, hogy még nem régiben divat volt teljesen kifejlett 
lényeket, milyenek a bélgiliszták, az ősnemzés által előterem¬ 
teni ; sőt még napjainkban is egyre feltűnik a kérdés, hogy 
nem keletkeznek-e bizonyos legalsóbb lények a szerves álla¬ 
gok romjaiból. Az újabb kutatások megsemmisítették e 
lehetőségeket. A bélgiíiszták csak úgy származnak nemzés 
által, mint a többi állat, és Pasteur döntő felfedezései óta, 
melyek a legalsóbb penészformák történetére vonatkoznak, 
az orvosok és gazdák praxisa is a szerves világ legkisebb 
képződményében nemzés által való leszármazást tételez föl.* 
atapSLít Mit nyújthat még a közvetlen tapasztalat? A legkisebb 
ITtaSS szer uezetek megfigyelésére uial. Ha ősnemzés által származik 
nek - valami: akkor ez csak a legprimitívebb szerves lény lehet. 
Egyszerű lénynek kell lenni, minden különbség nélkül, mely¬ 
nek külső sajátos alakja s belső tagolása nincs. A mikroszkóp 
megújította a kutatás ezen irányát. Az ősnemzés hívei meg¬ 
figyelték a legkisebb szervezeteket. A nyákgombák (monera) 
legnagyobbja 300-szor kisebb, mint a legpicibb vízcsepp. 
Azonban a nyákgombák Nágeli szerint már lehetőleg kifej¬ 
lett szervezettel bírnak, «eine ziemlich ausgesprochene Struk- 
tur, d. h. eine bestimmte Anordnung dér Mizelle».** Azontúl 
pedig nem ér a tapasztalat. Valamennyi fölfödözés a legalsóbb 
szervezet rétegében tehetetlennek bizonyult e problémával 
szemben. Amit protoplozma-darabkának vagy — labdacskának 
(Protoplasmaklümpchen) szeretnek hívni, az már mind hatá¬ 
rozottan szervezett lény, azzal a skálát nem lehet megkez¬ 
deni : ami pedig nem szervezett, azzal az ősnemzés nem bol¬ 
dogul ; ilyen a Bathybius Haeckelii, a tengeriszap, mely 
12.000, néhol 24.000 lábnyi mélységben ((hálózatos plazma- 
kötegek és ágak alakjában borítja a tengerfeneket)). A Bathy¬ 
bius nem szerves lény, hanem nyálkás gipszlerakódás. 

A tapasztalat és kísérlet nemcsak nem képes kimutatni 


* Virchow beszéde a német természetvizsgálók és orvosok wies- 
badeni gyűlésén. 

** Nageli, Mechanisch-physiologische Theorie dér Abstammungs- 
lehre 1884. 91. 1. 

a szervesnek szervetlenből való előlépését, de egyáltalában 
nem ismeri a szerves testekben szereplő sajátos vegyületek 
keletkezését. Eddig csak annyit tudunk, hogy a szerveze¬ 
tekhez szükséges fehérje-anyagok sehol sem keletkeznek az 
organizmuson kívül. Az ősnemzés kívánná, hogy a fehérje 
magamagától képződjék valamiféle vizes oldatban; már pedig 
ez magamagától sehol sem képződik. Hiábavaló dolog 
elsorolni és kifejteni a lehetőségeket, hogy mikép keletkez¬ 
hetnék, mikép nem, mikor a tény minden lehető és elgon¬ 
dolható mechanikus és kémikus körülmény közt folyton 
csak azt konstatálja, hogy a fehérje az organizmuson kivid 
nem képződhetik. Ha valaki azt veti ellen, hogy hisz szer¬ 
vetlen elemekből áll a fehérje, — C. H. 0. N. alkotják, tehát 
lehet remény, hogy egyszer csak kitalálják a fehérje előállí¬ 
tásának is a módját :* annak azt feleljük, hogy okoskodásából 
hiányzik egy objektív tényező, s azért az egész rossz. Mindenütt, 
ahol valami végbemegy, az elemek, vagyis az anyag képezik 
az egyik tényezőt, — a körülmények s a külső föltételek a 
másik tényezőt. Mindkét tényező valóságos természeti tény. 
Hogy az elemek bizonyos rendben kombinálódjanak, hogy 
erőiket kifejtsék: ahhoz az kell, hogy a kellő körülmények 
közé jussanak ; aki csak az elemeket nézné s a körülményeket 
semmibe sem venné, az nem értené meg, hogy miért alakul 
a C. H. 0. N. az anyai méhben állati testté? A fehérje kelet¬ 
kezésére szükséges föltétel a szervezet; ezen kívül a fehérje 
nem fordul elő. 

«Ha már a fehérjék valahol maguktól keletkeznek, azzal 
a magától való növekedés és szaporodás, tehát az öntermődés 
is létesüli), írja Nágeli. Igen ám, de először is a fehérjék sehol 
sem keletkeznek maguktól; másodszor minden bizonyítás 
nélkül állítja, hogy az öntermődés létesül, mihelyt fehérje 
keletkezik. Hiszen fehérjénk van elég, keverhetjük, kedvező 
körülmények közé helyezhetjük, s az öntermődés még sem 
jelentkezik sehol. Igen, mondja rá Nageli, azért nincs önter¬ 
mődés, mert a fehérje jelenleg sehol sem létezik molekuláris 
oldatban, hanem mindig micellákba rakva. Ezen micellák 

* A kémia képes oly anyagokat létesíteni, melyek különben csak 
a szervezetekben keletkeznek, milyenek az ammóniák (N H 3 ), az oxálsav 
(C, H. 0„), a cyanogén. Azonban ezek csak bomlási termények ; — 
azután pedig ha szervesek is, de nem szervezettek, vagyis nincs bennök 
élet. A kémia ezentúl is előállíthat oly vegyületeket, melyek a szer¬ 
vezetek sajátos terményei, de szervezetet nem fog összeütni, sejtet, 
rostot, levelet, izmot nem produkálhat. 

szervezetekben keletkeztek s nem bírnak úgy elhelyezkedni, 
hogy növekvésre képes csírát alkossanak, amint az össze¬ 
zúzott s vízbe kevert kristály pora sem fog soha régi alakjába 
összetevődni. Tehát Nágeli szerint kellene fehérje molekuláris 
oldatban, de az a baj, hogy az ilyen fehérje csak a szervezetekben 
képződik. Hogy akar már most az ösnemzés elmélete a szerves 
világ ezen köréből kilépni? A szervezetet a molekuláris oldat 
állapotában levő fehérjéből magyarázza, — s a molekuláris oldat 
állapotában levő fehérjét csakis a szervezetben találja. 

A szerves lények keletkezése e szerint a szervezethez 
van kötve, vagyis omne vivum ex ovo ; — csak a szervesben 
találjuk meg a nélkülözhetlen föltételt új szerves keletkezé¬ 
sére. Ezt Nageli is bevallja : ((Ugyanezen okból lehetetlen 
mesterséges úton bárminő szervest előállítani. Mert minden 
szerves lény azon micelláris viszonyok és molekuláris erők 
behatása alatt képződött, melyeket csakis az illető organizmu¬ 
sokban találni s mesterségesen előállítani nem leheb (i. m. 100 1.). 

Másodszor azt kérdezzük: vannak-e indirekt érveik az 
ösnemzés lehetőségének bebizonyítására? Természettudomá¬ 
nyos alapon nincsenek. Indirecte érvelhetnének a szervetlen 
anyag tulajdonságaiból, ha kimutatnák, hogy vannak benne 
sajátságok, melyekből a szerves test keletkezését meg lehet 
magyarázni. Azonban az ilyen kísérlet már gyökerében téves, 
és a természettudományokkal ellenkező felfogásból indul ki. 
És pedig azért, mert 

a) egy sajátságot sem lehel apriori levonni a másikból; 
csak a tapasztalat ad fölvilágosítást az anyag erőiről: a 
súlyban nem foglaltatik az olvadási pont, — az optikus saját¬ 
ságokból nem következtethetni a kémiai rokonságra:* így a 
szervetlenből sem lehet következtetni a szervesre. 

b) Semmit sem tudunk arról, vájjon az összetett kémikus 
vegyiiletek későbbiek-e, mint az elemek, -—vájjon az összetettek 
származtak-e az egyszerűkből, vagy az egyszerűek az össze¬ 
tettekből. Nem tudni, vájjon előbb létezett-e a víz, vagy 
pedig előbb az éleny és köneny, •— vájjon előbb létezett-e 
a szénsav vagy pedig a széneny és éleny. Mert jóllehet össze 
vannak téve egyszerűkből, de a szinthézis nem ad fölvilá- 


* Ezen állításunkkal nem ellenkezik az, hogy jelenleg egy saját¬ 
ságból következtethetünk inás sajátságra, pl. az atómsúlyból az olva¬ 
dási pontra; mert ezen következtetések mind «a posteriori» vannak, s 
szabályok ugyan, de amelyek a merő tapasztalat után készültek. Lásd 
ezek bő kifejtését Wigand «Der Darw. und die Naturf. Newtons und 
Cuvier’si kitűnő művében, II. 3. fejezet. 

gosítást a származás módjáról. Épúgy nem tudni, vájjon 
előbb létezett-e a fehérje mint a szerves test, mely fehérje¬ 
félékből áll; az 0. H. C. N. természetéből ezt sohasem fogjuk 
bebizonyítani. 

c) Ha ismerjük is az élenyt és a könenyt, de ezekből 
egyedül nem ismerjük meg a vizet. Az éleny és a köneny- 
nek hegyiről-tövire való ismerete sem fog felsegíteni a víz 
elgondolhatására; — ugyanezt kell mondani az elemek min¬ 
denegyes kombinációjáról; az összetevők kvalitásából nem 
ismerjük meg az egész kvalitását: mennyivel inkább kell ennek 
megvalósulni a szerves testekben. Ha egy vegyész az első 
organizmus előtt élt volna, az sehogy sem találta volna termé¬ 
szetesnek azt, hogy a C. H. O. N. egy oldhatatlan testté 
egyesülhet, hólyagot képezhet, s ebben ismét új hólyagok 
támadhatnak, mit növekvésnek és szervezetnek fognak hívni. 

d) Ha a sejtet ki akarjuk magyarázni az anyagból: 
ismernünk kellene e sejtet; egy problematikus sejt nem lehet 
tárgya a magyarázatnak; miután pedig semmit sem tudunk ‘'SÍÉT” 
azon sejt minőségéről, processzusairól, nem is magyarázhatjuk 

ki az anyagból. Csak egyet akarnak tudni róla, hogy t. i. 
belőle származott az egész szerves világ: de lehet-e ily tulaj¬ 
donságból a sejtet konstruálni s a magyarázatnak alkalmas 
szubsztrátumául tenni? Azért mindaz, amit Haeckel a «monér» 
eredetéről beszél, merő komédia, s csak azt kellene kérdezni, 
vájjon látott-e már valahol egy «monért?» Mert a «monér» 
az a hírneves Bathybius, melyre ráfogta, hogy «szervek 
nélkül való szerves lény», mint szerves lény sehol sem létezik. 

Tehát a szervetlen anyagból sehogy sem lehet kiokos¬ 
kodni a szervesnek eredetét, s mégis azt mondják, hogy a 
szerves a szervetlenből keletkezett, mert különben csodához ti, 
kellene folyamodni, az pedig nem tudomány, — «az ősnem- £&SudŐ'' 
zést tagadni annyi, mint a csodát hirdetni)). íme a modern ra4 ” r ' 
dogmatizmus, mely a teremtést egy szóval akarja elütni: 
«dogma». — S az ősnemzés nem dogma? E részben Virchow 
már fölvilágosodottabb, mint Nageli; wiesbadeni beszé¬ 
dében ezt mondja: <<U tó végre választani kell két dogma 
közt: a teremtés és az ősnemzés közt. Sem az egyik, sem 
a másik dogma nem képezheti tárgyát a tudományos kuta¬ 
tásnak, mert sohasem találtatott egyetlen élő alkatrész, mi¬ 
lyen például a sejt, melyről el lehetett volna mondani, hogy 
első a maga nemében*. Tehát a teremtés már legalább egy vonalon 
áll az ösnemzéssel. S mit ér Virchow argumentuma arra nézve, 
hogy egyik sem képezheti tárgyát a kutatásnak? A természet- 

tudományos kutatásnak nem képezheti, — a bölcseleti kuta¬ 
tásnak igenis képezi; ez a bölcseleti kutatás pedig kimutatja, 
hogy a teremtés nem egyenjogú az ősnemzéssel, hanem észszerűen 
csakis a teremtést vehetjük fel az élők kezdetének. 
wik'ütoS,- Argumentumunk a következő : jelenleg nincs ősnemzés: 
‘tartóét. 1 tehát sohasem volt. Probo consequentiam : 1. mert a természet 
törvényei változatlanok: ami régen egyesült, az most épúgy 
egyesül ugyanazon eredménnyel; 2. nem voltak kedvezőbb 
föltételek régen, mint most vannak. Laboratóriumainkban 
minden rendelkezésünkre áll; ismerjük a sejt alkatrészeit, 
alkatát, az anya-organizmus melegét sLb.; 3. sőt most inkább 
kellene ősnemzésnek lenni mint az őskorban, mert akkor 
csak a véletlen volt a kedvező körülmények megalkotója, — 
most meg mindent tervszerűen irányíthatunk. Ha tehát most 
nincs ősnemzés, az csak onnan van, mert sohasem volt. 
Érvelésünk rászorította ellenfeleinket, hogy az emberi tudat¬ 
lanság homályába rejtsék az ősnemzés processzusát, mondván: 
van ősnemzés most is, de mi nem tudunk róla. Mi sem, — de 
az a különbség köztünk, hogy mi nem beszélünk arról, amit 
nem tudunk, ők meg úgy adják elő, hogy az ember azt várja 
végezetül: «S magam is ott voltam s láttam, hogy keletkezik 
szervetlenből szerves®. 

E szerint korántsem oly egyenjogú az ősnemzés a teremtéssel, 
hogy az ember válogathatna köztük tetszése szerint; mert: 

1. a kísérlet és tapasztalat az ősnemzést valótlannak, agy¬ 
rémnek tünteti föl; 

2. meri az okoskodás kimutatja, hogy ha most nincs ős¬ 
nemzés, nem is volt soha; 

3. míg ellenben abból, hogy a kutatás most nem akad 
teremtésre, nem következik, hogy az sohasem volt, mert a teremtés 
átmenő, egyszeri működés, míg az ősnemzés folytonos, termé¬ 
szetes történés. 

Ezek után könnyű a felelet, melyet Nágelinek kell szán¬ 
nunk, ki a Természettud. Közlöny 241. füzete szerint «az ős¬ 
nemzés kérdésének tárgyalását egészen más szempontból 
veszi fel». Ugyan melyik az a más szempont? «A szervesnek 
Na "1k írv ''képződése a szervetlenből — mondja Nágeli — elsősorban 
nem a tapasztalat és kísérlet kérdése, hanem az anyag és erő 
megmaradásának törvényéből folyó tény (tény, melyről senki 
sem tud semmit!). Ha az anyagi világban mindenütt oksági 
kapcsolat van ; — ha az összes tünemények lefolyása termé¬ 
szeti úton történik : kell, hogy a szervezetek — melyek ugyan¬ 
csak a szervezetlen természetei alkotó anyagokból állnak s végre 

ismét ugyanazon anyagokra bomlanak fel: őseredetükben hasonló¬ 
kép szervetlen anyagokból keletkeztek legyen .» 

Itt látni hírneves emberek logikájának fogyatékosságát! “’S 
Mivel a szervezetek a szervetlen természetet alkotó anya¬ 
gokból állnak s végre ugyanazon anyagokra felbomlanak, 
kel], hogy őseredetükben hasonlókép szervetlen anyagokból 
keletkeztek légyen — ez épen olyan argumentáció, mintha 
valaki mondaná : mivel a könyv papírból és nyomdafestékből 
áll s végre is piszkos ronggyá foszlik, kell, hogy őseredetében 
hasonlókép csak papírt és nyomdafestéket gondoljunk eszközli) 
okául. íme, ez a tévedés! A szervetlen anyag nem eszközlő ok; 
a szervetlen anyag képezi a praejacens matériát, amiből a 
dolog lesz (ez a causa materiális), — de nem képezi az eszközlő 
okot, ami által a dolog lesz (ez causa efficiens), s épúgy nem 
képezi a sajátos belső alakot és rendet, mely a szervezetet 
jellemzi (ez a causa formális). Kimutattam az imént, hogy 
az anyag az egyik objektív tényező, a másik pedig a föltételek, 
a körülmények. A szervezetek eredcsében is az anyag az egyik 
tényező, az anyai méh a másik tényező, — ezt a másik ténye¬ 
zőt csak úgy nem szabad elhanyagolni, mint az elsőt. A tapasz¬ 
talat, a kísérlet és az okoskodás kimutatta, hogy ezt a másik 
tényezőt nem helyettesíthetjük a szervetlen anyaggal, tehát 
az első organizmusra nézve a teremtéshez kell folyamodnunk. 

A modern tudomány csak úgy mentheti meg az ősnemzést, 
ha tényleg kimutatja : «nézzétek, itt is s most is ered szerves 
szervetlenből)); — ne érje be azzal, hogy azt mondja: «van 
ősnemzés most is, de oly parányiak a keletkezett szervezetek, 
hogy nem láthatók)); — mert ezek mind szerencsétlen ötletek. ** 
Még azon esetben is, ha ilyféle érveléssel nyomósítják : Abból, 8 
hogy a teleszkóp nem mutat embereket a csillagokon, nem 
lehet következtetni, hogy nincsenek lakóik ; épúgy abból, hogy 
a mikroszkóp nem tünteti fel az ősnemzést, nem következ¬ 
tethetni, hogy nincs. 

Felelet: de igenis, csakis azt következtethetni, hogy 
nincs. Mert miből következtetünk arra, hogy a csillagokon is 
szerves lények laknak, ha nem is látjuk azokat ? 1. az analó¬ 
giából, mely földünk talaji, hőmérséki, meteorológiai viszonyai 
közt fönnáll; 2. mert nincs pozitív érv a filozófiából vagy más 
tudományból e tételünk ellen : tehát az analógiából következ¬ 
tetünk a csillagok lakóira, — s nem abból, hogy nem látjuk 
őket. Az ősnemzést illetőleg hasonlóképen nem azért mondjuk, 
hogy nincs ősnemzés, mert nem látjuk, hanem azért, mert 
1. nincs semmi analógia rá, hogy a szervetlen önmagától szer- 

vezkedik; — 2. mert a természettudomány alkalmas föltéte¬ 
leket kíván, melyeket a szervetlen anyagon ki nem mutathat, 
sőt 3. melyekről a bölcselet határozottan kimutatja, hogy 
értelmes ősokra utalnak vissza ; — valamint ugyanis kőből, 
homokból, vasból értelmes rendező nélkül nincs kölni dóm : 
ép úgy tömecsekből — még ha fehérje-tömecsek volnának 
is — nincs szervezet. 



5. §. A leszármazás problémája. 

Mikép keletkezett a fajok, nemek, családok, osztályok 
szerint tagozott szerves világ ? A leszármazási elméletek sze¬ 
rint ezek a különböző alakok egymástól származtak, mialatt 
jegyeikben mindjobban eltértek egymástól. A legtökéletle¬ 
nebb alaktól föl az emberig egy közös családfa nyúlik, az 
ember az amébából lett. Igaz-e ez ? 

Vájjon a fajok és nemek egymástól származtak-e, arról 
kétféleképen győződhetünk meg : direkt és indirekt úton. 

Direkt út 1. a közvetlen tapasztalat, melynél fogva észre- 
vehetnők a jelenben végbemenő fejlődést és átváltozást; 

2. a paleontologia, mely a kövületekben élénkbe tárná 
az előbbi fejlődések és átalakulások menetét; mindkét esetben 
közvetlenül látnok a leszármazást. 

Indirekt út: az alakok összehasonlításán alapuló kuta¬ 
tás, tekintve 

1. a szisztematikát, vagyis az alakok csoportosulását 
egybevágó jegyeik szerint és azok egymásra következését, 
melynél fogva vannak tökéletlen állatok és növények, ezekre 
következnek tökéletesebbek folytonos haladó sorokban ; 

2. a morfológiát, mely a szervezetek alkatával foglalko¬ 
zik s a nagy változatosságban is nagy egységet, közös terv¬ 
rajzot tüntet föl, pl. a kézben, szárnyban, uszonyban ; 

3. az embriológiát, mely az állatok és növények egyedi 
fejlődését s alakjainak hasonlóságát vizsgálja, s abból azután 
következtetéseket von. 

Bebizonyítjuk először, hogy indirekt úton nem lehet 
kimutatni a leszármazás valóságát, — azután azt, hogy direkt 
úton sem győződhetünk meg róla. 

I. Bizonyítja-e a szisztematika a leszármazást? 

I. A szisztematika csoportokba osztja az alakokat. Ha 
ezen felosztásnál az összes tulajdonságokat veti mérlegbe és 
az egymásutánt a szerint határozza meg, a ('természetes 

rendszert® nyerjük. Ha ellenben csak egyes feltűnő tulajdon¬ 
ságokra van tekintettel: akkor ((mesterséges rendszereket# — 
milyen Linnéé — kapunk. 

A leszármazás hívei veszik a ((természetes rendszert# 
s igy okoskodnak : a kutyával több jegyre nézve megegyezik 
a farkas, róka, sakál, — a macskával a vadmacska, a hiúz, 

— a menyétkével a görény, nyest, nyuszt, vidra, — a kutya-, 
macska- és menyétfélék egymással is megegyeznek bizonyos 
jegyekben, s igy lehet ezt a csoportosítást folytatni a féregtől 

a -íes/Arma- az emberig. Miért egyeznek meg ? Mert rokonok ; az ivadék 
oicoekodása ugyanis hasonló szülőjéhez; — két alak is annál hasonlóbb, 
minél közelebbről rokon : a hasonlóság tehát vérrokonság. — 
Ez a hasonlóság sok helyen elmosódott, mert folytonos töké- 
lyesbülést látunk a szerves lények soraiban; nemcsak hasonlók, 
hanem az egyik tökéletesebb is, mint a másik, -— van haladás 
a szervezet tökéletességében akár egész rendek és osztályok, — 
akár családok, nemek és fajok közt, így pl. tökéletesebb alakok 
a gerincesek, mint a gerinctelenek, — a virágos növények, mint 
a virágtalanok, s ismét tökéletesebbek az emlősök, mint a 
madarak, — a madarak, mint a hüllők s így tovább. Ez a 
fokozat a leszármazás hívei szerint onnan van, mert a tökéle¬ 
tesebb alakok később származtak a tökéletlenebb alakokból, 
s azalatt folyton haladt a fejlődés. 

Már most bizonyítja-e a szerves alakok ezen «természe- 
mitseméc. j_ eg)) sora £ s összefüggése a leszármazást ? Nem. 

1. Mily jognál fogva állítják, hogy a szerves alakok egy¬ 
mástól származtak ? azért, mert a nemnek fajai, a családnak 
nemei bizonyos megegyezést tüntetnek fel, sígy az alapforma 
modifikációinak tűnhetnének föl. Ez az alaprajzi egység hason¬ 
lóságot kölcsönöz az alakoknak ; de vájjon rokonságból szár¬ 
mazik-e, azt nem tudjuk. Isten hasonlókká is teremthette 
az alakokat! 

2. Valóságban nem találunk mást, mint hasonlóságot, 

— hasonlóság alapján absztrakció útján csinálják a család¬ 
fákat : elvonják a közös jegyeket s ezek közt fokozatot léte¬ 
sítenek. A ((természetes# leszármazás családfája tehát egy 
logikai képlet, mely nem mondja, hogy a dolog így történt, 
hanem csak azt, hogy mi azt így gondoljuk magunknak. 
A természetes rendszer nem ad felvilágosítást aziránt, hogy 

a természe*az alakok egymásból valók-e ; — annyira nem ad, hogy sen- 
is mérő ab- kinek nem sikerült a házi állatok fajaiban a különféle válfajok 
sztrakci6. ] iason j5 s ^g^( ; a leszármazás elméletéből kimutatni, pedig más 
hozzáférhetőbb és annyira kezeügyében fekvő tárgyat nem 

fog találni, mint a házi állatok variáló csoportjait. Aki Dar¬ 
win művét a fajok eredetéről olvassa, észerveszi, hogy a leszár¬ 
mazási elmélet in concreto még semmit sem mutatott ki, hanem 
csak a levegőbe építi «elveit». Az olvasó csak azt tudja meg, 

«hogy a keresztpárzások által csak oly alakokat nyerhetünk, 
melyek bizonyos tekintetben mindig a szüle-fajok között 
állnak» (33. 1.). Továbbá megtudjuk azt is, hogy korántsem 
bizonyos, hogy az agár, véreb, csipér (pincs), kopó és buldog, 
melyek, amint általában tudva van, mind tisztán fennmarad¬ 
nak, ugyanazon egy törzsnek utódai, hogy tehát lehetséges 
az is, hogy több vad fajból származtak. Azután a galamb vál¬ 
fajairól értekezik, melyek szerinte annyira különböznek, hogy 
«némely ornithológ az angol postagalambot, a rövidképű 
bukfencest, a golyvást, a pávafarkút, a runt- és barkós galam¬ 
bot talán nem is sorolná ugyanazon nembe» (38.1.). — Darwin 
az egyetlen columba liuíán próbálja kifejteni a maga leszár¬ 
mazási elméletét, ami eltekintve a tapogatózástól, mert nin¬ 
csenek adatai arra, hogy úgy történt, csak gondolja, hogy 
történhetett, — nagyon kevés nyomatékkai bír ; mivel közel¬ 
álló válfajokról van szó, melyekre nézve a leszármazást bárki 
megengedheti, s mivel a domesztikáció befolyása alatt távolálló 
helyeken külön-külön keletkeztek, s így mi is az analógiánál 
fogva inkább azt mondhatnók, hogy így van ez más ala¬ 
kokkal is : azok is külön-külön keletkezhetnek egymásra való 
tekintet nélkül. 

3. A hasonlóság egyes alakok közt nem olyan, hogy 
egyenes vonalban levezethető volna a családból a nembe, a 
nemből a fajba ; hanem bonyolított, össze-vissza kuszáit háló¬ 
zat alakjában lép fel, úgy hogy x alak bizonyos jegyre nézve 
megegyez z-vel, más jegyre nézve y-nal, ismét másra nézve A 
egy harmadik alakkal, vagy x alak megegyez 3 jegyre nézve rokoató * vaQ i 
z-vel, z ismét 2 jegyre nézve y-nal, x egy jegyre nézve y-nal; 
a hasonlóság e szerint valóban mint egy bonyolódott hálózat, 
s a sort megállapítani egyáltalában nem lehet, mert ép oly jog- 
gaí mondhatjuk, hogy x rokon z-vel, mint ahogy rokon y-nal; 
már most melyiktől fog származni ? Származhatik egyik a 
másiktól kölcsönösen, apa is, fiú is lehet egymással szemben? 

Hogy e nehézség elől kitérjenek, azt mondják, «hogy hasonló 
jegyek eredhetnek máshonnan is, nem kell okvetlenül a le¬ 
származásból magyarázni. Lehet ugyanis gondolni, hogy ős- 
nemzés által sok őslény állt elő, ezekből több családfa indult Kt a Ieszir . 
meg ; ezen egymás mellett végbemenő leszármazásokban “““m “ÍS 
egyes alakok hasonlítanak, jóllehet nem rokonok#. Minden- Me ,a:ieM 

esetre ezt lehet gondolni: csakhogy ha ezt gondoljuk, minek 
akkor a leszármazási elméletek ? mert 

a) eo ipso nem lesz általános leszármazás ; 

fi) nem lesz semmilyen leszármazás, mert ha a hasonló¬ 
ságot máskép is magyarázhatni, az elven ütnek sebet, mely 
szerint a hasonlóság vérrokonság ; 

c) mennyire terjesszük ki a leszármazást ? A rendekre 
és családokra-e, úgyhogy mondani lehessen, minden nem és 
faj, mely a családba tartozik, egyből van ? Vagy minden 
nemre és fajra külön ? S ha minden fajnál külön ősnemzést 
vennénk föl, miben különböznék ez a föltevés a külön terem¬ 
tés föltevésétől ? Linné és követői minden fajnak önálló ere¬ 
dési tulajdonítanak; — Nágeli, Jager, Sachs legalább az 
egész növényország részére kívánnak egységes őseredést; — 
mások csak az alsóbbrendű nemeket és családokat viszik vissza 
közös törzsre, s a magasabb, eltérő alkattal bíró típusokat 
külön ősalakból eredeztetik. Darwin maga 8— 10 egymás 
mellett támadt külön törzset vesz fel; 

d) nincs ok rá, hogy csakis rokonság által legyen az 
alakok közt hasonlóság; hisz a szervezeteknek lehet közös 
tervrajzuk, legalább annyiban, hogy a széneny és éleny játssza 
bennünk a főszerepet, s így alakulásuk is nagyjából egyforma. 
Vagy pedig ugyanazon körülmények közt éllek, s a hasonlóság 
az alkalmazkodásból eredhet. így az egér és a cickány közt 
hasonlóság van, pedig ezek különböző rendekbe tartoznak, — 
épenígy az egér és egy ausztráliai kis erszényes állat (ante- 
chinus) közt. A cetek és halak közt való hasonlóság nincs a 
közös leszármazásból; 

e) mindenfelé széles hézagok szakítják meg a sorok 
egymásutánját; erre nézve ugyan könnyű azt mondani, hogy 
a kihalásnak tulajdonítandó e hiány, de a kihalt alakokat 
sem találjuk meg olyan számban, hogy e magyarázatnak 
objektív értéket tulajdoníthatnánk; 

í) ami pedig a szisztematikában hangoztatott szervezeti 
tökélyesbülést és az alakok folyton emelkedő értékét illeti,abból 
csak annyi igaz; van egy átlagos emelkedés a szervezetek 
közt, de azt nem alkalmazhatni részletesen a sorokra, mert 
1 . igen sokszor nem is tudjuk, mit mondhatunk tökéletesebb¬ 
nek, mit tökéletlenebbnek, mint ezt Darwin is bevallja (lásd 
alább); — 2. mert a különféle állatokat és növényeket sehogy 
sem sikerül egy folytatólagosan emelkedő sorba foglalni. 
Bizonyára nem tekinthetni egy sor fokainak növényt és álla¬ 
tot, de épúgy nem tekinthetni egy sor különböző kifejtési fokai- 

nak a madarakat és emlősöket, a bogarat és lepkét, hanem 
külön egymás mellett álló vonalaknak, mint amely szervezetek 
nemcsak a tökélyfokra különböznek, hanem kvalitásra nézve 
is: úgyhogy a szerves lények összetartozását nem egyetlen 
szerteszéjjel ágazó fa jelképezi, melynek ágai az egymásból 
származó lények, hanem jelképezi a szerves világot az erdő, 
melynek különálló fái kvalitásra is, rangra is különbözők, — 
képviselik a szervezet tökéletességére és kvalitására nézve 
eltérő szerves lényeket. A természetben nemcsak mennyiségi, 
de milyenségi különbözetek is léteznek, a vas nem víz, s a 
vízből nem lesz vas soha ; épúgy a levélből nem lesz szirom, — 
a növényből nem lesz állat, -— a mohból nem lesz páfrány. 

Az állat magasabb szervezettel bír, mint a növény, a páfrány 
magasabbal, mint a moh, de nem esnek egy vonalba, hanem 
különbözőbe. A négyszög is magasabb alak, mint a vonal, a 
vonal magasabb, mint a pont, de azért senki sem mondhatja, 
hogy a pont vonallá változott, a vonal négyszöggé. Léteznek 
tehát kvalitások, s ezeket nem magyarázhatjuk egymásból. 

Ha igaz, hogy a különböző alakok közös leszármazás¬ 
sal bírnak, úgy ez csak ugrásszerű változatok által történt, a 
teremtőtől megállapított rend szerint, a célszerűség és terv- 
szerűség benső elvének erejében; vagy pedig azt gondolhat- a w> d- 
juk, hogy a még közönyös őssejtek (Primordialzellen) más- ugrásokban 
más irányú kifejtése adja a fajokat és nemeket. Csakhogy ezt'wA'őSÍ' 
be kell bizonyítani; ha bebizonyítják, elfogadjuk ; mert azon lgen S!r 
leszármazásnak, mely az alakok elágazását az ősalakokba 
fektetett tervnek megvalósítása által eszközölné, nem 
vagyunk ellenei. 

g) A szervezet előhaladottságára nézve érdekes és ille¬ 
tékes Darwin nyilatkozata (A fajok eredetéről. II. 156. 1.): 

«Az, hogy vájjon a szervezet egészben véve előhala- 
dott-e, több tekintetben felettébb bonyolult kérdés. A geo¬ 
lógiai adatok, melyek minden korra vonatkozólag igen hiá¬ 
nyosak, nem terjednek elég messzire, hogy félreismerhetlen T ett - 6 a szer- 
világossággal kimutatnák, hogy a föld előttünk ismeretes véve előhala- 
történetében a szervezés nagy előhaladást tett. Sőt, ha ugyan- iá,t! 
azon osztály egyes tagjait tekintjük, a természettudósok 
még napjainkban sem bírnak a fölött megegyezni, hogy 
melyik alakot kellene legmagasabbra helyezni. így például 
a halak közt némelyek az őshalakat (selachii) tekintik a leg¬ 
magasabb rendű halaknak, mint melyek több fontos szer¬ 
kezeti pontokra nézve leginkább közelítenek a hüllőkhöz; 
míg mások a csontoshalakat tartják legmagasabb rendűek- 

nek . . . Arra, hogy az egészen különböző típusokhoz tartozó 
tagokat magassági fokozatukra nézve sikerüljön összehason¬ 
lítani, úgy látszik, semmi reményünk sincs; ki volna képes 
például eldönteni, vájjon a festönc áll magasabban vagy a 
méh, — azon rovar, melyről a nagyhírű Baer azt mondja, 
hogy «valósággal magasabb szervezetű, mint valamely hal, 
bár egészen más típus szerint)). 

II. Bizonyítja-e a morfológia a leszármazást? 

Az egyes osztályok tagjai szervezetűknek általános ter¬ 
vét illetőleg hasonlítanak egymáshoz. Ezt a hasonlóságot 
értik, midőn mondják, hogy a különböző részek és szervek 
homológok. Homológok például azon részek, melyek akár 
különböző állatoknál megfelelő embrionális részekből fejlőd¬ 
tek, mint az ember karjai s a négylábúak előlábai s a mada¬ 
rak szárnyai, — akár ugyanazon egyénnél jöttek létre, mint 
mi »morio- a négylábúak mellső és hátsó lábai. — Az ember fogódzó 
8 keze, a vakond ásó lába, a ló futó lába, a tengeri teknőc úszó 
lába és a denevér szárnya mind ugyanazon terv szerint van¬ 
nak alkotva és ugyanazon viszonyos helyzetben ugyanazon 
csontokat tartalmazzák. Az általános terv ugyanazon egy¬ 
ségét látjuk a rovaroknál; mi lehet különbözőbb, mint egy 
szender (sphinx) hosszú pödör nyelve, a méh vagy poloska 
sajátságosán görbített szipja és egy téhelyröpű hatalmas 
rágonyai; s mégis egységes tervet venni észre bennük. Ép 
így van ez a növények virágainál is : a lomb-, csésze-, párta-, 
porzó- és termőleveleket az ember egy ősalak változatainak 
nézné ; a színes pártalevelek és a porzók nem volnának egye¬ 
bek, mint átváltozott lomblevelek. 

Az alaknak vagy szerkezetnek ezen egyféleségét tár¬ 
gyalja a morfológia. 

A kérdés már most ez : bizonyítja-e a morfológia az alakok 
egymástól való leszármazását? Lehet-e föltételezni, hogy vala¬ 
mennyi emlős, madár és hüllő valamelyik régibb ősénél, — 
hogy úgy szóljunk, őstípusánál — a végtagok általános 
minta szerint voltak szerkesztve, azután később vették fel 
magukra specifikus alakjukat? Vagy hogy a rovarok ős¬ 
típusának volt szintén felső ajka, egy pár rágonya és két pár 
állkapcsa, azután némely részek apadtak, mások eltűntek 
vagy összeolvadtak, s ekkép keletkeztek a változások? Vagy 
hogy a koponya nem egyéb, mint néhány átváltozott csigolya, 
úgyhogy a gerincesek őstípusa nem volt volna más, mint 

egy tok, melybe az agy záródott, melyből előálltak a nyak- 
talan halak, azután a nyakkal bíró madarak és emlősök? 
Vagy hogy a rák állkapcsai lábakból képződtek? 

Senki sem tagadhatja, hogy vonzó és kápráztató az a 
magyarázat, «erős látszat szól a mellett, hogy valami ilyen¬ 
féle történt)); azonban a látszat látszat marad. 


A. 

A homológ részek és alakok közös leszármazását két¬ 
féleképen gondolhatni; vagy úgy, hogy a már kész szerv és kész 
alak más szervvé és alakká változott, például a hal madárrá, Kít 
az uszony szárnnyá ; — a moszatok mohokká, páfrányokká, 
nyitvatermőkké, egyszikűekké, kétszikűekké; — vagy úgy, 
hogy a homológ alakok és részek, amint azok jelenleg léteznek, 
nem egymásból ■ — a madár nem a halból, a koponya nem a 
csigolyából •— fejlődtek, hanem valamely, közös és eygszerübb 
elemből átváltozás által keletkeztek. 

1. Kész alak{bóV) és kész szervből átváltozás által új alak és 
szerv nem keletkezhetik; mert az egyes fajok és alcsaládok, 
családok és osztályok és rendek egészen különálló, egymást 
kizáró, ellentétes irányú jellegekkel bírnak. Nem úgy külön¬ 
böznek az alakok, mint a mennyiségek, hanem mint a milyen a kés», alAkból 
ségek, s ha van is hasonlóság az alaptervben, mindenegyes ne “as“r! l,at 
alak azonkívül különös tervrajz szerint épül fel. A halban 
már oly irányt vett a különös tervrajz, hogy le kellene ron¬ 
tani bizonyos jellemző vonásait, hogy a maradékon felépül¬ 
hessen az emlősnek vagy a hüllőnek kezdetleges alakja, — 
vissza kellene vezetnie a fejlődést bizonyos pontra, ahonnan 
a kiindulás új alak képzésére lehetséges volna. így áll a dolog 
minden típussal; a típust sokféle, különböző irányban fekvő 
jelleg képezi; némely jellegre nézve az egyes alakok meg¬ 
egyeznek, másokra nézve eltérnek, sőt ellenkeznek. Az a 
fokozat, melyet az alakok szervezeti tökéletességük szerint 
képeznek, nem hasonlítható össze számsorozattal, hanem 
különálló s egymásból ki nem magyarázható tulajdonságokkal. 

Azután ha valaki elgondolhatná is, mint változott át 
az uszony szárnnyá, de elképzelheti-e, mint változott át a 
csigolya koponyává? Csupa csigolyából állt-e az az ősalak 
fej nélkül s következőleg az agy különülése és szervek nélkül? 

Vagy pedig csak fejből csigolyák és végtagok nélkül? Mikép 
evett a rák, ha állkapcsai lábakból képződtek: vagy hogyan 
járt, ha lábai állkapcsokból keletkeztek? Vagy a növénynek 



144 


PROHÁSZKA OTTOKÁR 


határozatlan 
nem kész 
alakból eem 
származhatott 
ÚJ alak. 


csupa lomblevele volt-e, vagy csupa pártalevele? Ha csupa 
lomblevele volt, hogyan lettek ivadékai, — ha pedig csupa 
pártalevele : hogyan tenyészhetett? 

Azért Darwin is mondja : «Helyesebb volna, ha — mint 
Huxley professzor megjegyzé — azt mondanék, hogy mind 
a koponya, mind a csigolyák, állkapcsok és lábak stb. úgy, 
mint azok jelenleg léteznek, nem egymásból, hanem vala¬ 
mely közös és egyszerűbb elemből átváltozás által keletkez¬ 
tek® (269. 1.). Azért kérdezzük : 

2. Lehetséges-e, hogy a két alak valamely közös egyszerűbb 
elemből származzék? 

Ezen feltevésben a gerincesek egyszerű ősszülejét oly 
végtagokkal lehetne gondolnunk, melyek különböző irányok¬ 
ban lábakká, szárnyakká, uszonyokká képződtek, de maguk¬ 
ban sem lábak, sem szárnyak, sem uszonyok nem voltak, — 
vagy pedig azt kell képzelnünk, hogy léteztek oly végtagok, 
melyek lábak is, szárnyak is, uszonyok is voltak, de aztán 
az egyes alakokban kizárólag lábakká vagy csakis szárnyakká 
s épúgy uszonyokká képződtek; már pedig 

a) ilyen durványos alakok sehol sem léteztek; minden 
alak kifejezi magán az ő egész teljes jellegét; alakok, melyek¬ 
ben specifikus jelleg nem volt kifejezve, nincsenek; 

b) és pedig azért, mert a specifikus különbségek nem 
járulnak a közös jellegekhez mint a nyél a fejszéhez, melye¬ 
ket el lehetne egymástól választani, s a közös ősalakot egyes 
hozzáadások által más-más fajjá, nemmé fölcifrázni, hanem 
a típus jellegei az egészen átvonulnak s kezdettől fogva végig 
jellemzik az alakot s annak kifejlődését. 

c) Az egyes csoportok, milyenek a fajok, nemek, alcsa- 
ládok, családok jellege nem egy jegyből áll, hanem mor¬ 
fológiai, fiziológiai, anatómikus jegyek összeségéből; — min¬ 
den csoport, ha fajnak, családnak, osztálynak hívják: el- 
különzött, önálló típust alkot, mely sohasem mosódik el. 
Amit átmeneti alakoknak hívnak, az mind valóságos species, 
melyek áthidalják az eddig távoleső alakok közeit, — közé¬ 
jük lépnek, de nem szüntetik meg specifikus különbségeiket. 
Épen azért, mert a specifikus jelleg kvalitatív különbség : 
az átváltozásnak egyből a másikba nem hozzáadás által, 
hanem más tervezet szerinti új építés által kellene történnie. 
Hogy a kunyhóból kölni dóm legyen, nem elég csak sok 
követ és maltert hozzárakni, hanem egészen le kell rontani 
s mindent újra kezdeni: épúgy kell tenni, hogy a liliomból 
kosbor legyen. Itt a dolog világos, — de mindenütt úgy van, 

hol biztos specifikus különbségekről van szó; — sehol sem 
mutathatni pontot, hol az átváltozás megkezdődhetnék. 

d) Mit bizonyít ezek után a tény, hogy a szarvas gyors 
lába, a kenguru erős ugró lába, a lajhár mászó lába, a vakand 
ásó lába egyféle alkatú? Mit bizonyít az a tény, hogy a 
cickány lábában annyi csont van, mint az elefántéban? 

Azt-e, hogy ha az Isten teremtette volna a családokat és jajokat, 
nem teremthette volna egységes terv szerint, s következőleg nem 
teremtés, hanem leszármazás által kell a homológiát magya¬ 
rázni? Ezt le nem hozhatja azokból a tényekből senki. 

B. 

A morfológia másik vezérténye, melyre a leszármazási 
elméletek támaszkodni szeretnek, az, hogy találni haszna- 
vehetlen szerveket és testrészeket, úgynevezett durványokat, 
melyeket csak úgy lehet észszerűen magyarázni, hogy fel¬ 
tételezzük, hogy az ősalakokban hasznavehetők voltak, most 
pedig elkorcsosodtak s csak azért léteznek, mert öröklés 
folytán szállnak át az utódokra. Ezen durványos szervek 
tehát, miután szerkezetre és helyzetre nézve megegyeznek vntüag * dm- 
más állatok hasznavehető tagjaival, világosan mutatják a 
leszármazás útját. így például az emlősöknél a hímek bírnak ' 

durványos emlőkkel; a kígyóknál a tüdő egyik lebenye dur¬ 
ványos ; a struccmadár szárnyai repülésre alkalmatlanok, 
csak vitorlákul szolgálnak ; a pingvin szárnyai fejletlenek s 
most uszonyokul szolgálnak ; — a boa constrictornál meg¬ 
vannak a lábak és a medence durványai; — némely rova¬ 
roknál a szárnyak összeforrtak; némely óceáni szigeteken 
lakó madarak szárnyai repülésre alkalmatlanokká váltak ; — 
íme csupa durványos alak, melyek a leszármazás elmélete 
szerint a rokonságot bizonyítják ; ezek ugyanis csak azért 
maradtak meg, mert az ősszülőkön megvoltak, s jelenleg 
bár durványképen átszármaztak. 

A durványos szervek nem bizonyítják a leszármazást: 

a) Nem bizonyítanak mást, mint azt, hogy van egy Mlt t>wt- 
nagy, egyseges alapterv, mely az egesz teremtésen átvonul. ványok? 

b) A hímemlősök durványos emlői s a nőemlősök ki¬ 
fejlett emlői bizonyára nem bizonyítják, hogy először csak 
nőemlősök léteztek, melyekből a hímek álltak elő, hanem 
bizonyítják, hogy hím és nő egy tervrajz szerint alakul, shogy 
az egyforma alakok embrionális létük bizonyos fokán szétvál¬ 
nak s határozott irányban fejleni kezdnek hím vagy nőalakká. 

Prohászka: latén és a világ — Missziós levelek. 10 

c) Nem tudni, vájjon a durványok valóban elmaradt s 
elsatnyult szervek, -— époly joggal lehetne azokat fejlődő 
részeknek is tartani. Maga Darwin mondja : «A pingvin 
szárnyai uszonyokul szolgálva, nagy hasznára vannak az 
állatnak ; lehetséges azért, hogy ez a szárny fejlődő állapotát 
képviseli* (287.1.). Amint Darwin kérdezi: «A boa constric- 
tornál megvannak a lábak és a medence durványai.. ., 
miért nem maradtak meg más kígyóknál is, amelyeknél a 
legkisebb nyoma sincs ezen csontoknak?* És önkényesnek 
tartja elleneinek feleletét, kik szerint ez azért van, hogy 
«a természet sémája teljes legyen*: épúgy nem ad feleletet 
ő rá, durványoknak mondván e részeket. Mert mi megint 
azt kérdezzük: s más kígyóknál miért nincsenek e durvá¬ 
nyok? Felszivattak? S itt miért nem szívattak fel? Hasonló¬ 
képen azt mondja, hogy kisebb szigeteken élő rovarok dur- 
ványos szárnyakkal bírnak, mert nem repkedtek ; s hogy van 
az, hogy sok más rovarnak hasonló körülmények közt nem 
változott el szárnya? S hogy van az, hogy másoknál is el¬ 
változott, melyek szigeteken nem élnek s eleget repkedhet¬ 
tek? S azokon a szigeteken is a repülésnek nem volt előnye, 
csakis hátránya, ami miatt azután a rovarok nem repked¬ 
tek? Látni, hogy ez nem magyarázat, hanem kapkodás; 
ncin tudomány, mert nem azt magyarázza, mikép történt, 
hanem azt, hogy mikép gondolom én azt el, hogy történ¬ 
hetett volna. 

d) Miért maradnak a durványok egy s ugyanazon fokon? 
Talán azért, mert hasznavehetők? Ha igen, akkor ily alakban 
állhatták elő kezdet óta ; ha hasznavehetlenek, miért marad¬ 
nak ezen fokon? «Erre nézve némi magyarázat volna még 
szükséges, de amit jelenleg lehetetlen megadnom* (Darwin 
292. b). Vájjon igazán hasznavehetlenek-e, azt ugyan ki 

h0 Y a ^ck nem kiutalhatjuk. így a salvia két durványos szirma emeltyűül 

"“Tnck bet ' sz °lgál, hogy a bemászó rovarkák hátára kerüljön a hímpor. 
A vakbél féregnyúlványa, a kedeszmirigy (thymus), a pajzs- 
mirigy hasznavehetetlen szerveknek látszanak : vájjon azon¬ 
ban igazán hasznavehetet!enek-e, azt nem tudjuk. Topinard 
írja (Az anthropológia kézikönyve. 159. lap): «A vakbél 
féregnyúlványa, melynek most semmi szerepe sincs, nyilván 
annak a szervnek maradéka, mely a növényevő emlősöknél 
oly rendkívüli fejlettségű s amely a kaolá-nál testének három¬ 
szoros hosszát is eléri*. A növényevő emlősöknél rendkívüli 
fejlettségű, — nos, és az ember talán a húsevő ragadozókhoz 
tartozik-e? Az ember húsevő, de époly joggal mondhatni, 

hogy növényevő, s ha növényevő, akkor még mindig lehet 
annak a nyúlványnak valami jelentősége. Csodálkozunk-e 
azon, hogy az emberi belek s az állatokéi homológok? Hiszen 
ugyanazon funkciót végzik; tehát ugyanazon alkatuk és 
szerkezetük van. —■ A pajzsmirígyről Spitzer írja (Beitráge 
z. Descend. 81. 1.), hogy az agyba tóduló vért felfoghatja. — 

«A fül izmai, melyek szintén használatlanok, némely embernél 
azonban annyira ki vannak fejlődve, hogy képes velők a füle 
kagylóját megmozgatni, hasonlókép nem egyebek, mint annak 
a készüléknek nyomai, amelynek az állatoknál még ma is 
oly jelentékeny szerepe van» (Topinard. i. m. 190. 1.). Hogy Elhamarkodott 
veszett el az ivadékban, ha oly jelentékeny szerepe volt a k tések. 
szülőben? Hisz akkor egyszerűbb keletkeztetés ez : az ember¬ 
nek füle van ; a kutyának füle van, tehát az ember a kutyától 
származott: vagy csak a fülizom miatt kell azt következtetni? 

— A kutya hüvelykujja durványos, — a sertésénél) és tapír¬ 
nál ez a durvány is elveszett, — a kérődzőknél a második és 
ötödik ujj is elsatnyult, — a lónál pedig csak egy ujj maradt, 
melyet patának hívnak, - a paleontológia oly lótipust is 
ismer, melynek három patája volt, — szabad-e ezekből azt 
a következtetést vonni, melyet Haeckel Anlhropogeniájában 
a 441. lapon von : e tények csak akkor érthetők, ha föltesszük, 
hogy ez alakok oly ősszülőktől származtak, melynek öt ujja 
volt? Nern; mert kérdezzük, van-e arra ok, hogy annak az 
ősnek sok-ujjú uszonyából ép öt ujj fejlődött? S ha az egyik 
uszonyból lett öt ujj, képződhetett más és más állatnál is öt, 
s nincs okunk egyből származtatni az egységes terv szerint 
alkotott típusokat. 

e) Különben e magyarázatok nem lépnek ki soha a 
circulus vitiosus kerületéből. Mert ha kérdeztem, miért van 
ez az egységesség a szervezetben? azt felelitek, a leszárma¬ 
zás miatt van; s ha kérdezem : honnan tudjuk, hogy van le¬ 
származás?, azt lelelitek, azt onnan tudjuk, mert ennyire egy¬ 
séges a szerkezet és az alkat. Valóságban pedig nem tudunk 
mást, mint azt, hogy a szervezetek általános, egységes terv 
szerint vannak alkotva ; ezen értelemben elfogadjuk Topinard 
szavait (i. m. 161. 1.): «Bármikép magyarázzuk is ezeket a té¬ 
nyeket, annyi bizonyos, hogy az ember szervezetének a 
típusa s az állatoké között kapcsolatosságot mutatunk ki»; — 
az egységes alapterv kapcsolatosságát igen ; a leszármazás 
kapcsolatosságát nem. Nem bizonyítják be, ha esetleg létezik is. 

f) Az alakok megítélésében ideális célokat is kell szem a durváik 
előtt tartani. így a csecsbimbók és a köldök arányos részekre kas szerepe. 


io ; 

osztják a testet. Távolságuk a legszebb architektonikus 
arányokat tünteti fel. A kifejlett férfimellen a csecsbimbók 
vízszintes távolsága = függélyes távolságukkal a köldök¬ 
től és az állkapocs szélétől = a fej függélyes hosszával a fej- 
búbtól az állkapocs széléig = a legkifeszítettebb kézarasz- 
szal. Az eszthétikát nem magyarázhatni mechanizmus által; 
a mechanizmus szolgál az eszthétikának s ennek szolgálnak 
egyes durványok is. 

9) Miért nem tűnik el az a sok szisztematikus jelleg, 
lesz a durvÁny: melyeknek semmi hasznuk? Ha a durványok nem-használat 
által képződtek, ezeknek már rég el kellett volna tűnniök. 
yoina tűnniük, Ha a nem-használat által eltűnnek a szervek, miért marad¬ 
nak az embriók állkapcsában azon durványos fogak, melyek 
később felszívatnak, annál is inkább, mivel előnyére volna 
a gyorsan növő borjúembriónak, ha más célokra fordíthatná 
a reá nézve oly becses foszforsavas meszet. 

III. Ilizonyftja-e az embriológia a leszármazást? 

Az embriók nagyon hasonlók egymáshoz. Haeckel szerint 
(akit különben rajtakaptak azon, hogy egy kliséről készí¬ 
tette a teknősbéka, a csibe, a kutya és az ember embrióinak 
képeit — a tudomány dicsőségére) valamennyi állat embriói 
ugyanazon alakkal bírnak. Az emberi embrió léte 21-ik 
napján egészen hasonló a többi gerinces embrióihoz s csak 
az utolsó 4 hónap alatt tér el határozottan a többi állattól. 
Érdekes Baernek állítása : «Az emlősök, madarak, gyíkok, 
kígyók s valószínűleg a teknőcök embriói is legelső állapotuk¬ 
ban, úgy egészben, mint részeik kifejlődési módjára nézve is, 
rendkívül hasonlítanak egymáshoz, és pedig valóban annyira, 
hogy gyakran csupán nagyságuk után ítélve vagyunk képesek 
őket egymástól megkülönböztetni. Két kis embrió van nálam 
borszeszben éltévé, melyeknek neveit elfeledem az üvegre 
ráragasztani és jelenleg teljesen képtelen vagyok megmondani, 
hogy melyik osztályhoz tartoznak. Lehetnek gyíkok vagy 
kis madarak, vagy igen fiatal emlősök, — a fej és a törzs 
fejlődésmódjára nézve oly tökéletes ezen állatok közt a hason¬ 
lóság. A végtagok azonban még hiányzanak ez embrióknál. 
De még ha megvolnának is, kifejlődésüknek legalsóbb fokán 
mit sem bizonyítanának, mert a gyík és emlős lábai, a 
madár szárnyai és lábai, valamint az ember kezei és lábai is, 
ugyanazon alap-alakokból fejlődnek ki». Állítólag az emberi 
embrió átfutja a hal, gyik, sertés, kutya, borjú, majom 

embrionális alakjait, — s más fajta embriók a megfelelő 
alsóbb fajták alakjait. A leszármazási elmélet ezen tényekre 
a következő tételt alapítja : az egyed rekapitulálja a faj fejlő¬ 
dését és átmeneteit; — az egyed fejlődése (ontogenezis) képét a* 
adja a faj hosszú évezredeken át végbement fejlődéseinek (filo - zl " 
genezis); — az embrió sorba magára veszi a faj őseinek alakját, 
a régibb ősökét előbb, a közelebbiekét később: tehát az embriológia 
bizonyítja a leszármazási elméletet. 

Az embriológia ezen fölfogása két dolgot föltételez : 
először azt, hogy a felsőbb fajok valóban átmennek az alsóbbak 
alakjain; — másodszor azt, hogy azokon mennek át, melyekből 
származtak s azon rendben mennek át, amely rendben a kifejlő¬ 
dés történt. Mindkét szempontból azon meggyőződésre jutunk, 
hogy az embriológia a leszármazást nem bizonyítja s csak 
a látszat meglepő káprázatával bír. 

A. 

Az elsőre nézve be kellene bizonyítani, hogy a felsőbb AtmeEy .„ a 
fajok valóban átmennek az alsóbbak alakjain, vagyis hogy 
az ember-embrió valóban hal, hüllő, kutya, borjú, disznó, al '“ n a j» k °- 
majom — folytatólagosan ; már pedig nem az. 

1. Hogy a különböző alakok embriói miért hasonlítanak 
egymáshoz, azt feleljük: mert egységes terv szerint épül Miért hasonii. 
tervezetük, s azon parányi méretekben ez egyenlőség nem t ‘“ 1 ‘bri‘k? em ' 
más, mint hasonlóság. Hogy pedig csakis hasonlóság, az ki¬ 
tűnik a) a lényeges különbségből, mely köztük fönnáll s 
melynek következtében a kutya-embrióból, mindig kutya, 
a majoméból mindig majom fejlik ; b) egy embrió sem akaszt¬ 
ható meg az alsóbb fokon, pl. a borjú-embriót nem akaszthat¬ 
juk meg a gyíkalak fokán, hogy gyík váljék belőle; c) az 
embrió természeténél fogva fejletlen s így nem tüntetheti föl 
a species jellegeit; d) de azért azok teljesen megvannak benne ; 
maga Haeckel is mondja (Generelle Morphologie I. 198. 1.) : 

«Tudjuk, hogy a szerves alakok ezen fölötte egyszerű kezdetei 
nem egyenlők, és hogy parányi különbségeik elegendők a 
későbbi nagy különbségeket kifejleszteni);, e) Különben 
Wigand megjegyzi, hogy az embriók hasonlóságát is túlozzák; 
pedig ha a leszármazás igaz, akkor az embriók hasonlósága 
képezné az általános regulát. A növényeknél a füvek (glu- 
maceae) két közel rokon családjai jobban különböznek 
embrió korukban, mint virágaikban, pedig rokoncsaládok : 
mialatt más távol fekvő családok embriói hasonlítanak. 

S épúgy az állatországban is találunk példákat, hogy közel- 
rokon csoportok nagyon eltérnek embrionális fejlődésükben. 

2. Hogy lehet azt mondani, hogy az embrió az ősalak 
képét nyújtja? Hiszen az embrió nem önálló lény, — az 
embriónak nincs nemzési potenciája, — az embrió tehát 
legföljebb más embrió külső alakját utánozza, s lehet-e ezért 
az embrióra ráfogni, hogy ez az ősalak? 

3. «E nézet (hogy az embrió az egyes fajok mintegy 
előbbi és kevésbbé változott alakjainak a természet által 
fenntartott képe) igaz lehet — a nélkül azonban, hogy ezt 
valaha képesek volnának bebizonyítani. Midőn például azt 
látjuk, hogy az előttünk ismeretes legrégibb emlősök, hüllők 
és halak mindnyájan határozottan saját osztályaikhoz tar- 

merheaen. toznak, habár e régi alakok közül némelyek kevésbbé külön¬ 
böztek is, mint az ugyanazon osztályok ma élő tipikus kép¬ 
viselői : — akkor oly állatokat keresni, melyek a gerincesek 
közös embriológiai jellegével bírnának, mindaddig hiába való 
dolog volna, míg a legalsóbb kainbri rétegek alatt mélyen 
fekvő kövületdús telepekre nem akadnánk, — amire pedig 
igen kevés a kilátás.#* Darwin: A fajok eredete. II. 159. lap. 

B. 

Másodszor azt kellene kimutatni, hogy az embriók 
a?, embriók- valóban azon alakokon mennek át, melvekből származtak, 
— s azon ren dben mennek át, amely rendben a kifejlődés 
awt, mint történt; t. i. hogy a korábbi változatok előbb tűnnek fel 
változtak: rajtuk, a későbbiek pedig később. De aki ezt az «elvet»> alkal- 
mazni akarná az embriológiára, csakhamar meggyőződ¬ 
nék, hogy az «elv» mondva csinált elv, melyet néhány ki¬ 
szakított látszat után csináltak. Kiviláglik ez : 

1. abból, hogy ha az «elv» igaz, akkor az embrióknak 
át kellene menni a species keletkezésének alakjain : már 

ztór í»iia át- pedig azt nem teszik. Az embriók oly alakokat ugranak át, 
"”1“ melyek lényegesek a kifejlődési skálában ; az embriók fej¬ 
lődési útja csupa hézag, — csupa lyuk. 

2. Vannak csoportok, melyeknél az embrió egy kor¬ 
szakban sem különbözik a teljesen kifejlett egyedtől. A szá- 

sokszor nem razföldi csigák, az édesvízi héjancok már saját alakjukban 
akifejiett születnek : a polcok alig mennek at változáson. A rovarok 

nevedtől: 1 


* Ez idézetből látni, mily magyaros «fordítmányokat» eszközöl¬ 
nek tudományos társulataink. 

metamorfózisára ez a felfogás egyáltalában nem alkalmazható, 
mert az álca- és báb-állapotok nem utánozzák az ősalakokat, 
hanem alkalmazkodás által lettek. A növényországra az 
embriológia «e]vei: egyáltalán nem illik. Ha ezen két pont¬ 
ban foglalt eltéréseket szóvá tesszük, s különösen ha kér¬ 
dezzük, miért van annyi hézag a kifejlődési alakokban, azt 
felelik, hogy ezeket az embriók -— úgy látszik — átugrották, 
vagy lehet, hogy ezen alakokkal is bírtak, de később elvesztet¬ 
ték. így azután akármil lehet magyarázni. 

3. Csupa ellenmondásba vezet ezen elv, ha a válto¬ 
zatok egymásutánját, — azoknak az időben való feltűnését 
vesszük vizsgálat alá; — mert általában kérdezhetni, miért 
lépnek föl a különböző alakok az embrión embrionális kor¬ 
szakában, mikor a föltevés szerint azokat nem embrionális 
korában szerezte. így például a borjú-embriónak anyja mé- 
hében nő foga ; de miért embrió korában, mikor azokat 
nem embrionális korban szerezte? Az «elvből» azt kellene 
következtetni, hogy a borjú ősalakja embrió-korában tett 
szert fogra. 

4. Miért utánozza az embrió az ősalakot csak egyben- 
másban? Miért utánozza a borj ú-embrió az ősalakot csak abban, 
hogy foga nő, miért nem nő szarva vagy más valamije, ami- 
vei az ősalak bírt? 1 Ha az ember-embrió pelyhes hajából azt 
következtethetni, hogy ősszülőnk szőrös volt, hát azt nem lehet 
követkéz Le Lili, hogy fogatlan volt (lévén az ember-embrió 
fogatlan), s azt nem, hogy élte végéig anyja méhében lakott 
(hisz az embrió egyes állapotai, melyek a különböző ősszülő¬ 
ket utánozzák, a méhben kezdődnek s végződnek)? Azt fele¬ 
lik erre, vannak ugrások, átváltozások stb., melyek az embriók 
kifejlődésébe csúsztak úgy, hogy az most nem hű képe az 
eredeti kifejlődésnek. Csakhogy ezt be kellene bizonyítani. 

Ha bebizonyítják, elfogadjuk a leszármazást, mert nem 
vagyunk elvi ellenei. Látnivaló, hogy ez az egész magyará¬ 
zat önkényes csűrés-csavarás; lépten-nyomon kell toldozni- 
foltozni az «elveket», és soha sincs kimutatva az, hogy mi¬ 
kép volt, hanem csak az, hogy mikép gondolja azt el magá¬ 
nak valaki. 

5. Haeckel egy indirekt érvet is kockáztat ily alakban: 

«Ha az embrió nem futja be az ősalakot, mi értelme van akkor 
a fejlődésnek s mindazon változatoknak, melyeken az alak 
átesik?# Valóban hatalmas érv: ha nincs leszármazás, nincs firtheM-e a 
kifejlődés ! Tehát a föld és a kozmosz is leszármazott s az származás aél- 
előbbi állapotokat futja be, mert hisz fejlődik ; — ha nem 

futna be ősállapotokat, nem is fejlődhetnék. Nem fejlődik-e 
mindenegyes sejt? Nem fejlődik-e maga az emberi társa¬ 
dalom? Fejlődés és leszármazás tehát nem mindegy, s a fejlő¬ 
dést semmi esetre sem lehet függővé tenni a leszármazástól. 
A fejlődés valóságos tény; nem a faj fejlődése, mert olyat 
nem ismerünk ; hanem az egyed fejlődése. Ha már most fejlő¬ 
dés és leszármazás körül valamit magyarázgatni akarunk : 
nem a fejlődést kell magyarázni az ismeretlen leszármazás 
által, hanem az ismeretlen leszármazást az ismeretes, — leg- 
ténynek ismert — egyedi fejlődés által, s azt kell mon- 
w^ 1 ,. da.ni: valamint az egyed fejlődését belső fejlődési törvény 
kormányozza : úgy a faj fejlődésében is belső fejlődési tör¬ 
vényt, egy tervrajznak belső okok által való megvalósítását 
kell látnunk. 

6. «Az embrió azért futja be a változatok skáláját, mert 
utánozza őseit»,.. . magyarázza-e ez az embrió fejlődését 
s nem szorul-e épen úgy egy belső fejlődési törvényre? Hiszen 
az ősalakok nem skatulyában jutnak az embrió kezei közé, 
hogy sorba ki kell húzni és magára akasztani, hanem mint 
hajlam, mint célszerűségi törekvés — szóval mint természeti 
elv rejlenek a csirában. Ha tehát valaki kérdezi: miért fut be 
az embrió annyi külön alakot?, azt kell mondani: természe¬ 
tének sajátos elve folytán. Megszabadultak-e ily felelettel a 
belső fejlődési törvénytől? Nem, — de sőt fokozták a nehéz¬ 
séget, ha ugyan komolyan vehetni azt, aki állítja, hogy külső, 
esetleges változatok természetes hajlamokká szilárdulnak. 

C. 

Az embriológia vezértényei közé tartozik a hüllők kifej- 
VSSX?’ lődési menete. Némely hüllő ugyanis átfutja fejlődésében 
S 1 ™ SíS az alábbálló alakokat, amely alakok most is külön speciese- 
hivetkőzit. két képeznek. így például a békaporonty kopoltyúkkal 
lélekzik, van evezőfarka s egészen vízben él, képviseli a hal- 
típust ; — azután kifejlődik belőle a béka, melynek tüdeje 
van, farka nincs s kettős szívpitvarral bír. A hüllőknél a 
fejlődésnek több ily fokozatát látjuk, s az egyes fokokon álló 
alakok külön specieseknek tartatnak. így például legalul 
állnak a halak, — kopoltyúkkal lélekzenek; — azután jön a 
proteus anguineus, melynek tüdeje és kopoltyúja van ; — 
azután jönnek a derotreták, melyeknek tüdeje van, kopoltyú- 
juk nincs, de fönnmaradt náluk a kopoltyúk külső nyílása ; — 
következnek a szalamandrák, tüdővel, de farkuk van ; — 

utánuk jönnek a békák tüdővel és fark nélkül. G. H. Lewes 
említi, hogy a közönséges vízi gőte (triton) álcája kopoltyúk- 
kal hír és vízen él; a salamandra atra azonban, mely fenn a 
hegyek közt tartózkodik, már teljesen kifejlett fiakat szül. 

Ez állat sohasem él a vízben ; mégis, ha egy viselős nőstényt 
felbontunk, az álcákat határozott kopoltyúkkal ellátva talál¬ 
juk benne, és ha ezeket azután vízbe tesszük, épúgy úszkál- 
nak, mint a vízi gőte álcái. Nem lehetne-e ebből következtetni 
azt, hogy ezek mind egyik a másikból lettek, s hogy azért 
különböznek, mert a metamorfózis különböző fokain megálla¬ 
podtak? Főleg, ha tekintetbe vesszük, hogy némely alakok 
fejlődésükben megakaszthatok; így például, ha bizonyos 
szalamandra-féléket, melyek metamorfózisuk közben a kopol- 
tyúkat elvesztik, arra kényszerítünk, hogy vízben maradja¬ 
nak, akkor a kopoltyúkat megtartják. A siredon lichenoides 
az akváriumokban elvesztette kopoltyúit, mi a természetben 
nem szokott gyakran történni. 

E meglepő tények semmit sem bizonyítanak a leszárma¬ 
zás-elmélete mellett: 

a) A békaporonty bizonyára nem hal, mert béka lesz 
belőle: legföljebb azt lehet tehát mondani, hogy hasonló a 
halhoz. 

b) Egy halat sem lehet békává fejleszteni; minden alak 
megáll a maga specifikus fokán, miután a kifejlődés sajátos 
útját befutotta. A metamorfózisok a species jellegeihez tartoz¬ 
nak épúgy, mint a testalkat, s azokon változtatni nem lehet. 

És ha a halat valóban szalamandrává s a szalamandrát békává 
változtathatnék, bebizonyítanók-e akkor a közös leszúrnia-'»» 

" a speciü- 

zást? Nem ; csak azt bizonyítanék, hogy a hal és a szala- 
mandra nem önálló alakok, hanem a béka fejlődési menetébe 
tartoznak. Tehát a specifikus típus nem valamely stádiumban, 
hanem az alak egész, bevégzett fejlődési menetében s a meta¬ 
morfózisok sorában fekszik. A békaporonty specifice külön¬ 
bözik a haltól: 1. abban, hogy békától származott; 2. abban, 
hogy békává fejük. 

c) Hogy Lewes idétlen szalamandrái úszkálnak a vízben, 
az csak oly természetes, mint ahogy a békaporonty is úszkál, 
miután kopoltyúi vannak. Hogy pedig miért mennek át e 
metamorfózisokon, arra nézve nem mondhat senki mást, 
mint azt, hogy ezek a specifikus fejlődés különböző fokait 
képezik. A szalamandrából ezúton mindig szalamandra fejük. 

Hogy a siredon néha elveszi kopoltyúit, néha nem, —- azon 
nem csodálkozunk; lehet a természeti fejlődést megakasz- 

tani, s az alak nem éri el az utolsó stádiumot, mert hiányoznak 
a külső körülmények, melyek közt kifejlését bevégezhetné. 
De ezen tünetek nem adnak hozzá semmit a változatlan 
specifikus jelleghez ; máskép állna a dolog, ha például víz 
alá merített egérnek kopoltyúi nőnének. 

d) Szoktak az emberi embriónak farkáról is beszélni. 
Ez az állítólagos fark nem egyéb, mint a hátgerinc-csont 
vége, mely mivel az embrióban még egészen puha, kissé 
megnyúlt. De ez a nyujtvány nem fark, mert ha az volna, 
akkor az embrió azt valamikor elvesztené, lehányná magá¬ 
ról; pedig az eddig nem történt, s a gyermekek mind fark- 
talanul születnek. Eddig szó volt az indirekt bizonyítékok¬ 
ról ; következnek a direkt érvek : a paleontológia s a köz¬ 
vetlen tapasztalat. 

IV. Bizonyítja-e a paleontológia a leszármazást? 

A paleontológia a kövületekből akarja a leszármazást 
bebizonyítani. A legrégibb kőzetek a legegyszerűbb szerves 
alakok maradványait mutatják. A következő rétegekben 
mind komplikáltabb típusok jelennek meg. Tehát a fajok 
egymásután léptek föl. A laurentini, kambri és sziluri réte¬ 
gekben feltűnnek az első szerves lények, gerinctelen álla¬ 
tok, sőt ez archeozoikus korszak végén őshalakkal (selachii) 
találkozunk. A második korszak devoni-, kőszén- és permi 
Apaieonto. kőzetei halakat és hüllőket rejtenek. A harmadik korszakhoz 
tartoznak a triász, jura és kréta kőzetek a hüllő-óriások 
(saurii) borzalmas világával. Itt tűnik fel állítólag az első 
madár, az archeopterix, és a triászban az első emlős állat, 
erszényes alakjában. A negyedik korszak (kenozoikus) eokén, 
miokén, pliokén kőzeteiben a madarak és az emlősök vergőd¬ 
nek teljes uralomra. A méhlepényes emlősök nagy haladást 
mutatnak fel az erszényesek fölött. 

Ezek a paleontológia tényei. A leszármazási elméletek 
szerint e tények csak úgy érthetők, ha fölvesszük, hogy a 
fajok egymásból keletkeztek; a legtökéletlenebb alakok át¬ 
változtak, s komplikáltabb és tökéletesebb szervezetek lép¬ 
tek a régiek helyébe. A természettudósok két ellenséges tá¬ 
rat különböző borba oszolnak ezen kérdéssel szemben : Linné, Decandolle, 
fsU0 n£Líi. té ‘ Agassiz, Jussieu, Cuvier védik a fajok átváltozhallanságát, — 
az állítólagos haladási fokozatok szerintük nem képeznek 
folytatólagosan emelkedő vonalakat, — ha van is egymásután 
következő tökéletesebb és tökéletesebb fauna és flóra, ez nem 



A LESZÁRMAZÁS PROBLÉMÁJA 155 

azért van, mert egymásból való, hanem mert a viszonyok tökéle¬ 
tesebb teremtéseknek nyitottak tért. Jelenleg pedig a természet- 
tudósok átlag mind a leszármazásnak hívei, melyről ugyan 
többen elismerik, hogy csak hipothézis, de másrészt azt is 
állítják, hogy a természetmagyarázatnak posztulátuma. Mi 
azt tartjuk, hogy nem kell elvetnünk a leszármazási elméle¬ 
tet, ha az átváltozás elvéül belső létesítő elvet és tervszerű¬ 
séget vesz fel, Nageli, Kölliker, Wigand felfogása szerint; — 
azonban tényül, bebizonyított thézisül a leszármazást el 
nem fogadhatjuk. Miért? 

1. Tény, hogy a szervezetek a legalsóbb rétegekben egy- 
szerre számos rokon fajokba osztva lépnek föl; — tény,”™ a>aník 

J r u t, leszármazás 

hogy a későbbi kőzetekben is egyes családok és nemek első 
fölléptükkor számos fajjal bővelkednek; — tény, hogy egész 
családok, melyek fajra és egyedeik számára nézve is népesek 
voltak, rögtön eltűntek ; — tény, hogy ugyanazon alakok, 
melyek egyszer eltűntek s több időszakon át nem szerepelnek, 
később újra föllépnek : már pedig mindezen tények ellenkez¬ 
nek a közös leszármazás, a fokozatos haladás, az egymásból 
való kifejlődés elméleteivel.* 

2. Általánosan elismerik, hogy új fajok mindenkor át¬ 
menetek nélkül keletkeztek és vesztek el, — hogy az egy¬ 
mást váltó periódusokban néhány faj kivételével, átlag egé¬ 
szen új típusok, új jellegek szerepelnek, — hogy sehol sem 
találni alakokat, melyeken a fajok egymásba való ömlését 
észrevehetni, hanem hogy az új fajok teljes kifejlettségben 
állnak a régiek mellett.** 

Ez ellen azt mondhatnák, hogy az átváltozás az alko¬ 
tótól a szervezetekbe fektetett terv szerint ugrásokban érvé¬ 
nyesült ; ez ellen nincs kifogásunk, de be kellene bizonyítani, 
hogy valóban így történt. Hát ha az Isten újra meg újra 
teremtett? ! Azonban, mondom, nem szükséges az ismételt 

* «\Vir wissen, dass die vier Haupttypen, welche sich im Orga- 
nisaticnsplane dér gegenwartigen Tierwelt zeigen, schon in den For- 
men dér altesten Fauna dér Erde sich nebeneinander und gleichzeitig 
vorfanden, daher nicht aus einander sich entwickelt habén können». 

(Agassiz L.: Naturgeschichte dér Vereinigten Staaten.) 

** «Nicht ein allmahliches Verschmelzen dér früheren Arten in 
die jetzigen hat stattgefunden, sondern ein sprungweiser Übergang in 
dieselben. In den Grenzschichten dér verschiedenen Erdperioden wer¬ 
de n wolil gemeinsame Arten gelunden, aber keine Formen, die ein un- 
merkliches Verfliessen dér Arten anzeigen; es liegen die neu ausge- 
prágten Arten fertig neben den altén®. Heer Oswald : Die Urwelt dér 
Schweiz. 

teremtést védenünk, sőt úgy látszik, jobban felel meg az Isten 
bölcseségének és hatalmának az egyszeri teremtés, melyből 
azután minden alak belső kifejlődési terv szerint előállt. Azon¬ 
ban a tények arról nem szólnak, azok csak egymásutánt (post 
hoc) és nem egymásból való eredési (propter hoc) tüntetnek fel. 
A Síkf' 1 ' 1 3. Ugyancsak a jellegek egymásutánját s nem az egy¬ 
másból való leszármazást mutatják a paleontológia segítsé¬ 
gével fölállított családfák, melyekben az állítólagos átmeneti 
alakok föl vannak tüntetve. Átmenetek az amébától, mely egy 
csepp tojássárgájára emlékeztető szervezet, •— föl az emberig. 
Az amébából féreg lesz (coelomati), — egyiküknek gerince 
nő, hasonlóan a vizlő (ascidia) álcájához ; ebből amphioxus- 
féle hal fejük, —a halból hüllő, a hüllőből madár, —a madár¬ 
ból emlős. Kellenek tehát az összekötő kapcsok, az átmeneti ala¬ 
kok; s megvannak-e? 

Az camphioxiisnab) főszerep jutott. Az arnphioxus (lándzsa¬ 
hal), melynek nincs feje, szeme, orra, szíve, veséje, csak 
gerince, mely elül-hátul hegyes, —• élénkbe állítja a gerince- 
mmSmÍí se k ősatyjának többé-kevésbbé hű alakját. Lefelé állítólag 
alakok. az msc idi a » köti össze a gerinctelenekkel; s miért? «Mert ez 
lárva korában a gerinc képletével bír, de mely képlet tovább 
nem fejlődik)). Ez már baj ; de annak, hogy miért nem fejlő¬ 
dik, oka először az, mert az a képlet nem gerinc,* másodszor 
az, mert a lárvából arnphioxus sohasem származhatik, lévén 
a lárva nemzésre képtelen. Hanem hisz szerintük nem a lárva 
nemzett, de ez a lárva csak emlékeztet egy előbb élt alakra, 
a «skolecidák))-ra, melyek a gerinceseknek ősszülei. Ezek a 
«skolecidák» sohasem találhatók, — hogy azután mikép tet¬ 
tek szert gerincre, azt olvashatni Professor Haeckel Anthro- 
pogeniájában a 413. lapon : «A skolekida-féreg úszkálni 
kezdett, azáltal nőtt gerinctengelye», — ami merő hóbort. 
S mire vetemedtek azután a halak? «Az összehasonlító bonctan 
világosan mutatja, hogy az őshalakból (selachii) származtak 
a ganoid-halak, valamint ezekből a csontoshalak (teleostei). 
Eltérő irányban megint az őshalakból a gerincesek más fő- 


* «Az ascidiának idegduca, mint minden gerinctelennél (izállat, 
puhány) a hasoldalon fekszik s nem a hátoldalon, következéskép a 
gerinccel párhuzamba nem állítható, belőle már fekvésénél fogva is 
gerinc sohasem képződhetik, s így az ascidia összekötő karcsot a gerinc¬ 
telenek s a gerincesek közt nem képezhet. El sem gondolható, miként 
válhatnék egy idegducos gerinctelen gerincessé, midőn e két organiz¬ 
musnak minden szerve épen megfordított helyzetben fekszik®. (K. E. 
Baer, Studien 341. idézi Platz Bonifác. Kath. Szemle 1890. II. füzet. 
206. lap.) 

vonala ágazódott el, mely a dipnoik osztályán át a hüllőkhöz 
vezet» (Haeckel i. m. 436. 1.). Á dipnoik kettős légzőszervvel 
bírnak: kopoltyúkkal és tüdővel. Hogy nőtt az úszkáló 
«skolecidának» úszóhólyagja és kopoltyúja? S mikor már volt 
kopoltyúja, hogy változott át úszóhólyagja tüdővé? Hogy 
ez megtörténhessék, a véredényrendszernek jobb és bal¬ 
részre kellett volna oszolnia, — az egyszerű vérkeringésnek 
kettőssé változnia. Csupa lehetelenség. 

A dipnoikból lellek a hüllők. Hogyan? Állítólag a dipnoik- 
nak eddig föl nem talált alakjából, — melynek 5 újjas lába 
nőtt. Ez is képzelődés. —- A hüllők fölött álló valamennyi 
gerinces lényegesen különbözik az alsóbbaktól; embrióikat 
az amnis-burok takarja. Hol van itt az átmeneti alak? Tán 
az archeopterix? De ez valóságos madár, és nem átmeneti 
keverék; valóságos régi madárfaj, mely korántsem volt első, 
miután a triászhoz tartozó homokkőben, tehát egy egész 
geológiai korszakkal előbb határozott madárnyomokat ta¬ 
lálni. — A madarak után következnek az emlősök. A női szer¬ 
vek szerint három osztályba sorozhatok : 1. ornithodelphidae 
(delphis=uterus), 2. didelphidae és 3. monodelphidae. Az 
ornithodelphidae (monotremata, ürgyüsök) eleveneket szül¬ 
nek, de állkapcsaik és végbélük alkotására nézve hasonlíta¬ 
nak a madarakhoz, — nincs emlőjük, hanem a tejet ki¬ 
izzadják s kicsinyeik felnyalják; — fészkök is a madarakéra 
emlékeztet; ide tartozik az ornithorhynchus; ezekből lettek 
a didelphidae (erszényesek, kenguru), hiányozván a nősté¬ 
nyekben a méhlepény (placcnta, véredényekben bővelkedő 
szerv, mely a magzat és az anya véredényeit közvetíti), nem 
táplálkozhatnak kicsinyeik az anyai méhben, azért tehát 
megszületnek nagyon fejletlen, piciny állapotban ; így a házi¬ 
nyúl nagyságú opossum kicsinyei, mikor világra jönnek, egy 
grammot nyomnak, •— a négyláb hosszú kenguruéi pedig 
néha oly kicsinyek, mint egy zabszem. Ezeket a kicsinyeket 
a nőstény csecseire függeszti, melyek az embriók szájába 
belenőnek; azokból táplálkoznak, míg kifejlődnek. Ezen 
embriók védelmére a legtöbb didelphida erszénnyel bír. 

Innen erszényeseknek (marsupialia) hivatnak. Az erszénye¬ 
sekből kifejlődik végre a többi emlős állat, melyeknek méh¬ 
lepényük van, következőleg relatíve kifejlett kicsinyeket imtaasw 
szülnek. — Ezen állítólagos kifejlési sorozatot nem ajánlja kok CBak 

o « * ü tiszta spécié- 

más körülmény, mint egyrészt bizonyos jellegekben a hasonló- Bek, mint a 

' , , . , , . 33 ...Y rJ tt -i .nem átme- 

sag, másrészt a fokozatos szervezeti tökély. Hogy az egyik a mái- neuek. 
síkból lett, arra nincs adat. Ezt csak állítják. 



A geográfiai 
elterjedésből 
vett nehézség 
a leszármazás 
ellen. 


158 PROHÁSZKA OTTOKÁR 

Meri hol van az átmenet a scolecidáktól az ascidiához, 
ettől a gerincesekhez ; ezek közt ismét a halaktól a hüllők¬ 
höz, a hüllőktől a madarakhoz, — a madaraktól a csőrösök¬ 
höz? Abban látni-e az átmenetet, hogy bizonyos jellegeket 
közösen bírnak? Vagy hogy az ornithorhynchus oly alacsony¬ 
fokú négylábú állat, hogy a madarakhoz közelebb áll, mint 
a tehén? Az emlősöket jellemzi a koponya és az agyvelő sajátos 
átalakulása, a szőrmez, a rekeszizom teljes kifejtése, a tejmirigyek 
kifejlődése és a szoptatás, — mindez hiányzik a csúszó-mászók- 
nál és a madaraknál. Vannak fajok, melyeknél e jellegek még 
nem lépnek föl teljesen, következik-e abból, hogy ezek nem 
önálló fajok, hanem átmenetek? 

Azután honnan tudják, hogy a didelphidák, az erszé¬ 
nyesek az ornithodelphidákból lettek? 

Az ornithodelphidáknak nincs csontos foguk, van sajátos 
csőrük, végtagjaik alkata és méretei pedig egészen különböznek 
az erszényesekétől. Épígy az erszényeseket nem kötik össze 
átmenetek a méhlepényes emlősökkel. Nincs erre más érvük, 
mint az, hogy a méhlepény esek tökéletesebbek az erszénye¬ 
seknél. Átmenetek itt sincsenek; az egyiknek van méh¬ 
lepénye, a másiknak nincs. 

Á méhlepény (placenta) egészen új szerv, mely lényeges 
átalakulást von maga után a szervezet belsejében. Míg 
ugyanis a madarak s az alsóbbrendű állatok embriói tojásba 
zárva kilépnek az anyai méhből, addig az emlősök teljes vagy 
majdnem teljes kifejlettségig bennmaradnak az anyai szer¬ 
vezetben ; a placenta való arra, hogy a megtermékenyített 
tojást magába vegye és az anya vérével táplálja. 

S ha az erszényesekből keletkeztek méhlepényes emlő¬ 
sök, miért nem keletkeztek Ausztráliában, mely az erszénye¬ 
sek tulajdonképeni hazája, ahol rhinoceros nagyságú erszé¬ 
nyesek éltek? S hogyan keletkezhettek máshol, hol az erszé¬ 
nyesek aprók voltak? 

Főleg mikor tudjuk, hogy az első emlősök óriási alakok 
voltak, milyenek a palaeotherum, anchitherium, lophionon, 
anthracotherium, anoplotherium, melyek a később feltűnt 
rhinoceros, ló, tapír, disznó és kérődzők típusai. A miokén 
időszakban óriás elefántok és rhinocerosok éltek, pl. mastodon 
longirostris, négy kiálló agyarral, 11 láb magas és 18 láb 
hosszú állat. Hogy lehetett ezek ősszúlője az a kis terciér 
erszényes? Átmeneti alakok itt nincsenek. 

Tagadhatlan, hogy van a faunában s flórában, ha nem is 
átlag az egész vonalon, de annak számos darabján csodálatos 

fokozatos egymásután. így a gyíkféléknek átlag van 4 lábuk, 
s minden lábon 5 szabadon álló karmos ujjuk. De a pseudopus 
pallasii gyíknak nincs hátsólába, csak két tompa durványa, — 
az újhollandi pygopusnak elül sincs lába s hátul szintén csak 
kis durványa. Hasonlítanak a kígyókhoz. — A draco volans 
bordá' oly oldalas kiágazásokkal bírnak, mint a madarakéi. -— 
A halak koponyáján látni, hogy az három kitágult csigolyá¬ 
nak felel meg s mivel a hal fejét párhuzamba állíthatjuk a 
hüllők, a madarak, az emlősök koponyájával, erről is azt 
állítjuk, hogy három kitágult csigolyának felel meg. — 
A devoni rétegek az őshalak közt oly alakokat mutatnak, 
melyeket senki sem tartana halaknak; pl. a pterichthys latus- 
nak gyík-farka, teknősbéka-páncéla és sarlóalakú, megcson¬ 
tosodott melluszonyai vannak. — Agassiz azt véli a legrégibb 
gerincesekről, a ganoidhalakról, hogy a teremtő kezdetben 
csak ezeket alkotta, melyek azután a közönséges halak, hül¬ 
lők, madarak és emlősök osztályaivá ágazódtak. Azonban 
mikép történt ez, azt nem tudjuk. — Épígy találjuk a terciér 
rétegekben a kérődzők és a vastagbőrűek őstípusait, ez utób¬ 
biak többnyire sertésfélék voltak, de bírtak más rokonnemek 
jellegeivel is. Az amphicyon egyesíti a kutya és a medve 
típusát, — a pseudaelurus a macskát és görényt, — a dino- 
therium az elefántot és a szirént. — Az «utálatosan csudálatos)) 
pterodactylusok pneumatikus szárnycsontjai egyrészt a ma¬ 
darak szárnyára, másrészt a bőregerekére emlékeztetnek. — 
A pteropodák vagy pterosaurusok (repülő-gyíkok) szintén ily 
összetett típusok ; Sömmering és Spix a pteropodákat emlős 
állatoknak — Blumenbach madaraknak — Cuvier hüllők¬ 
nek, — Collini halaknak tartották. — Számos fajaik, sőt 
nemeik is mind kivesztek.* 

Az ősmadarak szintén különféle jellegeket egyesítenek, 
így az óriás moa, mely nagyobb bármily elefántnál, három¬ 
ujjú lábbal s oly fejjel bír, mely inkább krokodil — mint 
madárkoponyára emlékeztet. Egyesül benne a strucc és a 
tyúk természete oly jellegekkel, melyek a mai teremtésben 


* «Sehr viele und naraentlich die aiteren dér untergegangenen 
Tiere passen in keine einzige dér gegenwartig vorhandenen Tierfamilien, 
sie habén vielmehr Merkmale verschiedener Familien in sich vereint 
und stellen nicht sowohl als ein Zwischenglied zwischen solchen Familien 
dar, sondern vielmehr als dér einfache Reprásentant des damals noch 
ungetrennten, gegenwartig in zahlreiche Gruppén auseinander gezo- 
genen hóhérén Grundtypus*. Burmeister, idézi Gutberlet Lehrbuch 
dér Apologetik c. m. I. k. 177. 1. 


Van «egymító- 
után#, de át¬ 
menetek, mi- 
1 yenek a le- 
származásnak 
kellenek, nem 

találhatók. 

csak a gyíkoknál találhatók. — Hasonlót kell mondanunk 
í"u»rílí a flóráról. — Ezekből megértjük, hogy más-más fauna és 
“K 11 Aó ra élt az egymást váltó periódusokban, melynek fajai, sőt 
nemei is kihaltak. A különböző fauna oly jellegeket egyesí¬ 
tett típusaiban, melyek később elváltán léptek föl az újabb 
fajok- és nemekben. Mondhatók-e az ily egyesített jellegű 
típusok átmeneti alakoknak? Annyiban igen, hogy közbeneső 
fajokat képeznek, de nem azon értelemben, hogy belőlük lett 
a többi faj. Annyit legalább mindenki meg fog engedni, hogy 
ez nincs bebizonyítva. De ha valóságos törzsalakok volná¬ 
nak ezek, akkor 

a) bizonyára nem egyeztethetők össze oly elméletekkel, 
melyek az értelmes teremtőt tagadják, hanem csak azon le¬ 
származási elméletekkel, melyek ezeket a törzsalakokat az 
Islert tervéből magyarázzák s szétágazásukat is egy benső, ki- 
fejlődési terv szerint fejtegetik. 

b) A leszármazási elméletekbe a törzstípusok egyáltalán 
nem valók ; mert honnan e törzstípusok? Hiszen a leszárma¬ 
zási elmélet a bonyolultat, az összetettet, a tökéletesebbet 
az egyszerűből, a tökéletlenből származtatja hozzáadás által 
(synthetice), — nem pedig megfordítva a bonyolódottból az 
egyszerűt (analytice). Ezek a törzstípusok tehát ellenkeznek 
az elmélet irányával és rendszerével. 

4. A leszármazási elméletek első csatasorban álló érve 
a paludina (valvata) multiformis nevű csigák átmeneti alak¬ 
jai, melyek hosszú sort képeznek a legegyszerűbb lapos alak¬ 
tól a dugaszhúzó formára kinyújtott csigáig. Sehol sem lehet 
mXíöSS a sor t me g sza kítani s azt mondani, hogy itt kezdődik egy új 
‘“ihéSés” 11 s P ec í es I ha pedig egy zoológus a sort nem ismerné s csak ki¬ 
szakított példányokat vizsgálna : biztosan külön fajoknak tar¬ 
taná azokat. Ez a nehézség. 

Azonban a) egymásból valók-e mindezen alakok? Hon¬ 
nan tudják, hogy egymásután jelentek meg? Hátha egy idő¬ 
ben léteztek, miután egy és ugyanazon rétegben találjuk a 
legkülönbözőbb alakúakat? Csak ha a chronológikus rend is 
tisztában volna, akkor lehetne argumentálni. 

b) E különböző alakokat variációknak tekinthetjük egy 
s ugyanazon species keretén belül, — vagy tekinthetjük több 
speciesnek, melyek mindkét irányban, felfelé is, lefelé is variál¬ 
nak s e variációk által egészíttetnek ki e sorok. A species ha¬ 
tárát kiszabni teljes bizonyossággal úgy is nehéz ; sokszor 
történt, hogy új alakok fölfedezése által kényszerültek a 
speciest kitágítani s azért nem volna csoda itt sem, ha az 

egyik természettudós két messzeeső formát külső speciesnek 
venne föl, a másik pedig, miután a közbeneső sor kiegészít¬ 
tetett, mindkét alakot egy speciesnek nézné. Különben — mint 
említem — nem szükséges a valvata sorában egy speciesre 
ismernünk, fölvehetünk többet közbeneső variáló alakokkal. 

Ugyanily egymásbafolyó sorokat mutat az ammonitek 
és belemnitek családja ; de nem bizonyos, vájjon egy fajjal 
vagy többel van e sorokban dolgunk. 

Ha azonban a paleontológia bebizonyít valóságos át¬ 
meneteket, akkor elfogadunk mi is egy mérsékelt és határolt 
átváltozást, mint azt Bastian, Baer és Buffon is elfogadták. 

5. A fauna és flóra állítólag folytonos tökéletesbülése 
sem bizonyítja a leszármazást, és pedig azért, mert a tökélyes- 
bülés problémája össze-visszakúszált. aj Vannak ugyanis ala- A Bn™ vi. 
csony szervezetek, melyek minden időben előfordulnak s csen- nagy™ 

*• 1 kétes éB sok 

pet sem tökélyesbültek,—vannak csoportok, melyeknek felső rao»*»t enged 
fajai tökéletesebbek a következő időszak fajainál : így a tri- °” B ' 
lobita rákfélék fajra és számra nézve kifejlett csoportja előbb 
jelenik meg, mint a puhányok. b) A szerves világ alaptípusai : 
gerincesek, ízállatok, puhányok, radiáták — moszatok, páfrá¬ 
nyok, nyitvatermők, zárvatermők, előfordulnak minden idő¬ 
szakban fel egész a kőszén-periódusig, — azontúl pedig nehéz 
sokszor eldönteni, hogy mely szervezet áll magasabb tökély¬ 
fokon, s következőleg a haladás emelkedő vonala sem isme¬ 
retes. Maga Darwin is mondja: «Jól tudom, hogy alig lehet¬ 
séges pontosan meghatározni, mit értsünk magasabb vagy 
alsóbb szervezet alatt. Valószínűleg azonban senki sem vonja 
kétségbe, hogy a pillangó magasabb szervezetű a hernyónál. 

Némely esetben azonban a kifejlett állatot alantabb állónak 
kell tekintenünk az álcánál» (Á fajok eredete. II. 274. 1.). 

Annyi tény, hogy az organizáció nagyjában tökélyes- 
bült; de a részletekben ez nem áll; a paleontológia például 
mutatja, hogy a különnemű virágok előbb jelentek meg, 
mint a hímnős virágok, jóllehet ezek tökéletlenebbek. 

C. Ha valaki meg is engedi, hogy az állítólagos átmeneti 
alakok valóságos átmenetek, a leszármazási elméletek azt 
kívánnák, hogy efféle alakok töméntelen számban jelenjenek 
meg. Mindenféle változatban, különböző tökélyfokon, vál¬ 
tozatos stádiumokban kellene az átmenő alakokat talál- Eo ’í ‘' tlek 
nunk, — főleg ha az átváltozás a föltét szerint lassú átala- il,akokí 
kulás volt. Egy tökéletes alakot lefelé és fölfelé ezer és száz¬ 
ezer átmeneti alaknak kellene összekötnie a közelálló típus¬ 
sal ; s mégis az átmeneti alakok, melyek száma végtelen. 

Proli ászka: Isten és a világ — Missziós levelet. 

majdnem mind elvesztek. Nem lehet azt ellenvetni, hogy 
az átmeneti alakok kevésbbé voltak alkalmasak megkövü¬ 
lésre ; az átmeneti alakok csak oly erősek és életképesek 
mint a ránk maradt fajok; azonkívül tudjuk, hogy a ten¬ 
geri fenék-üledék finoman iszapolt anyaga képes volt az 
akkori állatvilág legfinomabb és leggyengédebb részeit is, 
például a madártoliakat, sőt még a szitakötők és lepkék 
szárnyainak rendkívül gyengéd erezetét, bámulatos tisztán 
és szépen megőrizni. 

V. Uizonyítja-e közvetlen tapasztalatunk a leszármazási? 

Eziránt nincs kétség; nekünk nincs közvetlen tapasz¬ 
talatunk oly átváltozásról és fejlődésről, mely különböző 
fajokat és nemeket adna. Az átváltozás, mely szemünk előtt 
lefolyik, a species keretén belül megy végbe; van sokféle 
változat, főleg a domesztikáció befolyása alatt kutyáinkon, 
juhainkon, virágainkon, galambjainkon; — van itt-ott a 
szabad természetben is válfaj, — de mindezek nem tagadják 
meg a species jellegét. 

Ha a leszármazási elméletek valóságon és nem álmokon 
alapulnának, most is folytatódnék az átváltozás sora, mely 
alig észrevehető varietásokon át egyik speciesről a másikhoz 
vezetne. Látunk-e valamerre ily változatokat? Találni-e 
sorokat, melyek észrevétlenül különálló speciessé halmozzák 
az egyedi változatokat? 

Mit szólnak e kalamitásra a leszármazás hívei? Vagy 
azt, hogy a típusok most ál nem változnak, mert épen a szünet 
évezredeit éljük, — vagy azt, hogy oly lassú az átváltozás, 
hogy észrevehellen. Az első felelet csak zűrzavaros fejből ered¬ 
het, melynek fogalma sincs a szerves világ kontinuitásáról, 
s nem érdemel más választ, mint hogy mi is addig elhalaszt¬ 
juk a leszármazás elismerését, míg ennek a szünetnek nincs 
vége; a másik kifogásra azt feleljük : nego paritatem. — 
Mechanikus mozgásnál beigazul az állítás, hogy az oly lassú 
lehet, hogy nem venni észre, például az óramutató mozgá¬ 
sát ; ■— aki csak egy-két másodpercig élne, az nem tudná, 
hogy az óramutató mozog. De itt nincs szó mechanikus moz¬ 
gásról, hanem a természet minden ágában végbemenő, sok¬ 
irányú fejlődésről : már most az igaz, nem látni a fanövés¬ 
ben mechanikus mozgást, de látni átmenetek által össze¬ 
kötött ágakat, hajtásokat, levélszárakat, leveleket, — látni 
ugyanazon fán az idei hajtást, a tavalyit, a harmadévit. 

A természet szintén oly nagy családfa, vagy ha tetszik, egész 
erdő ; lia folyton fejük s folyton nő, látni kellene rajta az 
átmeneteket, a vén ágakat épúgy, mint a legfrissebb haj¬ 
tásokat ; — e helyett pedig látunk élesen elkülönzött, tago¬ 
zott sorokat, — nem is sort, melyben minden alak helyt 
foglalna, hanem sorokat, egyenértékű, egymás mellett pár¬ 
huzamosan haladó sorokat. Nem is szoktak a közvetlen 
szemléletre hivatkozni a leszármazás hívei. 


11 



6. §. A darvinizmus. 

•Die zweckmiissige Organisation ist 
ihrer Entstehung nach als eine auf 
dem Schöplungsplan bernhende, dér 
kausalen Erklarung aber vorerst unzu- 
gangliche Tatsache hinzunehmem». 

(Wigand) 

I. A species a természettudományban. 

A darvinizmust egyszerűen és élesen jellemezhetjük, 
ha mondjuk, hogy ez a species tagadása. A darvinizmus oly 
leszármazási elmélet, mely a speciest tagadja. Vannak más 
leszármazási elméletek (Kölliker, Wigand), ezek épúgy véd¬ 
hetik a faj fogalmát, mint Linné, Cuvier, Agassiz: de a 
darvinizmus lényegesen a species tagadásán fordul meg. 

Darwin szerint valamennyi alak leszármazott más egy¬ 
szerűbb alakokból, sorba föl egész az ősalakokig vagy ős¬ 
alakig, melyhez érve azt kérdezzük : honnan az élet? Mit 
jelent Darwin szájában a species szó? Jelent egy relatíve 
megállapodott alakot, mely számos változatokból fönnma¬ 
radt ; ezek a változtatok mind eltűntek, mert nem bírtak 
megélni, — egyik-másik fönnmaradt, mert meg bírt élni: 
tehát a species nem jelent semminemű lényegkülönbséget, s 
egyszerűen mondva : lényeges különbségek a szerves világban 
nem léteznek, — az alakok egy ugyanazon formának esedékes 
változatai. Darwin tehát tagad minden speciest, s ha a szót 
használja, az nála nem egyéb, mint a most fönnálló különb¬ 
ségek bizonyos osztályának neve. 

Ellenben az aristotelesi species az alaknak oly határolt- 
ságát, különbözőségét, elszigeteltségét jelenti, melynél fogva 
lényegesen nem változhatik, s ha valamikép változik is, 
akkor is megmarad a species lényeges határai közt. Ezen 
felfogásban van tehát valami lényeg, mely a speciest azzá 
* sp«m> teszi, a mi; van belső típusa, tervszerűsége, melyet el nem 
hagyhat. A species ezen fogalmát védik a szisztematika 
hívei: Linné, Decandolle, Agassiz, Jussieu, Cuvier, s eo ipso 
tagadják az alakok oly változékonyságát, melynél fogva az 
egyik elhagyhatná eddigi alakját, s specifice mássá változ- 

nék; előttük az osztályok, a rendek, családok, nemek és 
fajok nem képeznek egy folytatólagos sort, melyben az egyik 
a másikból előáll véletlen variálás által, melynek a külső 
körülmények kedveznek, hanem ők az egymásra következő 
időszakok faunájában és flórájában a teremtés új kiadásait 
látják, melyek a föld kifejlésével lépést tartanak. 

Jelenleg a természettudósok legnagyobb része a leszár¬ 
mazási elméletek híve. De azért, hogy valaki a leszármazási 
elméletek valamelyikét vallja, nem mondhatni, hogy dar- 
vinista. Különböztetni kell tehát a leszármazási elméletek 
s a darvinizmus közt, s épen így Darwin «speciese» s a le¬ 
származási elméletek speciese közt. A leszármazási elméle¬ 
tekben a species fogalma teljesen megjelelhet az aristolelesi « faj¬ 
nak », s ennyiben a leszármazás ily felfogása a darvinizmus- 
tól lényegesen különbözik. Leszármaznak a fajok itt is, ott 
is, de a darvinizmusban csak névszerint vannak «fajok», más 


leszármazási elméletekben léteznek valóságos fajok. Ezt a 
különbséget sohasem szabad szem elől téveszteni. Ugyanis : 


a) a darvinizmus a szerves világ összes sorait egy vagy a 
több őssejtből származtatja, — ezt más leszármazási elméletek mazási elméle- 

■ , tek közt való 

IS teszik \ különbség. 


b) a darvinizmus őssejtjei variálnak minden irányban, 
belső tervszerűség nélkül a nélkül, hogy az egyik változat inkább 
megfelelne az alaknak, mint a másik, mert az alakban nincs 


meg, hogy mi lesz belőle; — 

más leszármazási elméletekben a változatok egy belső, 
kifejlődési törvény következtében történnek. Hogy mely 
alak fejlődik a másikból, az előre meg van határozva, a szer¬ 
vezet tervében ki van pontozva; 

c) hogy épily növények és állatok léteznek, annak oka a 
darvinizmus szerint csakis a külső körülményekben keresendő; 
mert a szerteszéjjel variáló alakok közül némelyek alkal¬ 
mazkodtak s következőleg megéltek, mások nem alkalmaz¬ 
kodtak és kivesztek; ha mások a külső körülmények, más 
faunánk s más flóránk volna. A faunát és flórát tehát, mint 
valami pépet kell gondolnunk, melynek nincs alakja magá¬ 
tól, hanem terjeszkedik, dudorodik, nyúlik a külső körül¬ 
mények szerint; — 

más leszármazási elmélet szerint az alakoknak a külső 


hatóktól független törvényeik vannak, plasztikus erőik, melyek 
a szervezetet fejlesztik. A teremtés terve e szerint kezdettől 
fogva készen állna ; az új s legújabb alakok csírában, képes¬ 
ségben, «in potentian megvannak ; kezdet óta meg van hatá- 

rozva a kifejlés módja, rendje, melyben új meg új speciesek 
lépnek föl. 

Az örvény e két felfogás közt áthidathatlan; — azon elmé¬ 
letek, melyek a leszármazást egy belső fejlődési törvénynek 
tulajdonítják, megtartják a species fogalmát, a faj átváltoz- 
hatlanságát, mert jóllehet egy faj a másikból származik, de 
nem átváltozás, nem lassú átmenetek által, hanem a belső, fej¬ 
lődési törvénynek rögtöni új iránya által, mely bizonyos 
körülmények közt a csírasejtekben érvényesül. A fejlődés 
ezen törvénye, mely a fajok egymásból való eredését igaz¬ 
gatja, hasonló volna azon törvényhez, mely az egyed fejlő¬ 
désében lép föl; — valamint ugyanis a levelen különféle át- 
változási fokokat észlelünk, — valamint a rovarok bábjai, 
álcái egészen más és más alakok, — valamint a porontyból 
lesz béka — csupa eltérő alak a fejlődés különböző fokain: 
hasonlóképen kellene felfognunk a szerves világot mint 
nagy organizmust, mely fejlődési törvény alatt áll: a változó 
időszakok alatt egy fauna letűnik s másnak ad helyet, mely 
belőle származott ugyan, de nagy ugrásokban eltér az előbbi¬ 
től. Ez a felfogás semmikép sem ellenkezik a species fogal¬ 
mával, mert ép azért, hogy a törvény határozza meg és lép¬ 
teti föl a kész alakokat, megvan bennünk a fajok fogalmá¬ 
hoz tartozó állandóság és halárollság. 

Végre nem törődve leszármazással, mely nincs bebizo¬ 
nyítva, s darwinizmussal, mely álmodozás, de nem tudomány, 
azon véleményhez csatlakozhatunk, hogy speciesnek nevez¬ 
zük azon egyedek összegét, melyek vagy most bírnak közös 
leszármazással vagy régen bírtak (mert a nagytekintélyű 
Raer-rel bizonyos határok közt mozgó leszármazással be¬ 
érhetjük) ; s akkor mindazon változatokat és most külön 
speciesnek tartott alakokat egy speciesbe foglaljuk, melyek 
valamikor és valahogy egy-egy törzsből származtak, így 
például: a kanári, a stiglitz, stb. egy specieshez tartoznék.* 

* «Gewiss hat die alté Systematik den Artbegriff zu eng gefasst 
und die Konstanz ihrer Arten zu angstlich gewahrt. Die «wesentlichen 
Merkmalen sind selbst wieder unsicher und unbestimrabar. Revidirt 
mán das Inventar, \v el ebes sich seit Aristoteles angesammelt, so findet 
mán, dass Gattung (genus) und Art (species) ihre urspüngliche Bedeu- 
tung eingebüsst habén, we.il mán nur bei ausserlichen Merkmalen stehen 
blieb und diese für wesentlich hielt. Das Genus ist die Generation. die 
Species e?5o;, die aussere Gestalt ohne Rücksicht auf die Generation. 
Nachdem aber' die Entwicklungstheorie die akzidentelle Bedeutung 
vieler dieser Dinge nachgewiesen hat, muss mán sich fást ganz auf das 
Genus beschriinken. Die gemeinsame Abstammung gilt als das einzige 

Ezen föltevésben minden species külön törzs, s mint ilyen 
számára külön őseredést kívánnánk. Igaz, hogy akkor a ter¬ 
mészetben sokkal kevesebb species lesz, mint a rendszerekben. £ 
s azért kell különböztetni a rendszerbeli s a természetbeli faj l>eli 
közt; ez utóbbi, ez a tulajdonképeni species, —- a másik csak 
a rendszer kedvéért van fölvéve. Sok alakról, melyeket ter¬ 
mészetes fajoknak tartottunk, idővel megtudtuk, hogy egy¬ 
másból erednek s következőleg, hogy csak rendszerbeli jajok. 

II. A darvinizmus tarthatatlansága természettudományos 

alapon. 

Hogy Darwin az őssejtekből leszármaztassa a 250.000 
állatfajt s a növényországban a 200.000 virágos, s a 20.000 
virágtalan növényfajt, fölvett néhány valóságos tényt, milye¬ 
nek a változékonyság, az öröklés, a létért való küzdelem, mely¬ 
ben a legalkalmasabb túléli a többit; ezen tényeket «elvekké» 
tágította, oly értelmet és értéket tulajdonítván nekik, ami¬ 
lyennel nem bírnak, s kezdte velük magyarázni az élet bonyo¬ 
lult, össze-visszakúszált különbözőségeit. Az előirányzott 
«elvek» azonban még képzeleti varázserejükkel sem voltak 
képesek a természetet magyarázni, kellett tehát új «elveket» 
csinálni, milyenek az ivari kiválás, vagyis a legszebbek s 
legerősebbek párosodása, —• a korreláció, vagyis a szervezet 
részeinek oly összefüggése, hogy egynek változtával változik 
a másik is, — a használat a létért való küzdelemmel össze¬ 
függésben, -— a megváltozott élet föltételek hatásai. Ahol ezek 
sem elegendők, hajlandó más «elveket» is elfogadni vagy 
legalább sejteni. 

A darvinizmus káprázata abban rejlik, hogy tényekből 
indul ki, mert a változékonyság, az öröklés, a verseny, az ivari 
kiválás, a korreláció, a használat, a megváltozott életjöltételek 
hatásai valóságos tények, de azon mérvekben, azon erővel és 
hatásokkal fölszerelve, milyenek Darwinnak kellenek, sehol 
sem léteznek. A darvinizmus logikus hibája tehát abban áll, 
hogy mással kezdi és mással végzi, — kezdi tényeken, de 


sichere Mornent im natürlichen Systeme, ob mán die zusamenhangenden 
Individuen nun Art oder Genus nenne . . .» Als Art várd demgemass 
bezeichnet «die Gesammtheit dér mehr oder weniger ahnlíchen Indivi¬ 
duen, weiche durch ununterbrochene Sukzession von einem Paare 
abstammt, oder abstammen könnte». (Schanz, Apologie d. Christen- 
tums I. 150. 1.). 

(Mutatio 

elenchi.* 


Minő a termé¬ 
szetben föllel¬ 
hető variabi¬ 
litás? 


manipulációja közben a tények helyébe nem tényeket, de 
képzeletes, boszorkaszereket csúsztat, s a vége természetesen 
az, hogy kijön a kívánt eredmény. 

Ennélfogva a darvinizmust nem nézhetjük természet- 
magyarázatnak, hanem spekulációnak és pedig rossz spekulá¬ 
ciónak. Nem tekinthetjük természetmagyarázatnak, mert 
«nem tényekkel# magyaráz; — tekintjük rossz spekuláció¬ 
nak, mert állítólagos «elvei» egy lépéssel sem vezetnek a 
tárgy megértéséhez, nem nyújtanak okokat, csak szavakat. 
Hogy ezt kimutassuk, sorba vesszük az « elveket*, s bebizonyít¬ 
juk, hogy mondva csinált «elvek», — azután bölcseleti alapon 
számon kérjük, hogy ugyan mily magyarázatot nyújtanak. 

1. Variabilitás, milyen Darwinnak kell, nem létezik. 

Van elváltozás, van különbözőség, van egyéni eltérés a 
kertben, a mezőn, az udvaron ; a talaj szerint, a hely szerint 
változik a növény, pelyhesebb vagy simább a levél, — hal¬ 
ványabb vagy élénkebb színű a virág; — van golyvás, — 
van pávagalamb; — eszem ágában sincs e variabilitást 
tagadni. 

aj De a variabilitás mindig a species korlátái közt mozog. 
Ha még úgy variál az alak, milyen pl. a neritina virginea, 
heriacium, helix, planorbis, a lényeges jellegekben nem tör¬ 
ténik változás ; — a variabilitás szűkebb vagy tágabb kör¬ 
ben végzi rezgéseit, kitér s ismét visszatér, mint egy inga, 
mely ide s tova leng, de lengési köréből soha ki nem lép. 

b) A külső körülmények (talaj, táplálék, stb.) következ¬ 
tében föllépő változatok a körülmények változtával eltűn¬ 
nek : a belső okok következtében föllépő változatok pedig 
függetlenek a külső körülményektől s azért ezek által nem 
fokozhatok, össze nem gyűjthetők, új speciessé nem szaporít¬ 
hatok. Ugyanazon varietások keletkeznek különböző körül¬ 
mények közt, — s különböző varietások ugyanazon körül¬ 
mények közt. 

c) A domesztikációban, vagyis a mesterséges kezelés alatt 
támadó varietások különböznek a szabad természet válto¬ 
zataitól. Ezek állandók, azok csak folytonos elszigetelés, a 
körülmények mesterséges fönntartása által óvhatok meg ; a 
különbözőség tagadhatlan tény, s azért a domesztikációról 
nem lehet következtetni a természetre. 

d) Nincs khaotikus, minden lehető irányban induló 
változás; — ami varietások léteznek, azoknak iránya csak 

úgy van meghatározva, mint a species alakja, rendje és tör¬ 
vénye. 

e) A species jellegét az ismeretes varietások alig érintik ; 
minden valóságos speciest a jellegek töméntelen száma alkotja: 
a specifikus alakok jellegei anatómia, kémizmus, morfológia, 
szövettan, élettan szempontjából ütnek el egymástól, ezek 
közül a species legfontosabb jellegeit, a morfológikus jelle¬ 
geket a variabilitás érintetlenül hagyja. 

Ezt nyújtja a hosszú, folytonos tapasztalat! De ha a 
variabilitás természeti tény, s ha az exakt methódus épen 
abban áll, hogy a tényeken mutatja ki elveit és törvényeit, 
miért nem kísértette meg Darwin a fajok átváltozásának 
kimutatását in concreto, akár kísérlet útján, akár pedig egy 
átváltozott faj fejlődési útjának részletes kipontozása által? 

Ha Darwin «A faiok eredetei) c. művének első fejezeteit E M »inm 

•*. * concreto Bem- 

olvassuk, melyek a fajok állítólagos átváltozásáról szólnak, 
semmi mást nem tudunk meg, mint azt, hogy háziállataink 
számos alakot mutatnak föl, — hogy a faj esetleges kereszt- 
párzások által is változtatható, de hozzáteszi, hogy «a kereszt- 
párzás által külön válfajok létrehozásának lehetősége igen 
nagyíttatottn (35. 1.), — «hogy a keresztpárzás által csak oly 
alakokat nyerhetünk, melyek bizonyos tekintetben mindig 
a szülefajok közt állnak# (35. 1.). Továbbá megtudjuk azt is, 
hogy korántsem bizonyos, hogy az agár, véreb, csipér (pincs), 
kopó, buldog, melyek amint általán tudva van, mind tisztán 
fönnmaradnak, ugyanazon egy törzsnek utódai, hogy tehát 
lehetséges az is, hogy több vad fajból származtak. Azután a 
galamb válfajairól értekezik, melyek szerinte annyira külön¬ 
böznek, hogy «némely ornithológ az angol postagalambot, 
a rövid képű bukfencest, a golyvást, a pávafarkút, a runt 
és barkós galambot talán nem is sorolná ugyanazon nembe#; 
s mégis «bármily nagy legyen is a különböző galamb válfaj ok 
közötti különbség, teljesen meg vagyok győződve, hogy mind 
e fajok a vad vagyis szirti galambtól (columba livia) szár¬ 
maztak# (38. 1.). Darwin ezen megjegyzéssel el akarja törülni 
a fajok és válfajok lényeges különbségét; mert szerinte néha 
nehéz megkülönböztetni, vájjon két alak két válfaj vagy 
pedig igazi faj: azért azt akarja, hogy fogadjuk el azt is, hogy 
nincs különbség faj és válfaj közt. Pedig csak az következ¬ 
nék, hogy nem ismerjük ezt a két alakot teljesen s nem 
ismerjük minden esetben a fajt és válfajt alkotó jellegeket. 

Bebizonyító tta-e, hogy a faj más fajjá változik? Csak az 
bizonyos, amit mindnyájan megengedünk, hogy a faj keretén 

belül sokféle az elváltozás. Az elváltozások azonban mindig 
megtartják faji jellegüket. A kopó, buldog, pincs mind csak 
kutyák, — a bukfences és golyvás galamb nem tagadja meg 
a típusát,— a merinói juh s a közönséges birka közt nagy 

beiül látszik. a különbség, de senki sem sorozza ezeket külön fajokhoz. 
Még oly nagy variálás mellett is látni, hogy a különbség két 
válfaj közt — elenyészik azon különbséggel szemben, mely 
van a variáló alak s egy más faj közt. A faj tehát a variálást 
ki nem zárja, de határok közé szorítja. E határt a faj jellege 
képezi. E határon belül a varietások majd közelebb, majd 
távolabb állhatnak, itt-ott tömörülhetnek s csoportokat 
képezhetnek; ha e csoportok'állandók, válfajoknak hívjuk, de 
a fajjelleg megvan bennük. Ez a fajjelleg alaktani különb¬ 
ségeken épül, melyekhez bonctani, szövettani, kémikus, 
biológiai jellegek szegődnek. A species mint önálló, külön 
típus rajtuk épül. Az újkori kutatás nem hogy kimutatná a 
speciesek átváltozását s következőleg a species tarthatatlan¬ 
ságát, ellenkezőleg tágabbra s mélyebbre vájja a fajokat 
elkülönző árkot azáltal, hogy kimutatja mindazon különb¬ 
ségeket, melyek összevéve a faj jellegét alkotják. 

A fajok átváltozására talán érvül szolgálhatna a kereszt- 
párzás?! Lássuk 1 

A válfajok tökéletesen kereszteződnek. A különböző fajok 
hím és nő egyedei szintén párosodnak és korcsokat hoznak 
létre. Példa rá az öszvér. Az öszvér nem ló s épúgy nem 
szamár, hanem középheíyet foglal a két törzsfaj közt. A keresz¬ 
teződés úgy látszik megszünteti a fajok közt a korlátot, mert 
új alakot léptet föl, mely a szülefajoktól különbözik. Ügy 
látszik tehát, hogy nincs oly állandósága a fajnak, hogy ne 
lehessen belőle új alak. Igaz-e ez? 

Hogy mennyiben dönti meg a fajok átváltozhatlanságá- 
ról szóló tant a kereszteződés, arra ismét csak a tényekből 
felelhetünk. Van két fontos tény, mely a kereszteződést 
korlátozza s a fajkeletkezést e réven meghiúsítja. Az első az, 
a kereszt- hogy a keresztpárzás a rendszerbeli rokonságot követi, s 
aitoHnají,. azért senki sem gondolt még külön családokhoz tartozó egye- 
kat ' dek keresztezésére. Áll ez a növényekre ; annál inkább áll 
ez az állatokra nézve : két fajból, melyet külön családba 
sorolnak, senki sem nevel korcsokat. Hanem egy családba 
tartozó fajok s ismét közelálló fajok igen is adhatnak kor¬ 
csokat. Ugyanez áll az ojtásra nézve is. A rendszerbeli rokon¬ 
ság által van korlátozva az oltás sikere, mivel még senki sem 
volt képes két külön családba tartozó fát egymásba ojtani. 

Ez egy fontos tény, melyet így fejezünk ki: úgy a korcsképző¬ 
dés, mint a sikeres oltás követi a rendszerbeli rokonságot. Nem 
ugyan úgy, hogy egyáltalában ne tegyen kivételt; de azért 
ez a szabály mégis általánosnak mondható. 

Miért? Mert minél elütőbb két szervezet, annál? nehe- 
zebben kombinálható ; vannak fajok, melyeket kombinálni 
nem lehet, pl. alma- és körtefaj nem termékenyíthető egy¬ 
mással ; vannak nemek, melyek termékenyíthetők, pl. man- 
dola és barack. Ennyiben a keresztezés az alakok lényeges 
különbségeire utal, melyeket legtöbbször kombinálni nem 
lehet. 

A másik tény az, hogy a keresztezéssel terméketlenség 
jár; tekintve ugyanis a különfajú állatok kereszteződését, 
azt kell mondanunk, hogy a terméketlenség Darwin szerint 
rendkívül általános, s hogy a korcsalak nem állandó, hanem 
visszaüt a törzsfajok egyikére. 

A növények keresztezésénél nem érvényesül oly fokban 
a korcsok terméketlensége. Míg az állatok korcsainak töké¬ 
letes termékenységére nézve alig van egyetlen megbízható 
esetünk ; addig az oly növények termékenyítésénél, melye¬ 
ket határozott fajoknak kell tekintenünk, tapasztaljuk, hogy 
((termékenységük a null-ponttól a teljes termékenységig, 
sőt néha túlságos termékenységig is fokozódik)). Helytelen 
tehát az a szabály, mely szerint különböző fajok nem adnak 
termékeny korcsokat, — hanem annyi tény, hogy a fajokat 
átlag az jellemzi, hogy magtalansággal sujtatnak a keresztezések¬ 
ben, — hogy átlag nem adnak termékeny korcsokat, s hogyha 
termékenyeket adnak is, nagy a hajlam a szülefajokba való 
visszaiitésre. 

Mindebből azt vonjuk le, 1. hogy a keresztezés nem vezet 
új fajok keletkezéséhez; mert a korcsok a természet játékai, — 
változatok, de nem faji változatok. Nem keletkezik a keresz¬ 
tezés által faji típus, azzal a lényeges jelleggel, hogy új irány- Miért neio 
bán, életreképes, a szülefajokba vissza nem eső utódokat' tezéfl újfajt? 
adjon. — 2. Azon tény, hogy külön fajok párosodnak, nem 
bizonyítja, hogy egymásból valók, csak azt bizonyítja, hogy 
némely alakok kombinálhatok, szervezetük egymásra illik, •— 
vájjon egymásból valók-e, azt ugyan ebből nem tudni, sőt 
tekintve azt, hogy a faj keretén belül álló különböző alakok 
közt nagyobb a termékenység, mint a nem különbözők közt: 
így e 9fl törzs két virága közt nagyobb, mint egy virág szirma 
és bibéje közt, két törzs virágai közt nagyobb, mint ugyanazon 
törzs két virága közt, két válfaj közt nagyobb, mint egyféle 

egyeclek közt: ha a fajok nem volnának egyebek, mint válfajok, 
azt kellene várni, hogy két faj közi még nagyobb lesz a termé¬ 
kenység, ami nem áll; mert az állatországban a korcsok gyé¬ 
rek és magtalanok, — a növényországban pedig hol termé¬ 
kenyek, hol terméketlenek. Ez a tény egyrészt másféle, a 
válfajokétól különböző differenciának föllépését mutatja, 
másrészt a növényországban az esetleges termékenység 
okául nem adja a vérrokonságot, hanem a szervezetek kom¬ 
binálhatóságát. 

Tekintve már most a természeti tényeket azt mondjuk : 
van változékonyság, melynek következtében a bérei növény, 
ha síkságba ülteted, elveszti zömök alkatát, szőrös mezét, —- 
a juliból inerinói juhot, — a tulokból szarvatlan teheneket és 
ökröket nevelnek, — az erdei epret szilvanagyságúvá fej¬ 
lesztik, de fajból más jajt a variabilitás létre nem hoz. Természet¬ 
tudományosán ezt ki nem mutathatjuk. De talán történelmileg? 
A történelem nem természettudomány, s az nem képes kimu¬ 
tatni, hogy fajból új faj származott; a kövületek, amint már 
említém, sok hasonlóságot tüntetnek föl, de átváltozást sehol. 
Hiába kecsegtetnők magunkat, hogy a paleontológikus héza¬ 
gokat a fölfödözések lassankint kitöltik ; Darwin szerényebb 
igényekre int: «Minthogy a geológiai adatokból csak a leg¬ 
utóbbi kötet van birtokunkban és pedig ez is igen szakadozott, 
állapotban, némely ritka esetek kivételével semmi jogunk 
nincs azon kilátásra, hogy valaha sikerül a természeti rendszer 
nagy hézagait kitölteni és így a különböző nemeket és rendeket 
egyesíteni. Mindaz, amit méltán remélhetünk, abból áll, hogy 
azon csoportok, melyek bizonyos geológiai korszakokon 
belül nagy változást szenvedtek, a régibb képződményekben 
nem csekély közeledést fognak mutatni egymáshoz, úgyhogy 
a régibb tagok némely jellegeikre nézve kevésbbc térnek el 
egymástól, mint ugyanazon csoportnak most élő tagjai, — 
ami legjelesebb paleontológjaink egyező tanúsága szerint 
gyakran így is történik)) II. 151. 

E szerint «mindaz, amit méltán remélhetünk, abból áll», 
hogy más hasonló kövületekre fogunk akadni, -— de átmeneti 
alakokra fajból fajba-nem. 

Fajokat képező variabilitás tehát nincs, — az ismert 
múltban nem volt; — ha valaki azt akarja mondani, hogy 
az ismeretlen múltban volt, mondhatja, de a természettudo¬ 
mány s a logika rovására. 

Ha valaki megengedi, hogy a fajok most változatla¬ 
nok, annak meg kell engedni, hogy mindig változatlanok 

voltak. Nem mondhatja, hogy most változatlanok, de előbb 
változtak. — És pedig azért, mert akkor vaqii azt teszi fel <*- 
hogy a termeszei törvényéi vagy működési módja s erői ma- 
sok voltak, vagy azt, hogy nem voltak ugyan mások, hanem 
most szünetelnek. Mindkettő természettudományellenes fe¬ 
lelet. Az első azért, mert minden természettudomány lehe¬ 
tetlenné válik s következőleg tagadtatik, ha föltehető, hogy 
a tudomány általánosságát garantirozó szuppozitum, vagyis 
a természet erői és törvényei változók. Nem lehet általános 
normáról szó, ha ez a norma nem általános érvényű, hanem 
változik; következőleg tagadtatik minden általános elvnek, 
törvénynek tudása is, vagyis tagadtatik a tudomány. Ez nem 
szorul bővebb fejtegetésre. Van azonkívül más speciális 
okunk; épen az újabb természettudósok ellenzik a termé¬ 
szet magyarázatában fölvett rendkívüli, a fejlődés közönsé¬ 
ges folyását megszakító erőket és katasztrófákat. A geoló¬ 
gok, köztük a legjelesebb, Lyell s a paleontológok, köztük 
Torbes, Heer, Göppert mindjobban meggyőződtek, hogy a 
földrétegek, melyek kövületeket foglalnak magukban, nagy- 
katasztrófák nélkül, lassan és folytonosan képződtek úgy, 
amint most is képződnek. S maga Darwin is ezt a gondo¬ 
latot vette föl s lassú és folytonos fejlődés által véli ki¬ 
magyarázhatni a világot: Tehát a természet erői ugyanazok, 
mint voltak akkor, midőn a fajok egymásból keletkeztek, s da¬ 
cára annak, most semmi sem keletkezik. Rá kell tehát mondani 
az enthiméma másik részét, hogy az erők ugyanazok most 
is, de szünetelnek. Ez nem segít! A szünet nemcsak tagadás, 
de állítás is: állítás annyiban, mert mondja, hogy azelőtt 
dolgoztak vagy legalább azután dolgozni fognak, mert ha 
mindig szünetelnek, akkor ránk nézve nem léteznek. Be kell 
tehát bizonyítani, hogy vagy azelőtt dolgoztak vagy azután 
dolgozni fognak. Sem az egyikét, sem a másikát be nem 
bizonyíthatják. így tehát igaz, hogy mind a logika, mind a 
természettudomány ellenkezik azon föltevéssel, hogy előbb 
voltak faji változatok, s csak most nincsenek. 

Az önálló fajok védői a tapasztalat, az indukció nyo- ALo B it«é» 
mában haladnak. Látjuk először, hogy a fajok a nemzedé- i, 

kék egymásutánjában mindig egynemű egyedekkel bírnak, í»S2iSt 
hogy a típus egy mindennemű egyéni változatokban; ez az ““’ 
indukció évezredekre terjed. «De hát nem terjed föl a lét 
kezdetéhez ?! Meglehet, hogy az általunk kontemplált idő¬ 
közök előtt történt ez az átmenet, vagyis hogy akkor a 
most mindig egymáshoz hasonló nemzedékek más hozzájuk 

hasonlókból lettek». A természettudomány erre, ha ugyan 
tisztában van methódusával, azt mondja : tessék bebizonyí¬ 
tani. Mikor mi azt mondjuk, hogy a fajok állandók, akkor 
részben a tapasztalat, részben az indukció alapján állunk; 
a tapasztalat alapján állunk, midőn azt mondjuk, hogy tény¬ 
leg és 5000 év óta a species valami változatlan alak, s az 
indukció mezejére lépünk, midőn azt mondjuk, hogy az is¬ 
mert évezredek előtt is úgy volt, mert a természet állan¬ 
dóságánál fogva ez föltehető. Akinek a következtetés nem 
tetszik, annak a species tényénél kell megállni. 

Röviden összefoglalva az egészet: az önálló, változat¬ 
lan fajok védői a természeti tényt mondják ki, — azt, amit 
4000—5000 évi tapasztalat szemeink elé állít; e szemeink 
elé állított tény az, hogy a fajok változatlanok. Azonban a 
fajok változatlansága magában foglalja azt is, hogy kezdet¬ 
től fogva is változatlanok, vagyis ugyanazok voltak, s kö¬ 
vetkezőleg, hogy egymástól nem származhattak. A species 
ismeretlen múltjára és kezdetére tapasztalatunk ki nem ter¬ 
jeszkedik, e hiányt azonban az indukció által pótoljuk. Ezt 
kívánja a helyes természettudományi methódus; a darvi- 
nisták közül pedig azok, kik azt mondják, hogy a species 
most nem változik, de előbb változott, a tapasztalat hiányát 
egy önkényes állítással, egy spekulációval pótolják. Kinek van 
igaza? 

2. öröklés, milyen Darwinnak kell, nem létezik. 

Darwin így fogja föl az «apró változatok# további sor¬ 
sát : a szülőktől öröklik azokat az ivadékok, híven őrzik s 
fokozzák a változatokat, melyek a következő nemzedékben 
még nagyobb és szilárdabb mérvben lépnek föl, — a negye¬ 
dik generációban ismét halmozódnak és szilárdulnak, míg 
végre előáll egy új alak. 

E szerint az alakoknak hajlamuk volna a föllépő vál¬ 
tozatokat átadni és szilárdítani. Csak ilyen öröklési hajlam 
mellett keletkezhetik új alak. Nem akárminemű öröklésről 
beszél Darwin, hanem olyanról, amely a változatok fokoza- 
a, au,- (os megszilárdítását célozza, melyben ez a törekvés van meg, 
hogy a változatokat fixírozza, mert különben, ha a vál¬ 
tozatok átörökölteinek, de ismét eltűnnek, nem képződhet¬ 
nének új alakok. Ez az öröklési hajlam magában véve ered¬ 
ményezi azt, hogy a változatok átszármazzanak, nem a külső 
körülmények, a talaj, az életmód, a táplálék, a klíma okozza, 
hogy a változatok az utódokra átszálljanak. 

Már pedig az ilyen öröklési hajlam nem tény, hanem 
képzelet, — nem elv, hanem szédelgés. 

a) Az élőnek főtörvénye, hogy szívósan ragaszkodik a 
faji jellegekhez, s főtendenciája megtartani azokat tisztán; 
— miként mondhatja valaki, hogy az ivadékok törekszenek 
jellegeiket megváltoztatni? Hogy fér meg egymás mellett ez 
a két hajlam ? Hisz e másik hajlam épen megfordítja a tény¬ 
állást, mert e szerint a faji jelleg volna folyton variábilis 
s a változat volna folyton örökös. 

b) Vannak ugyan öröklések, az ivadék sokszor a szülő 
kinövéseit örökli; de hisz ezt nem tagadja senki; ez nem 
az az öröklés, mely Darwinnak kell; azonban az alak tö¬ 
rekszik visszatérni őstípusához. Ezt a visszatérést «ataviz- 
mus»-nak mondják. 

c) Az alakok változatait csak folytonos elszigetelt pár¬ 
zás által lehet fönntartani, vagy pedig a külső körülmények 
tartják fönn azokat, pl. a növényeknél a talaj, klíma — mi¬ 
helyt ez óvszerek mellőztetnek, megvan a visszaütés. 

d) Domesztikáció alatt az állatok hajlandóbbak ivadé¬ 
kaikra átszármaztatni változataikat, de a szabad természetben 
az öröklés fölötte állhatatlan, s ha hozzá vesszük, hogy a 
párosodás és a termékenyítés keresztül-kasul történik vál¬ 
tozott és változatlan egyének közt, világos lehetetlenséggé 
növekszik a változatok átszármaztatása és halmozása. Seide 
számításai szerint, ha 100 közül két pár egyformán változik 
s minden nemzésben 100-szorosan sokasodik, — a valószí¬ 
nűség értéke, hogy a negyedik generációban az egyenlően vál- 
tozottak termékenyítik egymást = 0 00000000000000 4295 ; 
— a változat biztosan elenyészik. 

e) Ha a változat átszármazik s megszilárdul, miért kezd 
újra variálni az alak? Úgy látszik, mégsem szilárdult meg. 
S honnan van az, hogy ugyanazon irányban változik tovább, 
hiszen a variabilitás korlátlan és iránytalan? A változat állí¬ 
tólag véletlenül támadt, mondhatjuk-e, hogy véletlenül tá¬ 
mad másodszor, harmadszor, negyedszer. . . s mindannyi¬ 
szor, míg új alak áll elő? 

f) Végleg semmitmondó az átöröklés hipothézise új szer¬ 
vezetek képződésénél. Ha arról van szó, hogy egy dinnyét 
édesebbé változtassunk, epret szilvanagyságúvá növeljünk 
apró változatok összeadása által, azt a domesztikáció alatt 
értem, de hogy mikép képződjék apró változatok összeadása 
által új szerv, ezt álomban sem képzelhetem ; mert ebben 
a változatokat nemcsak összeadni kellene, hanem az örök- 

lési hajlamban foglaltatnék az is, hogy az alak qualitative 
különböző változatokat törekedjék — egymásután mást és 
mást — magára venni s azokat átszármaztatni. Ha nincs 
benső kifejlődési törvény, mi adja az irányt? 

3. Létért való küzdelem, milyen Darwinnak kell, nem létezik. 

A létért való küzdelem, melyet természeti kiválásnak 
hívnak, a darvinizmus legfontosabb tényezője. A variabilitás 
ugyanis csak össze-visszakúszált alakokat produkál, s az 
öröklés elve átszármaztatja a változatokat, — de hogy ezek¬ 
ből a rendszertelen torzalakokból mi éljen, mi haljon, — hogy 
mily alakot öltsön, vájjon gerincoszlopa legyen-e valaminek 
vagy ne, négy vagy öt lába, virága vagy csak spórája, — 
a .létért való mindezt a természeti kiválás határozza meg. Nem azért van 
'tr.j’SlTt 8 az ein lősnek gerince, négy lába, emlője, mert az alak belső 
8 ““ g lé ‘ e ^ ve ezi kívánta, hanem azért, mert a külső körülményekkel 
való harc, az alkalmazkodás, minden irányban föllépő apró 
változatokat gerinccé, négy lábbá, emlővé alakította. 

Ismét kell különböztetni a sokféle léiért való küzdelem 
közt, mely lény, s a közt, mely nem tény s csak a darvinisia 
képzelet szüleménye. 

Mindenesetre van a növény- s állatországban küzdelem. 
A szívósabb növény jobban dacol a faggyal, a szárazsággal, 
S r “étedk d » — a kifejlettebb gyökérrel bíró elvonja a tápot a szomszéd- 
vaiétóíbM, tói, — a hegyre ültetett kerti faj szőrös pelyhes mezt ölt 
magára bundául. A gyorsabban repülő galambot nem éri 
utói a héja, — a vigyázóbb csibét nem kapja el a vércse, — 
az erősebb fogazat, a gyorsabb láb, az élesebb szem vagy 
fül előnyt adnak az állatnak. De mi e harcnak eredménye? 
Az, hogy a gyengébb előbb vész el, mint az erős. Époly igaz 
az a gondolat, hogy egymástól elütő állatok és növények 
közül sokkal nagyobb szám fér meg egy helyen, mint ugyan¬ 
azon egy fajúakból. Ha tehát az elszaporodott egyének kö¬ 
zül egyik-másik változnék, ez a változat az illető egyénnek 
nagy előnyére volna. Pl. : vegyünk egy húsevő ragadozó 
fajt, melynek egyénei régóta elérték azt a számot, melyet 
a vidék fönntarthat. Ez csak azon esetben szaporodhatik, 
ha más állatok helyét bírja elfoglalni, vagyis ha ivadékai 
változnak, új táplálékhoz szoknak, megtanulnak fákra ka¬ 
paszkodni vagy halászni. A növényeknél detto: ha egy 
darab földet egynemű fűmaggal hintünk be, s ugyanolvat 
különböző füvek magjaival: ez utóbbi esetben több szénát 

kapunk. Vájjon ez a változat, melyet a húsevőkről emle¬ 
gettünk, lehetséges-e, azt most meg nem ítélem, de ha be¬ 
áll, akkor világos, hogy a változó alak javára van. Tehát 
a gondolat régi: az élet mennyisége, jobban mondva, az élők 
mennyisége egy helyen a szerkezet változatosságától függ; 
ez oly általános igazság, hogy a gazdák, ha tehetik, váltó 
gazdaságot űznek. 

Itt azonban nem akármilyen küzdelemről van szó, ha¬ 
nem olyanról, mely új faji jellegeket képes legyen előterem¬ 
teni; Darwin szerint ugyanis a létért való küzdelem az apró 
változatok hasznossága következtében dűl el, — amely alaknak 
megvan ez a változata, az megél, amelynek nincs, az elvész ; 

— ez a hasznosság tovább fejleszti a változatot, míg végre 
kinövi magát faji jelleggé, — s előáll az új faj. Ez a darwi¬ 
nizmus természeti kiválása. 

Ha kritika alá fogjuk a küzdelmet, mely valóság s a küz- «Küzdelem^ 
delmet, mely állítólag fajokat nevel, tehát a darvinista küz--7,SÜSS? 
delmet, újólag meggyőződünk, hogy a darvinizmus tényen Darwin gon- 
kezdi, de azután a tényt meghamisitja s «elvvé» emeli; meg- doltk1 ' 
győződünk arról, hogy ez látszólag egyszerű természet¬ 
magyarázat mily óriási lehetetetlenségeket halmoz egymásra, 
s hogy gondolat helyett szép szóval magyarázza az alakokat. 

a) A darvinizmus csak oly «küzdelmet» használhat, 
melyben a változott s az át nem változott egyed élet-halálra vívnak, 
melyet tehát a változat hasznossága dönt el, úgyhogy amely¬ 
nek ez a változata nincs, az elvész, amelynek van, az megél. 

Mert ha megél az át nem változott is, akkor nem keletkezik 
új alak, — nem lesz semmi, ami a változatot tovább fejlessze 
és a visszaütéstől megóvja. 

b) Csak ugyanazon faj keretén belül keletkező változatok 
jöhetnek tekintetbe, nem pedig az a küzdelem, mely a faj és faj 
közt van, mert ez a küzdelem legföljebb a gyöngébb fajt 
pusztítja ki, de nem hoz elő új alakot. Már most gondolható-e 
«apró változat)) (Darwin szerint mindig apró a változat), 
mely ugyanazon faj egyedét annyira életképessé teszi, hogy 
a másik, melyen az az apró változat nincs, okvetlenül kivész? 

Azután lehet sok változat, mely fajképzésre nem vezet, de 
a növényre nézve nagyon hasznos, pl. ha mélyebbre terjeszt¬ 
heti gyökereit. 

c) A természeti kiválás föltételezi azt is, hogy a variáló 
alak épen azon tulajdonságai által képesíttessék a létre, melyek 
variálnak. Ha ezt föl nem tételezi, akkor verseny sem létezik, 
mind a két alak megél s új faj nem keletkezik. Hányféle alak 

Proliászka : Isten és a világ — Missziós 1 elek. 12 

fér meg egymás mellett; megél a változatlan, megél a válto¬ 
zott is, de nem öli ki egymást okvetlenül! 

d) Pedig ha nincs ilyen okvetlenül élet-halálra vivődő 
küzdelem a változott s nem változott egyedek közt, akkor 
a keresztpárzás csakhamar eltörli a külön föllépő változatot. 

e) Ez az élet-halálra vívott küzdelem oly arányokat 
tételez föl a variáló alakok és a külső körülmények közt, 
melyek bármily csudán túltesznek. így például, ha mondjuk, 
hogy itt-ott mélyebb nektáriummal bíró virágváltozat kelet¬ 
kezett, melyhez csak hosszabb szívó nyelvvel bíró méhek 
férhettek, ennek következtében azon méheknek volt előnyük, 
melyek szívó nyelve megnyúlt. Helyes; de hát mi fejlik ki 
az ilyen változatból? Hogy a változat megóvassék, esetleg 
fejlesztessék s új alakká nőjje ki magát, ahhoz az kellene, 
hogy a többi méh, melynek nincs megnyúlt szívó nyelve, 
kivesszen, — de ezek csak akkor veszhetnek ki, ha valamennyi 
virág egyszerre mélyebbre vetné nektáriumát, mert ha nem 
veti, akkor megél a változott egyed, s épúgy a változatlan. 

f) Még nagyobb a lehetetlenség, ha a változat foko¬ 
zásáról, újólag való föllépéséről és megszilárdításáról van szó. 
Wigand kitűnően magyarázza a darvinizmus ezen igé¬ 
nyeinek monstruozitását a zsiráf nyakán. Volt valamikor 
nagy szárazság, annak következtében gyér lombozat a zsirá¬ 
fok hazájában ; csak az a néhány zsiráf maradt életben, 
amelynek megnyúlt a nyaka, minek következtében maga¬ 
sabbra ért föl a fán s elérte azt a lombot is, mit a többi el 
nem ért; a többi megdöglött. Lettek tehát hosszabb nyakú 
zsiráfaink, melyek elszaporodtak. Sok száz év múlva ismét 
szárazság volt, de nagyobb mint azelőtt, néhány fokkal; ismét 
csak az újra megnyúlt nyakú zsiráfok menekültek az éhhaláltól. 
Ezer év múlva ismét szárazság üt be, de megint nagyobb, 
mint azelőtt s így tovább nagyobb és nagyobb szárazság és éh¬ 
halál pusztít; a lombozatnak ugyanis minden egymásra 
következő szárazságban fokozatosan feljebb kell állani, hogy 
mindannyiszor csakis a megváltozott zsiráf érhesse el. Nem 
csoda-e az, hogy a szárazság ily fokozatos arányokban 
haladt? ! 

g) Folyton léteznek legalacsonyabb fokú állatok. Mit 
mondjunk ezekről? Azt-e, hogy nem alkalmazkodtak? Hogy 
van az ez esetben, hogy mindig léteztek s léteznek? Vagy 
azt mondjuk, hogy alkalmazkodtak s azért maradnak egy 
fokon? Már pedig a régiek csak oly alkalmazkodottak voltak ; 
miért nem maradtak lent, miért fejlettek ki felsőbb alakokká ? 

S miért voltak mindig alacsony fokú állatok és növények, 
ha létezik a létért való küzdelem? Ha pedig nem létezik, 
hogy van az, hogy a fajban nincs túlszaporodás, hiszen a 
túlszaporodás a darvinizmus szerint el nem marad, s ép azért 
van okvetlenül harc a létért? 

h) Látjuk, ugyanazon médiumban, pl. a vízben s ugyan¬ 
azon helyen, különböző fokú állatok laknak egymás mellett : 
egy helyen keletkeztek-e ezek vagy nem? Föl nem tehető, hogy 
mindenegyes alak más-más elszigetelt helyen keletkezett, — 
ezt az állatok és növények elterjedésének közös területei is 
mutatják. Egy helyen pedig különböző, rokon fajok nem kelet¬ 
kezhetnek, mert csak akkor keletkezhetik új faj, ha a verseny¬ 
ben a többi nem bír alkalmazkodni s következőleg elvész; 
de ha több változat vagy pláne a változatlan s a változott alak 
egyaránt megél, akkor már nincs verseny s nincs fajképződés. 

i) A paleontológia nem tünteti föl sehol az alkalmaz¬ 
kodás hiányában pusztuló alakokat, melyek helyébe lassan- 
lassan lépnének más változatok. Az alakok különböző fajok¬ 
ban egyszerre tűnnek föl; ez az, amit Cuvier mond, hogy 
nincsenek folytonos sorok, hanem vannak egymásra következő 
világok (tableaux). 

A természeti kiválás tehetetlenségén Wagner Móric 
szerint az elszigeteltség segít; mert megakadályozza a keresz¬ 
teződést. Darwin szerint azonban sokkal nagyobb a hátránya, 
mert kisebb számú fajok és egyedek kevesebb változatot 
hoznak, kevesebb a verseny, kevésbbé bonyolultak az élet- z6űéeét - 
viszonyok; kevesebb a harc, kevesebb a pusztulás; így 
érthetni, hogy Madeira flórája mért hasonló Európa tercier 
korszakához. Vagy hogy miért maradtak az édesvízi meden¬ 
cékben ganoid (legrégibb alakok) halak ; azért is az édesvizek 
azok, melyekben néhány más igen rendkívüli alakot is fel¬ 
találhatunk, minők pl. az ornithorhynchus és lepidoszirén, 
melyek mint a kövületek a mai természet lépcsőzetén egy¬ 
mástól nagyon távol eső lényeket kötnek össze. 

Tehát létért való küzdelem, milyen Darwinnak kell, 
olyan nincs. Van a létért való küzdelemnek szerepe a fajok 
földrajzi elterjedésében, az alakok megrostálásában. így 
pl. igaz, hogyha valamely faj nagyon megritkult, a közeliek 
összepárzása előmozdítja a kihalást. Ez a bölények sorsa 
Litvániában, a szarvasoké Skóciában. Vagy igaz az is, hogy 
az uralkodóvá lett faj mindinkább terjedni kíván. Ausztrália 
délkeleti részében, ahol — úgy látszik — a világ különböző 
részeiből bevándorlott fajok vannak, a bennszülött ausztráliai 

12* 

kiválásról. 


Darwin állítá¬ 
sainak alapta¬ 

fajok fölöttébb megapadtak. Ez mind igaz ; az efféle létért 
való küzdelem csak az életre képtelent rostálja, — de új 
alakokat nem képez. 

4. Ivari kiválás, milyen Darwinnak kell, nem létezik. 

«A kiválásnak ezen alakja nem a szerves lényeknek egy¬ 
mással vagy a külső körülményekkel folytatott létért való 
küzdelmétől függ, hanem az egyik, és pedig általában a hím 
ivarú egyéneknek a másik ivar bírásáért folytatott küzdelmétől ». 
A nőstények az előnyösen változott hímeknek adnak előnyt, 
ezáltal ez előnyös változatok megszilárdulnak s az utódokra 
is szállnak. Ha tehát látunk különbségeket a hímek és nők 
közt, ezt az ivari kiválásnak kell tulajdonítani; az orosz¬ 
lán sörénye, a kakas sarkantyúja, a hímmadarak éneke és 
pompás tollazata részben védelmül és fegyverül, részben 
párszerzésnél vonzó és kecsegtető ékszerül szolgálnak. A nők 
ugyanis az erősebb és szebb hímeknek adnak előnyt. Képes-e 
a párszerzésnél föllépő választás a nemek közti különbséget 
magyarázni? 

a) Darwin azt állítja, hogy átlag a nőstények válasz¬ 
tanak ; valami igaz van benne, de sokkal igazabb, hogy nem 
választanak, ha az állatországot egyetemességében tekint¬ 
jük. Az alsóbb állatoknál nincs válogatás, s mégis vannak 
különbségek, — a felsőbb fokú állatoknál a nőstény az erő¬ 
sebbnek hódol, mit is csináljon. A madarak, ezek — úgy 
látszik — a íegeszthétikusabbak: a hímek mutogatják tollaikat 
s paradíroznak, mint egy színielőadáson a szemlélő nők előtt, 
— vagy énekükkel törekszenek hódítani; — de ebből szabályt 
alkotni vagy darvinista következtetéseket vonni, hiú kép¬ 
zelődés. Mutogatja a páva tolláit akár a disznó előtt is, s 
okadatolatlan föltevés az, hogy csak a nőkben volna meg 
az az érzék a szép iránt; — a bájos énekre minden madár 
fülel, — szép tollai vannak nemcsak a hímeknek, de a nős¬ 
tényeknek is, s a széptollazatú hím pávák-, fajdtyúkok-, 
kacsáknak a nőstények udvarolnak s a hímek választanak, 
e szerint a nőstényeknek kellene szép tollazattal bírni. 

b) Ha valaki a hímek és nők viszonyairól beszél oly- 
formán, hogy a nőknek vonzalmuk van, előszeretetük van 
ilyen vagy olyan hímtulajdonságok iránt, — hogy a nőor¬ 
ganizmus sajátságai megfelelnek a hímszervezet viszonyos 
sajátságainak, — hogy például a hímek megérzik a nősté¬ 
nyek szagát, — hogy a nőstények vonzódnak a szépen éneklő 

hímek iránt: ezáltal semmit sem magyarázott meg, mert 
mindenki kérdezheti, hogy hát ezen vonzódások és saját¬ 
ságok honnan? Az ének teremtette meg a vonzódást vagy 
a vonzódás az éneket? Melyik való előbbre? Melyik nevelte 
a másikat? Ha pedig e vonzódásokról nem mondhatni mást, 
mint azt, hogy az ivar jellegéhez tartoznak, ugyanezt kell 
mondani a színről, a sörényről, a sarkantyúról. A nemzési erő 
és képesség bizonyára nem keletkezett a létért és nőkért 
való küzdelemből: épúgy nem keletkezett a többi ivari 
jelleg. Az ivari jellegek a szervezettel adatnak, világos bizo¬ 
nyíték erre a herélés. 

c) A «létért való küzdelem» ellen fölhozott nehézsé¬ 
gek itt is érvényesek. Mit használ a tollazatban föllépő apró 
változat? Oly kicsiny-e a nőstények száma, hogy a kevésbbé 
erős és szép hímek nem is találnak párt s okvetlenül kipusz¬ 
tulnak? Kiterjed-e az ivari kiválás mindazon finom rajzokra, 
vonalakra, alakokra, satírozásokra, melyeket a madarak és 
lepkék szárnyain észlelünk? S miért öröklik e változatokat 
a hím utódok? S miért halad a változékonyság egy és ugyanazon 
irányban tovább? 

d) Mit csinálunk mindazon fajokkal, melyeknél mind¬ 
két nem színpompás vagy énekes? Ott, azt mondják, a hímeken 
keletkezett ivari kiválás által a sajátság s azután átszállt 
a nőstényekre. S miért nem szállt ál más fajoknál is? S azon 
fajoknál, melyeknél átszállt, hogy válogatnak most? Mit 
csináluhk egyes növényfajokkal, melyeknél szintén találunk 
nemi különbségeket ? 

Ismét egész erdeje a nehézségeknek, melyek a nemi 
kiválás bűvös erejét ugyancsak tehetetlennek bizonyítják. 
Lehet a nemi különbségnek, lehet a nemzési ösztönnek, az 
általa fokozott élettevékenységnek befolyása egyes fejlődé¬ 
sekre, de nem teremtik meg a sajátságokat, csak kifejlesztik; 
a sajátságok az organizmus természetében rejlenek; a nemi 
különbség maga egy radikális tény, a többi sajátság pedig 
összefügg vele. Aki a hímtollazat pompáját természettudomá- 
nyosan akarja magyarázni: az kutassa fel a színek kémiáját, 
fiziológiáját — s ne kezdje eszthétikán, melynél fogva: ez 
vagy az a szép toll azért ilyen, mert ez a nőstényeknek meg¬ 
tetszett. 

III. A darvinízmus tarthatatlansága bölcseleti alapon. 

Tegyük föl, hogy minden alak úgy keletkezett, amint 
Darwin mondja, variabilitás, átöröklés, természeti és ivari 
kiválás által: mit nyertünk vele? Van-e okmagyarázatunk a 
szerves világról? Nincs; ezek az«elvek»semmit sem magyaráz¬ 
nak. Ezek az állítólagos «elvek» csak ismétlik a tényt, — a 
tény pedig természetesen nem ok, hanem van neki oka ; 
következőleg ezek az elvek is merő semmiségek. 

1. A variabilitás nem magyarázat. 

Az első elv a variabilitás elve. Mi az a variabilitás és 
pedig nem eredményében, hanem önmagában véve? Senki se 
tud róla semmit. 

A nem ri i a e h“ Ua Á kérdésre, hogy mi ezen vagy azon változásnak az 
,el "- oka, azt felelik : az az oka, hogy a szerves alak magában 
véve változékony. Fogjuk fel ezt úgy, hogy a változékony¬ 
ság minden szerves alak lényegében rejtőzik ; a változékony¬ 
ság ezáltal a szerves alak lényeges eleméül állíttatnék fel. 
Mit nyerünk vele? Minő magyarázat támad ebből? A válto¬ 
zékonyság vagy teljes határozatlanságot mond minden irány¬ 
ban : s akkor nem tartozhatik a szerves alak lényegéhez, 
mert minden alak s minden lényeg határozott valami; vagy 
pedig bizonyos okoktól függő tünemény sorozatot mond: s akkor 
már nem magyarázat s nem is elv, hanem maga is magyará¬ 
zatra szorul, melyet azon okokban meg is talál. 

A változékonyság tehát mint elv egészen érthetetlen 
és semmitmondó állítás; — a változékonyság pedig mint 
tény nem más, mint egyszerű természeti tünemény, mely 
nem ok, hanem okozat; mert hogy miért változik valamely 
alak, annak nem az a megfejtése, hogy természete változé¬ 
kony, hanem valami bonctani, vegytani vagy fiziológiai 
oka lesz. A variabilitás nem mondja, hogy mily oknál fogva 
dudorodik az egyik galamb csőre, — miért nő az állatnak 
szőre : a variabilitás csak a tényt állítja, hogy így meg úgy 
van. Hogy mennyire semmitmondó a változékonyságra mint 
világmagyarázó tényezőre való hivatkozás, kitűnik azon 
«tudományos» cselfogásból, mellyel a változékonyság elvének 
A nagy váltó- semmitmondóságát palástolgatják. Szerintük az alakokban 
hetséges,Áint apró változatok jönnek elő a variabilitás elvénél fogva ; ez 
8 ' us>t ' apró változatok folyton halmozódnak ugyancsak a variabi¬ 
litás elvénél fogva, míg végre előáll a szisztematikus új faj. 



A DARVINIZMUS 


183 


íme kész magyarázat! Mi eszközölte a magyarázatot? 
A variabilitás. De ez csak csel. A nagy különbséget, mely 
a két szisztematikus species közt fönnállt, szétszedték darab¬ 
kákra, hogy fel ne tűnjék az apró változat föllépése ; ezt 
az apró változatot eléggé gondolták okadatolhatni a varia¬ 
bilitás elvével. De hát, ha a variabilitás az oka az apró vál¬ 
tozatoknak, mért ne lehetne oka egyszerre az egész nagy 
különbségnek? Ha a variabilitás képes létrehozni apró ugrá¬ 
sokat, nem volna-e képes létesíteni nagyokat? Nem mon¬ 
dom, hogy teszi: de csak azt állítom, hogy nincs a varia¬ 
bilitás fogalmában, hogy apró ugrások helyett nagy ugrá¬ 
sokban ne változtasson a szerves alakokon. A variabilitás 
fogalma ezzel bizonyosan nem ellenkezik. Már most, miféle 
magyarázata volna az alakok különbözőségének, ha azt mon¬ 
danék : ez az alak a másikból lett rögtöni, ugrásszerű változás 
által? Ez semmit sem magyarázna, csak a tényt ismételné : 
épúgy semmit sem magyaráz a variabilitás, ha apró válto¬ 
zatokra alkalmazzuk. 

A természettudománynak a mechanikus okoknál kell 
maradnia, s akkor fogják látni, hogy belső fejlődési törvény 
nélkül nem boldogulnak. így például, midőn azt mondják, 
hogy az egyeden mutatkozó változatokat a szülők nemzési 
szerveiben föllépő változatok által kell magyarázni, — hogy 
az egyik határozatlan változást ne magyarázzuk más, hason¬ 
lóképen határozatlan tényezővel, azt kell föltennünk, hogy 
a nemzési szervekben föllépő különbözőségnek oka a szervezet 
anyasejtjeiben, s tovább ismét ezen anyasejtek anyasejtjeiben 
s végre az egész anyaegyed természetében keresendő. Hogy 
pedig ez az anyaszervezet eltérőleg változik más hasonló 
egyedektől, annak oka ismét a megelőző nemzetség sorában 
keresendő, míg végre odaérünk az illető species kezdetéhez. 
De ezen felfogás involválja a tervszerűséget, a belső elv által 
meghatározott irányt és fejlődést. 

Ilijén fejlődés, mely belső szükségszerűséggel megy végbe, 
fölöslegessé teszi a létért való küzdelem alakokat formáló 
szerepét. Más szóval lehetetlenné teszi a darvinizmust, mely 
az alakokat kívülről határozza meg, mint az esztergályos, a 
téglás és a pék, — s nem belülről, mint az élő természet teszi 
valamennyi művében. Épen azért tagadják a belülről ki¬ 
induló fejlődést, s egy oly variabilitást állítanak fel elvül, 
mely nem egyéb, mint mindennemű vdllozalok lehetősége. 

2. Az öröklés nem magyarázat. 

A második az öröklés elve ? Mi az öröklés ? Tudunk-e 
róla mást, mint azt, hogy a szülőtől származik a hozzá ha¬ 
sonló ivadék ? 

A legalsó fokon a származás egyszerű oszlás: a megnőtt, 
kifejlett moszat két vagy négy részre oszlik ; minden részben 
bennvan a moszat egész lényege és szervezete, következőleg 
minden rész önálló, külön életet kezd. Ha nem is értjük ez 
oszlásnak titkát, de az oszlásban magában okát látjuk annak, 
hogy az újonnan előálló két vagy négy moszat miért bír 
ugyanazon természettel. 

Ugyanazt kell mondanunk minden származásról és nem¬ 
zésről ; mindenütt megvan ez az oszlás; nem oszlik ugyan 
részekre az egész test, hanem oszlik a testnek mintegy veleje, 
az az eredeti szervező anyag, a plazma, mely a szülők testét ki¬ 
építette, azután megnőtt, azután alkalmas körülmények közt 
e gy-egy rész elválik belőle s önálló kifejlésnek indul; ezt az 
önálló életet ivadéknak, gyermeknek mondjuk. A származás 
tehát, a moszatnál épúgy, mint az állatnál s embernél, nem 
állna másban, mint hogy a szülői plazmának egy része elválik 
s növekvését elváltán folytatja. 

mm 0 '?™. 3 [ gy gondolja ezt különösen Nágeli; de megmagyarázni 
ugyan nem magyarázza ; főleg ha azon másik kérdésre térünk, 
hogy mint rejlik a csírasejtben az egész alak. Kémiai, fizio¬ 
lógiai, mechanikus úton kimutatni az átöröklés okát és menetét — 
erre eddig gondolni sem lehet, s a mechanikus magyarázatok 
részben tehetetlenek, részben mesék ; különösen fantasztikus 
Darwin pangenezise, mely szerint a csírában bennfoglaltatnék 
a szülő test minden sejtecskéjének magvacskája, s a fejlődés 
egyes stádiumaiban az egyiknek növekvése megindítja a vele 
rokonnak fejlődését, míg végre előáll az a sor és az a rend, 
melyben a tömecsek a szülőknek szervezetét képezték. 

Mit jelent tehát az öröklés «elve» ? Minő magyarázatot 
ad? Magyarázatot nem ad: csak a tényt ismétli, hogy élőből 
élő származik. Ilyen «elvből» ugyancsak nem lehet lehozni 
azt, hogy a fajból más faj keletkezhetik. 

3. A természeti és nemi kiválás nem magyarázat. 

A harmadik és negyedik elv : a természeti és nemi kiválás 
«elve». A létért való küzdelem vagy a természetes kiválás 
elvét így fejezhetni ki: ami alkalmas és hasznos, az megmarad. 

Ez valami elv-féle ; de nem természettudományos elv. A tenné- 
szettudományos elvnek ki kellene mutatnia, hogy miért 
létezik az, ami alkalmas és hasznos? Nem azért létezik, mert 
hasznos, hanem megmarad igenis azért, mert hasznos, — miután 
már létezik, megmarad. Ha valaki azt mondja: azért van 
szemem, mert ez hasznos nekem, — úgy ez célszerűségi 
magyarázat, de nem természettudomány; a természettudo¬ 
mány a fiziológiai, kémiai okait keresi a szem képződésének, 
nem pedig a célt. 

Már pedig a természeti kiválás elve, mely azt mondja, 
hogy azért létezik valami, mert hasznos, mindig a célból 
magyaráz ; azért képtelen a természetet kimagyarázni. Miért 
van hosszú nyaka a zsiráfnak ? mert különben éhen döglött 
volna, — miért van gyors lába a nyúlnak ? mert különben 
kipusztították volna, — miért van bundájuk az állatoknak ? 
mert különben megfagytak volna, — miért van virágja a 
növénynek ? mert különben a rovarok elmaradnak s nincs 
termékenyítése, stb. Látnivaló, hogy a zsiráf, a nyúl, a medve, 
a növény kiveszne, ha nincs megfelelő alkatuk; de miért van 
olyan alkatuk ? Ennek a külső körülmény nem adja okát. 

Azt mondják, az alkat a variáció által jött létre. De hát 
tudunk-e ezáltal többet arról az okról? a variáció merő szó 
és nem nyújt materiális, konkrét okságot. Hogy a szőr, a 
virág, a csigolyák képződtek, annak belső oka van ; ezt a belső 
okot a variabilitás szóval takarják, mert nem ismerik, s 
következőleg nem magyarázhatják. 

De a főbaja a darvinizmusnak az, hogy az oksági magya¬ 
rázat helyett a «véletlennek» juttatja a főszerepet. 

a) Véletlen variáció fellépése. A variációnak nincs határa 

s nincs iránya. Minden változat lehetséges: tehát ez vagv A «véletleni 

iá ..i > , . „ . , . . . r, uralkodása 

az az egy nem volt szükséges. Ennek nem kellett jönnie \ miért a ' iarv hiizmuH- 
jött ? Mert lehetséges volt. 

b) Véletlen a variáció megmaradása. A variációk khao- 
tikus tömegéből egynéhánynak megfelelnek a véletlenül fönn¬ 
álló külső körülmények. A találkozás véletlen. Miért találkoz¬ 
tak ? Azért-e, mert lehetséges volt találkozniok ? Ez nem 
magyarázat. Egyes esetekben megjárja, ha valaki azt mondja : 
ez véletlenül történt: de aki egy általános és rendesen vissza¬ 
térő jelenséget a véletlenből magyaráz, az bizonyára szakított 
a természetvízsgálat elveivel. Pedig mennyi a véletlen találkozási 
a) Az első variációk és a körülmények, b) az egyirányú válto¬ 
zatok egymásutánja, c) a keresztezés megakadályozása, d) a 
létért való küzdelemben föltételezett szám viszony ok. 

c) Véletlen a variáció ismételt föllépése ugyanazon irányban. 
A variációnak nincs iránya belülről, mert ezáltal elfogadnánk 
bizonyos belső hajlamot, fejlődési törvényt; nincs iránya kívül¬ 
ről : mert a külső körülmények változók, — mert ugyanazon 
alakok különböző helyeken és klímák alatt jönnek létre, — 
mert ha a változatok regula nélkül találkozó kül- és belkörül- 
mények hatásai: akkor általános törvények és a tudomány 
maga lehetetlenné válik. A darvinizmus szerint mindenegyes 
alak véletlenül variált; ki lesz most már képes, visszafelé 
haladva a közreműködő tényezők bonyodalmán, kimutatni 
az alaknak fejlődését ? Ez époly lehetetlen, mint kimutatni 
a légynek, mely most e lapon mosakodik, szállongásait. Igaz, 
hogy mi sem bírjuk kimutatni az organikus alakok eredetét, 
és ha állítjuk, hogy Isten teremtette őket, ezt nem a természet- 
tudomány nevében tesszük: de természettudományi hirdetni 
lépten-nyomon s a mellett variábilitással és természeti kiválással, 
vagyis a wéletlenneb magyarázni a szerves alakokat, ez annyit 
tesz, mint a természettudományt meghamisítani. 

Szóval a darvinizmus nem tudomány, mert nem mutatja 
ki azt, hogy valaminek így kell lenni, hanem csak arról beszél, 
hogy igy meg úgy lehetne azt elgondolni, — nem épül fel azon 
szuppozitumon, hogy az egynemű változatok törvényszerűen 
képződnek s a variáló egyed megtartja lényeges sajátságait; 
hanem előtte lényeg nincs, a variáció irány- és határtalan, a 
külső körülmények kifürkészhetlen folyása képezi okát az ala¬ 
koknak .. . s minden véletlen. 


4. A délért való küzdelemé elvének lehetetlensége. 

Ez «elv» mint elv semmit sem mond, s azért nem is 
létezik ; de ha föl is vennők létezését, a szerves világ kifejlé- 
sében oly irányokra akadunk, melyek ez elv szereplését merő 
lehetetlenségnek bizonyítják. 

Ennek a bizonyítására más érvek mellőztével csak a kö¬ 
vetkező szillogizmusra szorítkozom. Ha a szerves alakok közt 
fönnálló különbségeket, melyek a szerves világ formagazdag¬ 
ságát alkotják, a létért való küzdelem állította a világba : 
akkor e különbségeknek mind hasznosaknak, sőt föntebbi meg¬ 
jegyzéseim szerint döntőknek kellene lenniök a létért való 
küzdelemben ; már pedig épen ezen különböztető s a szerves 
világ sokféleségét megalkotó jellegek óriási száma nem hasz¬ 
nos s még kevésbbé döntő a létért való küzdelemben : tehát a 
létért való küzdelem nem magyarázza meg eredetüket. E szil- 

logizmus kifogástalan. Megértésére hívjuk vissza emlékeze- 
tünkbe, hogy a természet csodaszerű sokféleségét, alakjainak 
változatosságát a variáló alakokban állítólag a létért való 
küzdelem teremtette meg; ez megragadja azt a változatot, 
mely a küzdelemben hasznos, s elhanyagol mindent, ami nem 
hasznos. A szerves lény alkata e felfogás szerint csakis a 
hasznosságra van fektetve s a hasznosságból kellene kima¬ 
gyarázni mindenét. Lehet-e ezt? 

Csak néhány tényt hozok fel. 

1. Van sok, különböző faji jelleg, melynek semmi funk¬ 
ciója, következőleg semmi haszna sincs, csak alaktani (mor¬ 
fológiai) tekintetben mérvadó ; így a tojáshéj alkata a strucc- 
nál, kazuárnál, melyeknek semmi hasznuk; — így a csont- 
varratok nemcsak az emlősök koponyáján vannak, melyeknél 
azért, mert a szülésnél a fej összeszorulását lehetővé teszik, 
hasznosak, — de a madarakén is megvannak, ezek pedig a 
tojásból való kibúváskor természetesen hasznukat nem ve¬ 
szik. — Mit használ, vájjon fűrészelt vagy kerekded a növény 
levelének széle? — Vannak azonkívül egészen ártalmas és 
hátrányos szervek, pl. a méh fullánkja. —Ha azonban egyik¬ 
másik faji különbséget a hasznosságból kimagyarázni sike¬ 
rülne, ezzel még nem fejtenék meg a faji jelleget. A faji jel¬ 
leget nem alkotja egy egyetlen különböztető jel, hanem sok¬ 
féle eltérés összege : alaktani, bonctani, szövettani, vegytani 
tekintetben minden species egész erdejét mutatja fel az elté¬ 
réseknek. Nincs a növényben szerv, nincs alkatelem, melyben 
egy faj nem ütne el többé-kevésbbé más fajtól, s mindez csupa 
oly tulajdonság, mely a létre nincs befolyással. 

Mivel tehát a faji jelleg alaktani tekintetben sokféle el¬ 
térések összege, azért a hasznossági elv által kimagyarázni 
nem lehet; ha lehetne is kimagyarázni egyet-mást, de ez csak 
egy vonása a faji jelleg bonyolult képének, s el nem választ¬ 
ható az egyik jellemvonás a másiktól. Hogyan fejlessze, ho¬ 
gyan alkossa meg a létért való küzdelem a faji jelleg alkatré¬ 
szeit? talán egyszerre vagy egymásután teremtse elő azokat ? 
Egyszerre nem teheti, mert akkor a variábilitásnak több, 
szerteszéjjel húzó irányban kellene működnie: — egymásután 
sem fejlesztheti a jelleget képező alkatrészeket; mert fölté¬ 
telezik egymást. Tehát sehogy sem. A faji jelleg nem egy 
toldott-foldott fércmű, hanem egységes természet, úgy csírá¬ 
jában, mint kifejlettségében. 

A faji jeleg tehát oly morfológiai és fiziológiai tény, 
mellyel a hasznosság elve nem boldogul. 

2. Vannak faji jellegek, melyek csak teljes kifejlettsé¬ 
gükben használnak, előbb nem. Tegyük fel, hogy a szerves 
alak változékonysága létbe hívta a most kifejlett faji jelleg 
kezdetét, de a létért való küzdelem meg nem ragadhatta e 
változatokat, mert csak a hasznosságot keresi. Mit használ 
pl. a bálna kezdődő halcsontja? Hogy kezdődjenek az emlő¬ 
sök tejmirígyei, s mire jó a kezdődő emlő? Ezeket más ténye¬ 
zőnek kellett létbe hívnia. 

'ó. Vannak faji jellegek, melyek nem absolute haszno¬ 
sak, csak hypothetic.e, vagyis, ha más sajátságai megvannak 
az alaknak, akkor igen hasznosak, s megfordítva, ez utóbbiak 
föltételezik az előbbieket. Tehát kölcsönösen feltételezik egy¬ 
mást. Egyik sem előbbrevaló mint a másik ; pl. : a kérőd¬ 
zők fogazata és sajátságos alkatú gyomra, a rovarok szívó 
nyelve és a virágok nektártartója. Mihez fogott itt a létért 
való küzdelem, a fogazathoz vagy a gyomorhoz? külön- 
külön nem hasznosak; vagy mindkettőhöz? Már pedig Dar¬ 
win szerint «a természeti kiválás (a létért való küzdelem) csak 
aprós, átöröklött változások fenntartása és összegyiijtögetése által 
hab (A fajok eredete I. 122. ].). Mi haszon lehet a gyomor 
vagy a fogazat változataiból, míg aprósak? Találni sok ily 
kölcsönös, egymást föltételező jelleget, melynek keletkezé¬ 
séről a természeti kiválás felvilágosítást nem adhat. 

4. Darwin szerint azért van ragyogó színű virág, mert 
ez használ a növénynek; a rovarok ugyanis a nektár miatt 
inkább a feltűnő virágra szállnak, s így ezek könnyebben s 
hatásosabban termékenyíttetnek. Tehát a növényen a nek¬ 
tár előbb van meg mint a színes pártalevelek; mert a rova¬ 
rok a nektárt minden virágon keresik ; a csillogó pártalevelek 
csak arra szolgálnak, hogy inkább látogatják ezt a díszes 
virágot, mint az igénytelent. — De honnan van a nektár? 
Darwin szerint a szép pártalevelek miatt; ezek ugyanis sok 
rovart csaltak a virágra ; a rovarok tipegtek, tapogtak, szur- 
káltak, szívtak, míg végre a növény nektárt eresztett. Tehát 
a virág van a nektár miatt s a nektár van a virág miatt. . . 
De hiszen vannak szép virágok nektár nélkül.. . vannak szép 
színek a növényeken a virágokon kívül is, miért nincs ott 
nektár? Miért sárga, miért piros a répa? a retek? Mi haszna 
annak? Vagy lehet valami piros haszon nélkül is? 

5. Mily óriási feladat lép a hasznosság elve elé, ha nem¬ 
csak a faji jelleg magyarázatát, s szinthetikus úton annak 
megalkotását követeljük, hanem ha azután a fajtól a nem¬ 
hez, a nemtől a családhoz, az osztályhoz, a rendhez felfelé 

haladunk s kérjük a programmban megígért közös leszárma¬ 
zás kimutatását a variábilitás s a természeti kiválás, vagyis 
a létért való küzdelem «elveinek» erejében. 

Ha már a species jellege nem egyféle különbség által 
alkottatik meg, hanem sokféle jellegből szövődik : mennyivel 
inkább kell azt mondanunk a rendszer felsőbb osztályairól, a 
nem, a család jellegéről? Hogy fog itt boldogulni a létért való 
küzdelem? A nem jellege nem különbözik a faj jellegétől 
abban, hogy az több, ez kevesebb, — hogy az a méretek nagyobb 
arányait tűnteti föl, ez kisebbeket; hanem a nem jellege egészen 
más, mint a faj jellege. Egy nemben lehet több faj, de a faj 
nem lesz nemmé azáltal, hogy több alfajra oszlik. Némelyik 
úgy gondolja, hogy a faj azáltal lesz nemmé, hogy több alfaja 
támad. Ez nem áll. A nem jellege egészen más irányt követ. 
S következőleg a létért való küzdelem nem bírja nemmé 
emelni a fajt, mert a faj és a nem jellege nem képeznek egy 
sort, melyben a nem jellege feljebb fekszik, s alább van a 
faji jelleg ; a nem jellegét nem szabad csak a faji jelleg foly¬ 
tatásának tekinteni, mintha egyik a másikból apró változatok 
összegyűjtése által keletkezhetnék. 

A szorgalmas kutatás épen napjainkban folyton föl¬ 
színre hozza ezen mély, szerteszéjjel ágazó különbségeket a 
fajok, nemek, családok, rendek közt: úgyhogy lehetetlen 
elgondolnunk, mint lehessen a faji jellegeket a létért való 
küzdelem által magyarázni s a fajokból a nemeket s vissza 
föl ismét a családokat, osztályokat, rendeket fölfoghatóvá 
tenni a külső okok által vezetett leszármazás révén. 

Darwin maga belátta, hogy sok esetben lehetetlen 
hasznossági «elvvel» az alakokat megfejteni; az ötödik angol 
kiadásban pedig bevallja, hogy kelleténél többet akart ki¬ 
magyarázni a hasznossági elvből, hogy ezentúl ezt a magya¬ 
rázati módot az alkalmazási jellegekre szorítja, a többit pedig 
megfejti a szervezet természete. 

Ezzel elismeri, hogy a szerves alakok származásában 
más, mély, benső tényezők szerepelnek, s a létért való küz¬ 
delem csak külső, rostáló, az elterjedést rendező hatalom, 
mely a tökéletes alakoknak, legyenek azok oroszlánok, gyí¬ 
kok vagy giliszták, kegyelmez, a tökéletlent pedig, ami élni 
nem képes, minden rend- és rétegben pusztítja. 

5. A kölcsönös változás. 


A darvinizmus kézzelfoghatólag mutatja képtelenségét 
azáltal, hogy «elveit» oly tényezővel toldozza, mely velük 
homlokegyenest ellenkezik: ez a ((kölcsönös változás elve» 
(Korrelation des Wachstums): 

«Ez elnevezéssel azt szándékozom kifejezni, hogy növése 
és fejlődése idején az egész szervezet oly szoros összefüggés¬ 
ben áll, hogy amiden valamelyik részben csekély változások 
történnek, s ezek aztán a természeti kiválás által összegyüjtet- 
nek : ezáltal más részek is megváltoztatnak. Ez igen nagy 
fontosságú tárgy.. .» (Darwin, A fajok eredete. I. 176. 1.). 
Hogy miért nagy fontosságú e tárgy, annak több oka van, 
de a legfőbb oka, mely minket különösen érdekel, az, hogy 
belső törvényszerűséget, szerves összefüggést jelez, mely a külső 
tényezők befolyása alól ki van véve. «Mi lehet feltűnőbb, mint 
a macskánál a teljes fehér színnek s a kék szemnek a siket- 
séggel való összefüggése, vagy az, hogy a sárga, fekete és 
fehéren foltozott szőrűek nőstények, vagy pedig az, hogy a 
galamboknál a tollal fedett láb külső hüvelykujjai közt bőr¬ 
hártya van; továbbá, hogy a tojásból kikelt kicsinyeknek 
több vagy kevesebb pelyhességétől függ a tollazat későbbi 
színe; valamint a csupasz török ebeknél a szőrzet és fogkép¬ 
ződés közt való összefüggés)) (i. m. 1.178.1.). Efféle változások¬ 
nak semmi közük a hasznossági elmélethez. Hogy a virág 
bokrétája élénken színezett, arra a darvinizmus tud valami 
hasznossági okot mondani, mert az élénk szín alkalmas a 
rovarok csalogatására, hogy látogassák a virágot, a rovarok 
látogatása pedig hasznos a növény megtermékenyítésére. 
De nem magyarázza meg mindazt a csodálatos színezést, 
árnyalatot, sávot, mely a virág rajzát képezi legszebb, leg¬ 
olvadékonyabb átmenetekben. Ez már az alak természetéből 
folyik. Efféle összefüggés számtalan van, ami arra kénysze¬ 
rít, hogy a szervezetek természetéhez, vagyis a szervezet belső 
fejlődési törvényeihez forduljunk, — s ott vagyunk a darviniz¬ 
mus tagadásánál. 

A dé “törvén? 4 " A benső, fejlődési törvények elismerése manapság nem 
valami elszigetelt tünemény. Ez elismerést kierőszakolta a 
tagadása. f a jj jellegek óriási száma, melyeknek semmi hasznuk a létért 
való küzdelemben, s melyek mégis fajokat, úgynevezett 
alaktani (morfológiai) fajokat alkotnak. Jeles természettudó¬ 
sok, ha még oly lelkes hívei a leszármazási elméleteknek, 
elismerik az alaktani fajok létét s eo ipso a benső, fejlődési 

törvényeket. Ezek közül Nágeli a szervezeteknek progresz- 
szív kifejlődésre való hajlamáról beszél; Kölliker pedig a szer¬ 
vezetek fejlődési törvényéről. A hasznossági elv tehát nem 
elég; kell a vak s buja variálásnak egy belső elvből irányt 
adni, s mint említettem, Darwin is kész a variáláson kívül, 
mely belső, de nem irányadó elv, következőleg nem is elv, 
más alakító hatalmat fölvenni, melyet kölcsönös változásnak 
nevez; azonban Kölliker szerint: «Indem sie dies tun, ver- 
lassen sie den Bódén ihrer Hypothese und stellen sich auf die 
Seite derer, die ein Entwicklungsgesetz annehmen und innere, 
in den Organismen selbst liegende Ursachen als Gründe ihrer 
Umgestaltung aufstellen». 

Mindenütt feltűnik szüksége valami belső, alakító, pozi¬ 
tív elvnek. Előttünk ez elv a fejlődési törvény vagy a teremtési 
tervezet, mely az anyagot determinálja s a szervezetek típu¬ 
sát, — tágabb vagy szőkébb határok közt végzett kitérések, 
ingadozások megengedésével (ez a variabilitás) — meg-®^”^ 0- 
határozza. A kitérések, ingadozások határa képezi a variáció 
keretét. Az alak ugyanis kisebb-nagyobb tökélyénél fogva 
az általános jellegek határozottsága mellett bizonyos hatá¬ 
rozatlanságot is mutat. Hogy ez a határozatlanság mekkora : 
vájjon nem oly nagy-e, hogy sok species később csak válfaj¬ 
nak fog bizonyulni, — azt a haladó tudomány a jövőtől várja. 

Azonban bármily sürgetően jelentkezzék is a belső, pozitív 
elvnek szükségessége, mindazonáltal a természettudósok 
semmitől sem óvakodnak annyira, mint hogy ezen belső, 
pozitív valamiben teremtési tervre ismerjenek. Szerintük ez 
nem volna természettudományos magyarázat, mely csakis 
mechanikus okokat ismer. De hol van az megírva, hogy a 
mechanikus okok elégségesek a természet kimagyarázására? 

Hiszen ez a tétel egy takaros «petitio principii»-nek beillik. 

A kutatás nem szabhat mértéket és határt a természet elé, 
ha a természetből kell mindent elővennie. Már most a termé¬ 
szet elemzése azt mondja, hogy a mechanikus okok elégtele¬ 
nek : következőleg el kell fogadni más, valóságos, nem mecha¬ 
nikus elvet és okot. 

Nágeli ezt a belső elvet «tökéletesedési hajlam»-nak 
mondja, s a protoplazmába helyezi; van a protoplazmának 
egy része, mely magától fejlik, s melyben le van téve min¬ 
den később beállható fejlődésre való képesség; ez a képes¬ 
ség külső kedvező körülmények közt fölébred s különféle 
kombinációkban előteremti az alakokat. Nevezhetjük ezt 
idioplazma-elméletnek vagy akárminek, nincs benne más, 

mint hogy ismétli a tényt: a szervezeteknek van képességük 
a tovább-fejlődésre. Ott vagyunk, ahol voltunk, elismerésé¬ 
nél azon valóságnak, hogy a szervezet lényege valami belső 
elv által van föltételezve, melynél fogva ez a szervezet csírá¬ 
jában ugyanaz, ami majd lesz később, teljes kifejlettségében. 

Haeckel a belső fejlődési törvényt a széneny természetében 
keresi* Szerinte az élet nyitja a széneny vegytana. Azért a 
szerves vegytant sokan a széneny vegytanának hívják, mert 
a szerves testek és vegyületek képleteiben a széneny és annak 
kombinációi más elemekkel képezik az alapot, és mondhatjuk, 
hogy a szerves vegytanra a széneny nyomja rá mintegy saját 
jellegét. A szerves világ a vegytannak 67 vagy — ha tetszik — 
több elemei közül kíváltképen a szénenyen épül fel, amire az 
elemet proteuszi változékonysága, a vegyületekbe alkalmas 
beilleszthetősége, más elemeknek általa való kiváltási könnyű¬ 
sége képesíti. Ez annyira igaz, hogy az egész szerves világ a 
szénenyre mint alapelemre fektetett teremtésnek tűnik föl. 

A szénenynek ez uralkodó szerepe a szerves vegytanban 
arra indítja a természettudósokat, hogy az élő testeket csak 
szénenyvegyületeknek, a protoplazma mozgásait a széneny 
tulajdonságának nézzék, szóval az élet tüneményeinek megfejté¬ 
sét a széneny természetének felderítésétől várják. Az élet 
e szerint a széneny vegyületeinek époly természetes sajátsága, 
mint ahogy más vegyületeknek is megvannak a maguk 
sajátságaik. Az élő alakok sokfélesége magyarázatát leli a 
széneny kombinációinak jellemző sokaságában, épúgy az 
élő alakok fejlődésében nyilvánuló valami — nevezzük azt 
akár «tökéletesedési hajiamnak)), akár «kifejlődési törvény¬ 
nek)) vagy pláne «alaki elvnek* -— szerintük nem lesz más, 
mint a széneny vegyületeinek sajátos törvényei. 

Tagadhatatlan, hogy első tekintetre megkapó gondolat 1 
Szem előtt tartva az atomizmus tanát az elemek egyenérté- 
ről, tudjuk, hogy egy alapképletből mintegy őstípusból be- 


* «\Varum straubt mán sich alsdann (ha t. i. belső fejlődési tör¬ 
vényt fölvesznek) so sehr gégén einen sich durch die Naturgesetzmassig- 
keit vollziehenden Schöpfungspian . . .? Es ist doch gewiss mehr be- 
greiflich und mit dein Kausalprincip im Einklang, dass die Idee, das 
Bild seinen Ursprung in demselben intelligenten Wesen hat, welches 
zugleich dér Urheber dér Materié und ihrer Krafte ist, durch welche 
das Bild Gestalt gewinnt, — als diese ldee einem Tier zu supponieren, 
welches selbst das Produkt dér materiellen Krafte nach jenem plan- 
massig schaffenden Princip ist» (Wigand: Dér Darwinism. u. d. 
Naturf ... I. 185. 1.). 

helyettesítés által egymásután sokféle változatos alakokat 
— értsd : vegyületeket — nyerünk. Az egyenértékű, de kü¬ 
lönböző természetű elemek vagy vegyületek behelyettesítése 
által, egyik savból előáll a másik, s mindig följebb és följebb 
emelhető a vegyületbe belépő alakok száma, ezáltal a lest 
természete folyton változik s egész skáláját alkothatjuk meg 
a mindig komplikáltabb s egymás nyomában föllépő testek¬ 
nek. Van ebben valami, ami tervhez, törvényhez hasonlít. 

Példával világosabbá teszem fejtegetésemet. A széneny 
(C) négyértékű. Leköt tehát. négy egyértékű atomot vagy 
atómcsoportozatot. Valamennyi egyértékű atomot lehet más 
egyenértékű atommal vagy atómcsoportozattal helyettesí¬ 
teni. H, OH, CH S , C0 4 H sorban helyettesíthetők egymással, 
mint csupa egyértékű atomcsoportok; egy csoportot kivált¬ 
hatja a másik, C 8 H 5 helyébe léphet C0 2 H vagy más egyen¬ 
értékű. Ily helyettesítések által a test más testté változik és 
összetétele foly ton-f oly vást komplikáltabb lehet. Másrészt azon¬ 
ban meg kell jegyezni, hogy a behelyettesítések nem korlátlan 
számúak, s így nem lehet mindenből minden, hanem tágabb, 
szűkebb körben ki van már jelölve a lehetséges alakok száma. 
A testnek más testté való változása behelyettesítés által 
szemlélhető lesz e példában : egy atóm hidrogén helyettesít¬ 
hető mcthil által, melynek képlete C 2 H S . De a methil megint 
magában foglal hidrogént, melynek egy atomját ismét methil- 
lel válthatjuk ki. Ily helyettesítések által a hangyasav ecet¬ 
savvá, az ecetsav propionsavvá, ez megint vaj savvá változik át. 

Az egyszerű vegyületnek helyettesítés által komplikált 
kombinációvá fejlesztése s másrészt ugyancsak ez úton egyik 
alaknak más alakká való változtatása, — íme, mondják, ez 
a képe annak, mint fejlődik ki az anyasejtből az embrió, 
mint fejlődik más-más elemek behelyettesítése, a kom¬ 
binációk más-más irányítása által különböző alakokká. 
A szervezetek fejlődési törvénye tehát a széneny vegyületeinek 
behelyeltesítési törvénye. Az ősi szervezetek óriási variábilitása 
magyaráztatik a széneny-vegyületek proteuszi, változó, inga¬ 
tag, állhatatlan természetéből: ez a variábilitás töméntelen 
alakot teremtett, beláthatatlan sorait alkotta a széneny- 
vegyületek tiszta formáinak, s még nagyobb számát a külon- 
félekép befolyásolt s ép azért rendetlen alakulásoknak. 

Két gondolat nyer e fölfogásban alakot; az egyik hala¬ 
dást jelez, a másik hanyatlást; az eredmény tehát az, hogy 
e fölfogás célhoz nem vezet, mert az egyik gondolat ledönti 
azt, amit a másik épít. 


Prohászka: Isten és a vil g —- Missziós levelek. 

Haladási jelez azon belátás, mely elöl a természettudo¬ 
mány sehogy sem zárkózhatik el, hogy a szervezeteket belső, 
irányító, meghatározó elv nélkül magyarázni lehetetlen; ha¬ 
nyatlás áll be ezen felfogásban akkor, midőn ezt a belső elvet 
a szénenyvegyilletek természetének mondják. — Nem ; a széneny- 
vegyülctek «természete» nem magyarázza a szerves alakok-, 
növények- és állatoknak, de még a legtökéletlenebb szervezetnek 
keletkezését sem. 

Hisz az legvilágosabban épen a behelyettesítés és ki¬ 
váltás fogalmain mutatható ki. Nemde a szerves testek ter- 
A teméS/' mészete az elemek minőségétől függ? Már most meg van-e 
Í1S mmm? határozva a behelyettesítési törvény által az elemek minő- 
alllkot - sége s behelyettesítésük sorja, rendje? Épen nem ; a be¬ 
helyettesítési törvény csak annyit kíván, hogy a kombinációk 
a vegytani egyenértékűség szerint történjenek ; de nem hatá¬ 
rozza meg, hogy az egyenlő értékkel bíró elemek és elem- 
csoportozatok közül melyik mikor lépjen a vegyületbe. Pedig 
ettől a «melyik»- s «mikor»-tól függ a típus természete. A be¬ 
helyettesítési törvénynek semmi beszólása azellen, vájjon 
H, OH, CH 3 , COjH (csupa egyértékű atomcsoport) helyet- 
tesíttetik-e be ; bármelyik lép a carbonium egy érteke helyébe, 
a behelyettesítési törvény minden esetben sértetlen marad, 
jóllehet az alakok közt ég és föld a különbség. Pedig mennyi 
a kombináció, mennyi a különböző rend és irány épen a szer¬ 
ves alakok egymásra halmozott s épen azért nagyon állha¬ 
tatlan egyensúlyú atomtömegeiben, abban a folytonos egye¬ 
sülésben és bomlásban, belépésben és kiválásban. Ezen ezer 
és millió változatú folyamatnak rendező, irányító elvre van 
szüksége, mely nem nyújt fizikai erőt, hanem csak meghatá¬ 
rozza a folyamatok menetét és sorrendjét 1 Ezt «belső elv¬ 
nek#, ((fejlődési törvénynek#, ((lényegnek# hívjuk. 

Többen kérdezték már, mit csinál az a «belső elv#, az a 
((fejlődési törvény#, az a «teremtési terv#, az a «lényeg», az a 
«típus», ha nem ad semmi erőt, miben áll az a neki tulajdoní¬ 
tott determináció, mely által az anyag fölött uralkodik? 
E kérdések mutatják, hogy valóban az emberek általában 
hinni kezdik, hogy nincs a természetnek más ható elve, mint 
az, mely «lök» vagy «nyom». Valóban a «belső elv# nem lök 
s nem nyom : a «belső elv# aktusa nem áll erőkifejtésben. 
A «belső elv# mintegy belső alakja a lénynek, s valamint a 
külső alakja a tárgyaknak, például a cserépé, nem nyújt új 
erőt az agyagnak, de meghatározza az egymásra következést, 
s kifejezést ad az egységnek, mely egységben az agyag tulaj- 

donságai és erői egy célra irányítvák s azáltal használhatókká 
lesznek : ugyanígy kell gondolnunk a belső alakot, a típust, 
a «belső elvet», mely a szervezet természetét meghatározza, a 
fizikai és kémiai tényezők egymásra következésének , ezáltal össze¬ 
köttetésének, ezáltal egy közös cél alá való tartozásának meghatá¬ 
rozása által. E fölfogásban a "belső elv» adja a lényeget, az 
egységet, a célt, az érthetőséget — mindezt minden új fizikai 
vagy kémiai erő közbekeverése nélkül. Ezek előrebocsátásá¬ 
val igen tanulságos lesz, ha az olvasók ítéletére bízom Lángé¬ 
nak, a híres materialistának szavait, melyek a szövegben, 
szem elől tévesztve az eredeti jelentést, talán imponálhatná¬ 
nak is ; Lángé így ír : «Wo sich daher aucli immer in dér 
Zuhülfenahme eines «Schöpfungsplanes» und ahnlicher Be- 
griffe dér Gedanke verbirgt, es könnte aus einer solchen Quelle 
mitten in den geregelten Lauf dér Naturkrafte hinein ein 
fremdartiger Faktor fiiessen, (milyen faktor? mechanikus erő? 
azt senki se állítja ; de igenis a «Schöpfungsplan»-ból ered az 
egésznek alkata, mint ahogy a gép alkata, kerekei, rúdjai, 
szelepei, szóval a belső berendezés ugyancsak nem a mozgató 
gőztől valók), da befindet mán sich nicht mehr auf dem Bódén 
dér Naturforschung, sondern einer unklaren Vermengung 
naturwissenschaftlicher und metaphysischer, oder vielmehr 
in dér Regei theologischer Anschauungen (az nem áll; a hajtó 
erőtől megkülönböztetjük a gépet. A gép lényege bizonyára 
nem tartozik a theológiához : épúgy a növény belső alkata 
nem magyaráztatik meg a mechanikus erő által). Jeder Ein- 
griff einer mystischen Kraft (!), welcher eine Anzahl von 
Molekülen aus dér Bahn wegnimmt, in welcher sie sich nach 
den allgemeinen Gesetzen bewegen, um sie gleichsam nach 
einer Planzeichnung in Reih und Glied zu stellen — jeder 
derartige Eingriff würde nach naturwissenschaftlicher Be- 
trachtung eine Arbeit leisten, die sich nach Aquivalenten 
hemessen lásst, wahrend sie doch die Aquivalentreihe durch- 
bricht, wie ein in eine richtige Gleichung hineingesc.hneiter 
Schreibfehler, dér das ganze Resultat verdirbt» (Geschichte 
des Materialismus. Zweites Buch. Erste Halfte. 273. old.). 
Hát a «rend», az «egymásután» talán csak nem valami lökés 
vagy nyomás, s azért mégsem mondhatni, hogy (imystische 
Kraft#. 

6. Az utánzás «elve» (mimikri). 

Az «elvek» semmitmondósága jellemzi a darvinizmus 
másodrendű tartalékelveit is, melyek közt kiváló helyet fog¬ 
lal el a mimikri, vagyis az ulánzás. A mimikri meg akarja 
fejteni azon feltűnő hasonlóságot, melynél fogva főleg a 
rovarok és lepkék közt sok faj annyira hasonlít a föld színé¬ 
hez, a fák kérgéhez, leveleihez, sőt ágaihoz is, — vagy pedig 
egyes erőllen és ártalmatlan faj annyira hasonló a mérges 
fajhoz, hogy a legélesebb szem is csalódik s nem különböztet 
köztük. E hasonlóság mindenesetre természeti tény, melynek 
magyarázatát keressük. A létért való küzdelemben tagadhat- 
lanui nagy szerepet játszik ez a hasonlóság, mert védelmet 
ad, ezer meg ezer veszélyben megóv, amikor a kedvező szí¬ 
nekkel nem bíró egyedek sorban elbuknának. A hasonlóság 
tehát tény, — hogy ez a hasonlóság oltalmat ad, az is tény; de 
55“ hogy mikép fejlődött ki ez a nagymérvű hasonlóság, — ez a 
probléma ! Vájjon a variáció véletlenül ép ezt a színt hozta 
elő, melyet azután a létért való küzdelem mint az alakra 
nézve hasznos jelleget megragadott és tovább fejlesztett, — 
vagy pedig másképen állt elő a kedvező szín, ez már nem 
tény, hanem theória a probléma megoldására. Az előbbi mód 
a mechanikus természetmagyarázat theóriája, mely szerínL 
a kedvező szín lassú hasonulás által jött létre, mely hasonulást 
semmi belső «fejlődési törvény », hanem csak a véletlen variáció 
és a hasznossággal számító léiért való küzdelem vezet. A magya¬ 
rázat merőben külső tényező által vétetik foganatba, mely 
szerint a körülmények olyanok, hogy a kedvezően színezett 
állat megmarad s utódaira is átszármaztatja a kedvező jel¬ 
leget magát, valamint ezen jelleg tovafejlesztését vezető 
hajlamot, — a kedvezőtlenül színezett pedig elvész. A ked¬ 
vező szín eredetére vonatkozólag nem ad más felvilágosítást, 
mint azt, hogy a variálás ezt a színt is előteremtette. Meg¬ 
van tehát a kezdet s megvan a tovafejlesztési elv is; — belülről 
működő alaki elvről, a színezetnek a szerves alak tervével való 
összefüggéséről szó sincs. 

Azonban megoldja-e a kérdést az ilyen magyarázat? 
A modern természetbölcselet még e másodrendű jellegekkel 
sem boldogul. A magyarázat egy ismeretlennel kezdődik, mely¬ 
ről felvihígosílást nem kapunk. Mondom, hogy ismeretlennel 
kezdődik a magyarázat, mert nem ad semminemű feleletet 
azon kérdésre, honnan a kedvező szín fellépése? Azt kell 
mondani, hogy miután a variáció mint elv általános változó- 

kortyságot, tehát határozatlanságot, tehát formaliter semmit 
mond, nem lehet tőle várni, hogy okát adja egy tünemény¬ 
nek ; hogyha pedig a föllépő színnek okául fizikai vagy kémiai 
erőket hoznak fel, akkor az erők, s ezeknek a lényeggel való 
szoros egysége, tehát az alaki elvtől való függése fogják ma¬ 
gyarázni a kedvező szín föllépését. Ez a magyarázat pedig 
már nem a variációból, hanem egészen más elvből folyik. 
Azért mondjuk mi mindig, hogy a variációval magyarázni 
valamit annyit tesz, mint kijelenteni róla, hogy véletlenül 
történt. Ha pedig azt mondják, hogy a véletlen csak reánk 
nézve véletlen, mert a tárgyi rendben határozott fizikai, 
kémiai vagy fiziológiai oknak ismét van oka, vagy közvetlenül 
vagy közvetve a típus lényegében, amely lényeg, miután ma¬ 
gában véve többé-kevésbbé meghatározott valami, meghatá¬ 
rozott irányokba is fogja terelni a változatokat: helyesen 
beszélnek ; csakhogy az ilyen változás és változékonyság irániját 
kisebb-nagyobb megszorítással a típus lényege, a szervezet ter¬ 
mészete határozza meg, mi semmikép sem azonosítható a 
modern világmagyarázat határozatlan hajlamával és képessé¬ 
gével a variálásra. Igaz marad tehát előbbi állításom, hogy a 
variációval magyarázni valamit, annyit tesz, mint kijelen¬ 
teni róla, hogy véletlenül történt. Szokás e logikátlan állítás 
leplezésére fölhozni azt, hogy millió és millió változat közül 
ez is csak úgy állt egyszer valamikor elő, mint a többi, s hogy 
ép azért nem igényelhetünk számára nagyobb okadatolást, 
mint a többiére. Azonban ez helytelen és fölös szóbeszéd ; 
mert a véletlen esetlegessége semmivel sem hozatik a fel¬ 
fogáshoz közelebb azáltal, hogy állítjuk; van még sok más 
millió ép ilyen okadatolatlan változat. 

De a probléma megfejtése nemcsak egy, de több ismeret¬ 
lent is tüntet föl, melyekben még világosabban lép föl az 
alaki elv hiánya. Ugyanis alaki elv nélkül sehogy sem kép¬ 
ződhetik az a szembeszökő hasonlóság, még azon esetben 
sem, ha megengedjük, hogy a kedvező szín kezdetleges, durva 
állapotban került a variáció által valamikép fölszínre. 
A szembeszökő hasonlóság nem képződhetett sem rögtöni 
föllépésben egyszerre, sem folytonos, lassú hasonulás útján ; 
tehát sehogy sem képződött. Nem képződhetett rögtöni föl¬ 
lépésben, mert a mimikri tárgyát képző színezetek, árnya¬ 
latok, vonások és rajzok oly változatosak és bonyolultak, 
hogy véletlenül és rögtön ilyesmi elő nem állhat, belső cél és 
tervszerűség, más szóval alaki elv nélkül. Véletlenül és esetleg 
ez apró vonalkák és alakocskák, e színváltozatok sohasem 


A kedvező 
szín sehogy 
sem keletkez¬ 
hetik. 

állhatnának úgy össze, hogy a mimikri csalódásig hasonló 
képeit adják. Ehhez annyi véletlen kell s annyi esetlegesség, 
hogy a valószínűség törtjének nevezője véget nem érne, oly 
hosszúra nyúlnék. 

Ép oly kevéssé állhat elő a szembeszökő hasonlóság lassú 
folytonos hasonulás által; mert a lassú variálás csak kis vál¬ 
tozatokat hozhat elő, a kis változatok pedig nem hasznosak, 
s következőleg nem képezhetik tárgyát a természeti kiválás¬ 
nak, más szóval a létért való küzdelemnek. A kis változatok 
nem hasznosak, mert a rajz csak egészében csal, apró kis 
kezdeményezések az üldözőt el nem terelhetik. Ezáltal már 
gyökerében kivesz a mimikri lassú variálás által való magya¬ 
rázata ; mivel a lassú változás nem hasznos, nem képezheti 
tárgyát a természeti kiválásnak. Nem is említem az időt, 
mely e kép létrejöttére szükséges volna ; hiszen tőlünk a tudo- 
LiTUtt m ány fölvehet bármily hosszú időszakokat, csak maga meg 
nra ' ne bánja. Megbánhatja pedig mindjárt itt e kérdésben; —- 
mert ha egyrészt szívesen húzná ki akár millió évre az idő¬ 
szakot, mely alatt a mimikri zavartalanul s kényelmesen 
működhetik, de másrészt tekintetbe kell vennie, hogy az 
időn kívül más is kell a rajz létrejöttéhez : hogy ugyanazon 
időszakban a klimatikus viszonyok, a növényzet, az üldözők 
és az utánzóit alakok is átlag állandók maradjanak és ne 
kezdjék meg szintén az általános variációt. S lehetnek-e ez 
időszakok oly túlságosan hosszúak, mikor a variálás a szerves 
természet alaptüneményét képezi? 

Tagadhatatlan, hogy e nehézségekkel szemben csak egy 
kibúvója van az alaki elvet nem ismerő természetmagyará¬ 
zatnak ; fölteszi, hogy a most hasonló alakok közt mindig 
volt bizonyos kezdetleges hasonlóság, hogy az állat takaró¬ 
ján legalább nagyjából már létezett a rajz, melyből azután 
előálltak a finomabb vonások és árnyalatok. — Tovább a 
variálás s a létért való küzdelem sarkai közt forgó természet¬ 
magyarázat nem mehet. De e végső megerőltetésében annál 
győzelmesebben emeli föl az alaki elv igényeit. 

Ugyanis e föltevésre először azt mondjuk : gratis asse- 
ritur, gratis negatur, mert azt sok esetben nem tudják, hogy 
megvolt-e már az a rajz legalább nagyjában. Másodszor azt 
mondjuk: simpliciter nego. Határozottan tudjuk ugyanis, 
hogy a mimikri oly fajoknál jelentkezik legfeltűnőbben, 
melyek egészen elütnek a hozzájok közel álló fajoktól s 
nagyon távol eső fajokat utánoznak. Darwin is említ ily 
mimikri-eseteket; ezeknél nem volt semminemű, még durva 

hasonlóság sem. Ahol pedig megvan a durva hasonlóság, 
mint például némely hernyók és a föld vagy fakérgek színei 
közt, ezeknél oly arányos hullámvonások és pettyek talál¬ 
hatók, miket a mimikri sehogy sem fejthet meg. 

Azonban ezek tárgyi nehézségek; a fősúly az oksági 
nehézségeken fekszik. Elveket, okokat keresünk s nem talá- ok,lk - 
lünk. Az első nehézség az, hogy az utánzás kezdetét vélet¬ 
lenül előálló hasonlóságokba fektetik. A hasonlóság kezdete 
tehát egészen okadatolatlan és ismeretlen, mely sem a külső 
tényezőkben, sem az általános belső variálási képességben ]“*■ 
elégséges okkal nem bír. Azon kérdésre, hogy honnan a ked¬ 
vező hasonlóság, azt felelik, hogy előállt, vagyis a tény 
magyarázatául fölhozzák magát a tényt. A második nehéz¬ 
ség az, hogy megengedve a hasonlóság kezdetét: mikép fej¬ 
lődött ki a sokszor sokféleképen bonyolult hasonlóság úgy 
a színben és a rajzban, mint az alakban? Erre azt felelik, 
hogy a mintaképhez hasonuló állatsorok közt találkozott 
egyik-másik, mely úgy alkalmazkodott a sokféle hasonulás! 'líZíít 
folyamat közt az eredeti mintához, hogy azon arányban, 
melyben ez, változott maga is, s így ha millió egyed el is 
veszett, találkozott legalább néhány, melynél az alkalmaz¬ 
kodási képesség a változó mintát úgy-ahogy követhette. 

Mi által magyarázza tehát a fejlődő hasonulást? Azáltal, 
hogy állítja és folyton ismétli, hogy bizonyos sorok oly ked¬ 
vezően alkalmazkodtak, hogy a sokoldalú változásnak is 
megmaradhattak nyomai. Ismét csak a tényt ismétli! 

Ellenben ha a belső elvet, a fejlődési törvényt behozzuk, 
megtaláljuk okát nemcsak a hasonlóságnak, hanem, amit 
bizonyos határok közt mi is megengedünk, a hasonulásnak. — 
Szerintünk is van hasonulási folyamat az alakok közt. Van 
ugyanis a szervezetnek a törzsalakokban bizonyos kereten 
belül hajlékonysága, képessége az alkalmazkodásra és a válto¬ 
zásra. Ez a hajlékonyság, ez az alkalmazkodás és változás“ r z "£ J °’ zt ha : 
azonban nem Darwin határozatlan variábilitása, hanem ia elfogadunk 
szervezet határozza meg természetének, belső alaki elvének '‘ , “ 0tiu1181 '' 
megfelelőleg az irányokat, melyekben az alak előre mozog¬ 
hat ; ez irányok már a típus tervezetében meg vannak hatá¬ 
rozva, a létért való küzdelem, a külvilág legföllebb megindít¬ 
hatja a csírában már meghatározott fejlődést. 

Ekkép a mimikri is a belső elvre tereli a búvár figyel¬ 
mét, s kényszerít, hogy fő okát az utánzásnak belső fejlődési 
törvényekben keressük. A külső tényezők lehetnek másod¬ 
rendű, szereplő okok, melyeknek úgyis tért nyitunk, amint 



200 


PROHÁSZKA OTTOKÁR 


hogy a fokozatos hasonulást is elfogadjuk részben, csak belső 
alaki elvet támasztunk alája. 

Különben a mimikri csak speciális esetét képezi a hatá¬ 
rozatlan variábilitás- és alkalmazkodásból, mint elvekből 
kiinduló természetmagyarázatnak. Kimutattam már, hogy 
mint elveknek semmi jelentésük sincs, s ha mint tényeket 
szemléljük, akkor mögöttük áll az alak természetét meghatá¬ 
rozó s magát a variábilitást és alkalmazkodást intéző alaki 
elv, a causa formális. 

Tehát a belső, a pozitív tényezőkben szenved hiányt a 
modern természettudomány, még pedig pótolhatatlant; 
mert elveti az első, belső, a természetet jellemző s meghatá¬ 
rozó okot; ha ez megvan, akkor a többi tényezőre nézve 
csak annyiban lesz véleményeltérés, amennyiben többet 
vagy kevesebbet tulajdonítunk nekik. Ezek után a létért 
való küzdelem, melyet hasznossági vagy alkalmazkodási elv¬ 
nek nevezhetünk, — mert mind ez a név egyet jelent, — 
előttünk is hatalmas tényező marad, mely az alakok fejlő¬ 
dését sürgeti smémileg igazgatja, az élet elosztását a földön 
szabályozza, több tekintetben a szervezetek közt az egyen¬ 
súlyt fönntartja, de amennyiben az alkalmazkodási kéj:es¬ 
séget minden fejlődés magyarázatául szerepeltetik, annyiban 
csak a fejlődés tényét ismétlik, s valóságos petitio principii 
esik meg rajtuk. 



7. §. Áz Isten kormányozza a világot. 

Független-e a készen álló világ az ősöktől? E kérdés a 
világ fönntartás és kormányzás titokzatos homályába vezet. Az 
ember hajlandó hinni, hogy a kész, erőkkel fölszerelt világ 
a törvény szükségszerűségének medrében zavartalanul végzi 
folyását, — hogy az ősok, miután megteremtette, vissza¬ 
vonul, nem lévén dolga többé, — hogy nem is lehet dolga, 
mert hisz a szükségszerű fizikai, mechanikus folyamat kizár 
minden intelligens, szabadakaratú beavatkozást. 

Illusztrációul szolgáljon néhány idézet: «Minden tudo¬ 
mányosan művelt ember tisztában van aziránt, hogy a ter¬ 
mészetben sehol sincs nyoma ember fölött álló értelmiség¬ 
nek. Az anyagon föltétien, hajthatatlan szükségesség uralkodik. 
A természeti törvény mechanikus, örök változhatallan törvény, 
mely utó végre is egybeesik az észszerűséggel; kifejezi a zord 
fatalizmust)). Strauss meg iinígy gúnyolódik : «Ha jó katho- 
likus vidéken nagy a szárazság, elvárja a nép papjától, hogy 
jótevő esőért körmenetet tartson . .. Ezen csak az iskola 
segíthet, melyben a paraszt is azon belátásra jutna, hogy az 
eső csak oly szükségszerű, imától független jelenség, mini a nap¬ 
vagy holdfogyatkozás». Tyndallnak is van e nemben szava : 
«Nincs az a megalázódás, mely egyetlen cseppet hozhatna le a 
felhőkből vagy sugarat a napból a természet végleges felforga¬ 
tása nélkül; ha valaki imával csak egy csepp esőt hozna le 
az égből, ez a tény oly mélyreható volna, mint ha valaki a 
Niagara vízeséseit az Erie-tóba iparkodnék visszalejteni». 

A tudomány mai állása szerint minden materiális jelen¬ 
séget mechanikus erők eredményének kell tekintenünk s 
Dubois-Reymond keresi az általános világképletet,* mely- 

* Laplace : *Ein Geist, dér für einen gegebenen Augenblick allé 
Kráfte, welche in dér Natúr wirksam sind und die gegenseitige Lage 
dér Wesen, aus denen sie besteht, kánnte, wenn sonst er umfassend 
genug ware, um diese Angaben dér Analysis zu unterwerfen — würde 
in derselben Formel die Bewegungen dér grössten Weltkörper und des 
leichtesten Atoms vereinigen. Nichts ware ungewiss für ihn und Zukunft 
wie Vergangenheit ware seinem Blicke gegenwartig. Dér menschliclie 
Verstand bietet ín dér VoIIendung die er dér Astronomie zu gébén ver- 
mochte, ein schwaches Abbild solchen Geistes dar». 


Van-e a sza¬ 
bad akaratnak 

szerepe a vi¬ 
lágrendben? 

bői minden történést, — azt is, hogy mikor tűzik ismét Szent 
Zsófia-templomára a görög keresztet, s mikor fogja Anglia 
elégetni utolsó kőszénszilánkját, — mathematikus pontos¬ 
sággal lehet megtudni. A mathematikus képletekkel ki akar¬ 
nak szorítani minden szabadakaratot, s ennek révén a gond¬ 
viselést. Mert ahol merő szükségesség van, olt nincs gondviselés. 

Nem tagadhatni, hogy e törekvések ugyancsak a fa 
gyökerére szegezik a fejszét; a jelszó ez : mutassuk ki lehe¬ 
tetlenségét minden szabadakaratnak s valóságát az örök szük¬ 
ségességnek. 


KttaéSS 11 1- E törekvéseket a legújabb időben a legnagyobb csa- 
Pás érte. Boussinesq kimutatta, hogy jóllehet x testnek sebes- 
!em - ségét bizonyos pillanatban ismerjük, azért mégsem határoz¬ 
hatjuk meg minden bekövetkező mozgásait. Példák mutat¬ 
ják, hogy egyes mechanikus problémák két különböző meg¬ 
oldást nyerhetnek; a képlet szerint egyaránt lehetséges, 
hogy x test mozogni fog, valamint az is, hogy nem fog. Ez 
által halálos csapást mér azokra, kik minden történést az égben 
és földön a mathematikus világképleiből akarnak számtani 
úton lehozni; ilyen világképlet nem létezhetik az imént adott 
oknál fogva. 

Tehát a számtani szükségesség nem oly kizárólagos, 
hogy egymaga meghatározzon minden történést. Ha pedig 
ez áll, akkor gondolhatjuk, hogy a mechanizmus vasszük¬ 
ségességének megsértése nélkül, ezen kétféle megoldást engedő 
pontokon nyúlhat be a szabadakarat, — az isteni vagy az emberi. 
íbctí meSL 2. A «világképletek» s a mechanizmus «vasszükségének» 
íéuyftSni®'alapját képezi az anyag és erő megmaradásának törvénye. 
Azonban ez a törvény a) egészen empirikus és nem viseli 
magán a szükségszerűség jellegét; be nem bizonyíthatja 
senki, hogy az anyag lényegéhez tartozik. «Ki mondja meg 
nekünk, vájjon a restség az anyag lényeges tulajdona, s hogy 
az anyag lényegéhez tartozik, hogy fönnmaradjon. Valljuk 
be, hogy csak a mindennapi tapasztalat s a történések foly¬ 
tonossága vezet rá, hogy az anyagot önmagában megmaradó¬ 
nak gondoljuk s hogy a fönnmaradás okát a keletkezés okától 
megkülönböztetjük)) (Wigand i. m. II. 332.). Ugyanezt állít¬ 
juk az «erőmegmaradás>> törvényéről, b) Ez a két törvény 
nem keletkezett általános indukcióból. Ahol a szabadakarat 


kezdődik, ott ez a törvény elveszti érvényét. A szabadakarat 


ugyanis oly mechanikus erőt léptet föl, mely nem az atomok¬ 
ból való. Az idegek működésében a determinációnak, mely 
a lélekből jön, mechanikusnak kell lenni; van tehát mecha- 

nikus erőnk, mely nem az atomokból való, s így az erőmeg¬ 
maradás nem abszolút, mert folyton növekvést szenved. 
Legalább annyiban zavarja meg a lélek az erők mérlegét, 
amennyiben szabad elhatározása folytán az erők nyugvó 
egyensúlyát mozgássá változtatja. Ez a determináció való¬ 
ságos erő, mely a lélekből jön, s nem hagyja érintetlenül az 
«erőmegmaradás» törvényét. 

3. Azonban eltekintve a mechanizmus szükségszerűsé¬ 
gének ezen hiányaitól, elfogadjuk a vaskezű, hajlíthatlan 
mechanizmust az atomok világában mindenütt, a szerves 
világban csak úgy, mint a szervetlenben; csak a szabadaka¬ 
ratot vesszük ki; elfogadjuk a szerves vegytan tüneményei¬ 
ben, — elfogadjuk a szervezetek plasztikus folyamataiban s még 
inkább a merő mechanikus történésben. De bár ajtót s kaput 
nyissunk is a mechanizmusnak : mégis érintetlen a világfönn- Thézh<ink - 
tartó és kormányzó ősok trónja, — folytonos az ö szerepe, — 
érvényben van gondviselése, — érvényben a szabad lényeknek 
ezen gondviselő ősokhoz való viszonya, mely az imában nyilvánul. 

Ennek bebizonyítására ki kell mutatnunk : 

a) a természet minden pontján a föltételes, hajlítható ese¬ 
tékességet; mely tényleg ugyan mechanikus törvények által 
van meghatározva, de lehetne más rend is; 

b) ezen esetékesség következtében a mechanizmusnak egy 
rendező szabadakarattól való függését; 

c) az Istennek a természetbe való folytonos befolyását és a 
szabad lényekhez való folytonos viszonyát. 

Az a) pontra ezeket jegyezzük meg: A modern tudó-™ nem szűk- 
mány a mechanikus szükségszerűséggel port szór az áhítato- 
san hívő műveltség szemébe. Az ember azt gondolná, hogy a 
tudomány mindent, ami van s ami történik, szükségszerűnek 
tud kimutatni, hogy a természeti törvények egybeesnek az 
észszerűséggel olyformán, hogy máskép nem is lehetnek. 

Ezzel szemben az igazság az, hogy az állítólagos szükségszerű¬ 
ség nemcsak nem ugyanegy az észszerűséggel, hanem ellenke¬ 
zőleg csupa hiány, csupa esetékesség. Nem szükségszerű bár¬ 
mely tüneményben a tényezők találkozása. A nap és hold nem 
szükségszerűen találkoznak, hanem a kiindulás és a távolság 
föltétele alatt; a kiindulás és a távolságok pedig esetlegesek. 

— Ki nem mutathatni szükségszerűnek egy konkrét hatás ere¬ 
désit a közös okból, pl. hogy a villanyszikra a könenyt és élenyt 
vízzé egyesíti, s az embert megöli. — Ki nem mutathatni szük¬ 
ségszerűségét bármely egyedi alaknak s az alak sajátságainak. 

— Egyes hatásokból levonhatni általános törvényeket, de 

általános törvényekből nem következtethetünk egyes hatásokra. 
— A kvalitásokban nem ismerünk [fel] sehol szükségszerűségre. 

■— Ki nem magyarázhatjuk az egészet részeiből, — a részeket 
az egészből. — A fejlődés menetében nem következtethetünk 
az egyik stádiumról a következőre, — a fejlődések törvényei nem 
szükségszerűek. ■— Egy tulajdonságot nem vonhatunk le más 
sajátságból. — Az összetétel sajátságát nem ismerhetni meg az 
összetevőkéiből. Csupa természettudományos tény, melyekből 
világos, hogy a természetben fölismert szükségszerűség na¬ 
gyon is hiányos és hogy az empirikus tudásnak tág tere 
marad, melyben csak azt tudjuk, hogy így van, de nem azt, 
hogy máskép nem lehet. 

Az egész konkrét világ a logikus és mathematikus tör¬ 
vények érvényesítésében sem mutat egy csepp szükségszerű¬ 
séget, ha az adatokat tekintjük ; mert a logikus és mathe¬ 
matikus törvények elvont formulák, melyek, ha testet öl¬ 
tenek, esetleges meghatározások alá esnek ; így a három¬ 
szög képlete magában véve örök és szükségszerű, de ha 
concrete nyer kifejezést, ez a kifejezés a szögek, a vonalak 
nagysága-, milyensége-, méreteiben esetékes és nem szük¬ 
ségszerű. 

Tehát az egész világ, amint van, tényleg nem szükségszerű, 
hanem szabad alkotás. Mi következik ebből? Az, hogy értelmes 
rendezd választotta ki az adatokat céljai szerint. 

Ezen lehozással eleget tettünk b) pontunknak is. Az ese¬ 
tékes tényezők úgy vannak sorba, rendbe szedbe, hogy a 
szabad rendező céljait valósítsák. Ugyanaz, aki az anyagot 
alkotta, aki a mechanizmust összeállította, öröktől fogva pre- 
cizírozott célokkal bírt. Célok nélkül nincs mozzanat a ter¬ 
mészetben, már az anyagot is célok szerint alkotta ; ■— nem 
úgy kell felfogni a végtelen ősok működését, hogy az alkotó 
Hogy keii a «kész» anyaghoz hozzálépett cél iaival és azt formálni és 

felfogni » cél- . • , , 1 . J . . 

Kétségét» gyúrni kezdte; nem úgy van; hanem a mechanizmus s az 
anyagi szuksegszeruseg úgy alkottatott meg, hogy az alkoto 
terve, célja, rendje a mechanikus történés alakjában lebo¬ 
nyolódjék. Tehát nem kell e két elvet úgy szembe állítani: 
mechanizmus és célszerűség, hanem így kell összekötni: cél¬ 
szerűség a mechanizmusban. 

Milyen .z Minden cél, melyet Isten el akart érni, a mechanikus tör- 
ko£a »*™r -ténésben valósul meg. Az Isten nem kényszerül sehol valamit 
potolm, vagy javítani a mechanizmuson, — nem kényszerül 
felhőt csinálni, midőn a mechanizmus csak szárazságot 
hozna, — nem kényszerül külön a dögvészt eltávolítani, 

midőn a dögvész a mechanizmus révén különben biztosan 
beütne, — nem kényszerül «beavatkozni». S ugyan hogyan 
((avatkozzék be» valamibe az első ok, mikor a történések 
öröktől fogva fogant célok szerint tervezvék, e célok ismét 
a mechanizmus szükségszerűségének keretébe fektetvék? 

Hogy ((avatkozzék be», mikor mindent ö végez, ő irányoz, 
ő akar, -— s minden csak azért és úgy történik, mert ő azt 
így s ilyen erőkre bízta, melyek mechanikus szükséggel hajt¬ 
ják végre a tervét, de az ő tervét ám, s soha senki másét. 

Mit felelünk ezek után Strauss és Tyndall kifogásaira 
az imádság ellen, hogy a legforróbb fohász sem hoz le egy 
cseppet is a felhőből, mert ott minden mechanice történik? 

Észrevesszük a logikai ugrást: mert mechanice megy végbe 
az eső, nem segít rajtunk az ethikus fohász. De hát nem adhat-e 
az Isten mechanikus úton esőt a fohászért? Azt felelik: nem 
adhat, mert ha szárazságnak kell jönni, szárazság lesz min¬ 
den ima dacára, s ha esőnek kell jönni, esni fog ima nélkül 
is. Igaz, de hát miért kelt jönni szárazságnak s miért kell 
jönni esőnek, ha nem azért, mert a meteorológikus s a tel- 
luri tényezők kezdettől fogva úgy voltak rendezve, hogy 1890. 
jón. 29-én nálunk óriási hőség, 30-án pedig eső legyen; 
rendezhette volna ezeket máskép is. Mi indíthatta pedig a 
mindentudó Istent, hogy így rendezze? Sok elgondolható 
indító ok közül nem indíthalta-e az ima? 

A c) alatt felvett kérdésre megfelelünk, ha helyes fogal¬ 
mat alkotunk magunknak az Ist< írnek a természetbe való befo¬ 
lyása- — és a szabad lényekhez való viszonyáról. Vogt K. sze¬ 
rint is «nevetséges volna oly végtelen ősok, mely miután a 
világanyagot megteremtette és a természet törvényeit meg¬ 
állapította, nyugalomra té.rne». 

Ez a végtelen ősok az egész világ oksági sorait, a tőr- A «» 
lenesek mechanikus es szabadakaratos lefolyását egy kon- viszonya. 
cepcióba, egy világtervbe foglalta. A világterv a maga egysé¬ 
gében fölkarolja a fizikus és az ethikus rendet. Valamint 
a fizikus rendben nincs különálló mechanizmus, és külön¬ 
álló szükségszerűség, melyhez hozzájárul a célszerűség, ha¬ 
nem a célokat a mechanikus rendbe vette fel az ösok s a vas- 
szükségesség lefolyásában érvényesíti azokat: ép úgy az 
ethikus rend, a szabad lények viszonyai nem képeznek ide¬ 
gen elemet a világrendben, nem járulnak ötödik kerék gya¬ 
nánt a már «készem> álló fizikus rendhez; hanem a világ¬ 
rend felöleli mindkettőt, a fizikus és ethikus rendet, — az 
ősok mindkettőt egymásra való tekintettel alkotta meg. 

A monisták folyton ugyanazon hibába esnek : szemük 
a mechanizmuson akad meg, a mechanizmus liajthatlan és 
szükségszerű, — hogy a mechanizmus lépten-nyomon célo¬ 
kat valósít, hogy maga pozitív adatoktól és kiindulások¬ 
tól függ, melyeket a szabadon rendező ősok határoz meg, 
ettől eltekintenek; pedig nem volna szabad eltekinteni, hi¬ 
szen a gépben is minden mechanikus szükségszerűséggel 
történik, de azért a gép elsősorban a cél, a szabadaka¬ 
rat, a szabad meghatározás műve. Megszabadulnának nehéz¬ 
ségeiktől, ha a fizikus és ethikus rendet egységes világtervnek 
tekintenék, amelyben helye van a villanyossdgnak, szélnek, eső¬ 
nek, s épúgy helye van az imának, az erkölcsi cselekvésnek, 
s miután ezen tényezők egyetlen s egységes világtervbe tartoz¬ 
nak, nem állnak merev elszigeteltségben, hanem egymásba 
nyúlnak, az eső és az ima, — az áldozat és a földrengés, 
— a körmenet és a dögvész, — a fogadalom és a lábtörés egy¬ 
másra vonatkoznak. Isten előrelátta, s mivel nem két egymás¬ 
tól független rendet, hanem egyetlen egységes világtervet gondolt 
s akart, azért az ethikus tényezőkre való tekintettel rendezte a 
mechanizmus vasfolyásál. 

Tehát: ha ma imádkozom valamiért, elnyerhetem azt 
a nélkül, hogy a természet folyása megváltoznék. Ez az ima, 
melyet Isten öröktől fogva előre látott, arra indította őt, 
hogy a mechanizmusnak oly kiindulási és folyást adott, mely 
imámnak tárgyát szükséges eredménykép megérlelte. 

Ez a fogalma a gondviselésnek! 

Valamint egyetlen isteni gondolat foglalja össze a szám- 
lálhatlan, különálló sok történést: épúgy az isteni akarat 
nem akarja külön-külön egymásután e történéseket, hanem 
egyetlen egy akarással akarta mindazt, ami az időben, a 
történések egymásutánjában végbemegy. Az isteni akarat 
változhatlan ; amit akart, azt akarja most is, — az egymás¬ 
után csak a dolgokban van. Ez az isteni akarat a világ kez¬ 
detén teremlés, a fönnálló s fejlődésnek indult világban fönn¬ 
tartás és kormányzás, ratio ordinandorum in finern. 

De hát amit az Isten egyszer akart, azon most már 
nem változtathat? S le van kötve hozzá? Úgy látszik, hogy 
legalább ez oldalról veszély fenyegeti a szükségszerűségét, 
mert Isten változtathat a renden? 

Az isteni aka- Amit az Isten alkotott, azt fel kell tartania és céljához 
tíSk 1 ’ vezetnie, mert az ősokban nincs szeszély, csak szent s változ¬ 
hatlan akarat. Hasonlóképen másrészt a végtelen bölcseség 
lehetetlenné teszi a vakesetet, a véletlent csakúgy, amint — 



AZ ISTEN KORMÁNYOZZA A VILÁGOT 207 

lehetetlenné teszi az utólagos belenyúlást a természet kere¬ 
keibe ; csupa lehetetlenségek e gondolatok, mert tökéletlen¬ 
séget zárnak magukban. E részről nem fenyegeti veszély a 
mechanizmust. 

Mindezt összefoglalva mondjuk: az ősok mindenegyes 
történést valósággal akar, s minden történésben céljait valósítja; 
mindenegyes történés azért megy végbe, mert az ősok akarja, 
s e célból először jönntartja a történés mechanikus okait s má¬ 
sodszor közreműködik velük mint mindent mozgató, mindenben 
tevékeny első ok. 

Nem szabad az Istent a természettel szembeállítani, mint 
valami idegen, oda nem tartozó hatalmat; hanem mint az 
őserőt, mely mindent fönntart s mindent hajt. 

Ennyiben igaz a pantheizmus ; mindenben van az Isten ; 
de úgy, hogy megmarad személyesnek s végtelennek, s hogy 
a «7táv»-tól nem szűnik meg a «fteó$». Mindenben észre kell 
venni azt az őserőt, és pedig nemcsak mint jelenlevőt, de 
mint működőt. Nemcsak minden individuális alak, hanem 
minden mozgás, minden érlüktetés, minden leeső csepp, 
minden szellő, minden rezgő étherrészecs a működő Isten 
műve; — amint ezt. Haeckel találóan mondja : #Ha a lég¬ 
üres térben minden test az első másodperc alatt 15 lábat 
esik ; — ha 3 atom éleny és 1 atom kén mindannyiszor kén¬ 
savvá egyesül; — ha a szög, melyet a hegyi kristály osz¬ 
loplapja a mellette levővel képez, mindenkor 120 fokot tesz: 
— ezen tünemények époly művei az Istennek, mint ahogy 
ugyanazon Isten hozza létre a növények virágait és az álla¬ 
tok mozgásait. Mindnyájan « Isten kegydméböh vagyunk, a kő 
csakúgy, mint a víz, az ázalag úgy, mint a fényű, a gorilla 
épúgy, mint a kínai császára. 

Van világterv, melyet az előrelátó Isten szabadon al¬ 
kotott, — szabadon elsősorban az ethikus rendre való te¬ 
kintettel. Ezen, szabad cselekedeteinkre való tekintettel alkotott 
világterv, melyet a gondviselés most kigöngyölít.. . imára 
késztet. 

A végtelen ősoktól függ az értelmes teremtmény; föK 
ismeri, hogy csakis az abszolút, szuverén akarat hívta őt a 
létbe; ezen függés acélkarikájából nem menekülhet egy 
percre, egy tapodtat sem. A függés e vasszükségszerűsé¬ 
gében, — s a körülötte lefolyó világrend mechanikus lefo¬ 
lyásában szabadakaratot csak önmagában vesz észre. Minek 
ez akarat, minek e vágyó öntudat az örök szükségesség kere¬ 
kei közt? Minek ez akarat, ez epedő és szenvedő tehetség 

a tőle független hideg, érzéketlen mechanika malmában? 
Talán, hogy vágyódjék hasztalanul, hogy szenvedjen célta¬ 
lanul, —- hogy eméssze és epessze magát, és sirassa azt, amit 
meg nem változtathat? A halált, mely kedveseit letarolja, 
— az árvizet, mely édes otthonát elsöpri, — a nap tüzet, 
mely életét i'elperzseli? Minek az értelmes, a szabadakarat 
a mechanikus szükségszerűségben, ha bele nem nyúlhat a világ 
folyásába, — ha nincs hatalma azon tényezők fölött, melyek 
csak rémítik, csak kínozzák? 

Ezen kérdésből származik a pesszimizmus csenevész, 
gyümölcsfélén hajtása ! De ezen kérdésből ered másrészt egy 
ragyogó következtetés s benne az imának észszerűsége és jogo¬ 
sultsága. Hogyan? 

A szabadakarat nem lehet prédája, nem labdája, nem 
csúfja a mechanikus szükségszerűségnek, hanem befolyással 
kell bírnia a mechanikára, bizonyos értelmes hatalommal 
kell bírnia fölötte. Az abszolút hatalom az ősok kezében 
van, ebben a teremtmény nem részesülhet, — de a teremt¬ 
mény felemelkedhelik az ősokhoz — az imában, kérheti azt, 
amit véghez nem vihet, kiesdheti azt, amiről nem rendel¬ 
kezik. Ez úton az akarat ki van véve a mechanika jármá¬ 
ból, — nem szolgál a vakszükségszerűségnek, — van befo¬ 
lyása a fizikai történésre. Tehát az ima észszerűsége meg¬ 
menti az emberi lét észszerűségét a fizikai rend vaskere¬ 
kei közt. 

Ima nélkül észszerűden az élet. 

A mechanikus szükségszerűséget besugározza az ember¬ 
nek az ősokhoz való alázatos és szerető felemelkedése, mit 
imának hívunk. Az ima érthetőséget kölcsönöz a mechaniz¬ 
musnak : a mechanizmus azért van s azért ilyen, hogy benne 
az ember boldogságát érje. Különben minek volna? De az 
ember tehetetlen a természet mechanizmusával szemben, 
amely legázolja reményeit és megvalósítja félelmeit! Hogy 
küzdjön meg vele? Csak az imádkozó ember van felruházva 
e hatalommal, mely nélkül nem észszerű léte ! 

Csak az imádkozó ember egész ember. Ethikus aktusai, 
melyeket az ősok öröktől fogva előrelát, befolynak a mecha¬ 
nikus történésre, vagy azáltal, hogy felfüggesztetik a tör¬ 
vényt — s ezt csodának mondjuk, — vagy azáltal, hogy 
kezdettől fogva oly menetet nyer a fizikus történés, hogy az 
imának tárgyát létesítse. 

íme az ethikus és a fizikus rend harmóniája ! íme az 
ima ereje és mechanikus szükségszerűség folyama ! 



Zárszó. 

A divat úgy hozza magával, hogy a szerző elüljáróban 
intéz néhány szót olvasóihoz művének irányáról és vezérel¬ 
veiről. Ezen mű iránya és elvei magán a címlapon nyertek 
kifejezést. «Isten és a világi): az egyedül észszerű dualizmus 
kifejezése . .. mindazon pontokon, hol Ja tévely zavart oko¬ 
zott : az anyag létében, a szerves világ eredésében s alakjainak 
sokféleségében s a történések mechanizmusában. 

Az emberi szellem sohasem ignorálhatja az első és végső 
ok létére vonatkozó kérdéseket. Példa rá a hívő és hitetlen 
filozófusok beláthatlan sora : Berkeley és Butler épúgy, mint 
Hume és Spencer, — Kant és Stuart Mill épúgy, mint Aris- 
toteles és Szent Tamás. — Példa rá a népek élete: Carrau 
vallomásai szerint az istentagadás a hanyatló és elhaló népek 
jellemvonása, s filozófushoz nem méltó szűkkeblűséggel hozzá¬ 
teszi, — hogy Franciaország csak örülhetne, ha — amit ő is 
kétségbe von — az istentagadás Németországban terjedne. 
— Az ember s az emberiség természete ugyanilyen miná- 
lunk is 1 

E mű címe inkább irányt, mint tárgyat jelez ; mert hogy 
nem fejteget mindent, amit a cím magában foglal, első tekin¬ 
tetre világos. Tüzetesen tárgyalja Isten létét a természet- 
tudományokkal érintkező érvek alapján ; a morális s a tisz¬ 
tán metafizikai érveket mellőzi; — tárgyalja azután —ismét 
csak a természettudományra való tekintetből — az ősnem- 
zést, — a leszármazást, —- a darvinizmust, — s a gondviselő 
Isten s az ember szabadságát a mechanizmusban. 

Csupa fontos kérdés, melyek a magyar tudományban 
nagyon egyoldalú, a nyugatról hozzánk vetődő eszmék igé¬ 
zete alatt álló megvilágítást nyertek : azért időszerű volt e 
fölületes divatnak alapos megvitatással útját vágni. Fegyel¬ 
mezetlen eszű emberek, kik minden felületes ötletükre a 
('szaktudományi) védjegye alatt oly szabadalmat követelnek, 
hogy azokhoz senki, aki nem «szaktudós», — szaktudós pedig 
nem lehet, aki tanár nem volt, — nyúlni ne merészeljen, 

Prohászka: Isten és a világ — Missziós levelek. 14 

nálunk sem hiányoznak ugyan : de ezen az indiai boncok 
fölvilágosultságára emlékeztető tudományos gőg leginkább 
hitelvesztetté válik képviselőinek kapkodása s 50—60 lapos 
füzeteiknek szólamdús tartalma által, melyekben természet- 
tudományon kezdik s jezsuitákon végzik. 

Kívánatos, hogy minél kevesebb modern «bonc» legyen 
a magyar tudománynak napszámosa 1 



MISSZIÓS LEVELEK 


MÁSODIK KIADÁS 




1 . 


(A szeretet missziója) Istenből kiindulunk egymagunk, 
de hozzá vissza nem térhetünk csak többedmagunkkal. Ha kér¬ 
dezzük, hogy mikép lehetséges az, azt kell felelnem, hogy 
Istenből az indul ki igazán, aki szeret, de aki szeret, az hódít, 
az ment, az Istenhez térít lelkeket, s így Hozzá vissza már 
csak többedmagával térhet meg. 

Mi Istenből akarunk kiindulni szociális működésünkben ; 
mert szeretjük az Istent, azért akarunk segíteni a társadalom 
bajain, segíteni legalább valamiképen azon a sok szenvedőn, 
azon a töméntelen ügyefogyott, neveletlen s züllő emberen. 
Éltünknek útja nem a gondtalan utasnak útja, ki nekivág 
a világnak nagybátran, de aztán kidől az úton ; ugyancsak 
utunk nem a fosztogatók, a zsarolók, a régi s új rablók útja, 
kik a védtelent kifosztják, a gyöngét kizsarolják ; hanem a 
mi utunk az irgalmas szamaritán útja, kinek nemcsak az a 
kegyelem jutott, hogy őmaga nem került a rablók kezeibe, 
hanem az is, hogy szívet s könyörületes, irgalmas szeretetet 
kapott Istentől, szeretetet, mellyel a szenvedőt akkor is 
tudja szeretni, ha az idegen ; neki nem idegen. 

Az élet útjai tele vannak szenvedőkkel, de hál’ Istennek, 
ez utakon szamaritánok, szerető lelkek is járnak ; a szenvedők 
a siralom völgyéből valók, a szerető szamaritánok pedig az 
evangéliumból. 

Ha már most azt kérdezi valaki, hogy ugyan mit hozunk 
az evangélium kincseiből s erőforrásaiból magunkkal az élet 
útjaira, azt felelem, hogy lelket hozunk, s azalatt nem azt 
értem elsősorban, hogy megértjük az embereket s szenvedé¬ 
seiket s hogy értünk a lélektanhoz s a pedagógiához, mellyel 
több kultúrára, nagyobb gazdasági s társadalmi fejlődésre 
segítjük az elmaradt embereket s osztályokat, hanem azt 
értjük, hogy sajátosan tudunk ránézni az emberre s hogy 
lelket, tehát végtelen értéket s nagy méltóságot tudunk 
kinézni mindenkiből, amiért aztán nagyra tudjuk becsülni 
s meg tudjuk szeretni az elesett embert is, meg az alkoholistát 
s a bűnözőt is. Sajátos, inspirált tisztelettel kezeljük a gyér- 

meket, a könnyelmű fiút s leányt, az erkölcsi érzéseiben 
ronggyá tépődött nőt, a meghasonlott s elkeseredett férfit; 
azzal a tisztelettel tudjuk mindezeket kezelni, mely motívu¬ 
mait a bitből veszi. Abból a hitből, hogy mindezeknek a 
szerencsétleneknek halhatatlan lelkűk van, hogy veszélyben 
forog örök életük, hogy az Isten-országa bennük feldúlt rom 
s profanáit szentély, de hogy ezt az Isten-országot vissza lehet 
s vissza is kell állítanunk bennük s lelkűket meg kell men¬ 
tenünk. 

Sőt ezen a nagy hiten s tiszteleten kívül jelentkezik 
bennünk még egy harmadik érzés, s ez az a meggyőződés, 
hogy ezt az építő s mentő munkát mi bírjuk is, s hogy az 
Isten maga bízott meg minket e munkával s erőt adott hozzá, 
szívet adott hozzá s küldetést s hivatást adott, hogy menjünk 
bátran szerteszéjjel a világ útjaira, s ahol ráakadunk szenve¬ 
dőkre, elhagyatottakra és neveletlenekre, ne menjünk el 
mellettük s ne mondjuk ki azt a kaini szót: mi közünk hoz¬ 
zájuk? Meg vagyunk győződve, hogy valami jót okvetlenül 
tehetünk s hogy az embereket jól befolyásolhatjuk ; hisszük 
s reméljük, hogy bizalomra, erényre, hitre, Isten-szeretetre, 
nemes, jó öntudatra nevelhetjük őket. 

Ezt a lelket s lelkületet nagy Isten-kegyelemnek nézzük 
s örülünk azon, hogy indításait érezzük s hogy az Isten szere- 
tete sürget s késztet minket. Ennek a szeretetnek minden 
lüktetése mint új, boldogító erő s örömérzés jelentkezik 
bennünk ; hiszen elsősorban nekünk jó az s minket vigasztal, 
ugyanakkor pedig segítség, útmutatás, vigasz s áldás lesz 
belőle testvéreink számára. Mi gazdagabbak, erősebbek s 
boldogabbak leszünk általa, testvéreink pedig megjavulnak 
s megnemesednek s megenyhülnek s végre is Istenhez köze¬ 
lebb jutnak. így értem azt, amivel kezdtem, hogy Istenből 
kiindulunk ugyan egymagunk, de hozzá vissza már csak 
többedmagunkkal térhetünk. Járjunk így a szeretet misszió¬ 
jának útjain s akkor áldás lesz törekvéseinken. 

Székesfehérvár, 1912 március. 

2 . 

(«Ti vagytok a föld sava))) Nagyon értem és értékelem 
is azt a mi lelki igényünket, hogy a hit nekünk necsak vilá¬ 
gítson s fölfogásunkat igazítsa; értem s értékelem azt is, hogy 
szinte nem érjük be vele, hogy csak biztasson s vigasztaljon 
életünk útjain: hanem azt kívánjuk, hogy megérezzük a 
hitet mint erőt, s hogy ez az erő nyilvánuljon bennünk s alkal- 

masakká tegyen minket nehézségeink s akadályaink leküz¬ 
désére, sőt arra is, hogy embertársainkra kihatni s a világot 
legalább némileg irányítani tudjuk s bírjuk. S ezt a mi igé¬ 
nyünket az Űr Jézusnak ama szavaira alapítjuk, hogy ((bíz¬ 
zatok, én lggyőztem a világot». Mi erősen hisszük, hogy ő 
legyőzte a világot; de époly komolyan kell hinnünk azt is, 
hogy mi is legyőzzük a világot, s ép azért kérdezzük : hát 
van-e bennünk valami abból a világot legyőző erőből s tisz¬ 
tában vagyunk-e legalább aziránt, hogy mi legyen végre is 
az a világot legyőző erő? 

S e részben hálásak lehetünk az Ür iránt, hogy ő ezt 
az erőt sok helyén az evangéliumnak jellemezte s ismertette, 
s gondolom, hogy főleg akkor magyarázta meg nekünk jól, 
mikor azt mondotta: «Ti vagytok a főid sava. Ha a só meg¬ 
romlik, mivel sóznak? Semmire sem való többé, hanem hogy 
kivettessék és eltapodtassék az emberektől)) (Máté 5, 13). 
S ismét: «Jó a só, de ha a só izetlen lesz, mivel adtok ízt neki? 
Legyen só bennetek és békesség legyen közietek)) (Márk 
9, 49). Fogjuk meg mohón ezt a gondolatot, bontsuk szét 
jelentését, hogy jól megértsük, hogy mi az a krisztusi, új erő, 
melyet ő hozott s melyet ő ad nekünk s hogy miféle erővel 
akar az az áldott Krisztus belőlünk is kihatni a világra? 

1. «Ti vagytok a föld sava», az nekem először is azt 
jelenti, hogy hitem s szeretetem által ízes lesz bennem s nekem 
az élet; — ízt kap s jól esik ; kedvem van hozzá s örömöm van 
rajta. ízes élet: nagy szó, — izetlen élet: nagy átok. Akik 
Krisztust szeretik, azoknak ízes az életük ; akik pedig nem 
szeretik, azoknak izetlen a lét, unalmas az élet; azok ráunnak 
mindenre, különösen magukra, s miután sok pilulát vettek be 
örömből s mámorból, végre revolver-golyócskával véget vet¬ 
nek a buta öntudatnak. Mikor tehát Krisztus Urunk mondja : 
ti vagytok a föld sava, úgy értem, mintha azt mondaná : 
legyen ízes az éltetek s ne hagyjátok a lét unalmát kiverődni 
magatokon. Ha Istenben éltek, akkor úgy is az isteni virágzik 
ki rajtatok, s ti azt élitek s megtapasztaljátok : isteni gondo¬ 
latokat olvastok ki a természetből, isteni akarattal találkoz¬ 
tok lépten-nyomon, isteni motívumok szerint indultok s dol¬ 
goztok, isteni célok felé iparkodtok, s ha ilyenek vagytok, 
akkor máris győztetek s kiemelkedtetek a lét unalma, a világ 
értelmetlensége s az élet céltalansága fölé. 

2. Továbbá ez a nagy szó, hogy «ti vagytok a föld sava# 
azt jelenti nekem, hogy szellemi só van bennetek, azaz ízléstek 
van a világ s az élet alakítására. Nagy tudomány ez ; sőt nem 

annyira tudomány, mint inkább adomány, mert ezt ugyan 
könyvből megtanulni nem lehet, hanem érzék, vagyis ízlés 
kell hozzá. Tehát a föld sava ízlést jelent, ízlést a belső élet¬ 
hez, ízlést a lélek neveléséhez, hogy az embernek necsak feje, 
száraz gondolatokkal teletömött feje, hanem szíve, meleg, 
erős érzésekkel átjárt szíve legyen. A föld sava ízlést jelent, 
hogy helyesen eligazodjunk abban, ami való s illik hozzánk, 
s abban, ami nem való s nem illik hozzánk ; ízlést jelent az 
érzéseknek s indulatoknak, mondjuk, a szív redőinek alkal¬ 
mas elrendezéséhez ; ízlést jelent a krisztusi hasonlatosságnak 
kidolgozásához. Szóval: föld sava annyit tesz, mint ízléses, 
mértékes, elegáns lelkűiét szemben az ízléstelen, mértéktelen 
csorda-emberrel. 

3. Harmadik értelme is lehet a nagy mondásnak, hogy 
«ti vagytok a föld sava», ha a só használati céljára gondolunk. 
A só arra való, hogy azzal meghintsük s azáltal ízesítsük az 
ételt. Ahogy az ételt sóval, úgy az életet lélekkel kell meghin¬ 
teni, s mindkettőt meg is érzi, aki ízleli. Bennetek is van ilyen 
só, melyet okvetlenül megérez a világ, s ez a nagy hit, melytől 
harmonikus lesz lelkünk ; továbbá a lélek értékének tudata, 
mely tisztelettel s jóindulattal tölt el embertársaink iránt; 
azután a nagy bizalom Istenbe s az ő minket megtisztító s 
megerősítő kegyelmébe ; azután a türelem, mellyel elviselni 
tudjuk a rosszat s kivárni tudjuk a jobbat. Ez a lélek a föld, 
vagyis a világ sava ; ez a só leolvad rólunk s belevegyül az 
életbe ; ott kavarog s elhat a blazírt világhoz s ingerli fiainak 
fáradt érzékeit, s bármily blazirtak legyenek, megérzik. Meg¬ 
érzik az ízt, a tartalmat, az erőt s végre engednek indításai¬ 
nak, hiszen több életet kínál nekik. 

így fogom föl tehát azt az én erőmet, azt az én sajátos, 
fölényes hatalmamat, mely győz s legyőzi a világot. Nem 
egyéb ez az erő, mint az ízes, erőteljes életöntudat, az ízléses 
lelkiség s a krisztusi érzület kisugározása. S mindez oly csen¬ 
des, mint a sóolvadás s oly beható, mint a só beszűrönközése. 
Nem veszekszik, nem kiabál, nem verekszik, de még csak 
nem is tolakszik, smégis mindenhová elhat s mindenki megérzi. 

Hát mily csodálatosan igaz s mély feleletet kapok az 
Űrtől arra az én kérdésemre, hogy mily erőt hozott ő s mily 
erővel kell kihatnom nekem 1 Azt feleli ugyanis: ízes lelked 
legyen, mely szétolvadva járja át életedet; aki érintkezik 
veled, az megérzi majd, hogy új, sajátos erővel áll szemben : 
ez Krisztus ereje benned. 

3. 

(Jöjj el. Szentlélek Úristen!) Szent Pál azt kérdezi az ő 
efezusi híveitől: «V etlélek-c már a Szentleiket, miután hittetek?» 
S ugyanezt kérdezi természetesen tölünk is. Ezzel a kérdéssel 
nyomósítja azt, hogy igen, kell belénk Lélek, s nélküle meg 
nem lehetünk, s megmondja ugyanott az okát is, hogy miért 
kell s miért nem lehetünk meg nélküle. Ez az ok az : hiszen 
hívők vagytok. 

Mintha azt mondaná : Hívőt Szentlélek nélkül képzelni 
nem tudok ; csak akiben Lélek van, az hisz igazán, s viszont, 
akiben hit van, abban eo ipso Lélek is van. Hitünk őreá ép- 
úgy vonatkozik, mint ahogyan vonatkozik az Atyára és a 
Fiúra. Hitből való a meggyőződésünk, hogy ő lejön, s hogy 
őt meg kell kapnunk. S mikor azt hisszük, nem a pünkösdi 
csodára, a szélzúgásra és az imbolygó tüzes nyelvekre gon¬ 
dolok csak, hanem arra, hogy Krisztus mindnyájunknak meg¬ 
ígérte őt, s hogy már az ószövetségben is biztat a prófétai 
szózat: ((Kiöntöm lelkemet minden testre». Én tehát hívő 
lévén, igényt tarthatok a Szentiélekre, készülök rá áhítatban, 
várom Őt, hogy kifakadjon lelkem tudatában s elárasszon 
és telítsen új, erős élettel. Hívő lévén, én Rá teszem a lel¬ 
kemet, reményemet, s epedve imádkozom, hogy jöjj, jöjj el 
Szentlélek Úristen. Én mindezt nagyon komolyan és nagyon 
természetesen veszem. Nekem az apostol szava, hogy vetté- 
tek-e már a Szentlelket, miután hittetek, oly természetes, 
mintha csak azt kérdezném : oLátod-e a napvilágot, miután 
szemed van?» Nekem az apostol szava oly valóság, mint a 
világosság, melyet látok, mint a levegő, melyet lélekzek, 
mint a kenyér, melyet eszem. Tudom, hogy hívő vagyok s 
mert az vagyok, a Lelket vennem kell. S ha eddig nem vet¬ 
tem, akkor hát ezentúl, inkább ma, mint holnap kell vennem, 
s hogy vehessem, elhatározom, hogy minden akadályt, ami a 
Szentlélek útjában lehetne, könyörtelenül eltávolítók szívem¬ 
ből. Hitem erejétől s nagy vágyamtól könnyen válik le lel- 
kemről mindaz, ami bűn, hiba és hűtlenség van rajta. Lelkem 
világossága lévén, úgy is'jön majd belém, minfahogy a vilá¬ 
gosság szokott jönni, még pedig az a világosság, melyet nem 
én gyújtok, hanem mely az égből árad. Ügy jön Ö majd, 
mint ahogy világos lesz a szoba, mikor a beredőzött és be- 
spalettázott ablakokat'reggel kinyitjuk s tódul be a napsugár, 
s örvendezővé lesz tőle a lelkünk s a harmatos rét lehelletétől 
kitágul a tüdőnk s a szívünk. Milyen más az, mikor sötétben 

gyertyát gyújtunk, vagy a villanyt felesavarjuk, milyen más 
az ! Világosságnak ugyan világosság ez is, de hát milyen más 
ez a májusi reggeli ablaknyitás 1 Ezt az eleven, elevenítő 
világosságot nem én csinálom; ezt nem én gondoltam ki, 
nem én találtam ki, ez nem gyertyafény, nem pislogó mécs, 
nem a gyarló emberi értelem fénye, nem betű és tudomány, 
hanem látás, érzés, készség, lelkesülés, ez az a tiszta fény, 
árnyak, homályok, sötétlő foltok nélkül. Ezt látni, azaz hogy 
megtapasztalni kell. 

Az ilyen ragyogó és sugárzó bensőségben a törvény for¬ 
mává és szépséggé s a megnyugvás örömmé válik; mi meg¬ 
tapasztaljuk a Szentjeiket, örvendező, békés tudatban, s e tuda¬ 
ton kívül nem kell más buzdítás a jóra s az áldozatkész szere- 
tetre. Ez a Szentlélek elömlik egész lelkűnkön s Benne meg¬ 
szeretjük testvéreinket, dolgozunk testi-lelki javukon. E Lé¬ 
lekben elviseljük fáradalmainkat és megtapasztaljuk, hogy 
fáradalom és munka dacára nem fogy ki örömünk. Istenem, 
Krisztusom, hiszek s várok s kérlek, küldd el ezt a páratlan 
éltető, megvilágosító, megvigasztaló Lelket, a te Lelkedet! 

4 . 

(A Grande Chartreuse silentium-a) A Grande Chartreuse 
körül való emlékeimből merítem e levelem tárgyát. Ott jár¬ 
tam és senkivel sem találkoztam azok közül, kik e házat épí¬ 
tették, kik ott laktak s imádkoztak, miután a francia kor¬ 
mány, aligha a szabadság s testvériség nevében, kiűzte a 
szótlan, munkás szerzeteseket. Azóta a rengeteg épület még 
csendesebb, mert teljesen kihalt, s a félkilométer hosszú folyo¬ 
sókon, a számtalan cellában, épúgy mint a temetőben csak 
a «silentium», a nagy csend jár-kel nesztelenül. Ez a csend 
az őslakó; itt volt, mielőtt a kolostor épült; itt borongott, 
mikor a kolostor lakóinak száma százakra is rúgott, s akkor 
is itt marad, ha majd a magas hegyek kőgörgetege eltemeti 
falait. Ehhez a nagy «silentium»-hoz jöttek ki a karthauziak ; 
nála s vele akartak élni s élni úgy, hogy kiemelkedhessenek a 
hiúság vásárából s nagyokká s világlegyőzőkké válhassanak. 
Helyettük most a turisták tarka csoportjai térnek be a kolos¬ 
torba, végig kopognak a folyosókon, végig kíváncsiskodnak 
cellákon s kápolnákon, kacagnak, fecsegnek,^s a felületesség 
s a blazírtság vásárját viszik bele a nagy «silentium»-ba. De 
én ezt nem bántam, mert az ellentét által óriássá nőtt sze¬ 
meimben az a fölség, mely reklám nélkül is világhírűvé vált 
e messze eső völgyben, — mérhetetlenül nagynak láttam a 

hit s a nagy lemondás lelkét, mely e falak közt a világot nem 
nélkülözte; főleg pedig úgy tetszett, mintha az a «silentium» 
misztikus korálist hágott volna bele lelkembe, mely annak a 
nagy, egységes szent akaratnak a dicsőségét zengte, mely 
Isten akaratával egy volt s mely ezt az akaratot feltétlen 
úrrá s királlyá tudta avatni a szerzetesekben a gondolatok, 
érzések, vágyak s szenvedélyek hullámai felett. 

Ebben a «silentium»-ban az a fölséges akarat élt, mely 
ha fapapucsban járt is, de mindig csak magaslatok felé tar¬ 
tott, fokról-fokra hágott, egyre feljebb ért, földről a mennybe 
hatolt. Az az akarat élt itt sok száz szívben, mely egyet akart, 
egyet, még pedig a legfelségesebbet, s azt híven, kitartóan 
s áldozatok árán is akarta. S ezzel szemben jár itt most sok¬ 
sok akarat, akarat, mely inkább akaratoskodás, — akarat, 
mely kíváncsi és komfortos, — akarat, melyet a véletlen s a 
vakációi szeszély összegereblyézett egy-egy kalauz vezetése 
alá, de amely egy félóra múlva ismét szétrebben a szélrózsa 
minden irányában, — akarat, mely benyomásról-benyomásra 
száll, mint tarka pillangó, s ha megőrzi is a Chartreuse-ben 
otthonos nagy akaratot, de csakhamar kimenekül belőle s 
automobilon Chambérybe, Grenoblebe, Aix-Les-Bainesbe 
igyekszik el mulatni s feledni önmagát! 

Az a csendes, nagy akarat imponál nekünk s vonz min¬ 
ket. Megérezzük isteni jellegeit s megkívánjuk őszinte epedés- 
sel: silentium-ból való és silentium-ot teremt. A szentírás 
mondja, hogy hallgasson el minden az Ür színe előtt, mert 
csak a csendben vonul el s vonul be az Űr; de viszont az is 
igaz, hogy akiben ily nagy, szent, egységes akarat él, annak 
leikébe nagy csend vonul, az Isten csendje, a nagy, tiszta 
lélek csendje, az Isten békéje. 

Isten szereti, ha erős akarattal csendet tudunk teremteni 
magunkban, — szereti már azt is, ha csendesülni tud lelkünk, 
s ha a magábatérés útjai felé jár, ahol élvezni tudja önmagát 
s békéjét. Csak akkor tudjuk élvezni önmagunkat, halecsen- 
desülünk, ha szivünk tiszta, ha lelkiismeretünk nyugodt. 
Találjunk rá e belső csendre, hogy rátalálhassunk igazi örö¬ 
meinkre s hogy közelebb érezzük magunkat Istenünkhöz, 
kinek «helye a békesség)). Ez lesz a mi «Chartreuse»-ünk, s ebből 
nem kerget ki erőszak s nem csal ki a bohó világ, s ha jár is 
körülöttünk csél-csap gondolatok és érzések turista-serege, 
de az ajtón be nem jöhet; érdeklődhetnek, pletykázhatnak, 
de nem állunk velük szóba, a mi jeligénk a «silentium», 
1912 július, 

5. 

(A legszebb dal motívuma) Még egy vakációs élményem¬ 
hez fűzöm gondolataimat. Régóta vonzott Avignon, nem a 
Provence dalai miatt, hanem a régi nagy emlékek révén, 
melyek e középkori városhoz fűzvék. A XIV. században ide 
költözködött a pápaság : s a Kelemenek, Benedekek s Jánosok 
itt építették azt a fölséges várat és palotát, melyben 70 évig 
laktak. E palotában jártam föl-alá borongós lélekkel; nehéz 
volt a szívem s nyomasztó gondolatok terhét éreztem. Ezt 
érezte Sienai Katalin is, ki itt szenvedett s imádkozott s a 
pápát Rómába való visszaköltözésre indította. Azóta a 
palota félig rommá lett; a freskók lekoptak ; a nagyszerű 
kápolnában csak a nagy oltárkő hever a földön, s ez a pusz¬ 
tulás élénken öntudatomba hozza, hogy annak így kell lennie, 
hiszen a palotát megteremtő szellem, a hatalmat inspiráló 
lélek régen kiköltözött s így távozásával a szépség is tűnik, 
a falak s ívek ereje hanyatlik s földbe, sírba kívánkozik. Ez a 
palota tehát inkább síremlék a történelem nagy országútján 
s szimbóluma a nagy múlandóságnak, mely hirdeti, hogy 
sem pénz, sem faragott kő, sem freskó, sem világi hatalom 
nem teszi, hanem a leiken s szellemen s a lélek nagy kisugár¬ 
zásain, a hiten s szereteten fordul meg minden. 

Közülünk sokan lelkesülnek az emberi lét hatalmi 
tényezőiért s méltán ; úgy érzik, hogy az emberi élet maga 
nemesbül a szebb világra pazarolt tevékenységtől s gazda¬ 
gabb lesz a sajátmaga teremtett értékektől, sén ez irányzatot 
nem töröm le, sőt fejlesztem, hiszen Isten akaratát látom 
benne. De tudom azt is, hogy szellem és lélek nélkül, lelkesülés 
s lendület nélkül, mély, isteni érzésekből való kiindulás nélkül 
sem nem alkothatunk nagyot és szépet, sem nem örülhetünk 
neki s nem élvezhetjük azt, hanem többé-kevésbbé egy szel¬ 
lemtelen s örömtelen élet töltelékévé válik művészetünk, 
terhévé pénzünk, kínná hatalmunk s ürességgé öntudatunk. — 
Azért tehát nagy hitet a köznapiba is s nagy szeretetet a 
kicsinybe, a jelentéktelenbe is; s ne tűrjük, hogy valami lel¬ 
kűnkből folyjék s fakadjon, hogy valami a mienk s belőlünk 
való legyen a nélkül, hogy lélek, szellem, érzés, szeretet 
legyen benne! 

Nem síremlékeken, nem a hiúság s múlandóság bagoly- 
fészkein^akarunktdolgozni; életünk ne legyen mű, melyből 
a lélek kiköltözik; hanem az egész tevékenység, mindaz, 
amit teszünk s alkotunk, szellem sélet legyen, s mi azzal a 

szellemmel s élettel összenőve legyünk, összenőve Istenünkkel 
hitben s szeretetben — egybeforradva a Szentlélekkel, aki a 
mi lelkünk s aki lakik bennünk s mozgat s indít s éltet minket. 
Istenem, hála neked, hogy életemnek nem kell rommá s régi 
erőnek és szépségnek síremlékévé lennie ! Ezáltal emelkedem 
ki igazán a múlandóságból s vagyok földnél s történelemnél 
nagyobb; lélek vagyok, lélek Szentlélekből, aki ahogy belőle 
való, úgy benne is s érte is él. 

Ezt a motívumot emeltem ki s küldöm kedves munka¬ 
társaimnak s meg vagyok győződve, hogy ez a legszebb dal¬ 
nak motívuma, s hogy e motívumon harmóniákat lehet meg¬ 
szólaltatni, melyek provence-i daloknál szebbek s lelkünk 
dalaivá lesznek. Ó, énekeljen lelkünk Istennek s legyen dalos 
tőle egész életünk ! Istenből s Istenért élni, kegyelem állapo¬ 
tában lenni s tiszta szeretetből dolgozni: ez értelme ez 
érzésnek 1 

1912 augusztus. 

6 . 

(A szeretet ostroma) 1683 szeptemberében az akkori 
világ figyelme Becs felé fordult; fordult aggódva, imádkozva. 
Bécset a török ostromolta; el akarta foglalni, meg akarta 
törni a várost, meg akarta alázni a nyugati kultúrát s szé¬ 
gyent hozni a kereszténységre. De a város ellentállt; önfönn- 
tartási ösztöne, a rémület s a szégyenérzet megszázszorozta 
erőit, s Sobiesky, lengyel király hite s inspirált hősiessége szét¬ 
verte a törököt s fölszabadította a várost. Ez idén, most szep¬ 
temberben szintén Bécs felé fordul a világ tekintete az eucha¬ 
risztikus nemzetközi kongresszus alkalmából; most is népek 
sereglenek oda s minket is hitünk s szeretetünk csődít falai 
közé; nem azért, hogy rontsunk, de igen azért, hogy meg¬ 
ostromoljuk az örök szeretetet, hogy a tagadással s hitetlen¬ 
séggel szemben pajzsra emeljük a kereszténység királyát, 
Jézust, s hogy hitközönnyel, hálátlansággal, hűtlenséggel 
szemben a hűség s hódolat dicsőségében részesítsük az 
Urat. 

Mindezt azonban végre is egy nagy harcra való tekin¬ 
tetből tesszük, s arra a harcra akarunk ott is s a kongresszus 
révén fölszított hit világánál minden szentségi oltárnál s 
minden szentáldozásunkban erőt s lelkesítést meríteni, melyet 
a világ Jézus ellen vív. Ma ugyanis nem egy város falai közt, 
hanem a széles nagy világon végig ostrom alatt állnak a hit, 
a ránk maradt erkölcs, eszményeink s intézményeink, sok 

millió lélek, s ezeket le akarja törni a tagadás s az élvezetvágy 
szelleme egyrészt, másrészt a bűn s az ezerfejű Ínség. 

Meg vagyok győződve, hogy ezeket az ellenségeket csak 
tevékeny, élő hit s a hitből élő s égő szeretet győzheti meg, ami 
krisztusi szeretetünk. Higgyünk ennek a szeretetnek a hatal¬ 
mában s becsüljük magunk is sokra s gyakoroljuk azt. Akik 
szentek voltak, azok a keresztény két évezred bármely száza¬ 
dában szeretet által győztek. Nem a tudás s nem a disputálás 
volt tulajdonképeni erejük, hanem a krisztusi szeretet Isten 
s ember iránt, ez volt az a győzedelmes s mindig korszerű 
hatalom, mellyel legyőzték, azaz hogy meghódították a kétel¬ 
kedő s a szenvedő világot. 

Jézus megadja nekünk e hatalmat s megadja az érzéket 
hozzá, hogy hogyan s mikép kezeljük azt, hogy ne rontsunk 
s ártsunk, hanem hogy használjunk. Mi meg akarjuk érteni 
a mi szenvedő s kételkedő testvéreinket s kapcsolatban aka¬ 
runk lenni velük, hogy valami módon testüknek-lelküknek 
segítségére lehessünk. Biztos, hogy sok a baja, gondja s szen¬ 
vedése a világnak; az is igaz, hogy elfordult az egyháztól s 
Krisztustól s nem sok jót vár tőlük ; de hát úgy-e a beteggel 
bánni kell tudni, s még ha nincs is bizalma, akkor is ápolnunk 
kell őt? Ha ápoljuk, ha a jót, amit tehetünk, megtesszük, ha 
türelemmel s nagylelkűen viseltetünk iránta, ha nem szeszély, 
hanem szolid, kitartó szeretet inspirál minket: akkor annak 
az elfordult, lélekben szenvedő s testben is sokszorosan meg¬ 
gyötört világnak egy nagy kinyilatkoztatása lesz : azt fogja 
észrevenni, hogy ez a kereső, aggódó, türelmes szeretet nem 
akarja őt letörni, hanem föl akarja emelni, nem kedvtelésből 
akarja saját nézeteire bírni, hanem neki magának akar 
enyhet adni sszívének félreismert igényeit akarja teljesíteni; 
észre fogja venni, hogy megnyugvásra s boldogulásra akarja 
segíteni. Észre fogja tehát venni, hogy ez a szeretet ad, ad s 
akkor is ad, ha nem akarják elfogadni, akkor is ad, ha tapos¬ 
sák jótéteményeit s érzéseit, hogy olyan mint a forrás, mely¬ 
nek vizét a pajkos gyerek szétfreccsenti, melynek medencé¬ 
jébe állat mászik bele s fölzavarja iszapját, de amely azért 
mégis fakad és fakad és szivárog és csörgedez és enyhet ad és 
szomjat olt s a tikkadt embernek a fölpezsdült élet erejét s 
vigaszát nyújtja. 

Ezt a szeretetet akarjuk az Oltáriszentségből venni s ezt 
akarjuk tovább adni; folyton vesszük s folyton adjuk, s ha 
néha panaszra akarna nyílni ajkunk, hogy hát minek is 
pazaroljuk hálátlanokra s hűtlenekre s züllöttekre szerete- 

tünket, jusson akkor eszünkbe, hogy Jézus folyton ad, folyton 
s bőven ad, adjunk hát mi is, adjuk tovább ezt a krisztusi 
szeretetet; adjuk mór csak azért is tovább esetleg hűtlen s 
hálátlan testvéreinknek is, mert hiszen mi is sokat kaptunk 
Istentől, sokat az Oltáriszentségben élő Jézustól, amit meg 
nem háláltunk, amiért viszont alig adtunk valamit. 

Kedves Testvéreim, e szeretetnek ostromát a világ, ez a 
modern világ sem tartja ki; megadja magát... s akkor mi 
adtuk oda, adtuk vissza Jézusnak a világot. 

Székesfehérvár, 1912 szeptember. 

7. 

(Tanulságok az inaszakadt történetéből) A módra és 
rendre nézve, hogy hogyan tegyünk jót felebarátainkkal, 
kitűnő útmutatásul s eligazításul szolgál az az evangéliumi 
történet, amikor Krisztus Urunk meggyógyítja az inaszakad- 
tat. Ezt a beteget néhány jó ember Krisztus elé iparkodott 
hozni «és nem találván nyílást, melyen őt bevigyék, a sereg 
miatt, felmentek vele a héjazatra s a tetőről lebocsáták őt 
középre ágyastul Jézus elé» (Lukács 5, 18). 

Már most figyeljünk, hogy hogyan folytatja elbeszélését 
az evangélista. «Látván Jézus — úgymond — ezeknek hitét, 
mondó .. .» Nem az inaszakadtnak hitét nézte az Ür, hanem 
elsősorban azoknak a buzgó, irgalmas szívű emberelőnek) hitét, 
kik küszködve a tömeggel, végre is úgy fogtak ki rajta, hogy 
betegestül, ágyastul a padlásra másztak fel s onnan eresz¬ 
tették le Jézus elébe az inaszakadtat. S ebből vigaszunkra 
azt emelem ki, hogy Jézus kegyelmét és segítségét az irgal¬ 
masság s a lélekmentés cselekedeteiben semmivel sem nyerjük 
meg oly biztosan, mint buzgalmunkkal és könyörületes szere- 
tetünkkel a szenvedők s elhagyottak iránt. Ha utánuk járunk 
s értük buzgólkodunk, Isten különös kegyelmét fogjuk élvezni. 
Már csak azért is megsegít majd minket, hogy megjutalmazza 
hitünket; megsegít majd, hogy megtisztelje s kitüntesse a 
buzgólkodó szeretetet, mely mindenek fölött tetszik neki. 
Hiszen ép erről a szeretetről ismer ránk, s amit mondott, hogy 
«azon ismernek majd rátok az emberek, hogy az én tanítvá¬ 
nyaim vagytok, ha szeretitek egymást#, azt bizonyosan ö is 
követi, s ha szeretünk, akkor magáénak ismer el minket s 
megáldja munkánkat. Tehát szeressünk önzetlenül; dolgoz¬ 
zunk hiúság s dicsvágy nélkül, s akkor az Ür az ilyen tiszta 
könyörületben saját lelkére s e könyörület képviselőiben 
testvéreire s munkatársaira ismer. Nézd, Uram •— mondjuk 

szívből — hitemet, buzgalmamat s áldozataimat, s ezért add 
meg annak az én gyámoltomnak kegyelmedet, adj neki jó 
lelket I 

A második eligazítás, mellyel ez az evangéliumi elbeszélés 
szolgál, az, hogy Krisztus mondja: «Ember, megbocsáttat¬ 
nak bűneid» (5, 20). Ezzel Jézus arra figyelmeztet, hogy ő 
minden irgalmassági cselekedetben s szeretetszolgálatban a 
fősúlyt a lélek megkönnyítésére s megvigasztalására fekteti; 
hogy elsősorban a szegénynek, a szenvedőnek lelkén segít¬ 
sünk. Ezzel nem azt akarom mondani, hogy mindenkinek 
először is prédikációkat tartsunk, vagy hogy a szegénynek 
kenyér helyett szép szavakat <adjunk> s a szenvedőnek ír és 
borogatás helyett gyónásra való útmutatással szolgáljunk, ha¬ 
nem azt akarom jelezni s nyomatékozni, hogy mi a szenvedőt, a 
züllöttet, a neveletlen védencet úgy nézzük, mint kiknek szemük 
s érzékük van nemcsak tudatlansága, szegénysége, nevelet¬ 
lensége s szenvedései iránt, hanem elsősorban az iránt, hogy 
lelki békéjét s nyugalmát megtalálja. Jót akarunk adni külső 
és belső bajokra, testre és lélekre s az egész embert akarjuk 
fölemelni s megsegíteni. íme. Jézus szeme először is az ina- 
szakadtnak lelkére irányult s szeretete először is a megtörődés 
s az önmagába térés kegyelmét juttatta neki; azért mondotta, 
s mondotta örömmel: :<Megbocsá Itatnak bűneid*. 

Jézus e példáját kell követnünk. Legyen minden szol¬ 
gálatunkban érzékünk először a lélek bajai iránt, gondoljuk 
meg, milyen ennek az embernek a lelke s kié az? Istené avagy 
az ördögé? s mit tehetnénk érte? Ha szemünk lesz eziránt, 
akkor egész eljárásunkban több szellem és lélek lesz s elta¬ 
láljuk majd a módját, hogy tapintattal s finom észrevevéssel 
leikéhez férkőzzünk s elsősorban is azt gyógyítsuk. 

A harmadik tanulság, melyet az inaszakadt történetéből 
merítünk, az, hogy Jézus végre a betegségen is segített, de 
csoda által. Ezt mi nem tehetjük, tehát ez nem is a mi dol¬ 
gunk ; de végezzük el buzgón azt, amit tehetünk. Vezessük 
az embereket Jézushoz, tegyünk jót áldozatok árán is, jár¬ 
junk szenvedő embertársaink nyomában az irgalom s a szere¬ 
tet útjain; mikor pedig tehetségünk s erőnk korlátjaihoz 
jutottunk, nyugodjunk meg Isten végzésén, s azért, hogy 
csodát nem tudunk tenni, ne szűnjünk meg szeretni. Ezt az 
inaszakadtat Jézus meggyógyította, de sok más inaszakadtat 
nem gyógyított meg. Tegyük meg tehát azt, amit tehetünk 
s örüljünk, hogyha valamit is tehetünk. Krisztus szeretete 
sürgessen minket, az a szeretet, mellyel valamennyi testvé- 

reit, a testi s lelki inaszakadtakat s minket is, az inaszakadtak 
gyámolóit szereti. Minél tisztább s buzgóbb lesz ez a szere¬ 
tetünk, annál készségesebben segít majd meg. 

Ezt a nagy, biztató igazságot tegye az ablakba minden 
patronesz, minden missziós nővér s a Szeretetszövetség min¬ 
den tagja; legyen ez az ő muskátlija, vérpiros illatos virága. 
Szívja magába illatát, azt a tudatot, hogyha jobban szeretek, 
ha kevesebb hiúsággal s több odaadással szeretek, Isten 
jobban segít s általa én is többeken lendítek. Tisztább szere¬ 
tetem miatt szereti majd Isten s segíti hathatósabban véden¬ 
ceimet. S szeretetem akkor lesz tisztább s krisztusibb, ha 
az Űr szemével nézem a szenvedőt s ha lelkét jobban szeretem, 
mint testét. Lássa az Úr hitemet s áldozatkészségemet s segít¬ 
sen azokon, kiket így szeretek ! 

8 . 

(Szenvedő lelkek szamaritánusai) Mi szociális munkások 
november havában rendes szeretetszolgálatunkon kívül egy 
más lelki munkát is végzünk, amikor lélekben rátérünk annak 
a más világnak útjaira és segíteni akarunk elhunytainkon is. 
Milyen édes tudattal szent kötelessége ez a hitből fakadó 
szeretetnek I Mások addig akarják segíteni felebarátjaikat, 
míg itt az életben köztük vannak, nekünk azonban az életen 
túlra is átvetődik gondolatunk, s fel akarjuk karolni a lelkek 
ügyét a síron túl is. Szívünkre vesszük panaszaikat, testvéri 
rokonszenvvel hajolunk le hozzájuk s tőlünk telhetőleg segí¬ 
teni akarjuk őket. Amit ilyenkor érzek, az mindenekelőtt egy 
emelkedettebb és hálás önérzet. Érzem ugyanis, hogy mily 
sokat tehetek, s örülök neki s köszönöm Istennek, hogy tehe¬ 
tek. Valóban milyen nagy dolog az, ha imával és jócselekede¬ 
tekkel segíthetünk a legelhagyottabb szenvedőkön s ha szere- 
tetünkkel így elérhetünk a más világba 1 De hát ilyen a szeretet 
hatalma, mely Istenből árad, a szíveket a síron túl is egybe¬ 
köti. Mennyire más ez a cselekvő, nemes s tevékeny szeretet 
a világ szentimentális, cifra és költséges virágadományokban 
kimerülő gyászánál! 

Ahogyan a mindenséget a gravitáció tartja össze, ahogyan 
az röpíti végtelen pályájukon az égitesteket s ugyanakkor a 
föld felé vonzza a porszemet is, úgy hatja át az isteni szeretet 
a lelki mindenséget s egyre Isten felé, másrészt egymás felé 
tereli a szíveket. A porszem is, a hulló falevél is a nappal áll 
összeköttetésben, miért csodálkozzam hát azon, hogy én is 
összeköttetésben állok a szeretet hatalma által a legtávolibb 

Prohászia: Isten és a világ — Missziós levelek. 15 

lelkekkel is. Nem szabad ez isteni kapcsolatokban kételkedni, 
örülnünk kell nekik. Siessünk segítségükre azoknak, kik 
odaát ránk szorulnak. Ha messze is vannak, azért mégis csak 
a szeretet elemében vannak, még pedig a legnagyobb szívnek, 
az Isten-szív szeretetének elemében. Az ő szívének lüktetése 
élteti őket s minket egyaránt. Érezzük át mélyen e kapcsola¬ 
tot s ne hűtsük le szeretetünket azzal a kétkedő, hideg gon¬ 
dolattal, hogy hiszen meghaltak, elmentek tőlünk. Elmentek, 
de lelkűkbe beleszőve magukkal vitték képünket, s ha talál¬ 
koznánk velük most és gyászfátylukat szétlebbentenők, csak 
úgy néznének ránk, mint régen, csak úgy ejtenék ki nevünket, 
mint ahogy régóta fülünkben cseng még hanglejtésük. Ne 
mondjuk, hogy már csak úgy vannak itt e világon, mint kik 
halványodó emlékezetben élnek és semmit sem számítanak: 
ugyanazon az úton járnak ők, mint mi, az Istenhez vezető 
úton, csakhogy annak már a felső végén : előttünk vannak, 
s mi utánuk törekszünk és nemsokára ismét találkozunk . .. 

A kapcsolat ez eleven átérzése után szinte természetes 
lesz, hogy szeretetünk aggódó, buzgólkodó érdeklődéssel 
karolja fel sírontúli testvéreink érdekeit. Mintha csak látnok, 
hogy szemeik rajtunk függnek, hogy szívük karjai felénk 
tárvák. 

Legyünk tehát annak a másik szenvedő világnak segítői, 
irgalmas szamaritánusai, még pedig olyan szamaritánusai, kik 
mikor mással jót tesznek, maguknak is a legnagyobb vigaszt 
s megnyugvást szerzik. így aztán a temető útjain is annak 
nyomában járunk, ki tudta, mi a sír s mi a fájdalom, hiszen 
Lázár sírjánál az ő szíve lett tele szenvedéssel s az ő szeme 
lett tele könnyel, de aki legyőzte a halált, legyőzte a sírt s 
legyőzte a világ szomorúságát. Mikor így vigasztalni s meg¬ 
segíteni igyekszünk a szenvedő lelkeket, akkor azt az evan¬ 
géliumot iparkodunk valóra váltani, melyet Krisztus hir¬ 
detett a fiát sirató atyának s a bátyja veszte felett gyászoló 
Mártának : a te fiad, a te bátyád él. Krisztus Urunk mondja, 
hogy él a mi elhunyt atyánk, anyánk, testvérünk, barátunk; 
gyermekünk, ebben tehát kételkednünk nem szabad, de 
esetleg szenved még, s azért sugalmazza hitünk segítő, mentő, 
áldozatos akcióra szeretetünket. 

így vagyunk két világnak szociális munkásai. 

1912 november. 

9. 

(Adventi remények) Szívélyes üdvözlettel köszöntök 
be a ködös és mégis hangulatos adventbe ! Advent, annyi, 
mint Ür-jövet, s erről azt mondom, hogy az az Ür dolga, hogy 
hogyan jön s mikor jön majd felém s hozzám ; nekem azonban 
az advent annyi, mint várakozás és készülődés és eléje menés. 
Várakozunk éltünk adventjében Jézusra ; várakozunk, de 
nem leülve, lecsücsülve, kezeinket ölbe téve ; hanem vára¬ 
kozunk epedve szívvel s dolgozva szívvel és kézzel. Tudjuk 
ugyanis, hogy a jót nemcsak várni kell, hanem hogy azt tenni 
is kell. Azt a jobb világot, melyet folyton várunk, meg kell 
egyszersmind teremtenünk; folyton kell tehát dolgoznunk 
rajta. Még nem kész —- jaj — dehogy is kész, akár lelkivilá¬ 
gomat, akár ezt a külső világunkat nézem. Mennyi baj és 
gyarlóság abban a belső világban, s mennyi tűrhetetlen 
nyomorúság abban a külsőben. Hogyan kiált advent után 
mind a két szegény világ, hogyan imádkozza, hogy «jöjjön el 
a te országod !» Ez a Miatyánknak a legnépszerűbb óhaja : 
kenyeret Uram, s a te országodat vagy legalább többet abból, 
ami a te országod, többet az igazságból, békességből és 
örömből 1 

S ezt az utóbbi adventi vágyat osztják az emberek 
mind ; ezt még a szocialisták is elfogadnák; új világot, jobb 
világot, ez valamennyi szociálreformernek adventi vágya ! 
Csakhogy mennyi ez adventi embereknél a rémlátás is, hány 
lidérc ficánkol előttük, mennyi tévedés s álmodozás kör¬ 
nyékezi őket 1 

A rémlátástól s tévedéstől meg akarjuk magunkat 
kímélni s ép azért ez életnek s küzdelmeinek, szociális törek¬ 
véseinknek s kudarcainknak és sikertelenségeinknek éjtszaká- 
jában világítunk magunknak Krisztus mécsével. Ezt a mécset 
ki nem fúvóm. Éjjel mécsre van szükségem, ha az van, az 
elég is; világítok hát magamnak vele. 

S világítok azért, hogy dolgozhassam, még pedig hit- 
szerüen és észszerűen és jó kedvvel. Kedvvel, kedvvel, ezt külö¬ 
nösen ismétlem, s ez a jó kedvem adventi reménységemből 
fakad. Az advent ugyanis tele van reménnyel, még pedig 
azzal a halhatatlan reménnyel, melyet Krisztus fakaszt a 
lelkekben. E reménységre szükségünk van, hogy bajainkban 
s gyarlóságainkban, szenvedéseinkben s tépelődéseinkben 
megálljuk helyünket s ne sztrájkoljunk a munkában s ne 
fáradjunk el a harcban. 


15* 

De azért itt se akarjunk többet, mint amennyit akarni 
lehet. 

Ahogyan a mécses világosságától nem szűnik meg az éj : 
úgy a reménységtől nem szűnnek meg a bajok, — szegényeink 
azon túl is lesznek, betegeink azért mind meg nem gyógyul¬ 
nak, s ugyancsak mi mindnyájan attól a biztos érzettől, hogy 
a helyes úton járunk s Krisztust nyomban követjük, célhoz 
mindjárt nem jutunk. Bár méccsel kezünkben s reménnyel 
szívünkben járunk, de azért úton vagyunk s útfélen ma¬ 
radunk. 

S ezt jó lesz szem előtt tartanunk s magunkat s készület- 
lenségünket el nem felednünk. Néha ugyanis az ember meg¬ 
feledkezik arról, hogy hol, merre tart, hányadán van s többet 
kezd igényelni, s azzal azután nehézségeket csinál magának, 
beleevez az elégedetlenség zátonyai közé. Ügy is van néha, 
hogy felesleges szemrehányásokkal illeti magát, hogy ezt 
vagy azt nem bírta megtenni vagy elérni. Az ilyet a mennyor¬ 
szági felső emeletről le kell ráncigálni az adventi földszintre, 
sőt néha az élet nagyon is sötét szakadékaiba is. Nem vagyunk 
még a mennyországban, hanem itt vagyunk a földön, földi 
bajban, földi gyarlóságban, földi alacsonyságban; nem 
angyalok közt, hanem emberek közt élünk, kik sokszor nem 
testvérek, hanem mostohák, s egymásnak keserítik meg s 
nehezítik meg az életet. De hát a földön ez a sor is járja, hát 
ezen sem fogunk túlságosan jajveszékelni, s ha elvesztettünk 
valamit a vámon, reménykedünk, hogy megnyerjük a réven ; 
ha nem sikerült egy művünk, majd sikerül egy más vállala¬ 
tunk, s ha minden egyéb nem sikerülne is, akkor sem hagy el 
a remény, hogy majd csak megleszünk valahogy s a sok siker¬ 
telenségért is megfizet az Ür ! íme, az adventi remény rügye¬ 
zik szívünkben s új tavaszt ígér, ha nem három hónap, hát 
három év után, vagy ha három év múlva sem, hát harminc 
év múlva, de a tavasz el nem marad, a lelkünk kivirágzik. 

Azért hát rajta, kedves Szeretetszövetség, gyerünk, 
haladjunk, dolgozzunk 1 Ütőn, munkaközben lévén, ne jusson 
eszünkbe, hogy jó lesz most már megpihenni s leszerelni s 
adventi törekvés s munka helyett téli álomra fordulni. Nem 
vagyunk mi sem medvék, sem ürgék, hogy aludjunk, hanem 
Isten gyermekei, kikben télen is az örök tavasz temperamen¬ 
tuma éled, s kik adventi éjek és fények, adventi bajok és 
vigaszok, adventi távolságok s közelségek közt is folyton- 
folyvást Krisztus felé tartunk. Még nem vagyunk nála, de 
közeledünk hozzá, még pedig abban a mértékben, amelyben 

mindent érte s csakis érte teszünk s elviselünk. Szerinte 
érezni, az annyi, mint hozzá közeledni. íme a mi adventi 
programmunk. 

1912 december hó. 


10 . 

(Újévi ajándékunk) Nem arról az ajándékról van itt 
szó, amelyet mi adjunk, hanem arról, melyet kapjunk. Elgon¬ 
dolom magamnak, hogy olyan magunkféle szeretetszövetség- 
társak mit is kívánjunk magunknak újévi ajándékul, s nem 
képzelhetem, hogy nagyobb s értékesebb ajándékot kíván¬ 
hatnánk magunknak, mint nagyobb, forróbb, boldogítóbb s 
mozgatóbb Isten-szeret etet. Ember ugyanis adhat embernek 
gyöngyöt és virágot, csecsebecsét és sok tarkaságot; de az 
isteni ajándék mindig olyan lesz, amitől az ember önmagában 
jobb s Istennek is és embernek is értékesebb lesz, s ilyen kell 
nekünk. Én tehát újévre is megint csak ily ajándékot s neve¬ 
zetesen Krisztusnak embert s lelket szerető szellemét kívá¬ 
nom magamnak, hogy szívem is melegebb legyen tőle s a 
lelkem is jobban győzze azt a munkát, mely ki nem fárad s 
újra kikezdi a nehézségeket, s hogy kitartásom is legyen, 
mikor nem megy minden a kedvem szerint. 

Ilyen újévi ajándékra szükségünk van mindnyájunknak, 
de főleg azoknak, kik hamar kifáradnak s kedvüket vesztve 
azt mondogatják: hiábavaló minden, minden; úgy sem 
megyünk vele semmire ! 

Ezeknek okulására szeretném elmondani, hogy mennyire 
máskép gondolkozott egy leány, aki elkeseredésében elhagyta 
iszákos édesatyját s otthonát, de aki azután magába szállott 
és Istentől felvilágosítást nyerve aziránt, hogy neki volta- 
képen ott édesatyja mellett volna a helye, még pedig úgy, 
hogy mentő-, óvó- s őrzőangyala legyen atyjának, elhatározta, 
hogy visszatér s iparkodik segíteni atyján. Vissza is ment s 
magára vállalta édesatyja- s háztartásának gondját; beállt 
a munkába s főzött, mosott, foltozott, takarított s a mellett 
minden módon iparkodott atyja lelkét megmenteni s őt 
nemtelen s alacsony szenvedélyéből, az iszákosságból ki¬ 
emelni. 

Természetesen e leány útjába is állt az okoskodás, s azt 
mondta neki a felsővégi szomszédasszony s az alsóvégi koma¬ 
asszony, hogy hát szép, szép dolog ez, amit itt tenni készül, 
de hát mi lesz majd akkor, ha édesatyja, amilyen durva és 
goromba, semmivel sem lesz megelégedve s ha mindenben 

csak gáncsot vet és tesz s hegyibe talán még néha el is 
páholja? 

A leány erre azt mondta : «Mindegy, akkor is megpró¬ 
bálom s még jobban iparkodom»; s mikor ezt mondta, úgy 
tetszett, mintha mélyebb érzésű s bízóbb tekintet villant 
volna ki szemeiből. De a nénék nem hagyták abba s a nénék 
újra neki láttak a kételkedésnek : de ha — folytatták — 
megint durva s goromba lesz s ha tán el is kergeti otthonról, 
nem fog-e az ilyen fiatal leányzó türelme elszakadni s maga 
is nem kívánkozik-e el majd boldogabb tájakra? 

«Ha ilyen lenne atyám, akkor még jobban s többet 
fogok imádkozni)) — volt erre megint a fölséges válasz. «S mi 
lesz — folytatják a bölcseség sótartójának anyámasszonyai, — 
ha édesatyja nemcsak megveri, hanem meg is gyűlöli, úgy¬ 
hogy nem fogadja majd szitok és átok nélkül egyetlenegy 
szavát sem?» 

«Akkor meg —■ felelte a leány — még jobban akarom 
szeretni s szeretetemet vele, ahogy csak tudom s bírom, 
melegebben megéreztetni.» 

Hála Istennek, hogy e leány hajthatatlan s bízó lelke 
győzött s hogy hite s szeretete csodát művelt, amennyiben 
édesatyja tényleg sok vergődés és bukdácsolás után mégis 
csak az erény s a becsület útjára tért. Imája, szeretete s 
türelme megmentette édesatyjának lelkét. Tevékeny s türel¬ 
mes szeretete győzött. 

Ez az a hamisítatlan isteni ajándék, melyet karácsonyi 
s újévi ajándékul kívánunk magunknak : mikor magunknak 
kívánjuk, akkor azt is tudjuk s annak is örülünk, hogy ebből 
mások is, még pedig sokan kapnak. Mindazok kapnak, kik 
velünk kapcsolatban állanak. S ami még csodálatosabb, az 
az a körülmény, hogy jóllehet sokan kapnak belőle, azért mi 
nem vesztünk, sőt ellenkezőleg gyarapodunk s növekedünk 
szellemben. 

Hál’ Istennek, hogy vannak ilyen isteni ajándékú lelkek 
köztünk, kik szeretetükkel s türelmükkel győznek s kik e 
réven az élet legnagyobb műveit állítják a világba. Mert 
hiába, legáldásosabb munka s a legszebb mű mégis csak 
mások lelkét menteni s üdvösségük nagy művében nekik 
szolgálatukra lenni. Kérdezzük magunkat, van-e már ily 
művünk s indulunk-e már ily irányban? Ez legyen a mi újévi 
lelkiismereti vizsgálatunknak szerelelszövetségi kérdése s az arra 
megadandó felelet nyomában állítsuk azután szemeink elé 
a mi újévi szeretetszövetségi feladatunkat, azt, hogy úgy aka- 

runk élni, hogy másoknak tényleg lelki hasznára legyünk. 
Legyen e krisztusi szóból krisztusi tett; szeressünk úgy, hogy 
másokért dolgozni s értük valamit eltűrni s elviselni is tudjunk. 

1913 január. 

11 . 

(A mi nagy hivatásunk) Az új év elején, mikor ismét 
időt s lelket s kegyelmet kínál föl nekünk az Úr, jó lesz átér¬ 
tenünk és átéreznünk, hogy az Isten ezáltal egyszersmind 
hivatást ad s hí az új év folyamába s azért terel ki minket az 
élet útjaira, hogy tegyünk, buzgólkodjunk és szeressünk 1 

Fogjuk meg ezt a nagy gondolatot, Kedves Szeretet- 
szövetségeseim, s érleltessük mély meggyőződéssé magunk¬ 
ban, hogy az Isten nekünk tényleg hivatást adott, s hogy 
őmaga az, aki hív minket s egyszer majd számon is kéri 
tőlünk azt, hogy mentünk-e oda, ahová küldött s meg- 
tettük-e azt, amire hívott? 

Hisztek-e ti mindnyájan a szeretet s a buzgólkodás 
isteni hivatásában? Hiszitek-e, hogy az Isten ezt a hivatást 
adta nektek s teljesítését várja tőletek? Némelyik közületek 
tán nincs meggyőződve, hogy maga az Isten hívja őt arra, 
hogy szeressen, buzgólkodjék és tegyen. De hát adjon akkor 
számot magának arról, hogy minek adott neki Isten tehet¬ 
séget és erőt, minek világosította őt fel evangéliumával s 
kegyelmével, minek adott neki hitet, minek szívet és könyö- 
rületet, minek szeretetet és részvétet? S miért vonzza-húzza 
s minek nógatja és készteti, hogy szóval is, tettel is álljon ki, 
álljon ki Jézusért s a lelkekért, lobogtassa feléje hitének 
mécsesét s lépjen ki eléjük a jóság s a jóakarás indulataival? ! 
Miért teszi ezt, minek ismétli meg az Ür? ! S minek nyitja 
meg szemeinket s engedi látni sok lélek sötétségét s miért 
ihleti meg szívünket s hangolja részvétre felebarátaink baján?! 

íme, így hív az Isten, így adja meg a buzgalom s a szere¬ 
tet hivatását, így küldi ki az élet útjaira. Szent Pállal is így 
tett. Mikor az apostol ugyanis Kis-Ázsiában, Troas városában 
időzött, jelenése volt s látott egy macedóniai öltözetű embert, 
aki azt mondta neki : «Pál, jöjj hozzánk és segíts rajtunk)). 
Az apostol rögtön megértette, hogy útra kell kelnie, a ten¬ 
geren kell áthajóznia, Macedóniába kell sietnie, hogy segít¬ 
sen, azaz az evangélium világosságát derítse rájuk s az 
újjászületés Szentleikét adja meg nekik. Ez bizonyára hiva¬ 
tás volt. Nos és nekünk nincsenek-e ily jelenéseink? Ha a 
világ sorsán elgondolkozunk, s embertársaink küzdelmeit, 

szenvedéseit s lelki üdvük veszélyeit szívünkbe véssük, 
ugyan hány ily könyörgő, a jobbat váró és segélyt kérő 
macedón-forma emberen akad meg a szemünk? Az mind, 
ha nem is beszél, mégis azt látszik mondani: Testvér, látod, 
hogy a lelkem sötét s a világ keserve kioltotta szívemben a 
szeretetet, de úgy-e, te ismered Krisztust és bevetted az ő 
Szentjeikét, mondd csak, nincs-e neked is közöd hozzám s 
nem érzed-e te, hogy itt kellene valamit tenned? Neked, 
neked kellene tenned ; nem annak a másiknak, nem annak a 
szentnek, annak az irgalmas nővérnek, annak a fölszentelt 
papnak, de neked, neked 1 Hiszen te is ismered s szereted 
Krisztust s te is kaptad a parancsot, hogy szeresd felebará¬ 
todat, mint tenmagadat! 

Nem térek ki a pogányokra, kik még ezermillió lélek- 
számban nem ismerik Krisztust s a hitterjesztés nagy műveire 
utalnak, melyet föl kell karolnunk imáinkkal s alamizsnáink¬ 
kal ; de rámutatok a köztünk sötétlő hitetlenségre s kishitű¬ 
ségre, a sok testi-lelki, gazdasági hajótörésre : íme, a testi¬ 
lelki nyomornak néhány macedón-alakja lép elénk s mind 
azt kiáltja: testvér, jöjj át hozzánk és segíts ! Ne keressük 
messze apostoli hivatásunk terét, hiszen lépten-nyomon 
nyílik ez a tér; lépten-nyomon beleakadunk valakibe, aki 
ha nem is mondja, de ránk szorul, sőt talán akkor szorul 
ránk a legjobban, amikor a segítséget elfogadni sem akarja. 
Ilyen apostoli tér a család, a házi lakók, a szomszédok, az 
ismerősök, a betegek, a szegények, a szomorúak, vagyis 
inkább minden ember, akinek valami jót tehetek Krisztus 
szerint, akinek több, jobb lelket, hitet s szeretetet adhatok. 
Fáradt, eltikkadt embereket mindenütt gyámolíthatunk; 
elsötétült lelkeket mindenfelé támogathatunk s annak meg¬ 
tapasztalására segíthetünk, hogy aki valamikor azt mondta, 
hogy jöjjetek hozzám mindnyájan, kik fáradoztok s terhelve 
vagytok s én megenyhítlek titeket, az most is gondoskodik 
s küld oly hithű s szeretető embereket, akik helyette enyhít¬ 
senek s segítsenek. 

íme testvérem, a mi nagy hivatásunk; higgyünk hát 
benne ! Szítsuk fel magunkban e nagy hivatást s örüljünk 
neki s köszönjük meg az Ürnak, hogy ezt adja nekünk. 
Cseppet se kételkedjünk benne s ne kérdezzük, hogy ugyan 
hogyan is jutunk hát mi az ilyen hivatáshoz ; mert erre azt 
felelem: Hát nem vagy te Isten gyermeke, nem vagy-e Krisztus 
testvére? S ha az vagy, akkor meg is érted az Urat, aki szereti 
a lelkeket, s megérted azt, hogy Krisztus testvériségét azon 

ismeri meg, hogy egymást is szeretjük, de hogy főleg azokat 
szeretjük, kik nyomorékabb testvéreink. 

Krisztus szeretett minket, s azért hivott magához. 
Tegyünk mi is így; szeressünk,s hívjunk sokakat,minél többe¬ 
ket Krisztushoz. «Láttam az ő utait és meggyógyítottam őt 
és visszahoztam őt és vigasztalást adtam neki s kesergő övéi¬ 
nek)) (íz. 57, 18). 

1913 február. 


12 . 

(Uram, a szemedet is kérem!) Mily közel állhatnak, 
szinte érintkezhetnek azok, kik különben érzületre nézve 
végtelen messze állanak egymástól! Nem lehet ennek öntuda¬ 
tára sehol sem jutni úgy, mint az Ür Jézus kínszenvedésében ; 
ott Krisztus mellett áll a hóhér s a csőcselék, de mily távol 
állnak ezek fölfogásban s érzületben egymástól! Azok is, 
Krisztus is nézik a keresztet; de mit látnak azok benne, s mit 
néz ki az imádandó Ür magának s mindnyájunknak belőle ! 

Én is a nézők között vagyok. Az élet engem is kereszt 
elé állít, s én is a keresztet csőcselék módjára vagy pedig 
Krisztus szemével nézhetem. Már most rám nézve nem lehet 
kérdés tárgya, hogy kinek a lelkén át nézzem azt, hanem 
elszántan az Űrhöz állok s mondom : «Uram, lelket, hitet, 
szeretetet tőled ’ kaptam, hát természetesen a szemedet is 
kérem. Ügy akarok nézni, ahogy te nézesz s azt akarom látni, 
amit te látsz. Tudom, hogy az igazi meglátást te hoztad 
nekem s a keresztet és kínt is te állítottad be a számomra a 
helyes megvilágításba. Uram, hát add, hogy lássak !» 

A világias ember csak szomorkodva, sőt sokszor rémülve 
nézi a keresztet; neki az csak bajt s kínt jelent. De az Ür 
Jézus a keresztben megváltást és áldást, üdvöt s boldogságot 
is látott; látta az Isten megengesztelt arcát, s látta a kereszt 
által megváltott lelkek ujjongó örömét 1 Szent István első 
vértanúról is azt mondja a szentírás, hogy a kőzáporban, 
mely az ő halála volt, nyitva látta a mennyországot s elragad¬ 
tatva szemlélte az Isten dicsőségét. A vértanúk a máglyán 
Isten arcát látták a lángokban, mialatt a hóhérok csak a 
rőzsekötegeket igazították vasvillákkal, hogy a szél keresztül¬ 
fújjon és a lángot szítsa. 

Tehát mit 'is látott Krisztus a keresztben? ő abban 
kegyelmet, megváltást és üdvöt látott; úgy nézett a keresztre, 
mint a tengernyi nagy áldás forrására, s úgy szorította azt 
magához, mint aki általa s benne a legnagyobb jót adja s 

hozza a világnak. íme az első felelet arra a kérdésre, hogy 
hogyan nézzem én a keresztet s mit nézzek ki magam szá¬ 
mára belőle : nézzem úgy mint sok-sok kegyelem forrását, 
nézzem mint nagy jót, nézzem mint kemény, keserű kérget, 
mely alatt édes, erős mag, élet és kegyelem rejlik. Az Ür 
Jézus példája erre buzdít engem. Hagyjam hát megnyitni 
szemeimet s szívjam lelkembe ez új világosságot, melyben 
biztosan látom, hogy a kereszt s a szenvedés nemcsak rossz, 
ahogy azt a világ s az érzéki lélek kiáltja, hanem hogy az jó is. 
De azt a jót nekem élesen szemügyre kell vennem s ki kell 
emelnem s a lelkemet elárasztó érzéki benyomások elé kell 
tartanom s ítéletemet hozzá szabnom s szerinte igazodnom. 

Ez legyen a mi egyik böjti gyakorlatunk, hogy bennünk a 
rosszra, a bajra, a szenvedésre ne csak az érzéki ember reagál¬ 
jon, hanem a hit embere is, s ha az az első ember azt kiáltja, 
hogy a kereszt rossz és átok, a hit s Isten-szeretet emelje ki 
azt, ami áldás és kegyelem van benne. 

Másodszor meg kell fontolnom azt, hogy Krisztus Urunk 
szenvedő lelkében a kereszt lelki meglátásának megfelelő 
meleg érzések is jártak s nekünk ezeket is el kell sajátítanunk. 
Nem elég valamit meglátnunk, hanem a jó meglátásának 
megfelelő érzésekkel is át kell' azt fognunk. Már most Jézus 
érzése a kínszenvedésben az volt, hogy ő szeretetből szenve¬ 
dett ; szenvedett, mert szeretett; szenvedett, mert szenvedése 
által jót, töméntelen jót adhatott s örült neki, hogy adhatja, 
s törte magát, hogy megadja. 

Ez a szenvedés nem volt tehát csak kín és gyötrődés, 
nem volt csak passzív elgyötört lelkűiét, hanem aktív, kész¬ 
séges, lelkes érzület is volt. Már amennyire ilyesmiről kínok, 
bajok, gyötrelmek közt szó lehet 1 De szent igaz, más nekem 
az a szenvedő Krisztus s kimondhatatlanul édessé s ellen¬ 
állhatatlanná lesz hódító szenvedésében, ha öntudatomra 
hozom, hogy őt a szeretet ösztönözte, az bátorította, az 
hevítette mindabban, amit magára vett. Hogyan nézem én 
akkor azt a töviskoszorús homlokot, mely mögött a reám való 
emlékezés honolt, s hogyan találkozik tekintetem tekinteté¬ 
vel, aki könnyes szemmel is engem keresett, s mily beszédes 
nekem az a néma ajk, mely félig nyitva is úgy tett, mintha 
nevemen szólítgatott volna. 

S ennek az érzületnek utánzása lesz az én második böjti 
gyakorlatom. Én ugyanis föl akarom kelteni a szeretetet szen¬ 
vedéseimben s kellemetlenségeimben s azt akarom hajtogatni 
szeretettel, hogy «érted, érted Uram Jézusom !» Nem ismerek 

majd rá magamra s lelkületemre, ha ezt a gyakorlatot komo¬ 
lyan veszem s ha a szeretet aktusáig emelkedem föl meg¬ 
próbáltatásaimban. Nagyon kérlek, Kedves Testvérem, pró¬ 
báld meg, hogy magad megtapasztaljad a krisztusi lelkűiéi¬ 
nek fönségét s hogy a tapasztalatod révén ne én, aki ezt 
írom, hanem te magad, aki ezt megtapasztalod, tégy tanú¬ 
ságot, hogy a szenvedés is a Iélektől függ, s hogy boldog ember, 
akinek az Úristen a kereszthez krisztusi érzést is adott. 

1913 március. 


13. 

(Az élet újsága) A húsvét jelszava az új életre való 

föltámadás, s mélyen átérezzük Szent Pálnak buzdítását: 
«Valamint Krisztus feltámadott halottaiból az Atya dicső¬ 
sége által, úgy mi is az élet újságában járjunk# (Rom. 6, 4). 
Ezt az új életet röviden, de szárazon úgy jellemezhetném, 
hogy Istennek akarunk élni, vagyis az ő szolgálatában, az 
ő akarata szerint tehetségeinket, erőinket érvényesíteni, 
hogy ki akarunk tartani mellette az élet változó hangulatai¬ 
ban s küzdelmeiben, s hogy jó, hűséges cselédjeinek akarunk 
bizonyulni, kik nemcsak szemre s színre, hanem szívből s 
kötelességtudásból teljesítik Uruk akaratát. 

S jóllehet az így ecsetelt étet bizonyára nagy és szent 
dolog, mégis azt mondom, hogy aki ily fogalmakkal s ily 
keretezéssel mutatja be, az bizony csakúgy szárazon szól 
róla s nem hozza öntudatunkra, hogy mennyi meleg és mily 
hevülés, mennyi temperamentum s mennyi érzés rejlik ebben 
az új, ebben az isteni életben ; az nem érezteti meg velünk 
azt, hogy mily édes és erős tartalom tölti ki azt a lelket, mely 
Istennek él s hogy mily megtapasztalásokban, vigaszokban 
s mily vonzalmakban s buzdulásokban van részünk akkor, 
ha «igazán az élet újságában járunk#. Nem is azt kell mondani 
arról a húsvéti új életről, hogy az annyit tesz, mint Istennek 
élni, hanem inkább azt, hogy az ilyen életben Isten él mi- 
bennünk. 

Ah, ez mást, azaz utólérhetetlenül többet mond s a 
lelkünk elevenjére tapint rá, mikor nem azt állítja elénk, 
hogy mi élünk Istennek, hanem inkább azt, hogy maga Isten 
él bennünk. Igen, Isten él bennem, ha összes tehetségeimet 
ő indítja, figyelmemet ő érdekli s erőimet s energiáimat ő 
ösztönzi lendületes tevékenységre. Hogy ezt kellőleg ön¬ 
tudatunkra hozzam, tekintsük meg Isten életét először értel¬ 
münkben. 

Isten akkor él értelmi világomban, ha reá való gondo¬ 
latom élénk énbennem, ha emléke s neve nemcsak fogalom, 
hanem a lelket áthevítő s átjáró jelenlét; ha képe úgy ragyog 
bennem, mint a nap s bevilágítja lelkem öntudatát; ha 
folyton velem van s elkísér mindenhová s öntudatomban 
pihen akkor is, mikor nem gondolok rá. Ügy vagyok vele, 
mint a napvilággal, melyben élek, mozgok, vagyok, akár 
gondolok rá, akár nem, s bármit látok s bármit teszek, azt 
a napvilágban látom s végzem el. így kísér, így világít, így 
jár velem az én Istenem s így élek én belőle s általa eltelik 
lelkem vele 1 

Az értelemről áttérek az akaraLra. Akaratomban akkor 
él az Isten, ha lelkem érzései, indulatai s vágyai vele telvék, 
ha feléje fordulnak s köréje fonódnak ösztönösen is, de főleg, 
ha azokat azután önmagam öntudatosan szítom s nevelem 
naggyá. Nem élet az, ahol alig mozdul, alig moccan valami, 
ahol kiindulás, cselekvés s kilendülés nincs s ahol e helyett 
csak ölbe tett kezekkel, jégre tett érzésekkel várnak, állnak, 
alusznak. Lesz-e ott isteni élet, ahol a lelki restség csigavére 
megalszik, ahol az érzések, akarások béka-temperamentum¬ 
ban helyezkedtek el, ahol az illetések s érintkezések hűvösek, 
hidegek, hüllő-érintések? Nem, ebből nem kérek. Isten ellen¬ 
kezőleg akkor él majd akaratomban, ha ő jár bennem, s 
megérzem fölségét s tiszteletre, hódolatra, a nagyság csodá¬ 
latára, imádásra, dicséretre s áldásra indul ki lelkem. Akkor 
él bennem, ha tetszik nekem s elragadtatásban függ rajta 
szemem s azt hajtogatom : Ö be jó, hogy erős vagy s győzni 
tudsz, s bár nem értlek s nem értem utaidat, mégis tudom, 
hogy mindeneken át s minden ellenkezés dacára tied az ország 
s a dicsőség. Áldlak Uram 1 Lelkem oly mélység, melyből 
folyton fel-felvetődnek a dicséret s dicsőítés hullámgyűrűi. 
Dicsérlek s köszönöm, hogy oly tökéletes s gazdag vagy s úgy 
tudsz adni s ki nem fogysz soha. Örömöm telik alkotásaidon, 
teremtéseden, ajándékaidon, kegyelmeiden, művészeteden 
s műveiden. Örömöm telik, hogy hozzád tartozom s hogy 
vonzol engem, te a nap, a porszemet. De a vonzás bennem 
a hozzádtartozás győzelmes öntudatában hűséggé s örömmé 
válik. Hiszen a porszem is ragyog — mintha örülne — a nap¬ 
sugárban ; én is. Dicsőségedre akarok válni s szeretném, ha 
mindnyájan dicsérnének s dicsőítenének téged. Vannak 
azután forró kívánságaim s buzdulásaim is. Azt kívánom, 
hogy az emberek mind Istenben s Istenért^ éljenek, minél 
közelebb álljanak hozzá s hogy ő legyen az Ür, ő Uruk, bol- 

dogságuk s Üdvözítőjük. E gondolatnál azután észreveszem, 
hogy én is, ha csak szerény s kicsiny, de mégis erő vagyok, 
hogy tudok s bírok valamit én is s azért aztán fölbuzdulok s 
akarok tenni valamit Istenért; buzgó akarok lenni, a bűnt 
csökkenteni, a jót előmozdítani akarom. Befolyásolni akarom 
az embereket s művelésükben türelmes, kitartó s kiváró 
akarok lenni. íme, ily indulatokkal indulok, ily vágyakkal 
vágyódom, ily kilendülésekkel emelkedem, ily erőlködésekkel 
zaklatom fel lelkem tehetségeit. Teszek, akarok, lelkesülök, 
mozgok; öntudatom tele van mozgalommal. Fölébresztem 
lomha érzéketlenségemet, megcsipkedem restségemet, teszek, 
érzek, hódolok, bízom, vágyódom, örülök, remélek, merek 
s próbálgatok mozgatni, fölvilágosítani, hangolni, melegíteni 
másokat is. Szóval megtapasztalom, hogy Isten él bennem 1 
Ezzel az öntudattal tudok azután igazságos s igaz, bátor és 
egyenes, tudok mértékletes, okos, őszinte, nagylelkű, elnéző, 
engedelmes, alázatos, tiszta, hű, megbízható, kötelességtudó, 
szorgalmas, munkás, takarékos, igénytelen, egyszerű, mél¬ 
tányos lenni. Ez fakad belőlem a világba. A forrás vizet, a 
szív vért lüktet; a lélek pedig, melyben Isten él, öntudatos 
jóságot, lelkiséget, szeretetet állít a világba. 

Ez az «élet újságán, a lelki tavasz, a friss, Istenből fakadó 
lelkiség, s ezt a húsvéti életet kell magamba fölszítanom s 
folyamatba hoznom 1 Élnem kell 1 

1913 április. 

14. 

(A lélek májusa) Itt a május, a virágzó s örvendező 
élet hónapja, melyet oly jól megértünk s oly melegen élve¬ 
zünk, miután ezer színnel s fénnyel, bimbónyílással s virág- 
fakadással azt hirdeti, hogy az életnek virágzónak s a lélek¬ 
nek nyiladozónak kell lennie, hirdeti és sürgeti, hogy azért 
élet az élet, hogy éljen. 

S ezt hirdeti az Ür Jézus is, hogy az élet éljen, hogy ne 
hervadjon, hogy ne zárja azt sírkő, se koporsó. S én is a 
Szentlélek nagy kegyelmének, mondjuk májusi kegyelmének 
veszem, ha megérzem, hogy hitem, reményem, szeretetem 
s vallásosságom éled, hogy lelkem érző elevenség s élő való¬ 
ság. Májusi kegyelem az nekem, ha érzem, hogy van élő 
Istenem, Isten, aki él bennem; aki élőbb s elevenebb, mint 
én magam, s akinek élete lüktet s fakad bennem. Mily jótéte¬ 
mény az élő Isten, az élő Krisztus, az élő hit, az élő szeretet. . . 
íme ez a lélek májusa. 

Lelki világom e lüktető s fakadó májusában alakul ki 
bennem a szebb, az isteni élet. Ilyennek nézem azt a meg¬ 
nyugodott lelkületet, mely nem ingadoz többé a jó és rossz 
között, hanem a jóban, a jóságban állapodott meg, — ilyen¬ 
nek azt a nemes, tisztult öntudatot, mely nem tétováz fény 
és sötétség között, hanem a fényben él, — úgyszintén azt a 
biztonságot, mellyel az erény útján haladunk küzdelmek, 
veszteségek s fáradalmak dacára, s nem kételkedünk abban, 
hogy jó úton járunk-e. Az ilyen lélekben már a napvilág, az 
élet s a szépség győzött s örülhet neki. örülhet, hogy az Isten 
él benne, örülhet kegyelme napsugarának s szeretete mele¬ 
gének ! Akiben ez nincs, az még nem él igazán. De ne panasz¬ 
kodjék, hanem forduljon a nap felé, térjen világosságába, 
álljon bele sugárzatába, a melegbe, a szeretetbe. Ha beleállt, 
megérzi; hiszen nem lehet szeretetet, meleget, életet meg nem 
érezni. 

Május van továbbá azáltal is bennem, hogy az imádás s 
a hála lendületében mint a pacsirta a nap felé, úgy én Isten 
felé emelkedem s énekelek neki s énekelek róla 1 Ezzel az 
Istennel telített szívemmel akarok az emberek felé is köze¬ 
ledni, őket megfelelő érzésekkel szeretni, hogy ne szeressek 
senkit alacsonyan, önzőén, hanem nemesen s kegyeletesen, 
s hogy ne legyen lelkembe belekeverve a semmiség, az elmúlás 
melankóliája. Nem való a májusba az őszi eső s a rothadó 
lomb szaga. A májusi lelkeken a bízó szeretet, a győzni akaró 
élet érzik meg. 

íme, ez az élő Isten élete énbennem. Ez az eleven Isten 
azután tesz, dolgozik, intézkedik s rendezkedik bennem, 
hiszen azért élő Isten. Hallom szavát, hogy így s ne úgy, 
hogy ezt s ne azt, hogy eddig s ne tovább ; érzem kezét, 
amellyel fog s emel; érzem, hogy velem jár s kísér, s azért 
nem félek, akár bölcsők, akár koporsók közt járok. Meg¬ 
érzem éltető leheletét s áldom érte, hogy annyi erő s szépség 
van benne. Kívánom, hogy bár sokan, bár mindnyájan érez¬ 
nék meg s élnék át azt az élő Istent. Sőt bevallom, hogy 
szinte kínom, ha látom, hogy annyian vannak, férfiak és nők, 
kik nélküle járnak, s kik májust keresnek ugyan lelkűknek, 
de azt nem az örök, az isteni élet gyökeréből fakasztják, 
hanem fölületes szórakozások- s mulatozásokban remélik 
föltalálni, kik üvegházakban keresik az erdőt s a hegységek 
átlátszó levegőjét, kik művirágokat dugdosnak cserépbe s 
azokat serényen öntözgetik, kik folyton virágzó mezők felé 
tartanak, de mindig pusztaságba s az élet északi hegyoldalai 

alá kerülnek. Valami végzetes félreértésben leledzenek ; jót 
akarnak, rokonszenveznek a májussal; szomjaznak életet, 
de rossz helyen keresik. Az ott nincs. Kár értük; sajnáljuk 
őket, de ha igazán segíteni akarunk rajtuk, tegyük azt ne 
sok szóval s utasítással, hanem fejlesszük ki magunkban az 
isteni életet, hogy meglássák rajtunk azt, amit hiába s érte¬ 
lem nélkül sokszor hallottak tőlünk. 

Azért hát csak rajta, csak minél többet az élő Istenből, 
az élő Krisztusból, az élő hitből s szeretetből 1 Ne érjük be 
azzal, hogy kegyelem állapotában legyünk, hanem emelked¬ 
jünk fel a természetfölöíti életnek érzelmekben , érzésekben, indu¬ 
latokban való öntudatos megtapasztalásáig. Ha a lélek él, akkor 
életének virágzó, fakadó, erős, örvendező öntudatban kell 
megnyilatkoznia. Ha a Szentlélek él és jár bennünk, méltán 
mondhatjuk az Énekek-énekének menyasszonyával: «Járd 
át kertemet —- azaz lelkemet, — terjedjenek annak fűszerei)), 
azaz érezzem meg kegyelmeidet erős, erényes érzésekben, 
éledjen fel bennem az isteni élet, mely megiíjítja a világot s 
végtelen bájt önt a lelkekre —májust. Vigyük be ez érzületet 
mindenbe, egyszerű teendőinkbe, hűségünk, szeretetünk 
igénytelen, de értékes gyakorlataiba; örüljünk neki s élvez¬ 
zük azt. 


15. 

(Az igazság lelke) Az anyaszentegyház semmit sem 
vár oly epedve és semmit sem kér oly esengve, mint a Szent- 
leiket, az «ő lelkét*. Krisztus elment tőlünk, de a lelkét ígérte 
nekünk; hát már csak természetes, hogy amennyire szerettük 
Krisztust s amennyire fájlaltuk, hogy elment tőlünk: époly 
forró vággyal várjuk s kérjük az ő Lelkét s mondjuk : Jöjj el, 
Szentlélek Ür Isten ! 

De hogy megnyerjük a Szentlelket, le kell tennünk saját 
lelkünket; új lelket ugyanis csak cserébe lehet kapni. Aki 
így az Űr elé leteszi saját lelkét, az megkapja Krisztus lelkét. 

Mindenekelőtt le kell tennünk a földi érzés lelkét, a 
világias gondolkozás lelkét, miután az Úr Jézus mondotta, 
hogy a világ nem veheti az ő Szentleikét, nem veheti pedig 
azért, mert a világnak más lelke van, mely ellentmond 
Krisztus lelkének. A világ lelke a gyarlóságok, a tökéletlen¬ 
ségek s az élet lapályainak lelke, a gondok s aggodalmak, a 
bosszúságok s keserűségek lelke, a kisebb-nagyobb bajok s 
kellemetlenségek, a sok hazugság s valótlanságok, a tettetés 
és a látszatok lelke. Tele vagyunk önzéssel és szeretetlen- 

seggel, de főleg hazugsággal és tettetéssel. S ezt úgy értem, 
hogy kevés a szolid, igaz jóság még az «erényes» cselekedetek¬ 
ben is, és sok a látszat s az illúzió a világ folyásában. Kis 
emberek nyomják le a nagy érdekeket a saját maguk törpe- 
ségével s mindenbe belecsempészik a maguk önző, szűk¬ 
keblű, hiú s bosszúálló tekinteteit. A világ tele van személyes 
érdekekkel. Hiúság vezérel sokszor nagy embereket is. 
Egyéni s családi érdekek és sértett hiúság uralkodnak a köz¬ 
ügyekben, az országos ügyekben, a pártokban s a politikai 
bonyodalmakban is. Ha az ember belátna úgy a szívek fene¬ 
kéig s a világ folyásának mélyeibe, mennyi hiúságon, lát¬ 
szaton, hazugságon akadna meg a szeme. Mennyi nagyság 
töpörödnék össze csúnya lapossággá, hány nagy ember vál¬ 
toznék el csúf törpévé, hány szép arc zsugorodnék össze 
ráncos pofává, az erények gyöngyei sokszor üres dióknak 
bizonyulnának, a sok szép szó hazugsággá s a bájos mosoly a 
hamisság átlátszó fátyolává foszlanék 1 íme, a rossz érte¬ 
lemben vett «világnak» a lelke. Természetes, hogy a «világ», 
ez a világ nem veheti a Szentleiket. 

A hazugsággal, a látszattal, az ürességgel s valótlan¬ 
sággal szemben ugyanis a Szentlélek az úgazság leiken, tehát 
a valóság, az igaz tartalomnak, a szolidságnak lelke. Nem hazu¬ 
dik sem szóval, sem tettetéssel, sem látszattal. Nem hazudik 
sem másnak, sem magának. Nem kíván látszani, nem akar 
lenni. A jóság neki valóság; a jó, nemes szándék benne 
igazság; az ő ereje s értéke az, ami van. ő azt a jót állítja a 
világba, amely az Isten szemei előtt is van ; ő azt az erényt 
gyakorolja, mely alá nem a látszat, hanem az Isten írja, 
hogy ez a való érték s nem hamisítvány 1 

Istenem, mennyire szükséges, hogy jól bevilágítsunk 
szándékaink, indítóokaink, érzelmeink s indulataink világába 
s hogy gondunk legyen erényes, jó cselekedetünk való érté- 
kére! Sok-sok az emberben a látszat s a hamisság; min¬ 
denbe beleférkőzik a rendetlen önszeretet, a büszkeség, a 
szeretetlenség s a hiúság szelleme. A szeretet gyakorlataiban 
is akárhányszor tekintetünk először is saját kitűnőségünkre, 
saját becsületünkre vetődik; aggódunk, hogy megbecsül- 
tek-e eléggé, hogy nem esett-e valamiképen árny egyénisé¬ 
günkre s presztízsünkre? Hozzájárul, hogy az ily sok nemtelen 
tekintetnek is erényes alapot tudunk vetni. 

Mi lesz mindebből, ha az Isten világossága világít majd 
bele a lelkek odúiba? 1 Hogy foszlik majd szét ez a sok agyrém 
és látszat! S viszont, mily fölséges érték, s mily világfölényes 

lelki valóság az, amit a Szentlélek teremt, mikor szerinte 
gondolkozunk, akarunk, dolgozunk s áldozunk 1 

Tudom, hogy mindezek után maga a Szentlélek ösztönöz 
arra, hogy szabaduljunk a látszatból s hiúságból s hogy 
szeressük az igazságot s a lelki valóságot. S e részben azt 
ajánlom, hogy figyeljünk szándékaink tisztaságára s hogy 
gyakoroljunk a naponkénti lelkiismeretvizsgálat alkalmából 
ellenőrzést mindaz iránt, ami indít s lelkesít, ami vonz és 
taszít minket. Figyeljük meg magunkat jól, hogy mennyiben 
indulunk ki valaminek az elintézésére önzésből vagy hiúság¬ 
ból, vagy sértett öntudatból vagy bosszúságból s javítsuk ki 
mindannyiszor őszinte buzgósággal s jókedvvel a kisiklásokat. 
Gyakoroljuk magunkat szándékunk igaz megítélésében s 
tisztázásában most, különösen szeptemberig, amikor megint 
beköszöntök levelemmel a Szeretetszövetség tagjaihoz s 
kérdem: szerettek-e igazán, akartok-e, éltek-e hazugság 
nélkül?! 

1913 június. 

16. 

(Az élet tarlóján) Arattunk ismét. Szántóföldjeinken a 
hullámzó kalásztenger leapadt fenékig. Tarló e tenger feneke, 
azért oly tövises és szúrós, mert erőszak járt fölötte; éles 
kaszák suhogtak itt s vágták az életet. De az az élet nem 
pusztult bele, sőt ellenkezőleg, visszakívánkozik ide. A tarló 
nem marad tarlónak. A kasza után az ekevas villan meg 
fölötte s forgatja omló, sötét hantokba a földet az új vetés, 
az új élet alá. Nincs itt pihenés; tarlóból megint szántóföld 
lesz, telehintve az új tavasz s az új élet serkenő magvaival. 

így váltakozik a lelkivilágban is az aratás és szántás; 
van itt is kalászba érő jótett s van utána tarló is, mikor 
pihen az ember, de csak azért, hogy megint munkához fog¬ 
jon s kötelességet teljesítsen, mely a pihent erőt az új s jobb 
élet biztosítására hívja föl. Mi őszkor is nem hervadni, hanem 
az új tavasz alá szántani akarunk; a mi őszünk nem her- 
vadás, nem lombhullás, hanem őszi szántás s új élet mag¬ 
vetése. 

Azért beköszöntőül ezt a gondolatot ajánlom a Szeretet 
szövetség k. tagjainak figyelmébe, legyen a mi munkánk 
megint igazi szántás-vetés, legyen munka, mely megérdemli ezt 
a nevet, legyen munka, melyből megélhetünk. Dolgozzunk úgy, 
hogy munkánk kenyeret is tudna adni, ha rászorulnánk; 
dolgozzunk úgy a mi szociális műveinkben is, hogy megérezziik, 
Prohászka: Isten és a világ — Missziós levelek. 16 

hogy nem mulatunk, nem szórakozunk, hanem dolgozunk. 
Bezzeg nem kell az arató pároknak, a cséplő gazdának, a 
csákánnyal s kalapáccsal dolgozó munkásnépnek öntudatára 
hoznunk, «hogy emberek, hát érzitek-e, hogy dolgoztok?)) 
De a mi körünkben erre igenis szükség van, mert nagyon sokan 
amerikáznak körülünk, azaz ímmel-ámmal dolgoznak. Ezzel 
szemben legjobb lesz, ha úgy akarunk dolgozni, mint kik 
tudjuk, hogy Isten ítélőszéke előtt e munkánkról majd számot 
adunk; nemkülönben ha úgy akarunk dolgozni, hogy az a 
munkától agyonsanyargatott köznép is elismerje: no, ezek 
nem henyélnek, hanem törik magukat, kiveszik a munkából 
maguknak valóban részüket. Állítsuk be a két ítélőszék, az 
Isten s a munkásvilág ítélőszéke közé, mint két sarok közé 
a mi életünket, ez az elhelyezkedés kellő komolyságra s 
elszántságra segít majd. 

Be jó volna, ha a szereietszövelség tagjai mind e komoly 
magatartást követnék s ha sokszor fölvetnék maguknak a kérdést: 
munka-e ez, amit végzek? Megélnék-e ebből? Mit adnának s mit 
adnék magam ezért? Ne higgye senki, hogy neki azért nem 
kell dolgoznia, mert vagyona vagy ellátása van. Hisz ez a 
vagyon is munkából való s munkára emlékeztet s protestál 
az ellen, hogy munkátlan kezek emésszék s pusztítsák. 
Munka nélkül szégyen élni! Betegekről s szerencsétlen 
munkaképtelenekről itt természetesen nem szólok. 

S nekünk, kik Istent szeretjük, még lelkiismeretesebbek¬ 
nek kell lennünk e felfogást illetőleg s még buzgóbbaknak 
a munka teljesítésében ! Már csak azért is, mert kimondhatat¬ 
lan vigaszunk s örömünk van a munkában. Mi ugyanis nem 
vagyunk csak gépek s igavonók, melyek járnak, míg el nem 
kopnak; hasonlóképen mi a munkát nem nézzük értelmetlen 
szükségességnek, sem száraz kötelességnek, hanem azt tart¬ 
juk, hogy az a mi Urunknak s Atyánknak szent akarata, 
annak a fölséges s édes Valakinek akarata, ki velünk van, 
velünk dolgozik s megsegít. Munka közben is tehát nemcsak 
erőt fogyasztunk, hanem szívbeli munkát is végzünk ; gon¬ 
dolunk arra az édes Valakire, függünk rajta, szeretjük őt, 
bírjuk s élvezzük őt. Nekünk az élet nemcsak folyamat, 
nemcsak mechanikai szükségességnek láncolata, hanem 
viszony, közlekedés, kapcsolat, szófogadás, kedvtelés és 
kedvtöltés, az ő kedvének töltése. 

Köztem, amikor pontosan s jól végzek valamit, s a virág 
közt, mely szintén szépen fejük, tehát jól dolgozik, az a 
különbség, hogy nekem magában a munkában s az erőlködés- 

ben azon telik kedvem, hogy Istenben járok, mikor dolgozom. 
Nekem nemcsak objektív eljárásom, hanem szubjektív 
kielégítésem van. Ügy vagyok, mint a fiú, mikor apja érde¬ 
kében, apja helyett dolgozik. Esze, szeme, keze a munkán, de 
az nem akadályozza, hogy apjára gondoljon s kívánságára 
emlékezzék, hogy szeretettel függjön rajta s örüljön, hogy 
dolgozhatik érte, s ez a meleg bensőség neki már nem munka, 
hanem élvezet s magában a munkában könnyebbség és 
vigasz. 

így érzek és így teszek én is 1 Dolgozom keményen s 
töröm magamat komolyan, de a munkának kézbeli, észbeli 
és energiabeli része az az életnek csak külső oldala, ottho¬ 
nomnak csak nyers kőfala, szervezetemnek csak nyers szö¬ 
vete ; míg ellenben életemnek elevenje, puha s meleg veleje 
s ugyancsak intim tartalma az lesz, amit hűségből és hitből, 
szeretetből és tisztességből, szóval eleven lelkemből tudok 
a munkámba belevinni. Ilyen életem akkor lesz, ha abba a 
legnagyobb hozzáértéssel s ráképesítéssel végzett munkába, 
ha abba a rámbízott hivatalba vagy háztartásba, ha abba a 
bolt-, gyár-, műhely-, iskola-, város-, megye-, országigazga¬ 
tásba nemcsak magas kultúrájú és képesített embert, hanem 
Isten felé tájékozódott meleg, hívő lelket állítok. Akkor aztán 
komolyan is és lelkesen is dolgozom. Az élet tarlójából szántó¬ 
földet varázslók, s a vetés majd dacára télnek, hónak megint 
csak aranyos terméssé érik. Érjük meg azt, ami így érik! 

1913 szeptember. 

17. 

(Isten nyomaiban) A szántás-vetés nyomában zöldül 

a termés s a felbuzdulást követi az indulás. Mi is tettre, 
akcióra buzdultunk, következőleg meg is indulunk a buzgóság 
útjain, s ez elindulás példaképéül, valamint szószólójául a 
Boldogságos Szent Szüzet akarjuk szem előtt tartani, aki, 
miután fogant Szentlélektől, elsiet a hegyi vidékre föl Heb- 
ronba, hogy öreg nénjét, Erzsébetet, Zachariás feleségét 
meglátogassa, s neki, ki már hat hónapja várandós, segít¬ 
ségére és szolgálatára legyen. Érezzük, hogy a Szent Szűz 
épúgy ment volna puszta helyre, mint ahogy ment hegyek 
közé, s ment volna aztán pusztán s tengeren túlra is, mert 
azzal a tudattal indult, hogy kötelessége, tehát Isten hívja, s 
ha az hív, akkor ő megy s megy oda, ahová hívja. 

A kötelességben a Szent Szűz Isten akaratát látta, s a köte¬ 
lesség útjain járva mindig úgy érezte, hogy Isten nyomaiban 

16* 

jár s hogy Istennel találkozik. Ahol kötelességet fölismert, 
ott mindig úgy tetszett neki, hogy Isten lép feléje, s bár¬ 
milyen volt a kötelesség, ha kicsiny, ha nagy, ha megtisztelő, 
ha megalázó, ez mind csak fátyol volt az ő szemében, finom 
vagy durva fátyol, de a fátyol mögött tudta, hogy ott rejlik 
az a szép, fölséges arc, az Isten arca. E tudatban mindig 
szorosan érezte Istennel való kapcsolatát, s a kötelességek 
megértésében isteni kinyilatkoztatást látott, mely azt mondta: 
ezt akarom tőled ; tedd ezt úgy, mint aki kedvemben jársz. 

Ezzel a fölséges tudattal kell nekünk is az élet útjain 
járnunk. Fogjuk meg a gondolatot, hogy kötelességeinkben 
Istennel találkozunk, s ne nézzük, hogy kellemesek-e vagy 
kellemetlenek, hogy megtisztelők-e vagy igénytelenek, hanem 
töltse el lelkünket az érzés : íme, ez az Isten gondolata s 
akarata ; ezt akarom hát tenni, még pedig híven és szívesen ! 

Ebben a megvilágításban valahogy a dolgok fenekére 
látok s észreveszem, hogy a világ folyásában felsőbb akarat 
nyilatkozik meg, hogy a dolgoknak s az eseményeknek valami 
mélyebb értelmük van, s hogy állat és ember közt ép az a 
különbség, hogy míg az állatnak nem mutatkozik be a dolgok 
e mélyebb értelme s a történésnek e titokzatos jelentősége, 
addig az ember előtt ez mind kitárul s Istennel kapcsolatba 
hozza őt. így lesz az ember élete Isten jelenlétével tele, — így 
indul az ember útja isteni nyomokon, — s az élet folyásából és 
viszonyaiból ki-kivillan lépten-nyomon az isteni akarat. Bizony 
így aztán elváltozik az élet s a világ arculata is ; már nem oly 
kopott, oly fáradt és közönséges, hanem szellemdús és ünne- 
pies. Mintha az egész világ valami szimbolikus, hieroglifus 
jelekkel ékített ünneplőbe öltözködnék s így mutatkoznék 
be nekem ; mintha a dolognak a lelke szólalna meg, megeredne 
titokzatos nyelve s elmondaná, hogy mi a mélyebb, az isteni 
értelme mindannak, ami itt körülöttem van s ami belém köt 
vagy belém vág. 

Boldog s mélyjáratú ember az, aki így nézi a világot s aki 
a köznapi történésből ki tudja emelni az isteni jelentőséget 
s az isteni akaratot 1 De ilyen boldog mindenki lehet közü¬ 
lünk, aki a kötelességet mint Isten szent akaratát nézi I 

A kötelesség útjain akarok tehát járni én is, akár pusz¬ 
tán, akár szép vidéken vezetnek át, s minden egyes köteles¬ 
ségemre úgy akarok ránézni, mint ki Istennel találkozom 
s az Isten arcát látom meg benne. Ez lesz számomra az élet 
mélysége és fönségessége ; ez lesz a nagy stíl, melyben minden 
életet remekművé lehet formálni, még a legszerényebbet is. 

Mert hiszen nem azon múlik, hogy vesz-e róla tudomást a 
világ vagy nem s hogy a világ folyásába irányítólag nyúlik-e 
bele vagy nem ; hanem azon múlik, hogy én milyen szellemet 
és lelket, milyen lendületet és frisseséget tudok abba az 
életbe beleönteni, — azon múlik, hogy én mit látok benne s 
hogy mit állítok cselekedeteimben a világba, vájjon száraz 
bogáncsot vagy rózsát és rozmaringot, szóval tavaszi élet- s 
lélekfakadást? Azon múlik, vájjon csak gép vagyok-e a karok 
s izmok munkájával, vájjon csak gondolkozó vagyok-e 
raffinált logikával és dialektikával, vagy pedig «látó» vagyok-e, 
forrás vagyok-e, melyből «eleven vizek* fakadnak? I 

Ez az érzület egyszersmind a legelevenebb s legmunká¬ 
sabb hit, s nyomában a szép és erős életnek áldása s az a béke 
jár, melyet Isten Ígért azoknak, kik útjain járnak s belőle 
élnek. Nem ismerek semmit, ami nagyobb kihatást gyakorol¬ 
hatna ránk, mint az életnek s a kötelességnek ez egyszerű s 
ugyanakkor fölséges / elfogása; ez egy darabja annak a bölcseség- 
nek, melyet nem kell keresni — hisz belebotlunk, — de 
melyet meg kell tapasztalni az által, hogy öntudatunkra hoz¬ 
zuk s gyakoroljuk. 

1913 október. 

18. 

(Szentek közössége) Egy jeles francia író azt mondta : 
«I1 m’arrive parfois entre mes amis absents et présents, 
vivants ou morts de ne fairé aucune différence*; ugyanezt 
a gondolatot s érzést érlelheti meg bennünk a november hava, 
mely emlékezetünkbe hozza a túlvilágot s bevezet a szentek 
közösségébe. — Minél elevenebb bennünk a hit, annál ke- 
vésbbé teszünk különbséget élők és holtak közt s annál jobban 
éljük bele magunkat abba a tudatba, hogy ők ott túl voltakép 
közel vannak hozzánk; hogy ők a mieink, s hogy mi velük 
egy fölséges és édes közösségben állunk. E közösség folytán 
mindaz a mienk, ami az övék, mi résztveszünk örömeikben, 
ahogy résztveszünk a tisztuló lelkek fájdalmában, mi élvez¬ 
zük a szentek lelki fölségét és birtokoljuk javaikat; ami 
érdem gyülemlett fel bennük, az a mi kincsünk is, és ami 
kegyelem áradt rájuk, az leomlik róluk reánk, mint ahogy a 
hegyi patak árja leomlik szikláról sziklára és az eső cseppjei 
leszivárognak levélről levélre. Ami rajtuk szikrázik, lélek és 
szellem, az mint világosság és mint tört napsugár a mi sze¬ 
münk vigasza és öröme, s ami művészetet kifejtett rajtuk 
az Isten remeklő keze, az mind a mi fényünk s a mi élve¬ 
zetünk. 

De van még egy más közösség köztünk s köztük. Mi 
mindnyájan nagy és kis szentek s nem-szentek csodálatosan 
vagyunk egybekötve s kölcsönösen segítjük egymást és 
szolgálunk egymásnak, s így le vagyunk egymásnak köte¬ 
lezve. Minden ember ugyanis a társadalomban nevelkedik, 
ahol a legnagyobb szentnek szolgálatára lehet a legkisebb 
lélek is ; mindenféleképen segítheti, szeretheti, imádkozhatik 
érte. Olyan szerepet játszhatik, mint a sekrestyés kormos 
viaszégője, mely ott sötétlik a kuckóban, de amellyel gyújto¬ 
gatják az oltárok tündöklő, illatos gyertyáit. Az Isten oltárán 
álló arany- s ezüst-mécseseket — a szenteket — is ki tudja, 
sokszor mily kormos, szerény viasztekercs-lelkek gyújtották 
meg 1 A legfölségesebb szentek, ki tudja, mily egyszerű lel¬ 
keken épültek, ki tudja, mily találkozásnál vettek szegény 
emberektől nagy benyomásokat, s néha talán az egyszerű 
édesanya vagy szolgáló cseléd imádkozó leikéről pattant ki 
egy-egy szikra, melyből a fiú vagy leány szívében tűzláng lett! 

Az örökkévalóságban ez mind nyilvánvalóvá lesz ! Ott 
szemeink elé tárulnak ezek a titkos kapcsolatok ; ott meg¬ 
látjuk, hogyan fonódnak a lelkek egymásba I Ott édesen 
megtapasztaljuk majd azt is, hogy hogyan vagyunk leköte¬ 
lezve egymásnak s mit köszönhetünk egyik a másiknak ; 
belátjuk majd világosan, hogy nincs köztünk senki, aki ne 
élne valahogyan a másiknak életéből s akire nem áradt volna 
ki valamiképen másnak szeretete s imája. Ebből a lelki élet- 
egységből fakad majd a legbizalmasabb hála és szeretet, s 
össze fog fűzni minket, mint anyaság s atyaság s testvériség ! 
Nincs az a család, melynek tagjai közelebb állnának egymás¬ 
hoz s kiket intimebb, résztvevőbb boldogság fűzne egybe, 
mint minket, lélek szerint testvéreket. Ez intim egybetartozás 
folytán résztveszünk azután egészen természetesen nagy 
testvéreink dicsőségében, hiszen az a mienk is, közös is s 
örülünk neki úgy, mint ha az a szépség és fölség a saját lel¬ 
kűnkben virágzott volna ki. 

Ó csodálatos lelki világ ! Minél tökéletesebb az, minél 
magasabb fokon áll, annál egyebb, annál közösebb. Nem is 
lehet már egyé, hanem csak a lelkek közösségéé, ahogyan 
nem egy, hanem sokan dolgoztak rajta. Ezt a mély értelmet 
jelzi az a nagy, vigasztaló hit, mellyel hiszünk a szentek 
közösségében, — abban a legmagasabb s legfinomabb élet- 
kommunizmusban, mely a legnagyobb szentet is kisebb 
testvéreihez fűzi s az ő dicsőségében, kegyelmeiben s érdemei¬ 
ben az Isten gyermekeit valamennyit részesíti. 

Ennek a nagy közösségnek mi már most is örvendhetünk 
s ezen a fölséges egységen már most is buzdulhatunk és új 
kiindulást vehetünk épen szociális tevékenységünkre is ! 
Mert íme a szentség s a jóság, az erény s az érdem valamiképen 
szociális munka is, s részünk van mások erényeiben, ahogyan 
sajnos, részünk lehet mások bűneiben. Vannak «idegen 
bűnök», vagyis mások bűnei, melyek a mieink is, mert valami¬ 
képen részt veszünk bennük ; no hál’ Istennek, hogy vannak 
<ddegen erények" is, vagyis mások erényei, melyekben szintén 
részünk van jóindulatunk, buzgalmunk, jó példánk, imánk 
és közreműködésünk által. 

Dolgozzunk hát bizalommal és örömmel a jobb világon, 
a jobb s szentebb emberek világán. Imádkozzunk úgy egész 
szívvel másokért; imádkozzunk, érdeklődjünk s törődjünk 
úgy, mint akik önmagukért imádkoznak és fáradnak, s buz¬ 
dítson rá a szentek közössége, az a gondolat, hogy a mások 
java s javulása, boldogsága s boldogulása végre is a mi kin¬ 
csünk, a mi vigaszunk s az Istennek, Atyánknak dicsősége, 
az atyafiaknak is, a testvéreknek is dicsősége leszen. Imád¬ 
kozzunk az igazság s a jóság térfoglalásáért; ne álljunk 
útjába, hanem mondjuk: Csak győzzön a jobb, én szívesen 
dolgozom s áldozok érte. így aztán beleülünk a szentek közös¬ 
ségébe ; ez a mi falunk, a mi városunk 1 

1913 november. 

19. 

(Coelestis urbs) Még valamit a szentek s lelkek közös¬ 
ségéről. Oly jól esik elgondolni, hogy nem állunk magunkban, 
hanem hogy sokakra támaszkodunk s velük egy lelki közös¬ 
séget képezünk. De mikor e nagy hitre reflektálunk, kár 
volna csak ebben éldegélnünk, hogy e közösség révén mi sok 
mindenfélét kapunk s nyerünk, hanem bátran fel kell emel¬ 
kednünk ahhoz a meggyőződéshez, hogy mi e közösségben 
adni is, tenni is tudunk, hogy tudunk közreműködni másokkal, 
még a legnagyobbakkal is, hogy tudjuk megtapasztaltatni 
s megéreztetni másokkal azt, amitől mi jobbak s értékesebbek 
lettünk, hogy tudjuk részeseivé tenni örömeinknek s juttatni 
nekik ebből, ami nekünk jól esik; sőt el kell hinnünk azt is, 
hogy valamint mi támaszkodunk másokra, úgy ahhoz is 
értünk, hogy viszont mi másoknak támaszai legyünk. 

S ugyan mi legyen az, amit én ebben a szent közösségben 
adni tudjak s amit tőlem a közösség tagjai mint testvértől 
elvárnak: Válaszul szolgáljon a kedves, szentéletű karme¬ 
litanő, Teréz testvér egyik mondása : «Ha gazdag lennék, 

el nem viselhetném, hogy valaki éhezzék, hanem adnék neki 
enni: így teszek a lelki világban testvéreimmel. Mihelyt 
valami érdemest teszek, tudván azt, hogy sok lélek mily 
veszedelemben forog, s mennyire szorul rá adományomra, 
mindjárt felajánlom jócselekedetem üdvükért. Tényleg így 
még nem volt oly pillanatom, hogy azt mondtam volna, no 
most magamért dolgozom». 

Ezt jó lesz utánoznunk 1 Rendkívül föléleszti a szeretetet, 
a buzgalmat s a cselekvési jókedvet is az a gondolat, hogy 
ezt meg ezt a jót ezért a valakiért, ezt meg ezt a jót pedig 
azért a másikért teszem s ajánlom föl. Ezáltal ugyanis bele¬ 
állítjuk a lelkeket érdeklődésünk s törekvésünk gyújtópont¬ 
jába s ébren tartjuk a velük való törődést s az irántuk való 
figyelmet. Ott a gyújtópontban rájuk leheljük szeretetünk 
hevét s rájuk árasztjuk testvéri szeretetünk sugárzatát: 
valahogy ostrom alá fogjuk őket s meghódítjuk szíveiket 
Isten s a kegyelem számára. 

Már most ezt az eljárást sokféle irányban s különféle 
szándékból követhetjük. Felajánlhatjuk érdemes jócseleke¬ 
deteinket például azért, hogy legyőzzék nehézségeiket, vagy 
hogy közelebb jussanak Istenhez, vagy hogy a bűnből kiemel¬ 
kedjenek s a tökéletességben haladjanak, hogy a kísértést 
legyőzzék s keresztjeiket elviseljék, gyermekeiket, otthonukat 
jól gondozzák s ami cél és szándék akad efféle már a gyakor¬ 
lati életben. 

így aztán mindnyájan adhatunk és sokat is adhatunk 
másoknak, s ez úton válunk be érdemes polgáraivá annak a 
felséges, lelki közösségnek 1 Míg az ember esze ugyanis csak 
azon jár, hogy mit kapjon s mit nyerjen, vagy azon, hogy 
mit ne veszítsen, addig az önszeretet inspirálja őt s inkább 
(cföldi polgártársnak)) illik be ; de mikor azon van, hogy mit 
adjon, akkor már az égi szeretet jelentkezik benne s a «coelestis 
urbs» polgárává minősül. 

Ne zavarjon meg az a kislelkű letaksálása saját életünk¬ 
nek, hogy ugyan hát mit is adhatnék én? S ugyancsak ne 
becsüljük többre az alamizsnát s az irgalmasság külső csele¬ 
kedeteit ennél a lelki közreműködésnél. Hiszen adunk mi 
alamizsnát s kell adnunk, mert sokan szorulnak rá ; de az 
élet materializmusa érvényesülne lelkűnkben, ha a pénzbeli 
adománynak nagyobb jelentőséget tulajdonítanánk. Hasonló¬ 
képen baj volna, ha az alamizsna korlátái szabnának határt 
szeretetünknek, s ha csak annyit érne szeretetünk, ahány 
fillért vagy koronát tudunk juttatni a szegényeknek. Ezt is 



MISSZIÓS LEVELEK 


249 


különben a szeretet juttassa nekik s ne a hiúság ; de a szeretet 
nem fogja ennyivel beérni, hanem sokkal többet fog adni s 
többször fog adni s a kisebb értékű adományt is a lelki érzé¬ 
sek nagy értékeivel egyesítve fogja adni. így van aztán 
rendszer az adományokban, rend az érzésekben s az egész¬ 
séges s meleg beállításból az adakozó maga lesz friss, bízó s 
jókedvű emberré. 

Az ilyen megtapasztalja azt is, hogy aki másnak jó, az 
elsősorban maga magának jó ; sőt megtapasztalja azt is, hogy 
nem is lehetünk jók másnak, ha magunknak nem vagyunk 
azok. Hiába, másnak is csak az jó igazán, aki szeret; már 
pedig, aki szeret, annak szíve meleg s lelkes, amit természe¬ 
tesen maga érez és élvez elsősorban. 

Ki így szeret mást, az legjobban szereti önmagát is s 
élvezi a szeretetet, még ha azt mások nem is viszonozzák. 

1913 december. 

20 . 

(«Ahol a szived, ott a kincsed») Boldog újévet kívánok 

én is a Szeretetszövetség minden tagjának, s tudom, hogy az 
lesz boldog újév, mely egyszersmind új év, új igazában, új a 
kegyelemből való életet s lelkesülést s a munkát véve. Azt 
kívánom, hogy érezze meg lelkünk azt, mi mozgat s hevít 
minket szüntelenül s kifogyhatatlanul, s hogy ez a mozgató 
s hevítő erő Krisztus legyen. Minden emberben van valami, 
ami szívét mozgatja, vágyait felszítja, indulatait indítja, 
valami, ami neki kedves s értékes. A léleknek feszült s induló 
indulatjai nélkül nincs is élet. Minden embernek lesz 
valami ideálja, ami körül forog s mozog benne minden. Sőt 
nemcsak a jó embernek, hanem a rossznak is van ideálja s az 
írás szava mindenkin beigazul, hogy «ahol a szíved, ott a 
kincsed)), ott az ideálod, s az is természetes, hogy mivel a 
kincset s az ideált becsüljük s nagyon értékeljük, azért 
tudunk is érte áldozni sokat, tudunk érte tűrni, szenvedni s 
áldozni. 

Ez a két körülmény, az tudniillik, hogy valamit nagyon 
becsülünk s azért aztán sokat is adunk s áldozunk, minden 
ideálnál feltalálhatok ; mennyire értékelik például a jó embe¬ 
rek az erényt, a tiszta szíveket. Krisztust, Istent, s mit adnak 
ezekért, s ugyancsak mennyire értékelik mások a pénzt, a 
világias becsületet, a szerelmet, az alkoholt, s mit adnak 
ezekért! A lusta, a naplopó, a kártyás, az iszákos is mindent 
odaad az ő ('kincséért) s elszenved szégyent, megvetést s 
szegénységet; őt is mozgatja sötét ideálja ! 

Azt szeretném én most újévi kikezdésül s btülsevezee. 
minél élénkebben öntudatomra hozni, hogy először is nékem 
is van ideálom, mely nem egyéb, mint az én meleg lelkivilá¬ 
gom, s annak ragyogó napja az Ür Jézus, s másodszor, hogy 
ezt az ideált én becsülöm, szeretem, s óriási értéknek nézem, 
melyért adni, tenni s tűrni, dolgozni tudok, tudok s akarok. 

Mi valljuk az elsőt, valljuk s örülünk neki, hálát adunk 
Istennek, hogy ily ideálok ragyognak szemünkbe s hogy ily 
“gyöngyeink)) s «kincseink» vannak. Ez nagy kegyelem; 
kegyelem már csak azért is, mert máskép is lehetne. Hányán 
vannak, kik más ragyogástól vakulnak, s kiket más gyöngyök 
s kincsek vonzanak ! S főleg akkor beszélhetünk nagy kegye¬ 
lemről, ha ez ideálok szolgálatában kitartunk, miután az 
emberi szív nagyon állhatatlan a nagy «kincsek» szeretetében 
is s egy darabig lángol valamiért vagy valakiért s később 
pedig úgy lehűl vonzalmában, hogy a régi ideálból üres név 
válik. íme, a kitartó ideálok az igazi ideálok s a legnagyobb 
kegyelem a jóban való kitartás. Gyulladjanak ki tehát az 
újévben a régi ideálok s szeressük azokat lankadatlan hévvel. 

De akkor az idealizmus másik eleme is kell belénk, az 
tudniillik, hogy dolgozzunk s áldozzunk ideáljainkért, s hogy 
érezzük meg, hogy vonzanak, s hogy mi törekszünk is feléjük 
s dolgozunk értük. Bele kell állítanunk ideáljainkat az életbe. 
Bele kell kevernünk mozgató, üdítő erejüket a köznapi 
száraz hangulatokba, mint a kovászt a tésztába, hogy átjár¬ 
ják gondolkozásunkat s érzéseinket, s hogy keljen meg s emel¬ 
kedjék e kovászból a lelkünk. 

Erre nézve nagyon ajánlom, hogy beszéljük meg Istennel 
teljes öntudattal, s — ha lehet •— fennhangon, napi imánkat, 
feladatainkat, nehézségeinket, mondjuk el neki, hogy ezt, 
hogy azt hogy akarjuk elvégezni, elintézni, hogy ebbe a 
kellemetlen ügybe, abba a nehézségbe mily lelkülettel aka¬ 
runk beleállni, hogy ezt az embert, azt a keresztet hogyan 
akarjuk vinni, elviselni : szóval mozgassam meg szívemet s 
állítsam bele az ideál vonzkörébe. 

Ha ezt nem teszem, akkor lesz majd hivatalos ideálom, 
néha-napján, mint például ünnepnapokon, a lelkigyakorla¬ 
tokon, ki is lendülök majd feléje, de különben gépies lesz majd 
életem, s reakciókban s vergődések között zajlik s folyik le. 
Ily életből nem kérünk. Ép ezért bele akarunk nyúlni a lel¬ 
künk s öntudatunk titkos gépezetébe s rendezkedni s intéz¬ 
kedni akarunk ott. A bágyadtságnak, lanyhaságnak, öröm- 
telenségnek többnyire az az oka, hogy nem zavarjuk fel 

eléggé lelkünket, s hogy nem gyúrjuk bele eléggé száraz, 
szétfolyó gondolatainkba s érzéseinkbe az ideált. Akárcsak 
liszt volna érzésünk s gondolatunk, de liszt — kovász nél¬ 
kül, — liszt, melybe belefúj a szél s szétviszi; az ilyen lisztből 
kenyér s az ilyen öntudatból szép, kedves lelkivilág nem lesz 
soha. Ellenben ízletes lesz életünk s kedvünk lesz a munkához, 
ha ideáljaink szeretetével járjuk át tevékenységünket s lehe¬ 
tőleg minden cselekedetünket. így lesz aztán a mi egyszerű, 
igénytelen lelkűnkből meleg, szerető, ideális élet, az Úr 1914. 
esztendejéből számunkra a szó igaz értelmében vett «újév» 
s «boldog év». 

Ilyen boldog újévet kívánok mindnyájunknak ! 

1914 január. 

(Vir desideriorum) Az év első hónapját jókívánataink- 
kal telítettük ; kívántunk sok-sok jót boldog-boldogtalannak. 
Ideje már, hogy e jókívánatokat tettekké kiváltani segítsük. 
Ne ijedjünk meg tőle, hanem vegyük komolyba ; akarjuk 
elszántan, akarjuk igazán tetté váltani a jókívánatok ábrán¬ 
dos, képzeletes világát. S ugyan, hogyan lehet ezt akarni, 
hogyan lehessen a jókívánatoknak testet adni? Megmondom : 
élesszük nagy, hatalmas vágyakká a lelkűnkben meg-meg- 
rezzent jókívánatokat; szabadítsuk föl a lelkűnkben pihenő 
jóságot minket égető s szinte kínzó energiává ; fejlesszük, 
forraljuk föl izzó gőzzé a jóindulatok álló vizeit; olvadjanak 
a közönséges jóság pihenő havasai, zúgjanak le a völgyekbe, 
a lapályba vizei. Ha ily hővé, ha ily hatalommá szítjuk föl 
magunkban a vágyat a bűn letörésére, a jónak megteremté¬ 
sére s a lelkek segélyezésére, akkor már megkezdtük tettekké 
kiváltani a jókívánatokat s lelkünk mint teremtő s alkotó 
hatalom lépett ki magából. 

Bízzunk a bennünk megmozdult hatalomban s higgyük 
el, hogy ami a felhőnek a szélvész, ami a kőszénnek a tűz, ami 
a gépnek a gőz, az a léleknek a vágyak energiája. 

Fogjon e vágyaktól tüzet a lelkünk, tüzet, mely láng¬ 
jaival körülfolyj a s átnyalábolja ezt a dermedt, piszkos, 
sáros, únott világot, mely lángnyelveivel behatoljon köteles¬ 
ségeink, családi, társadalmi, hivatásbeli viszonyaink s kap¬ 
csolataink zeg-zugaiba s hamvasszon el salakot s szemetet, 
s tisztítson s világítson bele az álmosság, a hanyagság, a 
nemtörődés homályába. Váljék a vágyaktól lelkünk éles és 
mindenen átható széllé, mely ahogyan végigzörgeti az erdőt 
s azt a millió gallyat, s megmotoz minden bokrot s megszó- 



252 PROHÁSZKA OTTOKÁR 

laltat minden zizegő fűszálat s minden avult szürke kórót: 
úgy ömöljék ki a lélek a vágyak indulatában az élet erdején, 
arra a sok girbe-görbe lélekre, arra a sok bemohosodott 
emberre, arra a sok rokonra, ismerősre, azokra, kiket Isten 
útjainkra állított, kik dajkáltak, ápoltak, tanítottak, kik 
nekünk mint cselédek, kalmárok, postások, kocsisok, mester¬ 
emberek, hivatalnokok szolgálatot tettek, kikre tán nem 
voltunk jó hatással, vagy tán meg is botránkoztattuk őket, 
akiknek többet használhattunk volna s nem tettük. Ó, be jó 
nekem, hogy lelkem a vágyak szélvészével újra átjárhatja 
a petyhüdt, az elhanyagolt, a rosszul kezelt világot! Be jó, 
hogy úgy nekifekhetik a vágyak szele, az ima indulatja váro¬ 
soknak, falvaknak, faluknak, utcáknak, iskoláknak, ottho¬ 
noknak, templomoknak, sétányoknak, vendéglőknek, szín¬ 
házaknak, s szellőztetni s tisztítani akar, s el akarja törölni 
azt a rossz benyomást, amit ott tettem s elfújni azt az állott, 
únott szellemtelenséget, mely tőlem tapadt oda a házhoz, 
a bútorhoz, a személyhez. Ó, azt mind söpröm-törlöm s raga¬ 
dom magammal, s tiszta, friss lelkiséget árasztok oda 1 
Vágyaim minden ilyen helyen ütközve föl-fölsikoltnak, s ima 
zúg föl e vágyból, hogy hallgasson meg az Isten, hogy tegye 
meg, amit tenni elmulasztottam s tegye jóvá, amit rosszul 
tettem. Azután ismét új vágyak törnek ki lelkemből, az erő, 
a friss vállalkozás, a próbálkozás, a jócselekvés tavaszi fuval- 
mai; ez is éles szél, de biztató tavaszi szél, mely fakadást és 
virágzást ébreszt; szél, mely nem tér ki senkinek, mely 
ütközik mindenkibe, s köze van mindenkihez, s belekapasz¬ 
kodik az ember ruhájába s átjárja és megmotozza lelkét, lelki¬ 
ismeretét, s szellőzteti, frissíti s vérét és életkedvét hevíti. 

Ó, Uram, mily nagy jó nekem, hogy a lelkem így áradhat 
és végigzúghat, hogy indulatja mozgató erővé, tűzzé, szere¬ 
tetté, emberjavítássá, segítséggé, lélekmentéssé, imává s 
Isten-dicsőítéssé lehet. 

Az ily lelkűiét isteni: a Szentlélek kelti s éleszti; bennünk 
voltakép ő hullámzik, ő feszül, ő árad ki a vágyódó lélekből! 
E vágy az Isten dicsérete, e vágy a szívtisztulás és fölbuzdulás 
egyik csodálatos módja, mely erőt, s a lelkek kezelésére s a 
jónak gyakorlására művészi hivatottságot ad. Nekem is ezt 
adja. Én is elmondom Szent Gertrúddal: «Ó, bár tehetném, 
hogy minden embert hozzád vezethetnék, Uram ! ítéletnapig 
mezítláb járnék utánok s két karomon hordanám őket 
hozzád'!» 

Ezt a vágyakkal imádkozó, a világra vágyakban kiömlő, 

a világot vágyakkal megmozgató, akaró lelket adta Isten 
prófétáinak, apostolainak, szentjeinek. Ezt adja majd nekünk 
is. Álljunk bele e lélekkel a mi körünkbe, családunkba, hiva¬ 
tásunkba ; érezzék meg rajtunk a szentírási szó: «vir desi- 
deriorum es», «ez a vágyak embere#. 

1914 február. 

22 . 

(Töretlen ulak) Elmondom, hogy hogyan képzelem el 
magamnak a Szociális Missziótársulat Szeretetszövetségének 
embernemesítő s lélekmentő munkáját s ezzel kapcsolatban 
ki fog tűnni majd az is, hogy miért van reá szükség. — Az 
embernemesítés és lélekmentés munkája kezdet óta folyik 
az anyaszentegyházban, s mindenféle intézmény, rend, szer¬ 
zet, szervezet dolgozik benne. Ezek mind azon iparkodnak, 
hogy az emberek jobbak legyenek, hogy Istenhez kapcsolód¬ 
janak s akik messze vannak tőle, hozzá közelebb jussanak. 
Mindezeknek az intézményeknek sajátos módszerük is van, 
mellyel a lelkekhez férkőznek, vannak sajátságos műveik s 
vállalataik; mindegyik közülük kiépíti a maga útját, lefek¬ 
teti a maga sínéit, a maga vágányait s a vágányokra ráállítja 
a szeretet és áldozatkészség energiáit s erejükben megindít 
sok-sok buzgó lelket, hogy fussanak, törjenek előre, hódít¬ 
sanak s mentsenek. 

Ha így nézem a világot, úgy tetszik, hogy nemcsak az 
országokat, városokat, falvakat hálózza be a vasutak s 
országutak hálózata, hanem hogy a szellemi világban is ki 
van vetve az intézmények, kolostorok, társulatok, patro- 
názsok, egyletek hálója, hogy mindegyiknek megvan a maga 
útja, a maga vágánya, s aki ez intézményekbe s rendekbe 
belép, azt elindítják azokon a jól lefektetett vágányokon, s 
az dolgozik és siet és cipel embert — lelket, — mint a masina. 

De mennyi tér van még vasút és vasút közt, országút 
és országút közt s mily óriási mezők nyúlnak el ott, melyeket 
a vasúti hálózat be nem fog. Hasonlóképen így van ez abban 
a szellemi világban: hány ember áll ott is mindazoknak a 
nagy intézményeknek s szerzeteknek hatáskörén kívül, 
hány jár a maga útján, a maga feje szerint, mennyihez nem 
lehet azokon a jól lefektetett síneken eljutni. Számuk millió 
és millió! Gondolj ugyanis arra, hogy hogyan tagozódik el most 
az élet; nézz be a nagy városok forgalmába, a közlekedés, 
kereskedelem, a gyári munka komplikált szervezetébe ! Nézd, 
mint élnek ott az emberek, távol Istentől, templomtól, sok¬ 
sok gond, küzdelem, kísértés, csábítás, tömérdek megtévesztő 




254 PROHÁSZKA OTTOKÁR 

benyomás közt! Hány ezer, százezer és millió jár oly utakon, 
melyekre nem fektették rá azokat a régi jó sínpárokat 1 
Azután meg az a millió ember hogyan szalad szét millió felé 
érdekei szolgálatában s szenvedélyei vonzalmában ; itt aztán 
se sín, se vágány, sőt még taposott ösvény sincs ; itt szabály, 
itt menetrend, itt kalauz sincs, itt az egyesnek az egyes után 
kell járnia sok leleményességgel, sok szabadsággal, nagy 
kitartással. Igen, itt járni kell töretlen utakon, nem sín¬ 
párokon, hanem az emberek szeszélyes, kanyargós utain — 
az ö utaikon! Járni kell kitartóan, türelemmel, sok jósággal 
és figyelemmel; járni kell úgy, hogy ne mondják, hogy meg 
akarjuk őket téríteni, hanem azt igen, azt nagyon akarjuk, 
hogy érezzék meg, hogy szeretjük őket. Egy híres angol azt 
mondta, hogy bűnbe süllyedt s elzüllött emberek megmen¬ 
tésében minden azon fordul, hogy megérezzék, hogy van egy 
jó ember, aki igazán érdeklődik irántuk s jót akar nekik. 
Minket is ezen síntelen, vágánytalan, úttalan utakon az a 
szeretet visz, mely bennünk is a legjobb s legboldogítóbb. 
Ezt akarjuk szenvedő, elhidegült vagy csalódott és elkesere¬ 
dett embertársainknak nyújtani, akarjuk lelkűket a béke és 
megnyugvás édes érzetével telíteni. Akarjuk, hogy tüzet 
fogjon a lelkűk, tüzet abból a tűzből, mely bennünk ég. 

íme tehát a mi sajátos útirányunk és eligazodásunk! 
Egyesek után, sokak után járni, oly utakon, melyeken azoknak a 
régi vágányoknak semmi nyomuk és járni ez utakon nem feltűnő 
ruhában, de nagy lelki szabadsággal és sok egyéni inspirációval! 

így jártak az apostolok is; kész utaik, megerősített 
vágányaik nem voltak, de a Szentlélek indítóIta őkel, és 
szívük vágányok nélkül is eltalált a lelkek, a veszedelemben 
forgó lelkek utaira. Az imádandó Szentlélek indítson minket 
is és ne kérjünk tőle síneket és vágányokat, hanem kérjünk 
nagy szeretetet, szeretetet, melyet megérezzenek azok, kikkel 
találkozunk s kik nem járnak az Isten útjain, hanem az élet¬ 
nek végtelenbe nyúló mezőin, a lelkek ötletes, önkényes, sze¬ 
szélyes, beláthatatlan és kiszámíthatatlan útirányain. 

Istenem, oly kevesen vagyunk, kik itt a régi szeretet 
lélekmentő küldetésében járunk, hogy elveszünk ez utak 
mérhetetlenségében. 

Legyünk hát többen, legyünk sokan, sokan, kiknek jel¬ 
szava : nem síneket, vágányokat kérünk elsősorban, hanem 
kérünk mindenekelőtt apostoli lelket és szerető szívet, mellyel 
az embereket visszahozzuk Isten útjaira. 

1914 március. 

23. 

(A mi húsvéti imánk) Tavaszi friss lelket — a feltámadt 
Krisztusnak lelkét add nekünk, Uram, — lelket, melyen 
könnyítettél s mely jobban győzze az életet... ez a mi 
húsvéti imánk. S mikor így imádkozom s győzelmes lelkületet 
kérek, akkor elém lép az Úr Jézus lelkületének egyik legföl- 
ségesebb húsvéti megnyilatkozása, az a jelenet, melyet az 
evangélium így ad elénk : «És a vacsora véghezmenvén, 
midőn az ördög Júdásnak szívét már megvesztegette, hogy 
ez elárulja Őt, fölkele a vacsorától és létévé ruháit és ve vén 
a kendőt, átövezé magát. Azután vizet önte a medencébe 
és kezdé mosni a tanítványok lábait# (Ján. 13, 2—5). Mikor 
az Ür Jézus így sorba letérdel tanítványai s még Júdás elé 
is, hogy megmossa lábaikat, akkor szemléltetőleg elénk 
állítja azt, hogy úgy becsül minden embert, hogy le tud tér¬ 
delni eléje, s úgy szeret s úgy lehajol mindegyikhez, hogy ez 
érzéseiből ki nem zár senkit, még Júdást sem, nem taszítja 
•vissza az árulót sem, az elé is letérdel, annak is meg tudja 
mosni lábait. 

Hát bizony ez nagy kinyilatkoztatás, mely alkalmas 
arra, hogy megnyissa szemeinket, s ugyancsak nagy segítség 
arra, hogy nehézségeink közül kiemeljen s ráképesítsen türe¬ 
lemre, lelki egyensúlyra s belső megnyugvásra. Hiszen ugyan¬ 
csak tarka és tövises a világ. Van nekünk is sok mindenféle 
emberrel dolgunk, kik természet, nézetek, hajlam, vérmér¬ 
séklet szerint tőlünk nagyon különböznek, akik ellenszenve¬ 
sek nekünk, sőt, mondjuk ki, akiket ki nem állhatunk. Van¬ 
nak, kiknek látására borzongiiak idegeink s szinte falra 
mászunk, vannak kik folytonos ingerültségben tartanak s 
kísértésbe hoznak, hogy folyton korholjuk s kritizáljuk őket, 
hogy viseletűket s tetteiket kifogásoljuk. Lesznek, kik minket 
keserítenek s mi őket. Lesznek, kiktől sokat követelünk s kik 
viszont tőlünk várnak sokat s talán többet, mint amennyit 
tehetünk. Lehet, hogy cseléd az úrnőnek s úrnő a cselédnek 
válik kiállhatatlanná. Akárhányszor nagy igényeket támasz¬ 
tunk, hogy figyelemmel, tiszteletiéi s előzékenyen bánjanak 
velünk, s ahelyett csak bosszúságot és csalódást aratunk. Néha 
úgy elkeseredünk, hogy alig tudunk szeretettel gondolni 
egyik-másik ((jóakarónkra#, s hogy foglalkozásaink s érint¬ 
kezésünk lépten-nyomon elárulják ingerültségünket. Hozzá¬ 
tartozóink kicsinyesek s kiállhatatlanok lehetnek ; bánt gyer¬ 
mekeink, társaink modortalansága ; lehet, hogy sok dolgunk 

közben barátaink is terhűnkre esnek s szívesen vándorolnánk 
ki cgy-két hétre a világból. 

A mellett ineg az életben a rend rend, a világ csupa foko¬ 
zat, a társadalom csupa lépcsőzet; azt meg nem szüntet¬ 
hetjük. Van alárendeltség s van felsőbbség, ez parancsol, az 
meg engedelmeskedik, s nem lehet megfordítva. Van elöljáró 
s van alattvaló, van úr és szolga, van kötelesség és jog, s azt 
meg kell tartani. Kell tehát, hogy parancsolni is tudjunk, 
kell, hogy keményen fogni, a gyarlóság, a huncutság, a gonosz¬ 
ság ellen tenni is tudjunk, s az ember aztán e réven is kemény, 
kegyetlen s szívtelen lehet. 

Ez mind igaz s ezen túl nem adhatunk, s mégis e tarka, 
indulatos s tüskés világban én nem tudok magam számára 
elgondolni nagyobb szükséget, mint azt, hogy hiszem, hogy 
mikor Krisztus Júdás lába elé térdelt, akkor gonoszabb 
ember előtt alázta meg magát, mint amilyen az, akivel nekem 
most van dolgom, s hogy amikor Júdás lábát megmosta, akkor 
méltatlanabbnak mosta meg a lábát, mint amilyen az, akivel 
én most kezet fogok ! S tette ezt, jólehet Ür volt és Mester! 
S biztos, hogy aki mindezt Júdással megtette, az megteszi 
ugyanazt bárkivel azok közül, kikre nekem nehéz a szívem 
s kikről azt mondom talán, hogy ki nem állhatom őket. 

Válaszd ki magadnak embertársaid közül a legellen¬ 
szenvesebb alakot s gondold el, hogy Krisztus az előtt is le 
tudna térdelni, s meglátod, hogy hogyan változik el ez esz- 
mélődéstől érzésed ! Gondold el, mikor lélekben Krisztust ott 
a «kiállhatatlan» előtt térdelni látod, hogy neked is oly 
jóindulattal s oly fölényes lélekkel kell végre is vele bánnod 
s segitségére lenned gyarlóságai s kellemetlen, ellenszenves 
volta dacára. A jogból s kötelességből azért nem engedünk, 
úgy szintén a rosszat jónak nem mondjuk ; de fölényes krisz¬ 
tusi érzést ébresztünk kavargó s indulatos lelkűnkben, arra 
meg igazán rászorulunk. 

Aki így érez, máris győz. Erre akart minket Krisztus 
rásegíteni, mikor mondotta: «Tudjátok-e, hogy mit csele¬ 
kedtem veletek? Ti engem Mesternek s Ürnak hisztek s jól 
mondjátok, mert az vagyok. Ha tehát én, az Ür és Mester, 
megmostam lábaitokat, ti is tartoztok egyik a másik lába't 
megmosni. Mert példát adtam nektek, hogy amint én csele¬ 
kedtem veletek, ti is úgy cselekedjetek)) (Ján. 13, 12—15). 

Legyünk hálásak Jézus lelkének e fölséges megnyilat¬ 
kozásáért, s segítsen rá ez az ő példája is nemcsak mások 
elviselésére, hanem fölényes kezelésére is. Ezzel aztán lég- 

jobban könnyítőnk magunkon is s napsugár! lopunk be az 
élet idegességébe s ingerültségébe. 

1914 április. 

24. 


(A lélek tavasza) A természet májusa, mindez a lomb- 
s virágfakadás példaképül szolgál nekünk, hogy lelkűnkben 
is kitavaszodjék, hogy ott is élet fakadjon s a hit, remény 
s szeretet világa is szépségbe s erőbe öltözködjék. Életet, 
meleg, lelkes életet akarunk, mely Istenből fakadjon ; életet 
akarunk, mely hitből táplálkozzék, s melynek erőt, lendületet 
s meleget az isteni szeretet adjon. Akarunk mély s lelkes 
vallásosságot, melynek hitében is s külső megnyilvánulásai¬ 
ban is az Isten gyermekeinek temperamentuma égjen. 

Jól tesszük, ha ezt akarjuk, ha májusban májusosan 
akarunk élni, ha májusban lélek szerint sem akarunk ázni- 
íázni, ha nem akarunk kedvetlenül belenézni a virágzó 
világba s beteges, fájó nyögéssel felelni a csalogány dalára 1 
Ehhez pedig az kell, hogy legyen örvendező hitünk s boldo¬ 
gító szeretetünk 1 

Örvendező hit, ez a mi májusra ébredő lelkünk első érzése. 
Örülünk, hogy hiszünk, s hálát adunk Istennek, hogy hihe¬ 
tünk. örülünk a magát kinyilatkoztató Igazságnak, mely 
lefoglalt s a hódító végtelen jóságnak, mely szolgálatába 
hajtott, örülünk Istennek, ki először a május szépségében, 
azután a kinyilatkoztatás fényében nyilatkozott meg előttünk 
s elbájolt s elbűvölt minket, örülünk, hogy világossága elő¬ 
ször mint napsugár szemünkbe, azután mint a kinyilatkoz¬ 
tatás ragyogó sugara a lelkűnkbe jut bele. örülünk, hogy 
két napunk van: májusi napunk körülöttünk s májusi 
napunk bent a lelkűnkben. Azért is mi nem nyögjük, hanem 
énekeljük azt, hogy «credo», «creúo». Ez a «credo» nekünk nem 
kényszer, hanem szabad, lelkes hódolat s a hódolaton túl 
boldogító, nemesítő közlekedésa májust fakasztó Szentlélekkel. 
Mikor azt mondjuk, hogy hiszek benned Uram, mintha csak 
májusi napkelten esüggne s ittasulna meg szemünk, mintha 
minden énekelne bennünk. 

Próbáljátok meg ezt: imádkozzatok a eredőt éneklő 
lélekkel; imádkozzatok úgy, mint ahogy imádkoztok, mikor 
illatos, harmatos májusi reggelenkint a mezőn álltok, s haran¬ 
goznak s Isten felé emelkedik lelketek. 

Lám ez a május egyik temperamentumos érzése a 
lélekben. 


Probászka : Isten és a világ — Missziós leveiek. 


15 



258 PROHÁSZKA OTTOKÁR 

De ez nem minden ; kell a májusba, a lélek tavaszába 
még több élet. Hitnél, bármily éneklő s örvendező hit legyen 
az, nagyobb, értékesebb s örökkévalóbb a szerelet. S ezt 
akarjuk mi a lelki májusunkban erőteljes érzéssé s boldogító 
szenvedéllyé nevelni. Mint ahogy a földbe rejtett tőke ki¬ 
fakasztja s azután erejétől telhetőleg kinyújtja venyigéit, 
mert a napsugár rezgő tüze feltüzelte vérét s felforralta élet¬ 
nedveit : úgy vágyik ki először az öntudat világába, azután 
a gyakorlati életbe a hitnek a szívben rejtőző sok gyökérszála, 
sokféle motívuma ; kikívánkozik forró, gyakorlati szeretetbe, 
mert nem bírja magában visszatartani mindazt az isteni élet¬ 
ösztönt, amit a hit, az az élő, az az éneklő hit fektetett beléje. 
Akinek élő hite van, annak — hiába türtőztetné magát — 
szeretnie, lelkesen, forrón, tehát boldogitóan szeretnie kell. 
Ahogy a májusi rét fakad, ahogy a májusi erdő fakad s fakad 
azért, mert tűz hull rá az égből s felgyújtja ösztöneit: úgy 
kell kifakadnia a léleknek szeretetben, mert a hit gyökerei 
duzzadnak, s az erős, lelkes vágyak kigyúlnak benne. 

Ezt az erős, gyakorlati szeretetet merítjük Krisztusból 
s az ő szentségeiből, ezt a szentmiséből s a Szent Szűz tisz¬ 
teletéből. Ezek a gyakorlatok bennem erők, duzzadó, lüktető 
gyökerek, tele nedvvel s életerővel; ezek a gyakorlatok, múlt 
egyáltalában mindaz, amit hiszek s ami lelkemet mint meg¬ 
győződés telíti, nekem csupa valóság. Ezt én fogom, ezt 
eszem, ezt iszom, ezen melegszem s ezzel eltelek s erős leszek 
tőle. Ismétlem : nekem ez mind valóság, s ebből épül fel lelki 
világom s ettől lesz erős, gyakorlati szeretetem. Ne is csodál¬ 
kozzunk ezen ; mert ha házat téglából építenek, ha ruhát 
posztóból, szövetből, csizmát s kesztyűt pedig bőrből varrnak, 
hát akkor a lelkivilág sem levegő, az sincs semmiből, hanem 
valamiből, s erre nézve mondom, hogy ez van ezekből a nagy 
szellemi valóságokból. 

Ha akarom, hogy erős s lelkes s boldogító szeretetem 
legyen, akkor nem érhetem be gondolatokkal s eszmékkel, 
nem reményekkel s felbuzdulásokkal, hanem akkor nekem 
többre van szükségem; arra tudniillik, amire szüksége van 
a fázó embernek, hogy melegedjék, s a szomjasnak, hogy íel- 
üdüljön ; ezeknek pedig nem szóra, nem tanra, nem is bizta¬ 
tásra van szükségük, hanem az egyiknek tűz kell, valóságos 
tűz, hogy melegedjék rajta, s a másiknak forrás kell, valósá¬ 
gos víz, hogy igyék belőle. Mi kapjuk ezt a valóságos tüzet s 
ezt a valóságos vizet Krisztus szívéből s szentségeiből. Azért 
hát ne okoskodjunk, ne disputáljunk, hanem melegedjünk. 

fogjunk tüzet, üdítsük fel a lelkünket s szeressünk amúgy 
igazában, ahogy szeretni kell s szeretni jó, s egyedül 
boldogító. 

Ah, ez aztán május, május, melytől lelkek énekelnek 1 

1914 május. 

25 . 

(Az élei koszorúja és értelme) Most pedig szeretnék 
valamit működésünk évzárójára írni, valamit a hála érzel¬ 
mének s a jóban való további kitartásnak kimélyítésére, 
hogy mindnyájan mélységesen átérezzük azt, hogy ((Istenem, 
mily keveset tettem még érted s már mily rengeteg sokkal 
tartozom nekedu. 

Át kell ereznünk, hogy mily feneketlenül mély az élet s 
mily beláthatatlan s kiszámíthatatlan az események folya¬ 
mata. Az egész élet csupa érzés, ösztön, sejtelem, vágy, küz¬ 
delem, remény, szükséglet, no meg egy kis belátás is. De mily 
keveset értünk mi az egészből! De hát mit is akarunk érteni 
belőle? Ha beletekintünk egy kaptárba s látjuk azt a nyüzsgő, 
mozgó csodavilágot, az anyakirálynő, a dolgozó s őrtálló s 
rabló s dajkáló méhek hierarchiáját, ha szemléljük a sejteket, 
a viasz s a méz kincseit s elgondoljuk, hogy az mind annak 
a kis méhecskének néhány grammot nyomó szervezetéből 
való : ugyan mit értettünk meg belőle? Ki érti azt, hogy az 
élet ez apróságban, a nagy természetnek ezen a mézes s 
viaszos izzadmányú pontján ily komplikált változatosságban 
fakad ki? Ki érti azt, hogy a természet a csalogány gégéjében 
oly énekes lett, hogy szemünkben oly szivárványosan szipor¬ 
kázó lett? Ki érti azt, hogy az emberi öntudatban, a létnek 
e villogó pontjában oly mérhetetlen vágyak s meglátások és 
remények tünetei jelentkeznek? S azután, ki érti meg az ember 
életének folyását s annak a sok-sok embernek életpatakjait, 
melyek mind külön-külön fakadnak, azután kettenként 
egyesülnek, azután végre a nagy-nagy tengerbe megint mind 
külön-külön szakadnak be? S ki tudja meghatározni előre az 
ember életének folyását? Mily töméntelen sok körülménytől 
függ az, mennyi ellentállásra talál, mily sokféle akaraton, 
hajlamon s szeszélyen fordul? 1 

S mindezek a gondolatok mély áhítatra s kegyeletre 
keltenek az Úristen iránt, kinek oly nagy része van az élet¬ 
folyások eligazításában s medreiknek s partjaiknak kitapasz- 
tásában, — sajnos, nagy része van ebben azután sok másnak 
is. Ami őt illeti, mily sok-sok kegyelem, intő, hívó s biztató 

szózat, vonzó s késztető érzelem való Tőle 1 Hogyan jár 
bennünk a nemes, emelkedett s tiszta élet indulatja, mintha 
csak kis öble volna lelkünk a végtelenség óceánjának; ben¬ 
nünk is apad s dagad, bennünk is taraj osodik s megint elsimul 
az élet s erő hulláma. Aki ezt átérzi, az nagyon alázatos lesz 
s az előbb-utóbb tiszta meglátással rányit arra a nagy böl- 
cseségre, hogy az ember életén sokan dolgoznak : dolgozik 
egy nagy mester — az Isten, de dolgozik sok inas, sok kontár, 
no meg . .. sok manó is ! S mennyit ront az ember maga ezen 
az életművön, s mennyire nem érti meg s félreérti a Mester 
szándékait! 

Rontottunk azon bizonyára mi is, de annál inkább töre¬ 
kedjünk, hogy megtudjuk, hogy mit akar, s törekedjünk, 
hogy kitartsunk mellette, kitartsunk s ne kételkedjünk, 
kitartsunk s tűrjünk s várjunk s dolgozzunk 1 

Ezt a hűséges s dolgos kitartást dicsérte már Jeremiás 
próféta, mikor mondta: (Jó, ha csendességben várjuk az 
Isten szabadítását... Jó az Ür a benne bízókhoz és az őt 
kereső lélekhez ... Jó a férfiúnak, ha az igát ifjúságától fogva 
viselb) (Jer. Sir. 3, 25—27). E szerint nagy kegyelem, ha 
kitartunk az Úr mellett: ha bízunk benne s imádkozunk, 
hogy el ne rontsuk művét önmagunkban. De főleg Szent Júdás 
apostol ad ez érzületnek kifejezést, mikor rövid levelének 
végén annyira nyomatékozza azt, hogy mit is kívánjon s mit 
akarjon az ember a maga életével elérni, s azt így fejezi ki: 
«Annak pedig, ki titeket bűn nélkül megtarthat és dicsőségé¬ 
nek színe elé állíthat szeplőtelen örvendezéssel... dicsőség 
s magasztalás» (Jud. 24). Megmondja itt, hogy micsoda az 
élet koszorúja s értelme, s mire kell az embernek voltaképen 
iparkodnia : az első, hogy bűn nélkül legyünk, a másik, hogy 
Isten színe elé szeplőtelenül kerüljünk, s a harmadik, hogy a 
teremtő s üdvözítő Isién örömére váljunk. Valóban fölséges 
cél I Nem azt kell tehát Istentől kérnünk, hogy híres, vagyo¬ 
nos, szerencsés emberekké legyünk ; sem azt, hogy vigye föl a 
dolgunkat s kerüljünk magas polcokra s fürödjünk dicsőség¬ 
ben ; hanem azt kell kérnünk, hogy tiszták, átlátszók, jó, 
nemes lelkek legyünk, kik ha felkerülnek majd egyszer az 
Úr színe elé, gyulladjon ki örömmé a Mester szeretete s teljék 
kedve művében 1 

((Aki elkezdte bennünk a jó dolgot, végezze is azt el a 
Krisztus napjáig)), így köszöntőm én is a Szeretetszövetség 
tagjait, s mivel a bevégzettségtől még nagyon is messze 
vagyunk, hát pihenjünk most egy kicsit, hogy két hónap 

múlva beállva ismét a munkába, vígan köszöntsük egymást 
s mondjuk : éljen a folytatás ( 

1914 június. 

26. 

(Hit és honszeretel) Az isteni Gondviselés súlyos meg¬ 
próbáltatásoknak vet alá minket! Dacára a király őfelsége 
törekvéseinek, kit egész Európa mint a béke őrzőjét és biz¬ 
tosítékát tisztel, szomszédaink gyűlölködése megfosztotta 
hazánkat a béke áldásaitól, s most már lángba borítja a 
háború réme nemcsak Ausztriát és Magyarországot, hanem a 
félvilágot és megérezteti velünk mindnyájunkkal azt, amit 
a Mindenszentek litániájában imádkozunk: «DöghaIáltól, 
háborútól és Ínségtől ments meg, Uram, minket». Ezt imád- 
kozzuk mi most is, és amellett eltölt a hazavédelem és a 
honfenntartás kötelességérzete, mert a nemzet sorsa igaz¬ 
ságos háborúba szólít, és az igazság és jog védelme fegyveres 
ellentállásra és magatartásra késztet, azért meg akarjuk 
áilani helyünket és teljesíteni akarjuk kötelességünket. Ezt 
teszi most sok-sok ezer magyar állampolgár, s mialatt ők 
küzdenek a harctéren, addig mi fölemeljük lelkünket az 
Űrhoz s a hit s a honszeretet kettős ihletétől tüzelve, meg 
akarjuk otthon áilani helyünket Krisztus szellemében és 
Istenhez ' menekülve; bajainkban és gondjainkban tőle 
kérünk segítséget, kérünk győzelmet, enyhületet. 

Győzelmet a hadseregnek s enyhületet a honnmaradt 
hitvesek, édes szülők, gyermekek aggódó lelkének! S hogy 
e kettős áldásban részesüljünk, iparkodjunk most szert tenni 
arra a lelkületre, melyet az Űr Jézus Krisztus ily körülmények 
közt vár tőlünk és amelyre ő maga adott nekünk példát úgy 
az Olajfák kertjének éjtszakájában, mint a keresztúton. 

Első érzésünk az legyen, hogy alázkodjunk meg mély¬ 
ségesen az Isten keze alatt és álljunk bele a nehéz időkbe 
nagy hittel, zúgolódás nélkül. Végre is ő az Űr; ő küldi a 
jót és rosszat, de azt mindig javunkra küldi; ő állít bele a 
háború megpróbáltatásaiba is s azért állít belefazokba, hogy 
jobbakká, hívebbekké, nemesebbekké és áldozatosabbakká 
tegyen minket. Azért küldi a megpróbáltatást, hogy jobban 
szeressük őt és egymást. Azért küldi, hogy közeledjünk 
hozzá és eggyé forradjunk egymással, azért küldi, hogy tisz¬ 
tuljon a lelkünk, hogy érte és felebaráta .nkért áldozatokat 
tudjunk hozni. Olyan ugyanis az ember, hogy a béke és 
zavartalan együttlét sokszor petyhiidtebbé és hidegebbé 

teszi; de a nyomorúság és szenvedés tüzében leválik a lélek¬ 
ről a lelketlenség salakja és megint tisztultabban tud szeretni, 
tud hibát, gyarlóságot elviselni, tudja mások terhét hordozni 
és tud másoknak szeretetben, lemondásban szolgálni. 

Mutassátok hát ti is ki egymásiránti krisztusi szeretete- 
teket különösen most, hogy bajban vagytok, vegyetek részt 
a társadalmi munkában, a szegény családanyák és elhagyot¬ 
tak segélyezésében. Ezt ugyancsak megérdemlik katonáink, 
ezzel nagy gondot emeltünk le lelkűkről. 

Második érzésünk a türelem és kitartás legyen. Hősies¬ 
ségre nemcsak a harctéren van szükség, hanem itthon is. 
Szükség van azért, mert nemcsak ott, hanem itthon is küz¬ 
delem és szenvedés az élet; sebek nemcsak a testeken, hanem 
a lelkeken is esnek, és vérzik minálunk is sok-sok szív! Ezekre 
is kell balzsam, kell ír és enyhülés ! Ez az ír, enyhülés abban 
áll, hogy megnyugszunk Isten szent akaratán, hogy elfogad¬ 
juk keresztünket zúgolódás nélkül, hogy felajánljuk kín¬ 
jainkat, küzdelmeinket, hogy azt mondjuk magunkban: 
Isten akarja, hogy kétszeresen szeressek, tűrjek és dolgoz¬ 
zam 1 Megteszem hát; megteszem Istenért, családomért, 
hazámért. 

Harmadik érzésünk, mely önkénytelenül is kiszakad szí¬ 
vemből, a forró imádság legyen. Tudom én, hogy most millió 
<ember> imádkozó lélekkel kíséri távolban küzdő szeretteit. 
Tudom én, hogy sokkal több szemben ül most mosoly helyett 
könnycsepp, hogy ha otthon is vagyunk test szerint, de azért 
a lelkünk, mint az alvajáró — mondjuk imádkozva-járó — 
másfelé van, arrafelé, hol a veszedelem jár, és ott tartja pajzs 
gyanánt imádkozó lelkét azok fölé, akiket szeret s kikkel 
egybeforrt élete ! Tudom én, hogy a csaták hevében veszedel¬ 
mektől környékezve, a hadfiak is bizalommal ajánlják Isten 
kezébe életüket, lelkűket; tudom, hogy jobb érzéseikre hall¬ 
gatva meggyónnak, megáldoznak, megvígasztalódnak abban, 
hogy nemcsak hitvesi, szülő- és gyermeki szeretet, hanem 
az Isten kegyelme is kíséri őket őrzőangyalként veszélyez¬ 
tetett életük útjain ! Ő igen, az ember szíve eltalálja, hogy 
mi kell neki, és mindig jót tesz, ha e nemes, mély érzésekre 
hallgat! Hallgassunk hát rá, szeressük és imádkozzunk, 
járjunk a szentmisére, járuljunk a szentségekhez, ostromol¬ 
juk kéréseinkkel Jézus Szívét, ki ha valamikor, hát most 
kiáltja felénk : (Jöjjetek hozzám mindnyájan, akik fáradoz¬ 
tok s terhelve vagytok, és én megenyhítlek^titeket». 

1914 szeptember. 

27. 

(Aggódó szívek zsoltára) A háborúnak sok rossz oldala 
van, kegyetlen s ijesztő arculata ; de végre is nincs a világon 
rossz, melyből jó ne fakadhatna, s így a háború kemény s 
fájdalmas érintéseire a lelkekben sok nemes s nagylelkű érzés 
reagál, nevezetesen pedig ébred a hit, az áhitat s a résztvevő 
szeretet. 

Jó oldala a háborúnak, hogy veszedelmei közt az embe¬ 
rek komolyan Urukhoz-Isteniikhöz fordulnak s lelkűk 
mélyéből fohászkodnak hozzá. A katonák ott a tűzben foly¬ 
ton a halál szemeibe, azokba a fekete szemgödrökbe néznek 
s azokon keresztül látják meg az ember semmiségét s az élet 
hiúságát. E meglátásnak megmarad rajtuk a nyoma sokáig ; 
azértf sokan azt mondják, hogy észre lehet venni a katonák 
arcán s ki lehet olvasni a szemükből azt, hogy ki volt tűzben 
közülük, mert valahogyan magukon hordják azt a kemény¬ 
séget s tűzben kipróbáltságot, amit a látnok jelzett, mikor 
a.vértanúkról kérdi: «Kicsodák ezek és honnan jöttek?* s 
feleli: «Ezek azok, kik nagy szorongatásból jönnek* (Apók. 
7, 13 14). Az ilyenek tudnak fohászkodni, tudnak imádkozni, 
tudnak az égre nézni s magukat annak a szuverén hatalom¬ 
nak átadni, mely ad s elvesz életet s melynek kezeibe kell 
visszaadnunk mindent, amit tőle vettünk, mert nem a mienk, 
hiszen csak használatra kaptuk. Kaptuk az életet is ; kisar¬ 
jadtunk a haza mezőin ; nos, most aratás van ; a halál ka¬ 
szája villog, s bár a kasza kegyetlen , de az aranyos magot, a jó 
lelket nem a kasza, hanem a gazda, a lelkek gazdája takarítja be 
csűrébe. Ez a nagy hit világít bele az erőszakba, a veszedel¬ 
mek éjébe, s ez a hit váltja ki a szívből a legösztönszerűbb s 
az égbe nyilalló imát, a zsoltáros imáját: «A mélységekből, 
a veszedelmek s a halál szakadékaiból kiáltok’hozzád, Uram : 
Uram ! Hallgasd az én szómat, légy figyelmes az én könyör¬ 
gésem szavára 1... Az én lelkem az Ürban bízik* (129, 1—5). 

De ily ösztönszerűen emelkedik Istenhez a mi lelkünk 
is. Mi ugyan itthon volnánk, de azért a lelkünk, a szívünk 
másfelé jár; messze ott jár, hol azok vívnak, küzdenek s 
szenvednek, kiket mi szeretünk s kikért aggódunk. Ók harc¬ 
ban, mi pedig aggodalomban; ők küzdelemben, mi meg 
bizonytalanságban állunk s vergődünk. Hogyan sír föl hát 
belőlünk is az aggódó lélek imája, a veszedelmektől szoron¬ 
gatott, szerető szív zsoltára ! Mily őszinte s közvetlen termé¬ 
szetességgel mondjuk mi is, hogy «ne fordítsd el tőlem orcá- 

dat, amely napon szorongathatom, amely nap segítségül 
hívlak, azonnal hallgass meg engem» (Zsolt. 101, 3). S ismét: 
((Könyörülj rajtam. Uram, mert szorongattatom ; megzava¬ 
rodott a búsulásban szemem, lelkem és testem ; mert elfogyat¬ 
kozott életem a fájdalomban és esztendeim a fohászkodások¬ 
ban)) (Zsolt. 30, 10). Az egész zsoltár, mintha csak szívünkből 
szakadna, oly friss az érzése, oly közvetlen. Dehát a Libanon 
vizei is úgy fakadnak ma, mint Dávid király idejében, mi 
különös van tehát abban, hogy a szívek s lelkek is úgy fakad¬ 
nak a fájdalom illetései alatt, mint akkor? 1 

így akarunk tehát imádkozni s esedezni társainkért, 
gyermekeinkért s hozzátartozóinkért! De ezzel be nem érjük. 
NeirTis tehetnők. Hiszen akinek meleg a szíve, annak dolgos 
a keze is. S ha valakinek, hát a Szeretetszövetség tagjainak 
kell azt megtapasztalniok, hogy a szeretet dolgos is, tevékeny 
is, értelmes is, áldozatkész is. Nekünk mindenütt ott kell 
lennünk, ahol rendszeres, folytonos s kitartó munkára van 
szükség. Mi nem azért dolgozunk, hogy tessék-lássék ; nem 
is azért, hogy látszatja legyen és a statisztika referáljon róla, 
hanem dolgozni akarunk komolyan, szerényen és hasznosan. 
Ahol megbízható s kitartó munkáskézre van szükség, oda 
álljon bele a Szeretetszövetség, akár gyermekeket” kell gon¬ 
dozni otthonokban, akár betegeket kell ápolni nehéz s kelle¬ 
metlen munkában, akár ingeket kell varrni, s a varrás által 
mint a megélhetés módjának biztosítása által itthon maradt 
szegényeinken segíteni. Ahol ember kell, szerény, lelkiismere¬ 
tes és megbízható, oda a szeretetszövetségiek hivatásuk szel¬ 
lemében s a szeretet erejében álljanak bízvást s higgyék el, 
hogy helyükön vannak 1 

Imádkozzék, tegyen, áldozzon, dolgozzék mindenki 
közülünk ! Ha szegény, ha gazdag, ha úr, ha cseléd ! Ki ne 
tehetne most valamit, ki ne adhatna most valamit? 1 Ha csak 
harisnyát, ha fej védőt, ha hasmelegítőt köt vagy szerez is ! 
Ez mind nagy adomány ; nagy azért, mert esetleg egy-egy 
jó katonánknak egészségét és erejét óvja s ezáltal is győze¬ 
lemre segíti a zászlót! 

Tehát, testvéreim, imádkozzunk s dolgozzunk I Az 
ember segít a maga baján, ha másokon könyörül s elviseli 
a maga baját, ha a mások nagyobb bajára gondol ! Ott állnak 
s küzdenek katonáink, ifjaink és testvéreink nagy nehézségek 
s nélkülözések közt; mi pedig itthon gyötrődünk s aggódunk, 
de végre is sokkal kisebb bajokban. Ép azért megembereljük 
magunkat s példájukon lelkesülve a kisebb bajt s szenvedést 

szívesen el akarjuk viselni. Nem akarunk bizalmatlankodni 
s kételkedni, hogy ők meg ne inogjanak ; nem akarunk két¬ 
ségbeesni, hogy ők híven kitartsanak ; nem akarunk hűtlenek 
lenni Istenhez és önmagunkhoz, hogy hűségesküjük meg¬ 
tartásában ők meg ne fogyatkozzanak; akarunk kegyeletet 
őrizni s gyakorolni, hogy ők ne kegyetlenkedjenek, Isten 
gyermekeinek akarunk bizonyulni, hogy ők Isten gyerme¬ 
keinek megmaradjanak ! Istenem, így, ha nyögve s áldozatok 
útján is, de már csak közelebb jön hozzánk a Te országod ! 

Mi Atyánk . . . jöjjön el.. a Te országod ! 

1914 október. 

28. 

(A haza vértanúi) Rég nem volt ily november havunk 1 
Mily fájdalmas s frissen sajgó s mily szenvedélyesen meleg 
emlékekkel borul a lelkünkre a mi kedves elköltözöttjeink- 
nek ez a lombhullató hava. Ki hitte volna azt múlt november¬ 
ben, hogy annyival többről, oly sokakról kell most meg¬ 
emlékeznünk, hogy oly sokakért kell majd imádkoznunk, 
kiket nem a természet folyása, hanem a csataterek pusztító 
angyala ragadt el tőlünk 1 Hány sír domborodik s hol minden¬ 
felé domborodik, olyanok fölött is, kiknek még nem kellett 
volna sirba szállniok ! Hol vannak e sírok? Sokan bizony 
hiába keresnék, hogy hol pihennek szeretteik, s az ilyenek 
szemébert aztán úgy tűnik, mintha maga az a hármas hegy 
Magyarország címerében három sírhalom volna, mely alatt 
pihennek a névtelen hősök, s mintha azt a nagy, fehér kettős 
keresztet sírkeresztül tűzné oda Magyarország géniusza. 

Nem csoda, ha ily elmélkedésünk közben fölbuggyan a 
fájdalom keserűsége s könnybe lábbad szemünk ! Sírjunk is ; 
sírni szabad, hiszen könnyeinkkel is a kegyeletnek adózunk ; 
de, kedves testvéreim, ha valamikor, hát most iparkodjunk 
arra, hogy gyászoló szeretetünk kiható s gyakorlati legyen, 
most szeressük igazán áldásthozó szeretettel azokat, kik 
maguk is szerettek s mert szerettek, azért nagyot tenni s 
sokat áldozni, sőt önmagukat is odaadni tudták 1 

A lelkűk áll most előttünk, mely már végig küzdte a 
csaták harcait, a lelkűk, mely értünk, hazánkért, jólétünkért, 
szabadságunkért szenvedett 1 Mennyit tettek, áztak-fáztak, 
piszkosan s lerongyolódva küzdöttek s állták meg helyüket 1 
Szegények lettek és éheztek-szomj aztak ; mikor mi aludtunk, 
ők virrasztottak, vagy ha puszta földön s árokban meghúzva 
magukat pihentek, akkor is a háború rémeivel, azután eny¬ 
hüléskép megint a távoli otthonnal álmodtak. Azután, 

azután elestek ! De hát e gondolatoknál a szívünk megdobban 
s öntudatára ébred annak, hogy mi mindennel tartozik nekik 
ép azért, mert így álltak, így küzdöttek s így mentek át a 
másvilágba 1 Megértjük, hogy ha nem is vagyunk képesek 
viszonozni teljes mértékben mindazt, amit ők értünk tettek, 
de annál nagyobb szeretettel kell most hálából is gondoznunk 
lelki nyugalmukat. Ha sírjaikhoz nem térdelhetünk, melyek 
haló poraikat takarják, de annál melegebb szívbe kell zár¬ 
nunk emléküket. Aggódtunk, imádkoztunk értük, mikor 
éltek s küzdtek, s akartuk volna könnyíteni fáradalmaikat; 
de ha nem vethettünk nekik ágyat akkor, gondozzuk leg¬ 
alább most gyengéd figyelemmel lelki nyugalmukat; ha nem 
segíthettünk rajtuk akkor, mikor éheztek, elégítsük hát most 
éhségüket s szomjukat Istenük és boldogságuk után ! Lép¬ 
jünk bátran és bízvást Isten trónja elé, hogy közbenjárjunk 
értük. Boruljunk le lélekben s mondjuk : «Atyánk, tekintsd 
szenvedéseiket, küzdelmeiket, bátorságukat’s vitézségüket; 
lám, ők áldozataikat mind értünk és hazánkért hozták meg. 
Nem önzés vitte őket a harc tüzébe, hanem a kötelességérzet 
s esküjükhöz való hűség, sazt tették, hogy odaadták életüket. 
Úr Jézus, annak a szeretetnek nevében, melyet Te hirdettél 
s melynek legmagasabb fokára akkor mutattál rá, mikor 
mondtad : nagyobb szeretet annál nincs, mint mikor valaki 
embertársáért odaadja életét, mondom, ennek a szeretetnek 
nevében kérünk Téged, hogy fogadd kegyelmesen őket. Ez 
a szeretet rokona a vértanúi szeretetnek, Te pedig vértanúid 
előtt haladéktalanul megnyitod országod kapuit. Ne tekintsd 
azt, ami sárból, porból tapadt hozzájuk ; hiszen mi sem néz¬ 
zük azt, hogy nem patyolat-fehérneműben, hanem leron¬ 
gyolódott ruhában küzdöttek s haltak meg értünk, és úgyis, 
ahogy voltak lerongyolódva, hősöknek tartjuk, úgy tiszteljük 
őket. Kérünk tehát, tégy Te is így s fogadd Te is így azokat, 
kik nemcsak hittek Benned, hanem nagy keresztet hordozva 
költöztek el Hozzád ! Nagyobbak voltak ők önmaguknál, 
mikor azt, amit bölcsészek elvben vallottak s költők megéne¬ 
keltek, nemcsak elgondolták, nemcsak énekelték, de meg is 
tették. Nem tartoztak ők azokhoz, akik csak szóval mondják, 
hogy «Uram, Uram#, azt sem, hogy «hazám, édes hazám», 
azt sem, hogy «testvéreim», hanem tettekkel beszéltek, meg¬ 
tették azt, minél nagyobbat sem Isten, sem haza, sem ember 
nem kívánhat. Életet adtak, legyen hát életük#. 

Minden nagy hit s mély érzés: vágy és ima bennünk. 
Attól lesz oly sejtelmes, oly érzésteljes ma a szívünk. Viszo- 

nozni akar; nagy tettért legalább kis tettek után vágyódik. 
Ők most már érdemeset nem tehetnek, de mi tehetünk ; mi 
még élünk, még érdemelhetünk, ó hát rajta ! Érezzék meg, 
hogy emlékükbó'I ma a küzdő egyházban millióknak dobban 
meg a szíve ; érezzék meg, hogy megbecsüljük áldozataikat, 
hogy égő, lángoló, imádkozó szeretet az ő emlékük, nem sír¬ 
emlékük, hanem további küzdelmeik s vágyaik eleven szó¬ 
szólója. 

Ez a szeretet szólal meg bennünk, ez imádkozik s föl¬ 
ajánlja jócselekedeteit értük. 

1914 november. 

29. 

(A közösség lelke) Az igazságokat nekünk nemcsak 
megértenünk kell, hanem szükséges, hogy megérezzük s 
átérezzük azokat, sőt bátran mondhatom, hogy a legtöbbet 
meleg megérzés s elmélyedő átérzés nélkül bizony megérteni 
sem lehet. Az érzés tehát az a fúró, mely a mélybe, nyit utat, 
az érzés az a lendület, mely a gondolatot viszi s erejének 
kifejtésére segíti. Mikor az érzés áthevíti a lelket, akkor a 
gondolat is mintha csak megnyílnék s kitárná a benne rejlő 
igazsági tartalmat, s természetes, hogy akkor az ember is 
mélyebb gyökerénél fogja meg a valót s úgy teszi azt magáévá. 

Az érzés, a megérzés s átérzés e hódító s átható hatal¬ 
mával lépnek most lelkünk elé a haza, a nemzet, a közösség s 
testvériség nagy gondolatai s öntudatunkra hozzák, hogy 
mivel tartozunk nekik s mily nagy kötelességeket kell teljesí¬ 
tenünk velük szemben. 

Mennyit énekeltek hazáról s honszeretetről, nemzetről 
s testvériségről költők s énekesek, mennyit beszélnek ifjú¬ 
ságnak s közönségnek nemzeti érzésről s honfiúi kötelessé¬ 
gekről iskolákban s ünnepélyeken, s természetes, hogy nincs 
valamire való ember, aki ne tudná, hogy a haza s a nemzet 
kincs is, erő is, hogy támasz is, vigasz is ; tudja közülünk 
mindenki, hogy a társas együttlét nélkülözhetetlen s áldást- 
hozó feltétele s kelléke a boldogulásnak ; de mennyire más 
az, ha azt élet-halálra szóló küzdelmek közt megrendülve 
megérezzük I Mennyire más az, ha átérezzük, hogy a haza 
s a nemzeti élet az emberi kapcsolódásnak s összetartozásnak 
csodás világa, hogy az nekünk összes gazdasági s erkölcsi 
erőink rendszere, hogy az a mi legfőbb földi érdekünk, mely 
a haladást hordozza s a boldogulást segíti! Mennyire más az, 
mikor átérezzük, hogy ennek a nagy közösségnek millió szív 
reményeitől s félelmeitől szított szenvedélyei vannak, hogy 

a milliók ezért a közösért, tehát mindegyik mindegyikünkért 
küzdeni, vért s életet áldozni tudnak ; mennyire más az, 
mikor mindegyikünk megérzi, hogy meghalni egymagában s 
elszigetelten is lehet, de élni voltaképen csak sok másnak 
szeretetéből s kegyelméből lehet 1 

Már pedig így érezni s mindezt megérezni s átérezni 
most adatik nekünk ! Most, mikor mindenki a nagy közösség 
öntudatából él, most mikor lelkünk a testvériség lelkületéből 
táplálkozik s millióknak eröérzetétől duzzad, most, mikor 
nem a saját lelkünk, hanem a közösség lelke visz, inspirál s 
hevít minket. 

így van ez az egész vonalon. Nézd harcos testvéreidet! 
Ami lélek van bennük, az igazán nemcsak az ő lelkűk, hanem 
a közösség lelke, — új lélek az, mely bátorságot, hősiességet, 
áldozatkészséget önt beléjük. A hazaszeretet az egyes embert 
most a közös nagy javakhoz, az egész nemzet életéhez, nagy 
történelméhez s összes reményeihez való ragaszkodásnak 
szenvedélyeivel hevíti s járja át. Most az mind az övé; 
mindaz reá van bízva s úgy érzi, hogy mindazt neki kell most 
megvédenie. Ezektől a nagy érzésektől lesz ő más emberré ; 
többé nem az a kislelkű, önző ember, aki elszigetelődött 
apró-cseprő érdekeinek hajhászásában, —- többé nem az a 
szatócslélek, ki csak a maga hasznát kereste, hanem ember 
lett most belőle, aki átérzi a nemzeti lélek küzdelmeit s szen¬ 
vedéseit, — hős lett, akinek szíve a küzködő, vergődő milliók 
aggodalmától lesz meleg, s akinek a szeme milliók szenvedé¬ 
seitől lesz könnyes. 

S valamint a harcos most egészen máskép érez a hazával 
s nemzettel szemben, úgy gyullad ki a mi lelkűnkben is egé¬ 
szen más verőfénnyel a haza s a nemzet gondolata, s mélysé¬ 
gesen átérezzük azt, hogy mivel tartozunk a hazának s a haza 
minden gyermekének, főleg e nagy, nehéz időkben. 

Aki népét s hazáját nem szereti, vagy azt gondolja, hogy 
az tökéletesség, ha azon kívül áll s ha nem törődik vele, az 
olyan ember bizony, Istent még nem ismeri igazán s nem 
fogta fel Isten szerint az emberi természet szükségleteit s 
fejlődésének föltételeit. 

Épen azért, nekünk hazánkat s nemzetünket szívből kell 
szeretnünk, adósainak kell magunkat vallanunk, kik sokat 
kaptak tőle, de még keveset adtak neki vissza ! 

Azután pedig tettel s munkával, a közért fáradozva s 
áldozatot hozva akarunk híveinek s jó hazafiaknak bizo¬ 
nyulni 1 A Szociális Missziótársulat ép a tettek, ép a munkának 

e missziójában jár el, s a Szereíetszövetség is ép a nagyközösség 
szeretetétől hévül, a közszolgálatot programmul vallja s azt tettek¬ 
ben kiváltani akarja. 

Hevítse tehát lelkünket buzgólkodásunkban a haza¬ 
szeretetnek melege s dolgozzunk azzal a tudattal, hogy több 
isteni élet van abban, ki a nagy közösség öntudatából s szere- 
tétéből táplálkozik, mint abban, ki bár jó és irgalmas, de 
csak a saját kicsiny — mert elszigetelt — leikéből merít. 

1914 december. 

30. 

(Pax hominibus bonae voluntatis) Bármennyire is 
szereti valaki hazáját s királyát, mégsem azonosíthatja 
magát a harcterek borzalmaival, még kevésbbé azonosítja 
Istenét s gondviselését mindazzal a veszteséggel s keservvel, 
mit a népek küzdelme ránk hoz. Elviseljük ugyan, de szen¬ 
vedünk alattuk s íölzokog szívünk, hogy mindezt megtapasz¬ 
talni kényszerülünk. De sohasem éreztük át oly mélységesen, 
hogy mindez a harc és háború nem önmagáért folyik, s hogy 
mindennek a sok áldozatnak és keserűségnek csak akkor van 
értelme, ha egy magasabb rendéi jelső jóért, a békéért hozzák, 
mint a karácsony szent éjjelén, mikor örömöt hirdetett az 
angyal, örömöt a fölött, hogy a béke királya megérkezett; 
sohasem ébredtünk annyira öntudatára annak az áldásnak, 
melyet Krisztus hozott, mint mikor csataterekre borult a 
szent éj s a lövészárkokban énekelték, hogy «Krisztus Jézus 
született, örvendezzünk !» Nincs ember a földön, aki a harcot, 
bármily hősiesen vívták is, s az áldozatot, bármily készséggel 
hozták is, meg ne elégelné s ne kívánna tiszta szívből békét 
a világnak. Úgy áhítozzuk ezt mindnyájan, mint ahogy 
áhítozzék a pusztában tikkadók a forrást, a fuldoklók az 
erdő leheletét, a tűzhalál veszélyében levők a felhőszakadást. 

A szent karácsony angyala végiglengett a világon; 
bejárta a hazát, bejárt várost, falut, tanyát; szinte látom, 
mint fogadták térdenállva, tárt karokkal, mint köszöntötték 
imával, mint marasztalták, kérték; kérték, hogy maradjon 
itt minálunk; maradjon s el ne menjen; kérték, akik már 
özvegyek és árvák, hogy még elhagyatottabbakká ne legye¬ 
nek, s kérték azok is, akiknek van még sok-sok félteni való¬ 
juk, akik még remegnek valakiért; kérték a gyermeküktől 
megfosztott szülők s a sebesült, béna és beteg katonák, 
Istenem, mily fölséges, mennyei hatalom ez az engesztelő, 
eget, földet békéltető szeretet. Valóban mennyei; nem is e 
világból való ! 

A világ mindig küzdőtér volt, melyen harcok folytak 
kezdet óta Isten, lélek, félreértett eszményeink s önszívünk 
ellen. Itt verik egymást agyba-főbe a gőgös, önző, kapzsi, 
zsarnok emberek. Egyre több hatalom s pénz után áhítoznak 
s e törekvéseikben elvesztik magukat s elgyötrik, elkínozzák 
felebarátaikat. Mikor lesz itt béke? Mikor ismer majd kor¬ 
látot az önzés s az ostoba gőg? Mikor lesz tisztelettel mások 
egyénisége, jogai s igényei iránt? Mikor, mikor lesz állandóbb, 
nemcsak egy napig tartó karácsony a földön? 

Ezt a békét, ha ugyan fog itt valamikor uralkodni, a 
hívő, Istennek szolgáló, igazságot szerető, senkit el nem 
nyomó nemzeteknek testvéri szövetségétől remélnők, oly 
nemzetektől, melyeknek gyermekeit Krisztus lelke élteti. Ez a 
lélek harmóniát teremtene először az egyes emberben a köte¬ 
lességteljesítés s az önfegyelmezés által, mely korlátokat 
tisztel, mely parancsolni tud magának s útirányát az ösztönök 
erőszakoskodásai, a szenvedélyek csábításai s az élet nehéz¬ 
ségei közt Krisztustól veszi. Ez a lélek harmóniát teremtene 
azután a társadalom rétegei s még szélesebb körben a nem¬ 
zetek között, midőn törvényeket sürget az élet komplikált 
igényeinek kielégítésére s több igazságot s több szeretetet 
fejleszt minden irányban. 

A nemzetek békéje s a világbéke többé-kevésbbé mindig 
problematikus lesz, s majdnem azt mondanám, hogy azt nem 
reánk bízták ; de már szívünk békéjéért mi vagyunk felelősek, 
s azt megteremteni kötelességünk is s legideálisabb célunk 
is. Hál’ Istennek, hogy az Isten országának lelkűnkben való 
kialakításához nemcsak programmot kaptunk a karácsonyi 
angyal énekében, hogy «Dicsőség legyen Istennek s békesség 
a jóakaratú embernek)), hanem hogy a programm beváltásá¬ 
hoz erőt is adott az Űr. Ez az erő a karácsonyi szellem, a test¬ 
vérünkké lett Istennek, a köziünk élő, velünk életközösségben álló 
Megváltónak szeretete. E szeretetet megérezzük, e szereteten 
melegszünk, lángjaitól mi is tüzet fogunk s égünk. S ha lán¬ 
golva szeretünk, akkor erősek is vagyunk, s ha erősek vagyunk, 
akkor győzünk is. Legyőzzük az erőszakot, az ösztönt, a 
mételyt, a gyűlöletet, a tagadást; legyőzzük az ellentéteket 
Isten s ember közt, ember s eszmény közt s legyőzzük magát 
a harcot, mely a rossztól van. Akkor a jó lesz az úr s ahol 
a jó az úr, ott van igazi béke ! 

A karácsony békéjének harmóniája kísérjen minket 
állandóan, ennek hangjai szálljanak felénk az új év hajnalán 
s áradjanak szerte a világon, hogy a háború lelket remegtető 

disszonánsai feloldódjanak a karácsonyi daliainok hangjai¬ 
ban s megnyugodva zenghessék az új évben a föld népei az 
1914 évvel ezelőtt felhangzott ének folytatását is : . .. et in 
terra pax hoininibus bonae voluntatis. 

1915 január. 

(Könnyes Alleluja) Mikor a pusztában bujdosó Hágár- 
nak kifogyott tömlőjéből a vize s zsákjából a kenyere, akkor 
egy fa alá tette le gyermekét, maga pedig egy kézíj-lövésnyire 
elment tőle, mondván : nem nézhetem haldokló gyermekemet. 
Gondolom, sok ember van most így, mikor pusztul körülöt¬ 
tünk az élet, elsötétedik a látóhatár s szaporodik az ínség, 
mintha csak kedvük volna elvonulni, vagy kétségbeesve a 
világot a halál s a nyomor prédájául odadobni s azt gondolni: 
nem lehet itt úgy sem igazi jót Lenni, hát hagyjuk, vonuljunk 
el s lehetőleg ne gondoljunk rá. 

De hát Hágár viselkedésével nem bizonyult igazi jó 
anyának, s mi sem mutatkoznánk be igazi Isten-gyermekei¬ 
nek, ha a világ bajaival szemben lemondólag gondolkoznánk; 
kérdés tehát, hogy e nehéz időkben mikép viselkedjünk? 
E részben akarnék két jó gyakorlatot ajánlani. 

Az egyik egy nagy belső tettre vonatkozik azoknak a zsol- 
táros szavaknak értelmében: «Menvén mentek és sírtak, elvet¬ 
vén mggvaikat, megjővén pedig örvendezéssel jönnek s 
hozzák kévéiket)) (Zsolt. 125, 5). Ez a mi belső magatartásunk 
a nehéz időkben. 

Lujza, porosz királyné azt mondta erről a zsoltárról, 
hogy ez olyan, mintha valaki könnyezve alleluját énekelne : 
mintha a halál csendes, zengzetes allelulája csengne ott a 
szíve mélyén szenvedéseiben is. Akik így éreznek, azok bár 
sírva vetnek, vígadozva fognak aratni. Száz évvel ezelőtt is 
így volt. Akkor is nagy szenvedéseken s megpróbáltatásokon 
mentek át apáink, de akik bíztak s folyton bíztak, azok győz¬ 
tek. Most is nagy bajokon visz s vezet át az Ür, a háború 
lángostora suhog fölöttünk : de a bízó lelkeket e bajok nem 
szakítják el a jóban, az Istenben való hittől, hanem ellenkező¬ 
leg oda vezetik. Világos előttük, hogy nem a rosszé, nem a 
bűné a győzelem, hanem a jóé. Csak ki kell azt várni. Sírunk, 
ha arra gondolunk, hogy még oly messze van : de ugyan¬ 
ekkor a folyton felénk közeledőnek alleluját énekelünk, 
ő jön, közeledik : sokan imádkoznak már, kik eddig nem 
tették, sokan észlelik, hogy a lélek erői nélkül célt nem érünk, 
s végre is elhiszik, hogy e sok bajon s szenvedésen át rányitunk 

a léiektisztulásra, a megújhodásra s az istenes életre. Ali, 
ettől azután mosoly derül a könnyező szemben is. 

A másik tettet, melyre rá kell szánnunk magunkat, nem 
bensőnkben, hanem a külvilágban kell véghezvinnünk. Erre 
nézve azt mondom : ne fordítsuk el szemeinket a minket kör¬ 
nyékező rossztól s ne forduljunk el a világ sok s nagy bajától, 
hanem mondjuk magunkban : a csatatér halottjait ugyan 
föl nem támaszthatom, hanem van körülöttem nagy haldok¬ 
lás, melybe belenyúlhatok s melyet megakaszthatok. Haldo¬ 
kolnak körülöltünk százezren, ki lelkileg s erkölcsileg, ki gaz¬ 
daságilag, egészségileg. A halál veszedelmével van megrakva 
a modern élet útja, a bölcsőtől a sírig. S az életveszedelem 
már ott kezdődik, hogy sokaknak még bölcső sem jut, s a 
nyomorúság harcterén annyi a gyermek-halott, amennyi 
Lengyelország csataterén az ember-halott. Mi mindent kell 
itt tenni, hogy a gyermekhalál ne tizedelje béke idején is a 
nemzetet 1 Továbbá mennyi ellensége van az életnek, s itt 
nem az oroszt, a szerbet, a franciát értem, hanem értem a 
feldúlt családokat, a rideg otthonokat, a nyomorult lakás- 
viszonyokat, a rossz egészségügyet, a munkanélküliséget, az 
alkoholt, a bűnt, a rossz vért, a terheltséget, a neveletlen¬ 
séget 1 Gondoljunk azokra az ezrekre, kik törvénytelenül 
születnek ; mi lesz belőlük? Gondoljunk a sok tízezerre, kik 
még nincsenek tíz évesek s már munkába fogatnak 1 Gondol¬ 
junk csak arra a magyar 20—30.000 fiatalkorúra, kik már a 
bíróság elé kerülnek. Gondoljunk az alkoholista családokra, 
melyeknek 57 gyermeke közül csak 10 egészséges van 1 Gon¬ 
doljunk a rossz lakásokban, örökös kedvtelenségben, búban, 
szegénységben élő asszonyokra, kiknek nincs egy árva kis 
örömük életükben ! 

Hát mily nagy tere nyílik itt az irgalomnak s a szociális 
tevékenységnek? 1 Életet menthetünk; a nemzet vesző, 
pusztuló életét pótolhatj uk; letört életek helyett töredező 
életeket menthetünk. 

Mikor kevés a baj, akkor azt[án] csak a nagyon érzékeny 
lelkek veszik észre : de mikor ennyi s ily bajok vannak, akkor 
azok már mindnyájunk leikébe belemarkolnak s rákény- 
szerítenek, hogy erős, bátor szívvel álljunk be a mentési mun¬ 
kába. Tegyen mindenki közülünk valamit az őt környező 
bajok ellen : vesse el, ha csak egy arany-magvát az irgalmas, 
gyakorlati szeretetnek: biztos, hogy az ilyen vetés után 
aratás készül, s akkor majd «örvendezéssel hozzuk kévéinket#. 

1915 február. 

32 . 

(A kereszt bölcsesége) «Nem nézhetem#, mem nézhe¬ 

tem#, Hágárnak ezt a múlt levelemben idézett panaszát, 
melyet nemcsak az ész gondol el s az ajk mond ki, hanem 
mely az érzés közvetlenségével szívünkből fakad, oly sokszor 
ismételjük. «Nem nézhetem# mondom magamban, «nem néz¬ 
hetem ezt a tenger sok bajt, keservet, nyomort és szenvedést#. 
«Nem nézhetem# ezt a nagy halált, mely most a világra borul 
s megnyúlik, mint az esti árnyék és elsötétít világot, szemet 
és lelket egyaránt. «Nem nézhetem# százezreknek ezt a nap¬ 
számba való meghalását; «nem nézhetem# a nemzetek java 
erejének ezt a tűzzel-vassal való pusztulását s azt a tömén¬ 
telen bajt, mely úgy özönlik a csaták nyomában a világon, 
mintha csak a pokol keserűsége s átka szakított volna gátat 
s áradt volna ki az emberiségre. «Nem nézhetem# azt a sok 
másféle halált, azt a fehér halált, azt a fekete halált, azt a 
himlős s kiütéses halált; «nem nézhetem azt a gyermek- 
halált, mikor a bölcsőkből koporsók lesznek s úgy törnek 
le az élet bimbói, mint a szőlőfakadások a májusi fagy után. 
«Nem nézhetem# ezt a sok nyomorúságot, a szegénység vér- 
kiapadását, az éh-halált s az élet-hervadást; «nem néz¬ 
hetem#, hogy mikor minden madárfióknak van fészke, sok¬ 
sok gyermeknek ne legyen otthona; ezt már csak nem akar¬ 
hatja az Isten, ki a fészket elgondolta s a fészekrakó ösztönt 
sugalmazza 1 «Nem nézhetem# azt a sok elkínzott, elgyötört 
asszonyt, a kedvtelenség s a keserűség kifejezésével az arcán, 
a savanyúság s zsémbeskedés két mély barázdájával a szája 
fölött I Istenem, Istenem, hát hova nézzek, ha ezt mind nem 
nézhetem? 1 Behunyjam a szememet? Forduljak el? De 
hová? S ha be is hunyom szemem, az a sok lángoló sötétség 
átvilágít pillámon, átvilágít falon, távolságon, látszaton és 
szégyenlős takargatáson, és a feledés is csak olyan, mint egy 
lyukas szemfödő ; látni ott mindent, amit takarni akarnak. 

Kettőt tehetek e szomorú világban: vagy azt mondhatom, 
hogy a lét s az élet eszielenség, kegyetlenség, s legjobban teszi, 
aki nem törődik búval-bajjal, hanem éli világát; teszek tehát 
én is így. Igaz, hogy akkor testvér nélkül, közösség nélkül, 
szeretet nélkül élek, de hát jobb tán a fásultság, mint az érzés, 
mikor az ember úgysem tud segíteni. 

De mondhatom azt is: ördög lenni nem akarok, vadállat¬ 
nak lenni nem dicsőség, fogom tehát magam s dolgozom s el 
akarom tüntetni a nyomort és szenvedést. Meg kell szüntetnünk 

Prohászka : Isten és a világ — Missziós levelek 18 

— hirdetem — a haldoklást s a nagy halálL, a betegséget s 
a háborút, az Ínséget s a küzdelmet. 

Már most az én érzésem ezzel a kétféle lehetséges maga¬ 
tartással szemben az, hogy ha az elsőt teszem magamévá, 
akkor magamnak hazudok s elhazudom a lelkemnek legmé¬ 
lyebb s legtiszteletreméltóbb igényeit, mely sohasem fogja 
igazán elhinni, hogy az ember nem testvér, hanem szüle¬ 
tett ellenség s vadállat, s hogy a szívem nem szeretetre, hanem 
marakodásra jó. Ha pedig a második álláspontra helyezkedem, 
akkor a világnak hazudok; lehazudom a történet tapaszta¬ 
latait, hogy leereszt s kín s szenvedés az emberélet árnyéka, 
s aranyporral hintem be a képzelet világát, mely aranypor¬ 
tól az embernek épúgy könnybelábbad a szeme, mint akár a 
paprikától. Tehát mindkét esetben hazudok, s a hazugság 
nem boldogság s nem hozza közelebb egymáshoz az embereket. 

Azért én mást ajánlok, azt, hogy nézzünk fel a keresztre, 
ahol szintén van kín, baj, szenvedés, kegyetlenség s keserű¬ 
ség, de ahol van még más is, van alázatos, bízó, buzgó, ellent- 
álló s a rosszat legyőző lélek. S ép ez a fődolog, hogy ha a 
keresztre nézek, akkor megtudom a módját annak, hogy 
hogyan is kell a rosszat legyőzni. S ez a mód abban áll, hogy 
a rossztól nem kell elsötétedni s a keserűségtől nem szabad 
elkeseredni, továbbá, hogy a rosszat nem szabad eltagadni s 
nem is szabad a világot valami tündérvilággal s délibábos, 
földi jövendőséggel kecsegtetni; mert rossz mindig lesz a 
világon, betegség és halál is lesz; de rá kell tanítani magun¬ 
kat s az embereket a keresztet hordozó Krisztus érzéseire, 
s akkor a rosszat is pusztítjuk majd a világban, s amit el nem 
pusztíthatunk belőle, azt is legyőzzük a magunk módja 
szerint. Azért állunk bele a szenvedésbe alázatos lélekkel, 
mely a rosszat is Isten kezéből fogadja, lévén ez a véges 
létnek árnya s a bűnös létnek nagy penitenciája. Álljunk 
bele a szenvedésbe bizalommal, hogy küzdve, dolgozva, 
nemesbülve le is fogunk győzni sok rosszat, de hogy arra is, 
amit nem fogunk legyőzhetni, a rossznak elviselésére erőt 
nyerjünk. Álljunk bele buzgalommal abban az értelemben 
s azzal a célzattal, hogy minden rosszat jóra használhatunk, 
s hogy Istenhez ragaszkodva s a Krisztus szellemében járva 
érdemesen élhetünk. 

íme így kell a rosszat legyőzni 1 Minél többen leszünk, 
akik így érzünk, annál kevesebb bajjal állunk majd szemben, 
ami pedig baj azután is akad, azt legyőzzük lélekben. Mond¬ 
juk hát mind a kettőt: mem nézhetem ezt a töméntelen bajh, 



MISSZIÓS LEVELEK 275 

azután pedig «szíveden át nézem, íelfeszített Uram». Ebből 
a két nézésből majd több jót látok meg. 

Budapest, 1015 március. 

33. 

(Az örök élet dala) Minden nagypéntekünk, de főleg 
ez az idei, mikor az emberiség a világháború kínjaiban Krisz¬ 
tussal együtt keresztre van feszítve, élénken öntudatunkra 
hozza azt, hogy igazán bűnösök vagyunk s azt is, hogy bűn¬ 
hődünk ; de még ilyenkor is mélységesen érezzük, hogy 
«Isten nem a félelem, hanem az erő s a szeretet s a fegyelem 
lelkét adta nekünk# (2. Tim. 1, 7), s hogy ez a lélek sugárzik 
biztatóan felénk a föltámadt Krisztus alakjáról is. Minden 
küzdelmünk s szenvedésünk dacára érezzük, hogy kín s a 
kereszt nem arra való, hogy letörjön, hanem hogy felemeljen, 
s minden keresztúti megalázás és golgotái megpróbáltatás 
dacára is érezzük, hogy ez mind nem a vég, hanem csak 
közbeneső állomás, s hogy a lét kereszttel, sírral nem is vég¬ 
ződhetik, hanem ott csak az válik el, hogy a lélek mily életet 
hord magában s mily új tavasz pezsdül föl benne. 

Ezért fektetünk súlyt arra, hogy egyrészt rendben legyen 
lelkünk, s hogy másrészt reményeinkkel s várakozásainkkal 
abba az örökké élő Úrba kapcsolódjunk. Ami az elsőt illeti, 
azt, hogy rendben legyünk, azon dolgozik bűnbánatunk, 
azon peíiitenciás lelkületűnk, s iparkodunk is, hogy a mi rová¬ 
sunk van, azt keresztutainkon s Krisztusért elviselt szenve¬ 
déseinkben leróhassuk. — «Igy megigazulván a hit által, 
békében vagyunk Istennel)) (Róm. 5, 1). — Ami pedig a 
másik érdeket illeti, az főleg ilyenkor, a húsvéti időben jut 
öntudatunkra ; ilyenkor érezzük át, hogy mit érne nekünk 
az élet Krisztus nélkül, s mily értelmetlen abszurd sötétségbe 
veszne minden jóakaratunk s igyekezetünk az ő győzelmes 
allelujája nélkül 1 

Hál’ Istennek, van nemcsak nagypénteki, de húsvéti Krisz¬ 
tusunk is, — azért van aztán harc, kereszt s szenvedés dacára 
életkedvünk és reményünk! Igen, a mi húsvéti Krisztusunk 
felel összes kérdéseinkre s aggodalmainkra -— ő elégíti ki 
igényeinket, — ő kapcsolja bele a végtelen élet folytatásaiba 
ezeket a mi életkérdéseinket, melyek bennünk jelentkeznek, 
de melyek örök élet nélkül akkor is értelmetlenek, ha 50—70, 
sőt ha 100 évre is terjednek. Mert akár egy éves csecsemőnek, 
akár 100 éves aggastyánnak koporsójánál állok is, egyaránt 
ott motoszkál fejemben a kérdés, hogy mirevaló ez, s minek 

nyílni így egy évre s aztán letörni, — de ugyancsak minek 
küzdeni s dolgozni annyit, mikor ez a hosszú élet is a csecsemő 
tehetetlenségével s a ki nem elégített öntudat keserűségével 
végződik? 1 íme szfinx a csecsemő s szfinx az aggastyán is 
s az életnek csak egy értelme lehet, s az az örök élet 1 

E nagy igényemmel s e nagy reményemmel kényszerü¬ 
lök élni e világon. S mert nem mondhatok le róluk, azért 
keresem s kutatom, hogy hol találok ez igényeimre kielégí¬ 
tést s e reményeimre biztatást, s ha tűvé teszem is az egész 
világot s fölkutatok bölcseséget és tudományt, azt látom, 
hogy csak a föltámadt Krisztus sírjánál pihenhetek meg. 

Úgy teszek, mint Oroszlánszívű Rikárd királynak min- 
strelje (dalnoka), aki kereste elveszett urát, s sorba járta a 
várakat s a vasrácsos töinlöcök előtt csendes éjtszakákon 
rázendített királyának dalára, hogy megtudja, ha esetleg 
válasz jön a dalra, hogy ott leledzik királya, s ezzel aztán 
föléled majd reménye s kigyullad öröme. S meg is találta. 
Mondom, így teszek én is, járom a világot, kérdezek filozó- 
fokat s művészeket; a nagyok emlékei, mauzóleumai s 
gúlái előtt, a világ hőseinek sírjai előtt a szívem dalára, 
vágyaim s reményeim s igényeim dalára gyújtok. Keresem 
s fülelek, hogy hol rezonál biztató s győzelmes válasz s alle- 
lujás visszhang lelkem vágyaira, s azt tapasztalom, hogy 
gúlák s mauzóleumok, kripták s emlékek, szobrok s nagy 
művek, filozófiák s művészetek mind némák s nem felelnek ; 
de a Krisztus sírjából jön lelkem életszomjas dalára válasz ; 
onnan hallom azt, hogy «én vagyok a föltámadás és az élet»; 
te is élsz s élni fogsz ! 

Ah igen ; ez az én dalom ! Ez az élet, az örök élet dala ; 
ez a testi létet átszellemesítő életnek dala 1 Jó helyre jöttem, 
s a minstrellel érzem azt, amit a költő mond: ndenn ihm 
sági ein dunkles Almai: suche Irea, so findest dm. 

Megtaláltam az Urat, azt, ki szívem dalára a sírból, a 
halál tömlöcéből felel: bízzál, én legyőztem a halált. «E1 
van téve e reményem — e húsvéti reményem — keblemben* 
(Jób. 19, 27). 

Budapest, 1915 április. 


34. 

(Vérrózsás májusban) Május havában a Boldogságos 
Szűz Mária felé tart áhítatunk, s ha valamikor, hát ebben 
a vérrózsás májusban esik jói a Szent Szűznél, édesanyánk¬ 
nál megpihennünk. Megpihenünk a tudatban, hogy van 

anyánk s megvígasztalódunk azáltal, hogy gyermeki biza¬ 
lommal kiöntjük előtte szívünket, bánatunkat s aggodal¬ 
mainkat s eltelünk bizalommal aziránt, hogy ő bizonyára 
megért s megsegít minket. 

Egy okos, naív gyermek azt kérdezte egyszer, mikor 
a keresztvetésre tanították, hogy miért is nem vetjük a ke¬ 
resztet úgy, hogy az Atyának, a mamának, stb. nevében? 
Hát nincs nekünk az égben anyánk is? ! E naív kérdésben 
az emberi szív érzései nyilatkoztak meg, s a katholikus anya- 
szentegyház azt feleli rá, hogy igen, van anyánk, hogyne 
volna I 1 Tényleg mily jól esik, ha mondhatjuk, hogy van 
anyánk az égben, aki szeret, aki Istenhez közelebb vezet, 
s aki közbenjár értünk 1 Mily jól esik a kereszten függő Ür 
Jézus ajkáról hallanunk a Szent János apostolhoz s benne 
mindnyájunkhoz intézett szót: «Ime, a te Anyád». 

Ez a gyermeki viszonyunk a BoldogságosSzűzhöz két irány¬ 
ban segítsen meg minket. Erősítse meg mindenekelőtt hitünket. 
Neveljen rá minket a Szent Szűz nagy, rendületlen hitére. 
Történjék bármi is, törjön bár össze a háború sok reményt; 
szakítson bár szét sok édes köteléket, ahhoz az egy kincshez, 
a föltétien nagy hithez, mellyel átadtuk magunkat Istennek, 
hozzá ne érjen, — azon a köteléken, mely lelkünket Istenhez 
fűzi, ne lazítson. Kiknek a Szent Szűz az anyjuk, azoknak 
hite éjben a hit világító mécse legyen. E hitben legyen erőnk I 
A német császár ezidei születésnapján azt mondta beszédé¬ 
ben : «Und dann noch eins, — merken sie sich das, meine 
Herren — mein Grundsatz auch für diesen Krieg ist das 
grosse Wort: ein Mann mit Gott ist immer in dér Majori- 
tat». «Akivel az Isten, az, ha egymaga áll is, mindig többség¬ 
ben van». S hozzátehetem : akinek édesanyja a Boldogságos 
Szűz Mária, az ne érezze magát elhagyatva, hiszen ez anyá¬ 
nak oltalma mindenhová kíséri, csak legyen rá érdemes. 

íme egy biztos, bátor, fölséges öntudat! 

De megsegít minket a Szent Szűzhöz való gyermeki 
viszonyunk más tekintetben is; tudniillik az Isten gyerme¬ 
keinek sajátos, bízó, vidám lelkűidét adja nekünk. 

Kiknek anyjuk van, azokon annak meg kell látszani, 
hogy még elhagyatottságukban sem árvák s hogy otthon 
érzik magukat; meg kell látszani rajtuk még megpróbálta¬ 
tásaikban. keresztjeikben is, hogy szívük nem keserű. S miért 
nem? Azért, mert ez az édes kapcsolódás sok új, meleg érzés¬ 
sel jár. Más buzdulásaink, kitüzesedéseink, kiédesüléseink, 
ellágyulásaink lesznek, ha a Boldogságos Szüzet szívből tisz- 

teljük s szeretjük. Annak a jóságnak, mely a szivből fakad 
s árad a világba, más íze, más zamatja s más indulata van, 
ha oly szívből való, melynek folyton meleg, bizalmas viszo¬ 
nya van édesanyjához. Más élet, más szeretet, másféle áldo¬ 
zatkészség telik tőle, ha mindent gyermeki érzéssel végez s 
ha mindenkihez a családi rokonérzés temperamentumával 
kapcsolódik. Ez az anyás érzés új közeledést jelent Isten¬ 
hez s ugyanúgy megérzik az emberekhez való viszonyunkon. 
Só't többet mondok, nemcsak közeledést jelent az, hanem 
közellétet s odatartozást az Istenhez. A bűnös ember ugyanis 
elfordul az Istentől s minél jobban s többször fordul el 
tőle, annál inkább lesz ez elfordulásból taszítás, «das Pathos 
dér Distanz»; megfordítva, az Istent szerető ember Isten 
felé fordul, s minél jobban szeret s minél gyermekdedebben 
s minél anyásabban, annál inkább lesz ez odafordulásból 
ragaszkodás és forró szeretet, «das Pathos dér Gottesnahe». 
Meg vagyok győződve, hogy a Szent. Szűz tisztelete s szeretete 
ezt a páthoszt neveli s szítja bennünk. 

Mily vigasz ezt érezni főleg most, mikor az Isten elta¬ 
karja jóságos arcát, s lelke nagy katasztrófák szélvészében 
zúg végig a világon, •— mikor a háború éles szántó-ekéjével 
forgat hantot s vág halálos sebeket a szívekbe ! Ah, ilyenkor 
kell a szegény szívnek az anyai oltalom, ilyenkor kell, hogy 
ne sokat okoskodjunk, hanem hajtsuk le fejünket a Szent 
Szűz ölébe, azután pedig álljunk ki bátran ; s dolgozzunk s 
szenvedjünk, ahogy az élet sora azt mireánk hozza, tudván 
azt, hogy ő is keresztúton járt s kereszt alatt állt s nem kétel¬ 
kedett, hanem hitt s szeretett. Megért s megvigasztal majd 
ő minket is, hogy ugyanazzal a hittel s szeretettel legyőzzük 
a világot, megsegít, hogy bátorságra hangoljuk magunkat 
küzdelmeinkben s csendes, bízó megadásra áldozatainkban 
is. Jelszavunk pedig az legyen : Mária gyermeke sötét lélek, 
gyáva ember, elkeseredett exisztencia nem lehet. Én sem 
leszek az .. . Isten kegyelméből s a Szent Szűz szeretete által 1 

Budapest, 1915 május. 


35 . 

(Csitt, ne kételkedjél!) Minél nehezebb az idők járása, 
annál több lélek kell belénk; úgy vagyunk ezzel, mint az 
oszlopok, minél nagyobb s vaskosabb boltívek emelkednek 
föl rajtuk, annál több kitartó s ellentálló erő kell beléjük; 
de hát így lesz a sok kőből égbetörő, fölséges dóm ! Nekünk 
ezekben a nagy, nehéz időkben főleg meleg bizalomra van szűk- 

ségünk; bizalomra, mely a kegyetlenség dacára is az Isten 
közel létét érzi. Ah, mily áldott, mily igazán zseniális érzés 
ez ! Szentiélektől való i 

Vannak idők s helyzetek, mikor igazán nehéz megví- 
gasztalódni; ilyenkor úgy van vele az ember, mintha homok¬ 
pusztában ülne, perzselő napsugárban, s nincs forrás, nincs 
egy szivárgó vizecske is a közelben. — így érezte magát egy¬ 
szer valaki, akinek puszta lett otthona és sivatag lett élete, 
mert fiatal felesége, kit nagyon szeretett, meghalt. Ott ült 
négyéves kis leányának ágya mellett, aki szintén beteg volt, 
láz gyötörte s elsorvadt tőle szegényke. «Ah, elmegy talán 
ez is?» — mondogatta magában a szenvedő vigasztalan apa, — 
«elhagy talán ez is, és magamra maradok kettős bánatommal!» 
A gyermek nyögött s felsóhajtott: «Apikám, félek, végy 
fel karodra, hozzád akarnék jönni 1» S az apa kivette az ágy¬ 
ból s térítőjébe csavarta a gyermeket s úgy járt vele föl-alá 
a szobában, míg megnyugodott, elaludt s akkor visszafek¬ 
tette ágyába. Az édesapa karjaiban talált megnyugvást a 
gyermek. S liol talál a lázas agyú, a lázadó s nyugtalankodó 
ember megnyugvást? Nem kellene-e a nehéz, keserves idők¬ 
ben fölsóhajtanunk : «Atyám, félek, nem látlak, de mégis, 
sőt ép ezért kívánkozom hozzád 1 Kérlek, végy fel karodra 
s szoríts szívedhez ; ott majd megnyugszom*. Bármi történ¬ 
jék is velünk, bármi érjen is minket, bármily magányos 
pusztaság s elhagyatottság ijesszen is körülöttünk : hozzuk 
mindig öntudatunkra, hogy Istenünk-Atvánknak karjai 
közt vagyunk, ha betegen is, ha vérző szívvel is, ha bánatos 
kedéllyel is ; de ott vagyunk, nála vagyunk, s ő akkor is 
szeret, ha szerétét nem érezzük ! 

Elismerem, hogy ez az érzés hit szerinti elhelijezkedés, s 
hogy a világias ember erre azt mondhatja, hogy ezt csak úgy 
hisszük s képzeljük el; igen, de hiszen ép ezt akarja az Isten, 
s ez lesz a léleknek mint új, világot legyőző erőnek föladata 
és szerepe, hogy a hitben új tényezőt léptessen a világba, 
melynek erejében kiemelkedik az élet sivárságából. Ha annak 
a sivatagban ülő s szomjazó embernek lábai előtt egyszerre 
hús forrás fakadna : az is nem a pusztaság, hanem a mély¬ 
ségnek új adata s adománya volna; nos és ha a lélekből 
fakad egy új tudat, egy új érzés, azt époly kevéssé kell 
lekicsinyelni, mint a pusztában fakadó forrást, hanem föl 
kell használni, élni kell belőle s élvezni azt! 

A víz nem homok, hanem egy új valóság; épen úgy a 
élek, a hit, a bizalom nem világ, hanem egy új erő, egy új 

valóság, melyre éppoly szükségünk van e világban, mint 
ahogy szükségünk van a vízre a sivatagban. 

Áz volna azonban aztán az öreg hiba, ha a tikkadó 
ember a vizet nem látná, s ugyancsak, ha a hívő ember meg¬ 
feledkeznék a hitében s bizalmában rendelkezésére álló föl- 
séges erőkről! Ez öreg hibától óvakodni akarunk s bána¬ 
tunkban s aggodalmaink közt is öntudatunkra hozzuk, hogy 
«csitt, ne kételkedjél — Isten karjaiban vagy — szeresd őt 
s szeresd mindig jobban, s bármi ér s bármit vesztesz, hozzá 
is, meg azokhoz is, kiket elvesztettél, annál közelebb állsz, 
minél jobban szeretsz !» Istenem, Istenem, tehát hinni és 
bízni kell! S ismét: «csitt, ne sokat nyögj s panaszkodjál, 
hanem érezd magadat a léleknek világában s a köznapias 
életben is hordozd magadban a tudatot, hogy több van ben¬ 
ned az Istenből, mint a ragyogó napban, mint a jázminos 
bokorban, mint a májusi réten ; hidd el, hogy Isten van 
veled bajaidban, s hogy kisírt szemmel is megpillanthatod 
őt, ha eszmélsz és szeretsz. Istenem, Istenem, tehát hinni 
és bízni kell ! Ez a mi forrásunk a sivatagban, ez a mi éle¬ 
désünk csüggedésiinkben s vigaszunk bajainkban. S ez mind 
nem rajtunk kívül s nem messze esik tőlünk, hanem bennünk 
van ! Aki erről megfeledkezik, az betemeti a forrást, mig 
ellenben aki eszmél rá, annak fakad s úgy fakad, hogy szö¬ 
kell s égbe viszi! 

Budapest, 1915 június. 

36. 

(Kifogyhatatlan lelkiség) Elvonult fölöttünk a világ¬ 
háború egy hosszú éve ; elvonult fölöttünk sok véres nappal 
s fekete éjtszakával, s a béke hajnala még nem kelt fel; még 
nem hasadt ránk a nagy Te Deum reggele, hol milliók adnak 
hálát a béke isteni ajándékáért. Még mindig a legnagyobb 
áldozatok nagy idejét éljük, időt, amikor sok vér, de sok lélek 
is áradoz, s mikor nemcsak sebek nyílnak, hanem szivek is 
megnyílnak, s a lélekkiáradásnak s a lélek-megnyilatkozás- 
nak vigaszával örvendeztetik meg az elborult s elbúsult 
világot. Még mindig nincs vége a küzdelemnek, s valamint 
új meg új harcokba indulnak fiaink, úgy új áldozatkészséget, 
s új erőkifejtést sürget a társadalomtól is a harcok szelleme. 
Szóval valami kifogyhatatlan lelkiségre van szükségünk, mely¬ 
nek forrásai ki nem apadnak ! Ezekből a forrásokból tűz és 
erő és hősiesség áradjon a harctereken, de fakadjon belőlük 
enyhület, gyógyvíz és olaj is a társadalmi kooperáció 

világában, amelyben mi állunk, melyben imádkozunk s 
bízunk s dolgozunk és segítünk tőlünk telhetőleg. Kifárad¬ 
nunk nem szabad ; már csak azért sem, mert ügy látom, 
hogy csodálatos reakciók jelentkeznek bennünk, mikor a gyász 
s a szenvedés, s ugyanakkor a hősiesség s az alkuvást nem 
ismerő odaadás illeti meg lelkünket, s ez érintkezéstől a nagyot 
s a szépet s a lelkit új világosságban látjuk meg s úi megtapasz¬ 
talásban tesszük osztályrészünkké. 

Ez az új meglátás és új megtapasztalás először is az 
életnek s a létnek valami misztikus s minden látszaton túl érő 
nagyrabecsülése. 

A háború ugyan töri a létet, mint a vashámor a követ, s 
a közvetlen benyomásunk az lesz, hogy az emberélet csak 
olyan, mint a fű, s a legszebb is csak olyan, mint a zsálya vagy 
a szironták, melybe — fűbe s zsályába s szirontákba — 
vagyis közönséges s értékes életbe egyaránt belesuhog a ha¬ 
lál kaszája s rendeket — sírokat — vág bele a virágzásba s 
az élet örömébe. Azonhan ez a benyomás nem minden, sőt 
ez a benyomás a legkevesebb, s azontúl van a mélyebb s az 
igazibb meglátás, s a kegyetlen valósággal való érintkezésen 
túl van egyszersmind a valószínűbb s igazibb megtapasztalás, 
melyben arról bizonyosodunk meg, hogy itt óriási lelki érté¬ 
kek peregnek ki a kaszasuhogás alatt, melyek tisztelettel 
töltenek" el. s melyekről érezzük, hogy azok nemcsak nem 
hiábavalók, hanem ellenkezőleg, hogy azok felgyülemlenek, 
hogy azokból épül fel a jobb világ, s hogy önmagunkban is 
azt a legjobbat s legnemesebbet alkotják, amiért élni érde¬ 
mes. Élni ugyanis nem azért érdemes, hogy az ember sok 
kenyeret fogyasszon és megvénhedjék, hanem élni azért 
érdemes, hogy az ember a nagyban higgyen, hogy nagyon 
szeressen, s a legnagyobbért, Istenért tegyen, küzdjön, s 
áldozatokat hozzon. 

íme, e világosságban misztikus, lelki nagyrabecsüléssel 
fordulok az élet felé, a töredező, a pusztuló élet felé, s mikor 
annyi vész belőle, hát megsajnálom ugyan, de megtapasz¬ 
talom azt is, hogy egy felsőbb, szellemi világba nő bele az 
a letiport élet is, s magam számára pedig azt a hivatást látom 
kijelölve, hogy e pusztuló értékek közé álljak, s amit megmenteni 
lehet az élet számára, azt mentsem. 

Van még egy más benyomásom is, mely lelkemre vetődik, 
s melyre sajátosan reagálok. S ez a benyomás az, hogy első 
tekintetre — mondjuk a közvetlen tapintás szerint — a 
háború borzasztó, durva, embertelen történés, melyben az ember 

kivetkőzik magából, s durvul a lelke. S ez tagadhatatlan ; 
de ez csak egyik oldala a végzetes történésnek; a másik oldala 
ugyanis a fronttól befelé, a társadalom, az otthonok belső felén 
mutatkozik, s ott azután nem az eldurvult, hanem ellenkezőleg 
a szellemi finomságba öltözködött lélek s közérzés, testvériség és 
kömjnrülei fejti ki összes, még eddig lappangott erőit s tehetsé¬ 
geit. Nem vagyunk durvák, hanem sokkal finomabbak, mint 
volnánk háború nélkül, nem keményedtünk meg, hanem 
inkább megpuhultunk az ütések alatt, részvét s gyakorlati 
szeretet most a lelkünk. 

Ez a két érzés s két megtapasztalás állít bennünket a meg¬ 
próbáltatások e második évébe, ez a kettős érzés tölt el, ez ví¬ 
gasztal is, erősít s sugalmaz minket. Ez érzésektől erősek 
leszünk s e megtapasztalásoktól kitiizesedünk s nekibáto¬ 
rodunk. Nekiállunk munkánknak ismét, megtesszük a tő¬ 
lünk telhetőt s tudjuk azt is, hogy sok telik tőlünk. Telik 
annyi, amennyi kifogyhatatlan forrásokból telik; lévén 
a szeretet örök s kifogyhatatlan. Mi hiszünk a kifogyhatatlan 
szeretetben, s a körülmények- s a nagy szükségletekből vett 
okos s célszerű eligazítás mellett gyakorolni is akarjuk azt. 
Van időnk, legyen erőnk hozzá ! 

Budapest, 1915 szeptember. 

37. 

(A létek pacsirta-szárnyai) Jó s rossz együtt járnak a 

világban, mint fény és árny, s vannak, kik mondják, hogy a 
jónak árnyéka a rossz. Ez azonban csak mondás és hasonlat, 
mely az élet esélyeit s a lét változandóságát jelzi, ahol jó, 
rossz össze-vissza váltakozik, s nem azt jelenti, mintha a 
rossz a jóból folynék. Sőt, ha valami kapcsolatot keresnénk 
a jó s a rossz között, akkor nem azt kellene állítanunk, hogy 
a rossz a jóból való, hanem inkább azt, hogy nincs rossz, mely 
valamiképen a jót nem sürgeti s annak előteremtésén nem 
dolgozik. 

Ezt látjuk s tapasztaljuk főleg a mai világban. Van-e 
nagyobb földi rossz, nagyobb kín és baj népek s nemzetek 
számára, mint a háború, az a sötét éjtszaka, telve bűnnel és 
bajjal? ! Mily sötét ez az éj s mennyi szenvedés nehezedik 
benne a világra 1 S mégis hozzá kell tennem, hogy egyszers¬ 
mind mennyi szeretet s lelki fényesség fakad belőle ! Szen¬ 
vedünk — ez a rossz, s szeretünk — ez a jó, s azért szeretünk 
jobban, forróbban s áldozatosabban, mert nagyon szenve¬ 
dünk. Tehát minél sötétebb az éj, annál világosodóbb a lélek. 

s minél égetőbb a szenvedés, annál lángolóbb a szeretet. 
A sötétségre a lélek világossággal, a kegyetlenségre könyö- 
rülettel, a szenvedésre enyhülettel felel. Ez annyira igaz, hogy 
saját legbensőbb természetünkkel jutunk ellenkezésbe s a 
lelkünk legnagyobb igényét ismerjük félre, ha a sötétségre 
sötétséggel s nem világossággal, sa rosszra rosszal s nem jóval 
felelünk. A lélek attól enyhül leginkább, ha hisz, ha bízik és 
szeret s megfordítva : a lélek attól szenved leginkább, ha a 
sötétség elnyeli világító hitét, s ha a szenvedés kioltja 
szeretetét. 

Értsük tehát meg önmagunkat, ismerjük fel lelkünk 
hangját, azt a nagy kiáltó szavát, mely hirdeti, hogy bármi 
történjék s bármit szenvedjünk, mégis szeressünk, szeres¬ 
sünk s jobban szeressünk. Míg bízom s szerelek, addig én 
vagyok felül, bármily tengere a kinnak szakadjon is rám, 
mikor pedig kételkedem s hűlök szeretetemben, akkor merü¬ 
lök s nem kell hozzá tenger — azaz valami roppant nagy szen¬ 
vedés, hanem elég ahhoz egy hináros mocsár — azaz minden¬ 
napi kisebb baj is, hogy végleg elmerüljek s benne vesszek. 

így van ez a harctéren, így van ez itthon. Ott hős kato¬ 
náink vívnak s küzdenek, mert szeretnek, s csak addig van 
bennük igazi lélek és hősiesség, amíg a környékező rosszat, 
a bajt, a nélkülözést, a sebeket, a halált egy erősebb szeretet 
erejéből'elviselni tudják; itthon pedig apák és testvérek s 
a nemzet egész fegyvertelen zöme dolgozik, szenved s áldoz; 
mindegyik vívja a maga csatájátde ezek is, azok is csak 
addig, míg a tevékeny s áldozatkész szeretet sugalmazza 
őket. 

Azért oly fontos dolog s ugyanakkor jóleső érzés, ha 
szeretni s mindig jobban s kitartóbban lelkesíteni tudunk, 
s ha megtapasztaljuk azt, amit az Írás mond, hogy a nagy 
vizek nem bírták kioltani a szeretet tüzét. 

Ehhez az kell, hogy az ember átadja magát Istennek 
lelke legmélyebb radikalizmusával, s hogy mélyen meg legyen 
győződve arról, hogy e rettenetes zenebonába rendet és értel¬ 
met csak a hit teremthet, s hogy a világháború borzalmai közt 
is énekelni csak az örök élet s az örök szeretet képes. Ezt 
érezte a zsoltáros is, mikor így énekelt: Kész az én szivem, 
Isten, kész az én szivem, hogy énekeljen és zengjen neked 
dicsőséget. Ébredj föl, szólalj meg zsoltárom és hárfám 1 
Hálát adok neked, Uram, a népek között és dicséretet mon¬ 
dok neked a nemzetek közt; mert nagyobb az egeknél ir¬ 
galmasságod és a felhőkig ér a te igazságod (Zsolt. 107). Harc- 

terek, kötözőhelyek, kórházak, sirok, özvegyek s árvák fel¬ 
hős bánata fölé emelkedem, valahányszor hozzád térek s 
onnan hozom magammal azt a lelket, mely a népek harcai 
közt is hálát mond s a nemzetek dúló viszályai közt is dicsé¬ 
retet zeng a nagyobb, mindenek fölé kiemelkedő Úrnak. — 
Testvérek föl, föl a léleknek e pacsirtaszárnyaira, kapjunk 
föl azokra a zsoltár-dicsérte vadgalambszárnyakra. Ezek 
azért emelnek ki minket a bajok fölé, mert a végleg diadal¬ 
mas hatalomhoz, az örök jóhoz, hol már rossz nincsen — 
magához az Úrhoz visznek. 

Ezzel az érzülettel szívünkben hivatásos enyhítői le¬ 
szünk minden bajnak s rossznak. — A hivatás kedv és*érzék 1 
Akiben Isten van, abban a rosszra ellen való kedv van ; 
annak kedve van ellentállni a rossznak, kedve van megküz¬ 
deni vele s ereje is van hozzá, hogy győzzön rajta. Azért kell 
nekünk mindennap reggel Istenbe kapcsolódnunk, hogy~az 
erőteljes, bátor érzés s a kitartó szeretet lüktessen végig raj¬ 
tunk. Bajok ellen, könnyek, szenvedések ellen küzdeni csak 
oly ember képes, aki az élet folytonos, friss erőivel tölteke- 
zik, aki belső lelki világát nem a benyomások, hanem az 
isteni hit igazságai szerint építi ki, s minél nagyobb a kör¬ 
nyékező gyűlölet, annál öntudatosabban állítja bele azt, 
amit lelke legmélyéből kiáshat, tudniillik a krisztusi szere- 
tetet. 

Ez a legnemesebb életmód azután egyszersmind a leg¬ 
könnyebb is, amennyiben vígasztal és boldogít. Az ember 
a szó szoros értelmében elemében van, mikor szeret s mikor 
a szeretet által az egész életnek értéket adhat, még pedig 
isteni értéket. Ez a mi ambíciónk ; legyen a mi művésze¬ 
tünk is! 

Budapest, 1915 október. 

38. 

(Jeruzsálem, az örök vigasznak városa) Ebben a fekete.! 
szenvedés-járta évben s ebben a fekete síroktól árnyékolt 
novemberi hónapban nagyon nehéz az érző embernek föl¬ 
találnia magát. Ahol annyi a veszteség s az élet kegyetlensége, 
— ahol a vég úgy ijeszt s a halál úgy arat pusztító szabadjá¬ 
ban, — ahol egy gesztussal megsemmisít életeket, reménye¬ 
ket s boldogságokat, ott nehéz azt mondani: «nyugodjál 
meg — nem tehetünk róla, — ez a közös sors». Nem, ott mást 
kell mondani s nem is mondani, hanem ott mást kell tenni, s 
ez a tett a krisztusi lélek telte, mellyel sírok közt is s könny- 

belábbadt szemmel is keresztény voltunknak, keresztény 
hitünknek s reményünknek igazi öntudatára ébredünk. 

Hiszen végre is, ini mindnyájan sír, halál s enyészet felé 
tartunk, de ezek csak az életvégnek kapui, mert azokon át 
mi tovább iparkodunk, mi Isten s örökélet felé tartunk. 
Csoda-e, hogy sír s néha tömegsír is nyílik idejekorán, csoda-e, 
hogy kötelék és szív szakad meg sokszor az élet tavaszán, — 
de hát ez a világ forgása és sodra, de a fő mégis csak az, hogy 
mindenestül Istenbe vagyunk beállítva, s «a mi arcunk olyan, 
mint aki Jeruzsálem: az égi város felé tart»; «facies ejus 
erat euntis in Jerusalem» (Luk. 9, 53). Mi az élet esélyeit s a 
világ rejtélyeit úgy oldottuk meg, hogy Isten hatalma alá 
állítottunk mindent; a múlandóságot beleakasztottuk az 
örökkévalóságba, a sírt a föltámadásba, a halált az életbe, 
a lelket Istenbe. Mindenestül errefelé tartok, ettől függök 
s sírjaim közt e nagy öntudattal járok. Szomorú az arcom, 
de mégis olyan, mint ki Jeruzsálem, az örök város felé tart; 
könnybelábbadt, homályos a szemem, de a lelkcmcn, mint 
éjjeli tavon égi fények járnak. Idegen fények ezek, de nekem 
valók; a lelkem legmélye telik meg velük, s azokat ki nem 
oltja sem sír, sem könnyzápor, sem omló föld, sem omló 
élet I 

Sokszor úgy látszik, hogy nem bírom ki; nem bírom ki 
e rideg, virágától s vigaszától megfosztott életet, azt a sok 
kínzó veszteséget, azt a sok keserű emléket, azt a nagy, egyre 
táguló ürességet. De aztán a lelkembe térek s észreveszem, 
hogy hiszen nem is csak a vér lüktetéseiből s emberi remény¬ 
ségekből élünk, hanem más nagy erők járnak át, melyeket 
Istenből s örök reményeimből merítek. Mikor úgy csüggedek 
s magamba összeroskadok, akkor mintha az isteni élet kapna 
föl karjaira s emelne föl s emelne ki magasra 1 A szenvedé¬ 
seim is velem emelkednek, a sírjaim is, a koporsóm is, föl¬ 
dúlt otthonom is, az is, az mind, mind velem jön. A nagy, 
örök remény érintéseitől bággyadt lelkem föléled s azt suttogja 
magában, hogy «igaz, meghaltak ; de igazibb az, hogy élnek, 
élnek s várnak, reám várnak, s meglátom őket». S íme e re¬ 
ménytől is olyan lett «az arcom, mint ki Jeruzsálem, az örök 
város felé tart». Gyönge, hiányos természetem e nagy remény 
járásától föléled, mint a nyirok alatt pihenő tavasz az emel¬ 
kedő nap útjaitól. 

S tovább 1 Sokszor sötétség borul rám. Egy-egy emlék 
fekete szomorúsággá válik, s az élet olyan nekem, mintha 
terhein s keresztem volna ; mert hát sokat vesztettem és 

csalódtam ; sok mindenfélét, mi után epedtem el, nem értem, 
sok áldozatot hiába hoztam s azt a maroknyi boldogságomat 
is, melyet családomban, férjemben, fiamban találtam, a ke¬ 
gyetlen végzet kiütötte kezemből, s most az élet koldusa let¬ 
tem. De ez csak az egyik adata öntudatomnak s csak egyik 
oldala lelkemnek, s ezenkívül vannak e csalódott s megviselt 
lélekben értékek s a lehangoltság mellett csendülnek meg az 
érzések, melyeket Krisztushoz való ragaszkodásom vált ki 
belőlem. Ha szomorú is vagyok, de nem vagyok kétségbeesett, 
ha le is törtem, de a törésből magából új, tisztult érzések fa¬ 
kadnak, ha össze is omlik világom — tudom, hisz Krisztus 
mondta, hogy elmúlik — ez összeomlás kínjaiban is az újjá¬ 
születés vajúdását szenvedem át s lelkem ragyogóbban ke¬ 
rül ki belőlük. íme, milyen annak a szomorúnak s szenvedő¬ 
nek «arca, az olyané, ki Jeruzsálem, az örök vigasznak vá¬ 
rosa felé tart». 

Ez az én igazi arcom, a befelé fordított arcom, lelkem 
arca, mely a hitből nyeri fényét s a reménységből frisseségét 
s a kegyelem vigaszától mosolyát! Sohasem szabad meg¬ 
feledkeznem, hogy ez az én tulaj donképeni lényemet s igazi 
természetemet s vágyaimat s igényeimet kifejezésre hozó 
arculatom. A többi vonás letörlődik lelkemről; mert a földi 
viszonyok s a boldogságok világosságai ki-kialusznak, s az 
ifjúság s a mámor s az egyéni érvényesülés lelkesülései, a 
szenvedélyek tüzei elhamvadnak, s a szépség ráncos lesz; 
de az igazi arc, az megmarad s nem vénül s nem torzul, hanem 
megifjul! 

Ha ez arccal állok a világba s e tekintettel nézek szét 
síron s veszteségeken, akkor érzem fölényemet; érzem, hogy 
megtaláltam a helyemet s azt a világosságot, melyre szorulok, 
hogy eligazodjam a szomorú valóságon. Nem lehetek eléggé 
hálás Istenemnek e nagy kegyelemért. Tudom, hogy méltó¬ 
ságom, érvényesülésem, erőm és vigaszom attól függ, hogy 
mint váltom ki magamban ezt a hitet s ezt a reményt; de 
nagyon lelkesülök is a belső világomért s nagyon óhajtom, 
hogy azt lehetőleg kifejlesszem s megtapasztaljam, s hogy 
éljek belőle, éljek főleg az ilyen hónapban, mikor a nagy halál 
aratása környékez s számtalan sajgó sebtől szenvednek 
a lelkek. 

Ha bánatosan is, de oly arccal járok, mint aki Jeruzsálem, 
egy új világ felé tart. 

Budapest, 1915 november. 

39 . 

(Évvégi harangszó) Búcsúztatót írok a nagy küzdelmes 
évtől, — körlevelet a keserves évnek utolsó hónapjára. Vér¬ 
pirosán száll le nyugovóra ez év utolsó hónapja és majd napja 
is, de ennek az alkonynak pírja még nem a béke örömpirja. 
Most még harc tombol körülöttünk s megnyugvást még nem 
találunk, édes álomra még nem hajthatjuk le fejünket. De 
azért mégis harangozunk ; szól az esti harang s visszhangzik 
tőle lelkünk. Ennek az évvégi harangszónak is az a sajátsága, 
hogy bele van olvasztva öröm és bánat, bele van olvasztva 
fölséges érzés, amilyen a lélek magaslatain él s alázatos 
áhítat, amilyen a szív mélységeiből fakad. Ilyen a torony 
harangszava is; az is a magasból jön, azután pedig leeresz¬ 
kedik s végiglejt a templom körötti temető alacsony sírdomb¬ 
jain, beleütközik keresztekbe és emlékkövekbe, fölszedi az 
őszi mezei virágok illatát s elhal a határon s elterül baráz¬ 
dákon, erdőkön : a mi évzáró harangszavunk hasonlóképen 
indul s elhal; kiindul világtörténeti magaslatokból, végig¬ 
megy sok-sok temetőn, s végre elhal imádkozó s Isten akara¬ 
tán megnyugvó lelkűnkben. 

Mily csodás a csengése s mily mélységes a tartalma c 
harangszónak! Nemcsak érces a szava, nemcsak édes a 
melódiája, hanem titokzatosan lelki is, ha visszhangjára 
ügyelek," melyet a szívben kelt. 

Ez a visszhang először is nagy dicséret, a hitnek imáj a, 
melyet úgy fejeznék ki, hogy «dicsértessék az Ür Jézus 
Krisztusa. Ezzel van a lelkünk tele háborúk, aggodalmak, 
kínok s könnyek dacára. Dicsértessék általa és benne a vég¬ 
telen Isten, akit ha nem is értünk — főleg ilyenkor nem ért¬ 
jük, — de ilyenkor is s máskor is, tehát mindig imádunk és 
szeretünk. Róla mondta szépen Pascal: Minden más egyebet 
előbb ismerni kell, hogy azt megszeretni lehessen; Istennél 
megfordítva van, őt szeretnünk kell, hogy megismerhessük, 
jobban és jobban kell őt szeretnünk, hogy jobban megismer¬ 
jük. Ismereteinkkel, fejtörő probléma-oldozgatásainkkal vele 
szemben nem sokra megyünk, azért hát szeressük inkább s 
szeressük egyre jobban, s a szeretet majd láttat, majd kinyi¬ 
latkoztatásokat, víziókat nyújt, sakkor majd áldjuk s dicsér¬ 
jük őt háborúk s bajok dacára. A sötét idők hullámain lejt 
az Isten-dicséret harangszava I 

Más valami is cseng felém az évzáró harangszóból, az a 
fájó szíveknek bizalma! Bizalom fájdalom dacára 1 Mily 

nagy szó, igazán lélekszó —• harangszó ! A világháború vihar¬ 
jaiban csengő-bongó haranggá, melódiás érzések fakasztójává 
lesz a lélek, a vihar meglendíti, az ütések megrendítik; de 
a lendítés el nem szakítja s az ütés el nem repeszti, hanem 
csak felébreszti s megszólaltatja a léleknek legmélyebb érzé¬ 
sét, mely végre is a bizalom a jóban, a nemesben, bizalom 
az igazán emberi, szívbeli erők s hatalmak érvényesülése 
iránt. S ezt összefoglalva, úgy érzem, mintha lelkem harang- 
szava azt zúgná s azt énekelné : Üdvözlégy Mária, te édes 
és fájdalmas anya ! A te fejedbe sem fért, ami szívedben 
elfért. A te gondolataid sem győzték, de a szereteted győzte ; 
te is szenvedtél, de mindig bíztál, s azért megálltál s győztél. 

Azután pedig azt gondolom, hogy az évvégi harangszó 
nagy világtörténeti katasztrófákon s fájdalmakon át a lélek 
békéje s megnyugvása elé harangoz. S míg az a nagy béke 
meg nem jön, addig is béke elé harangoz, mikor nem annyira 
a templomba, hanem inkább önmagamba beharangoz. 
Beharangoz és hívogat; hív, hogy térjek magamba ; mert 
ha békét keresek, azt a maga teljes igaz valóságában úgyis 
csak a lélekben, tehát magamban találom meg. Lelkem a szent 
hely, hol a harcok s csaták zajában is szent béke lakik. 
A világból ügy sem bírom végleg száműzni a harcot, de 
magamból bírom s az a kötelességem is s szükségletem is 1 
E belső békében megtalálom Istenemet, aki szeret és vár 
rám és kézen fog és vezet. Ezzel a lelki csengéssel, ezzel az 
érzelmi akkorddal legyen telítve az évvégi harangszó, s ez 
szálljon világgá, szálljon szét sötétségek s kétségek éjébe, 
szálljon az érthetetlenségek örvényébe, hatoljon el az isten- 
telenség jégszakadékaiba s énekeljen sötét, hideg lelkek jég¬ 
mezői fölött s keltegesse bennük a mélyebb érzéseket békéről 
s lelki melódiákról, virágzásról és tavaszról. 

Végre pedig, jó harangom, énekelj soknak, százezreknek 
«jó éjtszakáti), mely a te nyelveden, lévén te egy őseredeti 
keresztény hangszer, annyit jelent, hogy «örök nyugodalmat)). 
Légy zenéjük s kísérőjük s harangozd ki őket hazájukba, 
hol a szférák zenéje fogadja majd őket. Harangozd ki őket 
Istenükhöz, boldogságukba ! 

S nekünk is harangozzál jó éjtszakát, hogy pihenhessünk! 
Dolgozunk s elfáradunk, erőlködünk s kimerülünk, legyen 
hát pihenésünk s nyugodalmunk 1 Pihenni is csak azért 
akarunk, hogy fáradságunkat kiheverjük s aztán friss, nap¬ 
keleti jókedvvel álljunk bele ismét a munkába. 

Az a harang, mely az év zártával ily melódiával, ily 

csengéssel s ily ritmussal szólal meg, az majd megtalálja az 
1916. év reggelén az odavaló s nekünk való hangot. — Egyet 
tudunk, hogy nekünk megint munkára, küzdelemre s biza¬ 
lomra harangoz majd ünnepet a világnak, harangoz majd 
a «Béke Fejedelmen elé. így is, úgy is, mindenképen jöjj Ür 
Jézus! 

Budapest, 1915 december. 

40. 

(Eleven kapcsolatban a világgal) Ez évi munkánkba 
való bevezetésül szeretném figyelmeztetni t. munkatársain¬ 
kat a helyes s életrevaló szociális tevékenység kellékeire s 
nélkülözhetetlen föltételeire. 

Szociális tevékenységünkben mi küzdő embertársainkat 
akarjuk kezelni, rajtuk akarunk segíteni; akarjuk tőlünk 
telhetőleg az ellentéteket elsimítani, a nagy gazdasági s 
társadalmi igazságtalanságokat csökkenteni; de ehhez min¬ 
denekelőtt az kell, hogy mi ne csak újságból s könyvekből 
ismerjük őket s bajaikat, hanem hogy ismerjük azokat 
tapasztalásból is. Az kell tehát ehhez, hogy az élet közvet¬ 
lenségében s közösségében álljunk velük, hogy köztük sokat 
megforduljunk, velük sokat érintkezzünk s hogy abba a 
miljőbe állítsuk bele a lelkünket s azt, amit tenni s amit adni 
tudunk,, amelyben az illetők élnek. Azt mondanám, hogy 
valamint a sót nem a sótartóban akarjuk végleg tartani, 
hanem ott is csak ideiglenesen s azért tartjuk, hogy azt kellő 
időben céljainkra felhasználjuk; úgy kell a lelkeket, a jóaka¬ 
ratot, a megértő s segítő jóindulatot közvetlen az életbe állí¬ 
tani, azt abban felolvasztani, mert csak így lehet igazán az 
emberi életre kihatni. Ezzel nem azt akarom mondani, hogy 
ne olvassunk s ne tanuljunk, mert bizony erre is nagy szükség 
van. Kell a szociális fejlődésnek s a társadalmi s gazdasági 
élet kapcsolatainak tüzetesebb megismerése végett olvasnunk 
s tanulnunk is, de ez a tudás csak absztrakció; ez a tudás 
csak a munkáskérdési ismerteti, de nem ismerteti meg velünk 
igazán a munkásérzést, a munkásszenvedést, tehát a munkás¬ 
életet. Hiába, életet életből kell s lehet csak ismerni, azért a 
mi jelszavunk az lesz: közéjük menni, velük érintkezni, 
lehetőleg velük élni, felfogásaikkal, szenvedéseikkel, örö¬ 
meikkel közvetlen érintkezésben megismerkedni. Mi nemcsak 
futólag bepillantani akarunk a pszichébe, hanem annak a 
pszichológiának a műhelyében, annak a miljőjében akarjuk 
magunkat kiismerni. 

Pronászka: Isten és a világ — Missziós levelet. 19 

Ezzel összefügg második jelszavunk, mely azt tartja, 
hogy ne zárkózzunk el sem magunk, se ne zárjuk el szociális 
tevékenységünkéi zárt intézményekbe. Tudom, hogy kellenek 
mindenhová intézmények is, de ne legyenek azok a világtól 
elzárt s misztikus csendbe s békébe ágyazott intézmények, 
hanem olyanok, melyeknek nagy mozgási szabadságuk van. 
Tudom, hogy intézmények kellenek a jószellem nevelésére, 
azután a tevékenység helyes irányítására, nemkülönben a 
munkakedv fejlesztésére; de ugyanakkor arra kell ügyel¬ 
nünk, hogy intézményeinkkel ne zárkózzunk el a világtól, 
hanem maradjunk meg közvetlen, eleven kapcsolatban a 
világgal, s ne legyenek azok az intézmények halastavak, 
hanem legyenek kikötők, nyitva a nagy tenger felé, szabad 
bejárattal, az élettenger hullámai s lüktetései számára, bár 
másrészt ez a kikötős intézmény arra is való, hogy biztos 
tevékenységi alapul szolgál. 

Ezt hirdeti az evangélium, mikor mondja : «ti vagytok 
a föld sava», vagyis ti a világ s az élet számára s céljaira valók 
vagytok 1 Vessétek ki a fejetekből azt a kislelkű gondolatot, 
hogy lehetőleg s minél gyorsabban s minél alaposabban 
begubódzzatok s a rossz világtól légmentesen elzárkózzatok, 
hanem legyetek a világ sava ! Mint ahogy a só oldódik s közli 
magát, oldódjatok ti is s adjatok lelket, jóindulatot, életerőt, 
s életritmust a züllő s zavaros életnek. 

E célból tehát először is mindig benne akarunk állni s benne 
élni a reális életben. Akarunk s törekszünk valamiképen bele¬ 
helyezkedni azok leikébe, kiken segíteni akarunk, mert míg 
az ember csak a saját társadalmi osztályában vagy rétegében 
leledzik, s míg gondolatait s érzéseit csak annak a helyzetnek 
az érdekei inspirálják, addig nincs hivatása, hogy másokat, 
kik elhajlanak s kiknek egészen más érdekeik vannak, meg¬ 
hódítson. Hiszen addig, míg nem köztük, hanem ott túl áll, 
addig ő is azon áll s abban áll, ami elválaszt, s nem azon, ami 
egyesít. Tehát folytonos, közvetlen érzést s indulatot közlő 
érintkezés s nem elzárkózás ! Ez az egyik kellék. 

A másik pedig az lesz, hogy jóllehet köztük állunk s velük 
érzünk, sok más tekintetben fölöttük állunk s előttük, járunk, s 
így akarjuk őket magunkhoz emelni s előbbre vinni. Nekünk az 
Úristen azt a kegyelmet adta, hogy a magunk életén kívül 
ráérjünk másokkal élni s a magunkéból nekik juttatni. Ezt 
nem paragrafusokkal s törvényekkel, hanem meleg ethikával 
s krisztusi lélekkel lehet csak megtenni. Mi hiszünk s szeretünk, 
s vágyainknak s szenvedélyeinknek korlátot tűzünk; mi 

jelentőseknek érezzük magunkat önmagunkért s embertár¬ 
sainkért s a közállapotokért; mi kötelezve érezzük magunkat 
az önzetlen, szociális érzésre, önösségünk korlátáiból való 
kiemelkedésre s arra, hogy nemcsak a magunk javát, hanem 
a másét is keressük. Ezzel a meleg s fölényes lélekkel állunk 
embertársaink közé, s ez a meleg lelkűiét azután rajtunk is 
fog — ők tüzet fognak tőle — ez a meleg lelkűiét rajtuk is 
megérzik, megérzik, mint a lélek s az élet sava. 

Ily szellemtől áthatva, háborús küzdelmek közt is a 
szociális kihatások boldog új évét kívánhatjuk egymásnak s azt 
remélhetjük is! 

Budapest, 1916 január. 


41. 

(Falábú emberek) Nem csodálkozom azon, hogy a 
társadalom most emeli ki lelke mélyéből azt a legnemesebbet, 
amije volt — a szeretetet — s hogy most fejti ki a leghatha- 
tósabb energiáját — az irgalom s könyőrület hevét. Nem 
csodálkozom — mondom — mert hiszen mindennek megvan 
a maga ideje, s bizonyára segíteni, könyörülni s nagyon sze¬ 
retni is akkor kell, amikor a világ eresztékei ropognak, 
amikor a régi világra a kín s szenvedés mint nagy világítélet 
szakad le s a legnagyobb szenvedés a legtüzesebb szeretettel 
egyesülve^ egy jobb s igazságosabb világ megteremtésén 
fárad. 

Hitványak volnánk, ha most sem tudnánk áldozatkészek 
lenni, s föliiletes s léha teremtések volnánk, ha a segítséget 
s az irgalmat divatnak néznök, melyre épúgy rá lehetne únni 
másfél év alatt, mint a kalapra. Ettől mindannyian iszonyo¬ 
dunk ; sőt maga a léhaságnak s a hitványságnak ez a falra 
festett képe is arra ösztönöz, hogy újra meg újra felbuzdul¬ 
junk, s hogy a közhasznú segítő munkát az erkölcsi érzésnek 
ugyanazon komolyságával karoljuk fel s itassuk át, mellyel a 
háború kitörésekor kezdtünk szeretni és segíteni. 

Ezt a komoly, erkölcsi érzést véleményem szerint akkor 
fejlesztjük ki magunkban, ha védenceinket, sebesültjeinket, 
árváinkat s rokkantjainkal először is nagyrabecsüléssel s tisz¬ 
telettel környékezzük és kezeljük. A tisztelet miljőjét kell 
műveink számára megteremteni. A tisztelet miljője oly fontos 
a szerető és segítő lélek számára, amily nélkülözhetetlen a 
víz a halnak ; a hal a vízben, az áldozatkész és szerető lelkiség 
pedig a tiszteletben él. A tisztelet volt s lesz mindig a szeretet 
eleme ! Ha nem akarunk kifogyni a szereiéiből, tiszteljük a 

helyzetet, a körülményeket, az események kapcsait s azokat 
a nagy motívumokat, melyek minket szeretetre s könyörü- 
letre indítanak. Erre a tiszteletre védenceink- s betegeinkbe), 
árváink- s rokkantainkra való tekintetből is szükségünk van. 
Velük való foglalkozásunknak méltóságot a tisztelet ad, s 
bizalmukat az irántuk való tiszteletünk ébreszti, s áldást s jó 
kihatást tevékenységünkre is megint csak a tisztelet biztosít. 

Azért azt mondom, tiszteljük e műveket, becsüljük 
nagyra az irgalmat s a szeretetet, tartsuk magunkat boldo¬ 
goknak, hogy népünk szorongatásában a nagy társadalmi 
s gazdasági s irgalmassági munkából kivehetjük részünket, 
s ezt a tiszteletet sugározzuk s árasszuk ki magunkból, egyé¬ 
niségünkből, viselkedésünkből s erényes s lelkes magatartá¬ 
sunkból. 

Erre a tiszteletre főleg a mi szegény rokkantainknak 
van szükségük, mert ez megsegíti őket kiváltkép nyomorék 
voltuk első idejében, hogy ne szégyeljék s ne érezzék magukat 
kevesebbeknek. A magyar katona oly szerény, hogy ha nagyot 
is tett, nem dicsekszik, s ha hős is volt, nem pózol dicsőségé¬ 
vel, nem sebeivel, főleg pedig nem műkarjával vagy mankó¬ 
jával. Az ilyen embereknek bátorításra van szükségük, 
csakhogy az utcára is kimenjenek. Másrészt pedig a mi 
népünk oly naív és meggondolatlan, kivált a gyerekvilág, 
hogy könnyen kineveti a hibás embert s nem gondolja meg, 
hogy miért lett hibás, hogy talán épen apját vagy bátyját 
védte-óvta s akkor lett nyomorék, s hogy a mi esetünkben 
pedig mindegyik értünk lett azzá. Múltkor beszélt valaki 
egy rokkantunk feleségével s kérdezte őt, hogy hol az ura? 
Az azt felelte, hogy otthon van, mert szégyel az utcára 
kimenni, fél, hogy kinevetik. Hát mondjuk meg a mi rokkant- 
jainknak, hogy ne szégyeljék magukat, miután nem szégyen, 
hanem dicsőség kíséri őket; hirdessük, hogy a nemzet csak 
akkor becsüli meg önmagát, ha őket becsüli. Hirdessük ezt 
templomokban, iskolákban, otthon ; tanítsuk gyermekeinket 
imigyen : ((Nézzétek gyermekek, ezek a falábú emberek a mi 
megmentőink, ezek azok, kik sokat szenvedtek, még pedig 
érettünk szenvedtek, s kiknek mi örökké adósaik leszünk. 
Isten áldása legyen rajtuk s szeretetünk s tiszteletünk ki¬ 
sírj e őket». 

Más ethikai kialakulást s nemesbiilést is vonhatunk 
szeretetszolgálatainkból, ami szintén buzdításunkra szolgál¬ 
hat, s ez a nemesbülés abban állna, hogy ne nézzük a háború 
sebesültjeit s rokkantjait olyanoknak, akikhez leereszkedünk, 

akiket jóságunkkal kitüntetünk, hanem megjordítva, inkább 
nézzük kitüntetésünknek, ha mi szolgálhatunk nekik. Sokszor 
halljuk azt, hogy «le kell ereszkednünk a néphez*. Hát hiszen 
nem tagadom, hogy a műveltségnek vannak fokai s hogy a 
magasabb műveltségű ember tényleg leereszkedik az alsóbb¬ 
hoz, alkalmazkodik hozzá s megérteti magát vele; de mikor 
a háború sebesültjeivel s rokkantjaival, a hon védelmének 
nagy tényezőivel s áldozataival állunk szemben, akkor 
részünkről nincs helye a leereszkedésnek, hanem inkább a 
hozzájuk való fölemelkedésnek. Akik úgy s annyit tettek, 
azok többet s különben tettek, mint mi, s velük szemben 
mi érezzük magunkat kisebbeknek, mi érezzük magunkat 
adósoknak. Emelkedjünk hát föl s legyünk méltók 
hozzájuk 1 

Ez erkölcsi miljőben tisztul is s tüzet is fog a lélek. 
«Tüzet jöttem bocsátani a földre, s mit akarok mást, mint hogy 
égjen? !» Igen, égjen a lelkűnkben s tisztítson s tegyen neme¬ 
sebbekké s áldozatkészekké! S ha a megpróbáltatások a 
mostaninál is nagyobb erővel szakadnak ránk, akkor is 
mutassuk ki lelkünk acélján s zománcán, hogy az abból a 
tűzből került elő, melyet Krisztus hozolt, amelyet az Énekek- 
éneke szerint «a sok víz sem olt kis. Ne oltsa ki; égjen ! 
Szükség van rá ! 

Budapest, 1916 február. 

42. 

(A mi szeretetünk harcos lelkiség) Kétféle hősiességnek 
forrásaiból élünk : az egyik vért s életet áldoz, a másik sebe¬ 
ket gyógyít, beteget ápol, árvát s rokkantat fölkarol. Mind¬ 
kettő szeretet; az egyiknek tere a harctér, a másiknak tere 
a szomorú, letarolt s megrendült élet. De ez a két hősiesség 
nem egyforma ; mert az egyik csak úgy ránk van kénysze¬ 
rítve, gonosz, önző hatalmaktól, míg ellenben a másikra 
igazán a szívünk inspirál. Meg kell állnunk a helyünket 
mindkettőben; míg vér pezseg ereinkben, míg hazaszeretet 
lobog szíveinkben, míg karok feszülni s lelkek hevülni tud¬ 
nak, addig a magyar vitézség megállja helyét s megvédi 
hazáját; de ugyancsak, míg lelkünk el nem borul, míg emlé¬ 
kezetünk ki nem alszik, míg van valamink, amit adni, amit 
megosztani tudunk, addig készséggel, tisztelettel s köteles¬ 
ségtudó buzgósággal állunk rokkantjaink, árváink, sebesült¬ 
jeink mellé s segítjük s gyámolítjuk őket. Milliók állnak ott 
kint harcban értünk, százezrek várnak itt a front mögött 

segítséget tőlünk ; legyünk hát a helyzet magaslatán, s érezzünk 
s tegyünk úgy, amint azokhoz illik, kik nagy áldozatok s nagy 
szenvedések közt nagyon szeretni tudnak. 

('Álljatok ellent a gonosznak, s elfut tőletek», mondja a 
szentírás; úgy érzem, hogy amikor annyi a rossz s a gonosz 
körülöttünk, hogy akkor szeret.etünknek egy ellenfálló, sőt 
támadó — a rosszat támadó — hatalomnak kell lennie. A mi 
szeretetünk harcos lelkiség. Harcokat nemcsak vassal s vérrel, 
hanem lelki hévvel s tűzzel, virrasztással s könnyel, áldozattal 
s tettel is lehet és kell vívni. Katonáink vassal, mi arany- 
szívvel s aranyérccel vívjuk azokat. Ott a harctereken a 
vérontás világtörténelmét csinálják ; itthon azalatt egy dol¬ 
gozó, ápoló s szerető nemzet áldozatkészségének történelmét 
éljük. Melyik történelem szebb? Az egyik kikerülhetetlen és 
rettenetes, a másik elmaradhatatlan és végleg győzelmes. 
Az egyik összeírja s sorbaállítja katonáit, a másik lisztzsák¬ 
jait ; az egyik lövészárkokat váj, a másik barázdákat szánt; 
az egyik vaskézzel sebet vág s nyomort arat, a másik arany¬ 
szívvel siet, hogy pazarabbul tudjon jót tenni. Ez a sötétséget 
legyőzi s a komor jelennek is aranyos hátteret teremt az 
áldozatkész lelkűiét hevében. Ez aranyos háttérbe aztán 
beleállítja a csúnya világot, harctereket, tömegsírokat, fel¬ 
dúlt falvakat, sebesülteket, rokkantakat, szomorú özvegye¬ 
ket, síró árvákat. . . mindezeket a tisztelet glóriás fényében 
látja s úgy kezeli. 

Ez a szeretet, amily hősies, oly kifogyhatatlan és lelemé¬ 
nyes. Megtesz mindent s folyton újat talál, amit még nem 
tett, de amit megpróbál. Gondoljuk csak el mindazt, amit 
ez a szeretet már kitalált, amit kieszelt, s ne higgyük, hogy 
találékonyságának végére jutott. Megtesszük ezt. a sok min¬ 
denféle jót majdnem automata módon. Úgy értem, hogy 
szinte magától jön ez : egy természetes s fensőbb kényszer, 
azaz hogy kénytelenség hatása alatt. Ez a szeretet nem 
filozofál. Mihelyt filozofál, kiesik szerepéből s tűz helyett 
füstölgő kanócot tart kezében. Van éjtszaka elég kívülünk; 
minek éjtszakát, feketeséget s lemondást teremteni magunk¬ 
ban? A háború a képtelenségek sötét éjtszakája, nyitott szem¬ 
mel sem látunk benne, mert aki sötétséget lát, az nem lát. 
De a szeretet kifog az éjtszakán, az érzi, hogy világosságra 
vagyunk teremtve, ha tehát van körülöttünk sok rossz, ami 
ki akarja oltani világosságunkat, ő tesz róla s kigyujtja a 
jóság fényét s az Istennek tetsző élet világosságát: «Űgy 
fényeskedjék a ti világosságtok, hogy lássák az emberek a ti 

cselekedeteiteket és dicsőítsék Istent, ki mennyekben 
vagyon# (Máté 5, 16). 

Ez lesz az a «szép», «szent» szeretet. Valaki ott túl az 
Alpeseken «szent önzésről# beszélt. Kár, hogy nem beszélt 
szent maffiáról, szent kannibálizmusról s nem kanonizálta 
vérbeli briganti-testvéreit. Ezek mind egyforma szentek. 
Van azonban szent önszeretet is — mondjuk — van szent 
önzés is, az, mely nem a másét veszi, hanem a magáét adja, 
mely nem meztelenit le, hanem betakar, mely nem rabol, 
hanem óv, véd, óvja, védi úgy, mint a magáét, ami másé, 
mert az a más neki testvér! 

Ezzel a szeretettel járunk s akarjuk, hogy a segítség s az 
alkotó s gyógyító szolgálatkészség melegével teljék el a világ, 
hogy teljenek el vele templomok, országház, megyeházak, 
községházak, zárdák, egyletek, kórházak, üdülők, otthonok 
s mindenekfölött s mindenütt a szívek. Ezt a meleg érzést 
nem tetetjük, hanem ez a mi szenvedélyünk, melyet az Isten 
szeretete s kegyelme isteni szeretetté fokoz és szít fel bennünk. 
Vallást, kultuszt csinálunk belőle, ahogyan Szent Jakab 
apostol levelében megírta : «A tiszta és szeplőtelen Isten-tisz¬ 
telet az Isten és Atya előtt ez : meglátogatni az özvegyeket 
és árvákat az ő szorongatásaikban és magát szeplőtelenül 
megőrizni a világtól#, attól a világtól, mely érzéketlen, ke¬ 
gyetlen és sötét, attól, mely gonosz és gyilkos. 

Ha valami segíthet rajtunk s a világon, biztos, hogy 
csakis ez! 

Budapest, 1916 március. 

43. 

(Szent önzés) A mai nagy, nehéz időkben keservesen 
meg kellett tapasztalnunk, hogy mily kevés szociális érzés 
lakik a magyar népben s társadalmunkban, s ugyanakkor 
sürgős feladatunknak ismertük föl, hogy a hiányzó szociális 
érzést kineveljük s fejlesszük. Mikor azt állítom, hogy a 
magyar népben kevés a szociális érzés, az nem annyit tesz, 
hogy nincs jó szíve, vagy hogy nem könyörületes s adakozó, 
azt sem akarom azzal mondani, hogy kegyetlen s nem akar 
segíteni, hanem igenis azt akarom nyomatékozni, hogy 
mindez a jóság az irgalmasság cselekedeteinek jósága, melyek 
szabadjára vannak hagyva s melyeket akkor gyakorol, 
amikor akar, de amellett nem érti át kötelességét, mely emberi 
emberhez s embert a közhöz, a társadalomhoz fűz. Nem érti, 
hogy a magántulajdon is felsőbb jogok keretében áll, s hogy 

azt nagy kötelességek terhelik s korlátozzák ; nem érti, hogy 
az a liszt, az a kenyér, mely az enyém, csak mértékkel az 
enyém, s hogy a mértéken túl ahhoz a közérdeknek ugyancsak 
köze van ; nem érti, hogy az egyén munkája a közmunkába 
s táplálkozása a köztáplálkozásba van beleállítva. Szidjuk 
az olasz Salandrát, aki «szent önzésről)) beszélt, s nem vesszük 
észre, hogy ez az átkozott önzés utolsó porcikánkig átjár 
mindnyájunkat, a nagybirtokost, aki legfőbb érdeknek a 
minél nagyobb bérösszeget, a gazdát, aki legfőbb érdeknek 
a minél magasabb árakat nézi, s így tovább az járja át azt a 
falusi asszonyt is, aki egy koronát is elkérne s elfogadna 
kettőt is egy tojásért, ha nem félne, hogy becsukják érte. 

E nagy neveletlenséggel szemben föl kell világosodnunk 
s föl kell világosítanunk másokat, hogy ez mind igazságtalan¬ 
ság, zsarolás és jogtalanság, s hogy nem értjük a felebaráti 
szeretetet, ha nincs szociális érzésünk, s nem tekintjük a köz¬ 
érdeket saját érdekünknek, ha nem működünk közre a köz¬ 
jón époly lelkiismeretességgel, mint ahogy dolgozunk saját 
magunk érdekén és javán. 

Az első Aözreműködő a hatóság, azután pedig minden 
egyesnek kell a hatósággal fózreműködnie. A neveletlen ember 
ezzel szemben azt mondja : kinek mi köze hozzá, hogy beve- 
tem-e a földemet, hogy tűzbe szórom-e gabonámat s Dunába 
a lisztemet? Kinek mi köze hozzá, hogy söprök-e, hogy köp¬ 
ködöm a piacon s a vasúti fülkében, hogy lopom a napot 
füstös-mocskos kávéházakban? Pedig hiába, mindehhez 
közünk van ; közünk van hozzá, hogy az utca sártenger, hogy 
a mező dudvás talaj, hogy a kávéház s a bűntanya bacillus- 
fészek ne legyen ! Hogyne volna ahhoz közünk, ami a közjót, 
a közerkölcsöt, a közerőt, a közszellemet, a közegészséget 
rontja s tönkreteszi? 

Ebben a közreműködésben lelkiismeretesen teljesítenünk 
kell a hatóság rendeletéit, s neveletlen ember az, aki azokat 
komolyba nem veszi s mindenképen kijátssza. Vonatkoz¬ 
zanak azok bár élelmezési ügyekre vagy a fémtárgyak beszol¬ 
gáltatására, a mi közönségünk azokat kritizálni vagy igno- 
rálni szokta, de eszeágába sem jut, hogy azokat teljesítse. 
Egyik helyi lapunkból értesülök, hogy a posta is hasztalanul 
figyelmeztette a közönséget arra, hogy a katonák részére 
szóló csomagokba ne tegyen élelmiszert, mert ez tiltva van ; 
a jólelkű szülők és testvérek csak nevettek ezen a tilalmon 
és «csak azért is» küldték a jóféle hazait a fronton küzdő vagy 
a kórházban üdülő beteg harcosok részére. így történt azután, 

hogy a székesfehérvári postán egy nap felbontották a csoma¬ 
gokat és száz közül kilencvenkettőben találtak élelmiszert, 
holott az illetők ('becsületszóra# fogadták, hogy az nincs 
benne. Az újság e híradása teljesen megbízható s hű képét 
nyújtja annak, hogy a mi népünk mibe veszi a hatóságot s 
mily lelkiismeretesen működik közre a teljesen világos ren¬ 
deleteknek teljesítésében is. Neki a hatóság még csak pandúr, 
csendőr, finánc, végrehajtó, börtönőr képeiben jelen meg, 
ideológiája a deresi emlékek befolyása alatt áll. 

Ezzel szemben a felvilágosult lelkiismeret a közügyet, 
a közérdeket, közerkölcsöt, a közegészséget úgy nézi, mint 
mely az övé, s ugyanekkor oly kényes rá, mint amely másé is 
s nem vinné rá lelke, hogy lustasága, nembánomsága s élhe¬ 
tetlensége miatt e kettősen szent dolgok körül másokat baj 
s hátrány érjen. Szent önzés, igazán szociális érzés az, mely 
a magáéban is a másét nézi s a magáéban a másét is szolgálja 
s előmozdítja, ellenben pedig átkozott önzés az, mely a magáét 
úgy tekinti magáénak, hogy abból a másét kizárja. S ha még 
lehetne kizárni! De hiszen ép az a baj, hogy nem lehet a 
magaméból a másét kizárni. Ha ugyanis nem dolgozom, 
annak más is megadja az árát, ha pazarlók, azzal mástól 
vonok el valamit, amit ő célszerűen felhasználhatna, ha léha, 
piszkos s egészségtelen környezetben tüdővészes leszek, azzal 
másnak egészségét veszélyeztetem, ha ily nehéz időkben nem 
szántok'-vetek, azzal mást teszek ki az éhhalálnak. 

íme, ezeket a kapcsolatokat be kell látni s az azokból 
háruló kötelességeket lelkiismeretbeli kötelességeknek kell 
érezni. Az egész társadalomnak közre kell működnie, hogy 
e részben magasabb felfogás érvényesüljön. Erős erkölcsi és 
társadalmi visszahatással rajta kell ütni mindazon, ami a 
közerőt s közjót gyöngíti, s az egyéni szabadságnak s szaba¬ 
dosságnak, az egyéni pazarlásnak s tékozlásnak s ugyancsak 
az egyéni lumpolásnak s kihágásnak korlátot kell húzni a 
közjó magasabb fokú jogaiból. Senkinek sem szabad valami 
olyasmi, ami az egésznek árt. Mikor hasad ránk a felvilágosult 
szociális érzésnek az a kora, amikor nagybirtokost, gyárost, 
gazdát, munkaadót, iparost, postást, kávést, színészt átjár 
a mások jogaira s javára való tekintet, amikor mélyen át- 
érezzük s a szerint igazodunk, hogy csak az szabad nekem, 
ami másnak nem árt, s hogy minden érdekem s javam csak a 
közjó s közérdek keretében mutatkozhatik be? Ami e keretbe 
nem való, az nem emberarc, hanem karikatúra ! Ez egy 
darabja annak a gyakorlati kereszténységnek, mely egyálta- 

Iában még nincs gyakorlatban. Tekintse a Szociális Misszió- 
társulat Szeretetszövetsége ezt az érzést testületi érzésnek 
s dolgozzék annak fölkeltésén másokban is. 

Budapest, 1916 április. 


44. 

(Két levél az élet kél frontjáról) Mindenfelől a komoly 
nagy munka kötelessége s a felelősség tudata szól hozzánk. 
Ez szól hozzánk felülről, hol a jobbmódúak élnek és nyögnek ; 
ez hangzik fel alulról, hol a munkástársadalom rétegei küz¬ 
denek. Nekünk mind a két fronton, a felsőn épúgy mint az 
alsón, sok a dolgunk, s hogy mi volna az, arra most nem én 
magam, hanem két hozzám intézett levél mutasson rá. 

Az egyik levelet egy előkelő hölgytől veszem, aki a többi 
közt így ír: «Kérem, ne vegye rossz néven, hogy zavarom, 
de le akarok valamit írni, valamit szinte feleletül azokra a 
buzdításokra, melyeket a Szociális Missziótársulat körlevelei¬ 
ben kegyedtől veszek. Méltóságod talán azt hiszi, hogy a 
háború az embereket jobbakká tette, — pedig dehogy tette, — 
nekem legalább az a benyomásom, hogy főleg az asszonyok 
ellen sok a kifogás. Tisztelet a kivételeknek, de túlsokan 
vannak, akik szinte úgy érzik, mintha fölszabadultak volna 
s élni akarnák a világukat. A férjük küzd és szenved, ők 
meg mulatnak, néha a szeparékba is elvetődnek, úgy egymás¬ 
közt is berúgnak. Az ékszerészek soha annyi aranyneműt s 
drágakövet el nem adtak, mint most. — A divatot illetőleg 
végre kiküszöbölték a szűk, hasított szoknyákat, de most 
meg már leányos rövid aljakban járnak, libegő, bő ruhában, 
mint a futó bolondok ; úgy látszik, megtoldják a bőségben, 
ami kurta a rövidségben ! Hát mikor toldjuk meg a hiányos 
józan érzékünket? Oly szomorú dolog, hogy hangadó, főrangú 
hölgyeinknek nincsen jóízlésük és bátorságuk (már van !), 
hogy megteremtsenek egy pár évre terjedő divatot s hogy 
a demi-monde-ok után kell iramodnunk, ha a sok kiöltözött 
hölgy közt nem akarunk úgy festeni, mint valami régi divatképp 

Szívesen teljesítem a levélírónak kívánságát s rámutatok 
itt a föladatra, mely kötelességévé tette a vezető osztályok¬ 
nak a divat s a rossz ízlés hóbortjaival szembeszállni! De 
most hát ki a frontra ! A mozgalom megindult, — legyen sok, 
bátor követője a Szociális Missziótársulat nagy táborában is ! 

Ezzel szembe állítok egy szociális képet az alsó frontról, 
a társadalmi nyomorúság frontjáról. Onnan ezeket írják : 
«Nem képzelheti, mennyi tettvágy és élet izeg-mozog ben- 

Iliink s hogy mily célok s tervek járnak a fejünkben 1 Látjuk 
ugyanis a munkásnők nyomasztó s sorvasztó nyomorúságát, 
látjuk, hogy mint küzdenek szegénykék a folyton félelme¬ 
tesebben tornyosuló hullámokkal ; látjuk a tőke kapzsiságát 
s szívtelenségét, mely vérüket szívja ki; látjuk sápadt arcu¬ 
kat, melyekre a tüdővész fest ijesztő rózsákat, — ó látunk, 
száz és ezer meg ezer számra szomorú s el-elmerülő ember- 
sorsokat. — Azután látjuk ezt a kereszténynek keresztelt, 
ezt a humanistának mondott kultúrát, mely dikciózik, de 
nem tesz, melynek éreznie kellene legalább, de a helyett a 
statisztikával beéri, s vagy közömbös, vagy sóhajtozik. 
Azalatt az emberanyag vész, a lelkek keserednek, a szívek 
lázadnak, a gyermekek sorvadnak és — kibontja a fekete 
látóhatáron vörös zászlaját a szocializmus; az a szocializmus, 
mely erkölcseiben époly állatias, kegyetlen s üres, mint a 
nyúzok erkölcse. — Ez ellentétek közt száll meg minket 
a tettvágy, megacélozza lelkünket a bátorság, s érezünk 
valamit abból, amit az apostolok és vértanúk éreztek. Nem 
csüggedünk, az ellenséggel síkra szállunk, s minél nagyobb 
a hatalma, annál igyekvőbbek, tanulékonyabbak s szorgal¬ 
masabbak akarunk lenni. Harcolunk testvéreinkért, harco¬ 
lunk a munkásnők felszabadításáért, felszabadításáért éh¬ 
bérek, zsarolás, elnyomás alól! Harcolunk, mert ezt ugyan¬ 
csak Isten akarja !» 

íme, két levél a két frontról, — a jobb mód s a nyomorú¬ 
ság frontjáról! Ne húzza ki magát senki a kötelesség zászlaja 
alól; itt is törvény az általános védkötelesség. Védjük meg 
társadalmunkat s testvéreinket 1 

Budapest, 1916 május. 


45. 

(Tavaszi ébresztő) Lelki életünk útja most a húsvéttól, 
a föltámadt élet ünnepétől a pünkösdi tüzes s teljes élet felé 
május haván vezet át, amikor is kívül-belül, a természetben 
épúgy, mint érzelmeink világában lépten-nyomon az élet 
zsendülésének s fakadásának, nemkülönben az erő s a szépség 
pünkösdi hevének motívumai hatnak ránk. Körülöttünk ki¬ 
bontakozott a tavasz, fölébredt az alvó természet, az élet 
ingerei nyújtózkodnak minden levélkében, mint lekötött s 
most felszabadult erők áttörik a merevség s mozdulatlanság 
zsilipjeit s kiáradnak rétre, erdőre, mezőre, s tőlük azután 
fakad szironták és gólyahír, gyöngyvirág és tulipán, s virág¬ 
fátyol omlik minden cserjére, bokorra és fára. 

Ó, be szép a világ s győzhetetlen az élet ! Fölvonul az 
még a csataterekre is ; fölszivárog a szétlőtt hársak s bükkök 
ágaiba s hajt ott, ahol lehet, s takarja szépséggel a sebeket 
s virággal az ágroncsokat; fölkuszik a sírokra is ; ott sem 
akar tudomást venni az enyészetről s pusztulásról; a csúnya 
földön is ő a napsugárra, aleszürönköző mennyországra reagál; 
az pedig szép, ■— hát ő is szép akar lenni! 

Ebben a virágos s életingerekkel telehintett világban 
megérzi a május s a tavasz ébresztő s pezsdítő benyomásait 
az emberiség is ; annak is felforr a vére, buzog a természete ; 
az élet misztériuma mintha gondolkodóbbá vagy legalább 
merengőbbé tenné, s úgy érzi, hogy a lüktető s fejlődő élet 
törvénye alatt áll minden, akár mag vagy rügy, akár ág 
va gy gyermek, akár csíra vagy vércsepp, akár gomba vagy 
szív, állat vagy ember legyen. 

Igen, az ember is érzi, hogy neki is ébrednie, fejlődnie 
s alakulnia — mondjunk még többet, — hogy neki is virá¬ 
goznia kell. Hiszen ő is darabja a nagy természetnek ; az 
élet törvénye benne is érvényesül; az ébredést benne is fej¬ 
lődés váltja föl, mely erőt s alakot, szépséget s örömöt állít 
a világba ! 

Tehát kell, hogy a léleknek is legyen tavasza ; kell hogy 
legyen világ — s azt magunkban hordozzuk, — melyben a 
lelkek is nőnek s virágoznak ! Kell, hogy mibennünk, embe¬ 
rekben, necsak a testi s észbeli tehetségek fejlődjenek, hanem 
hogy a lelkünk is, hogy a lelki élet is zsendiiljön s virágozzék s 
törzsbe, ágba s lombba nőjjön! 

Ezt jelzi az evangéliumi példabeszéd, mely szerint ha¬ 
sonló a mennyország a mustármaghoz, mely kicsiny, de élet¬ 
erős, s ha földbe kerül, erős cserje lesz belőle. E végből a lel- 
kekbe először is folytonos s kiapadhatatlan csíraképesség 
kell, mely necsak fiatalságukban, hanem egész életükön át 
jelentkezzék s újra meg újra hajtani tudjon. Mennyországot 
csak az hord magában, akinek hajtani tudó lelke van. Nem 
elég ugyanis csak tudni a kátét s ismerni a hitet s tartozni az 
egyházhoz, hanem az kell, hogy 30 vagy 50, vagy 70 éves 
korunkban is a hit lelkűnkben a «megigazulás gyökere®, 
még pedig fakadni tudó gyökere legyen. E gyökérből, azaz 
az ily «gyökeres» lélekből fakadnak hivő gondolatok, hivő 
indulatok, fakadnak hivő érzések és tettek. 

Másodszor, az kell a lélekben is, hogy nőni törzzsé, azaz 
törzsökössé, erőssé és széppé fejlődni tudjon. Némely ember, 
sőt talán a legtöbb, szépen indul hit s természetfölötti élet 

tekintetében is, míg iskolába jár s azután is, továbbra is 
hozzászokik, hogy elmondja imáit, hogy jár misére, de a 
magból nem lesz fa, a fiatal lélek nem fejük ki szép, sok¬ 
oldalú, keresztény jellemmé, hanem legjobb esetben marad 
egy gyerekes, ((gyermekded# — ezt nem dicsérő értelemben 
veszem — ember. A hitélet nem fejlett ki benne arányosan ; 
nem tartott lépést eszével, tudásával, gyakorlati életrevaló¬ 
ságával. 

Mindehhez «anyagcsere», ((táplálkozás#, vagyis elmél¬ 
kedés, ima és a szakramentáüs erőforrások igénybevétele 
kell. Aki élni akar, annak ennie, vért képeznie, annak elé¬ 
gülnie, kigyúlnia, megelégedni kell; kell bele a gondolat-, 
indulat- és érzés-járás. Aki élni akar, annak lélekzenie kell; 
abban az élenynek tűzzé, tüzes vérré, lüktető életté kell 
válnia ! íme ezek az életnek — a lelkiéletnek is — típusa és 
létföltételei. Ezeket sürgessük s gondozzuk magunkban, s 
akkor lesz fakadó, törzsbenövő lelkiéletünk. A mennyország 
mustármagva fává nő ki bennünk ! 

Budapest, 1916 június. 


46. 

(Reggeli ablaknyitás) Új, jobb világ után vágyódunk 
s azt megteremteni vagy legalább is közelebb hozni kívánjuk 
s ezzel a vággyal és munkakészséggel állunk bele új, egész 
évre terjedő napszámunkba. Ez a vágy s készség a mi reggeli 
imádságunk, s az a friss, üdítő lehelet, mely a lelket az ilyen 
reggeli ablaknyitáskor megcsapja, az Isten ébresztő, segítő 
s buzdító kegyelme. Pihentünk már eleget, most álljunk bele 
a munkánkba; sok a dolgunk, de megsegít az Űr! 

S az ablaknyitáskor a szem is megtelik világossággal: 
épúgy az új munkába való belépéskor megtelik az öntudat 
a nagy célok, az eszmék, a minket vezérlő és serkentő elvek 
sugárzatával. «Istenem — sóhajtunk — mi mindent kell 
tennünk ! Mennyi s mily nagy feladat vár ránk ! Mily távol 
esünk nagy gondolatainktól s mily kezdetleges a mű, az alko¬ 
tás, melyet eddig végeztünk !» A célok a szociális alakulás s 
fejlődés céljai, az eszmények, a rend, az igazság, a szervezett¬ 
ség áldásai, a jövendő történelem boldogabb állapotai — ezek 
a célok s eszmények úgy tűnnek fel ilyenkor ismét lelkűnk¬ 
ben, mint a nap, mikor fölkel s ki-kibontja a ködök homályá¬ 
ból a látóhatár vonalait s felgördíti a hegyekről az éj függö¬ 
nyét. Mi nemcsak nézünk, nézünk s ámulva-bámulva látjuk, 
hogy mily magaslatokhoz kell emelkednünk s mily hegyeket 

megmásznunk; nézünk, nézünk s látjuk, hogy mily ala- 
csonyságban, mily örvényekben kanyarog szociális életünk s 
társadalmi és munkásfejlődésünk útja ! Ugyanakkor azon¬ 
ban az eszmék s célok napvilága vonz és húz minket maga¬ 
felé és sietteti lépteinket, nyugtalansággal tölt el annyira, 
hogy ki nem vonhatjuk magunkat sem a felelősség, sem a 
kötelesség tudata alól, s így azután tennünk, mennünk s 
küzdenünk kell. Kell, s akarjuk is azt! 

Boldog emberek, kiknek álmatag, ténfergő tétlenségét 
átszakítja e nagy eszményeknek s céloknak éles meglátása. 
Boldog emberek, kik a szenvedő s elmaradt világ szemléle¬ 
ténél nem mondják azt, hogy ez az Isten akarata, s nem me- 
revülnck meg szívós passzivitásban ; hanem akik ellenkezőleg 
azt mondják: ezt a nyomorúságot nem akarja az Isten, 
hanem azért adott nekünk észt, belátást, szívet és testvéri 
érzést, hogy a jobb világot megteremtsük ! Boldog emberek, 
kikben megérzés és lendület van s kiknek tevékenysége a 
rossz társadalmi állapotok, — az állóvizek pocsolyái mellett 
mint eleven folyás indul útnak a jobb jövőbe a magaslatok 
energiájával s a mélységek boldogító attrakciójával. Boldog 
emberek, kiket szeretet lelkesít és hevít s kiknek lelkivilágá¬ 
ban folytonos emelkedések váltakoznak, az istenség lükte¬ 
tései ! Ah, az ilyen lelkűiét erő, élet s mennyország, —menny¬ 
ország, melyet az ember magában hord, de úgy hord, hogy 
azt maga körül is a környező küzdő valóságban kialakítani 
akarja. 

Mennyivel boldogabb s emberhez méltóbb lelkűiét az, 
mint azoknak lelkiállapota, kik nyögnek ugyan, de nem bíz¬ 
nak, kik szenvednek ugyan, de nem hevülnek, s még rosszabb 
azoké, kik érzéketlenül, álmatagon ténferegnek, vagy gon- 
dolatlanul lopják a napot. Az ilyenek egy csillagtalan, szo¬ 
morú éjtszakában járnak, álmosak ugyan, de nem tudnak 
aludni, ébren vannak ugyan, de folyton ásítanak; az élet 
sivársága s üressége ásít bennük s belőlük. Ez a csend tele 
van szemrehányással s ebben az ürességben hemzseg a rossz 
vagy neveletlen lelkiismeret féregvirága ! 

Ezért a férges ürességért, no meg ezért a perpatvarkodó 
csendért nem cseréljük fel a telt szív s a békés lélek küzdel¬ 
mes s tevékeny életét. Járjon bár megfesziiléssel ez a kiin¬ 
dulás : sebaj, mert aki így indul, az okvetlenül messzebb 
jut — a nyomorúságtól s közelebb az eszményihez ; járjon 
bár küzdelemmel ez a munka : sebaj, mert aki úgy dolgozik, 
az megőrzi önerejét, melyet nem fecsérel el, hanem belefek- 

tét mások segélyezésébe s boldogításába. Aki így küzd, az 
a világból ördögöt űz ; aki így dolgozik, az romokból új vá¬ 
rost épít, s ha ezért szenvednie is s magát megtagadni is kell, 
az nem baj, hanem a dolgok rendje, mert a jobbat végre is 
nekünk magunknak kell kiszenvednünk s a több emberséget 
áldozatok pengő pénzén keli megvennünk. 

Legyen hát most megint ablaknyitásunk, napszámba 
állásunk, napsugárral való töltekezésünk, s higgyük, hogy 
szociális munkánkra maga az Isten hív s ad erőt hozzá s ad 
majd sikert belé. Az eltévedt Dantét is, mikor a nap országa 
felé indult poklokon át, három szimbólum lelkesítette: 
Beatrix, az átszellemült szépség, vagyis az ideál; Lucia, a 
szirakuzai szent vértanú, az erő s küzdelem jelképe ; s aBol- 
dogságos Szűz Mária, a tökéletes szépség, a rend és béke 
boldog megszemélyesítője. Hát a mi Beatrixunk az a mi 
elveinknek s céljainknak tiszta, világos meglátása, az a meg¬ 
győződés, hogy aki Krisztusnak híve, az eo ipso a jóságnak 
s a szociális igazságnak munkása, s az ilyennek kötelessége 
az élet s a társadalom kegyetlenségeinek letörésén dolgozni! 
A mi Luciánk az a nehézségekkel — melyek sokszor félre¬ 
értésekből s bizonyos jó embereknek maradiságából valók — 
szembeszálló bátorság s a küzdelemben érvényesülő erő és 
kegyelem ! Nos és a mi Máriánk, — az a lelkiismeret korrekt¬ 
sége és békéje, melyet abból a tudatból merítünk, hogy <ha> 
az embereket szeretjük, kötelességet teljesítünk. 

Ily lélek vezessen, hevítsen, erősítsen minket végig ez 
évben I 

Budapest, 1916 szeptember. 

47. 

(Vér és tűz) A népek küzdelmébe belevegyül Szent Pál 
szózata, aki szintén harcra, küzdelemre s kitartásra buzdít, 
mikor azt írja Timotheusnak : «Harcold a hitnek jó harcát» 
(1. Tim. 6, 12) s buzdítja a filippibelieket: «Krisztus evan¬ 
géliumához illően járjatok... egy akarattal, együtt mun¬ 
kálkodván az evangélium hitéért)), vagyis legyetek egyet¬ 
értők szeretetben egymás között, egy érzelműek, egy hitűek, 
s buzgólkodjatok mindazért, amit az evangélium követel 
és ígér. Nos, akkor sok dolgunk s heves küzdelmünk lesz, 
mert az evangélium ugyancsak sokat követel s beláthatatlan 
a világ s a fejlődés útja, melyen mindazokhoz a javakhoz 
jutunk, melyeket egyelőre csak hitben s reményben fogunk 
meg, de melynek egy-két programmdarabja már a földi 

életre is vonatkozik s melyet már itt kell megvalósítanunk 
testvériségben, tisztességben s igazságosságban. Szent Pál 
is a küzdelmet bizonyára nemcsak a másvilág javairól ér¬ 
tette, hanem értette erről a világról is, mert hiszen itt is kell, 
hogy közelebb jusson hozzánk az Isten országa ! 

Ebből a küzdelemből ki nem fogyunk, jut belőle mindig. 
Ebben a küzdelemben áll kezdet óta az emberiség. A harctér 
is bennünk van s nem rajtunk kívül áll, mert saját lelkűnk¬ 
ben, no meg az emberiség életében küzd a világosság a sötét¬ 
ség ellen, a hit a hitetlenség ellen, a kúfár szellem az igazságos¬ 
ság, a korrupció a tisztesség ellen, itt küzd az egész vonalon 
az állat s a test és a vér az ember s a testvér ellen ! 

Hogy csak az utóbbira mutassak rá, vegyük tekintetbe, 
hogy mily hatalom az önzés s a zsarolás s a munkanélküli 
meggazdagodás irányzata végig a történelem folyamán 1 
Az egész világ mindeddig többé-kevésbbé arra volt beállítva, 
hogy a felsőbb rétegek a terheket az alsóbbakra hárítsák s 
hogy az emberiségnek két osztálya volt: az egyik a zsarolók, 
a másik a kizsaroltak. Bármerre nézünk, mindenütt a magán¬ 
érdek kísért, az ül a közérdeknek székébe. E szék körül, 
mely a kultúra trónja akar lenni, halmozódik a sok ember¬ 
roncs, a sok áldozat, a testíleg-lelkíleg tönkretett exisztencia, 
az a sok száz meg százezer ember, aki elvesztette hitét s 
becsületét, s kit élvezetvágy, önzés, alkoholizmus, vérbaj 
egy satnya s elfoguló emberiség közterhévé degradált. 

Ez különb ellenség mint a muszka, az olasz, az oláh, s ez 
a hadüzenet nincs kötve korhoz s diplomáciához, hanem 
az első ember nyögésével s sírásával köszöntött közénk I 

Mi kell már most belénk, hogy e harcokat megálljuk? 
Megmondom ; vér és tűz ! Vér, a Megváltó vére, s tűz, a 
Szentlélek tüze ! Kell belénk folyton égő, a rossztól meg 
nem ijedő, a nehézségek elől meg nem hátráló lelkesülés. Kell 
belénk szeretet, melyet ki nem olt semmi, sem a helyzetek 
képtelensége, sem a szkeptikusok fanyar mosolya, sem a 
«jó» barátok s barátnők pletykája s aknamunkája ! 

Dehát azt mondják, hogy szociális harcainkhoz még 
más is kell, hogy munició kell, s hogy a munició pénz. Hát az 
bizony igaz, hogy az is kellene. Hozzám is fordul boldog¬ 
boldogtalan ; ki 2000—4000, ki 300—600 koronát kér s 
nem érti meg e levelemet sem, ha bankókból nem adok hozzá 
kommentárt. Ez mindenesetre baj s az én bajom is, mert 
sajnálom, hogy az igazi szeretetet csak akkor nem tartják 
pengő cimbalomnak, ha pengő pénzben tud kiváltódni; 

mégis azt kell mondanom, hogy a munícióról, — mely állítólag 
a pénz volna — szóló hasonlatot is, ép azért, mert csak 
hasonlat, nem szabad kelleténél tógabb értelemben venni, 
hanem a kellő korlátok közt; mert ugyan mit csináljunk a 
pénzzel is a hitetlenség, az élvezetvágy, az alacsonyság és 
nemtelenség s a társadalmi elnyomás ellen? Én inkább azt 
gondolom, hogy a mi muníciónk a lélek szablyája, az «igc» 
kétélű kardja, a lélek ruganyossága és találékonysága, az 
egyéni bátorság és hősiesség. A mi harcaink ugyanis inkább 
a középkori harcokhoz hasonlítanak, ahol a személyes bátor¬ 
ság és erő : az ember karja és kardja döntött, s nem az akna, 
a torpedó, meg a gépfegyver. 

Nekünk derék krisztusi férfiakra s nőkre van szüksé¬ 
günk, akiknek leikékben a hit világít, szívükben pedig a 
szeretet ég, az a szeretet, mely ki nem fárad egyhamar s 
személyesen szolgál. Szükségünk van férfiakra, kik érdeklőd¬ 
nek műveink iránt, s nőkre, kiknek helyén van a szívük s kik 
részt vesznek a társadalmi akcióban, a varrodák, menhelyek, 
napi otthonok, a népkonyhák, a szegény- és züllött-gondozók 
vezetésében, a nővédelmi hivatalok, a csecsemő s anyagon¬ 
dozás munkájában. Férfiakra van szükségünk, kik bátran 
kiállnak s kik az ár ellen úszni tudnak, s kik életfeladatukat 
nemcsak-a hivatali robotban s karriérban, nemcsak meggaz¬ 
dagodás- és vagyonosodásban, hanem a felebarátságban s a 
közért való önzetlen küzdelemben látják. Női kezekre van 
szükségünk, kik varrni s ápolni tudnak, s kiknek áldozatos, 
lelki tisztaságán felemelkedik a sárba s erőszakba tiport 
állatias emberiség. Ah, juttassunk ismét nemes érzéseket a 
magukból kikelt s harcokban eldurvult embereknek, emeljük 
ki a sárból s mossuk tisztára a szívnemesség «ledőlt szobrát», 
melyet legfőbb érzéseink szerint mintáztunk s melybe bele¬ 
leheltünk hitet, hősiességet, szolgálati készséget, hogy annak 
a szobornak necsak feje, hanem szíve s boldogító öntudata 
legyen. 

Ne mondja közülünk senki, hogy «nem tehetek semmit*, 
— hanem mondjuk inkább azt, hogy megteszünk mindent, 
amit tehetünk —megtesszük azt, amit Szent Pál akar, mikor 
írja : «Krisztus evangéliumához illően járjatok .. . egy aka¬ 
rattal, együtt munkálkodván* (Filip. 1, 27). 

Budapest, 1916 október. 


Proiiászka : Isten és a világ — Missziós levelek. 

(Szegény székely nép) Mikor most Magyarország tér¬ 

képére nézek, az az Erdély úgy fest a szememben, mintha 
kerék volna abban a nagy kerékben, mintha bele volna szőve 
a székelység. Földönfutóvá lett népe, koldusbotra jutott sok 
ezer családja, kiszakadt a keleti határt védő Magyarország 
hazája földjéből, mint ahogy kiszakítja az orkán a fát s nem 
kíméli sem ágait, sem lombját, kidönti álló helyéből, hogy 
ott hervadjon és fonnyadjon, erős és gyengéd hajtása egy¬ 
aránt. így dőlt ki a székelység a maga bérces hegyoldalai¬ 
ról s zúgott aztán, mint emberáradat nyugat felé, hogy ha 
már elvesztett jószágot s kenyeret, mentse meg legalább az 
életét.. . s magát ezt az életet is hányán vesztették el 1 

Ez az új csapás fölriasztott. Mintha megolvasztotta 
volna szíveinket ez az új kín, hogy aztán annál gyengédebb 
részvétre gerjedjünk ! Most ismét csupa szív — igaz, hogy 
fájó szív, — csupa lélek, még pedig résztvevő lélek vagyunk. 
Megesik a szívünk szegény erdélyi menekülteken s meg aka¬ 
runk tenni értük s nekik mindent, tőlünk telhetőt. 

Ilyenkor pedig sok telik az embertől, sok még a szegény¬ 
től is, s bizonyára a Missziótársulatnak sem lesz egyetlenegy 
tagja sem, aki valamiképen ki nem veszi részét s nem ad, 
még ha szegény is. De hát mi telik a szegény embertől? Az, 
hogy ha nem is gyűjthetünk százezreket, de sok szeretettel 
s személyes szolgálatteljesítéssel forgolódunk a menekültek 
körül. Óvakodjék főleg bárki is a földönfutóknak felhányni 
azt, hogy hát még ezek is a nyakunkba szakadtak, s gondolja 
meg, hogy mennyivel jobb az nekünk, hogy ők szakadtak 
a mi nyakunkba s nem mi az övékbe ! Ha nem adhat valaki 
pénzt, hát adjon, nem mondom, hogy ruhát — ez nagy szó, — 
hanem akár csak egy rongyot, régi fehérneműt, szakadozott 
harisnyát. Hiszen már ott tartunk, hogy a rongy is érték 
lesz, nemcsak a «handlénak», hanem Magyarországnak 1 
íme, gyiijtőkocsik járnak az utcákon s szedik az ócska ruhát, 
rongyos fehérneműt, a pokróc- és szőnyegmaradékokat, a 
régi harisnyát, a mindenféle szövött árut, lim-lomot. Osszák 
meg a foszló gúnyáikat is, kivált a székely gyermekekkel, 
akik az őszre fordult időben fáznak, dideregnek s menthetet¬ 
lenül elpusztulnak, ha nem segítjük őket. Kiapadt az édes¬ 
anyák teje s ételt kérnek, azt nemcsak a maguk számára, 
hanem a jövendő nemzedék javára is; kérnek cipőt, — no 
mily áldást hozhat most a futó magyarságra az a nagy úr és 

dáma, kinek tíz-húsz pár cipő áll a rendelkezésére, hát még 
az a magyar mágnás, kinek, úgy hallom, hogy 200 nadrágja 
van; ez aztán a nábob 1 

De ha valaki a menekülteket csak egy-két napra vagy 
hétre kölcsönzött vánkossal vagy paplannal boldogítja is, 
mily jótétemény az azoknak, kik hetek óta utaznak s ván¬ 
dorolnak s a vasúti teherszállító-kocsikban vagy egyszerű 
tetők alatt szalmán kuporodtak ! 

Nem hiszem, hogy volna közülünk valaki, aki jót nem 
tehetne most s aki nem volna gazdagabb, mint sok oly ezer, 
akinek van háza, udvara, de messze otthon, s ez az otthon 
most nem az ö hazája ! 

Meg kell ezt mind tennünk értük, az erdélyi menekül¬ 
tekért, mert szegények, meg kell tennünk értük még inkább 
azért is, mert testvérek, testvéreink ! Még ha idegenek is 
volnának s nem fűzne egymáshoz ezer évnek öröme és szen¬ 
vedése ; még ha külön zónák alatt laknánk is s nem édes 
magyar nyelven gügyögnének gyermekeik, még akkor is 
mélyen átéreznék, hogy mit jelent hazát, házat, vagyont, 
otthont veszteni s egy szál ruhában nekivágni az éjtszakának 
s a világnak síró gyermekektől s megriadt asszonyoktól kö¬ 
vetve I Dehát ők testvéreink, szegény, elhagyatott, szégyen¬ 
lős felebarátaink. Értsük hát meg őket, ha nem is szólnak, s 
tegyünk velük jót, ha nem is kérik. Biztos, hogy rájuk fér. 

S mind e jótól végre is ki lesz jobb? Az-e, aki elfogadja, 
vagy az, aki adja? Hát erre azt felelem, hogy annak, aki 
elfogadja, a jobbá-levés nehezebb s ép azért köztük ritkább 
is; de aki ad, s szívből ad s lélekkel ad, az okvetlenül jobbá 
lesz azáltal is, hogy ad, annak megmelegszik a szíve s meg¬ 
tisztul a lelke. A minket környező barbárságban neveljen a 
szeretet s irgalom sok ilyen megtisztult lelket a megpróbál- 
tatott Magyarországnak I 

Budapest, 1916 november. 

49. 

(Isten új világa) Mindig azt sürgetem, hogy értsük meg 
s fogjuk föl jól az Isten gondolatait s hogy azok szerint iga¬ 
zítsuk el a mi benyomásainkat s azokon jussunk el közelebb 
az igazsághoz. Mert hiába, nemcsak az a másik világ, de bi¬ 
zony még ez az innenső világ sem fér el az emberfejében, s 
azon vesszük észre magunkat, hogy saját műveltségünk foka 
s mértéke szerint, no meg a képzelet s az érzelem hatalma 
arányában alakítjuk azt, toldozunk s foldozunk rajta. 

20 * 

Szemünk előtt kell, hogy lebegjen, hogy nemcsak a hit 
világa, de a természet maga, főleg pedig az emberiség tele 
van szórva az Isten gondolataival. De a gondolatok még 
nincsenek kigöngyölítve, hanem össze vannak hajtogatva, 
még nem gyümölcstermő fák, még nem formás, szinpompás 
virágok, hanem inkább csak magvak, melyeket az ember 
a kezében forgat, révedezve szemlélget, de nem tudja, hogy 
mi lesz belőlük. De azért azok a magvak mégis csak kikezdé¬ 
sük azoknak a talán megdöbbentő alakulásoknak, melyek 
belőlük lesznek, s nem keli botránkoznunk azon, ami fejük 
belőlük, ha kemény lesz is a törzsük, ha szúrós is lesz a tövi¬ 
sük s ha fanyar vagy legalább is egészen idegenszerű lesz az 
ízük és zamatjuk. 

Mennyi keménységet, mennyi érdekütközést s annak 
következtében sok sebet és szenvedést hoz reánk a történeti 
fejlődés, akár a tudományban, akár a gazdasági vagy társa¬ 
dalmi s politikai életben. Az egyes korszakok már — más 
képet adnak; mások a viszonyok, az erő- és vagyoncsopor- 
tosítások ; más-más viszonyokba jutnak az állami élet s a 
hatalom hordozói s a szerint elváltozik a világ. 

A fejlődésnek is megvannak a maga törvényei, bár nem 
tagadom, sőt állítom és nagyon is felpanaszlom, hogy a fejlő¬ 
dés menetét megzavarja sok tévely, sok rossz elv, melyet 
igazságnak hirdetnek, pedig csak bolondító csalmatok virága, 
sok gonosz szenvedély, buta s erőszakos ötlet, mely csak 
elkeseredést kelt s még növeli a szenvedést 1 Mindazonáltal 
a világ nem a mi gondolatainkon -— legyenek azok akár 
igazságok, akár tévedések, — hanem a maga kerekein jár s 
elváltozásaival ránk sok küzdelmei és szenvedést hoz, melyet 
azonban a fejlődés továbbvitelével kell megint legyőznünk. 

E felismerésből sok okulást és sok erőt meríthetnek ked¬ 
ves munkatársaink, s annak következtében sokkal több meg¬ 
értéssel fognak szemben állni embertársaik bajaival s jobban 
is fognak segíthetni rajtuk. 

Hát itt van pl. a kapitalista termelési mód, s ami annak 
nyomában járt, a munkások kizsákmányolása, a tőke föl- 
szaporodása, nagy néprétegek újdivatú szolgasága, városokba, 
ipari központokba való gyülemlése, ezzel kapcsolatban nyo¬ 
morult lakásviszonyok, egészségtelen s elcsenevészedő élet, 
a család fölbomlása, élvezetvágy, egyke s egész pokla a gyű¬ 
löletnek s nyomorúságnak. 

De kicsoda gondolta ezt ki s ki hozta ránk? Tán az 
önzés? Ádám Smith? Tán a pénzvágy s a hitetlenség? Szó 

sincs róla. A kapitalista termelés elkerülhetetlen stádiuma a 
fejlődésnek, melyet a technika, gépipar, az azzal járó nagyban 
való termelési mód, a vállalkozásban kifejlődő verseny s a 
tőkefelhalmozódás hoz magával. Ebből nem következik, hogy 
nincs Isten s nincs gondviselés, hogy nincs igazság s kilátás 
jobb állapotokra, nem következik, hogy anarchiába kell át¬ 
csapnunk s az embereket az osztályharcba s még nagyobb 
gyűlölködésbe uszítanunk; hanem igenis, az következik 
mindebből, hogy a kapitalizmust tekintsük átmeneti álla¬ 
potnak s hogy szervezkedjünk ellene s törekedjünk intézmé¬ 
nyeinkkel enyhíteni kegyetlenségeit s a munkásosztály szen¬ 
vedéseit. 

Valaki azt is mondhatná, hogy ez nem elég, amit én most 
mondtam, hanem inkább azt kell mindebből végkövetkezte¬ 
tésül lehoznunk, hogy törjük s zúzzuk össze az egészet s 
kergessük a pokolba a kapitalistákat s csináljunk igazságo¬ 
sabb s boldogabb újvilágot, s végül, ha ezt komolyan akarjuk, 
csapjunk föl szociáldemokratáknak. 

Csakhogy mindez az indulat túllő a célon, miután törni- 
zúzni s pokolba küldeni nem tesz annyit, mint fejlődni. 
Nekünk arra a jobb világra is «föl kell fejlődnünk » s szenvedve 
s szervezkedve s erőket előhíva rá kell érlelődnünk. Ez meg is 
történik. Az az elnyomott munkásréteg művelődik s erősbül 
a maga módja szerint; a társadalomban az egyoldalú ki¬ 
zsákmányolás ellen fölébred a reakció ; a tőke hatalmával 
szemben glédában állnak erők, tehetségek s érzések. A szen¬ 
vedő emberiség mindenféle szervezkedés által nemesíti s 
tisztítja saját lelkületét s azáltal visszanyomja az önzés s az 
érzéketlenség erőszakát s egészen más érzéseket hoz fel¬ 
színre. Ez érzések szerint módosulnak azután a törvények 
s az intézmények, ez érzések nyomában változik el az eljárás 
s bánásmód, lassankint egészen más szerep jut a munkás¬ 
nak, más lesz a helyzete s a befolyása a dolgok folyására. 

Mikor aztán mindez jó sokáig folyik s előhalad, akkor 
beáll majd biztosan egy sokkal igazságosabb , — mondjuk — 
testvériesebb, szociálisabb termelési mód, s a munka maradék 
nélkül megkapja a maga jussát. Ez lesz aztán a leküzdött, a 
meghaladt kapitalizmus világa ... az Isten új gondolata. 
Ez így lesz ; de azon dolgozni kell ! 

Álljunk ily megértéssel szenvedő testvéreink közé s 
merítsünk e nagy perspektívákból erőt s bátorságot. Dolgoz¬ 
zunk egy jobb világon, de ne zúgolódjunk s ne kételkedjünk ! 
Annak a jobb világnak ránk kell hasadnia ezen a mai rossz 

világon át; ez a mi világunk a hernyó, — az a jobb lesz a 
csillogó s magasba emelkedő pillangó! 

Budapest, 1916 december. 

50. 

(Királyi programm) Üj évet kezdünk új király kormá¬ 
nya alatt, új reményekkel s buzgósággal 1 Sok biztatót s 
vigasztalót olvasok ki IV. Károly király kiáltványából 
«népeihez», tehát a magyar nemzethez is, amit e nehéz idők¬ 
ben sokszoros örömmel vehetünk tudomásul. «A Mindenható 
színe előtt fogadja, hogy az ősei által reá hagyott örökség¬ 
nek hfi sáfárja lesz», tehát sáfárja népe hitének, erkölcsének 
s alkotmányának; megígéri, hogy mindent meg akar tenni, 
«hogy mielőbb elmúljanak a háború áldozatai s borzalmai#, s 
hogy megszerezze népének a béke áldásait. Isten segítse e 
nagy, fölséges törekvésekben s koronázza meg mielőbb siker¬ 
rel fáradozásait! 

De van a kiáltványban valami, ami még ennél is rokon¬ 
szenvesebb s ami arról biztosit, hogy gondosan fog őrködni 
a jogegyenlőség fölött, s hogy törekvéseit arra fogja irányí¬ 
tani, hogy a társadalom munkás tagjai számára biztosítsa 
becsületes munkájuknak gyümölcseit. 

Ez érdekel minket ■— azt mondanám — legközvetleneb¬ 
bül, s ez szól nekünk, a Missziótársulatnak is, nemkülönben 
mindazoknak a törekvéseknek, melyekkel a társadalmi ba¬ 
jokat enyhíteni s gyógyítani s a gazdasági nehézségeket s 
igazságtalanságokat 'megszüntetni akarjuk. 

Miy nagy szó ez a mai világban : biztosítani akarom a 
társadalom munkás tagjai számára becsületes munkájuk 
gyümölcsét l^Mert tengernyi munka folyik a társadalomban 
mindenfelé, de mily igazságtalan s egyenlőtlen s mily koldu- 
sos az osztozkodás a munka gyümölcseiben ! Hány ember 
töri magát gyárban, műhelyben, szerkesztőségben s irodában, 
hányán tesznek egybe éjt"s nappalt, hogy csak'kenyerük — 
abból is kilenc deka legyen —, hányán görnyednek íróasz¬ 
talok, gyaluszékek s mosóteknők fölött, — hányanTóják 
a betűsorokat vagy gépelik az öltések millióit, s mindezek 
közül ugyan hányán kapják meg a királyi programm szerint 
becsületes munkájuk gyümölcsét? ! Ha egy tucat zsebkendő 
beszegéseért 12 fillért fizetnek s ahhoz~a munkásnak még a 
cérnát is kell szolgáltatnia, ha egy mosó ruháért, szoknyáért 
vagy blúzért^50 fillér]?jár : akkor itt lehet ugyan becsületes 
s keserves munkáról szó, de ennek a becsületes munkának 

a gyümölcsén bizonyára mások osztozkodnak a munkással. 
Bizony mások, s amit azok a mások elvisznek a munka gyü¬ 
mölcséből, abból kerülnek ki a búsás osztalékok, abból hull¬ 
nak a kuponok s az igazgatósági, meg nem tudom, miféle 
vér díjak 1 

A király meg akarja szüntetni e nagy igazságtalanságot, 
melynek pokoli mélységéből emelkednek a fekete gondok, az 
elégedetlenség s elkeseredettség rémei, az elcsigázott s agyon¬ 
gyötört munkásnők és családanyák s a vérszegény, sápadt 
gyermekek alakjai. Innen rikácsol föl a perpatvar s az örökös 
veszekedés és káromkodás ! Az ilyen koldusbérek nem a 
becsületes munka gyümölcsei, hanem a tőke dús asztaláról 
lehullott morzsák s kutyák elé dobott csontok. S valamint a 
koldusbérekből lehetetlenség élni, úgy lehetetlenség az ilyen 
koldusbéreken élősködő s nyomorgó társadalomnak e hely¬ 
zetében megnyugodni s e társadalmi igazságtalanság meg¬ 
kövült rendjét állandónak vagy épen Isten akaratának tekin¬ 
teni. 

Ez nem Isten akarata s ez nem maradhat így, de . . . 
ezen aztán egymagában a királyi kiáltvány sem változtathat 
egyszerre, mert mint a múltkori körlevelemben kimutattam, 
a kapitalista termelés is ideiglenes s történeti tünet, melyen 
át kell esnünk, s azt nemcsak törvénnyel, hanem haladással, 
fejlődéssel s a munkásrétegek fölvilágosításával, magasabb 
erkölcsével s öntudatával és végül tervszerű összetartásával 
s akciójával lehet csak megszüntetni. 

Mi ezzel a felfogással s ezzel a bizalommal akarjuk az 
új király kiáltványának szellemében munkánkat folytatni ! 

De rá akarok mutatni még valamire, valamire, ami a 
kiáltványban nincs benne, de amit a kiáltványt kibocsátó 
királytól elválasztani nem lehet; rá akarok mutatni egy 
körülményre, mely rendkívül megerősít bizalmunkban, s ez 
az, hogy a király oldala mellett egy hitves áll, akinek lelke 
tele van hittel, Isten- s cmberszcretettel s akit meglepetés¬ 
szerűen Zita királynőnek hívnak. Ezt a nevet nálunk nem 
igen ismerik, de ez egy szentnek neve, aki szolgáló, cseléd, 
az alacsony társadalmi rétegek szülöttje volt. Ez a szent 
Zita nem hordott koronát a fején, hanem kendőt, de a szíve 
tele volt királyi, krisztusi hittel s szeretettel. Nem gondol¬ 
hatom-e méltán, hogy mikor Károly király kiáltványt bo¬ 
csát népeihez, melyben a társadalom munkás tagjai számára 
biztosítani ígéri becsületes munkájuk gyümölcsét, hogy akkor 
Szent Zita cselédlány pártfogoltjának, az ő saját kedves 

hitvesének szívén s érzésein át szól hozzánk? A királyné, ki 
Szent Zita nevét viseli s a király, ki Szent Zita pártfogoltját 
feleségül bírja, bizonyára megérzi a társadalom munkás- 
osztályának — s ide foglalom az iparost épúgy, mint a latei- 
nert — baját s kezet fog a törvényhozással a szervezett s 
összetartó társadalommal, hogy jogara alatt igazságosabb 
állapotok s boldogabb nép dicsérje az Urat, tisztelje a királyt 
s szeresse önéletét. 

Budapest, 1917 január. 


51. 

(A szociális világ porondján) Kettős okból telik meg 

most szívünk a szociális tevékenység s a segélyezés indulatai¬ 
val ; megtelik először azért, mert az Isten ismét egy új év 
napszámába állított bele s felütötte az 1917-ik év kalendáriu¬ 
mát előttünk s minden egyes nap mellé egy fehér lapot fűzött, 
hogy írjunk arra a fehér lapra valamit, ami méltó hozzánk 
s ami becsületünkre válik; de megtelik a szívünk a szociá¬ 
lis buzgólkodás s a felebaráti szeretet indulataival azért is, 
mert egy rettenetes világban élünk, s mert rongyos ruhában, 
hiányos készletekkel, lyukas cipőben állunk benne a harma¬ 
dik háborús télben, s annak jegét a szívünk melegével kell 
felolvasztanunk, s nehézségeit s borzalmait szeretetünk s 
áldozatkészségünk tetterejével s leleményességével kell eny¬ 
hítenünk. 

Ez indulatok néha mint vágyak, mint panasz s elégü- 
letlenség, azután megint mint buzdulás és elszántság törnek 
ki lelkűnkből, de mindig s mindannyiszor mint erők jelent¬ 
keznek. A lélek liheg és lobog, a lélek leng és hullámzik tőlük, 
... a lelket mindig nagy vágyak viszik. Nézzünk fel a lán¬ 
goló szívű s vágyaktól elnyújtott Krisztus lelkére I Hogyan 
vágyódik . . . «vágyva vágyik» . . . hogyan panaszkodik, hogy 
«meddig viselje el» ez értelmetlen népet 1 Hogyan viszik 
lelkét a megváltás vágyai az áldozat örvényébe. Mint a Nia¬ 
gara folyó hullámai, mielőtt a mélységbe szakadnak : úgy 
vágtatnak Jézus érzelmei végig a világ nyomorúságain s ki¬ 
kitörnek meg-megújuló erővel, mert hát úgy szeretné vinni 
magával a tömegeket, csakhogy nem a mélységbe, hanem a 
magasságba. 

Elképzelem Jézus lelkét a millió sok ember lelki világá¬ 
val, sötétségével s gyarlóságával szemben. Istenem, mily 
vágyak hullámai emelkednek e szívből, akárcsak tenger¬ 
fenék hullámok volnának, s hogyan akarja' ő ezekkel szét- 



MISSZIÓS LEVELEK 


313 


mosni a világ érzéketlenségét, mint akarja róla leszedni a 
megkövesült rétegeket, szentséges vérének mily piros hullá¬ 
mai szökellnek végig erein s szeretné, hogy az élet s erő e 
hullámai tovább lejtenének, az ő ereiből ki a világ ereze¬ 
tébe ! Elképzelem, hogy a nagy érzések lökései hogyan érik 
egymást s leikéből átcsapnak a világba, hogy emeljék a köz¬ 
érzületnek mély lapályait, melyeken lápok s rothadt álló¬ 
vizek éktelenkednek ! íme, itt előttem áll a nagy «vágyak 
embere», aki le nem törik a világ nyomorúságának s ronda- 
ságának terhe alatt; íme itt a tüzes indulatok embere, aki 
a tüzet nem oltja, hanem inkább gyújtogat vele s beismeri, 
hogy «tüzet jöttem bocsátani a földre, s mit akarok egyebet, 
mint hogy égjen?» Micsoda, hogy égjen? A tűz vagy a világ? 
— Gondolom, hogy a világ az ő tüzében ! 

Épen ezért tehát, mivel ez a tűz olthatatlan láng, s 
mivel ezt a tüzet azért hozta közénk, hogy fölgyujtsa vele 
szíveinket, értsük meg feladatunkat s azt a munkát, melyet 
magunkra kell vennünk s egyre folytatnunk, ő jól tudta, 
hogy az ő napszáma olyan, melyet neki nem lehet minden 
tekintetben befejeznie, hanem melyet át kell adnia mások¬ 
nak — mondjuk — nekünk, s örüljünk azon, hogy nekünk. 
ő nagyon jól tudta, hogy a világot nem lehet egy történelmi 
korszak alatt —• tehát az ő élete tartama alatt sem — a kellő 
magaslatra hozni, s épen ezért ő mindig oly alázatos embe¬ 
reket akart nevelni, akik ezt a befejezetlenséget és saját elég¬ 
telenségüket belátják, de akik másrészt oly friss lelkűek s 
vágyódó temperamentumúak, hogy mindig szívesen kiveszik 
a világ megváltásából s a világ nemesítéséből s segélyezésé¬ 
ből a részüket. 

Ezek azok a ((haszontalan szolgák)), kik miután mindent 
megtettek, mégis azt mondják magukról, hogy ((Uram, 
haszontalan szolgák voltunk)); ezt azonban úgy lehet csak 
megérteni, ha arra magyarázzuk, hogy (Uram, dolgoztunk 
ugyan, de el nem készültünk a világgal, s így mintegy úgy 
érezzük, mintha nem volna nagy köszönet munkánkban®. 

No de azért van s lesz is minden derék, krisztusi lélek 
munkálkodásában s buzgólkodásában köszönet; lesz bizony 
s az Isten megfizet érte, de másrészt meglesz az az érzés is 
bennük, hogy «Uram, elkoptunk, s a világban azért mégis 
tömérdek a baj®. Hát ez igaz is s ez meg is aláz minket; de 
azért a tüzet, a krisztusi lángot ki nem oltja bennünk. 

Álljunk ily értelmes s türelmes szívvel a mi munkánkba 1 
Ez a tettrekész s munkás lelkűiét nagy kegyelem ! Kegyelem 

azért is, mert az ilyen élet a lélek kiáltása s erős kiállása s 
szembeszállása a világ bajaival s szenvedéseivel szemben s 
ha a lelkek így kiáltanak, azt az Isten meghallgatja, s ha ily 
elszántan szembeszállnak, akkor, ha nem is száműzik a rosz- 
szat a világból — a rosszból a világban mindig elég lesz, — 
de bizonyára sokat enyhítenek rajta, s ennél többet az Isten 
sem kíván tőlünk. 

Azért tehát álljunk ki a szociális világ porondjára az 
újévben is a «haszontalan szolgának® tüzes, de alázatos lel¬ 
kületűvel s folytassuk munkánkat nagy bizalommal. 

Budapest, 1917 február. 


52. 

(Magyar nagyböjt) Ezidőszerint már nemcsak az egy¬ 
házi év folyása, hanem a világtörténelem hoz reánk nagy¬ 
böjtöt. Bőjtölnek hívek s hitetlenek, aszkéták s világfiak, 
egyesek s nemzetek, s mindenfelől hallatszik az eligazító szó, 
hogy «bőjtöljünk)), «ne együnk®, «együnk kevesebbet®, «tar- 
tóztassuk meg magunkat, mivel mértékre, takarékosságra 
van szükség®, szóval a hívőt a hit s a bűnbánat, a világot 
pedig a kényszerűség s Ínség szorítja a böjtre ; a nehéz idők 
járása inti komolyságra, leszállítja a magas lóhátról s porba 
ülteti s meghamvazza. 

Mi a mi nagyböjtünket nem a koplalás keserűségével, 
hanem keresztény lelkiséggel akarjuk átjáratni. Mi a böjt¬ 
ből, melyet a bűnbánat szellemében tartunk meg, lelki erőt 
merítünk, hogy meg tudjunk küzdeni minden bajjal s kísér¬ 
téssel s ne csüggedjünk. Mi az önmegtagadásból, vagyis az 
érzéki s alacsony ember megtagadásából önállítást, vagyis a 
szebb, jobb s Krisztus szerinti embernek világba állítását 
akarjuk elővarázsolni. Mi a megalázódásból ellentálló ener¬ 
giát akarunk meríteni, hogy megküzdjünk a kislelkűséggel, 
mely ránk leselkedik, hogy szembeszálljunk a kényes em¬ 
ber elégedetlenségével, melynek minden kereszt nehéz, s 
hogy elfojtsuk magunkban a lázadó panasznak jelentkező 
zok-szavát is ! Szóval nekünk a nagyböjt is tavaszt, a lelki 
erők zsendülését jelenti! Mint ahogy a természetben tavasz 
attól van, hogy az élet leve s ereje fölszivárog a gyökérből 
a csemeték, bokrok, fák rostozatába s ágaskodik az ágakban 
s tolakodik a rügyekbe s dagaszt hajtást s pattant bimbót 
s kívánkozik szebb formákba : úgy szívja fel a lélek az ön- 
magábatérés s az önmegtagadás által az isteni mélységekből 
a lelki élet levét s erejét; fölszívja azt magába, öntudatába. 

gondolataiba, érzéseibe s akaratába s tavasszá lesz tőle ben¬ 
nünk, s formába s szépségbe öltözik lelkünk. 

Itt tehát nem letörésről, nem elszegényedésről s elked- 
vetlenedésről, hanem ellenkezőleg erőről, buzdulásról, lélek- 
zsendülésről s lélek-tavaszodásról van szó. Ezt jelenti min¬ 
den önmegtagadásunk, ezt jelenti böjtünk s penitenciánk is. 
Ha porba ülünk, nem azért ülünk oda, hogy szétromoljunk 
s sárrá legyünk, hanem hogy a föld porából kinőjünk ; ha 
hamut hintünk fejünkre, nem azért hintjük, hogy jelentsük, 
hogy kiégtünk s elégtünk s égett emberek vagyunk, hanem 
azért, hogy a hamu alól a lélek üszkét emeljük ki s abból 
szítsunk új tüzet s új lángot. 

Mindezt kettős buzgalommal akarjuk megtenni épen 
e nehéz, Isten-verte időkben ! Először is azért, hogy a mostani 
megpróbáltatásokat mint Isten büntetését alázattal fogad¬ 
juk. Tudjuk mi azt jól, hogy rászolgáltunk az Isten harag¬ 
jára, ki ahogyan nem ver bottal, ver most minket saját rossz, 
alávaló indulataink, az emberi dölyf s hatalomvágy nyomá¬ 
ban járó nyomorúságokkal. De hát rászolgáltunk ; fogadjuk 
hát el alázattal, amit megérdemeltünk, s lássuk be, hogy meg 
kell javulnunk, s javuljunk is. így porba is ülünk, de megint 
föl is kelünk; így hamut szórunk a fejünkre, de megint föl 
is szítjuk magunkban a tiszta, nemes élet lángját. 

Másodszor meg azért akarunk bőjtölni s bűnhődni s peni- 
tenciát tartani, — de annak a fentebb említett krisztusi 
reakciónak szellemében, —• hogy erőt s bátorságot s kitar¬ 
tást nyerjünk a küzdelemre s a végleges győzelemre ! 

Ha valamikor, hát most kell fölszítanunk s fölszívnunk 
hitünk mélyeiből s istenes életünk gyökereiből az ellentállás, 
a buzdulás s a végleges kitartás erőit. Mi küzdeni akarunk 
itthon, a front mögött s meg akarjuk vívni az önmagával, 
a saját sötétségeivel s kislelkűségével szembeszálló, a kétel¬ 
kedő s csüggedő embernek minden csatáját. Tudunk nélkü¬ 
lözni, tudunk lemondani, tudunk várni s bízni. Tudjuk ezt 
mind nemcsak Istenért s Krisztusért, hanem Istenben s 
Krisztusban népünkért, hazánkért s boldogulásunkért is 
megtenni! 

Tudunk lemondani, hogy megtartsuk s biztosítsuk ma¬ 
gunknak e hazát. E föld nekünk most még drágább, mióta 
annyi testvérünk vére folyt s patakzott el érte. Drágább az 
nekünk, mint az arany, hiszen aranykalászt s a kalászban 
erős életet ringat; drágább az nekünk, mint a drágakövek, 
mert ezek ugyan csillognak, de életet nem adnak s nem táp- 

Iáinak. E szeretettel viszonozzuk a hazáért elhalt hőseink 
véres szeretetét, melyet ők e hazára, e földre pazaroltak. 

Tudunk lemondani s zúgolódás nélkül böjtöt s önmeg¬ 
tagadást elviselni azért is, hogy jó példát adjunk polgártár¬ 
sainknak a fegyelmet s türelmet illetőleg. Nem kell jajve- 
székelni s panaszkodni, hanem saját bajunk türelmes s fegyel¬ 
mezett elviselésével másoknak megkönnyíteni a teher- s 
keresztviselést. A német, az osztrák s a magyar hírlapok közt 
egy tekintélyes szakértő véleménye szerint az a különbség, 
hogy a német lapokban szó sem esik az éhségről s nélkülözé¬ 
sekről, az osztrák lapokban szórványosan beszélnek róluk, 
a magyar lapok pedig óbégatnak, keseregnek a fölött, hogy 
így nincs mit ennünk, úgy nem tartjuk ki. Hát bőjtöljünk most 
a panaszos beszédet illetőleg is s tűrjük el csendben s jó ke¬ 
déllyel a nélkülözéseket. Ahol a baj a legkisebb, ott sirán¬ 
koznak legtöbbet, s ahol a baj sokkal nagyobb, mint itt mi- 
nálunk, ott nem keseregnek, mert fegyelmezettebbek. Fe¬ 
gyelmezzük hát magunkat, ínyt, nyelvet, gyomrot egyaránt. 
A fegyelem erőssé tesz 1 

Ha tavaszban, ha lelki zsendülésben akarunk élni, 
akkor az önmegtagadás, fegyelem, türelem s megadás által 
fölszivárognak öntudatunkba az isteni mélységeknek lelki 
erői, melyekkel a természet hiányait kipótoljuk; ha pedig 
még másokat is akarunk gyámolítani s megsegíteni — mint 
ahogy annak most van ideje igazán, — akkor ne vessünk 
ügyet saját bajainkra, hanem karoljuk föl nagy buzgalom¬ 
mal embertársaink érdekeit; így aztán a magunk baja még 
kisebb lesz, az övék pedig a szeretet által megoszlik s csök¬ 
ken. Bizonyára ez úton legyőzzük a rosszat, amint azt prófé¬ 
tája által ígéri az Űr: ((Térjetek hozzám teljes szívetekből, 
böjttel és sírással és szaggassátok meg szíveiteket. Térjetek 
a ti Uratokhoz s Istenetekhez, mert ő kegyes és irgalmas és 
legyőzi a gonoszságot)) bennünk s a minket környező világ¬ 
ban egyaránt (Joel 2, 12). 

Budapest, 1917 március. 

53. 

(Földi és égi szeretet) Minél tovább tart a háború, annál 
inkább belátjuk, hogy ez nem embernek való világ, s meg¬ 
sóhajtjuk azt az időt, amikor békében dolgozhatunk a neme¬ 
sebb emberi élet kialakításán, az Isten országán. Jaj, be ki¬ 
csiny most még ez az ország, akár ha belsőnket, akár ha a 
környező világot nézzük I Kicsiny biz az, ha keressük a 

jól nevelt, megbízható s helyéi megálló embert; még kisebb, 
ha az emberben a testvért, a krisztusi hasonmást akarnók 
meglátni. E helyett mást találunk, mert csak úgy nyüzsög 
körülöttünk az ösztönös, durva tömeg-ember, kiben kevés 
a szellem s kinek még az arcán is kiverődik az állati, kemény 
vonás, az erőszak s a lelkiismeretlenség. 

S ezt az úgynevezett keresztény világban kell megtapasz¬ 
talnunk, mely ha ismeri is Krisztust, de még messze esik a 
krisztusi életnek a társadalomban való kiváltásából 1 S mi 
lesz a többi világgal? 

Az egész emberiség számát másfél milliárdnak teszik. 
Hogy ez mily tömeg, annak elképzelésére szolgáljon az a 
reflexió, hogy ha valaki 14 éves korától kezdve naponkint 
10 órán át úgy számítaná meg az emberiséget, hogy percen¬ 
ként százat léptetne el maga előtt, akkor épen Ábrahámnak 
azon koráig kellene élnie, mikor őt az Úr kihívta Chaldeából, 
vagyis kilencvenkilencéves volna, mire az emberiség meg¬ 
számlálásával elkészülne. Hát ha még lanítani, ha nemesbí- 
teni, ha megbékíteni akarná, ugyan milyen Mathuzsálemek 
kerülnének ki belőle? 1 

Hát van itt dolog elég mindenféle apostolnak, tanító¬ 
nak, nevelőnek s pártfogónak, minden édesanyának épúgy, 
mint a Szent Pólóknak, minden csclédtartónak épúgy, mint 
a Xaveri szent Ferenceknek, van itt dolog egyháznak, állam¬ 
nak, iskolának, Szociális Missziótársulatnak, patronázsnak 
s nevelőintézetnek. Nem készült el vele az Úr Jézus, sem 
apostolai, még pedig azért nem, mert ezt csak folytonos s a 
részletekbe ható s az egyesek által mindenütt s mindenkor 
végrehajtandó nevelő munka győzi. 

Részletekre ható munka s az egyesek által itt és most vég¬ 
zendő munka, — ez a jelszó ! Ezen nem lehet csodálkoznunk, 
ha elgondoljuk, hogy az életet minden egyes ember külön 
éli, tehát azt mindegyikben külön-külön kell kinevelni, nem¬ 
különben ha elgondoljuk, hogy az élet csupa kis lüktetés, 
csupa apró mozzanat, s hogy ezeknek alakításán s jó beállításán 
fordul meg az egész élet. 

Tudjuk ezt magunkról. Csak az a jól nevelt ember, aki 
a kicsinyt el nem hanyagolja s aki belátja, hogy a nevelet¬ 
lenség épen a kicsiny s jelentéktelen dolgok, kötelességek s 
fegyelmezések elhanyagolásában áll. Azért igaza van annak 
is, aki azt mondja, hogy semmi sem kicsiny s elhanyagolható, 
s aki a jelentéktelen önludali adatokat s a közönséges élet¬ 
foglalkozásokat is nagynak s fontosnak nézi. A jó nevelés 

e szerint, akár magunkat neveljük, akár másokat, csupa kis 
apró indítást, csupa jelentéktelennek látszó, de folytonos 
benyúlást jelent a lélekbe. 

Tehát nem tehetünk nagyot? Dehogy is nem, mikor a 
kicsi is nagy, mikor az tesz nagyot, aki a kicsit idomítani s 
alakítani tudja s aki a kis dolgokba is tud lelket s nemes 
öntudatot állítani. 

A világot is csak így lehet megjavítani, ha mindenki 
közülünk az egyeseket — legyenek azok gyermekek, ifjak, 
leányok vagy családok — fölkarolja, ha mindenki az egyes 
züllöttel vagy veszélyeztetettel foglalkozik, ha az egyes bete¬ 
geket s árvákat gondozza s ha szeretetével s idealizmusával 
az ilyen részletes műbe áll bele s abba állítja bele egész lelkét 
s érdeklődését. Ez a részletes s szerető munka jobban elégíti 
ki az embert, mint ha csak elveket hirdet vagy könyveket ír, 
mert valahogy reálisabb s igazabb tartalmat ad, mint a leg¬ 
fényesebb, de elvont idealizmus. 

így értem meg azt a budapesti filozófust s műkritikust 
is, aki hébe-korba csak azért rándul le Rómába, hogy Tizián 
«a földi s égi szeretet)) nevezeLű művéL megszemlélje a Villa 
Borgheseben s másnap megint haza indul. így értem meg 
azt a jeles angol emberbarátot, aki Londonból egy napra 
lejött Csákvárra, hogy a fazekasok közt pusztító betegség, 
a fémmáz elleni védekezést, melyet ő ajánlott, szemügyre 
vegye, s azután Budapestről direkt jegyet vett Londonba, a 
visszaútra. Mindezek a szépről s jóról nem annyira írni s 
okoskodni, hanem azt tenni, gyakorolni s élvezni akarják, 
akarják megtapogatni, látni s megtapasztalni. A konkrét, 
részletes valóság, a valódiság kell nekik. 

Ezt a valóságot s valódiságot fogjuk meg s foglaljuk le 
számunkra mi is, ha a bennünk megnyilatkozó «földi s égi 
szeretet)) s annak minden kigyulladását s föllángolását kezel¬ 
jük s gondozzuk — azokat a kis apró lángokat, melyektől 
az élet meleg lesz vagy melyektől elég s elpusztul, s ha a körü¬ 
löttünk — s természetesen bennünk is — jelentkező mérge¬ 
zéseket s bomlási tüneteket tartjuk szemmel s tartjuk féken 
reggeltől estig s ha egy egész utazást is szánunk rájuk, az 
utat a bölcsőtől a sírig vagy jobban mondva az utat krisztusi 
hitünk s szeretetünk öntudatra-ébredésétől halálunkig. 

Közel van a jó, körülöttünk s bennünk nyílnak gyakorló 
terei; semmi sem kicsiny, ami szép és nemes s ami köteles¬ 
ség ; tegyük hát azt, amit tehetünk, s higgyük, hogy ez úton 
jön le hozzánk Isten országa. Budapest, 1917 március. 




MISSZIÓS LEVELEK 319 

54. 

(Május tövises-rózsás Királynője) E keserves^időkben 
május és virág dacára inkább a szenvedés tövisei, mint az 
élet örömei fakadnak lelkűnkben, s az illat, mámor s énekes 
jókedv hangulatai helyett inkább az erő, a kitartás s az áldo¬ 
zat i motívumaira szorulunk rá. Igaz, hogy ez is szeretet, 
csakhogy küzdő s áldozatos, könnyharmatos s vérrel perme¬ 
tezett szeretet 1 De hát e nélkül most meg nem lehetünk, — 
azután meg tudjuk azt is, hogy a nagy szeretet voltaképen 
csak ily alakban fejük ki s éri el a teljes megbízhatóság s a 
teljes értékesség fokát. A rózsának tövisei vannak, s Krisztus 
életnapja vérpirosán szállt le, s a szürkületben ott fakadt 
keresztje alatt a legszebb, de nagyon is tövises fehér rózsa . . . 
a fájdalmas anya 1 

Május van, a Szent Szűz hónapja 1 A nagy szenvedések 
s küzdelmek évében is május van, se májusban sem szabad 
májusi áhítatunk hagyományaitól eltérnünk s nem is kell, 
hiszen a rózsán a tövis otthonos, ugyanabból a szárból fakad 
szirmainak hava s a tövisek kardos éle. így tehát aki nekem 
máskor a Május Királynéja volt, az most is az, csakhogy e 
királyi leiken nekem most inkább a küzdelem s az áldozat 
motívumai szöknek szemembe ; a hite most is királyi, de 
árnyak váltakoznak rajta ; az erénye most is diadalmas s 
helyét megálló, de inkább az élet közönséges munkájába s 
áldozataiba van beállítva ; most is tudom, hogy ő köztünk 
az első s hogy dicsőség jár neki, de ezidőszerint a küzdelmes 
élet igénytelenségében, kiváltságok és kivételes kegyelmek 
nélkül mutatkozik be nekem ; szóval, látok benne az élet 
napszámában álló asszonyt, kinek nagy a hite s nagy a szere- 
tete, de akit az Isten nem kímélt meg, hanem az élet útjain 
a keresztútra is rávezette s a nagy áldozatok hódolatát köve¬ 
telte tőle. 

A Szent Szűz ezeket az utakat mint neki való utakat 
járta, s egyszerűségében és igénytelenségében Isten kezéből 
vette mindazt, amit az rárótt; rózsák hullottak rá, de ő most 
csak a tövises szárukat nyomogatta s a tövis-vágta sebektől 
nem látott szirmot s nem kötött magának belőlük koszorút. 
A fájdalom élő szobrára nem is való koszorú; annak inkább 
az a tőr kell oda, melyről Simeon szólt: a te lelkedet is átjárja 
majd a tőr. Az most járta át, ső nem tiltakozott ellene, nem 
csodálkozott, hogy ez is érheti, s nem tett szemrehányást 
senkinek, hanem úgy vette, mint ahogy azt az Isten küldi 
s az élet adja. 



320 


PROHÁSZKA OTTOKÁR 


De nem a fájdalom miatt akad meg a szemem s lelkem 
rajta s nem a tőr miatt vagyok kegyeletes tisztelettel iránta, — 
Istenem, hisz ehhől kijut a legtöbbnek, sőt — mondhatjuk — 
mindnyájunknak 1 Más az, amit én e fájdalomban tisztelek, 
s ami miatt lelkem üdülése s erősbülése végett hozzá von¬ 
zódom, s ez az a körülmény, hogy az ő fájdalma nem volt tompa 
szenvedés s a lélek lassú, de folytonos elvérzése, hanem, hogy 
e fájdalomban nagy hit s bízó indulat s tevékeny szeretet lük¬ 
tetett. Más szóval ezt úgy mondanám, hogy ebben az ő fájdal¬ 
mában sok és mély lelkiség volt, s mondjuk ki bátran, hogy 
szíve mélyén az Isten-szeretet s az ő édes s elkínzott Fia 
iránt való szeretet izzott, s hogy az egy cseppet sem fogyat¬ 
kozott meg akkor sem, amikor szenvedett. 

Tehát szenvedni s akkor is szeretni, — ez a szent s erős 
szenvedés misztériuma ! A fájdalom alján szeretet rejlett, 
a keserűség fenekére lecsapódott az egész lelki édesség cukra 
és méze 1 Ezzel nagy bölcseségre oktat ki, arra, hogy a fájda¬ 
lomnak, bármily mély legyen, nem szabad az Istennel egyesült 
lélek aljáig érnie, s a szenvedéstől nem szabad fenékig elkese¬ 
rednünk, hanem ott lent, a mélyben, szenvedés s fájdalom 
közt is kell valami édességet ízlelnünk. Bármily keserű epe 
és savanyú, maró ecet ömöljék is el a leiken, kell, hogy az 
alja cukor legyen, aminthogy kell, hogy a lelketlenség fenekén 
mindig lélek legyen. 

S mi legyen az a mélyen járó vigasz s ez a lélek fenekét 
elborító cukor és mézréteg? Hát az, amire példát a májusi 
szenvedő anya, az Isten legszebb, tövisesszárú rózsaága ad. 
Neki nagy vigasza volt az, hogy ő Krisztusért küzd és szenved, 
s azután, hogy ővele együtt szenved. Sohasem állt ő egymagá¬ 
ban s elhagyatva, mert mikor lélekben ő is keresztre feszült, 
akkor is a Krisztus szenvedése stigmatizálta meg őt; ővele 
együtt szenvedett I Akkor is, mikor fonnyadt e felséges rózsa, 
akkor is a szenvedélyes szeretet illatát lehelte, mely Szent 
Pál lelkét is megcsapta, mikor írja : «Ki szakaszt el minket 
Krisztus szeretetétől? háborúság-e? szorongatás-e? éhség, 
mezítelenség, veszedelem, üldözés, fegyver-e? Mindezeken 
győzedelmeskedünk azáltal, ki minket szeretett)) (Róm. 8, 
35). Ezt érezni kell; annak a szenvedésben is szeretettől 
lüktet a szíve, s a keserűség alján leikébe szivárog a Krisztussal 
való közösség édessége ! 

Istenem, ha ez nem szó, hanem valóság, ha ez nem 
frázis, hanem lelkűiét lesz, akkor a világháború szenvedé¬ 
seinek tövisei belénk vághatnak, de a rózsát szét nem tép- 

hetik, a rózsát, a Szent Szűz fájdalmas, de bízó s szerető lei¬ 
kéhez hasonlóan fakadó lelkületet. Lesz tövis rajtam, de 
rózsa lesz a lelkem, s igy májusom is lesz, kín, küzdelem s 
világháború dacára is. 

Ily tövisesrózsás ielkülettel járok s dolgozom magam 
s mások javára. 

1917 május. 

55. 

(Szolgáló szeretet — uralkodó szeretet) Ez évfolyam 
befejezéséül szolgáljon egy tanulságos levél, melyet nem én 
írok, hanem melyet nekem írtak, de amely igen találóan 
rávilágít a szociális tevékenységre, értve ez alatt mindnyá¬ 
junknak, legyünk bármily rendűek és rangúak, kötelességeire 
s azok ügyes s közvetlen teljesítésére a társadalommal szem¬ 
ben. A levél idevágó része így hangzik : «Ma majdnem egész 
délután távol voltam hazulról. A szegényeknél jártam, azok¬ 
nál, kikről semmiféle egyesület, menliely vagy iroda nem tud. 
Nem az egyesületek hibája ez, hanem a viszonyok sajátossága, 
no meg az illető szegények szégyen!őssége. Intelligens, jobb 
napokat látott igazi szegények azok, akiknél jártam. Évek 
óta támogatom őket szerény tehetségem szerint, — egy egész 
családot. Nem részletezek; túlhosszúra nyúlnék levelem; 
csak annyit említek, hogy a legkisebb poronty (hat gyermek 
van) három hetes; keresztanyja én vagyok. A kis csöppsé¬ 
get, aki á klinikán látott napvilágot, rögtön nevemen szólí¬ 
tották, még mielőtt meg volt keresztelve. E családhoz, 
melyet tehát ma megint meglátogattam, senki sem jár. 
A gyermekeket — a legidősebb tízéves — én tanítom illemre 
is, arra is, hogy hogyan köszönjenek ; nem is panaszkod- 
hatom reájuk, mindent szívesen megtesznek s nagy bizalom¬ 
mal közelednek hozzám, tudván azt, hogy biztosan hoztam 
nekik valamit. Ha ma látott volna abban a nagy szegény¬ 
ségben, a pólyás babával karomon, körülöttem a kis gyermek¬ 
sereggel, amint beszélgetek az asszonnyal, bátorítva mind¬ 
nyájukat, nemcsak azt ismételte volna meg, mit annyiszor 
hangoztat, hogy «íme ilyen a szolgáló szeretet)), hanem hozzá 
adta volna: «íme ez egyszersmind az uralkodó szeretet)). 
Bizony érzem, hogy mikor így szolgálok, akkor ők engem 
nemcsak úrnőnek, hanem őrzőangyaluknak, tehát király¬ 
nőnél többnek néznek. Érzem, hogy jó vagyok nekik. Mily 
fölséges érzés ez ! Hogy mit vittem ki nekik s mit adtam ott, 
hogy az anya tovább táplálhassa az édes kis életet, azt fölös¬ 
leges elmondanom. Hiszen oly jól esik, ha ezt teljesen önzet- 

Prohászka: Isten és a világ — Missziós levelek. 21 

lenül, tehát dicséret nélkül is, tehetem. Még hálát sem várok 
tőlük, pedig nagyon hálásak. Elég jutalom az nekem, hogy 
adhatok s jót tehetek. Bárcsak többet tehetnék ! De azt 
tapasztalom a világban, hogy sokan azok közül, kiknek 
igazán sokjuk van, aránylag keveset adnak. Talán ez onnan 
van, hogy nincsenek közvetlen érintkezésben a szegényekkel 
s így a jóléti áldását s melegét nem érzik. Inkább azt gondolják, 
hogy egyszerre nagy összeggel illik nekik kirukkolniok s nem 
értik^ a kisebb, jó helyen osztott adományok nagy áldását. 
Ezeknél úgy az, aki kapja, mint az, aki adja, egyaránt bol¬ 
dog. ((Minimum, séd constans», ez az én elvem. -— Ha ma 
például nem tudom én mennyit adtam volna pénzben, hir¬ 
telen azt sem.; tudták volna szegényeim, hogy ugyan mit 
csináljanak a pénzzel s tán bolondot is tettek volna ; így 
azonban, ahogy szoktam, megjegyzem magamnak, hogy 
mire van leginkább szükségük ; ha pedig közbe jön valami 
s hosszabb ideig nem mehetek ki, megküldöm az asszonynak 
a pótlást s így a nagy nyomort némileg elviselhetővé igyek¬ 
szem tenni. A férfi múltkoriban azt írta nekem, hogy már 
öngyilkos akart lenni. Ki tudja, nem küldött-e épen engem 
a Gondviselés, hogy segítsek rajtuk; mindenesetre jókor 
jöttem, hogy fölébresszem bennük az Istenben való hitet 
s így testi s lelki életüknek egyaránt segitségére lehessek. 
Tetszik tudni, hogy körülményeimnél fogva sehol sem lehetek 
működő tag, bármennyire nagyra becsülöm is a Szociális 
Misszió ; patronázs tevékenységét, mindazonáltal örülök, 
hogy legalább így lélekben hozzájuk tartózhatom s részt- 
vehetek az ő buzgólkodásukban. Minden szép és jó, ami az 
Isten szeretetét szogálja, s boldog ember, aki Krisztus külde¬ 
tésében eljárhat s ez a hit és tudat összeköt mindnyájunkat 
mint testvéreket. E mellett azonban nagyon szeretném han¬ 
goztatni azt, hogy ha minden tizedik úrinőnek volna egy ilyen 
igazi szegény családja — s mennyi van ilyen ! — rendkívül 
sokat lendíthetnénk a társadalom legelhagyatottabbjain. 
Azokon, kik nem szaladnak napokig idestova segélyért, akik 
nem antisambríroznak a gazdagoknál s hatalmasoknál, egy¬ 
szóval, akik nem pályáznak könyöradományokra ; de akiken 
ha nem segítünk, megrágja családi békéjét a szegénység 
csontszúja s összeroppan szülő, gyermek s legázolja őket az 
öngyilkosság vagy családirtás rettenetes átka. Hál’ Istennek, 
hogy szegény családomtól mind e veszedelmet távol tart¬ 
hatom)). 

Eddig a levélrészlet, melynek felfogását mindnyájan 

magunkénak valljuk s a jócselekedetek ilyetén gyakorlásából 
folyó örömöket is legédesebb tapasztalatainknak tartjuk. 
Ez az a szeretet, mely Istenért akar dolgozni s mely min¬ 
denütt s mindenkor beválik; beválik pedig azért, mert nem 
szemre-színre dolgozik, hanem a reális életbe lép bele, meg¬ 
fogja a dolgot, s körülmények szerinL tőle telhetőleg változ¬ 
tatni akar a szomorú Ínségen s könnyíteni akar a szenvedés 
sok mindenféle keresztjén. Másokat emel, de leginkább maga 
emelkedik s ezáltal is egyre buzgóbb, de meg hivatottabb is 
lesz a felebaráti szeretet melegének s áldásainak kisugár¬ 
zására. — Mindnyájan e szellemben s ez irányban akarunk 
jót tenni. 

Budapest, 1917 június. 


56. 

(A jóság körforgása) Mikor az új évfolyam első levelét 
megint útnak indítom, eszembe jut egy neves német misz¬ 
tikusnak szava, hogy «az ember az Istenről a természet sze¬ 
rint sehol sem bizonyosodik meg annyira, mint jó emberek 
társaságában)), más szóval, hogy «az Isten természetes bizo¬ 
nyítása az a meleg érzés, melyet az ember igazán jó embertől 
veszi). Meglehet, hogy némelyiket meglepi ez a merész kije¬ 
lentés ; nekem azonban alkalmul szolgál, hogy rámutassak 
arra, hogy mit nyújtsunk egymásnak mi, kik a szociális 
munkában közösen dolgozunk, s hogy mily lelki erőket 
vegyünk s merítsünk abból a közösségből, mely minket 
egybekapcsol. 

a) Erre nézve azt mondom ki először, hogy megérzik 
rajtunk az Isten, s hogy ez érzés erejében akkor fogunk 
másokon igazán s fáradhatatlanul segíteni, ha először is egy¬ 
mást szeretjük s egymás közt összetartunk. 

«A szeretet tökéletes kötelék)), vagyis a legjobb kötél, 
mellyel embereket egymáshoz kötni lehet; de ezt a kötelet 
nem kézzel kezelik, ahogy nem kézzel sodorják és veszik, 
hanem csakis szívvel i Hideg szíveken e kötélből pókhálószál 
lesz, — önző, irigykedő lelkeken e kötél szakad, mint a poz- 
dorja; de meleg, szerető szíveken érzik meg világot kötő 
ereje s hatalma. Nem állhatunk tehát hidegen s közönyösen 
egymással szemben, mi, kik a szeretet meleg hatalmával 
akarunk kiindulni a világba. Az elszigeteltség s a magára- 
hagyatottság különben is gyöngeség, mert egész valónk, a mi 
társas természetünk, a mi szükségleteink s igényeink arra 
utalnak, hogy részei legyünk az egésznek, s hogy másokkal, 

21* 

vagyis megint csak részekkel kapcsolódva alkossuk meg az 
erős egészet! Csak az érti a részt, aki az egészet látja, s csak 
az kezeli jól a részt, aki azt résznek veszi s következőleg azt 
az egészbe állítja bele. — E belátásból kiindulva, mi egymást 
csak az egész részeinek tekintjük. Szívvel-lélekkel kapcsoló¬ 
dunk egymáshoz s örülünk neki, ha a mi kedves munkakörünkbe 
állhatunk. Örülünk neki, ha jó ismerőseinkben jó embereket 
üdvözölhetünk, társakat, kik egy úton járnak, kik szívesen 
vannak egymással, kik megértenek és megbecsülnek minket. 
Azok szeretik egymást, mondja Szent Ágoston, kiknek egy 
s ugyanazon Istenük van! Ázok szeretik egymást, kiket 
egymáshoz maga az Isten, az ő szeretete, a hozzá való ragasz¬ 
kodás fűz, akik egymás iránti szeretetükben megérzik minden 
ragaszkodás alapelemét s a lelkeket egybefoglaló harmóniá¬ 
nak alapakkordját. — Minket Isten köt össze, azért tudjuk 
egymást híven szeretni. 

Az Isten iránti szeretet sugalmazza érzéseinket egymás 
iránt is ; no, akkor nem is hűlhetünk le egymás iránt s nem 
veszíthetjük el egymást sem. E bizó, erős lelkűiét lelkem 
éneke ; ez az új ének, melyre a zsoltár buzdít: «Cantemus 
Domino canticum novum», énekeljünk az Ürnak új éneket. 
Melyik az az új ének, kezdi Szent Ágoston, s feleli: új ének, 
a mindennap újonnan, frissen fakadó szeretet! Gyújtsunk 
rá ez új énekre . . . ma és mindennap I 

b) A mi kedves munkatársainkkal azután együtt haladni 
s együtt dolgozni akarunk. Haladni akarunk, mint akiknek 
szándékuk valahová érni s dolgozni akarunk úgy, mint akik 
valamit elérni, valamit elvégezni igyekszenek. Nem ácsor- 
gunk, hanem törtetünk, nem pepecselünk s babrálunk, hanem 
dolgozunk ! Mi, akik már jó ideje együtt vagyunk, tudjuk, 
hogy magunkat tagadnék meg s szerepünkből kiesnénk, ha 
komoly munka helyett az ötletszerűségnek s a műkedvelő 
felületességnek hódolnánk. Ez lelki betegség volna. Ellen¬ 
kezőleg pedig az erős, friss s komoly munkakészség erőt s 
egészséget jelent. így érezni annyit jelent, mint magát a 
maga helyén, ahová való, azután meg egésznek s egészséges¬ 
nek érezni. Aki így érez, az nem kerül veszedelembe, hogy 
elszontyorodjék s ímmel-ámmal dolgozzék. 

így fejlődik ki azután köztünk is az igazi barátság s hűség, 
a megértés és ragaszkodás! így foglal tért a hit szelleme s a sze¬ 
retet nemes, öntudatos ápolása 1 Egymásnak szolgálunk jó 
példával, ingerrel s ösztönzéssel, nemkülönben gyűjtő gon¬ 
dolattal s támogató hozzászólással. Egymás munkáján nyíl- 

nak meg szemeink mindannak meglátására, amit tennünk 
kell. így azután jobbak is s lélekben gazdagabbak leszünk. 
Ez a kettős kapocs az, mely minket egymáshoz fűz ! Egy¬ 
mást szeretni s egymással dolgozni, a mi prograininunk. 
Istenből kiindulva, egymással kezet fogva, szeretettel s rész¬ 
véttel fordulunk a szenvedő világhoz ; e részvét által föl¬ 
szabadulunk saját kicsinyes gondolatainktól s komor benyo¬ 
másainktól, mások szolgálatában kifejlődnek szellemi erőink 
s így mi magunk nemesbedünk s különb s jobb emberekké 
leszünk. 

íme a jóság körforgása ! Kiindul a szívből; végig árad 
sok leiken, hogy aztán visszaszármazzék megtisztulva s meg¬ 
növekedve erőben s értékben oda, ahonnan kiindult. Aki lel¬ 
ket ad, mindig gazdagabb lesz s aki szeretetben dolgozik a 
világon, az önmagát munkálja s műveli. Kísérje e törekvé¬ 
seket sok baráti megértés s az Isten áldása 1 

Budapest, 1917 szeptember. 

57. 

(Örökérvényű felebaráti szeretet) A seelbiéres-i francia 
cisztercita apátság évkönyvében olvasni, hogy 1245-ben ott 
temették el De’Romilly, francia nemest, Romiliy sur-Seine 
urát. Az évkönyvek beszélik róla, hogy mikor egy évben részt 
vett a húsvétvasárnapi istentiszteleten, megütközve vette 
észre, hogy alig van nép a templomban, úgy a nagymisén, 
mint a vecsernyén. Tudakozódására, hogy mi e jelenség oka, 
megtudta, hogy az éhínség miatt, mely ott a vidéken dúlt, 
a nép szétszaladt s távoli vidékeken iparkodik kenyeret sze¬ 
rezni magának. A francia nemes ezt nagyon szívére vette, 
egyrészt mert ezáltal megszentségtelenítve látta az Űr nagy 
napját, másrészt mert megsajnálta a szenvedő népet. Hogy 
ezentúl tehát soha senki se kényszerüljön hűsvétkor misét 
mulasztani s kenyere után szaladni, a seelbiéres-i apátságra 
hagyta örök időkre a romilly-i dézsmát, azzal a meghagyással, 
hogy a cisztercita barátok minden hűsvétkor osszanak ki a 
nép között kenyeret, még pedig a szegényeknek 7—8 fontot, 
a tehetősebbeknek pedig 4—5 fontot. A kenyérkiosztás e 
szokása fönn is maradt egész a francia forradalomig, mely ily 
kegyeletnek is, mint sok másnak, véget vetett. 

A mai nehéz időkben mind a két seelbiéres-i jelenség 
ismétlődik, az is, hogy az ember szerte-széjjel szalad, ácsorog 
s küzd a kenyérért s élelmiszerekért, s az is, hogy az ember 
szíve szinte megkeményedik s elfásul a kegyetlen gondban 

s harcban, elfelejt templomot s Isteni és háta mögé dobja 
lelki igényeit. A korgó gyomor háttérbe szorítja a némán síró 
lelket! 

Kellenek tehát közénk is, kiknek megesik a szívok a 
kettős elvaduláson, akik készek segíteni elvadult test¬ 
véreiket ! 

De itt a bajt a tized már nem győzi; ide több kel). Ha 
oda is adná mindenki tizedét mindannak, amije van, akkor 
sem tercmthetnők elő a kenyeret, nem mondom, hét fontot 
mindenkinek, de még egy jókora cipót sem. A mi bajunk 
tehát nagyobb, mint Romilly úr gondja, s ép azért itt máskép 
kell segíteni. S ugyan hogyan? Manapság nem tizedet adni, 
hanem felezni kell 1 Azt úgy értem, hogy ha keveset is adunk, 
mert magunknak sincs sokunk, de meg akarjuk osztani azt, 
amink van szívesen és szeretettel, s épúgy osztozkodni aka¬ 
runk mások hiányában s bújában-bajában. Tehát megosztani 
a jót s a rosszat, és mikor így megosztjuk a jót, amink van, 
s osztozkodunk mások bajában s részt veszünk belőle, akkor 
már nem tizedeltünk, hanem felezkedti'mk! 

A tized ókori- és középkori intézmény volt, a felezés pedig 
az örökérvényű felebaráti szeretet. 

A felezés, a bú- s baj megosztás szív szerint történjék. 
Szív nélkül nincs felezés! A bú- s bajmegosztás lelkülete 
kizárja a felülről való leereszkedésnek s a ceremóniás ala¬ 
mizsna-osztogatásnak divatját. Aki úgy tud osztozkodni, az 
örül, hogy tehet valamit s azt szívesen teszi. Ez lesz a jóté¬ 
konyságnak demokratizálása is. Ezt nem mint újságot mon¬ 
dom ; de mivel most mindent demokratizálni akarnak, 
eszükbe akarom hozni, hogy a szeretet kezdet óta vagy 
demokratikus, azaz testvéri, vagy semilyen sem volt. A szív¬ 
jóság, a felebaráti szeretet, a mi patronázs-munkánk, a 
szegényügyi s nővédelmi szolgálat merőben demokrata- 
érzület és gyakorlat, mert csak testvért ismert. Ez sohasem 
érte be'a T tizeddel, hanem osztozni akart búban, jóban. 

Ezt a’módszert kötöm hát újra meg újra kedves munka¬ 
társaink szívére ; osztozzanak mások sorsában, viseltessenek 
részvéttel s merjenek felezkedni, amennyire ezt helyzetük 
engedi és szívok igényli. 

Ezen a réven megsegítünk majd sok embert, hogy tér¬ 
jenek magukhoz elkeseredésükből s találjanak el Istenükhöz. 
Az ilyen zaklatott ember ugyanis semmin sem pihen meg úgy, 
mint a szerető s bízó emberen. Ezen veszi észre, hogy hajszán, 
gondon, törtetésen, öklelésen kívül van még más is, ami 

inkább emberi s amitől mindnyájan jobbak és boldogabbak 
leszünk. 

Tehát mi nemcsak adni, hanem megosztani akarjuk azt, 
amit adunk, s amit így szeretettel megosztunk, abban nemcsak 
valamit adunk, hanem magunkat adjuk. Azt bizonyára megérzi 
mindenki, mert hiába, a lélek, az mindig nyom a latban. 

Budapest, 1917 október. 

58. 

(A mi De profundis-unk) November hava a De pro- 
fundis zsoltár hónapja. — őszinte megilletődéssel és sokkal 
mélyebb megértéssel énekeljük ezidőszerint azt, hogy «a 
mélységből kiáltunk hozzád, Uram», mint ahogy azt énekeljük 
máskor, amikor ugyan szintén elég mélyek az élet szakadékai, 
de nem oly feneketlenek, mint amilyenek manapság. Most 
ugyanis körülöttünk is, meg bennünk is nyílnak azok. Körü¬ 
löttünk nyílnak a nemzetek, az államok, a társadalom és a 
kultúrák rémséges mélységei, melyeket csaták, szenvedélyek, 
gőg és gyűlölet szakítanak a világ életében; ugyanakkor pedig 
bennünk is nyílnak örvények, a fájdalmak, a veszteségek, 
az aggodalmak s gondok fekete vermei. E mélységek érzetei¬ 
vel járunk a nagyvilág s a társadalmunk mélységeinek pere¬ 
mén s azt énekeljük : «a mélységből kiáltok hozzád, Uram; 
Uram, hallgasd meg könyörgésemet)'. S úgy tetszik nekem, 
mintha az egész hívő emberiség, s nyomában még a gőgös 
megalázkodottságának szőrcsuhájába öltözködött kultúra is 
járná a körmenetet, s az is azt kiáltaná : De profundis ! 

De ezen mélységek alatt is vannak még mélységek ; a 
síron inneni világ szakadékai alatt van még egy más világ, s 
abban is mélységek s szakadékok nyílnak, s úgy tetszik nekem, 
mintha ott is járnának szenvedő bús lelkek, s mintha onnan 
a föld alól is feltörne a szózat: De profundis ! 

A mi De profundis-unk az Istennek szól, hát ez a síron- 
túli világé kinek szól? Azt mondanám erre, hogy az alsó 
mélység a felső mélységnek kiált, s a felsőbb mélység az égre 
kiált. E szerint az ő kiáltásuk hozzánk volna intézve s mi 
azután kiáltjuk azt tovább az egek Urához. így valósuFmeg 
a zsoltár szava, hogy a mélység a mélységnekv kiált. 

A mélységek e kiáltásaira találok egy szép rávilágító 
eseményt a spanyol történelemben. Mikor Ferdinánd és 
Izabella hadserege bevonult a móroktól felszabadított egyik 
városba, a hadsereg élén vitték a szenlkereszt zászlóját s 
alatta csoportosultak lovagok, papok és barátok. Mindezek 

a Te Deum laudamus-t énekelték. Mikor azonban a menet 
átvonulása közben az ének néha szünetelt, mindenfelől egy 
más láthatatlan karnak hangjai s éneke ütődött fel, mely a 
Benedictus qui venit in nomine Domini éneket zengette. Ügy 
hangzott, mintha a föld alól gomolyognának fel az ének 
hullámai. Álmélkodva megállt a menet s kisült, hogy a had¬ 
sereg énekére a mórok földalatti tömlöceiben letartóztatott 
keresztények feleltek. Izabella rögtön kivezettette a foglyo¬ 
kat, kik az éhségtől elgyötörve, félig meztelenül s láncokkal 
rakottan jöttek elő odúikból. A legtöbbje azon vitéz lovagok¬ 
ból való volt, kik Cabra gróf szerencsétlen csatájában sebesül¬ 
tek meg és estek fogságba. 

Hát ilyen két kar énekét hallom én is e hónapban. Bár¬ 
mennyire tele van is szívünk gonddal, keservvel s bánattal 
saját bajaink fölött, azért a mi De profundis-unk panasz¬ 
hangjai közt is egy más nagy szenvedés jajszavát halljuk; 
halljuk a földalatti tömlöcök lakóinak, a tisztítóhely fog¬ 
lyainak, halottainknak, elesetteinknek síró szavát: «könyö- 
rüljetek rajtunk, legalább ti, barátaink !» A mélységek mély¬ 
ségéből jönnek e hangok, s nem visz rá a lelkünk, hogy elzár¬ 
kózzunk előlük. 

Segíteni akarunk tehát rajtuk, még pedig azt szeretnők 
nekik megszerezni, aminél jobbat az ég sem adhat s aminél 
jobbra és szükségesebbre mi sem áhítozhatunk ; szeretnők, 
ha nekik is, nekünk is az Isten az ő békéjét adná. 

A franciában a karácsony neve «Noel», de e zsidó szó 
értelme : nyugalom, értsd az «Ür nyugalmai), requies Domini. 
Minden ünnep tulajdonképen sabbát, tehát Isten nyugalma ; 
de a francia a legédesebb ünnepnek adta az Isten nyugalma 
nevét, mintha azt akarta volna mondani : ez az igazi ünnep 1 

Hát Isten nyugalmát és békéjét kívánjuk az egész világ¬ 
nak. Legyen megnyugvás az égben, és szűnjön meg Isten 
sújtani minket; legyen megnyugvása sok-sok kóbor s nyug¬ 
talan, tisztuló léleknek a síron túl; adjon nekik Isten örök 
nyugalmat 1 S legyen megnyugvás itt mi körülöttünk is a 
szenvedő, lázadó emberek és a harcos nemzetek körül! Akár 
csak a ringó tenger, olyan ez a világ, ki csendesítheti azt le? 
De hál’ Istennek, van mindnyájunknak kisebb-nagyobb 
körzetben hatalmunk, van szeretetünk, szánakozásunk, irgal¬ 
munk ; öntsük ki ezek kenetét a magunk körében szenvedő 
testvéreink körül és — tudom — soknak békét hoztunk s 
adtunk vele. Ezzel segítjük legjobban a tisztuló lelkeket is. 

Budapest, 1917 november. 

59. 

(Karácsonyi szent öröm) Karácsonykor üljük annak a 
szent titoknak ünnepét, hogy az Isten gyermek lett s szívesen 
vette, amit neki édesanyja, szeretetet és édes csókot adha¬ 
tott. Mindnyájan úgy vagyunk, hogy nem nélkülözhetjük 
azt, amit mint gyermekek anyánktól, később pedig felnőtt 
korunkban jó emberektől a szeretet mindenféle megnyilat¬ 
kozásában vehetünk, s minél nehezebb s keservesebb az élet, 
annál inkább rászorulunk minderre. Ezért is a negyedik 
háborús év karácsonyán sem tehetünk jobbat, mint azt, hogy 
a betlehemi Kisdedtől s édes Anyjától indításokat vegyünk a 
figyelmes, megértő s áldozatkész szeretetre. E szeretet nekünk 
ajándék, mert magunk részére jobb ajándékot, mint meleg 
szívet nem is képzelhetünk, s hogyha azután e meleg szívvel 
másokat is szerethetünk s másokon is segíthetünk, akkor 
ezt a szeretetet s e szeretetből eredő jótetteket karácsonyi 
ajándékul'letesszük embertársainknak ez idén úgyis gyéren 
beaggatott karácsonyfája alá. 

A szeretetet tehát először is magunk számára kérjük. Akar¬ 
juk hogy karácsonyunk, vagyis bensőséges, mély érzéssel s 
áhítattal telített szívünk legyen. Ne zavarjon meg az, hogy 
háború van ; mert háború s halál fölött elviszi s hozza az 
isteni szeretet arkangyala a karácsonyfát s szent örömre hív 
meg. Clugny-ban szokásban volt, hogy a karácsonyt meghir¬ 
dették, s mindenki e hírre földre borult, hogy hálát adjon 
Istennek e végtelen nagy kegyelemért. Rheimsben e napon 
madarakat bocsátottak ki a dómban kalitkáikból, hogy 
jelezzék az emberiség kiszabadulását az ördög rabságából. 
A kereszténység minden templomában, a római Santa Maria 
Maggiore-től kezdve, az utolsó hegyvidéki kápolnáig, meg¬ 
csendül a szentéj éneke : «Christus natus est nobis, venite 
adoremus®, Krisztus született nekünk, gyertek imádjuk őt. 
Ez éjjel ült egykor Greccio-ban Assisi szent Ferenc páratlan 
karácsonyt; a szomszéd falvak s tanyák népe fáklyákkal 
vonult fel s énektől visszhangzott Spoletóig a völgy ; ő pedig 
egyre csak a betlehemi Kisdedről beszélt s nem merte kimon¬ 
dani a nevét, mert nem bírta volna ki érzelmeit! 

Ó igen, minél több érzelem járja át s minél édesebb 
áhitat hevítse szívünket! Hadd érezzük meg, hogy Krisztus 
született, hogy az Isten ember lett! Örömujjongás hangzott 
föl körülöttünk — mondja Szent Bernát, — szent vigságnak 
s megérzett boldogulásnak szava hallatszik a bűnösök sátrai- 

bán ! Jó igét, vigasztaló szózatot hallunk, örömteljes kijelen¬ 
tést vettünk, — szózatot s kijelentést, melynél erősebb s 
édesebb nincs 1 Ó visszhangozzátok azt hegyek s erdők; 
visszhangozza azt az ég, s teljék be vele a föld ; csodálják azt 
meg az állatok, s vegye azt mély tisztelettel s lobogó örömmel 
mindenekelőtt az ember: Jézus Krisztus, az Isten Fia, 
Betlehemben született! Van-e szív, még ha kőből volna is, 
mely ez ige hallatára meg nem olvadna? Hol van hit, szózat, 
hír, mely édesebb volna s melyhez foghatóról a világ nem 
hogy hallott, hanem csak álmodott volna is 1 Tehát Krisztus 
született 1 Örüljön hát, kinek nehéz a szíve a bűnök terhétől, 
mert Jézus szeretete s irgalma meghalad minden ocsmány 
bűnt. Krisztus született! Örüljön hát, kit a kísértések ostro¬ 
molnak, mert Krisztus gyógyító kenetétől meggyógyul min¬ 
den beteg szív. Krisztus született 1 Örüljön hát mindenki, 
ki a nagyot s dicsőt szereti s azért lelkesül, mert vezetőre lel ! 
Örüljön, örüljön mindenki! 

Ha ily meleg lesz a szívünk karácsonyi szent örömtől, 
akkor tudunk majd szeretni magunk is, — tudunk majd adni 
s ki nem fáradunk. Nem mondhatjuk majd egykönnyen, 
hogy elég már, mikor egyrészt folyton új bajok s megpróbál¬ 
tatások érnek, másrészt meg Krisztus folyton velünk van s 
velünk marad, hisz azért jött. 

Ennek a kitartó s hűséges szeretetnek jelképe a kará¬ 
csonyfa. Találóan mondja róla a német népdal: «0 Tannen- 
baum, o Tannenbaum, wie treu sind deine Blatter! Du 
grünst nicht nur zűr Sommerzeit, Nein, auch im Winter, 
wenn es schneit, 0 Tannenbaum, o Tannenbaum, wie treu 
sind deine Blatter !» A fenyőfa nemcsak napsugaras tavasz¬ 
ban s nyáron, hanem zimankós télen is zöldéi, s azért választ¬ 
juk a fenyőt karácsonyfánkul, mert mi is hűen szeretni 
kívánunk ! Szeretni jó sorsban s keservben egyaránt, szeretni, 
míg Isten akarja, hogy éljünk. S azért kitárjuk szívünket, 
szeretetünket s irgalmunkat s kiterjesztjük zöldelő fenyő¬ 
ágakként lelkünk karjait az Ínség s szenvedés fölé. Aki így 
szeret, annak lelke karácsonyfa! 

A karácsonyfa sötét erdőből való. A fenyőerdők tele 
vannak árnnyal; titokzatos homály ül a fák alatt, s derűt s 
világosságot a napsugár sem tud oda lopni vagy árnyékukban 
virágot fakasztani: de ha télen havazik, akkor világos lesz 
a fenyőerdő, millió jégcsillám ragyog a gallyakon s égi fények 
járnak a lekonyuló ágak zuzmarás pitiéi között. Tehát havas 
télben világosodik ki a fenyőerdő ! 

Bár világosodnék ki a karácsonyfák világosságától az a 
sötét erdő', melyben az emberiség most botorkál s melytől 
maga is egyre sötétebb s durvább lesz. Nagyon sötét és fekete 
most sok embernek a lelke; némelyiké az alávalóságtól, 
önzéstől s uzsorától; másoké meg a fájdalomtól és gondtól. 
Nincs előkelő palota, nincs polgári otthon vagy zsellér kunyhó, 
melyben az árnyak most meg ne nyúlnának. Hát bennünk 
van s rajtunk ül a sötét fenyvesek árnya. Mikor lesz itt s 
mitől lesz itt derű s világosság? Felelem : nem lehet itt derű 
s világosság a jólét, a jókedv napsugarától, hanem csak a 
lelkünk kegyelmi fényétől 1 Világos lesz, ha a bánat s gond 
fenyőerdeje karácsonyfa-erdő lesz, ha a bánatos lelkek kivi¬ 
lágosodnak a karácsonyi hittől, hogy az Isten ember lett és 
szeret ! 

Aki így hisz és így szeret, annak lelkében kigyúltak már 
a karácsonyfa fényei! 

Budapest, 1917 december. 

60. 

(Nőmozgalmi feladatok) Boldog újévet kivánunk egy¬ 
másnak ! Még pedig nemcsak újévet, hanem jobb világot is, 
melyben új s jobb élet legyen. Ezt nemcsak kívánjuk, hanem 
ezen dolgozunk is. Mert hiszen úgy látjuk, hogy nagy tett¬ 
vágy szállt meg mindnyájunkat; az szállta meg az államot 
s a társadalmat is. Ezt a vágyat a világra szakadt sok szen¬ 
vedés kelti. Az a szenvedés, melyet azok szenvedtek, kik 
mindent odaadtak s mindent föláldoztak s akik már azzal is 
kiérdemeltek a nemzedékek számára egy jobb világot. 
Azután mi mindnyájan annyi testi-lelki megrendülésen, 
annyi bajon s nélkülözésen estünk át, hogy szinte szégyeljük, 
hogy csak ilyen-amilyen emberek vagyunk, s kívánjuk, hogy 
ne legyen hát soha többé úgy, mint ahogy most volt. 

Ez a jobb világ azonban, bárhogyan sóhajtsuk is meg 
azt, még nem kész, hanem azon dolgozni kell, s mivel nagyon 
is sok dolog lesz vele, azért minél több dolgos kéz is kell 
hozzá. Fölszólítom s kérem azért kedves munkatársainkat, 
hogy dolgozzunk, tegyünk s «jót cselekedvén, ki ne fáradjunk)). 

Akik már be vannak állítva mindenféle munkába, azok 
folytassák'"azt buzgón s lelkiismeretesen, akik pedig még 
nincsenek, azokat szerveznünk kell s célszerűen cl kell fog¬ 
lalnunk, hogy ne álljanak a világ munkaterein — mint'az 
evangélium-'mondja — hivalkodva ! 

Van ilyenek számára is sokféle munka : a gyakorlati 

jótevés, a szegényük, a patronázs, a segélyezés, a pártfogás, a 
munkaközvetítés, a környezet-tanulmányozás munkáján kívül 
is. Még pedig sok s nagy munkatér nyílik meg a művelt s 
tanult nők számára a nőmozgalom problémáinak kidolgozása 
körül, az idevágó kérdések tanulmányozása, taglalása, meg¬ 
beszélése s vitatása körül. E problémák tanulmányozására 
szakosztályokat kell fölállítanunk, melyekben az illető kér¬ 
déssel behatóbban foglalkoznak, az idevágó irodalmat áttanul¬ 
mányozzák, egyes jelesebb műveket ismertetnek s a felvetődő 
nézetekről s indítványokról megbeszéléseket s vitákat foly¬ 
tatnak. 

Csak egynéhány ilyen problémára akarok rámutatni. 

A nőmozgalom korántsem azonosítható a választójog 
kérdésével, s annak akár harcias és verekedő, akár békes- 
séges és térhódító megoldásával; hanem a nőmozgalom álalt 
a nőnek új elhelyezkedéséi kell értenünk minden irányban. 
A nőnek egyénisége, munkaereje, tettvágya az, mely új részt 
kér a társadalomban. Évezredes, tartózkodó s elvonult hely¬ 
zetében sokféle tehetsége nem érvényesült s eltespedt. Az 
idők folyása most fölébreszti s érvényesülésre készteti az alvó, 
szunnyadó erőket. Ezt az új helyzetet, annak feltételeit, 
annak gazdasági s jogi körülményeit előbb azonban ki kell 
dolgoznunk. 

Ilyen kérdés az önrendelkezés joga, hogy a nők mennyire 
legyenek urai saját sorsuknak, ők határozzák meg, mik a 
nőiesség követelményei; megtanulják az önállóság, bátorság, 
a több-igazságosság jelentőségét. A nőnek önrendelkezési 
joga abban is érvényesül, hogy necsak a férfitől való függés¬ 
ben éljen, hanem hogy legyen igazán szabad választása, s hogy 
ne álljon a házassági kényszer alatt, ha éhen veszni nem akar. 

Ilyen kérdés azután maga a nőnevelés, melyet nem lehet 
csak theoretikus pedagógusokra bízni, hanem ahhoz elsősor¬ 
ban azoknak legyen beszólásuk, kik a nőnevelés mai mód¬ 
szerének elégtelenségét önmagukon tapasztalták s kik a 
világban élve, az új idők szükségleteit megérzik. Az élet nem¬ 
ismerése szinte különös baja volt a «jó nevelésű# leánynak, 
aki úgy ment a világba, hogy dunsztja se volt róla, sa házas¬ 
ságba úgy, hogy annak kötelességeiről s nehézségeiről nem is 
álmodott. 

Tanulmányozni kell továbbá a házassági s birtoklási tör¬ 
vényeket, hogy mennyiben hátrányosak a nőre nézve. Hall¬ 
juk több oldalról, hogy a férfiak gavallériája, melynél fogva 
a nőket már nemük miatt védelmezniük illik, cseppet sem 

mentette meg az asszonyokat attól, hogy ki ne zsákmányol- 
tassanak, akár ami a birtoklást, akár ami a munkaerőt illeti. 

Ide tartozik továbbá a hivatal és fizetés kérdése. Van még 
mindig mindenféle pálya, mely a nők elől el van zárva, van 
sok jövedelmező állás, melyből a nők ki vannak zárva, 
ugyanakkor pedig ugyanazt a munkát, melyet a nő végez 
esetleg, kevésbbé jól fizetik meg, mint ha azt férfiak végzik. 

Tűrhetetlen a helyzet a kettős morál alapján. Ha intéz¬ 
ményeinkben s szokásainkban van valami, amiben a szabad¬ 
ságot s az önkénynek másnak rovására való kielégítését látom, 
úgy az a kétféle morálról való nézet és gyakorlat. Ez utálatos¬ 
ságon nemcsak az erkölcsnek, de a durvább szövetű s faragáséi 
jognak sincs semmi nyoma. A törvénytelen anya bizonyára 
vétkes, de a másik vétkes féllel szemben bizonyára nem jog¬ 
talan, s ennek a mostani jogtalan helyzetnek kell megvál¬ 
toznia. 

Ugyancsak a női mozgalomnak hathatósabban kell 
sorompóba lépnie a leánykereskedelem s a prostitúció ctörvé- 
nyes» intézménye ellen. Hiszen a leánykereskedést a gyöke¬ 
rénél meg sem foghattuk, eddig legalább nem, — ez a gyökér 
a bordélyintézmény. 

Mennyi munka lesz a higicna s a fajkérdés körül, hogy 
szembeszállhassunk egyrészt a túlkulturáltságnak s dekaden¬ 
ciának kinövéseivel, másrészt az elmaradottságnak s barbár¬ 
ságnak szokásaival! 

Ehhez sok értelmi munka, olvasás, tanulmányozás, 
megbeszélés kell. Országos Szervezetünknek e kérdések tanul¬ 
mányozására szakosztályokat kell fölállítania, mely vállal¬ 
kozásra felhívom munkatársaink figyelmét s kérem azokhoz 
szíves s lelkes közreműködését. 

Budapest, 1918 január. 

61. 

(Szenikép — életkép) Az ember egy kedves kis szent¬ 
képet tesz az imakönyvébe és egy kedves életképet az emlé¬ 
kezet lapjai közé ; mindkettő arra való, hogy megenyhítse 
s megvigasztalja az embert. Tele vagyunk most panasszal 
az emberek elvadulása s csúnya önzése fölött, tegyük el e 
rossz benyomások ellen emlékezetünkbe azt a biztató kis 
életképet, melyet egy tagunk következőkép ecsetel. Az 
ember megenyhül tőle. — Budafokról jöttem — beszéli — 
óriási hófúvás volt, este volt, s Albertfalva közepén elakadt a 
villamos. Mit csináljak? Sehol egy ismerős hely, ahol az elég 

nehéz koffert s még egy pakkot letehettem volna. Neki vág¬ 
tam hát a nagy hónak. Több mint egy óráig gyalogoltam. 
Tele lettem hóval, az arcomat kimelegítette a sok szúró 
hócsillag tűhegyes ágaival, de én csak jöttem, fújtam s gyúr¬ 
tam a havat. A Pénzintézetek hadíkórházánál jött egy villa¬ 
mos. Micsoda öröm volt ez nekem 1 Fölszálltam, elhozott a 
Fehérvári-útig, azután ez is elakadt, előttünk töméntelen 
sok kocsi állt; azt mondták : a villamos vezeték nem műkö¬ 
dik. Istenem ! Hol vagyok én még hazulról? 1 Konflisnak 
vagy épen autónak sehol még nyoma sincs. Arra sem mertem 
gondolni, hogy valaki segítsen. így is volt; a leszálló utasok 
mind siettek, ki jobbra, ki balra, szétszéledtek, én pedig az én 
két batyummal ott álltam a hóban. Mit volt mit tennem, 
fogtam a málhát, ahogy tudtam s megindultam. Egyszerre 
csak alighogy a járdára léptem, egy hang szólal meg mögöt¬ 
tem s egy kéz nyúl is a kofferom után : «Nagysádkám — 
mondja valaki — szabad segítenem?)) Első pillanatra azt 
gondoltam, hogy hallucinálok, de mikor a csodálkozástól 
magamhoz térek, látom, hogy egy töpörödött nénike áll 
előttem, kedvesen rám néz s máris kiveszi a koffert kezemből 
s viszi. ((Néniké — mondtam neki — maga egy angyal*. 
<3 pedig boldogan cipeli a koffert mellettem, mintha csak neki 
adtam volna. Hogy valaki ily körülmények közt önként fel¬ 
ajánlja segítségét, az manapság mesébe illő. Én pedig rögtön 
arra gondoltam, hogy mikép is háláljam meg e jó teremtésnek 
ezt a szívességét? «Nénike — mondom — látom, agyon van 
fázva, jöjjön be ide, megvendégelem egy kis meleg kávéval)) 
s bementünk a közeli kávéházba. No hát ez treffer volt neki, 
de nekem is. Milyen hálás volt ezért; élvezet volt nézni, hogy 
mily jóízűen kávézik. Nem törődtem a bámészkodó alakok¬ 
kal, a muzsikáló cigányokkal, nekem a fő az én jóízű néni¬ 
kém volt. A kávét megittuk s persze megint kimentünk s 
ketten fogtuk s vittük a koffert. Ezt nem tettük hallgatva, 
hanem jókedvvel tereferélve. Megtudtam, hogy hol lakik, 
hogy egész életében így szokott ő tenni, mert nincs nagyobb 
boldogsága, mint másokon segíteni. Ez megkapott engem, 
s a kis összeaszott s szegényes külsejű asszonyka megnőtt 
előttem s lélekben szépnek, magasnak s gazdagnak láttam, 
különbnek magamnál, ki sokkal hitványabb s önzőbb vagyok. 
Mentünk, mendegéltünk, sehol villamos. A Vámház-körúton 
pihenőt tartottunk. Onnan még a Deák-téri földalatti villa¬ 
mosig kísért, ahol megajándékoztam őt valamivel s meg¬ 
mondtam neki, hogy sohasem fogom elfelejteni ezt az estét 

S az ő lekötelező szívességét, annál kevésbbé, mert ma van a 
születésnapom. Amire ő époly őszintén válaszolt és — jó 
férjet kívánt nekem. Ez a naiv jóság is nagyon tetszett 
nekem, mely époly keresetlen s eredeti volt, mint az egész 
kis asszony. Nagyon hívott, menjek el egyszer hozzá, él még 
az anyja s annak nővére, s mindketten nagyon-nagyon öregek 
s ő gondozza s ápolja őket. Elváltunk. No, ezeket igazán 
nagy szeretettel tartja s gondozza, ahogy tudja. 

Hát ez igazán kedves, vonzó életkép ; mily színek s 
mennyi báj rajta 1 Mennyi lélek sugárzik le róla, mily jó tud 
lenni pénz nélkül és segíteni tud, úgy, hogy az ember lelke 
melegszik s megkönnyebbül tőle. Higgyünk a szeretetben; 
ha e hitből élünk, kis apró szeretet-szolgálatoknak művészei 
leszünk s kincseket osztogatunk, melyektől mi magunk gaz¬ 
dagszunk. Aki így ad, az maga is többet kap, mint amennyit 
adott. Az a lelkiség, mely kiáradt belőle, mint megdagadt 
hullám csapódik vissza reá s boldogítja őt. Tegyük el e képet 
emlékezetünk lapjai közé. Színei sohasem fakulnak, s mi 
mindig vigaszt s buzdulást nézünk ki magunknak belőle. 

Budapest, 1918 február. 



A kiadó jegyzetei. 

1. — 1. lap : Isten és a világ először megjelent a (Magyar 
Siom-ban folytatásos cikkekben, még pedig az 1—3. § a könyv 
címével az 1890-i évfolyamban 171. lek. 11. ; a 4. és 5. § ezzel 
a címmel : «Modern természettudomány magyar atillában* 
az 1890-i évfolyamban 729. kk. 11. ; a 6. §. itteni címén az 
1891-i évfolyamban 42. kk. II. és a 7. § e címmel : «Adhat-e 
Isten esőt az imádkozónak?» a «Magyar Sion» 1890-i évfolya¬ 
mában 759. kk. 11. — E cikkekből néhány száz külön levonat 
készült (mint új rész hozzá került a (Zárszó.)) ; néhány hónapra 
rá az állva hagyott szedésről (v. ö. a második kiadás elő¬ 
szavát) készült a második kiadás ; mindkettő : Esztergom 1892, 
Buzárovits Gusztáv kiadása 246 rendes nyolcadrét lap. 

Prohászka általában a korabeli apológetika théziseinek 
keretei között mozog — különösen feltűnő ez a leszármazás¬ 
elmélettel szemben tanúsított tartózkodó állásfoglalásban. 
Értéke a sokszor egészen önálló érvelésekben és nemesen 
előkelő szellemi magatartásban van. 

Mindössze két tartalmi megjegyzést kell tennünk : az 
54. lapon azt mondja : «az őslénynek is van oka» ez abban 
az értelemben igaz, és a szerző az összefüggés kétségtelen 
tanúsága szerint is így érti, hogy Isten léte is meg van okolva. 
A magyar szó kétértelmű : jelent causa-t és ratio-t ; Istennek 
van ratio-ja, nincs causa-ja. A magyar szóhasználat nem kény¬ 
telen ezt a különboztetést megtenni. — A mathematikai vég¬ 
telenre támaszkodó érvelés a mathematika mai álláspontja 
szerint nem áll helyt ; lásd Ö. M. XIV. k. 5. jegyzetét, 309. 1. 

2. — 211. lap -. Missziós levelek általában havonkint jelen¬ 
tek meg (a nyári hónapok kivételével), mint a Szociális Misszió 
Társulat Szeretetszövetségének tagjaihoz intézett levelek, 
összegyűjtve először a Szociális Missziótársulat kiadásában 
jelentek meg 1927-ben e címmel : Prohászka Ottokár : «Missziós 
körlevelek. Sajtó alá rendezte Farkas Editlr S. M.» 

A jelen kiadás hűségesen adja az eredeti szöveget. A címek 
a kiadótól valók. Meg kell jegyezni, hogy az eredetiben sok 
levélnek van megszólítása: Kedves Munkatársak; a dátum¬ 
ban a hónap neve után ott van a : hó szó is, és minden levél 
alatt Prohászka autogrammos névaláírása olvasható. 




